
711-21 PRJRFATIO GENERALIS. 


Qvo multa hisce proximis annis in lucem prodierint 
latinis dicata scriptoribus monimenta, supervacaneum 
forsan quibusdam videri possit, quod Novam nanc Bi- 
BLIOTHECAM typis mandandam curaverimus; te igitur 
pauca monitum velim, LECTOR HUMANISSIME, quibus 
novi hujusce operis originem, rationem et propositum 
pernoscas, et, ut speramus , approbes. 

Hac est congesta, in veterum scripta, notarum , com- 
mentariorum, elucubrationum materies, ut jam multo 
minus explanationum copia quam paucitas sit expetenda; 
quippe sua mole multorum interpretum labor irritus et 
pæne obrutus pereat. Itaque haud injucundum veterum 
libros amantibus fore existimavimus , si tot inter undique 
coacervatas et temere depromptas opes, delectum, ordi- 
nem et judicium adhibuerimus; si parum claris lucem, 
nimiis et luxuriantibus modum, male cohzrentibus et 
repugnantibus inter se compositionem dare, si denique 
tot ex diversis membris collata unum in corpus redigere 
potuerimus. 

Quod etsi prima fronte obvium et positum ia manu 


videatur, non multo tamen sine labore attingas, quum hac 

ipsa quam diximus materiarum congeries, scrutantibus 
et secernentibus non adsit, sed obsit. Parcius enim et 
prudentius ex tam promiscuis, tam turbatis, divitibus 
licet, fontibus hauriendum. Hanc ergo in primis curam 
attulimus et retinebimus, ne quid obsoletum, ne quid 
alienum a proposito, ne quid inutile et nimium in has 
nostras notulas irrepat et influat; memores scilicet illius 
horatiani versus : 


Omne supervacuum pleno de pectore manat, 


Quum autem omni tempore in enucleandis veterum li- 
bris delectus et modus sint requirendi, tum presertim 
hac nostra ætate : breviorem enim hodie et velut com- 
pendiariam ad doctrinas viam quaerimus, ut pote multis 
aliis impediti laboribus, gravibus curis intenti, recentio- 
rum litterarum illecebris et rerum civilium contentioni- 
bus distracti. Preterea veteris et medii ævi finibus quasi 
interpositi , multa ex preteritarum statum laboribus de- 
trahere, secernere, quadam relinquere cogimur, que 
renascentibus primum antiquitatis studio et luce neces- 
saria, nostris autem absona temporibus, nos ad futu- 
rum pergentes, et in novas et ignotas adhuc regiones 
cæco et potente afflatu impulsos, onerarent et mora- 
rentur. l 

En habes, AMICE LECTOR, descriptum , utinam et gra- 
tum, omnem nostri tenorem operis! Quod litteris latinis 


sacrum, parisiensi Academiz honestum, alme studiorum 

parenti nostre Universitati probatum sit, et optamus 
et enitemur; non animus certe, non opera, non auxilia 
nobis defuerint. Hoc enim tante molis opus ne aggressi 
quidem fuissemus, nisi incertam et diffidentem mentem 
confirmasset et accendisset nota jam et spectata honora- 
tissimi editoris C. L. F. PANCKOUCKE, in magnis operi- 
bus et suscipiendis et perficiendis constantia; nisi vires 
quoque et spem nobis addidissent plurimorum et qui- 
dem egregiorum in parisiensi Academia professorum 
cura diligentior et adjutrix amicitia : quibus consen- 
tientibus et una conspirantibus, nos tanto oneri susti- 
nendo, etsi non omnino aptos et fatales, minus tamen 


impares et mancos fore confidimus. 


J. P. CHARPENTIER, 


In regio Sancti-Ludovici collegio rhetorices professor. 


Parisiis. Anno M DCCC XXXIII. 


NOTITIA LITTERARIA 


DE C. JULIO CESARE 


EX. G. J. VOSSIO, 
J. A. FABRICIO, ET H. DODWELLO. 


C. JuLiUs Cæsar dictator, eloquentia doctrinaque non 
minus, quam incredibili ingenii animique vi, rerumque 
gestarum magnitudine clarissimus, post Galliam subac- 
tam, victum Cn. Pompeium, et oppressam libertatem, 
quum summa potestate paulo ultra quadriennium mo- 
derate satis usus fuisset, in curia a conjuratis confossus 
periit idibus martiis, anno urbis 710, ante Chr. A4, 
etatis 56. Maximus imperatorum, summusque auctorum 
fuit , ut ait Tacitus, et varia admodum scripsit : ex qui- 
bus sola supersunt, qua in re historica reliquit. Nempe 
exstant ejus De bello quod cum Gallis gessit Commenta- 
riorum libri vii, quorum singuli singulorum annorum 
res complectuntur. Unde Hirtius, vitr, 48 : « Scio Cæsa- 
rem singulorum annorum singulos commentarios fecisse, 
quod ego non existimavi mihi esse faciendum. » Ad hac 
tres de bello civili. Ciceronis de iis commentariis judicium 

est hujusmodi in Bruto : « Commentarios scripsit valde 
quidem probandos; nudi sunt, recti, et venusti omni 
ornatu orationis, tanquam veste detracta : sed dum vo- 
luit alios habere parata, unde sumerent, qui vellent 
scribere historiam; ineptis gratum fortasse fecit, qui 
illa volent calamistris inurere : sanos quidem homines 
a scribendo deterruit. » De iisdem Hirtius ita praedicat, 
in praefatione libri viri de Cesaris bello gallico : « Adeo 
probantur omnium judicio, ut prerepta, non prebita 
facultas scriptoribus videatur. Cujus tamen rei major 
nostra, quam reliquorum, est admiratio. Ceteri enim, 
quam bene atque emendate, nos etiam, quam facile atque 
celeriter eos perscripserit, scimus. » 

Et tanta quum sit commentariorum Cæsaris venustas , 
tamen nonnulli eruditi Cesari abjudicant. Sed quis non 
credere malit ipsi Suetonio Tranquillo, qui sic scribit 
in Julio, cap. 56 : « Reliquit et rerum suarum commen- 
tarios Gallici, Civilisque belli Pompeiani; nam Alexan- 
drini Africique, et Hispaniensis, incertus auctor est? Alii 
enim Oppium putant; alii Hirtium, qui etiam gallici 
belli novissimum imperfectumque librum supplevit. » 
Quis non credere malit Tullio, Hirtioque, quorum verba 
Suetonius continuo subjungit? Fidem item habeat Stra- 
boni, qui initio libri iv, advocat úrouyymaærtæ beiov Kei- 
capo;, id est Commentarios divi Cesaris. Item credat 
Plutarcho, quando, qua ex Cesaris de bello civili com- 
mentariis citat, ea hodieque ibi leguntur. Ad hac ve- 

teribus credat grammaticis, qui ex commentariis istis 
qui adducunt, Cesari tribuunt, non alteri. 

Reliquit et Cesar Ephemeridem, sive Diarium rerum 
a se gestarum. 

Etiam jussu ejus scriptus est liber de Situ orbis ro- 
mani. /Ethicus in praefatione : « Itaque Julius Cæsar , bis- 
sextilis rationis inventor, divinis humanisque rebus sin- 
gulariter instructus, quum consulatus sui fasces erigeret, 
ex senatusconsulto censuit, omnem orbem jam romani 
nominis admetiri per prudentissimos viros, et omni phi- 
losophiz munere decoratos. Ergo a Julio Cesare et Marco 
Antonio Coss. , orbis terrarum metiri cepit; etc.» Puto au- 
tem idem esse opus quod varie postea interpolatum, nunc 
sub Antonini et Æthici nomine legitur. 

A. Hirtius sive, ut alii scribunt, Hircius, auctor est 
libri vi de Cesaris bello gallico, ut Suetonius in Julio 
testatur, cap. 56. Sane non esse ipsius Cesaris satis in- 
dicat, praefatio ejus ad Balbum, que sic incipit: « Coactus 
assiduis tuis vocibus, Balbe, quum quotidiana mea re- 
cusatio, non difficultatis excusationem, sed inertie vide- 
retur deprecationem habere : difficillimam rem suscepi, 
Cesaris nostri commentarios rerum gestarum Gallia, 
non comparandos superioribus atque insequentibus ejus 
scriptis, contexui. » Ejusdem sunt libri de Bello alexan- 
drino et africano ; nam continuo sequitur : « Novissime- 
que imperfecta ab rebus gestis Alexandriz confeci; » et 


post aliqua excusatione ejusmodi utitur : « Mihi ne illud 

quidem accidit, ut alexandrino atque africano bello in- 
teressem : quæ bella quanquam ex parte nobis Cæsaris 
sermone sunt nota, tamen aliter audimus ea, quæ rerum 
novitate aut admiratione nos capiunt : aliter, quæ pro 
testimonio sumus dicturi. » Videtur tamen Hirtius non 
ista solum scripsisse, sed quacunque Cæsar post bellum 
gallicum gessisset usque ad finem vitæ. Nam ibidem le- 
gas : « Novissime imperfecta ab rebus gestis Alexandrie 
confeci, usque ad exitum, non quidem civilis dissensio- - 
nis, cujus finem nullum videmus, sed vite Caesaris. » 
Verum puto, si libri de Bello Hispaniensi ejusdem essent 
auctoris, uti Gallici, Alexandrini, et Africani belli, ita 
Hispaniensis etiam disertim meminisset. Nec liber is aliud 
videtur, quam Ephemeris : ut sunt argumenta illa, eo- 
dem tempore, ejusdem diei tempore, similiaque, qua ibi 
occurrunt. Fortasse est Balbi. - 

Sane Corneli Balbi Ephemeridem laudat Sidonius 
libro 1x, epistola xiv. « Quis, inquit, Balbi Epheme- 
ridem fando adaquaverit? » Ejus autem gesta Cæsaris 
signasse, indicat Suetonius in Julii vita, cap. 81 : « Cujus 
rei, ne quis fabulosam aut commentitiam putet, auctor 
est Cornelius Balbus familiarissimus Cesaris. » Atque olim 
exstitere Cesaris ad hunc Balbum epistolarum libri, fa- 
miliaritatis istius indices, teste Gellio. lib. xvir, cap. 9. 

Sed si Balbi Ephemeris non sit, omnino auctor illius 
fuerit C. OPPrus, ab nonnullis existimatus auctor eorum, 


qua Hirtio ab aliis tribuerentur; quemadmodum Sueto- 

nius in Julio docet , cap. 56 : quod inde provenisse pu- 
tamus , quia alia Hirtium, alia Oppium haberent aucto- 
rem. Nos, ut dixi, Hirtium plane putamus scripsisse de 
bello Gallico, Alexandrino et Africano; unius enim auc- 
toris esse liquet : sed de bello Hispaniensi, quod alius est 
auctoris , cai potius tribuamus, quam Oppio, non video. 

Henricus Dodwellus, in dissertatione de auctore libri 
octavi de bello gallico, et librorum de Alexandrino, Afri- 
cano atque Hispanico bello, probare conatur : 1° auc- 
torem prologi ad librum vri de Bello Gallico, Hirtium 
potius fuisse videri, quam Oppium ; 2° eumdem aucto- 
rem librorum sequentium de Bello Alexandrino, Africano, 
Hispanico; sed post Cesaris mortem; 3? librum Hirtii de 
Bello Africano multis post Hirtium seculis interpolavit 
Julius fortasse Celsus; 4° et idem factum esse in libro 
Hirtii de Bello Hispanico. 

C. JULII C/ESARIS 


COMMENTARIORUM 


DE BELLO GALLICO 


LIBER PRIMUS. 


I. Garma est omnis divisa in partes tres, quarum unam 
incolunt Belgæ, aliam Aquitani, tertiam, qui ipsorum 
lingua Celtæ, nostra Galli appellantur. Hi omnes lin- 
gua, institutis, legibus inter se differunt. Gallos ab Aqui- 
tanis Garumna flumen , a Belgis Matrona et Sequana di- 
vidit. Horum omnium fortissimi sunt Belge, propterea 
quod a cultu atque humanitate Provincie longissime ab- 
sunt, minimeque ad eos mercatores sepe commeant, at- 
que ea, quz ad effeminandos animos pertinent, impor- 
tant : proximique sunt Germanis, qui trans Rhenum in- 
colunt, quibuscum continenter bellum gerunt. Qua de 
causa Helvetii quoque reliquos Gallos virtute praecedunt, 
quod fere quotidianis proeliis cum Germanis contendunt, 
quum aut suis finibus eos prohibent, aut ipsi in eorum 
finibus bellum gerunt. Eorum una pars, quam Gallos ob- 
i. I 

tinere dictum est, initium capit a flumine Rhodano; con- 
tinetur Garumna flumine, Oceano, finibus Belgarum, 
attingit etiam ab Sequanis et Helvetiis lumen Rhenum; 
vergit ad septemtriones. Belge ab extremis Galliz fini- 
bus oriuntur; pertinent ad inferiorem partem fluminis 
Rheni; spectant in septemtriones, et orientem solem. 
Aquitania a Garumna flumine ad Pyrenæos montes et 
eam partem Oceani, qua est ad Hispaniam, pertinet ; 
spectat inter occasum solis et septemtriones. 

II. Apud Helvetios longe nobilissimus et ditissimus 
fuit Orgetorix. Is, M. Messala et M. Pisone coss., regni 
cupiditate inductus, conjurationem nobilitatis fecit , el 
civitati persuasit, ut de finibus suis cum omnibus copiisexi- 
rent : perfacile esse, quum virtute omnibus preestarent, 
totius Gallia imperio potiri. Id hoc facilius eis persuasit, 
quod undique loci natura Helvetii continentur : una ex 
parte, flumine Rheno latissimo atque altissimo, qui 
agrum Helvetium a Germanis dividit; altera ex parte, 
monte Jura altissimo, qui est inter Sequanos et Helve- 
tios; tertia, lacu Lemanno et flumine Rhodano, qui pro- 
vinciam nostram ab Helvetiis dividit. His rehus fiebat, 
ut et minus late vagarentur, et minus facile finitimis bel- 
lum inferre possent : qua de causa homines bellandi cu- 
pidi magno dolore afficiebantur. Pro multitudine autem 
hominum, et pro gloria belli atque fortitudinis, angus- 
tos se fines habere arbitrabantur, qui in longitudinem 
millia passuum ccxr, in latitudinem crxxx patebant. 

III. His rebus adducti, et auctoritate Orgetorigis per- 
moti, constituerunt, ea, quz ad proficiscendum pertine- 
rent, comparare; jumentorum et carrorum quam maxi- 

mum numerum coemere; semertes quam maximas facere, 
ut in itinere copia frumenti suppeteret; cum proximis 
civitatibus pacem et amicitiam confirmare. Ad eas res 
conficiendas biennium sibi satis esse duxerunt ; in ter- 
tium annum profectionem lege confirmant. Ad cas res 
conficiendas Orgetorix deligitur. Is ubi legationem ad ci- 
vitates suscepit, m eo itinere persuadet Castico, Cata- 
mantaledis filio, Sequano, cujus pater regnum in Se- 
quanis multos annos obtinuerat, et à S. P. R. amicus 
appellatus erat, ut regnum in civitate sua occuparet, 
quod pater ante habuerat : itemque Dumnorigi, Æduo, 
fratri Divitiaci, qui eo tempore principatum in ci- 
vitate sua obtinebat, ac maxime plebi acceptus erat, ut 
idem conaretur , persuadet; eique filiam suam in matri- 
monium dat. Perfacile factu esse illis probat conata per- 
ficere, propterea quod ipse suæ civitatis imperium ob- 
tenturus esset : non esse dubium , quin totius Galliæ plu- 
rimum Helvetii possent : se suis copiis suoque exercitu 
illis regna conciliaturum , confirmat. Hac oratione ad- 
ducti, inter se fidem et jusjurandum dant, et, regno oc- 
cupato, per tres potentissimos ac firmissimos populos 
totius Gallice sese potiri posse sperant. 

IV. Ea res ut est Helvetiis per indicium enunciata, 
moribus suis Orgetorigem ex vinculis causam dicere co- 
egerunt : damnatum poenam sequi oportebat, ut igni 
cremaretur. Die constituta cause dictionis, Orgetorix 
ad judicium omnem suam familiam, ad hominum millia 
decem, undique coegit, et omnes clientes obæratosque 
suos, quorum magnum numerum habebat, eodem con- 
duxit : per eos, ne causam diceret, se eripuit. Quum ci- 

I. 

vitas, ob eam rem incitata, armis jus suum exsequi co- 
naretur, multitudinemque hominum ex agris magistratus 
cogerent, Orgetorix mortuus est : neque abest suspicio, 
ut Helvetii arbitrantur, quin ipse sibi mortem consci- 
verit. 

V. Post ejus mortem nihilominus: Helvetii id, quod 
constituerant, facere conantur, ut e finibus suis exeant. 
Ubi jam se ad eam rem paratos esse arbitrati sunt, op- 
pida sua omnia numero ad duodecim, vicos ad quadrin- 
gentos, reliqua privata edificia incendunt, frumentum 
omne, preter quod secum portaturi erant, comburunt , 
ut, domum reditionis spe sublata, paratiores ad omnia 
pericula subeunda essent : trium mensium molita ciba- 
ria sibi quemque domo efferre jubent. Persuadent Rau- 
racis, et Tulingis, et Latobrigis finitimis, uti, eodem 
usi consilio, oppidis suis vicisque exustis, una cum iis 
proficiscantur : Boiosque, qui trans Rhenum incolue- 
rant, et in agrum .Noricum transierant, Noreiamque 
oppugnarant, receptos ad se socios sibi adsciscunt. 

VI. Erant omnino itinera duo, quibus itineribus domo 
exire possent : unum per Sequanos, angustum et diffi- 
cile, inter montem Juram et flumen Rhodanum, vix qua 
singuli carri ducerentur; mons autem altissimus impen- 
debat, ut facile perpauci prohibere possent : alterum per 
Provinciam nostram, multo facilius atque expeditius, 
propterea quod Helvetiorum inter fines et Allobrogum, 
qui nuper pacati erant, Rhodanus fluit, isque nonnullis 
locis vado transitur. Extremum oppidum Allobrogum 
est, proximumque Helvetiorum finibus, Geneva. Ex eo 
oppido pons ad Helvetios pertinet. Allobrogibus sese vel 

persuasuros, quod nondum bono animo in populum ro- 
manum viderentur, existimabant; vel vi coacturos, ut 
per suos fines eos ire paterentur. Omnibus rebus ad pro- 
fectionem comparatis, diem dicunt, qua die ad ripam 
Rhodani omnes conveniant : is dies erat a. d. v. kalend. 
apr., L. Pisone et A. Gabinio coss. 

VII. Cesari quum id nunciatum esset, eos per Provin- 
ciam nostram iter facere conari, maturat ab urbe profi- 
cisci ; et, quam maximis potest itineribus, in Galliam ul- 
teriorem contendit, et ad Genevam pervenit : Provincie 
toti quam maximum potest militum numerum imperat 
(erat omnino in Gallia ulteriore legio una); pontem, 
qui erat ad Genevam, jubet rescindi. Ubi de ejus ad- 
ventu Helvetii certiores facti sunt, legatos ad eum mit- 
tunt, nobilissimos civitatis; cujus legationis Nameius et 
Verudoctius principem locum obtinebant , qui dicerent, 
sibi esse in animo, sine ullo maleficio iter per Provin- 
ciam facere, propterea quod aliud iter haberent nullum: 
rogare , ut ejus voluntate id sibi facere liceat. Cæsar , quod 
memoria tenebat, L. Cassium consulem occisum, exer- 
citumque ejus ab Helvetiis pulsum , et sub jugum missum, 
concedendum non putabat : neque homines inimico animo, 
data facultate per Provinciam itineris faciendi, temperatu- 
ros ab injuria et maleficio existimabat. Tamen, ut spatium 
intercedere posset, dum milites, quos imperaverat , con- 
venirent, legatis respondit, diem se ad deliberandum 
sumpturum : si quid vellent, a. d. idus april. reverterentur. 

VIII. Interea ea legione, quam secum haWebat, militi- - 
busque, qui ex Provincia convenerant, a lacu Lemanno, 
qui in flumen Rhodanum influit, ad montem Juram, qui 

fines Sequanorum ab Helvetiis dividit, millia passuum 
decem novem , murum in altitudinem pedum sedecim, fos- 
samque perducit. Eo opere perfecto , praesidia disponit, 
castella communit, quo facilius , si se invito transire co- 
narentur, prohibere possit. Übi ea dies , quam constitue- 
rat cum legatis, venit, et legati ad eum reverterunt , ne- 
gat, se more et exemplo populi romani posse iter ulli 
per Provinciam dare; et si vim facere conentur , prohibi- 
turum ostendit. Helvetii, ea spe dejecti, navibus junc- 
tis, ratibusque compluribus factis, alii vadis Rhodani, 
qua minima altitudo fluminis erat, nonnunquam inter- 
diu, sepius noctu, si perrumpere possent, conati, ope- 
ris munitione et militum concursu et telis repulsi, hoc 
conatu destiterunt. 

IX. Relinquebatur una per Sequanos via, qua, Sequa- 
nis invitis, propter angustias ire non poterant. His quum 
sua sponte persuadere non possent, legatos ad Dumnori- 
gem Æduum mittunt, ut eo deprecatore a Sequanis impe- 
trarent. Dumnorix gratia et largitione apud Sequanos 
plurimum poterat, et Helvetiis erat amicus, quod ex ea 
civitate Orgetorigis filiam in matrimonium duxerat, et, 
cupiditate regni adductus, novis rebus studebat, et quam 
plurimas civitates suo sibi beneficio habere obstrictas vo- 
lebat. Itaque rem suscipit, et a Sequanis impetrat, ut 
per fines suos Helvetios ire patiantur; obsidesque uti in- 
ter sese dent , perficit : Sequani , ne itinere Helvetios pro- 
hibeant; Helvetii, ut sine maleficio et injuria transeant. 

X. Cæsari renunciatur, Helvetiis esse in animo, per 
agrum Sequanorum et /Eduorum iter in Santonum fines 
facere, qui non longe a Tolosatium finibus absunt, qua 

civitas est in Provincia. Id si fieret, intelligebat magno 
cum Provincie periculo futurum, ut homines bellicosos, 
populi romani inimicos, locis patentibus maximeque 
frumentariis finitimos haberet. Ob eas causas ei muni- 
tioni, quam fecerat, T. Labienum legatum prefecit : 
ipse in Italiam magnis itineribus contendit, duasque ibi 
legiones conscribit, et tres, que circum Aquileiam hie- 
mabant, ex hibernis educit, et, qua proximum iter in 
ulteriorem Galliam per Alpes erat, cum his quinque le- 
gionibus ire contendit. Ibi Centrones, et Graioceli, et 
Caturiges, locis superioribus occupatis, itinere exerci- 
tum prohibere conantur. Compluribus his proeliis pul- 
sis, ab Ocelo, quod est citerioris Provincie extremum, 
in fines Vocontiorum ulterioris Provincie die septimo 
pervenit : inde in Allobrogum fines, ab Allobrogibus in 
Segusianos exercitum ducit. Hi sunt extra Provinciam 
trans Rhodanum primi. 

XI. Helvetii jam per angustias et fines Sequanorum 
suas copias traduxerant, et in /Eduorum fines perve- 
nerant, eorumque agros populabantur. /Edui, quum se 
suaque ab iis defendere non possent, legatos ad Cesarem 
mittunt, rogatum auxilium : Ita se omni tempore de 
populo romano meritos esse, ut pene in conspectu 
exercitus nostri agri vastari, liberi eorum in servitutem 
abduci, oppida expugnari non debuerunt. Eodem tem- 
pore dui, Ambarri quoque, necessarii et consanguinei 
/Eduorum, Caesarem certiorem faciunt, sese, depopulatis 
agris, non facile ab oppidis vim hostium prohibere : item 
Allobroges, qui trans Rhodanum vicos possessionesque 
habebant, fuga se ad Cesarem recipiunt, et demonstrant, 

sibi, preter agri solum, nihil esse reliqui. Quibus rebus 
adductus Caesar, non exspectandum sibi statuit, dum, 
omnibus fortunis sociorum consumptis, in Santones 
Helvetii pervenirent. 

XII. Flumen est Arar, quod per fines /Eduorum et Se- 
quanorum in Rhodanum influit incredibili lenitate, ita 
ut oculis, in utram partem fluat, judicari non possit. Id 
Helvetii ratibus ac lintribus junctis transibant. Ubi per 
exploratores Cæsar certior factus est, tres jam copiarum 
partes Helvetios id flumen traduxisse, quartam vero 
partem circa flumen Ararim reliquam esse; de tertia 
vigilia cum legionibus tribus e castris profectus, ad 
cam partem pervenit, que nondum flumen transierat. 
Eos impeditos et inopinantes aggressus, magnam eorum 
partem concidit.: reliqui fuge sese mandarunt, atque in 
proximas silvas abdiderunt. Is pagus appellabatur Ti- 
gurinus : nam omnis civitas Helvetia in quatuor pagos 
divisa est. Hic pagus unus, quum domo exisset, patrum 
nostrorum memoria, L. Cassium consulem interfecerat, 
et ejus exercitum sub jugum miserat. Ita, sive casu, sive 
consilio deorum immortalium, quz pars civitatis Helve- 
tie insignem calamitatem populo romano intulerat, ea 
princeps poenas persolvit. Qua in re Casar non solum 
publicas, sed etiam privatas injurias ultus est, quod ejus 
soceri L. Pisonis avum, L. Pisonem legatum, Tigurini 
eodem proelio, quo Cassium , interfecerant. . 

XIII. Hoo prelio fàcto, reliquas copias Helvetiorum 
ut consequi posset, pontem in Arari faciendum curat, 
atque ita exercitum traducit. Helvetii, repentino ejus ad- 
ventu commoti, quod id, quod ipsi diebus viginti æger- 

rime confecerant, ut flumen transirent, uno illum die 
fecisse intelligerent, legatos ad eum mittunt : cujus le- 
gationis Divice princeps fuit, qui bello Cassiano dux 
Helvetiorum fuerat. Is ita cum Cesare agit : « Si pacem 
populus romanus cum Helvetiis faceret, in eam partem 
ituros atque ibi futuros Helvetios, ubi eos Cæsar con- 
stituisset atque esse voluisset : sin bello persequi per- 
severaret, reminisceretur et veteris incommodi populi 
romani, et pristinz virtutis Helvetiorum. Quod impro- 
viso unum pagum adortus esset, quum ii, qui flumen 
transissent, suis auxilium ferre non possent, ne ob eam 
rem aut suz magnopere virtuti tribueret, aut ipsos de- 
spiceret : se ita patribus majoribusque suis didicisse, ut 
magis virtute, quam dolo contenderent, aut insidiis ni- 
terentur. Quare, ne committeret, ut is locus, ubi consti- 
tissent, ex calamitate populi romani et internecione exer- 
citus nomen caperet, aut memoriam proderet. » 

XIV. His Cesar ita respondit : « Eo sibi minus dubi- 
tationis dari, quod eas res, quas legati Helvetii comme- 
morassent, memoria teneret; atque eo gravius ferre, 
quo minus merito populi romani accidissent : qui si 
alicujus injurie sibi conscius fuisset, non fuisse difficile 
cavere; sed eo deceptum, quod neque commissum a se 
intelligeret quare timeret, neque sine causa timendum 
putaret. Quod si veteris contumeliz oblivisci vellet, num 
etiam. recentium injuriarum, quod, eo invito, iter per 
Provinciam per vim tentassent, quod /Eduos, quod Am- 
barros, quod Allobrogas vexassent, memoriam deponere 
posse? Quod sua victoria tam insolenter gloriarentur, 
quodque tam diu se impune tulisse injurias admirarentur, 

eodein pertinere : consuesse enim deos immortales, quo 
gravius homines ex commutatione rerum doleant, quos 
pro scelere eorum ulcisci velint, his secundiores inter- 
dum res et diuturniorem impunitatem concedere. Quum 
ea ita sint, tamen, si obsides ab iis sibi dentur, uti ea, 
quae polliceantur, facturos intelligat, et si /Eduis de in- 
jurüs, quas ipsis sociisque eorum intulerint, item si 
Allobrogibus satisfaciant, sese cum iis pacem esse fac- 
turum. » Divico respondit : « Ita Helvetios a majoribus 
suis institutos esse, uti obsides accipere, non dare, con- 
sueverint : ejus rei populum romanum esse testem. » - 
XV. Hoc responso dato, discessit. Postero die castra 
ex eo loco movent. Idem Cesar facit; equitatumque 
omnem, ad numerum quatuor millium quem ex omni 
Provincia et /Eduis atque eorum sociis coactum habebat, 
promittit, qui videant, quas in-partes hostes iter faciant. 
Qui, cupidius novissimum agmen insecuti, alieno loco 
cum equitatu Helvetiorum proelium committunt; et 
pauci de nostris cadunt. Quo prelio sublati Helvetii, 
quod quingentis equitibus tantam multitudinem equitum 
propulerant, audacius subsistere, nonnunquam ex no- 
vissimo agmine proelio nostros lacessere cceperunt. Cæsar 
suos a proelio continebat, ac satis habebat in presentia, 
hostem rapinis, pabulationibus populationibusque pro- 
hibere. Ita dies circiter quindecim iter fecerunt, uti inter 
novissimum hostium agmen, et nostrum primum, non 
amplius quinis aut senis millibus passuum interesset. 
XVI. Interim quotidie Casar /Eduos frumentum, 
quod essent publice polliciti, flagitare : nam propter 
frigora, quod Gallia sub septemtrionibus, ut ante dictum 

est, posita est, non modo frumenta in agris matura non 
erant, sed ne pabuli quidem satis magna copia suppete- 
bat : eo autem frumento, quod flumine Arare navibus 
subvexerat, propterea uti minus poterat, quod iter ab 
Arare Helvetii averterant, a quibus discedere nolebat. 
Diem ex die ducere /Edui; conferri, comportari, adesse 
dicere. Ubi se diutius duci intellexit, et diem instare, 
quo die frumentum militibus metiri oporteret, convo- 
catis eorum principibus, quorum magnam copiam in 
castris habebat, in his Divitiaco, et Lisco, qui summo 
magistratu praeerat (quem Vergobretum appellant Ædui , 
qui creatur annuus, et vitz necisque in suos habet po- 
testatem), graviter eos accusat, quod, quum neque emi, 
neque ex agris sumi posset, tam necessario tempore, 
tam propinquis hostibus, ab iis non sublevetur; preser- 
tim quum magna ex parte eorum precibus adductus bel- 
lum susceperit, multo etiam gravius, quod sit destitutus , 
queritur. 
XVII. Tum demum Liscus, oratione Caesaris adduc- 
tus, quod antea tacuerat, proponit : « Esse nonnullos, 
quorum auctoritas apud plebem plurimum valeat, qui 
privatim plus possint, quam ipsi magistratus. Hos sedi- 
tiosa atque improba oratione multitudinem deterrere, 
ue frumentum conferant, quod prestare debeant. Si jam 
principatum Galli: obtinerenon possint, Gallorum, quam 
Romanorum, imperia perferre satius esse; neque dubitare 
debere, quin, si Helvetios superaverint Romani, una 
cum reliqua Gallia /Eduis libertatem sint erepturi. Ab 
iisdem nostra consilia, queque in castris gerantur, hos- 
tibus enunciari : hos a se coerceri non posse; quin etiam , 

quod necessario rem coactus Cesaris enuncianrit , intelli- 
gere sese, quanto id cum periculo fecerit; et ob eam 
causam, quam diu potuerit, tacuisse. » 

XVIII. Casar hac oratione Lisci Dumnorigem , Di- 
vitiaci fratrem, designari sentiebat : sed, quod pluribus 
presentibus eas res jactari nolebat, celeriter concilium 
dimittit, Liscum retinet. Quazrit ex solo ea, qua in con- 
ventu dixerat. Dicit liberius atque audacius. Eadem se- 
creto ab aliis querit; reperit esse vera : » Ipsum esse Dum- 
norigem, summa audacia, magna apud plebem prop- 
ter liberalitatem gratia, cupidumque rerum novarum : 
complures annos portoria, reliquaque omnia /Eduorum 
vectigalia parvo pretio redempta habere; propterea quod, 
illo licente, contra liceri audeat nemo. His rebus et suam 
rem familiarem auxisse, et facultates ad largiendum 
magnas comparasse, magnum numerum equitatus suo 
sumptu semper alere, et circum se habere : neque solum 
domi, sed etiam apud finitimas civitates largiter posse : 
atque hujus potentie causa matrem in Biturigibus ho- 
mini illic nobilissimo ac potentissimo collocasse : ipsum 
ex Helvetiis uxorem habere : sororem ex matre, et pro- 
pinquas.suas nuptum in alias civitates collocasse : favere 
et cupere Helvetiis propter eam affinitatem : odisse etiam 
suo nomine Caesarem et Romanos, quod eorum adventu 
potentia ejus deminuta, et Divitiacus frater in antiquum 
locum gratie atque honoris sit restitutus. Si quid acci- 
dat Romanis, summam in spem regni obtinendi per Hel- 
vetios venire; imperio populi romani non modo de reguo, 
sed etiam de ea, quam habeat, gratia desperare. » Re- 
periebat etiam in quaerendo Casar, « quod prelium 

equestre adversum paucis ante diebus esset factum, ini- 
tium ejus fuge factum a Dumnorige atque ejus equiti- 
hus (nam equitatui , quem auxilio Cesari /Edui miserant, 
Dumnorix praeerat), eorum fuga reliquum esse equita- 
tum perterritum. » 

XIX. Quibus rebus cognitis, quum ad has suspiciones 
certissime res accederent, quod per fines Sequanorum 
Helvetios traduxisset, quod obsides inter eos dandos cu- 
rasset , quod ea omnia non modo injussu suo et civitatis, 
sed etiam inscientibus ipsis fecisset; quod a magistratu 
JEduorum accusaretur; satis esse cause arbitrabatur, 
quare in eum aut ipse animadverteret, aut civitatem 
animadvertere juberet. His omnibus rebus unum repu- 
gnabat, quod Divitiaci fratris summum in populum ro- 
manum studium , summam in se voluntatem, egregiam 
fidem, justitiam , temperantiam cognoverat : nam, ne 
ejus supplicio Divitiaci animum offenderet, verebatur. 
Itaque priusquam quidquam conaretur, Divitiacum ad 
se vocari jubet, et, quotidianis interpretibus remotis, 
per C. Valerium Procillum, principem Gallie provinciz, 
familiarem suum, cui summam rerum: omnium fidem 
habebat, cum eo colloquitur : simul commonefacit, que 
ipso presente in concilio Gallorum de Dumnorige sint 
dicta, et ostendit, quz separatim quisque de eo apud 
se dixerit : petit atque hortatur, ut sine ejus offensione 
animi vel ipse de eo, causa cognita , statuat, vel civita- 
tem statuere jubeat. 

XX. Divitiacus multis cum lacrymis, Caesarem com- 
plexus, obsecrare ccpit, « ne quid gravius in fratrem 
statueret : scire se, illa esse vera, nec quemquam ex eo 

plus, quam se, doloris capere; propterea quod, quun 
ipse gratia plurimum domi atque in reliqua Gallia, ille 
minimum propter adolescentiam posset, per se crevisset : 
quibus opibus ac nervis non solum ad minuendam gra- 
tiam, sed pæne ad perniciem suam uteretur : sese tamen 
et amore fraterno, et existimatione vulgi commoveri. 
Quod si quid ei a Cesare gravius accidisset, quum ipse 
eum locum amicitie apud eum teneret, neminem exis- 
timaturum, non sua voluntate factum : qua ex re futu- 
rum, uti totius Gallie animi a se averterentur. » Hzc 
quum pluribus verbis flens a Cesare peteret, Cæsar ejus 
dextram prendit : consolatus rogat finem orandi faciat : 
tanti ejüs apud se gratiam esse ostendit, uti et reipu- 
blice injuriam, et suum dolorem ejus voluntati ac pre- 
cibus condonet. Dumnorigem ad se vocat; fratrem ad- 
hibet; quæ in eo reprehendat, ostendit; qui ipse intel- 
ligat, que civitas queratur, proponit; monet, ut in 
reliquum tempus omnes suspiciones vitet; preterita se 
Divitiaco fratri condonare dicit. Dumnorigi custodes 
ponit, ut, qua agat , quibuscum loquatur , scire possit. 

XXI. Eodem die ab exploratoribus certior factus, 
hostes sub monte consedisse millia passuum ab ipsius 
castris octo; qualis esset natura montis, et qualis in cir- 
cuitu ascensus, qui cognoscerent, misit. Renunciatum 
est, facilem esse. De tertia vigilia T. Labienum, legatum 
pro pratore, cum duabus legionibus, et iis ducibus qui 
iter cognoverant, summum jugum montis ascendere 
jubet; quid sui consilii sit, ostendit. Ipse de quarta vi- 
gilia eodem itinere, quo hostes ierant, ad eos conten- 
dit, equitatumque omnem ante se mittit. P. Considius, 

qui rei militaris peritissimus habebatur, et in exercitu 
L. Sulle, et postea in M. Crassi fuerat, cum explora- 
toribus premittitur. 

XXII. Prima luce, quum summus mons a T. Labieno 
teneretur, ipse ab hostium castris non longius mille et 
quingentis passibus abesset, neque , ut postea ex captivis 
comperit, aut ipsius adventus, aut Labieni, cognitus 
esset, Considius, equo admisso, ad eum accurrit; dicit 
montem, quem a Labieno occupari voluerit, ab hostibus 
teneri; id se a Gallicis armis atque insignibus cogno- 
visse. Cæsar suas copias in proximum collem subducit ; 
aciem instruit. Labienus, ut erat ei preceptum a Cæ- 
sare, ne prelium committeret, nisi ipsius copie prope 
hostium castra vise essent, ut undique uno tempore in 


hostes impetus fieret, monte occupato nostros exspecta- - 


bat, prelioque abstinebat. Multo denique die per ex- 
ploratores Cæsar cognovit, et montem a süis teneri, et 
Helvetios castra movisse, et Considium, timore perter- 
ritum, quod non vidisset, pro viso sibi renunciasse. Eo 
die, quo consuerat intervallo, hostes sequitur, et millia 
passuum tria ab eorum castris castra ponit. 

XXIII. Postridie ejus diei ( quod omnino biduum su- 
pererat, quum exercitu frumentum metiri oporteret, et 
quod a Bibracte, oppido /Eduorum longe maximo ac 
copiosissimo, non amplius millibus passuum xvin abe- 
rat), rei frumentarie prospiciendum existimavit, iter ab 
Helvetiis avertit, ac Bibracte ire contendit. Ea res per 
fugitivos L. /Emilii, decurionis equitum Gallorum, hos- 
tibus nunciatur. Helvetii, seu quod timore perterritos 
Romanos discedere a se existimarent, eo magis, quod 

pridie, superioribus locis occupatis , prelium non com- 
misissent , sive eo, quod re frumentaria intercludi posse 
vonfiderent, commutato consilio atque itinere converso, 
nostros a novissimo agmine insequi ac lacessere cœpe- 


runt. 


XXIV. Postquam id animum advertit, copias suas 
Cæsar in proximum collem subducit, equitatumque, qui 
sustineret hostium impetum, misit. Ipse interim in colle 
medio triplicem aciem instruxit legionum quatuor vete- 
ranarum, ita, uti supra sein summo jugo duas legiones, 
quas in Gallia citeriore proxime conscripserat, et omnia 
auxilia collocaret; ac totum montem hominibus com- 
pleri, et interea sarcinas in unum locum conferri, el 
eum ab his ; qui in*superiore acie constiterant, muniri 
jussit. Helvetii, cum omnibus suis carris secuti, impe- 
dimenta in unum locum contulerunt : ipsi, confertissima 
acie rejecto nostro equitatu, phalange facta, sub. pri- 
mam nostram aciem successerunt. 

XXV. Casar, primum suo, deinde omnium ex con- 
spectu remotis equis, ut, aquato omnium periculo, spem 
fuga tolleret, cohortatus suos, prelium commisit. Mi- 
lites, e loco superiore pilis missis, facile hostium pha- 
langem perfregerunt. Ea disjecta, gladiis districtis in 
eos impetum fecerunt. Gallis. magno ad pugnam erat 
impedimento, quod, pluribus eorum scutis uno ictu pi- 


. lorum transfixis et colligatis, quum ferrum se inflexisset, 


neque evellere, neque, sinistra impedita, satis commode 
pugnare poterant; multi ut, diu jactato brachio, praop- 
tarent scutum manu emittere, et nudo corpore pugnare. 
Tandem, vulneribus defessi, et pedem referre, et, quod 

mons suberat circiter mille passuum , eo se recipere cœ- 
perunt. Capto monte, et succedentibus nostris, Boii et 
Tulingi, qui hominum millibus circiter xv agmen hos- 
tium claudebant, et novissimis presidio erant, ex itinere 
nostros latere aperto adgressi, circumvenere : et id con- 
spicati Helvetii, qui in montem sese receperant, rursus 
instare, et prelium redintegrare ceperunt. Romani con- 
versa signa bipartito intulerunt : prima ac secunda acies, 
ut victis ac submotis resisteret; tertia, ut venientes sus- 
tineret. 

XXVI. Ita, ancipiti prodlio, diu atque acriter pugna- 
tum est. Diutius quum nostrorum impetum sustinere non 
possent, alteri se, ut coeperant , in montem receperunt, 
alteri ad impedimenta et carros suos se contulerunt. 
Nam hoc toto prælio , quum ab hora septima ad vesperum 
pugnatum sit, aversum hostem videre nemo potuit. Ad 
multam noctem etiam ad impedimenta pugnatum est, 
propterea quod pro vallo carros objecerant, et e loco 
superiore in nostros venientes tela conjiciebant, et non- 
nulli inter carros rotasque mataras ac tragulas subji- 
ciebant, nostrosque vulnerabant. Diu quum esset pugna- 
tum, impedimentis castrisque nostri potiti sunt. Ibi 
Orgetorigis filia, atque unus e filis captus est. Ex eo 
prelio circiter millia hominum cxxx superfuerunt, eaque 
tota nocte, continenter ierunt : nullam partem noctis iti- 
nere intermisso, in fines Lingonum die rv pervenerunt, 
quum et propter vulnera militum, et propter sepulturam 
occisorum, nostri, triduum morati, eos sequi non po- 
tuissent. Casar ad Lingonas litteras nunciosque misit, 
ne eos frumento, neve alia re juvarent : qui si juvissent, 

se eodem loco, quo Helvetios, habiturum. Ipse, triduo 

intermisso , cum omnibus copiis eos sequi coepit. 
XXVII. Helvetii, omnium rerum inopia adducti, le- 

gatos de deditione ad eum miserunt. Qui quum eum in 


, itinere convenissent, seque ad pedes projecissent, sup- 


pliciterque locuti flentes pacem petissent, atque eos in 
eo loco, quo tum: essent, suum adventum exspectare 
jussisset, paruerunt. Eo postquam Casar pervenit, ob- 
sides, arma, servos, qui ad eos perfugissent, poposcit. 
Dum ea conquiruntur et conferuntur, nocte intermissa , 
circiter hominum millia vr, ejus pagi qui Verbigenus 
appellatur, sive timore perterriti, ne, armis traditis , 
supplicio afficerentur, sive spe salutis inducti, quod, 
in tanta multitudine dedititiorum , suam fugam aut oc- 
cultari, aut omnino ignorari posse existimarent, prima 
nocte ex castris Helvetiorum egressi, ad Rhenum fines- 
que Germanorum contenderunt. 

XXVIII. Quod ubi Casar resciit, quorum per fines 
ierant, his, uti conquirerent et reducerent, si sibi pur- 
gati esse vellent , imperavit : reductos in hostium nu- 
mero habuit : reliquos omnes, obsidibus, armis, perfu- 
gis traditis, in deditionem accepit. Helvetios , Tulingos, 
Latobrigos in fines suos, unde erant profecti, reverti 
jussit; et quod, omnibus frugibus amissis, domi nihil 
erat, quo famem tolerarant, Allobrogibus imperavit, ut 
iis frumenti copiam facerent : ipsos oppida vicosque, 


' quos incenderant, restituere jussit. Id ea maxime ra- 


tione fecit, quod noluit , eum locum, unde Helvetii dis- 
cesserant, vacare; ne propter bonitatem agrorum Ger- 
mani, qui trans Rhenum incolunt, e suis finibus in 

Helvetiorum fines transirent, et finitimi Gallie provin- 
cie Allobrogibusque essent. Boios, petentibus Æduis, 
quod egregia virtute erant cogniti, ut in finibus .suis 
collocarent, concessit : quibus illi agros dederunt, quos- 
que postea in parem juris libertatisque conditionem 
atque ipsi erant , receperunt. 

XXIX. In castris Helvetiorum tabula repertae sunt lit- 
teris graecis confectae, et ad Cesarem relate; quibus in 
tabulis nominatim ratio confecta erat, qui numerus 
domo exisset eorum, qui arma ferre possent; et item 
separatim pueri, senes, mulieresque. Quarum omnium 
rerum summa erat, capitum Helvetiorum millia ccrxu , 
Tulingorum millia xxxvr, Latobrigorum xiv, Raura- 
corum xxi, Boiorum xxxu : ex his qui arma ferre 
possent, ad millia xci. Summa omnium fuerunt ad mil- 
lia cccrxvrm. Eorum, qui domum redierunt, censu ha- 
bito, ut Cesar imperaverat, repertus est numerus mil- 
lium c et x. 

XXX. Bello Helvetiorum confecto, totius fere Gallie 
legati, principes civitatum, ad Caesarem gratulatum 
convenerunt : « Intelligere sese, tametsi, pro veteribus 
Helvetiorum injuriis populi romani , ab iis penas bello 
repetisset, tamen eam rem non minus ex usu terre Gal- 
lie, quam populi romani accidisse; propterea quod eo, 
consilio, florentissimis rebus, domos suas Helvetii reli- 
quissent, ut toti Gallie bellum inferrent, imperioque 
potirentur, locumque domicilio ex magna copia delige- 
rent, quem ex omni Gallia opportunissimum ac fructuo- 
sissimum judicassent , reliquasque civitates stipendiarias 


haberent. Petierunt, uti sibi concilium totius Gallie in 
2. 

diem certam indicere, idque Caesaris voluntate facere , 
liceret : sese habere quasdam res, quas ex communi 
consensu ab eo petere vellent. » Ea re permissa , diem 
concilio constituerunt, et jurejurando, ne quis enuncia- 
ret, nisi quibus communi consilio mandatum esset, inter 
se sanxerunt. 

XXXI. Eo concilio dimisso, iidem principes civita- 
tum, qui ante fuerant ad Cesarem, reverterunt , petie- 
runtque , uti sibi secreto de sua omniumque salute cum 
eo agere liceret. Ea re impetrata, sese omnes flentes Cæ- 
sari ad pedes projecerunt : « Non minus se id conten- 
dere et laborare, ne ea, que dixissent, enunciarentur, 
quam uti ea, que vellent, impetrarent ; propterea quod, 
si enunciatum esset, summum in cruciatum se venturos 
viderent. » Locutus est pro his Divitiacus Æduus : 
« Gallie totius factiones esse duas : harum alterius 
principatum tenere /Eduos, alterius Avernos. Hi quum 
tantopere de potentatu inter se multos annos conten- 
derent, factum esse, uti ab Avernis Sequanisque Ger- 
mani mercede arcesserentur. Horum primo circiter mil- 
lia xv Rhenum transisse : posteaquam agros, et cul- 
tum, et copias Gallorum homines feri ac barbari ada- 
massent, traductos plures : nunc esse in Gallia ad c 
et xx millium numerum : cum his Æduos eorumque 
clientes semel atque iterum armis contendisse ; magnam 
calamitatem pulsos accepisse, omnem nobilitatem , om- 
nem senatum , omnem equitatum amisisse. Quibus proe- 
liis calamitatibusque fractos, qui et sua virtute, et po- 
puli romani hospitio atque amicitia plurimum ante in 
Gallia potuissent, coactos esse Sequanis obsides dare 

nobilissimos civitatis, et jurejurando civitatem obstrin- 
gere, sese neque obsides repetituros, neque auxilium a 
populo romano imploraturos, neque recusaturos, quo 
minus perpetuo sub illorum ditione atque imperio essent. 
Unum se esse ex omni civitate /JEduorum, qui adduci 
non potuerit , ut juraret aut suos liberos obsides daret. 
Ob eam rem se ex civitate profugisse, et Romam ad se- 
natum venisse, auxilium postulatum, quod solus neque 
jurejurando, neque obsidibus teneretur. Sed pejus vic- 
toribus Sequanis, quam JEduis victis , accidisse; propte- 
rea quod Ariovistus, rex Germanorum, in eorum fini- 
bus consedisset, tertiamque partem agri Sequani, qui 
esset optimus totius Gallie, occupavisset, et nunc de 
altera parte tertia Sequanos decedere juberet, propterea 
quod paucis mensibus ante Harudum millia hominum 
xxiv ad eum venissent, quibus locus ac sedes pararen- 
tur. Futurum esse paucis annis, uti omnes ex Gallie fi- 
uibus pellerentur , atque omnes Germani Rhenum trans- 
irent : neque enim conferendum esse Gallicum cum 
Germanorum agro, neque hanc consuetudinem victus 
cum illa comparandam. Ariovistum autem, ut semel 
Gallorum copias prelio vicerit, quod prelium factum 
sit ad Magetobriam, superbe et crudeliter imperare , ob- 
sides nobilissimi cujusque liberos poscere, et in eos om- 
nia exempla cruciatusque edere, si qua res non ad nu- 
tum, aut ad voluntatem ejus facta sit : hominem esse 
barbarum, iracundum, temerarium : non posse ejus 
imperia diutius sustineri : nisi si quid in Cerare popu- 
loque romano sit auxilii, omnibus Gallis idem esse fa- 
ciendum, quod Helvetii fecerint, ut domo emigrent; 

aliud domicilium, alias sedes, remotas a Germanis, 
petant; fortunamque, quecumque accidat, experiantur. 
Hæc si enunciata Áriovisto sint, non dubitare, quin de 
omnibus obsidibus, qui apud eum sint, gravissimum 
supplicium sumat. Caesarem vel auctoritate sua atque 
exercitus, vel recenti victoria, vel nomine populi ro- 
mani deterrere posse, ne major multitudo Germanorum 
Rhenum traducatur; Galliamque omnem ab Ariovisti 
injuria posse defendere. » 

XXXII. Hac oratione a Divitiaco habita, omnes qui 
aderant, magno fletu auxilium a Cesare petere ccpe- 
runt. Ánimadvertit Caesar, unos ex omnibus Sequanos 
nibil earum rerum facere, quas ceteri facerent; sed 
tristes, capite demisso, terram intueri. Ejus rei que 
causa esset, miratus, ex ipsis quasiit. Nihil Sequani 
respondere, sed in eadem tristitia taciti permanere. 
Quum ab iis sepius quareret, neque ullam omnino vo- 
cem exprimere posset, idem Divitiacus /Eduus respon- 
dit: « Hoc esse miseriorem gravioremque fortunam Se- 
quanorum, quam reliquorum , quod soli ne in occulto 
quidem queri , nec auxilium implorare auderant , absen- 
tisque Áriovisti crudelitatem, velut, si coram adesset, 
horrerent : propterea quod reliquis tamen fugz facultas 
daretur; Sequanis vero , qui intra fines suos Ariovistum 
recepissent, quorum oppida omnia in ejus potestate es- 
sent , omnes cruciatus essent perferendi. » 

XXXIII. His rebus cognitis, Caesar Gallorum animos 
verbis confirmavit , pollicitusque est, sibi eam rem curæ 
futuram : magnam se habere spem, et beneficio suo et 
auctoritate adductum Ariovistum, finem injuriis factu- 

rum. Hac oratione habita, concilium dimisit. Et secun- 
dum ea multz res eum hortabantur , quare sibi eam rem 
cogitandam et suscipiendam putaret; in primis, quod 
/Eduos, fratres consanguineosque szpenumero ab senatu 
appellatos, in servitute atque in ditione videbat Germa- 
norum teneri eorumque obsides esse apud Ariovistum 
ac Sequanos, intelligebat : quod in tanto imperio populi 
romani turpissimum sibi et reipublice esse arbitrabatur. 
Paulatim autem Germanos consuescere Rhenum trans- 
ire, et in Galliam magnam eorum multitudinem venire, 
populo romano periculosum videbat : neque sibi ho- 
mines feros ac barbaros temperaturos existimabat, quia, 
quum omnem Galliam occupassent, ut ante Cimbri Teu- 
tonique fecissent, in provinciam exirent, atque inde in 
Italiam contenderent, presertim quum Sequanos a pro- 
vincia nostra Rhodanus divideret. Quibus rebus quam 
maturrime occurrendum putabat. Ipse autem Ariovistus 
tantos sibi spiritus, tantam arrogantiam sumpserat, ut 
ferendus non videretur. 

XXXIV. Quamobrem placuit ei, ut ad Ariovistum 
legatos mitteret, qui ab eo postularent, uti aliquem lo- 
cum medium utriusque colloquio diceret : velle sese de 
republica et summis utriusque rebus cum eo agere. Ei 
legationi Ariovistus respondit : « Si quid ipsi a Cæsare 
opus esset, sese ad eum venturum fuisse : si quid ille se 
velit, illum ad se venire oportere. Preterea se neque 
sine exercitu in eas partes Gallie venire audere, quas 
Casar possideret, neque exercitum sine magno com- 
meatu atque emolimento in unum locum contrahere 
posse : sibi autem mirum videri, quid in sua Gallia, 

quam bello vicisset aut Cæsari, aut omnino populo ro- 
mano negotii esset. » 

XXXV. His responsis ad Cæsarem relatis, iterum ad 
eum Cæsar legatos cum his mandatis mittit : « Quoniam, 
tanto suo populique romani beneficio affectus ( quum in 
consulatu suo rex atque amicus a senatu appellatus 
esset), hanc sibi populoque romano gratiam referret, 
ut in colloquium venire invitatus gravaretur, neque de 
communi re dicendum sibi et cognoscendum putaret, 
hac esse qua ab eo postularet : primum, ne quam ho- 
minum multitudinem amplius trans Rhenum in Galliam 
traduceret; deinde obsides, quos haberet ab /Eduis, 
redderet; Sequanisque permitteret, ut, quos illi habe- 
rent, voluntate ejus reddere illis liceret; neve /Eduos 
injuria lacesseret, neve his sociisque eorum bellum in- 
ferret. Si id ita fecisset, sibi populoque romano perpe- 
tuam gratiam atque amicitiam cum eo futuram : si non 
impetraret, sese , quoniam M. Messala, M. Pisone Coss., 
senatus censuisset, uti , quicunque Galliam provinciam 
obtineret, quod commodo reipublice facere posset, 
JEduos ceterosque amicos populi romani defenderet , sese 
JEduorum injurias non neglecturum. 

XXXVI. Ad hec Ariovistus respondit, « Jus esse belli, 
ut qui vicissent, iis, quos vicissent, quemadmodum vel- 
lent, imperarent : item populum romanum victis non 
ad alterius prescriptum, sed ad suum arbitrium, impe- 
rare consuesse. Si ipse populo romano non prescriberet, 
quemadmodum suo jure uteretur; non oportere sese a po- 
pulo romano in suo jure impediri. Æduos sibi, quoniam 
belli fortunam tentassent, et armis congressi ac superati 

essent, stipendiarios esse factos. Magnam Cesarem in- 
juriam facere, qui suo adventu vectigalia sibi deteriora 
faceret. /Eduis se obsides redditurum non esse; neque eis, 
neque eorum sociis injuria bellum illaturum, si in eo 
manerent, quod convenisset, stipendiumque quotannis 
penderent : si id non fecissent, longe iis fraternum nomen 
populi romani abfuturum. Quod sibi Cæsar denunciaret, 
se JEduorum injurias non neglecturum; neminem secum 
sine sua pernicie contendisse. Quum vellet, congredere- 
tur; intellecturum, quid invicti Germani, exercitatis- 
simi in armis, qui inter annos xiv tectum non subissent, 
virtute possent. » 

XXXVII. Hec eodem tempore Cesari Mundum refe- 
rebantur, et legati ab /Eduis et a Treviris veniebant : 
Ædui questum, quod Harudes, qui nuper in Galliam 
transportati essent, fines eorum popularentur; sese ne 
obsidibus quidem datis pacem Ariovisti redimere po- 
tuisse : Treviri autem, pagos centum Suevorum ad ri- 
pam Rheni consedisse, qui Rhenum transire conarentur; 
iis preesse Nasuam et Cimberium fratres. Quibus rebus 
Caesar vehementer commotus, maturandum sibi existi- 
mavit, ne, si nova manus Suevorum cum veteribus co- 
piis Ariovisti sese conjunxisset , minus facile resisti pos- 
set. Itaque, re frumentaria, quam celerrime potuit, 
comparata, magnis itineribus ad Ariovistum contendit. 

XXXVIH. Quum tridui viam processisset, nuncia- 
tum est ei, Áriovistum cum suis omnibus copiis ad oc- 
cupandum Vesontionem , quod est oppidum maximum 
Sequanorum, contendere, triduique viam a suis finibus 
processisse. Id ne accideret, magno opere sibi præca- 

vendum Cæsar existimabat : namque omnium rerum, 
qui ad bellum usui erant, summa erat in eo oppido 
facultas : idque natura loci sic muniebatur, ut magnam 
ad ducendum bellum daret facultatem ; propterea quod 


- flumen Dubis, ut circino circeumductum, pæne totum 


oppidum cingit; reliquum spatium, quod est non am- 
plius pedum pc, qua flumen intermittit , mons continet 
magna altitudine, ita ut radices ejus montis ex utraque 
parte ripe fluminis contingant. Hunc murus circumda- 
tus arcem efficit, et cum oppido conjungit. Huc Cæsar 
magnis diurnis nocü;rnisque itineribus contendit, occu- 
patoque oppido, ibi presidium collocat. 

XXXIX.. Dum paucos dies ad Vesontionem rei fru- 
mentariae commeatusque causa moratur, ex perconta- 
tione nostrorum , vocibusque Gallorum ac mercatorum, 
qui ingenti magnitudine corporum Germanos, incredi- 
bili virtute atque exercitatione in armis esse predica- 
bant, sepenumero sese cum iis congressos ne vultum 
quidem atque aciem oculorum ferre potuisse, tantus su- 
bito timor omnem exercitum occupavit, ut non medio- 
criter omnium mentes animosque perturbaret. Hic pri- 
mum ortus est a tribunis militum, ac praefectis, reliquis- 
que, qui ex urbe, amicitie causa, Cesarem secuti, 
magnum periculum miserabantur, quod non magnum in 
re militari usum habebant : quorum alius alia causa 1l- 
lata, quam sibi ad proficiscendum necessariam esse di- 
ceret, petebat, ut ejus voluntate discedere liceret : non- 
nulli, pudore adducti, ut timoris suspicionem vitarent, 
remanebant. Hi neque vultum fingere, neque interdum 
lacrymas tenere poterant : abditi in tabernaculis, aut suum 

fatum querebantur, aut cum familiaribus suis commune 
periculum miserabantur. Vulgo totis castris testamenta 
obsignabantur. Horum vocibus ac timore paulatim etiam 
ii, qui magnum in castris usum habebant, milites cen- 
turionesque, quique equitatui praeerant , perturbabantur. 
Qui se ex his minus timidos existimari volebant, non se 
hostem vereri, sed angustias itineris et magnitudinem 
silvarum, que intercederent inter ipsos atque Ariovistum, 
aut rem frumentariam, ut satis commode supportari 
posset, timere dicebant. Nonnulli etiam Cesari renuncia- 
bant, quum castra moveri ac signa ferri jussisset, non fore 
dicto audientes milites, nec propter timorem signa laturos. 

XL. Hec quum animadvertisset, convocato concilio, 
omniumque ordinum ad id concilium adhibitis centurio- 
nibus, vehementer eos incusavit, « Primum, quod aut 
quam in partem, aut quo concilio ducerentur, sibi quæ- 
rendum aut cogitandum putarent. Áriovistum, se con- 
sule, cupidissime populi romani amicitiam appetisse : 
cur hunc tam temere quisquam ab officio discessurum . 
judicaret? Sibi quidem persuaderi, cognitis suis postu- 
latis, atque &quitate conditionum perspecta, eum neque 
suam, neque populi romani gratiam repudiaturum. Quod 
si , furore atque amentia impulsus, bellum intulisset , quid 
tandem vererentur ? aut cur de sua virtute, aut de ipsius 
diligentia desperarent? Factum ejus hostis periculum 
patrum nostrorum memoria, quum, Cimbris et Teu- 
tonis a C. Mario pulsis, non minorem laudem exercitus, 
quam ipse imperator, meritus videbatur : factum etiam 
nuper in Italia, servili tumultu, quos tamen aliquis 
usus ac disciplina , quam a nobis accepissent, sublevarent. 

Ex quo judicari posset quantum haberet in se boni con- 
stantia; propterea quod, quos aliquandiu inermos sine 
causa timuissent, hos postea armatos ac victores supe- 
rassent. Denique hos esse eosdem, quibuscum sæpenu- 
mero Helvetii congressi, non solum in suis, sed etiam 
in illorum finibus, plerumque superarint, qui tamen 
pares esse nostros exercitu non potuerint. Si quos ad- 
versum prolium et fuga Gallorum commoveret, hos, 
si quaererent, reperire posse, diuturnitate belli defati- 
gatis Gallis, Ariovistum, quum multos menses castris 
se ac paludibus tenuisset, neque sui potestatem fecisset, 
desperantes jam de pugna et, dispersos subito adortum, 
magis ratione et consilio, quam virtute, vicisse. Cui ra- 
tioni contra homines barbaros atque imperitos locus 
fuisset, hac ne ipsum quidem sperare, nostros exerci- 
tus capi posse. Qui suum timorem in rei frumentarie 
simulationem , angustiasque itinerum conferrent, facere 
arroganter, quum aut de officio imperatoris desperare, 
aut presscribere viderentur. Hæc sibi esse curæ : frumen- 
tum Sequanos, Leucos, Lingonas subministrare; Jamque 
esse in agris frumenta matura : de itinere, ipsos brevi tem- 
pore judicaturos. Quod non fore dicto audientes milites, 
neque signa laturi dicantur , nihil se ea re commoveri : 
scire enim , quibuscunque exercitus dicto audiens non 
fuerit, aut, male re gesta, fortunam defuisse; aut, aliquo 
facinore comperto , avaritiam esse convictam. Suam inno- 
centiam perpetua vita, felicitatem Helvetiorum bello esse 
perspectam. Itaque se , quod in longiorem diem collaturus 
esset, reprassentaturum , et proxima nocte de quarta vi- 
gilia castra moturum, ut quam primum intelligere posset , 

utrum apud eos pudor atque officium, an timor valeret. 
Quod si preterea nemo sequatur, tamen se cum sola de- 
cima legione iturum, de qua non dubitaret; sibique eam 
pretoriam cohortem futuram. » Huic legioni Cæsar. et in- 
dulserat precipue, et propter virtutem confidebat maxime. 

XLI. Hac oratione habita, mirum in modum con- 
verse sunt omnium mentes , summaque alacritas et cu- 
piditas belli gerendi innata est; princepsque decima le- 
gio per tribunos militum ei gratias egit, quod de se 
optimum judicium fecisset, seque esse ad bellum geren- 
dum paratissimam confirmavit. Deinde reliqua legiones 
per tribunos militum et primorum ordinum centuriones 
egerunt, uti Cesari satisfacerent : se neque unquam du- 
bitasse, neque timuisse, neque de summa belli 8uum ju- 
dicium, sed imperatoris esse, existimavisse. Eorum sa- 
tisfactione accepta, et itinere exquisito per Divitiacum, 
quod ex Gallis ei maximam fidem habebat, ut millium am- 
plius quinquaginta circuitu, locis apertis, exercitum du- 
ceret, de quarta vigilia, ut dixerat, profectus est. Sep- 
timo die , quum iter non intermitteret, ab exploratoribus 
certior factus est, Ariovisti copias a nostris millibus pas- ` 
suum Iv et xx abesse. 

XLII. Cognito Cesaris adventu, Ariovistus legatos ad 
eum mittit : quod antea de colloquio postulasset, id per 
se fieri licere, quoniam propius accessisset; seque id sine 
periculo facere posse existimare. Non respuit conditio- 
nem Cæsar : jamque eum ad sanitatem reverti arbitra- 
batur, quum id, quod antea petenti denegasset, ultro 
polliceretur; magnamque in spem veniebat, pro suis 
tantis populique romani in eum beneficiis , cognitis suis 

postulatis, fore, uti pertinacia desisteret. Dies colloquio 
dictus est, ex eo die quintus. Interim, quum sæpe ultro 
citroque legati inter eos mitterentur, Ariovistus postula- 
vit, ne quem peditem ad colloquium Cæsar adduceret : 
vereri se, ne per insidias ab eo circumveniretur : uter- 
que cum equitatu veniret : alia ratione se non esse ven- 
turum. Casar, quod neque colloquium interposita causa 
tolli volebat, neque salutem suam Gallorum equitatu 
committere audebat, commodissimum esse statuit, om- 
nibus equis Gallis equitibus detractis, eo legionarios mi- 
lites legionis decimæ, cui quam maxime confidebat, im- 
ponere, ut præsidium quam amicissimum, si quid opus 
facto esset, haberet. Quod quum fieret, non irridicule 
quidam ex militibus decime legionis dixit : « Plus, quam 
pollicitus esset, Caesarem ei facere : pollicitum, se in co- 
hortis prætoriæ loco decimam legionem habiturum; nune 
ad equum rescribere. » 

XLIII. Planities erat magna, et in ea tumulus ter- 
renus satis grandis. Hic locus cquo fere spatio ab castris 
utrisque aberat. Eo, ut erat dictum, ad colloquium ve- 
nerunt. Legionem Casar, quam equis devexerat, pas- 
sibus ducentis ab eo tumulo constituit. Item equites 
Ariovisti pari intervallo constiterunt. Ariovistus, ex 
equis ut colloquerentur, et, preter se, denos ut ad col- 
loquium adducerent , postulavit. Ubi eo ventum est, Cæ- 
sar initio orationis sua senatusque in eum beneficia com- 
memoravit, quod rex appellatus esset a senatu, quod 
amicus, quod munera amplissima missa; quam rem et 
paucis contigisse, et pro magnis hominum officiis con- 
suesse tribui docebat : illum, quum neque aditum, neque 

causam postulandi justam haberet, beneficio ac libera- 
litate sua ac senatus ea premia consecutum. Docebat 
etiam, quam veteres, quamque juste cause necessitu- 
dinis ipsis cum /Eduis intercederent; qua senatuscon- 
sulta, quoties, quamque honorifica in eos facta essent ; 
ut omni tempore totius Gallie principatum /Edui tenuis- 
sent, prius etiam, quam nostram amicitiam appetissent : 
populi romani hanc esse consuetudinem , ut socios at- 
que amicos non modo sui nihil deperdere, sed gratia, 
dignitate, honore auctiores velit esse : quod vero ad ami- 
citiam populi romani attulissent, id iis eripi, quis pati 
posset? Postulavit deinde eadem, que legatis in man- 
datis dederat : « ne aut Æduis, aut eorum sociis bellum 
inferret; obsides redderet : si nullam partem Germano- 
rum domum remittere posset, at ne quos amplius Rhe- 
num transire pateretur. » 

XLIV. Ariovistus ad postulata Caesaris pauca respon- 
dit; de suis virtutibus multa praedicavit : « Transisse 
Rhenum sese non sua sponte, sed rogatum et arcessi- 
tum a Gallis, non sine magna spe magnisque praemiis 
domum propinquosque reliquisse; sedes habere in Gal- 
"lia, ab ipsis concessas, obsides ipsorum voluntate da- 
tos; stipendium capere jure belli, quod victores victis 
imponere consuerint; non sese Gallis, sed Gallos sibi 
bellum intulisse; omnes Gallie civitates ad se oppu- 
gnandum venisse, ac contra se castra habuisse; eas om- 
nes copias a se uno proelio fusas ac superatas esse. Si 
iterum experiri velint, iterum paratum sese decertare; 
si pace uti velint, iniquum esse, de stipendio recusare, 
quod sua voluntate ad id tempus pependerint. Amici- 

tiam populi romani sibi ornamento et presidio, non de- 
trimento esse oportere; idque se ea spe petisse. Si per 
populum romanum stipendium remittatur, et dedititii 
subtrahantur, non minus libenter sese recusaturum po- 
puli romani amicitiam, quam appetierit. Quod multitu- 
dinem Germanorum in Galliam transducat, id se sui 
muniendi, non Gallie impugnande causa facere : ejus 
rei testimonium esse, quod, nisi rogatus, non venerit, 
et quod bellum non intulerit, sed defenderit. Se prius in 
Galliam venisse, quam populum romanum. Nunquam 
ante hoc tempus exercitum populi romani Gallie pro- 
vinciz fines adgressum. Quid sibi vellet? cur in: suas pos- 
sessiones veniret? provinciam suam esse hanc Galliam, 
sicut illam nostram. Ut ipsi concedi non oporteret, si 
in nostros fines impetum faceret, sic item nos. esse ini- 
quos, qui in suo jure se interpellaremus. Quod fratres 
a senatu /Eduos appellatos diceret, non se tam barba- 
rum, neque tam imperitum esse rerum, ut non sciret, 
neque bello Allobrogum proximo /Edüos Romanis auxi- 
lum tulisse, neque ipsos in his contentionibus, quas 
/Edui secum et cum Sequanis habuissent, auxilio populi 
romani usos esse. Debere se suspicari, simulata Cæsa- 
rem amicitia, quod exercitum in Gallia habeat, sui op- 
primendi causa habere. Qui nisi decedat, atque exerci- 
tum deducat ex his regionibus, sese illum non pro 
amico, sed pro hoste habiturum : quod si eum interfe- 
cerit, multis sese nobilibus principibusque populi ro- 
mani gratum esse facturum : id se ab ipsis per eorum 
nuncios compertum habere, quorum omnium gratiam 
atque amicitiam ejus morte redimere posset. Quod si de- 

cessisset, ac liberam possessionem Gailie sibi tradidis- 
set, magno se illum premio remuneraturum, et quz- 
cunque bella geri vellet, sine ullo ejus labore et periculo 
confecturum. » 

XLV. Multa ab Casare in eam sententiam dicta sunt, 
quare negotio desistere non posset, « et neque suam, 
neque populi romani consuetudinem pati, uti optime 
meritos socios desereret : neque se judicare, Galliam po- 
tius esse Áriovisti, quam populi romani. Bello supera- 
tos esse Àvernos et Rutenos a Q. Fabio Maximo , qui- 
bus populus romanus ignovisset, neque in provinciam 
redegisset, neque stipendium imposuisset. Quod si anti- 
quissimum quodque tempus spectari oporteret, populi 
romani justissimum esse in Gallia imperium : si judicium 
senatus observari oporteret, liberam debere esse Galliam, 
quam bello victam suis legibus uti voluisset. » 

XLVI. Dum hac in colloquio geruntur, Cesari nun- 
tiatum est, equites Ariovisti propius tumulum accedere, 
et ad nostros adequitare, lapides telaque in nostros con- 
jicere. Cæsar loquendi finem fecit, seque ad suos rece- 
pit, suisque imperavit, ne quod omnino telum in hostes 
rejicerent. Nam etsi sine ullo periculo legionis delecte 
cum equitatu prolium fore videbat, tamen committen- 
dum non putabat, ut, pulsis hostibus, dici posset, eos 
ab se per fidem in colloquio circumventos. Posteaquam 
in vulgus militum elatum est, qua arrogantia in collo- 
quio Ariovistus usus, omni Gallia Romanis interdixis- ` 
set, impetumque in nostros ejus equites fecissent, eaque 
res colloquium ut diremisset, multo major alacritas stu- 

XLVII. Biduo post Ariovistus ad Cesarem legatos 
mittit, velle se de his rebus, qua inter eos agi cæptæ, 
neque perfecti essent, agere cum eo, uti aut iterum col- 
loquio diem constitueret, aut, si id minus vellet, ex suis 
legatis aliquem ad se mitteret. Colloquendi Cesari causa 
visa non est, et eo magis, quod pridie ejus diei Germani 
retineri nou potuerant, quin in nostros tela conjicerent. 
Legatum ex suis sese magno cum periculo ad eum mis- 
surum, et hominibus feris objecturum, existimabat. Com- 
modissimum visum est, C. Valerium Procillum, C. Va- 
lerii Caburi filium, summa virtute et humanitate adoles- 
centem (cujus pater a C. Valerio Flacco civitate donatus 
erat), et propter fidem, et propter lingue Gallica scien- 
tiam, qua multa jam Ariovistus longinqua consuetudine 
utebatur, et, quod in eo peccandi Germanis causa non 
esset, ad eum mittere, et M. Mettium, qui hospitio Ario- 
visti usus erat. His mandavit, ut, qua diceret Ariovistus, 
cognoscerent, et ad se referrent. Quos quum apud se in 
castris Ariovistus conspexisset, exercitu suo presente, 
conclamavit : « Quid ad se venirent? an speculandi 
causa? » Conantes dicere prohibuit, et in catenas con- 
jecit. | 

XLVIII. Eodem die castra promovit, et millibus pas- 
suum vı a Czsaris castris sub monte consedit. Postridie 
ejus diei praeter castra Caesaris suas copias transduxit, et 
millibus passuum duobus ultra eum.castra fecit , eo consi- 
lio, uti frumento commeatuque , qui ex Sequanis et Æduis 
supportaretur, Casarem intercluderet. Ex eo die dies 
continuos quinque Casar pro castris suas copias pro- 
duxit, et aciem instructam habuit, ut, si vellet Ariovis- 

tus proelio contendere, ei potestas non deesset. Ariovis- 
tus his omnibus diebus exercitum castris continuit : 
equestri proelio quotidie contendit. Genus hoc erat pu- 
gna, quo se Germani exercuerant. Equitum millia erant 
sex; totidem numero pedites velocissimiac fortissimi, qnos 
ex omni copia singuli singulos, suc salutis causa, dele- 
gerant : cum his in proeliis versabantur, ad hos se equi- 
tes recipiebant : hi, si quid erat durius, concurrebant : 
si qui, graviore vulnere accepto, equo deciderat , circum- 
sistebant : si quo erat longius prodeundum, aut celerius 
recipiendum, tanta erat horum exercitatione celeritas, 
ut, jubis equorum sublevati, cursum adæquarent. 

XLIX. Ubi eum castris se tenere Cæsar intellexit, ne 
diutius commeatu prohiberetur , ultra eum locum, quo in 
loco Germani consederant, circiter, passus pc ab eis, cas- 
tris idoneum locum delegit, acieque triplici instructa, 
ad eum locum venit. Primam et secundam aciem in ar- 
mis esse, tertiam castra munire jussit. Hic locus ab hoste 
circiter passus sexcentos, uti dictum est, aberat. Eo cir- 
citer hominum numero xvi millia expedita cuin omni 
equitatu Ariovistus misit, que copie nostros perterre- 
rent, et munitione prohiberent. Nihilo secius Cesar, ut 
ante constituerat , duas acies hostem populsare , tertiam 
opus perficere jussit. Munitis castris, duas ibi legiones 
reliquit, et partem auxiliorum; quatuor reliquas in cas- 
tra majora reduxit. 

L. Proximo die, instituto suo, Cæsar e castris utris- 
que copias suas eduxit; paulumque a majoribus castris 
progressus, aciem instruxit, hostibusque pugnandi po- 
testatem fecit. Ubi ne tum quidem eos prodire intellexit, 

circiter meridiem exercitum in castra reduxit. Tum de- 
mum Ariovistus partem suarum copiarum, quz castra 
minora oppugnaret, misit : acriter utrinque usque ad 
vesperum pugnatum est. Solis occasu suas copias Ario- 
vistus, multis et illatis et acceptis vulneribus, in castra 
reduxit. Quum ex captivis quaeret Cæsar, quamobrem 
Ariovistus prelio non decertaret, hanc reperiebat cau- 
sam, quod apud Germanos ea consuetudo esset, ut ma- 
tres familie eorum sortibus et vaticinationibus declara- 
rent, utrum proslium committi ex usu esset, necne : eas 
ita dicere : « Non esse fas Germanos superare, si ante 
novam lunam proelio contendissent. » 

LI. Postridie ejus diei Cæsar praesidio utrisque castris, 
quod satis esse visum est reliquit; omnes alarios in con- 
spectu hostium pro castris minoribus constituit, quod 
minus multitudine militum legionariorum, pro hostium 
numero, valebat, ut ad speciem alariis uteretur. Ipse, 
triplici instructa acie, usque ad castra hostium accessit. 
Tum demum necessario Germani suas copias e castris 
eduxerunt, generatimque constituerunt, paribusque in- 
tervallis, Harudes , Marcomannos, Triboccos, Vangiones, 
Nemetes, Sedusios, Suevos; omnemque aciem suam rhe- 
dis et carris circumdederunt, ne qua spes in fuga relin- 
queretur. Eo mulieres imposuerunt, quæ in prolium 
proficiscentes milites passis manibus flentes implorabant, 
ne se in servitutem Romanis traderent. 

LII. Cæsar singulis legionibus singulos legatos et 
quasstorem prafecit, uti eos testes sue quisque virtutis 
haberet. Ipse a dextro cornu, quod eam partem minime 
firmam hostium esse animum adverterat, proelium com- 

misit. Ita nostri acriter in hostes, signo dato, impetum 
fecerunt; itaque hostes repente celeriterque procurre- 
runt, ut spatium pila in hostes conjiciendi non daretur, 
Rejectis pilis, cominus gladiis pugnatum est. At Ger- 
mani , celeriter ex consuetudine sua phalange facta, im- 
petus gladiorum exceperunt. Reperti sunt complures 
nostri milites, qui in phalangas insilirent, et scuta ma- 
nibus revellerent, et desuper vulnerarent. Quum hostium 
acies a sinistro cornu pulsa atque in fugam conversa es- 
set, a dextro cornu vehementer multitudine suorum nos- 
tram aciem premebant. Id quum animadvertisset P. Cras- 
sus, adolescens, qui equitatu praeerat, quod expeditior 
erat, quam hi, qui inter aciem versabantur , tertiam aciem 
laborantibus nostris subsidio misit. 

LIII. Ita prolium restitutum est, atque omnes hostes 
terga verterunt , neque prius fugere destiterunt, quam ad 
flumen Rhenum millia passuum ex eo loco circiter quin- 
quaginta pervenerunt. Ibi perpauci aut viribus confisi 
transnatare contenderunt, aut lintribus inventis sibi sa- 
lutem repererunt. In his fuit Ariovistus, qui, naviculam 
deligatam ad ripam nactus, ea profugit : reliquos omnes 
consecuti equites nostri interfecerunt. Duc fuerunt Ario- 
visti uxores, una Sueva natione, quam domosecum adduxe- 
rat; altera Norica, regis Vocioņis soror, quam in Gallia 
duxerat, a fratre missam : utraque in ea fuga perierunt. 
Duee filie harum, altera occisa, altera capta est. C. Vale- 
rius Procillus, quum a custodibus in fuga trinis catenis 
vinctus traheretur, in ipsum Caesarem, hostes equitatu 
persequentem , incidit. Que quidem res Cesari non mi- 
norem, quam ipsa victoria, voluptatem attulit, quod 

hominem bonestissimum provincie Gallie, suum fami- 
liarem et hospitem, ereptum e manibus hostium, sibi 
restitutum videbat; neque ejus calamitate de tanta volup- 
tate et gratulatione quidquam fortuna deminuerat. Is, se 
' pr&sente, de se ter sortibus consultum dicebat, utrum 
igni statim necaretur, an in aliud tempus reservaretur 
sortium beneficio se esse incolumem. Item M. Mettius 
repertus, et ad eum reductus est. 

LIV. Hoc prolio trans Rhenum nuntiato, Suevi, qui 
ad ripas Rheni venerant, domum reverti cceperunt : quos 
Ubii, qui proximi Rhenum incolunt , perterritos insecuti, 
magnum ex his numerum occiderunt. Cesar, una æstate 
duobus maximis bellis confectis, maturius paulo quam 
tempus anni postulabat, in hiberna in Sequanos exerci- 
tum deduxit : hibernis Labienum praeposuit : ipse in 
citeriorem Galliam ad conventus agendos profectus est. 

I. Quon esset Cæsar in citeriore Gallia in hibernis, ita 
uti supra demonstravimus, crebri ad eum rumores affe- 
rebantur, litterisque item Labieni certior fiebat, omnes 
Belgas, quam tertiam esse Galliæ partem dixeramus, 
contra populum romanum conjurare, obsidesque inter 
se dare; conjurandi has esse causas : primum, quod 
vererentur, ne, omni pacata Gallia, ad eos exercitus 
noster adduceretur; deinde, quod ab nonnullis Gallis 
sollicitarentur , partim qui, ut Germanos diutius in Gal- 
lia versari noluerant, ita populi romani exercitum hie- 
mare atque inveterascere in Gallia moleste ferebant ; 
partim qui mobilitate et levitate animi novis imperiis 
studebant : ab nonnullis etiam, quod in Gallia a poten- 
tioribus, atque his qui ad conducendos homines facul- 
tates habebant, vulgo regna occupabantur, qui minus 
facile eam rem in imperio nostro consequi poterant. 

II. His nuntiis litterisque commotus Cæsar, duas le- 
giones in citeriore Gallia novas conscripsit, et, inita 
estate, in interiorem Galliam qui deduceret, Q. Pedium 
legatum misit. Ipse, quum primum pabuli copia esse 
inciperet , ad exercitum venit; dat negotium Senonibus, 
reliquisque Gallis, qui finitimi Belgis erant, uti ea que 
apud eos gerantur cognoscant, seque de his rebus cer- 
tiorem faciant. Hi constanter omnes nuntiaverunt, ma- 
nus cogi, exercitum in unum locum conduci. Tum vero 
dubitandum non existimavit, quin ad eos duodecimo 
die proficisceretur. Re frumentaria provisa, castra mo- 
vet, diebusque circiter xv ad fines Belgarum pervenit. 

III. Eo quum de improviso celeriusque omn.um opi- 
nione venisset, Remi , qui proximi Gallie ex Belgis sunt, 
ad eum legatos, lccium et Antebrogium , primos civita- 
tis, miserunt, qui dicerent, se suaque omnia in fidem 
atque potestatem populi romani permittere, neque se 
cum Belgis reliquis consensisse, neque contra populum 
romanum omnino conjurasse; paratosque esse et obsi- 
des dare, et imperata facere, et oppidis recipere, et fru- 
mento ceterisque rebus juvare; reliquos omnes Belgas 
in armis esse; Germanosque, qui cis Rhenum incolunt, 
sese cum his conjunxisse; tantumque esse eorum om- 
nium furorem, ut ne Suessiones quidem, fratres consan- 
guineosque suos, qui eodem jure et eisdem legibus utan- 
tur, unum imperium unumque magistratum cum ipsis 
habeant, deterrere potuerint, quin cum his consentirent. 

IV. Quum ab his quareret, quie civitates, quanteque 
in armis essent, et quid in bello possent, sic reperiebat : 
plerosque Belgas esse ortos a Germanis, Rhenumque 


DE BELLO GALLICO LIB. lI. 41 


antiquitus traductos propter loci fertilitatem ibi con- 
sedisse , Gallosque , qui ea loca incolerent, expulisse; so- 
losque esse , qui patrum nostrorum memoria, omni Gal- 
lia vexata, Teutones Cimbrosque intra fines suos ingredi, 
probibuerint. Qua ex re fieri, uti earum rerum memoria 
magnam sibi auctoritatem, magnosque spiritus in re mi- 
litari sumerent. De numero eorum omnia se habere ex- 
plorata, Remi dicebant, propterea quod propinquitati- 
bus affinitatibusque conjuncti, quantam quisque multi- 
' tudinem in communi Belgarum concilio ad id bellum 
pollicitus sit, cognoverint. Plurimum inter eos Bello- 
vacos, et virtute, et auctoritate, et hominum numero va- 
lere : hos posse conficere armata millia centum; pollici- 
tos ex eo numero electa millia rx, totiusque belli im- 
perium sibi postulare : Suessiones suos esse finitimos; 
latissimos feracissimosque agros possidere; apud eos fuisse 
regem nostra etiam memoria Divitiacum, totius Gallie 
potentissimum, qui cum magna partis harum regio- 
num, tum etiam Britannie imperium obtinuerit : nunc 
esse regem Galbam; ad hunc, propter justitiam pru- 
dentiamque , summam totius belli omnium voluntate de- 
ferri : oppida habere numero xri, polliceri millia armata 
quinquaginta; totidem Nervios, qui maxime feri inter 
ipsos habeantur, longissimeque absint : xv millia Atre- 
bates : Ambianos x millia : Morinos xxv millia : Mena- 
pios 1x millia : Caletos x millia : Velocasses et Veroman- 
duos totidem : Aduatucos xxix millia : Condrusos, Ebu- 
rones, Cæræsos, Pamanos, qui uno nomine Germani 
appellantur, arbitrari ad xv millia. 

V. Casar, Remos cohortatus, liberaliterque oratione 

prosecutus, omnem senatum ad se convenire, princi- 
pumque liberos obsides ad se adduci jussit. Qua omnia 
ab his diligenter ad diem facta sunt. Ipse, Divitiacum 
/Eduum magno opere cohortatus, docet, quanto opere 
reipublice communisque salutis intersit, manus hostium 
distineri, ne cum tanta multitudine uno tempore con- 
fligendum sit. Id fieri posse, si suas copias /Edui in fines 
Bellovacorum introduxerint, et eorum agros populari 
ceperint. His mandatis, eum ab se dimittit. Postquam 
omnes Belgarum copias in unum locum coactas ad se ve- 
nire vidit, neque jam longe abesse, ab his quos miserat, 
exploratoribus et ab Remis cognovit , flumen Axonam, 
quod est in extremis Remorum finibus, exercitum tra- 
ducere maturavit, atque ibi castra posuit. Qua res et la- 
tus unum castrorum ripis fluminis muniebat, et, post 
eum qua essent, tuta ab hostibus reddebat, et commea- 
tus ab Remis reliquisque civitatibus, ut sine periculo ad 
eum portari posset, efficiebat. In eo flumine pons erat. 
Ibi presidium ponit, et in altera parte fluminis Q. Titu- 
rium Sabinum, legatum, cum sex cohortibus relinquit : 
castra in altitudinem pedum xu vallo, fossaque duode- 
viginti pedum , munire jubet. 

VI. Ab his castris oppidum Remorum, nomine Bi- 
brax, aberat millia passuum viur. Id ex itinere magno 
impetu Belge oppugnare cceperunt. Ægre eo die susten- 
tatum est. Gallorum eadem atque Belgarum oppugnatio 
est hec. Ubi, circumjecta multitudine hominum totis 
moenibus, undique lapides in murum jaci coepti sunt, 
murusque defensoribus nudatus est, testudine facta por- 
tas succedunt, murumque subruunt. Quod tum facile 

fiebat ; nam quum tanta multitudo lapides ac tela conji- 
cerent, in muro consistendi potestas erat nulli. Quum 
finem oppugnandi nox fecisset, Iccius Remus, summa 
nobilitate et gratia inter suos, qui tum oppido preerat , 
unus ex iis, qui legati de pace ad Cesarem venerant, 
nuntios ad eum mittit, nisi subsidium, sibi submittatur, 
sese diutius sustinere non posse. 

VII. Eo de media nocte Cæsar , iisdem ducibus usus, 
qui nuntii ab Iccio venerant, Numidas, et Cretas sagit- 
tarios, et funditores Baleares subsidio oppidanis mittit : 
quorum adventu et Remis , cum spe defensionis, stu- 
dium propugnandi accessit, et hostibus eadem de causa 
spes potiundi oppidi discessit. Itaque, paulisper apud 
oppidum morati, agrosque Remorum depopulati, omni- 
bus vicis :edificiisque, quos adire poterant, incensis, ad 
castra Cesaris omnibus copiis contenderunt, et ab mil- 
libus passuum minus 11 castra posuerunt : qua castra, 
ut fumo atque ignibus significabatur, amplius millibus 
passuum vir in latitudinem patebant. 

VIII. Caesar primo, et propter multitudinem hostium, 
et propter eximiam opinionem virtutis, prolio superse- 
dere statuit : quotidie tamen equestribus proeliis, quid 
hostis virtute posset, et quid nostri auderent , periclita- 
batur. Ubi nostros non esse inferiores intellexit, loco pro 
castris, ad aciem instruendam natura opportuno atque 
idoneo (quod is collis, ubi castra posita erant, paulu- 
lum ex planitie editus, tantum adversus in latitudinem 
patebat, quantum loci acies instructa occupare poterat, 
atque ex utraque parte lateris dejectus habebat, et fron- 
tem leniter fafigatus paulatim ad planitiem redibat), ab 

utroque latere ejus collis transversam fossam obduxit 
circiter passuum cc, et ad extremas fossas castella consti- 
tuit, ibique tormenta collocavit, ne, quum aciem in- 
struxisset, hostes, quod tantum multitudine poterant, 
ab lateribus pugnantes suos circumvenire possent. Hoc 
facto, duabus legionibus, quas proxime conscripserat, 
in castris relictis, ut, si qua opus esset, subsidio duci 
possent , reliquas sex legiones pro castris in acie con- 
stituit. Hostes item suas copias ex castris eductas in- 
siruxerant. 

IX. Palus erat non magna inter nostrum atque hos- 
tium exercitum. Hanc si nostri transirent, hostes exspec- 
tabant : nostri autem, si ab illis initium transeundi fie- 
ret, ut impeditos aggrederentur, parati in armis erant. 
Interim proelio equestri inter duas acies contendebatur. 
Ubi neutri transeundi initium faciunt, secundiore equitum 
proelio nostris, Cæsar suos in castra reduxit. Hostes pro- 
tinus ex eo loco ad flumen Axonam contenderunt, quod 
esse post nostra castra demonstratum est. Ibi vadis re- 
pertis, partem suarum copiarum transducere conati sunt, 
eo consilio, ut, si possent, castellum , cui praeerat Q. Ti- 
turius legatus, expugnarent, pontemque interscinderent ; 
si minus potuissent, agros Remorum popularentur, qui 
magno nobis usui ad bellum gerendum erant, commea; 
tuque nostros prohiberent. 

X. Caesar, certior factus a Titurio, omnem equitatum, 
et levis armature Numidas, funditores , sagittariosquc 
pontem traducit, atque ad eos contendit. Acriter in eo loco 
pugnatum est. Hostes impeditos nostriin flumine adgressi, 
magnum eorum numerum occiderunt. Per corum cor- 

pora reliquos audacissime transire conantes , multitudine 
telorum: repulerunt; primos, qui transierant, equitatu 
circumventos interfecerunt. Hostes, ubi et de expugnando 
oppido, et de flumine transeundo spem se fefellisse intel- 
lexerunt, .neque nostros in locum iniquiorem progredi 
pugnandi causa viderunt, atque ipsos res frumentaria de- 
ficere cepit , concilio convocato, constituerunt, optimum 
esse , domum suam quemque reverti; ut, quorum in fines 
primum Romani exercitum introduxissent, ad eos defen- 
dendos undique convenirent ; et potius in suis, quam in 
alienis finibus, decertarent, et domesticis copiis rei fru- 
mentarie uterentur. Ad eam sententiam cum reliquis 
causis hec quoque ratio eos deduxit, quod Divitiacum 
atque Æduos finibus Bellovacorum appropinquare cogno- 
verant. His persuaderi, ut diutius morárentur, neque suis 
auxilium ferrent, non poterat. 

XI. Ea re constituta, secunda vigilia magno cum 
strepitu ac tumultu castris egressi, nullo certo ordine, 
neque imperio, quum sibi: quisque primum itineris lo- 
cum peteret, et domum pervenire properaret, fecerunt, 
ut consimilis fuga profectio videretur. Hac re statim Cæ- 
sar per speculatores cognita, insidias veritus, quod, qua 
de causa discederent nondum perspexerat, exercitum 
equitatumque castris continuit. Prima luce, confirmata 
re ab exploratoribus, omnem equitatum , qui novissimum 
agmen moraretur, premisit. His Q. Pedium et L. Aurun- 
culeium Cottam legatos præfecit. T. Labienum legatum 
cum legionibus tribus subsequi jussit. Hi, novissimos 
adorti, et multa millia passuum prosecuti, magnam mul- 
titudinem eorum fugientium conciderunt , quum ab ex- 

tremo agmine, ad quos ventum erat, consisterent, forti- 
terque impetum nostrorum militum sustinerent ; priores- 
que (quod abesse a periculo viderentur, neque ulla neces- 
sitate, neque imperio continerentur), exaudito clamore, 
perturbatis ordinibus, omnes in fuga sibi presidium po- 
nerent. Ita sine ullo periculo tantam eorum multitudi- 
nem nostri interfecerunt, quantum fuit diei spatium : 
sub occasumque solis destiterunt, seque in castra, ut 
erat imperatum, receperunt. 

XII. Postridie ejus diei Casar, prius quam se hostes 
ex pavore ac fuga reciperent, in fines Suessionum, qui 
proximi Remis erant, exercitum duxit, et, magno iti- 
nere confecto, ad oppidum Noviodunum contendit. Id 
ex itinere oppugnare conatus, quod vacuum ab defen- 
soribus esse audiebat, propter latitudinem fossæ, muri- 
que altitudinem, paucis defendentibus, expugnare non 
potuit. Castris munitis, vineas agere, quaque ad oppu- 
gnandum usui erant, comparere coit. Interim omnis 
ex fuga Suessionum multitudo in oppidum proxima 
nocte convenit. Celeriter vineis ad oppidum actis, ag- 
gere jacto, turribusque constitutis, magnitudine ope- 
rum , qua neque viderant ante Galli „ neque audierant, 
et celeritate Romanorum permoti, legatos ad Cesarem 
de deditione mittunt; et, petentibus Remis ut conserva- 
rentur, impetrant. 

XIII. Cesar, obsidibus acceptis, primis civitatis at- 
que ipsius Galbæ regis duobus filiis armisque omnibus 
ex oppido traditis, in deditionem Suessiones accepit, 
exercitumque in Bellovacos ducit. Qui quum se suaque 
omnia in oppidum Bratuspantium contulissent, atque ab 

eo oppido Cæsar cum exercitu circiter millia passuum v, 
abesset, omnes majores natu, ex oppido egressi, manus 
ad Casarem tendere, et voce significare coeperunt, sese 
in ejus fidem ac potestatem venire, neque contra popu- 
lum romanum armis contendere. Item, quum ad oppi- 
dum accessisset , castraque ibi poneret , pueri mulieresque 
ex muro passis manibus suo more pacem ab Romanis 
petierunt. 

XIV. Pro his Divitiacus (nam post discessum Belga- . 
rum, dimissis /Eduorum copiis, ad eum reverterat) fe- 
cit verba : « Bellovacos omni tempore in fide atque ami- 
citia civitatis /Edue fuisse : impulsos ab suis principibus, 
qui dicerent, /Eduos, a Caesare in servitutem redactos , 
omnes indignitates contumeliasque perferre, et ab /Eduis 
defecisse, et populo romano bellum intulisse : qui hujus 
consilii principes fuissent, quod intelligerent, quantam 
calamitatem civitati intulissent, in Britanniam profu- 
gisse. Petere non solum Bellovacos, sed etiam pro his 
JEduos, ut sua clementia ac mansuetudine in eos utatur. 
Quod si fecerit, /Eduorum auctoritatem apud omnes 
Belgas amplificaturum : quorum auxiliis atque opibus, 
si qua bella inciderint, sustentare consuerint. » 

XV. Cæsar , honoris Divitiaci atque /Eduorum causa, 
esse eos in fidem recepturum et conservaturum dixit: 
sed, quod erat civitas magna inter Belgas auctoritate, 
atque hominum multitudine prestabat, pc obsides po- 
poscit. His traditis, omnibusque armis ex oppido col- 
latis, ab eo loco in fines Ambianorum pervenit, qui se 
suaque omnia sine mora dediderunt. Forum fines Nervii 
attingebant; quorum de natura moribusque Cesar quum 

quæreret, sic reperiebat : « Nullum aditum esse ad eos 
mercatoribus : nihil pati vini reliquarumque rerum, ad 
luxuriam pertinentium, inferri, quod iis rebus relan- 
guescere animos eorum, et remitti virtutem existimarent : 
esse homines feros, magnaque virtutis : increpitare at- 
que incusare reliquos Belgas, qui se populo romano 
dedidissent, patriamque virtutem projecissent : confir- 
mare, sese neque legatos missuros, neque ullam condi- 
tionem pacis accepturos. » 

XVI. Quum per eorum fines arduum iter fecisset, 
inveniebat ex captivis, Sabim flumen ab castris suis non 
amplius millia passuum x abesse : trans id flumen omnes 
Nervios consedisse , adventumque ibi Romanorum ex- 
spectare, una cum Atrebatibus et Veromanduis, finiti- 
mis suis (nam his utrjsque persuaserant, ut eamdem 
belli fortunam experirentur) : exspectari etiam ab his 
Atuatucorum copias, atque esse in itinere: mulieres, 
quique per ztatem ad pugnam inutiles viderentur, in 
eum locum conjecisse, quo propter paludes exercitui 
aditus non esset. 

XVII. His rebus cognitis, exploratores centuriones- 
que preemittit, qui locum idoneum castris deligant. Quum- 
que ex dedititiis Belgis reliquisque Gallis complures, 
Caesarem secuti, una iter facerent, quidam ex his, ut 
postea ex captivis cognitum est , eorum dierum consuetu- 
dine itineris nostri exercitus perspecta, nocte ad Nervios 
pervenerunt, atque iis demonstrarunt, inter singulas le- 
giones impedimentorum magnum numerum intercedere, 
neque esse quidquam negotii, quum prima legio in castra 
venisset, reliqueque legiones magnum spatium abessent, 

hanc sub sarcinis adoriri : qua pulsa, impedimentisque di- 
reptis, futurum, ut reliqua contra consistere non aude- 
rent. Adjuvabat etiam eorum consilium, qui rem defere- 
bant, quod Nervi antiquitus, cum equitatu nihil possent 
(neque enim ad hoc tempus ei rei student, sed, quidquid 
possunt, pedestribus valent copiis), quo facilius finitimo- 
rum equitatum, si prædandi causa ad eos venisset, impe- 
dirent, teneris arboribus incisis atque inflexis, crebrisque 
in latitudinem ramis enatis, et rubis sentibusque inter- 
jectis effecerant, ut instar muri hæ sepes munimenta 
praeberent; quo non modo intrari , sed ne perspici quidem 
posset. His rebus quum iter agminis nostri impediretur, 
non omittendum sibi consilium Nervii existimaverunt. 

XVIII. Loci natura erat hec, quem locum nostri cas- 
tris delegerant. Collis, ab summo equaliter declivis, ad 
flumen Sabim , quod supra nominavimus, vergebat. Ab 
eo flumine pari acclivitate collis nascebatur, adversus 
huic et contrarius, passus circiter ducentos, infima aper- 
tus, ab superiore parte silvestris, ut non facile introrsus 
perspici posset. Intra eas silvas hostes in occulto sese 
continebant : in aperto loco, secundum flumen, pauce 
stationes equitum videbantur. Fluminis erat altitudo pe- 
dum circiter trium. 

XIX. Cesar, equitatu praemisso, "—M om- 
nibus copiis : sed ratio ordoque agminis aliter se habebat, 
ac Belge ad Nervios detulerant. Nam, quod ad hostes 
appropinquabat, consuetudine sua Cæsar sex legiones ex- 
peditas ducebat : post eas totius exercitus impedimenta 
collocarat : inde du: legiones, qua proxime conscriptae 
erant, totum agmen claudebanj, praesidioque impedi- 

mentis erant. Equites nostri, cum funditoribus sagitta- 
risque flumen transgressi, cum hostium equitatu præ- 
lium commiserunt. Quum se illi identidem in silvas ad 
suos reciperent, ac rursus ex silva in nostros impetum 
facerent, neque nostri longius, quam quem ad finem por- 
recta ac aperta loca pertinebant, cedentes insequi aude- 
rent; interim legiones sex , quse prime venerant, opere 
dimenso, castra munire coeperunt. Ubi prima impedi- 
menta nostri exercitus ab his, qui in silvis abditi late- 
bant, visa sunt (quod tempus inter eos committendi prœ- 
lii convenerat), ita, ut intra silvas aciem ordinesque con- 
stituerant, atque ipsi sese confirmaverant, subito omni- 
bus copiis provolaverunt, impetumque in nostros equi- 
tes fecerunt. His facile pulsis ac proturbatis, incredibili 
celeritate ad flumen decucurrerunt, ut pæne uno tem- 
pore et ad silvas, et in flumine, et jam in manibus nos- 
tris hostes viderentur. Eadem autem celeritate adverso 
colle ad nostra castra , atque eos, qui in opere occupati 
erant , contenderunt. 

XX. Casari omnia uno tempore erant agenda : vexil- 
lum proponendum, quod erat insigne, quum ad arma 
concurri oporteret , signum tuba dandum, ab opere re- 
vocandi milites , qui paulo longius aggeris petendi causa 
processerant, arcessendi, acies instruenda, milites co- 
hortandi, signum dandum : quarum rerum magnam par- 
tem temporis brevitas et successus et incursus hostium 
impediebat. His difficultatibus duæ res erant subsidio, 
scientia atque usus militum, quod, superioribus proeliis 
exercitati , quid fieri oporteret, non minus commode ipsi 
sibi prescribere, quam ab aliis doceri poterant; et quod 

ab opere singulisque legionibus singulos legatos Cæsar 
discedere, nisi munitis castris, vetuerat. Hi, propter 
propinquitatem et celeritatem hostium , nihil jam Gæsa- 
ris imperium spectabant, sed per se, que videbantur 
administrabant. 

XXI. Cæsar, necessariis rebus imperatis, ad cohor- 
tandos milites, quam in partem fors obtulit, decucurrit, 
et ad legionem decimam devenit. Milites non longiore 
oratione cohortatus, quam uti sue pristine virtutis memo- 
riam retinerent , neu perturbarentur animo, hostiumque 
impetum fortiter sustinerent ; quod non longius hostes 
aberant, quam quo telum adjici posset, proelii commit- 
tendi signum dedit. Atque in alteram partem item co- 
hortandi causa profectus, pugnantibus occurrit. Temporis 
tanta fuit exiguitas, hostiumque tam paratus ad dimican- 
dum animus, ut non modo ad insignia accommodanda, 
sed etiam ad galeas induendas, scutisque tegimenta detra- 
henda tempus defuerit. Quam quisque in partem ab opere 
cagu devenit , queque prima signa conspexit, ad hec con- 
stitit, ne, in querendis suis , pugnandi tempus dimitteret. 

XXII. Instructo exercitu, magis ut loci natura de- 
jectusque collis et necessitas temporis, quam ut rei mi- 
litaris ratio atque ordo postulabat, quum diversis legio- 
nibus, alie alia in parte, hostibus resisterent, sepibus- 
que densissimis, ut ante demonstravimus, interjectis, 
prospectus impediretur ; neque certa subsidia collocari, 
neque quid in quaque parte opus esset provideri, ne- 
que ab uno omnia imperia administrari poterant. Ita- 
que in tanta rerum iniquitate, fortune quoque eventus 
varii sequebantur. 

XXIII. Legionis nonæ et decimæ milites, ut in sinis- 
tra parte acie constiterant, pilis emissis, cursu ac lassi- 
tudine exanimatos vulneribusque confectos Atrebates 
(nam his ea pars obvenerat) celeriter ex loco superiore 
in flumen compulerunt; et transire conantes, insecuti 
gladiis, magnam partem eorum impeditam interfecerunt. 
Ipsi transire flumen non dubitaverunt; et, in locum ini- 
quum progressi, rursus regressos ac resistentes hostes 
redintegrato proelio in fugam dederunt. Item alia in parte 
diverse dua legiones, undecima et octava, profligatis 
Veromanduis, quibuscum erant congressi, ex loco su- 
periore in ipsis fluminis ripis preliabantur. At tum totis 
fere a fronte et ab sinistra parte nudatis castris, quum 
in dextro cornu legio duodecima, et non magno ab ea 
intervallo septima constitisset, omnes Nervii confertis- 
simo agmine, duce Boduognato, qui summam imperii 
tenebat, ad eum locum contenderunt : quorum pars 
aperto latere legiones circumvenire, pars summum lo- 
cum castrorum petere coepit. 

XXIV. Eodem tempore equites nostri, levisque arma- 
ture pedites, qui cum iis una fuerant, quos primo hos- 
tium impetu pulsos dixeram, quum se in castra recipe- 
rent, adversis hostibus occurrebant, ac rursus aliam in 
partem fugam petebant : et calones, qui ab decumana 
porta ac summo jugo collis nostros victores flumen trans- 
isse conspexerant, predandi causa egressi, quum re- 
spexissent, et hostes in nostris castris versari vidissent , 
precipites fuge sese mandabant. Simul eorum, qui cum 
impedimentis veniebant, clamor fremitusque oriebatur; 
alüque alam in partem perterriti ferebantur. Quibus 

omnibus rebus permoti equites Treviri, quorum inter 
Gallos virtutis opinio est singularis, qui auxili} causa a 
civitate missi ad Caesarem venerant , quum multitudine 
hostium castra nostra compleri, legiones premi et pene 
circumventas teneri , calones, equites, funditores, Nu- 
midas, diversos dissipatosque in omnes partes fugere vi- 
dissent, desperatis nostris rebus, domum contenderunt: 
Romanos pulsos superatosque, castris impedimentisque 
eorum hostes potitos, civitati renuntiaverunt. 

XXV. Casar, ab decime legionis cohortatione ad 
dextrum cornu profectus, ubi suos urgeri, signisque in 
unum locum collatis, duodecimie legionis confertos mi- 
lites sibi ipsis ad pugnam esse impedimento; quarte 
cohortis omnibus centurionibus occisis, signiferoque in- 
terfecto, signo amisso, reliquarum cohortium omnibus 
fere centurionibus aut vulneratis, aut occisis, in his pri- 
mopilo, P. Sextio Baculo, fortissimo viro, multis gravi- 
busque vulneribus confecto, ut jam se sustinere non pos- 
set, reliquos esse tardiores; et nonnullos ab novissimis 
desertos proelio excedere, ac tela vitare; hostes neque a 
fronte ex inferiore loco subeuntes intermittere, et ab 
utroque latere instare; et rem esse in angusto vidit, ne- 
que ullum esse subsidium, quod summitti posset : scuto 
ab novissimis uni militi detracto (quod ipse eo sine scuto 
venerat), in primam aciem processit, centurionibusque 
nominatim appellatis, reliquos cohortatus milites, signa 


inferre Ñ manipulos laxare jussit, quo facilius gladiis - 


uti possent. Cujus adventu spe illata militibus, ac re- 
dintegrato animo, quum pro se quisque, in conspectu 
imperatoris, et jam in extremis suis rebus, operam na- 

vare cuperet, paulum hostium impetus tardatus est. 

XXVI. Cæsar, quum septimam legionem, quæ juxta 
constiterat, item urgeri ab hoste vidisset, tribunos mili- 
tum monuit, ut paulatim sese legiones conjungerent, et 
conversa signa in hostes inferrent. Quo facto , quum alius 
alii subsidium ferrent, neque timerent, ne aversi a 
hoste circumvenirentur, audacius resistere ac fortius pu- 
gnare coeperunt. Interim milites legionum duarum, que 
in novissimo agmine praesidio impedimentis fuerant, præ- 
lio nuntiato, cursu incitato, in summo colle ab hostibus 
conspiciebantur. Et T. Labienus, castris hostium poti- 
tus, et ex loco superiore, que res in nostris castris ge- 
rerentur, conspicatus, decimam legionem subsidio nos- 
tris misit. Qui, quum ex equitum et calonum fuga , quo 
in loco res esset , quantoque in periculo et castra , et le- 
giones, et imperator versaretur, cognovissent , nihil ad 
celeritatem sibi reliqui fecerunt. 

XXVII. Horum adventu tanta rerum commutatio est 
facta, ut nostri, etiam qui vulneribus confecti procu- 
buissent , scutis innixi, proelium redintegrarent; tum ca- 
lones, perterritos hostes conspicati, etiam inermes ar- 
matis occurrerent; equites vero, ut turpitudinem fuga 
virtute delerent , omnibus in locis pugne se legionariis 
militibus preferrent. At hostes, etiam in extrema spe sa- 
lutis, tantam virtutem prestiterunt, ut, quum primi eo- 
rum cecidissent, proximi jacentibus insisterent, atque 
ex eorum corporibus pugnarent; his dejectis, et coacer- 
vatis cadaveribus, qui superessent, ut ex tumulo, tela 
in nostros conjicerent, et pila intercepta remitterent; 
ut non nequidquam tante virtutis homines judicari de- 

beret ausos esse transire latissimum flumen, ascendere 
altissimas ripas, subire iniquissimum locum, qua facilia 
ex difficillimis animi magnitudo redegerat. 

XXVIII. Hoc prelio facto, et prope ad internecio- 
nem gente ac nomine Nerviorum redacto, majores natu, 
quos una cum pueris mulieribusque in æstuaria ac pa- 
ludes collectos dixeramus, hac pugna nuntiata, quum 
victoribus nihil impeditum, victis nihil tutum arbitra- 
rentur, omnium qui supererent consensu, legatos ad 
Cesarem miserunt, seque ei dediderunt; et in comme- 
moranda civitatis calamitate, ex nc ad ri1 senatores, ex 
hominum millibus zx vix 3d D, qui arma ferre possent, 
sese redactos esse dixerunt. Quos Cæsar, ut in miseros 
ac supplices usus misericordia videretur, diligentissime 
conservavit, suisque finibus atque oppidis uti jussit, et 
finitimis imperavit, ut ab injuria et maleficio se suos- 
que prohiberent. 

: XXIX. Atuatuci, de quibus supra scripsimus, quum 
omnibus copiis auxilio Nerviis venirent , hac pugna nun- 
tiata, ex itinere domum reverterunt; cunctis oppidis 
castellisque desertis, sua omnia in unum oppidum, egre- 
gie natura munitum, contulerunt. Quod quum ex om- 
nibus in circuitu partibus altissimas rupes despectusque 
haberet, una ex parte leniter acclivis aditus, in latitu- 
dinem non amplius cc pedum, relinquebatur : quem 
locum duplici altissimo muro munierant : tum magni 
ponderis saxa et preeacutas trabes in muro collocarant. 
Ipsi erant ex Cimbris Teutonisque prognati; qui, quum 
iter in Provinciam nostram atque Italiam facerent, iis 
impedimentis, que secum agere ac portare non pote- 

rant, citra flumen Rhenum depositis, custodie ex suis 
ac presidio sex millia hominum una reliquerunt. Hi, 
post eorum obitum , multos annos a finitimis exagitati, 
quum alias bellum inferrent, alias illatum defenderent, 
consensu eorum omnium pace facta, hunc sibi domici- 
lio locum delegerunt. 

XXX. Ac primo adventu exercitus nostri crebras ex 
oppido excursiones faciebant, parvulisque proeliis cum 
nostris contendebant : postea vallo pedum xr, in cir- 
cuitu xv millium, crebrisque castellis circummuniti, op- 
pido sese continebant. Ubi, vineis actis , aggere exstructo, 
turrim procul constitui viderunt, primum irridere ex 
muro atque increpitare vocibus, quo tanta machinatio 
ab tanto spatio institueretur? quibusnam manibus, aut 
quibus viribus, presertim homines tantule stature (nam 
plerumque hominibus Gallis, pre magnitudine corporum 
suorum , brevitas nostra contemptui est), tanti oneris tur- 
rim in muros sese collocare confiderent ? 

XXXI. Ubi vero moveri, et appropinquare manibus 
viderunt, nova atque inusitata specie commoti, legatos 
ad Casarem de pace miserunt, qui, ad hunc modum 
locuti : « Non se existimare Romanos sine ope divina 
bellum gerere, qui tante altitudinis machinationes tanta 
celeritate promovere et ex propinquitate pugnare pos- 
sent, : se suaque omnia eorum potestati permittere, dixe- 
runt. Unum petere ac: deprecari : si forte, pro sua cle- 
mentia ac mansuetudine, quam ipsi ab aliis audirent, 
statuisset, Átuatucos esse conservandos , ne se armis de- 
spoliaret, sibi omnes fere finitimos esse inimicos, ac 
sua virtuti invidere; a quibus se defendere, traditis ar- 

mis, non possent; sibi prestare, si in eum casum de- 
ducerentur, quamvis fortunam a populo romano pati, 
quam ab his per cruciatum interfici, inter quos domi- 
nag consuessent. » 

XXXII. Ad hec Cæsar respondit : « Se magis con- 
suetudine sua, quam merito eorum, civitatem conser- 
vaturum , si, priusquam aries murum attigisset, se de- 
didissent : sed deditionis nullam esse conditionem, nisi 
armis traditis; se id, quod in Nerviis fecisset, facturum, 
finitimisque imperaturum, ne quam dedititiis populi ro- 
mani injuriam inferrent. » Re nuntiata ad suos, que 
imperarentur, facere dixerunt. Armorum magna multi- 
tudine de muro in fossam, quae erat ante oppidum, 
jacta, sic ut prope summam muri aggerisque altitudi- 
nem acervi armorum adaquarent; et tamen circiter parte 
tertia, ut postea perspectum est, celata atque in oppido 
retenta : portis patefactis, eo die pace sunt usi. 

XXXIII. Sub vesperum Cesar portas claudi, mili- 
tesque ex oppido exire jussit, ne quam noctu oppidani 
a militibus injuriam acciperent. Illi, ante inito, ut in- 
tellectum est, concilio, quod, deditione facta, nostros 
praesidia non inducturos, aut denique indiligentius ser- 
vaturos crediderant, partim cum his, que retinuerdnt 
et celaverant, armis; partim scutis ex cortice factis, 
aut viminibus intextis , que subito, ut temporis exigui- 
tas postulabat, pellibus induxerant, tertia vigilia, qua 
minime arduus ad nostras munitiones ascensus videba- 
tur, omnibus copiis repente ex oppido eruptionem fece- 
runt. Celeriter, ut ante Cesar imperaverat , ignibus si- 
gnificatione facta, ex proximis castellis eo concursum est; 

pugnatumque ab hostibus ita acriter, ut a viris forti- 
bus, in extrema spe salutis, iniquo loco, contra eos, qui 
ex vallo turribusque tela jacerent, pugnari debuit, quum 
in una virtute omnis spes salutis consisteret. Occisigad 
hominum millibus quatuor, reliqui in oppidum rejecti 
sunt. Postridie ejus diei, refractis portis, quum jam de- . 
fenderet nemo, atque intromissis militibus nostris, seo- 
tionem ejus oppidi universam Cæsar vendidit. Ab his, 
qui emerant, capitum numerus ad eum relatus est mil- 
lium rur. 

XXXIV. Eodem tempore a P. Crasso, quem cum 
legione una miserat ad Venetos, Unellos, Osismios, 
Curiosolitas, Sesuvios, Aulercos, Rhedones, quz sunt 
maritime civitates, Oceanumque attingunt, certior fac- 
tus est omnes eas civitates in ditionem potestatemque 
populi romani esse redactas. 

XXXV. His rebus gestis, omni Gallia pacata, tanta 
hujus belli ad barbaros opinio perlata est, uti ab his 
nationibus, que trans Rhenum incolerent, mitterentur 
legati ad Caesarem, que se obsides daturas, imperata 
facturas, pollicerentur. Quas legationes Cæsar, quod in 
Italiam Illyricumque properabat, inita proxima æstate 

se reverti jussit. Ipse in Carnutes, Andes, Turones- 
que, qua civitates propinqua his locis erant, ubi bel- 
lum gesserat, legionibus in hiberna deductis, in Italiam 
profectus est : ob easque res, ex litteris Cesaris , dies xv 
supplicatio decreta est, quod ante id tempus accidit 
nulli. 

I. Qoos in Italiam proficisceretur Cæsar, Servium Gal- 
bam cum legione duodecima et parte equitatus in Nan- 
tuates, Veragros, Sedunosque misit, qui a finibus Allo- 
brogum, et lacu Lemanno, et flumine Rhodano, ad 
summas Alpes pertinent. Causa mittendi fuit, quod iter 
per Alpes, quo magno cum periculo magnisque cum 
portoriis mercatores ire consuerant, patefieri volebat. 
Huic permisit, si opus esse arbitraretur, uti in eis locis 
legionem, hiemandi causa, collocaret. Galba, secundis 
aliquot proeliis factis, castellisque compluribus eorum 
expugnatis, missis ad eum undique legatis, obsidibus- 
que datis, et pace facta, constituit cohortes duas in 
Nantuatibus collocare, et ipse cum reliquis ejus legio- 
nis cohortibus in vico Veragrorum, qui appellatur Oc- 
lodurus, hiemare : qui vicus, positus in valle, non 

magna adjecta planitie, altissimis montibus undique 
continetur. Quum hic in duas partes flumine dividere- 
tur, alteram partem ejus vici Gallis concessit; alteram, 
vacuam ab illis relictam , cohortibus ad hiemandum at- 
tribuit. Eum locum vallo fossaque munivit. 

II. Quum dies hibernorum complures transissent, fru- 
mentumque eo comportari jussisset , subito per explora- 
tores certior factus est, ex ea parte vici quam Gallis 
concesserat, omnes noctu discessisse, montesque, qui im- 
penderent, a maxima multitudine Sedunorum et Vera- 
grorum teneri. Id aliquot de causis acciderat, ut subito 
Galli belli renovandi legionisque opprimende consilium 
caperent : primum , quod legionem , neque eam plenissi- 
mam , detractis cohortibus duabus, et compluribus sigil- 
latim , qui commeatus petendi causa missi erant, absenti- 
bus, propter paucitatem despiciebant; tum etiam, quod, 
propter iniquitatem loci, quum ipsi ex montibus in val- 
lem decurrerent et tela conjicerent, ne prinum quidem 
posse impetum suum sustineri existimabant. Áccedebat, 
quod suos ab se liberos abstractos obsidum nomine do- 
lebant, et Romanos, non solum itinerum causa, sed 
ctiam perpetua possessionis, culmina Alpium occupare 
conari, et ea loca finitime Provincie adjungere, sibi 
persuasum habebant. 

.JII. His nuntiis acceptis, Galba, quum neque opus 
hibernorum munitionesque plene essent perfecte, ne- 
que de frumento reliquoque commeatug satis esset pro- 
visum, quod, deditione facta obsidibusque acceptis, 
nihil de bello timendum existimaverat, concilio celeriter 
convocato, sententias exquirere coepit. Quo in concilio, 

quum tantum repentini periculi preter opinionem acci- 
disset, ac jam omnia fere superiora loca multitudine ar- 
matorum completa conspicerentur, neque subsidio ve- 
niri, neque commeatus supportari interclusis itineribus 
possent, prope jam desperata salute, nonnulle hujus- 
modi sententie dicebantur, ut, impedimentis relictis , 
eruptione facta, iisdem itineribus, quibus eo pervenis- 
sent, ad salutem contenderent. Majori tamen parti pla- 
cuit, hoc reservato ad extremum consilio, interim rei 
eventum experiri, et castra defendere. 

IV. Brevi spatio interjecto, vix ut his rebus, quas 
constituissent, collocandis atque administrandis tempus 
daretur, hostes ex omnibus partibus, signo dato, decur- 
rere, lapides gæsaque in vallum conjicere. Nostri primo 
integris viribus fortiter repugnare, neque ullum frustra 
telum ex loco superiore mittere : ut queque pars castro- 
rum nudata defensoribus premi videbatur, eo occurrere, 
et auxilium ferre; sed hoc superari, quod diuturnitate 
pugne hostes defessi prodlio excedebant, alii integris vi- 
ribus succedebant, quarum rerum a nostris propter pau- 
citatera fieri nihil poterat; ac non modo defesso ex pu- 
gna excedendi, sed ne saucio quidem ejus loci, ubi 
constiterat, relinquendi , ac sui recipiendi facultas, da- 
batur. - 

V. Quum jam amplius horis sex continenter pugna- 
retur, ac non solum vires, sed etiam tela nostris defice- 
rent, atque hostes acrius instarent, languidioribusque 
nostris vallum scindere et fossas complere coepissent , 
resque esset jam ad extremum perducta casum, P. Sex- 
tius Baculus, primipili centurio, quem Nervieo prelio 

compluribus confectum vulneribus diximus, et item C. 
Volusenus, tribunus militum, vir et consilii magni et vir- 
tutis, ad Galbam accurrunt, atque unam esse spem salu- 
tis docent, si, eruptione facta, extremum auxilium ex- 
perirentur. Itaque, convocatis centurionibus , celeriter 
milites certiores facit, paulisper intermitterent proelium, 
ac tantummodo tela missa exciperent, seque ex labore 
reficerent ; post, dato signo, e castris erumperent , atque 
omnem spem salutis in virtute ponerent. 

VI. Quod jussi sunt, faciunt; ac subito omnibus por- 
tis eruptione facta, neque cognoscendi, quid fieret, ne- 
que sui colligendi hostibus facultatem relinquunt. Ita 
commutata fortuna, eos, qui in spem potiendorum cas- 
trorum venerant, undique circumventos interficiunt, et 
ex hominum millibus amplius triginta, quem numerum 
barbarorum ad castra venisse constabat, plus tertia parte 
interfecta, reliquos perterritos in fugam conjiciunt, ac 
ne in locis quidem superioribus consistere patiuntur. 
Sic omnibus hostium copiis fusis, armisque exutis, se in 
castra munitionesque suas recipiunt. Quo proelio facto, 
quod sepius fortunam tentare Galba nolebat , atque alio 
se in hiberna concilio venisse meminerat , aliis occur- 
risse rebus viderat, maxime frumenti commeatusque ino- 
pia permotus , postero die omnibus ejus vici zdificiis in- 
censis, in Provinciam reverti contendit; ac, nullo hoste 
prohibente, aut iter demorante, incolumem legionem in 
Nantuates, inde in Allobrogas perduxit, ibique hie- 
mavit. | 
VII. His rebus gestis, quum omnibus de causis Cæ- 
sar pacatam Galliam existimaret, superatis Belgis, ex- 

pulsis Germanis, vietis in Alpibus Sedunis, atque ita 
inita hieme in Illyricum profectus esset, quod eas quo- 
que nationes adire, et regiones cognoscere volebat, su- 
bitum bellum in Gallia coortum est. Ejus belli hzc fuit 
causa. P. Crassus adolescens cum legione septima proxi- 
mus mare Oceanum in Andibus hiemarat. Is, quod in 
his locis inopia frumenti erat, praefectos tribunosque 
militum complures in finitimas civitates, frumenti com- 
meatusque petendi causa, dimisit : quo in numero erat 
T. Terrasidius, missus in Unellos, M. Trebius Gallus in 
Curiosolitas, Q. Velanius cum T. Silio in Venetos. 

VIII. Hujus civitatis est longe amplissima auctoritas 
omnis .oræ maritime regionum earum, quod et naves 
habent Veneti plurimas, quibus in Britanniam navigare 
consuerunt, et scientia atque usu nauticarum rerum 
reliquos antecedunt, et in magno impetu maris atque 
aperto, paucis portubus interjectis, quos tenent ipsi, 
omnes fere, qui eo mari uti consuerunt, habent vecti- 
gales. Ab iis fit initium retinendi Silii atque Velanii, 
quod per eos suos se obsides, quos Crasso dedissent, re- 
cuperaturos existimabant. Horum auctoritate finitimi 
adducti (ut sunt Gallorum subita et repentina consilia), 
eadem de causa Trebium Terrasidiumque retinent : et 
celeriter missis legatis, per suos prineipes inter se con- 
jurant, nihil, nisi communi consilio, acturos, eumdem- 
que omnis fortune exitum esse laturos; reliquasque ci- 
vitates sollicitant, ut in ea libertate, quam a majoribus 
acceperant, permanere, quam Romanorum servitutem 
perferre, malint. Omni ora maritima celeriter ad suam 
sententiam perducta, communem legationem ad P. Cras- 

sum mittunt, si velit suos recipere, obsides sibi remittat. 

IX.: Quibus de rebus Casar a Crasso certior factus, 
quod ipse aberat longius, naves interim longas ædificari 
in flumine Ligeri, quod influit Oceanum, remiges ex 
Provincia institui, nautas gubernatoresque comparari 
jubet. His rebus celeriter administratis, ipse, quum pri- 
mum per anni tempus potuit, ad exercitum contendit. 
Veneti, reliquzeque item civitates, cognito Cæsaris ad- 
ventu, simul quod, quantum in se facinus admisissent, 
intelligebant (legatos, quod nomen apud omnes nationes 
sanctum inviolatumque semper fuisset, retentos ab se 
et in vincula conjectos), pro magnitudine periculi bel- 
lum parare, et maxime ea, quz ad usum navium perti- 
nent, providere instituunt; hoc majore spe, quod mul- 
tum natura loci confidebant. Pedestria esse itinera con- 
cisa astuariis, navigationem impeditam propter inscien- 
tiam locorum paucitatemque portuum sciebant : neque 
nostros exercitus propter frumenti inopiam diutius apud 
se morari posse, confidebant : ac jam, ut omnia contra 
opinionem acciderent, tamen se plurimum navibus posse; 
Romanos neque ullam facultatem habere navium, ne- 
que eorum locorum, ubi bellum gesturi essent, vada, 
portus, insulasque novisse : ac longe aliam esse naviga- 
tionem in concluso mari, atque in vastissimo atque aper- 
tissimo Oceano, perspiciebant. His initis consiliis, op- 
pida muniunt, frumenta ex agris in oppida comportant, 
naves in Venetiam, ubi Cesarem primum bellum ges- 
turum constabat, quam plurimas possunt, cogunt. So- 
cios sibi ad bellum Osismios, Lexovios, Nannetes, Am- 
biliatos, Morinos, Diablintes, Menapios, adsciscunt : 

auxilia ex Britannia, que contra eas regiones posita est , 
arcessunt. 

X. Erant he difficultates belli gerendi, quas supra 
ostendimus ; sed multa Cesarem tamen ad id bellum in- 
citabant : injurie retentorum equitum romanorum ; re- 
bellio facta post deditionem ; defectio datis obsidibus; 
tot civitatum conjuratio; in primis, ne, hac parte ne- 
glecta, relique nationes idem sibi licere arbitrarentur. 
Itaque, quum intelligeret omnes fere Gallos novis rebus 
studere, et ad bellum mobiliter celeriterque excitari, 
omnes autem homines natura libertati studere, et con- 
ditionem servitutis odisse, prius quam plures civitates 
conspirarent, partiendum sibi ac latius distribuendum 
exercitum putavit. 

XI. Itaque T. Labienum legatum in Treviros, qui 
proximi Rheno flumini sunt, cum equitatu mittit. Huic 
mandat, Remos reliquosque Belgas adeat, atque in offi- 
cio contineat , Germanosque, qui auxilio a Belgis arces- 
siti dicebantur, si per vim navibus flumen transire co- 
nentur, prohibeat. P. Crassum cum cohortibus legiona- 
riis duodecim, et magno numero equitatus, in Aquita- 
niam proficisci jubet, ne ex his nationibus auxilia in Gal- 
liam mittantur, ac tante nationes conjungantur. Q. Ti- 
turium Sabinum legatum cum legionibus tribus in Unel- 
los, Curiosolitas, Lexoviosque mittit, qui eam manum 
distinendam curet. D. Brutum adolescentem classi Gal- 
licisque navibus, quas ex Pictonibus et Santonis, reli- 
quisque pacatis regionibus convenire jusserat, praficit , 
et, quum primum possit, in Venetos proficisci jubet. 


Ipse eo pedestribus copiis contendit. 
L. 5 

XII. Erant ejusmodi fere situs oppidorum , ut , posita 
in extremis lingulis promontoriisque, neque pedibus adi- 
tum haberent , quum ex alto se estus incitavisset, quod 
bis accidit semper horarum xxiv spatio; neque navibus, 
quod, rursus minuente astu , naves in vadis aflflictaren- 
tur. Ita utraque re oppidorum oppugnatio impediebatur ; 
ac si quando, magnitudine operis forte superati, extruso 
mari aggere ac molibus, atque his ferme oppidi moenibus 
adequatis, suis fortunis desperare ceperant, magno 
numero navium appulso, cujus rei summam facultatem 
habehant, sua deportabànt omnia, seque in proxima op- 
pida recipiebant. Ibi se rursus iisdem opportunitatibus 
loci defendebant. Hiec eo facilius magnam partem æsta- 
tis faciebant, quod nostre naves tempestatibus detine- 
bantur, summaque erat vasto atque aperto mari, magnis 
estibus, raris ac prope nullis portubus , difficultas navi- 
gandi. 

XIII Namque ipsorum naves ad hunc modum facte 
armateque erant. Caring aliquanto planiores, quam 
nostrarum navium, quo facilius vada ac decessum æs- 
tus excipere possent : prore admodum erecte, atque 
item puppes ad magnitudinem fluctuum témpestatumque 
accommodate : naves tote facte ex robore, ad quam- 
vis vim et contumeliam perferendam : transtra pedalibus 
in latitudinem trabibus confixa clavis ferreis, digiti pol- 
licis crassitudine : anchore , pro funibus, ferreis catenis 
revinctæ : pelles pro velis, alutæque tenuiter confecte, 
hæ, sive propter lini inopiam atque ejus usus inscientiam, 
sive eo, quod est magis verisimile, quod tantas tempes- 
tates Oceani, tantosque impetus ventorum sustineri, ac 

tanta onera navium regi velis non satis commode, arbi- 
trabantur. Cum his navibus nostre classi ejusmodi con- 
gressus erat, ut una celeritate et pulsu remorum præ- 
staret ; reliqua, pro loci natura, pro vi tempestatum, 
iliis essent aptiora et accommodatiora : neque enim 
his nostr: rostro nocere poterant (tanta in eis erat fir- 
mitudo); neque propter altitudinem facile telum adji- 
ciebatur ; et eadem de causa minus incommode scopu- 
lis continebantur. Accedebat, ut, quum sævire ventus 
cepisset, et se vento dedissent , et tempestatem ferrent 
facilius, et in vadis consisterent tutius, et, ab estu de- 
relicte, nihil saxa et cautes timerent : quarum rerum 
omnium nostris navibus casus erant extimescendi. 
XIV. Compluribus expugnatis oppidis, Cæsar, ubi 
intellexit frustra tantum laborem sumi, neque hostium 
fugam captis oppidis reprimi , neque his noceri posse, 
statuit exspectandam classem. Que ubi convenit, ac pri- 
mum ab hostibus visa est, circiter ccxx naves eorum pa- 
ratissima, atque omni genere armorum ornatissime, pro- 
fectæ ex portu, nostris adverse constiterunt : neque satis 
Bruto, qui classi preerat, vel tribunis militum centurio- 
nibusque, quibus singule naves erant attributz, consta- 
bat quid agerent, aut quam rationem pugne insisterent. 
Rostro enim noceri non posse cognoverant ; turribus au- 
tem excitatis, tamen has altitudo puppium ex barbaris 
navibus superabat, ut neque ex inferiore loco satis com- 
mode tela adjici possent, et missa ab Gallis gravius ac- 
ciderent. Una erat magno usui res praeparata a nostris, 
falces præacutæ, insertz affixzeque longuriis, non absi- 
mili forma muralium falcium. His quum funes, qui an- 

tennas ad malos destinabant, comprehensi adductique 
erant, navigio remis incitato prerumpebantur. Quibus 
abscisis, antenne necessario concidebant, ut, quum om- 
nis Gallicis navibus spes in velis armamentisque consis- 
teret, his ereptis, omnis usus navium uno tempore eri- 
peretur. Reliquum erat certamen positum in virtute, qua 
nostri milites facile superabant, atque eo magis, quod 
in conspectu Caesaris atque omnis exercitus res gereba- 
tur, ut nullum paulo fortius factum latere posset : om- 
nes enim colles ac loca superiora, unde erat propinquus 
despectus in mare, ab exercitu tenebantur. 

XV. Dejectis, ut diximus, antennis, quum singulas 
binz ac ternz naves circumsteterant, milites summa vi 
transcendere in hostium naves contendebant. Quod post- 
quam barbari fieri animadverterunt, expugnatis complu- 
ribus navibus, quum ei rei nullum reperiretur auxilium, 
fuga salutem petere contenderunt : ac, jam conversis in 
eam partem navibus, quo ventus ferebat, tanta subito 
malacia ac tranquillitas exstitit, ut se ex loco movere 
non possent. Qua quidem res ad negotium conficiendum 
maxime fuit opportuna : nam singulas nostri consectati 
expugnaverunt, ut perpauce ex omni numero, noctis 
interventu, ad terram pervenerint, quum ab hora fere 
quarta usque ad solis occasum pugnaretur. 

XVI. Quo proelio bellum Venetorum totiusque ora 
maritime confectum est. Nam quum omnis juventus, 
omnes etiam gravioris etatis, in quibus aliquid consilii 
aut dignitatis fuit, eo convenerant; tum , navium quod 
ubique fuerat, unum in locum coegerant : quibus amissis, 
reliqui , neque quo se reciperent , neque quemadmodum 

oppida defenderent, habebant. Itaque se suaque omnia 
Cesari dediderunt. In quos eo gravius Cæsar vindican- 
dum statuit, quo diligentius in reliquum tempus a bar- 
baris jus legatorum conservaretur. Itaque, omni senatu 
necato, reliquos sub corona vendidit. 

XVII. Dum hzc in Venetis geruntur, Q. Titurius Sa- 
binus cum iis copiis quas a Caesare acceperat, in fines 
Unellorum pervenit. His praeerat Viridovix, ac summam 
imperii tenebat earum omnium civitatum, qua defece- 
rant; ex quibus exercitum magnasque copias coegerat. 
Atque his paucis diebus Aulerci, Eburovices Lexovii- 
que, senatu suo interfecto, quod auctores belli esse no- 
lebant, portas clauserunt, seque cum Viridovice con- 
junxerunt; magnaque preterea multitudo undique ex 
Gallia perditorum bominum latronumque convenerant, 
quos spes praedandi studiumque bellandi ab agricultura 
et quotidiano labore revocabat. Sabinus idoneo. omnibus 
rebus loco castris sese tenebat, quum Viridovix contra 
eum duum millium spatio consedisset, quotidieque pro- 
ductis copiis pugnandi potestatem faceret, ut jam non 
solum hostibus in contemptionem Sabinus veniret, sed 
etiam nostrorum militum vocibus non nihil carperetur ; 
tantamque opinionem timoris prebuit „ut jam ad val- 
lum castrorum hostes accedere auderent. Id ea de causa 
faciebat, quod cum tanta multitudine hostium, præser- 
tim eo absente qui summam imperii teneret , nisi equo 
loco, aut opportunitate aliqua data, legato dimicandum 
non existimabat. 

XVIII. Hac confirmata opinione timoris, idoneum 
quemdam hominem et callidum delegit Gallum, ex his 

quos auxilii causa secum habebat. Huic magnis praemiis 
pollieitationibusque persuadet, uti ad hostes transeat; 
et , quid fieri velit, edocet. Qui ; ubi pro perfuga ad eos 
venit, timorem Romanorum proponit : quibus angustiis 
ipse Casar a Venetis prematur, docet; neque longius 
abesse, quin proxima nocte Sabinus clam ex castris exer- 
citum educat, et ad Cesarem auxilii ferendi causa profi- 
ciscatur. Quod ubi auditum est, conclamant omnes, oc- 
casionem negotii bene gerendi amittendam non esse , ad 
castra iri oportere. Multe res ad hoc consilium Gallos 
hortabantur : superiorum dierum Sabini cunctatio; per- 
fuge confirmatio; inopia cibariorum, cui rei parum dili- 
genter ab iis erat provisum ; spes Venetici belli, et quod 
fere libenter homines id, quod volunt, credunt. His re- 
bus adducti, non prius Viridovicem reliquosque duces ex 
consilio dimittunt, quam ab his sit concessum, arma uti 
capiant, et ad castra contendant. Qua re concessa, læti, 
ut explorata victoria. sarmentis virgultisque collectis, 
quibus fossas Romanorum compleant, ad castra pergunt. 

XIX. Locus erat castrorum editus, et paulatim ab 
imo acclivis , circiter passus mille. Huc magno cursu con- 
tenderunt, ut quam minimum spatii ad se colligendos 
armandosque Romanis daretur, exanimatique pervene- 
runt. Sabinus, suos hortatus, cupientibus signum dat. 
Impeditis hostibus propter ea , que ferebant, onera, su- 
bito duabus portis eruptionem fieri jubet. Factum est 
opportunitate loci, hostium inscientia ac defatigatione, 
virtute militum, superiorum pugnarum exercitatione, ut 
ne unum quidem nostrorum impetum ferrent, ac statim 
terga verterent. Quos impeditos integris viribus milites 

nostri consecuti, magnum numerum eorum occiderunt; 
reliquos equites consectati, paucos, qui ex fuga evase- 
rant, reliquerunt. Sic uno tempore et de navali pugna 
Sabinus, et de Sabim victoria Cæsar certior factus : civi- 
tatesque omnes se statim Titurio dediderunt. Nam, ut ad 
bella suscipienda Gallorum alacer ac promptus est ani- 
mus, sic mollis ac minime resistens ad calamitates per- 
ferendas mens eorum est. — 

XX. Eodem fere tempore P. Crassus, quum in Aqui- 
taniam pervenisset, quae pars, ut ante dictum est, et re- 
gionum latitudine, et multitudine hominum, ex tertia 
parte Galliae est sestimanda, quum intelligeret in his 
locis sibi bellum gerendum, ubi paucis ante annis L. Va- 
lernus Precominus legatus, exercitu pulso, interfectus 
esset, atque unde L. Mallius proconsul impedimentis 
amissis profugisset; non mediocrem sibi diligentiam ad- 
bibendam intelligebat. Itaque, re frumentaria provisa, 
auxiliis equitatuque comparato, multis preterea viris 
fortibus Tolosa, Carcassone et Narbone, qui sunt civita- 
tes Gallie provincie, finitimæ his.regionibus, nomina- 
tim evocatis, in Souatum fines exercitum introduxit. Cu- 
jus adventu cognito, Sotiates, magnis copiis coactis equi- 
tatuque, quo plurimum valebant, in itinere agmen 
nostrum adorti, primum equestre prelium commise- 
runt; deinde, equitatu suo pulso, atque insequentibus 
nostris , subito pedestres copias, quas in convalle ex in- 
sidus collocaverant, ostenderunt. Hi, nostros disjectos 
adorti, preelium renovarunt. 

XXI. Pugnatum est diu atque acriter, quum Setiates, 
superioribus victoriis freti, in sua virtute totius Aqui- 

tanie salutem positam putarent; nostri autem, quid sine 
imperatore et sine reliquis legionibus, adolescentulo duce, 
efficere possent, perspici cuperent : tamen confecti vul- 
neribus hostes terga vertere. Quorum magno numero 
interfecto, Crassus ex itinere oppidum Sotiatum oppu- 
gnare ccpit. Quibus fortiter resistentibus, vineas turres- 
que egit. Illi, alias eruptione tentata, alias cuniculis ad 
aggerem vineasque actis (cujus rei sunt longe peritissimi 
Aquitani, propterea quod multis locis apud eos ærariæ 
secturz sunt), ubi diligentia nostrorum nihil his rebus 
profici posse intellexerunt, legatos ad Crassum mittunt, 
seque in deditionem ut recipiat, petunt. Qua re pm 
arma tradere jussi, faciunt. 

XXII. Atque in ea re omnium nostrorum intentis 
animis, alia ex parte oppidi Adcantuannus, qui sum- 
mam imperii tenebat, eum nc devotis, quos illi Soldu- 
rios appellant (quorum hzc est conditio, uti omnibus 
in vita commodis una cum his fruantur , quorum se ami- 
ciae dediderint; si quid iis per vim accidat, aut eum- 
dem casum una ferant, aut sibi mortem consciscant : 
neque adhuc hominum memoria repertus est quisquam, 
qui,eo interfecto cujus se amicitize devovisset, mortem re- 
cusaret), cum iis Adcantuannus eruptionem facere co- 
natus, clamore ab ea parte munitionis sublato, quum ad 
arma milites concurrissent, vehementerque ibi pugna- 
tum esset, repulsus in oppidum, tamen uti eadem dedi- 
tionis conditione uteretur , a Crasso impetravit. 

XXIII. Armis obsidibusque acceptis, Crassus in fines 
Vocatium et Tarusatium profectus est. Tum vero bar- 
bari commoti, quod oppidum, et natura loci et manu 

munitum, paucis diebus, quibus eo ventum erat, ex- 
pugnatum cognoverant, legatos quoquo versus dimittere, 
conjurare, obsides inter se dare, copias parare coeperunt. 
Mittuntur etiam ad eas civitates legati, que sunt cite- 
rioris Hispanie, finitime Aquitanie : inde auxilia duces- 
que arcessuntur. Quorum adventu magna cum auctori- 
tate, et magna cum hominum multitudine bellum gerere 
conantur. Duces vero ii deliguntur, qui una cum Q. Ser- 
torio omnes annos fuerant, summamque scientiam rei 
militaris habere existimabantur. Hi consuetudine populi. 
romani loca capere, castra munire, commeatibus nostros 
intercludere instituunt. Quod ubi Crassus animadvertit , 
suas copias propter exiguitatem non facile diduci, hos- 
tem et vagari, et vias obsidere, et castris satis preesidii 
relinquere, ob eam causam minus commode frumentum 
commeatumque sibi supportari, in dies hostium nume- 
rum augeri, non cunctandum existimavit , quin pugna 
decertaret. Hac re ad consilium delata, ubi omnes idem 
sentire intellexit, posterum diem pugne constituit. 
XXIV. Prima luce, productis omnibus copiis, du- 
plici acie instituta, auxiliis in mediam aciem conjectis, 
quid hostes consilii caperent, exspectabat. Illi, etsi prop- 
ter multitudinem, et veterem belli gloriam , paucita- 
temque nostrorum, se tuto dimicaturos existimabant , 
tamen tutius esse arbitrabantur, obsessis viis, commeatu 
intercluso, sine ullo vulnere victoria potiri : et, si prop- 
ter inopiam rei frumentarie Romani sese recipere cœ- 
pissent , impeditos in agmine et sub sarcinis, inferiores 
animo, adoriri cogitabant. Hoc consilio probato ab du- 
cibus, productis Romanorum copiis, sese castris tene- 

bant. Hac re perspecta, Crassus, quum sua cunctatione 
atque opinione timidiores hostes, nostros milites ala- 
criores ad pugnandum effecisset , atque omnium voces 
. audirentur, exspectari diutius non oportere, quin ad cas- 
tra iretur, cohortatus suos, omnibus cupientibus, ad 
hostium castra contendit. | 

XXV. Ibi, quum alii fossas complerent, alii, multis 
telis conjectis, defensores vallo munitionibusque depel- 
lerent, auxiliaresque, quibus ad pugnam non multum 
Crassus confidebat , lapidibus telisque subministrandis, 
et ad aggerem cespitibus comportandis , speciem atque 
opinionem pugnantium pr&berent, quum item ab hosti- 
: bus constanter ac non timide pugnaretur, telaque ex loco 
superiore missa non frustra acciderent, equites, circum- 
itis hostium castris, Crasso renunciaverunt, non eadem 
esse diligentia ab decumana porta castra munita , faci- 
lemque aditum habere. 

XXVI. Crassus, equitum prefectos cohortatus, ut 
magnis præmiis pollicitationibusque suos excitarent, quid 
fieri velit, ostendit. Illi, ut erat imperatum, eductis qua- 
tuor cohortibus, qua, presidio castris relicte, intritze ab 
labore erant, et longiore itinere circeumductis, ne ex hos- 
tium castris conspici possent, omnium oculis mentibus- 
que ad pugnam intentis, celeriter ad eas, quas diximus, 
munitiones pervenerunt, atque, his prorutis, prius in 
hostium castris constiterunt, quam plane ab iis videri, 
aut quid rei gereretur cognosci posset. Tum vero, cla- 
more ab ea parte audito, nostri, redintegratis viribus , 
quod plerumque in spe victoria accidere consuevit , acrius 
impugnare ceperunt. Hostes undique circumventi, de- 

speratis omnibus rebus, se per munitiones dejicere, et 
fuga salutem petere contenderunt. Quos equitatus aper- 
tissimis campis consectatus, ex millium L numero, que 
ex Aquitania Cantabrisque convenisse constabat, vix 
quarta parte relicta, multa nocte se in castra recepit. 

XXVII. Hac audita pugna, magna pars Aquitanie 
sese Crasso dedidit, obsidesque ultro misit : quo in nu- 
mero fuerunt Tarbelli, Bigerriones, Preciani, Vocates, 
Tarusates, Elusates, Garites, Ausci, Garumni, Sibuza- 
tes, Cocosates. Pauez ultimae nationes, anni tempore 
confisæ , quod hiems suberat , hoc facere neglexerunt. 

XXVIII. Eodem fere tempore, Cæsar, etsi prope ex- 
acta jam «estas erat, tamen, quod, omni Gallia pacata, 
Morini Menapiique supererant, qui in armis essent, ne- 
que ad eum unquam legatos de pace misissent, arbitra- 
tus id bellum celeriter confici posse, eo exercitum ad- 
duxit : qui longe alia ratione, ac reliqui Galli, bellum 
agere instituerunt. Nam quod intelligebant, maximas na- 
tiones, que prolio contendissent, pulsas superatasque 
esse, continentesque silvas ac paludes habebant, eo se 
suaque omnia contulerunt. Ad quarum initium silvarum 
quum Cæsar pervenisset, castraque munire instituisset, 
neque hostis interim visus esset, dispersis in opere nos- 
tris , subito ex omnibus partibus silve evolaverunt, et in 
nostros impetum fecerunt. Nostri celeriter arma cepe- 
runt, eosque in silvas repulerunt, et, compluribus in- 
terfectis, longius impeditioribus locis secuti, paucos ex 
suis deperdiderunt. 

XXIX. Reliquis deinceps diebus Casar silvas caedere 
instituit; et, ne quis inermibus imprudentibusque mili- 

tibus ab latere impetus fieri posset, omnem eam mate- 
riam, quee erat cesa, conversam ad hostem collocabat, 
et pro vallo ad utrumque latus exstruebat. Incredibili ce- 
leritate magno spatio paucis diebus confecto, quum jam 
pecus atque extrema impedimenta ab nostris tenerentur, 
ipsi densiores silvas peterent, ejusmodi tempestates sunt 
consecuta, uti opus necessario intermitteretur, et, con- 
tnuatione imbrium, diutius sub pellibus milites conti- 
neri non possent. Itaque, vastatis omnibus eorum agris, 
vicis edificiisque incensis, Cesar exercitum reduxit, et 
in Aulercis Lexoviisque, reliquis item civitatibus que 
proxime bellum fecerant, in hibernis collocavit. 

I. E, qua secuta est, hieme, qui fuit annus Cn. Pom- 
peio, M. Crasso coss., Usipetes Germani, et item Tench- 
theri, magna cum multitudine hominum, flumen Rhe- 
num transierunt, non longe a mari, quo Rhenus influit. 
Causa transeundi fuit, quod ab Suevis complures an- 
nos exagitati bello premebantur, et agricultura prohibe- 
bantur. Suevorum gens est longe maxima et bellicosis- 
sima Germanorum omnium. Hi centum pagos habere 
dicuntur, ex quibus quotannis singula millia armatorum, 
bellandi causa, suis ex finibus educunt. Reliqui, qui domi 
manserint, se atque illos alunt. Hi rursus invicem anno 
post in armis sunt; illi domi remanent. Sic neque agri- 
cultura, nec ratio atque usus belli, intermittitur. Sed 
privati ac separati agri apud eos nihil est; neque lon- 
gius anno remanere suo in loco, incolendi causa, licet. 

Neque multum frumento, sed maximam partem lacte 
atque pecore vivunt, multumque sunt in venationibus : 
que res et cibi genere, et quotidiana exercitatione , et 
libertate vitæ (quod, a pueris nullo officio aut disciplina 
assuefacti , nihil omnino contra voluntatem faciant), et 
vires alit, et immani corporum magnitudine homines 
efficit. Atque in eam se consuetudinem adduxerunt, ut 
locis frigidissimis, neque vestitus, preter pelles, habeant 
quidquam (quarum propter exiguitatem magna est cor- 
poris pars aperta), et laventur in fluminibus. 

II. Mercatoribus est ad eos aditus, magis eo, ut, quz 
bello ceperint , quibus vendant, habeant, quam quo ul- 
lam rem ad se impottari desiderent. Quin etiam jumen- 
tis, quibus maxime Gallia delectatur, queque impenso 
parant pretio, Germani importatis non utuntur : sed 


. que sunt apud eos nata, prava atque deformia, haec | 


quotidiana exercitatione, summi ut sint laboris, efficiunt. 
Equestribus proliis sepe ex equis desiliunt, ac pedibus 
preliantur; equosque eodem remanere vestigio assuefa- 
ciunt ; ad quos se celeriter, quum usus est, recipiunt : 
neque eorum moribus turpius quidquam aut inertius ha- 
betur, quam ephippiis uti. Itaque ad quemvis numerum 
ephippiatorum equitum , quamvis pauci, adire audent. 
Vinum ad se omnino importari non sinunt, quod ea re 
ad laborem ferendum remollescere homines atque effc- 
minari arbitrantur. 

III. Publice maximam putant esse laudem, quam la- 
tissime a suis finibus vacare agros : hac re significari, 
magnum numerum civitatum suam vim sustinere non 
posse. Itaque una ex parte a Suevis circiter millia pas- 

suum pc agri vacare dicuntur. Ad alteram partem , succe- 
dunt Ubii, quorum fuit civitas ampla atque florens, ut 
est captus Germanorum, et paulo, quam sunt ejusdem 
generis, etiam ceteris humaniores, propterea quod Rhe- 
num attingunt, multumque ad eos mercatores ventitant , 
et ipsi propter propinquitatem gallicis sunt moribus as- 
suefacti. Hos quum Suevi, multis sepe bellis experti, 
propter amplitudinem gravitatemque civitatis, finibus ex- 
pellere non potuissent, tamen vectigales sibi fecerunt, ac 
multo humiliores infirmioresque redegerunt. 

IV. In eadem causa fuerunt Usipetes et Tenchtheri, 
quos supra diximus, qui complures annos Suevorum 
vim sustinuerunt; ad extremum tamen, agris expulsi, et 
multis Germanis locis triennium vagati, ad Rhenum per- 
venerunt : quas regiones Menapii incolebant, et ad utram- 
que ripam fluminis agros, edificia, vicosque habebant; 
sed, tante multitudinis aditu perterriti, ex his edificiis, 
qua trans flumen habuerant, demigraverant, et, cis 
Rhenum dispositis presidiis, Germanos transire prohi- 
 bebant. llli, omnia experti, quum neque vi contendere 
propter inopiam navium, neque clam transire propter 
custodias Menapiorum possent, reverti se in suas sedes 
regionesque simulaverunt; et tridui viam progressi, rur- 
sus reverterunt, atque, omni hoc itinere una nocte equi- 
tatu confecto, inscios inopinantesque Menapios oppres- 
serunt, qui, de Germanorum discessu per exploratores 
certiores facti, sine metu trans Rhenum in suos vicos 
remigraverant. His interfectis, navibusque eorum occu- 
patis, priusquam ea pars Menapiorum, que citra Rhe- 
num quieta in suis sedibus erat, certior fieret, flumen 

transierunt, atque, omnibus eorum «edificiis occupatis, 
reliquam partem hiemis se eorum copiis aluerunt. 

V. His de rebus Cesar certior factus, et infirmitatem 
Gallorum veritus, quod sunt in consiliis capiendis mo- 
biles, et novis plerumque rebus student, nihil his com- 
mittendum existimavit. Est autem hoc gallice consue- 
tudinis, uti et viatores , etiam invitos, consistere cogant, 
et, quod quisque eorum de quaque re audierit aut cogno- 
verit, quaerant, et mercatores in oppidis vulgus circum- 
sistat, quibusque ex regionibus veniant, quasque ibi res 
cognoverint, pronunciare cogant. His rumoribus atque 
auditionibus permoti, de summis sepe rebus consilia 
ineunt, quorum eos e vestigio pænitere necesse est, quum 
incertis rumoribus serviant, et plerique ad voluitateri 
eorum ficta respondeant. 

VI. Qua consuetudine cognita, Czesar, ne graviori bello 
occurreret, maturius, quam consuerat, ad exercitum 
proficiscitur. Eo quum venisset, ea, qua fore suspicatus 
erat, facta cognovit; missas legationes a nonnullis civi- 
tatibus ad Germanos, invitatosque eos, uti ab Rheno. 
discederent ; omniaque, qua postulassent, ab se fore pa- 
rata. Qua spe adducti Germani latius jam vagabantur, et 
in fines Eburonum et Condrusorum, qui sunt Treviro- 
rum clientes, pervenerant. Principibus Gallie evocatis, 
Casar ea, que cognoverat, dissimulanda sibi existima- 
vit; eorumque animis permulsis et confirmatis, equita- 
tuque imperato, bellum cum Germanis gerere constituit. 

VII. Re frumentaria comparata, equitibusque delec- 
tis, iter in ea loca facere ccpit, quibus in locis esse Ger- 
manos audiebat. A quibus quum paucorum dierum iter 

abesset, legati ab his venerunt, quorum hæc fuit oratio : 
« Germanos neque priores populo romano bellum in- 
ferre; neque tamen recusare , si lacessantur, quin armis 
contendant ; quod Germanorum consuetudo hzc sit a ma- 
joribus tradita, quicumque bellum inferant, resistere, 
neque deprecari : hoc tamen dicere, venisse invitos, 
ejectos domo. Si suam gratiam Romani velint , posse eis 
utiles esse armcos : vel sibi agros attribuant, vel patian- 
tur eos.tenere, quos armis possederint. Sese unis Suevis 
concedere, quibus ne dei quidem immortales pares esse 
possint : reliquum quidem in terris esse neminem , quem 
non superare possint. » 

VIII. Ad hec Cæsar, que visum est, respondit; sed 
exitus fuit orationis : « Sibi nullam cum his amicitiam 
esse posse, si in Gallia remanerent : neque verum esse, 
qui suos fines tueri non potuerint, alienos occupare, 
neque ullos in Gallia vacare agros, qui dari, tante præ- 
sertim multitudini, sine injuria possint. Sed licere, si 
velint, in. Ubiorum finibus considere, quorum sint le- 
gati apud se, et de Suevorum injuriis querantur, et a se 
auxilium petant : hoc se ab Ubiis impetraturum. » 

IX. Legati hec se ad suos relaturos dixerunt, et, re 
deliberata, post diem tertium ad Cæsarem reversuros : 
interea, ne propius se castra moveret, petierunt. Ne id 
quidem Casar ab se impetrari posse dixit : cognoverat 

enim, magnam partem equitatus ab iis aliquot diebus 
ante, predandi frumentandique causa, ad Ambivaritos 
trans Mosam missam. Hos exspectari equites, atque 
ejus rei causa moram interponi, arbitrabatur. 

X. Mosa profluit ex monte Vosego, qui est in fini- 

bus Lingonum, et, parte quadam ex Rheno recepta, 
quz appellatur Vahalis, insulam efficit Batavorum, ne- 
que longius ab eo millibus passuum xxx in Oceanum 
transit. Rhenus autem oritur ex Lepontiis, qui Alpes in- 
colunt, et longo spatio per fines Nantuatium, Helvetio- 
rum, Sequanorum, Mediomatricorum, Tnribucorum, 
Treviorum, citatus fertur : et, ubi Oceano appropin- 
quat, in plures diffluit partes, multis ingentibusque in- 
sulis effectis, quarum pars magna a feris barbarisque 
nationibus incolitur, ex quibus sunt, qui piscibus atque 
ovis avium vivere existimantur, multisque capitibus in 
Oceanum influit. 

XI. Casar, quum ab hoste non amplius passuum xit 
millibus abesset, ut erat constitutum, ad eum legati re- 
vertuntur : qui, in itinere congressi, magnopere, ne 
longius progrederetur, orabant. Quum id non impetras- 
sent, petebant, uti ad eos equites, qui agmen antecessis- 
sent, permitteret, eosque pugna prohiberet; sibique 
uti potestatem faceret, in Ubios legatos mittendi : quo- 
rum si principes ac senatus sibi jurejurando fidem fecis- 
sent, ea conditione, qua a Caesare ferretur, se usuros 
ostendebant : ad has res conficiendas sibi tridui spatium 
daret. Hæc omnia Cæsar eodem illo pertinere arbitraba- 
tur , ut, tridui mora interposita, equites eorum, qui abes- 
sent, reverterentur : tamen sese non longius millibus 
passuum 1v aquationis causa processurum eo die dixit : 
huc postero die quam frequentissimi convenirent, ut de 
eorum postulatis cognosceret. Interim ad praefectos, qui 
cum omni equitatu antecesserant, mittit, qui nuntia- 
rent, ne hostes proelio lacesserent , et, si ipsi lacesseren- 

tur, sustinerent, quoad ipse cum exercitu propius acces- 
sisset. 

XII. At hostes, ubi primum nostros equites conspexe- 
runt, quorum erat quinque millium numerus, quum ipsi 
non amplius pnccc equites haberent, quod ii, qui frumen- 
tandi causa ierant trans Mosam, nondum referant, 
nihil timentibus nostris, quod legati eorum paulo ante 
a Caesare discesserant, atque is dies induciis erat ab iis 
petitus, impetu facto, celeriter nostros perturbaverunt. 
Rursus resistentibus nostris, consuetudine sua ad pedes 
desiluerunt, subfossisque equis, compluribusque nostris 
dejectis, reliquos in fugam conjecerunt, atque ita per- 
territos egerunt, ut non prius fuga desisterent, quam in 
conspectum agminis nostri venissent. In eo proelio ex 
equitibus nostris interficiuntur 1v et Lxx; in his vir for- 
tissimus Piso aquitanus, amplissimo genere natus, cu- 
jus avus in civitate sua regnum obtinuerat, amicus ab 
senatu nostro appellatus. Hic quum fratri intercluso ab 
hostibus auxilium ferret, illam ex periculo eripuit : ipse 
equo vulnerato dejectus, quoad potuit, fortissime resti- 
tit. Quum circumventus, multis vulneribus acceptis, ce- 
cidisset , atque id frater , qui jam proelio excesserat, pro- 
cul animadvertisset, incitato equo se hostibus obtulit, 
atque interfectus est. 

XIII. Hoc facto proelio, Cæsar neque jam sibi legatos 
audiendos, neque conditiones accipiendas arbitrabatur 
ab his, qui per dolum atque insidias, petita pace, ultro 
bellum intulissent; exspectare vero, dum hostium copie 
augerentur, equitatusque reverteretur, summæ demen- 
tig esse judicabat, et, cognita Gallorum infirmitate, 

6. 

quantum jam apud eos hostes uno proelio auctoritatis 
essent consecuti , sentiebat; quibus ad consilia capienda 
nihil spatii dandum existimabat. His constitutis rebus, 
et consilio cum legatis et quastore communicato, ne 
quem diem pugne pretermitteret, opportunissima res 
accidit quod postridie ejus diei mane, eadem et perfidia 
et simulatione usi Germani, frequentes, omnibus prin- 
cipibus majoribusque natu adhibitis, ad eum in castra 
venerunt; simul, ut dicebatur , sui purgandi causa, quod 
contra atque esset dictum, et ipsi petissent, proelium 
pridie commisissent; simul ut, si quid possent, de indu- 
ciis fallendo impetrarent. Quos sibi Cesar oblatos ga- 
visus, illos retineri jussit : ipse omnes copias castris 
eduxit, equitatumque, quod recenti prelio perterritum 
esse existimabat , agmen subsequi jussit. | 

XIV. Acie triplici instituta, et celeriter vir millium 
itinere confecto, prius ad hostium castra pervenit, quam, 
` quid ageretur, Germani sentire possent. Qui, omnibus 
rebus subito perterriti, et celeritate adventus nostri, et 
discessu suorum, neque consilii habendi, neque arma. 
capiendi spatio dato, perturbantur, copiasne adversus 
hostem educere, an castra defendere, an fuga salutem 
petere, prastaret. Quorum timor quum fremitu et con- 
cursu significaretur, milites nostri, pristini diei perfidia 
incitati , in castra irruperunt. Quo loco, qui celeriter arma 
capere potuerunt, paulisper nostris restiterunt, atque 
inter carros impedimentaque prelium commiserunt : at 
reliqua multitudo puerorum mulierumque (nam cum 
omnibus suis domo excesserant, Rhenumque transie- 

vant) passum fugere coepit; ad quos consectandos Cæsar 
equitatum misit. | ! 

XV. Germani, post tergum clamore audito, quum 
suos interfici viderent, armis abjectis, signisque milita- 
ribus relictis, se ex castris ejecerunt; et quum ad con- 
fluentem Mose et Rheni pervenissent, reliqua fuga de- 
sperata, magno numero interfecto, reliqui se in flumen 
precipitaverunt, atque ibi timore, lassitudine, vi flu- 
minis oppressi, perierunt. Nostri ad unum omnes inco- 
lumes, perpaucis vulneratis, ex tanti belli timore, quum 
hostium numerus capitum pcxxx millium fuisset, se in 
castra receperunt. Casar his, quos in castris retinuerat, 
discedendi potestatem fecit. Illi, supplicia cruciatusque 
Gallorum veriti, quorum agros vexaverant, remanere 
se apud eum velle dixerunt. His Cæsar libertatem con- 
cessit. 

XVI. Germanico bello cobfectá; multis de causis Cæ- 
sar statuit, sibi Rhenum esse transeundum :. quarum illa 
fuit justissima, quod, quum videret Germanos tam fa- 
cile impelli, ut in Galliam venirent , suis quoque rebus 
eos timere voluit, quum intelligerent, et posse et au- 
dere populi romani exercitum Rhenum transire. Accessit 
etiam, quod illa pars equitatus Usipetum et Tenchthero- 
rum , quam supra commemoravi predandi frumentandi- 
que causa Mosam transisse, neque proelio. interfuisse, 
post fugam suorum se trans Rhenum in fines Sigambro- 
rum receperat, seque cum iis conjunxerat. Ad quos quum 
Cæsar nuntios misisset, qui postularent, eos, qui sibi 
Galligeque bellum intulissent, sibi dederent , responde- 
runt : « Populi romani imperium Rhenum finire : si se 

invito Germanos in Galliam transire, non equum exis- 
timaret, cur. sui quidquam esse imperii aut potestatis 
trans Rhenum postularet? » Ubii autem, qui uni ex 
transrhenanis ad Cesarem legatos miserant, amicitiam 
fecerant, obsides dederant, magnopere orabant, « ut 
sibi auxilium ferret, quod graviter ab Suevis premeren- 
tur ; vel, si id facere occupationibus reipublice prohibe- 
retur, exercitum modo Rhenum transportaret : id sibi 
ad auxilium spemque reliqui temporis satis füturum : 
tantum esse nomen atque opinionem ejus exercitus, 
Áriovisto pulso, et hoc novissimo prelio facto, etiam ad 
ultimas Germanorum nationes, uti opinione et amicitia 
populi romani tuti esse possint. Navium magnam copiam 
ad transportandum exercitum pollicebantur. » 

XVII. Cesar his de causis, quas commemoravi, Rhe- 
num transire decreverat : sed navibus transire, neque 
satis tutum esse arbitrabatur, neque sue, neque populi 
romani dignitatis esse statuebat. Itaque, etsi summa dif- 
ficultas faciendi pontis proponebatur, propter latitudi- 
nem, rapiditatem, altitudinemque fluminis, tamen id 
sibi contendendum, aut aliter non transducendum exer- 
citum existimabat. Rationem igitur pontis hanc instituit : 
tigna bina sesquipedalia, paulum ab imo preacuta, di- 
mensa ad altitudinem fluminis, intervallo pedum duo- 
rum inter se jungebat. Hiec quum machinationibus im- 
missa in flumen defixerat , fistucisque adegerat, non su- 
blice modo derecta ad perpendiculum, sed prona ac 
fastigata , ut secundum naturam fluminis procumberent ; 
iis item contraria bina, ad eumdem modum juncta , in- 
tervallo pedum quadragenum, ab inferiore parte, contra 

vim atque impetum fluminis conversa statuebat. Hzc 
utraque insuper bipedalibus trabibus immissis, quantum 
eorum tignorum junctura distabat, binis utrinque fibu- 
lis ab extrema parte distinebentur : quibus disclusis, 
atque in contrariam partem revinctis, tanta erat operis 
firmitudo, atque. ea rerum natura, ut, quo major vis 
aque se incitavisset, hoc arctius illigata tenerentur. Hzc 
directa materie injecta contexebantur, et longuriis cra- 
tibusque consternebantur : ac nihilo secius subliez et ad 
inferiorem partem fluminis oblique agebántur, que, pro 
pariete subjecte, et cum omni opere conjuncte, vim 
fluminis exciperent, et alie item supra pontem medio- 
cri spatio, ut, si arborum trunci, sive naves, dejiciendi 
operis essent a barbaris misse, his defensoribus earum 
rerum vis minueretur, neu ponti nocerent. 

- XVIH. Diebus x, quibus materia coppta erat compor- 
tari, omni opere effecto, exercitus transducitur. Cæsar, 
ad utramque partem pontis firmo presidio relieto, in 
fines Sigambrorum contendit. Interim a compluribus ci- 
vitatibus ad eum legati veniunt, quibus pacem atque 
amicitiam petentibus, liberaliter respondit , obsidesque 
ad se adduci jubet. At Sigambri, ex eo tempore, quo 
pons institui ceptus est, fuga comparata, hortantibus 
iis, quos ex Tenchtheris atque Usipetibus apud se ha- 
bebant, finibus suis excesserant, suaque omnia exporta- 
verant , seque in solitudinem ac silvas abdideraut. 

XIX. Cesar, paucos dies in eorum finibus moratus, 
omnibus vicis zdificiisque incensis, frumentisque succi- 
sis, se in fines Ubiorum recepit ; atque iis auxilium suum 
pollicitus, si ab Suevis premerentur, hac ab iis cognovit : 

Suevos, posteaquam per exploratores pontem fieri com- 
perissent, more suo consilio habito, nuntios in omnes 
partes .dimisisse, uti de oppidis demigrarent, liberos, 
uxores , suaque omnia in silvas deponerent, atque omnes, 
qui arma ferre possent, unum in locum convenirent : 
hunc esse delectum medium fere regionum earum, quas 
Suevi obtinerent : hic Romanorum adventum exspec- 
tare, atque ibi decertare constituisse. Quod ubi Casar 
comperit, omnibus his rebus confectis, quarum rerum 
causa traducere exercitum constituerat, ut Germanis 
metum injiceret, ut Sigambros ulcisceretur, ut Ubjos 
obsidione liberaret, diebus omnino x et viru trans Rhe- 
num consumptis, satis et ad laudem et ad utilitatem pro- 
fectum arbitratus, se in Galliam recepit, pontemque 
rescidit. | ] ; | 

XX. Exigua parte aestatis reliqua, Caesar, etsi in his 
locis, quod omnis Gallia ad septemtriones vergit, ma- 
ture sunt hiemes, tamen in Britanniam proficisci con- 
tendit, quod omnibus. fere Gallicis bellis, hostibus nos- 
tris inde subministrata auxilia intelligebat : et, si tem- 
pus anni ad bellum. gerendum deficeret, tamen magno 
stb1 usui fore arbitrabatur, si modo insulam adisset, ge- 
nus hominum perspexisset, loca, portus, aditus cogno- 
visset : que omnia fére Gallis erant incognita. Neque 
enim temere, preter mercatores, illo adiit quisquam; ne- 
que iis ipsis quidquam , prater oram maritimam, atque 
eas regiones, qui sunt contra Gallias, notum est. Ita- 
que, evocatis ad se undique mercatoribus , neque quanta 
esset insule magnitudo, neque qua aut quante na- 
tiones incolerent, neque quem usum belli haberent, 

aut quibus institutis uterentur, neque qui essent ad 
majorum navium multitudinem idonei portus, reperire 
poterat. - 

XXI. Ad hec cognoscenda, priusquam periculum fa- 
ceret, idoneum esse arbitratus, C. Volusenum cum navi 
longa praemittit. Huic mandat, uti, exploratis omnibus 
rebus, ad se quam primum revertatur. Ipse cum omni- 
bus copiis in Morinos proficiscitur, quod indé erat bre- 
vissimus in Britanniam trajectus. Huc naves undique 
ex finitimis regionibus, et, quam superiore æstate ad Ve- 
neticum bellum. fecerat, classem jubet convenire. Inte- 
rim, consilio ejus cognito, et per mercatores perlato ad 
Britannos, a compluribus ejus insule civitatibus ad eum 
legati: veniunt, qui polliceantur obsides dare, atque im- 
perio populi romani obtemperare. Quibus auditis, libe- 
raliter pollicitus, hortatusque, ut in ea sententia perma- 
nerent , eos domum remittit; et cum his una Commium, 
quem ipse, Atrebatibus superatis, regem ibi constitue- 
rat, cujus et virtutem et consilium probabat, et quem 
sibi fidelem arbitrabatur, cujusque auctoritas in iis re- 
gionibus magni habebatur, mittit. : Huic imperat, quas 
possit, adeat civitates, horteturque, ut populi romani 
fidem sequantur, seque celeriter eo venturum nuntiet. 
Volusenus, perspectis regionibus, quantum ei faculta- 
tis dari potuit, qui navi egredi ac se barbaris commit- 
tere non auderet, quinto die ad Cesarem revertitur; 
quaque ibi perspexisset, renuntiat. 

XXII. Dum in his locis Cesar navium parandarum 
causa moratur, ex magna parte Morinorum ad eum le- 
gati venerunt, qui se de superioris temporis consilio ex- 

cusarent , quod homines barbari, et nostre consuetudinis 
imperiti, bellum populo romano fecissent, seque ea, quae 
imperasset, facturos pollicerentur. Hoc sibi satis op- 
portune Casar accidisse arbitratus, quod neque post: 
tergum hostem relinquere volebat, neque belli gerendi 
propter anni tempus facultatem habebat , neque has tau-. 
tularum rerum occupationes sibi Britanni: anteponen- 
das judicabat, magnum his obsidum numerum imperat. 
Quibus adductis, eos in fidem recepit. Navibus circiter 
LXXX ọnerariis coactis contractisque, quot satis esse ad 
duas transportandas legiones existimabat , quidquid præ- 
terea navium longarum habebat, quastori, legatis, præ- 
fectisque distribuit. Huc accedebant xvin onerarie na- 
ves, qua ex eo loco ab millibus passuum vim vento 
tenebantur, quo minus in eumdem portum pervenire 
possent. Has equitibus distribuit : reliquum exercitum 
Q. Titurio Sabino et L. Aurunculeio Cotte, legatis, in 
Menapios atque in eos pagos Morinorum, ab quibus ad 
eum legati non venerant, deducendum dedit. P. Sulpi- 
tium Rufum, legatum, cum eo praesidio, quod satis esse 
arbitrabatur, portum tenere jussit. 

XXIII. His constitutis rebus, nactus idoneam ad na- 
vigandum tempestatem, tertia fere vigilia solvit, equi- 
tesque in ulteriórem portum progredi , et naves conscen- 
dere, et se sequi jussit : a quibus quum paulo tar- 
dius esset administratum, ipse hora diei circiter quarta 
cum primis navibus Britanniam attigit, atque ibi in om- 
nibus collibus expositas hostium copias armatas conspexit. 
Cujus loci hzc erat natura : adeo montibus angustis 
mare contincbatur , uti ex locis superioribus in litus te- 

lam adjici posset. Hunc ad egrediendum nequaquam ido- 
neum arbitratus locum, dum relique naves eo conveni- 
rent, ad horam nonam in ancoris exspectavit. Interim 
legatis tribunisque militum convocatis, et quz ex Volu- 
seno cognovisset , et qua fieri vellet, ostendit; monuit- 
que, ut rei militaris ratio, maxime ut maritime res pos- 
tularent, ut quie celerem atque instabilem motum habe- 
rent, ad nutum et ad tempus omnes res ab iis adminis- 
trarentur. His dimissis, et ventum et aestum uno tem- 
pore nactus secundum, dato signo, et sublatis ancoris, 
circiter millia passuum vir ab eo loco progressus, aperto 
ac plano litore naves constituit. 

XXIV. At barbari, consilio Romanorum cognito, 
premisso equitatu et essedariis, quo plerumque genere 
in proeliis uti consuerunt, reliquis copiis subsecuti, nos- 
tros navibus egredi prohibebant. Erat ob has causas 
summa difficultas, quod naves propter magnitudinem, 
nisi in alto, constitui non poterant; miliübus autem 
ignotis locis, impeditis manibus, magno et gravi armo- 
rum onere oppressis, simul et de navibus desiliendum, 
et in fluctibus consistendum, et cum hostibus erat pu- 
gnandum: quum illi, aut ex arido, aut paululum in aquam 
progressi, omnibus membris expediti, notissimis locis 
audacter tela conjicerent, et equos insuefactos incitarent. 
Quibus rebus nostri perterriti, atque hujus omnino 
generis pugne imperiti, non eadem alacritate ac stu- 
dio, quo in pedestribus uti proeliis consueverant, nite- 
baritur. 

XXV. Quod ubi Casar animadvertit, naves longas, 
quarum et species erat barbaris inusitatior, et mo- 

tus ad usum expeditior, paulum removeri ab onerariis 
navibus, et remis incitari, et ad latus apertum hostium 
constitui, atque inde fundis, sagittis, tormentis, hostes 
propelli ac submoveri jussit : que res magno usui nostris 
fuit. Nam et navium figura , et remorum motu, et inusi- 
tato genere tormentorum permoti, barbari constiterunt, 
ac paulum modo pedem retulerunt. Atque nostris militi- 
bus cunctantibus , maxime propter altitudinem maris, qui 
decima legionis aquilam ferebat, contestatus deos , ut ea 
res legioni feliciter eveniret : « Desilite, inquit, commi- 
litones, nisi vultis aquilam hostibus prodere : ego certe 
meum reipublice atque imperatori officium prestitero. » 
Hoc quum magna voce dixisset, ex navi se projecit, at- 
que in hostes aquilam ferre ccpit. Tum nostri, cohor- 
tati inter se, ne tantum dedecus admitteretur, universi 
ex navi desiluerunt. Hos item alii ex proximis navibus 
quum conspexissent, subsecuti, hostibus appropinqua- 
runt. | 

XXVI. Pugnatum est ab utrisque acriter : nostri ta- 
men , quod neque ordines servare, neque firmiter insis- 
tere, neque signa subsequi poterant, atque alius alia ex 
navi quibuscunque signis occurrerat, se aggregabat, 
magnopere perturbabantur. Hostes vero, notis omnibus 
vadis, ubi ex litore aliquos singulares ex navi egredien- 
tes conspexerant, incitatis equis , impeditos adorieban- 
tur : plures paucos circumsistebant : alii ab latere aperto 
in universos tela conjiciebant. Quod quum animadvertis- 
set Cæsar, scaphas longarum navium, item speculatoria 
navigia militibus compleri jussit, et quos laborantes 
conspexerat, iis subsidia submittebat. Nostri, simul in 

arido constiterunt, suis omnibus consecutis, in hostes 
impetum fecerunt, atque eos in fugam dederunt; neque 
longius prosequi potuerunt, quod equites cursum tenere, 
atque insulam capere non potuerant. Hoc unum ad pris- 
tinam fortunam Cesari defuit. 

XXVII. Hostes prolio superati, simul atque se ex 
fuga receperunt, statim ad Cæsarem legatos de pace mi- 
serunt : obsides daturos, queque imperasset, sese factu- 
ros, polliciti sunt. Una cum his legatis Commius Atre- 
bas venit, quem supra demonstraveram a Cesare in 
Britanniam premissum. Hunc illi e navi egressum , quum 
ad eos oratoris modo imperatoris: mandata perferret, 
comprehenderant, atque in vincula conjecerant : tum, 
prelio facto, remiserunt, et in petenda pace, ejus rei 
culpam in multitudinem contulerunt, et, propter im- 
prudentiam ut ignosceretur, petiverunt. Cæsar questus, 
quod, quum ultro in continentem legatis missis pacem 
a se petissent, bellum sine causa intulissent, ignoscere 
imprudentie dixit, obsidesque imperavit : quorum illi 
partem statim dederunt, partein, ex longinquioribus 
locis arcessitam , paucis diebus sese daturos dixerunt. 
Interea suos remigrare in agros jusserunt : principesque 
undique convenire, et se critatésque suas Caesari com- 
mendare coperunt. 

XXVIII. His rebus pace confirmata, post diem quar- 
tam, quam est in Britanniam ventum, naves xvin, de 
quibus supra demonstratum est, que equites sustulerant, 
ex superiore portu leni vento solverunt. Quæ quum ap- 
propinquarent Britannie, et ex castris viderentur, tanta 
tempestas subito coorta est, ut nulla earum cursum te- 

nere posset, sed aliæ eodem, unde erant profectz , refer- 
rentur; aliæ ad inferiorem partem insule, qui est pro- 
pius solis occasum , magno sui cum periculo dejicerentur : 
quie tamen , ancoris jactis quum fluctibus complerentur, 
necessario adversa nocte in altum provecta continentem 
petiverunt. 

XXIX. Eadem nocte accidit, ut esset luna plena, qui 
dies maritimos estus maximos in Oceano efficere consue- 
vit : nostrisque id erat incognitum. Ita uno tempore et 
longas naves, quibus Cæsar exercitum transportandum 
curaverat, quasque in aridum subduxerat, estus com- 
plebat; et onerarias, que ad ancoras erant deligate, 
tempestas afflictabat; neque ulla nostris facultas aut ad- 
ministrandi, aut auxiliandi dabatur. Compluribus navi- 
bus fractis, reliquæ quum essent, funibus, ancoris, reli- 
quisque armamentis amissis, ad navigandum inutiles, 
magna, id quod necesse erat accidere, totius exercitus 
perturbatio facta est : neque enim naves erant alim, 
quibus reportari possent; et omnia deerant, que ad 
reficiendas eas usui sunt; et, quod omnibus constabat , 
hiemare in Gallia oportere, frumentum his in locis in 
hiemem provisum non erat. 

XXX. Qubus rebus cognitis, principes Britannis, 
qui post proelium factum, ad ea, qua jusserat Cæsar , fa- 
cienda convenerant, inter se collocuti, quum equites, et 
naves, et frumentum Romanis deesse intelligerent, et 
paucitatem inilitum ex castrorum exiguitate cognosce- 
rent, que hoc erant etiam angustiora, quod sine impe- 
dimentis Cesar legiones transportaverat , optimum factu 
esse duxerunt , rebellione facta, frumento commeatuque 

nostros prohibere, et rem in hiemem producere, quod, 
lis superatis, aut reditu interclusis, neminem postea 
belli inferendi causa in Britanniam transiturum confi- 
debant. 

'XXXI. Itaque, rursus conjuratione facta, paulatim ex 
castris discedere, ac suos clam ex agris deducere ccpe- 
runt. At Cesar, etsi nondum eorum consilia cognoverat, 
tamen et ex eventu navium suarum , et ex eo, quod obsi- 
des dare intermiserant, fore id, quod accidit, suspica- 
batur. Itaque ad omnes casus subsidia comparabat : nam 
et frumentum ex agris quotidie in castra conferebat , et 
que gravissime afflicte erant naves , earum materia atque 
ære ad reliquas reficiendas utebatur, et qua ad eas res 
erant usui, ex continenti comportari jubebat. Itaque, 
quum id summo studio a militibus administraretur, xi 
navibus amissis, reliquis ut navigari commode posset, 
effecit. ! 

XXXII. Dum ea geruntur, legione ex consuetudine 
una frumentatum missa, qua appellabatur septima, ne- 
que ulla ad id tempus belli suspicione interposita, quum 
` pars hominum in agris remaneret, pars etiam in castra 
ventitaret , ii, qui pro portis castrorum in statione erant, 
Cesari renuntiarunt, pulverem majorem quam consue- 
tudo ferret, in ea parte videri, quam in partem legio iter 
fecisset. Cæsar, id quod erat, suspicatus, aliquid novi a 
barbaris initum consilii, cohortes, que in stationibus 
erant, secum in eam partem proficisci, duas ex reliquis 
in stationem succedere, reliquas armari, et oonfestim 
sese subsequi jussit. Quum paulo longius a castris pro- 
cessisset, suos ab hostibus premi, atque egre sustinere, 

et conferta legione ex omnibus partibus tela conjici 
animadvertit. Nam quod, omni ex reliquis partibus 
demesso frumento, una pars erat reliqua, suspicati 
hostes, huc nostros esse venturos, noctu in silvis deli- 
tuerant : tum dispersos, dispositis armis, in metendo 
occupatos, subito adorti, paucis interfectis, reliquos 
incertis ordinibus perturbaverant : simul equitatu atque 
essedis circeumdederant. | 

XXXIII. Genus hoc est ex essedis pugna : primo per 
omnes partes perequitant, et tela conjiciunt, atque ipso ter- 
rore equorum et strepitu rotarum ordines plerumque per- 
turbant : et quum seinter equitum turmas insinuaverint, 
ex essedis desiliunt, et pedibus proeliantur. Auriga inte- 
rim paulatim ex prelio excedunt, atque ita currus col- ` 
locant, ut, si illi a multitudine hostium premantur, ex- 
peditum ad suos receptum habeant. Ita mobilitatem equi- 
tum, stabilitatem peditum in proeliis praestant, ac tantum 
usu quotidiano et exercitatione efficiunt, uti in declivi 
ac praecipiti loco incitatos equos sustinere, et brevi mo- 
derari ac flectere, et per temonem percurrere, et in 
jugo insistere, et inde se in currus citissime recipere 
consuerint. | 

XXXIV. Quibus rebus, perturbatis nostris novitate 
pugne, tempore opportunissimo Casar auxilium tulit : 
namque ejus adventu hostes constiterunt, nostri se ex 
timore receperunt. Quo facto, ad lacessendum et ad . 
committendum proelium alienum esse tempus arbitra- 
tus, suo se loco continuit, et brevi tempore intermisso, 
in castra legiones reduxit. Dum hac geruntur, nostris 
omnibus occupatis, qui erant in agris reliqui , discesse- 

runt. Secute sunt continuos complures dies tempestates, 
quee et nostros in castris continerent, et hostem a pugna 
prohiberent. Interim barbari nuntios in omnes partes 
dimiserunt, paucitatemque nostrorum militum suis præ- 
dicaverunt, et, quanta prede faciendae atque in perpe- 
tuum sui liberandi facultas daretur, si Romanos castris 
expulissent, demonstraverunt. His rebus celeriter magna 
multitudine peditatus equitatusque coacta, ad castra ve- 
nerunt. 

XXXV. Cesar, etsi idem, quod superioribus diebus 
acciderat , fore videbat, ut, si essent hostes pulsi, cele- 
ritate periculum effugerent, tamen nactus equites circi» 
ter xxx, quos Commius Atrebas, de quo ante dictum 
est, secum transportaverat, legiones in acie pro castris 
constituit. Commisso proélio, diutius nostrorum militum 
impetum hostes ferre non potuerunt, ac terga verterunt. 
Quos tanto spatio secuti, quantum cursu et viribus effi- 
cere potuerunt, complures ex iis occiderunt ; deinde, 
omnibus longe lateque afflictis i hiaai se in castra 
receperunt. 

XXXVI. Eodem die legati, ab hostibus missi ad Cæ- 
sarem de pace, venerunt. His Cæsar numerum obsidum, 
quem antea imperaverat, duplicavit, eosque in conti- 
nentem adduci jussit, quod, propinqua die æquinoctii, 
infirmis navibus, hiemi navigationem subjiciendam non 
existimabat. Ipse, idoneam tempestatem nactus, paulo 
post mediam noctem naves solvit; que omnes incolumes 
ad continentem pervenerunt : sed ex his onerarie duce 
eosdem, quos relique, portus capere non potuerunt, 
et paulo infra delatae sunt. 

XXXVII. Quibus ex navibus quum essent expositi 
milites circiter ccc, atque in castra contenderent, Mo- 
rini, quos Cæsar, in Britanniam proficiscens, pacatos 
reliquerat, spe preda adducti, primo non ita magno 
suorum numero circumsteterunt, ac, si sese interfici 
nollent, arma ponere jusserunt. Quum illi orbe facto 
sese defenderent, celeriter ad clamorem hominum circi- 
ter millia v1 convenerunt. Qua re nuntiata, Cæsar om- 
nem ex castris equitatum suis auxilio misit. Interim nos- 
tri milites impetum hostium sustinuerunt, atque amplius 
horis 1v fortissime pugnaverunt, et, paucis vulneribus 
acceptis, complures ex iis occiderunt. Postea vero quam 
equitatus noster in conspectum venit, hostes abjectis armis 
terga verterunt, magnusque eorum numerus est occisus. 

XXXVIII. Cesar, postero die, T. Labienum legatum 
cum iis legionibus quas ex Britannia reduxerat, in Mo- 
rinos , qui rebellionem fecerant, misit. Qui quum, prop- 
ter siccitates paludum, quo se reciperent, non haberent 
(quo perfugio superiore anno fuerant usi), omnes fere 
in potestatem Labreni venerunt. At Q. Titurius et L. 
Cotta, legati, qui in Menapiorum fines legiones duxe- 
rant, omnibus eorum agris vastatis, frumentis succisis , 
eedificiis incensis, quod Menapii se omnes in densissimas 
silvas abdiderant, se ad Cesarem receperunt. Cæsar in 
Belgis omnium legionum hiberna constituit. Eo due 
omnino civitates ex Britannia obsides miserunt : reli- 
qui neglexerunt. His rebus gestis, ex litteris Cesaris die- 
rum xx supplicatio a senatu decreta est. 

I. Luao Domitio, Appio Claudio coss., discedens ab 
hibernis Cæsar in Italiam, ut quotannis facere consuerat, 
legatis imperat, quos legionibus praefecerat, uti, quam 
plurimas possent, hieme naves zdificandas veteresque 
reficiendas curarent. Earum modum formamque demons- 
trat. Ad celeritatem. onerandi subductionesque paulo 
facit humiliores, quam quibus in nostros mari uti con- 
suevimus ; atque id eo magis, quod propter crebras com- 
mutationes estuum minus magnos ibi fluctus fieri co- 
' gnoverat : ad onera et ad multitudinem jumentorum. 
transportandam paulo latiores, quam quibus in reliquis 
utimur maribus. Has omnes actuarias imperat fieri : quam 
ad rem multum humilitas adjuvat. Ea quz sunt usui ad 
armandas naves, ex Hispania apportari jubet. Ipse, cou- 
ventibus Galliae citerioris peractis, in Illyricum proficis- 


Je 


100 C. JULII CESARIS COMMENTARIORUM 


citur, quod a Pirustis finitimam partem provincie incur- 
sionibus vastari audiebat. Eo quum venisset , civitatibus 
milites imperat, certumque in locum convenire jubet. 
Qua re nuntiata, Piruste legatos ad eum mittunt, qui 
doceant, nihil earum rerum publico factum consilio, se- 
seque paratos esse demonstrant, omnibus rationibus de 
injuriis satisfacere. Accepta oratione eorum, Cæsar obsi- 
des imperat, eosque ad certam diem adduci jubet : nisi 
ita fecerint, sese bello civitatem persecuturum demons- 
trat. His ad diem adductis, ut imperaverat, arbitros in- 
ter civitates dat, qui litem estiment, poenamque consti- 
tuant. 

IL His confectis rebus, conventibusque peractis, in 
citeriorem Galliam revertitur, atque inde ad exercitum 
proficiscitur. Eo quum venisset, circuitis omnibus hiber- 
nis, singulari militum studio, in summa omnium re- 
rum inopia, circiter pc'ejus generis, cujus supra de- 
monstravimus , naves, et longas xxvi invenit instruc- 
tas, neque multum abesse ab eo, quin paucis diebus 
deduci possent. Collaudatis militibus atque iis, qui 
negotio prefuerant , quid fieri velit ostendit, atque om- 
nes ad portum Itium convenire jubet, quo ex portu 
commodissimum in Britanniam transmissum esse: co- 
gnoverat, circiter millium passuum xxx a continenti. 
Huic rei quod satis esse visum est militum, reliquit : 
ipse cum legionibus expeditis rv et equitibus nccc in 
fines Trevirorum proficiscitur, quod hi neque ad conci- 
lia veniebant, neque.imperio parebant, Germanosque 
transrhenanos sollicitare dicebantur. 

III. Hac civitas longe plurimum totius Gallie equi- 

tatu valet; magnasque habet copias peditum, Rhenum- 
que, ut supra demonstravimus, tangit. In ea civitate duo 
de principatu inter sẹ contendebant, Indutiomarus et 
Cingetorix : ex quibus alter, simul atque de Cæsaris le- 
gionumque adventu cognitum est, ad eum venit; se 
suosque omnes in officio futuros, neque ab amicitia po- 
puli romani defecturos confirmavit, quæque in Treviris 
gererentur, ostendit. At Indutiomarus equitátum pedita- 
tumque cogere, iisque, qui per ætatem in armis esse non 
poterant, in silvam Arduennam abditis, quæ ingenti ma- 
gnitudine per medios fines Trevirorum a flumine Rheno 
ad initium Remorum pertinet, bellum parare instituit. 
Sed posteaquam nonnulli principes ex ea civitate , et fa- 
miliaritate Cingetorigis adducti, et adventu nostri exer- 
citus perterriti, ad Caesarem venerunt, et de suis priva- 
tim rebus ab eo petere ceperunt, quoniam civitati con- 
sulere non possent, Indutiomarus, veritus ue ad omnibus 
desereretur, legatos ad Caesarem mittit : sese idcirco ab 
suis discedere atque ad eum venire noluisse, quo facilius 
civitatem in officio contineret, ne omnis nobilitatis dis- 
cessu plebs propter imprudentiam laberetur. Itaque esse 
civitatem in sua potestate, seque, si Cæsar permitteret, 
ad eum in castra venturum, et suas civitatisque fartunas 
ejus fidei permissurum. 

IV. Casar, etsi intelligebat, qua de causa ea dice- 
rentur, queque eum res ab instituto consilio deterreret, 
tamen, ne æstatem in Treviris consumere cogeretur, 
omnibus ad Britannicum bellum rebus comparatis, In- 
dutiomarum ad se cum cc obsidibus venire jussit. His 
adductis, in iis filio propinquisque ejus omnibus, quos 

nominatim evocaverat, consolatus Indutiomarum hor- 
tatusque est , uti in officio permaneret ; nihilo tamen se- 
cius, principibus Trevirorum ad se convocatis, hos sigil- 
latim Cingetorigi conciliavit : quod quum merito ejus a 
se fieri intelligebat tum magni interesse arbitrabatur, 
ejus auctoritatem inter suos quam plurimum valere, 
cujus tam egregiam in se voluntatem perspexisset. Id 
factum graviter tulit Indutiomarus, suam gratiam inter 
suos minui; et, qui jam ante inimico in nos animo fuis- 
set, multo gravius hoc dolore exarsit. 

V. His rebus constitutis, Cesar ad portum Itium 
cum legionibus pervenit. Ibi cognoscit, xL naves, qua 
in Belgis facte erant, tempestate rejectas , cursum tenere 
non potuisse, atque eodem, unde erant profecte, rever- 
tisse : reliquas paratas ad navigandum, atque omnibus 
rebus instructas invenit. Eodem totius Galliæ equitatus 
convenit, numero millium 1v, principesque omuibus ex 
civitatibus : ex quibus perpaucos, quorum in se fidem 
perspexerat, relinquere in Gallia , reliquos obsidum loco 
secum ducere decreverat , quod, quum ipse abesset , mo- 
tum Gallie verebatur. — 

VI. Erat una cum ceteris Dumnorix eduus, de quo 
a nobis antea dictum est. Hunc secum habere in primis 
constituerat , quod eum cupidum rerum novarum, cu- 
pidum imperii, magni animi, magne inter Gallos auc- 
toritatis cognoverat. Áccedebat huc, quod jam in concilio 
IEduorum Dumnorix dixerat sibi a Cesare regnum ci- 
vitatis deferri : quod dictum JEdui graviter ferebant, 
neque recusandi aut deprecandi causa legatos ad Cæsa- 
rem mittere audebant. Id factum ex suis hospitibus Cæ- 

sar cognoverat. llle omnibus primo precibus petere 
contendit , ut in Gallia relinqueretur, partim, quod in- 
suetus navigandi mare timeret, partim, quod religioni- 
bus sese diceret impediri. Posteaquam id obstinate sibi 
negari vidit, omni spe impetrandi adempta, principes 
Gallie sollicitare, sevocare singulos hortarique coepit, 
uti m continenti remanerent, metu territare, non sine 
causa fieri , ut Gallia omni nobilitate spoliaretur : id esse 
consilium Cesaris, ut, quos in conspectu Galliz inter- 
ficere vereretur, hos omnes in Britanniam transductos 
necaret : fidem reliquis interponere, jusjurandam pos- 
cere, ut, quod esse ex usu Gallie intellexissent, com- 
muni consilio administrarent. Hac a compluribus ad 
Caesarem deferebantur. 

VILI. Qua re cognita, Cæsar, quod tantum civitati 
æduæ dignitatis tribuerat, coercendum atque deterren- 
dum, quibuscumque rebus posset, Dumnorigem statue- 
bat; quod longius ejus amentiam progredi videbat, pro- 
spiciendum, ne quid sibi ac reipublicæ nocere posset. 
Itaque, dies circiter xxv in eo loco commoratus, quod 
Corus ventus navigationem impediebat, qui magnam 
partem omnis temporis in his locis flare consuevit, da- 
bat operam, ut in officio Dumnorigem contineret, nihilo 
tamen secius omnia ejus consilia cognosceret. Tandem, 
idoneam nactus tempestatem , milites equitesque conscen- 
dere naves jubet. At, omnium impeditis animis, Dum- 
norix cum equitibus Æduorum a castris, insciente Cæ- 
sare, domum discedere cœpit. Qua re nuntiata, Cæsar, 
intermissa profectione, atque omnibus rebus postpositis, 
magnam partem equitatus ad eum insequendum mittit, 

retrahique imperat : si vim faciat , neque pareat, inter- 
fici jubet; nihil hunc, se absente, pro sano facturum 
arbitratus , qui presentis imperium neglexisset. Ille enim 
revocatus resistere, ac se manu defendere, suorumque 
fidem implorare ccepit, sepe clamitans liberum se libe- 
reque civitatis esse. Illi, ut erat imperatum, circumsis- 
tunt hominem, atque interficiunt : at Ædui equites ad 
Caesarem omnes revertuntur. | 

VIII. His rebus gestis, Labieno. in continente cum 
tribus legionibus et equitum millibus duobus relicto,.ut 
portus tueretur, et rem frumentariam provideret, quæ- 
que in Gallia gererentur cognosceret , consiliumque pro- 
tempore et pro re caperet ; ipse cum quinque legionibus 
et pari numero equitum, quem in continenti relinque- 
bat , solis occasu naves solvit; et leni Africo provectus, 
media circiter nocte vento intermisso, cursum non te- 
nuit; et longius delatus estu, orta luce, sub sinistra 
Britanniam relictam conspexit. Tum rursus æstus com- 
mutationem secutus, remis contendit, ut eam partem 
insule caperet, qua optimum esse egressum superiore 
estate cognoverat. Qua in re admodum fuit militum vir- 
tus laudanda, qui vectoriis gravibusque navigiis, non 
intermisso remigandi labore, longarum navium cursum 
adaequarunt. Áccessum est ad Britanniam omnibus na- 
vibus meridiano fere tempore : neque in eo loco hostis 
est visus; sed, ut postea Caesar ex captivis comperit, quum 
magne manus eo convenissent, multitudine navium per- 
territ: (qua cum annotinis privatisque , quas sui quisque 
commodi fecerat , amplius nccc uno erant vise tempore), 
a litore discesserant, ac se in superiora loca abdiderant. 

IX. Cæsar, exposito exercitu, et loco castris idoneo 
capto, ubi ex captivis cognovit, quo in loco hostium 
copie consedissent, cohortibus x ad mare relictis, et 
equitibus ccc, qui presidio navibus essent, de tertia vi- 
gilia ad hostes contendit , eo minus veritus navibus, quod 
in litore molli atque aperto deligatas ad ancoram relin- 
quebat; et presidio navibus Q. Atrium profecit. Ipse, 
noctu progressus millia passuum circiter xit, hostium 
copias conspicatus est. Illi, equitatu atque essedis ad flu- 
men progressi, ex loco superiore nostros prohibere, et 
prelium committere coeperunt. Repulsi ab equitatu, se 
in silvas abdiderunt, locum nacti egregie et natura et 
opere munitum, quem domestici belli, ut videbatur, 
causa jam ante praparaverant : nam crebris arboribus 
succisis omnes introitus erant praclusi. Ipsi ex silvis 
rari propugnabant, nostrosque intra munitiones ingredi 
prohibebant. At milites legionis vir, testudine facta, et 
aggere ad munitiones adjecto, locum ceperunt, eosque 
ex silvis expulerunt, paucis vulneribus acceptis. Sed eos 
fugientes longius Cesar prosequi vetuit, et quod loci ua- 
turam ignorabat, et quod, magna parte diei consumpta, 
munitioni castrorum tempus relinqui volebat. 

X. Postridie ejus diei mane, tripartito milites equites- 


que in expeditionem misit, ut eos, qui fugerant, perse- - 


querentur. His aliquantum itineris progressis, quum jam 
extremi essent in conspectu, equites a Q. Atrio ad Cæ- 
sarem venerunt , qui nuntiarent, superiori nocte, maxima 
coorta tempestate, prope omnes naves afflictas atque in 
litore ejectas esse, quod neque ancoræ funesque subsiste- 
rent, neque nautae gubernatoresque vim pati tempesta- 

tis possent : itaque ex eo concursu navium magnum esse 
incommodum acceptum. 

XI. His rebus cognitis, Cæsar legiones equitatumque 
revocari, atque itinere desistere jubet : ipse ad naves re- 
vertitur : eadem fere, qua ex nuntiis litterisque cogno- 
verat, coram perspicit, sic ut, amissis circiter xr navi- 
bus, reliqua tamen refici posse magno negotio videren- 
tur. Itaque ex legionibus fabros delegit, et ex continenti 
alios arcessiri jubet. Labieno scribit, ut, quam plurimas 
possit, iis legionibus, qua sint apud eum, naves insti- 
tuat. Ipse, et si res erat multze opere ac laboris, tamen 
commodissimum esse statuit, omnes naves subduci, et 
cum castris una munitione conjungi. In his rebus circi- 
ter dies x consumit, ne nocturnis quidem temporibus 
ad laborem militum intermissis. Subductis navibus, cas- 
trisque egregie munitis, easdem copias, quas ante, præ- 
sidio navibus reliquit : ipse eodem, unde redierat, pro- 
ficiscitur. Eo quum venisset, majores jam undique in 
eum locum copie Britannorum convenerant, summa im- 
perii bellique administrandi communi consilio permissa 
Cassivellauno, cujus fines a maritimis civitatibus flumen 
dividit, quod appellatur Tamesis, a mari circiter millia 
passuum rxxx. Huic superiori tempore cum reliquis ci- 
vitatibus continentia bella intercesserant ; sed nostro ad- 
ventu permoti Britanni hunc toti bello imperioque præ- 
fecerant. 

XII. Britannie pars interior ab iis incolitur, quos 
natos in insula ipsa memoria proditum dicunt : maritima 
pars ab iis, qui prædæ ac belli inferendi causa ex Belgis 
transierant : qui omnes fere iis nominibus civitatum ap- 

pellantur, quibus orti ex civitatibus eo pervenerunt, et 
bello illato ibi remanserunt, atque agros colere cope- 
runt. Hominum est infinita multitudo, creberrimaque 
edificia, fere gallicis consimilia : pecorum magnus nu- 
merus. Utuntur aut ære, aut annulis ferreis, ad certum 
pondus examinatis, pro nummo. Nascitur ibi plumbum 
album in mediterraneis regionibus, in maritimis ferrum; 
sed ejus exigua est copia : ære utuntur importato. Mate- 
ria cujusque generis , ut in Gallia, est, preter fagum at- 
que abietem. Leporem, et gallinam, et anserem gustare 
fas nón putant : hzc tamen alunt animi voluptatisque 
causa. Loca sunt temperatiora, quam in Gallia, remis- 
sioribus frigoribus. 

XIII. Insula natura triquetra, cujus unum latus est 
contra Galliam. Hujus lateris alter angulus, qui est ad 
Cantium, quo fere omnes ex Gallia naves appelluntur, 
ad orientem solem, inferior ad meridiem spectat. Hoc la- 
tus tenet circiter millia passuum p. Alterum vergit ad 
Hispaniam atque occidentem solem : qua ex parte est 
Hibernia, dimidio minor, ut æstimatur, quam Britannia, 
sed pari spatio transmissus , atque ex Gallia, est in Bri- 
tanniam. In hoc medio cursu est insula , que appellatur 
Mona : complures praeterea minores objecta insule exis- 
timantur, de quibus. insulis nonnulli scripserunt, dies 
continuos xxx sub bruma esse noctem. Nos nihil de eo 
percontationibus reperiebamus, nisi certis ex aqua men- 
suris breviores esse, quam in continenti , noctes videba- 
mus. Hujus est longitudo lateris , ut fert illorum opinio, 
ncc millium passuum. Tertium est contra septemtriones, 
cui parti nulla est objecta terra ; sed ejus angulus lateris 

maxime ad Germaniam spectat : huic millia passuum 
pccc in longitudinem esse existimatur. Ita omnis insula 
est in circuitu vicies centum millium passuum. 

XIV. Ex his omnibus longe sunt humanissimi, qui 
Cantium incolunt, que regio est maritima omnis , ne- 
que multum a Gallica differunt consuetudine. Interiores 
plerique frumenta non serunt, sed lacte et carne vivunt, 
pellibusque sunt vestiti. Omnes vero se Britanni vitro in- 
ficiunt , quod ceruleum efficit colorem; atque hoc horri- 
diore sunt in pugna aspectu : capilloque sunt promisso , 
atque omni parte corporis rasa, preter caput et labrum 
superius. Uxores habent deni duodenique inter se com- 
munes, et maxime fratres cum fratribus, parentesque 
cum liberis; sed, si qui sunt ex his nati, eorum habentur 
liberi, quo primum virgo queque deducta est. 

XV. Equites hostium essedariique acriter prodlio cum 
equitatu nostro in itinere conflixerunt, tamen ut nostri 
omnibus partibus superiores fuerint, atque eos in silvas 
collesque compulerint : sed, compluribus interfectis, cu- 
pidius insecuti, nonnullos ex suis amiserunt. At illi, in- 
termisso spatio, imprudentibus nostris atque occupatis 
in munitione castrorum, subito se ex silvis ejecerunt, 
impetuque in eos facto, qui erant in statione pro castris 
collocati, acriter pugnaverunt : duabusque missis subsidio 
cohortibus a Cæsare, atque his primis legionum duarum, 
quum hæ, perexiguo intermisso loci spatio inter se, con- 
stitissent, novo genere pugna perterritis nostris, per me- 
dios audacissime proruperunt, seque inde incolumes rece- 
perunt. Eodie Q. LaberiusDurus, tribunus militum, inter- 
ficitur. Iili, pluribus submissis cohortibus, repelluntur. 

XVI. Toto hoc in genere pugne, quum sub oculis 
omnium ac pro castris dimicaretur, intellectum est , nos- 
tros propter gravitatem armature, quod neque insequi 
cedentes possent, neque ab signis discedere auderent, 
minus aptos esse ad hujus generis hostem : equites au- 
tem magno cum periculo dimicare, propterea quod illi 
etiam consulto plerumque cederent, et, quum paulum ab 
legionibus nostros removissent, ex essedis desilirent, et 
pedibus dispari proelio contenderent. Equestris autem 
proelii ratio et cedentibus et insequentibus par atque 
idem periculum inferebat. Accedebat. huc, ut, nunquam 
conferti, sed rari magnisque intervallis proliarentur, 
stationesque dispositas haberent; atque alios alii dein- 


ceps exciperent, integrique et recentes defütigatis succe- - 


derent. 

XVII. Postero die, procul a castris hostes in collibus 
constiterunt, rarique se ostendere, et lenius quam pri- 
die, nostros equites proelio lacessere coeperunt. Sed me- 
ridie, quum Casar pabulandi cáusa tres legiones atque 
omnem equitatum cum C. Trebonio legato misisset , re- 
pente ex omnibus partibus ad pabulatores advolaverunt, 
sic, uti ab signis legionibusque non absisterent. Nostri, 
acriter in eos impetu facto, repulerunt; neque finem se- 
quendi fecerunt, quoad subsidio confisi equites, quum 
post se legiones viderent, precipites hostes egerunt; 
magnoque eorum numero interfeeto, neque sui colli- 
gendi, neque consistendi, aut ex essedis desiliendi fa- 
cultatem dederunt. Ex hac fuga protinus, que undique 
convenerant, auxilia discesserunt; neque post id tempus 
unquam summis nobiscum copiis hostes contenderunt. 

XVIII. Casar, cognito consilio eorum, ad flumen 
Tamesin in fines Cassivellauni exercitum duxit; quod 
(lumen uno omnino loco pedibus, atque hoc egre, trans- 
iri potest. Eo quum venisset, animadvertit , ad alteram 
fluminis ripam magnas esse copias hostium instructas : 
ripa autem erat acutis sudibus prefixis munita; ejus- 
demque generis sub aqua defixe sudes flumine tegeban- 
tur. His rebus cognitis a captivis perfugisque, Cæsar, 
premisso equitatu, confestim legiones subsequi jussit. 
Sed ea celeritate atque eo impetu milites ierunt, quum 
capite solo ex aqua exstarent, ut hostes impetum legio- 
num atque equitum sustinere non possent, ripasque di- 
mitterent, ac se fuge mandarent. 

XIX. Cassivellaunus, ut supra demonstravimus , omui 
deposita spe contentionis, dimissis amplioribus copiis, 
millibus circiter quatuor essedariorum relictis, itinera 
nostra servabat, paululumque ex via excedebat, locisque 
impeditis ac silvestribus sese occultabat, atque iis regio- 
nibus, quibus nos iter facturos cognoverat, pecora atque 
homines ex agris in silvas compellebat; et, quum equi- 
tatus noster liberius praedandi vastandique causa se in 
agros effunderet, omnibus viis notis semitisque esseda- 
rios ex silvis emittebat, et magno cum periculo nostro- 
rum equitum cum iis confligebat, atque hoc metu latius 
vagari prohibebat. Relinquebatur, ut neque longius ab 
agmine legionum discedi Cesar pateretur, et tantum in 
agris vastandis incendiisque faciendis hostibus nocere- 
tur, quantum labore atque itinere legionarii milites effi- 
cere poterant. 

XX. Interim Trinobantes, prope firmissima earum 

regionum civitas, ex qua Mandubratius adolescens, Cæ- 
saris fidem secutus, ad eum in continentem Galliam ve- 
nerat (cujus pater Imanuentius in ea civitate regnum 
obtinuerat, interfectusque erat a Cassivellauno, ipse fuga 
mortem vitaverat, legatos ad Cesarem mittunt, polli- 
centurque sese ei dedituros, atque imperata facturos : 
petunt, ut Mandubratium ab injuria Cassivellauni defen- 
dat, atque in civitatem mittat, qui presit imperiumque 
obtineat. His Cesar imperat obsides xr, frumentumque 
exercitui, Mandubratiumque ad eos mittit. Illi imperata 
celeriter fecerunt, obsides ad numerum frumentaque 
miserunt. 

XXI. Trinobantibus defensis, atque ab omni militum 
injuria prohibitis, Cenimagni, Segontiaci, Ancalites, 
Bibroci, Cassi, legationibus missis, sese Cesari dedunt. 
Ab his cognoscit, non longe ex eo loco oppidum Cassi- 
vellauni abesse , silvis paludibusque munitum , quo satis 
magnus hominum pecorisque numerus convenerit. ( Op- 
pidum autem Britanni vocant, quum silvas impeditas 
vallo atque fossa munierunt, quo incursionis hostium 
vitande causa convenire consuerunt.) Eo proficiscitur 
cum legionibus : locum reperit egregie natura atque 
opere munitum : tamen hunc duabus ex partibus op- 
pugnare contendit. Hostes, paulisper morati, militum 
nostrorum impetum non tulerunt, seseque alia ex parte 
oppidi ejecerunt. Magnus ibi numerus pecoris repertus, 
multique in fuga sunt comprehensi atque interfecti. 

XXII. Dum hec in his locis geruntur, Cassivellau- 
nus ad Cantium, quod esse ad mare supra demonstravi- 
mus, quibus regionibus quatuor reges praeerant, Cinge- 

torix , Carvilius, Taximagulus, Segonax, nuntios mit- 
tit , atque his imperat, uti , coactis omnibus copiis , cas- 
tra navalia de improviso adoriantur atque oppugnent. Ii 
quum ad castra venissent , nostri , eruptione facta, mul- 
tis eorum interfectis, capto etiam nobili duce Lugotorige, 
suos incolumes reduxerunt. Cassivellaunus, hoc prelio 
nuntiato, tot detrimentis acceptis, vastatis finibus, 
maxime etiam permotus defectione civitatum , legatos 
per Atrebatem Commium de deditione ad Cesarem mit- 
tit. Cesar, quum statuisset hiemem in continenti prop- 
ter repentinos Gallie motus agere, neque multum æsta- 
tis superesset, atque id facile extrahi posse intelligeret, 
obsides imperat, et, quid in annos singulos vectigalis 
populo romano Britannia penderet, constituit : interdi- 
cit atque imperat Cassivellauno , ne Mandubratio , neu 
'[rinobantibus bellum faciat. - 

XXIII. Obsidibus acceptis, exercitum reducit ad mare, 
naves. invenit refectas. His deductis, quod et captivo- 
rum magnum numerum habebat , et nonnullae tempestate 
deperierant naves, duobus commeatibus exercitum re- 
portare instituit. Ac sic accidit, uti ex tanto navium 
numero, tot navigationibus, neque hoc, neque supe- 
riore anno, ulla omnino navis, quz milites portaret, de- 
sideraretur : at ex iis qua inanes ex continenti ad eum 
remitterentur, prioris commeatus expositis militibus, et 
quas postea Labienus faciendas curaverat numero XL, 
perpauce locum caperent; reliqua fere omnes rejice- 
rentur. Quas quum aliquandiu Casar frustra exspectasset, 
ne anni tempore a navigatione excluderetur, quod æqui- 
noctium suberat, necessario angustius milites collocavit, 

ac summa tranquillitate consecuta, secunda inita qnum 
solvisset vigilia, prima luce terram attigit, omnesque in- 
columes naves perduxit. 

XXIV. Subductis navibus, consilioque Gallorum Sa- 
marobriva peracto, quod eo anno frumentum in Gallia 
propter siccitates angustius provenerat, coactus est ali- 
ter, ac superioribus annis, exercitum in hibernis collo- 
care, legionesque in plures civitates distribuere : ex qui- 
bus unam in: Morinos ducendam C. Fabio legato dedit; 
alteram in Nervios Q. Ciceroni; tertiam in Essuos L. Ros- 
cio; quartam in Remis cum T. Labieno in confinio Tre- 
virorum hiemare jussit; tres in Belgio collocavit : his 
M. Crassum quastorem, et L. Munatium Plancum et 
C. Trebonium legatos praefecit. Unam legionem, quam 
proxime trans Padum conscripserat, ex cohortes v in 
' Eburones, quorum pars maxima est inter Mosam et Rhe- 
num, qui sub imperio Ambiorigis et Cativolci erant, 
misit. His militibus Q. Titurium Sabinum et L. Aurun- 
culeium Cottam, legatos, preesse jussit. Ad hunc mo- 
dum distributis legionibus, facillime inopiz frumentariae 
sese mederi posse existimavit : atque harum tamen om- 
nium legionum hiberna (preter eam, quam L. Roscio 
in pacatissimam et quietissimam partem ducendam de- 
derat), millibus passuum centum continebantur. Ipse in- 
terea, quoad legiones collocatas munitaque hiberua co- 
gnovisset , in Gallia morari constituit. 

XXV. Erat in. Carnutibus summo loco natus Tasge- 
tius, cujus majores in sua civitate regnum obtinuerant. 
Huic Casar, pro ejus virtute atque in se benevolentia, 
quod in omnibus bellis singulari ejus opera fuerat usus, 

8 

majorum locum restituerat. Tertium jam hunc annum 
regnantem inimici palam , multis etiam ex civitate aucto- 
ribus, eum interfecerunt. Defertur ea res ad Cæsarem. Ille 
veritus, quod ad plures pertinebat, ne civitas eorum im- 
pulsu deficeret, L. Plancum cum legione ex Belgio cele- 
riter in Carnutes proficisci jubet, ibique hiemare; quo- 
rumque opera cognoverit Tasgetium interfectum, hos 
comprehensos ad se mittere. Interim ab omnibus legatis 
quæstoribusque, quibus legiones transdiderat, certior 
factus est, in hiberna perventum, locumque hibernis esse 
munitum. 

XXVI. Diebus circiter xv, quibus in hiberna ven- 
tum est , initium repentini tumultus ac defectionis ortum 
est ab Ambiorige et Cativolco : qui quum ad fines regni 
sui Sabino Cotteque presto fuissent, frumentumque in 
hiberna cormportavissent, Indutiomari Treviri nuntiis ` 
impulsi, suos concitaverunt, subitoque oppressis lignato- 
ribus, magna manu castra oppugnatum venerunt. Quum 
celeriter nostri arma cepissent, vallumque ascendis- 
sent, atque, una ex parte Hispanis equitibus emissis, 
equestri prelio superiores fuissent; desperata re, hostes 
suos ab oppugnatione reduxerunt. Tum suo more con- 
clamaverunt, uti aliqüii ex nostris ad colloquium prodi- 
rent; habere sese, que de re communi dicere vellent, 
quibus rebus controversias minui posse superarent. 

XXVII. Mittitur ad eos colloquendi causa C. Arpi- 
neius, eques romanus, familieris Q. Titurii, et Q. Ju- 
nius ex Hispania quidam, qui jam ante missu Cesaris 
ad Ambiorigem ventitare consueverat : apud quos Am- 
biorix ad hunc modum locutus est : « Sese, pro Caesaris in: 

se beneficiis, plurimum eiconfiteri debere, quodejus opera 
stipendio liberatus esset, quod Aduatucis finitimis suis 
pendere comisüesset, quodque ei et filius et fratris filius 
ab Cesare remissi essent, quos Aduatuci, obsidum nu- 
mero missos , apud se in servitute et catenis tenuissent : 
neque id, quod fecerit de oppugnatione castrorum, aut 
judicio aut voluntate sua fecisse, sed coactu civitatis, 
suaque esse ejusmodi imperia, ut non minus haberet ju- 
ris in se multitudo, quam ipse in multitudinem. Civi- 
tati porro hanc faisse belli causam, quod repenting Gal- 
lorum conjurationi resistere non potuerit : id se facile ex 
humilitate sua probare posse, quod non adeo sit impe- 
ritus rerum, ut suis copiis populum romanum se supe- 
rare posse confidat : sed esse Gallie commune consilium, 
omnibus hibernis Cesaris oppugnandis hunc esse dic- 
tum diem, ne qua legio alteri legioni subsidio venire pos- 
set : non facile Gallos Gallis negare potuisse, praesertim 
quum de recuperanda communi libertate consilium ini- 
tum videretur. Quibus quoniam pro pietate satisfecerit, 
habere se nunc rationem officii pro beneficiis Cesaris : 
monere, orare Titurium pro hospitio, ut sue ac mili- 
tum saluti consulat : magnam manum Germanorum con- 
ductam Rhenum transisse; hanc affore biduo. Ipsorum 
esee consilium, velintne prius, quam finitimi sentiant, 
eductos ex hibernis milites aut ad Ciceronem aut ad 
Labienum deducere, quorum alter „millia passuum cir- 
citer L, alter paulo amplius ab his absit. Illud se pol- 
liceri, et jurerando confirmare, tutum iter per fines 
suos daturum : quod quum faciat, et civitati sese con- 
sulere, quod hibernis levetur, et Cesari pro ejus me- 
8. 

ritis gratiam referre. » Hac oratione habita, discedit 
Ambiorix. 

XXVIII Arpineius et Junius, qua audierint, ad le- 
gatos deferunt. Illi, repentina re perturbati , etsi ab hoste 
ea dicebantur, non tamen negligenda existimabant : 
maximeque hac re permovebantur, quod, civitatem igno- 
bilem atque humilem Eburonum sua sponte populo ro- 
mano bellum facere ausam, vix erat credendum. Itaque 
ad consilium rem deferunt ; magnaque inter eos exsistit: 
controversia. L. Aurunculeius , compluresque tribuni mi- 
litum, et primorum ordinum centuriones, « nihil temere 
agendum, neque ex hibernis injussu Caesaris disceden- 
dum, existimabant : quantasvis magnas etiam copias Ger- 
manorum sustineri posse munitis hibernis, docebant : 
rem esse testimonio, quod primum hostium impetum, 
multis ultro vulneribus illatis, fortissime sustimuerint : 
re frumentaria non premi : interea et ex proximis hi- 
bernis, et a Caesare conventura subsidia : postremo, quid 
esse levius aut turpius, quam, auctore hoste, de summis 
rebus capere consilium? » l 

XXIX. Contra ea Titurius, sero facturos, clamitabat, 
quum majores hostium manus, adjunctis Germanis, con- 
venissent, aut quum aliquid calamitatis in proximis hi- 
bernis esset acceptum : brevem consulendi esse occasie- . 
nem.: Cæsarem arbitrari profectum in Italiam : neque 
aliter Carnutes . interficiendi Tasgetii consilium : fuisse 
capturos, neque Eburones, si ille adesset, tanta cum 
contemptione nostri ad castra venturos esse : non hostem 
auctorem, sed rem spectare; subesse Rhenum; magno 
esse Germanis dolori Ariovisti mortem, et superiores 

nostras victorias.: ardere Galliam, tot contumeliis ac- 
ceptis sub populi romani imperium redactam , superiore 
gloria rei militaris exstincta. Postremo, quis hoc sibi per- 
suaderet, sine certa re Ámbiorigem ad ejusmodi consi- 
lium descendisse? Suam sententiam in utramque partem 
esse tutam : si nihil sit durius, nullo periculo ad proxi- 
mam legionem perventuros; si Gallia omnis cum Ger- 
manis consentiat, unam esse in celeritate positam: salu- 
tem. Cotte quidem atque eorum, qui dissentirent, con- 
silium quem haberet exitum? in quo si non præsens 
periculum , at certe longinqua obsidione fames esset per- 
timescenda. 

. XXX. Hac in utramque partem disputatione. habita, 
quum a Cotta primisque ordinibus acriter resisteretur : 
« Vincite, inquit, si ita vultis, Sabinus, et id clariore 
voce, ut magna pars militum. exaudiret : neque is sum, 
inquit , qui gravissime ex vobis mortis periculo terrear : 
hi sapient, et si gravius quid acciderit, abs te rationem 
reposcent; qui, si per te liceat, perendino die cum proxi- 
mis hibernis conjuncti, communem cum reliquis belli 
casum sustineant, nec rejecti et relegati longe ab ceteris 
aut ferro aut fame intereant. » 

XXXI. Consurgitur ex consilio; comprehenduntutrum- 
que et orant, « ne sua dissensione et pertinacia rem in 
summum periculum deducant : facilem esse rem, seu ma- 
neant, seu proficiscantur, si modo unum omnes sentiant 
ac probent; contra in dissensione nullam se salutem per- 
spicere. » Res disputatione ad mediam noctem perduci- 
tur. Tandem dat Cotta permotus manus : superat sen- 
tentia Sabini : pronuntiatur, prima luce ituros : consu- 

mitur vigiliis reliqua pars noctis, quum sua quisque miles 
circumspiceret, quid secum portare posset, quid ex in- 
strumento hibernorum relinquere cogeretur. Omnia ex- 
cogitantur, quare nec sine periculo maneatur, et lan- 
guore militum, et vigiliis periculum augeatur. Prima luce 
sic ex castris proficiscuntur , ut quibus esset persuasum, 
non ab heste, sed ab homine amicissimo Ambiorige con- 
silium datum, longissimo agmine, maximisque impedi- 
mentis. | 

XXXII. At hostes, posteaquam ex nocturno fremitu 
vigiliisque de profectione eorum senserunt , collocatis in- 
sidiis bipartito in silvis opportune atque occulto loco , a 
millibus passuum circiter duobus, Romanorum adven- 
tum exspectabant : et, quum se major pars agminis in 
magnam convallem demisisset , ex utraque parte ejus val- 
lis: subito se ostenderunt, novissimosque premere, et 
primos prohibere ascensu, atque iniquissimo nostris 
loco preelium committere ceperunt. 

XXXIII. Tum demum Titurius, ut qui nibil ante provi- 
disset , trepidare, concursare , cohortesque disponere; hsec 
tamen ipsa timide, atque ut eum omnia deficere videren- 
tur : quod plerumque iis accidere consuevit, qui in ipso 
negotio consilium capere coguntur. Át Cotta, qui cogi- 
tasset, hec posse in itinere accidere, atque ob eam cau- 
sam profectionis auctor non fuisset, nulla in re communi 
saluti deerat, et in appellandis cohortandisque militibus, 
imperatoris; et in pugna, militis officia praestabat. Quum- 
que propter longitudinem agminis minus facile per se 
omnia obire, et, quid quoque loco faciendum esset , pro- 
videre possent, jusserunt pronuntiare, ut impedimenta 

relinquerent , atque in orbem consisterent. Quod consi- 
lium etsi in ejusmodi casu reprehendendum non est, ta- 
men incommode accidit : nam et nostris militibus spem 
minuit, et hostes ad pugnam alacriores effecit, quod non 
sine summo timore et desperatione id factum vide- 
batur. Preterea accidit , quod fieri necesse erat, ut vulgo 
milites ab signis discederent, qua quisque eorum caris- 
sima haberet , ab impedimentis petere atque abripere pro- 
peraret, clamore ac fletu omnia complerentur. 

XXXIV. At barbaris consilium non defuit : nam du- 
ces eorum tota acie pronuntiare jusserunt, « ne quis ab 
loco discederet : illorum esse predam, atque illis reser- 
vari, quecunque Romani reliquissent ; proinde omnia in 
victoria posita existimarent. » Erant et virtute et nu- 
mero pugnandi pares nostri, tamen etsi a duce et a for- 
tuna deserebantur, tamen omnem spem salutis in virtute 
ponebant, et quoties queque cohors procurreret, ab ea 
parte magnus hostium numerus cadebat. Qua re animad- 
versa, Ambiorix pronuntiari jubet, ut procul tela conji- 
ciant, neu propius accedant, et quam in partem Romani 
impetum fecerint, cedant; levitate armorum et quoti- 
diana exercitatione nihil iis noceri posse : rursus se ad 
signa recipientes insequantur. 

XXXV. Quo precepto ab iis diligentissime observato, 
quum quaepiam cohors ex orbe excesserat, atque impe- 
tum fecerat, hostes velocissime refugiebant. Interim eam 
partem nudari necesse erat, et ab latere aperto tela recipi. 
Rursus, quum in eum locum, unde erant progressi, reverti 
ceeperant, et ab iis qui cesserant, et ab iis qui proximi ste~ 
terant, circumveniebantur ; sin autem locum tenere vel- 

lent, nec virtuti locus relinquebatur, neque ab tanta mul- 
titudine conjecta tela conferti vitare poterant. Tamen tot 
incommodis conflictati , multis vulneribus acceptis, resis- 
tebant, et magna parte diei consumpta , quuma prima luce 
ad horam octavam pugnaretur, nihil, quod ipsis esset in- 
dignum , committebant. Tum T. Balventio, qui superiore 
anno primum pilum duxerat, viro forti et magna auc- 
toritatis, utrumque femur tragula transjicitur : Q. Lu- 
canius, ejusdem ordinis, fortissime pugnans, dum cir- 
cumvento filio subvenit, interficitur : L. Cotta, legatus, 
omnes cohortes ordinesque adhortans, in adversum os 
funda vulneratur. 

XXXVI. His rebus permotus Q. Titurius , quum pro- 
cul Ambiorigem. suos cohortantem conspexisset, inter- 
pretem suum, Cn. Pompeium , ad eum mittit, rogatum, 
ut sibi militibusque parcat. Ille appellatus, respondit : 
« Si velit secum colloqui, licere; sperare, a multitudine 
impetrari posse, quod ad militum salutem pertineat; 
ipse vero nihil nocitum iri, inque eam rem se suam fidem 
interponere. » Ille cum Cotta saucio communicat, si vi- 
deatur , pugna ut excedant, et cum Ambiorige una col- 
loquantur : sperare , ab eo de sua ac militum salute im- 
petrare posse. Cotta se ad armatum hostem iturum ne- 
gat, atque in eo constitit. 

' XXXVII. Sabinus, quos in presentia tribunos mili- 
tum tircum se habebat et primorum ordinum centurio- 
nes, se sequi jubet : et quum propius Ambiorigem acces- 
sisset, jussus arma abjicere, imperatum facit; suisque, 
ut idem faciant , imperat. Interim, dum de conditionibus 
inter se agunt, longiorque consulto ab Ambiorige insti- 

 tuitur sermo, paulatim circumventus interficitur. Tum 
vero suo more victoriam conclamant, atque: ululatum 
tollunt; impetuque in nostros facto, ordines perturbant. 
Ibi L. Cotta pugnans interficitur cum maxima parte mi- 

litum. Reliqui se in castra recipiunt, unde erant egressi: 
ex quibus L. Petrosidius aquilifer, quum magna multi- 
tudine hostium premeretur, aquilam intra vallum pro- 
jecit, ipse pro castris fortissime pugnans occiditur. Illi 
egre ad noctem oppugnationem sustinent : noctu. ad 
unum omnes, desperata salute, se ipsi interficiunt. Pauci 
ex proelio elapsi, incertis itineribus per. silvas ad T. La- 
bienum legatum in hiberna perveniunt, atque eum de 
rebus gestis certiorem faciunt. 

XXXVIII. Hac victoria sublatus Ambiorix, statim 
cum equitatu in Àduatucos, qüi erant ejus regno fini- 
timi , proficiscitur; neque noctem neque diem intermit- 
tit, peditatumque se subsequi jubet. Re demonstrata, 
Aduatucisque concitatis, postero die in Nervios perve- 
nit, hortaturque, ne sui in perpetuum liberandi, atque 
ulciscendi Romanos, pro iis, quas acceperint, injuriis, 
occasionem dimittant : interfectos esse legatos duo, ma- 
gnamque partem exercitus interisse demonstrat; nihil esse 
negotii, subito oppressam legionem, quæ cum Cicerone 
hiemet, interfici ; se ad eam rem profitetur. adjutorem. 
Facile hac oratione Nerviis persuadet. 

XXXIX. Itaque, confestim dimissis nuntiis ad Ceu- 
triones, Grudios, Levacos, Pleumoxios, Geidunos , qui 
omnes sub eorum imperio sunt, quam maximas manus 
possunt, cogunt, et de improviso ad Ciceronis hiberna 
advolant, nondum ad eum fama de Titurii morte per- 

lata. Huic quoque accidit, quod fuit necesse, ut non- 
nulli milites, qui lignationis munitionisque causa in sil- 
vas discessissent, repentino equitum adventu intercipe- 
rentur. His circumventis, magna manu Eburones, Ner- 
vii, Aduatuci, atque horum omnium socii et clientes, 
legionem oppugnare incipiunt : nostri celeriter ad arma 
concurrunt, vallum conscendunt. /Egre is dies sustenta- 
tur, quod omnem spem hostes in celeritate ponebant, 
atque hanc adepti victoriam, in perpetuum se fore vic- 
tores confidebant. 

XL. Mittuntur ad Cesarem confestim a Cicerone lit- 
teræ, magnis propositis premiis, si pertulissent. Obses- 
sis omnibus viis, missi intercipiuntur. Noctu ex, ea ma- 
teria, quam munitionis causa comportaverant, turres 
admodum cxx excitantur incredibili celeritate : que 
deesse operi videbantur, perficiuntur. Hostes postero 
die, multo majoribus copiis coactis, castra oppugnant, 
fossam complent. Ab nostris eadem ratione, qua pridie, 
resistitur. Hoc idem deinceps reliquis fit diebus. Nulla 
pars nocturni temporis ad laborem intermittitur : non 
egris, non vulneratis facultas quietis datur : quecunque 
ad proximi diei oppugnationem opus sunt, noctu com- 
parantur; multe præustæ sudes , magnus muralium pilo- 
rum numerus instituitur; turres contabulantur; pinnæ 
loriceque ex cratibus attexuntur. Ipse Cicero, quum 
tenuissima valetudine esset, ne nocturnum quidem sibi 
tempus ad quietem relinquebat, ut ultro militum con- 
cursu ac vocibus sibi parcere cogeretur. 

XLI. Tunc duces principesque Nerviorum, qui ali- 
quem sermonis aditum causamque amicitie cum Cice- 

rone habebant, colloqui sese velle dicunt. Facta potes- 
tate, eadem, que Ambiorix cum Titurio egerat, comme- 
morant : « Omnem esse in armis Galliam; Germanos 
Rhenum transisse; Cesaris reliquorumque hiberna op- 
pugnari. » Addunt etiam de Sabini morte. Ambiorigem 
ostentant fidei faciunde causa : « errare eos, dicunt, si 
quidquam ab his presidii sperent, qui suis rebus diffi- 
dant; sese tamen hoc esse in Ciceronem populumque ro- 
manum animo, ut nihil nisi hiberna recusent, atque 
hanc inveterascere consuetudinem nolint : licere illis in- 
columibus per se ex hibernis discedere, et, quascunque 
in partes velint, sine metu proficisci. »Cicero ad hec unum 
modo respondit : « Non esse consuetudinem populi ro- 
mani, ullam accipere ab hoste armato conditionem; 
si ab armis discedere velint, se adjutore utantur, lega- 
tosque ad Casarem mittant; sperare, pro ejus justitia, 
qus petierint, impetraturos. » 

XLII. Ab hac spe repulsi Nervii, vallo pedum xı et 
fossa pedum xv hiberna cingunt. Hzc et superiorum an- 
norum consuetudine a nostris cognoverant; et, quosdam 
de exercitu nacti captivos, ad his docebantur : sed, nulla 
ferramentorum copia, que sunt ad hunc usum idonea, 
gladiis cespitem circumcidere, manibus sagulisque ter- 
ram exhaurire cogebantur. Qua quidem ex re hominum 
multitudo cognosci potuit : nam minus horis tribus mil- 
lium passuum quindecim in circuitum munitionem perfe- 
cerunt : reliquisque diebus turres ad altitudinem valli, 
falces, testudinesque, quas iidem captivi docverant, pa- 
rare ac facere cceperunt. 

XLIII. Septimo oppugnationis die, maximo coorto 

vento, ferventes fusili. ex argilla glandes fundis, et fer- 
vefacta jacula in casas, que more Gallico stramentis 
erant tecte, jacere coeperunt. Ha celeriter ignem com- 
prehenderunt,. et venti magnitudine in omnem castro- 
rum locum distulerunt. Hostes, maximo clamore inse- 
cuti, quasi parta jam atque explorata victoria, turres 
testudinesque agere, et. scalis vallum ascendere ccepe- 
runt. Át tanta militum virtus atque ea presentia animi 
fuit, ut, quum undique flamma torrerentur, maximaque 
telorum multitudine premerentur, suaque omnia impe- 
dimenta atque omnes fortunas conflagrare intelligerent, 
non modo demigrandi causa de vallo decederet nemo, 
sed pæne ne respiceret quidem quisquam, ac tum om- 
nes acerrime fortissimeque pugnarent. Hic dies nostris 
longe gravissimus fuit; sed tamen hunc habuit eventum. 
ut eo die maximus hostium numerus vulneraretur atque 
interficeretur; ut sesub ipso vallo constipaverant , reces- 
sumque. primis ultimi non dabant. Paulum quidem in- 
termissa flamma, et quodam loco turri adacta et con- 
tingente vallum, tertiæ cohortis centuriones ex.eo, quo 
stabant, loco recesserunt , suosque omnes removerunt; 
nutu. vocibusque hostes, si introire: vellent, vocare cœ- 
perunt : quorum progredi ausus est nemo. Tum ex omni 
parte lapidibus conjectis deturbati, turrisque succensa est. 

XLIV. Erant in ea legione fortissimi viri centurio- 
nes, qui jam primis ordinibus appropinquarent, T. Pul- 
fio, et L. Varenus. Hi perpetuas inter se controversias 
habebant, quinam anteferretur, omnibusque annis de loco 
summis simultatibus contendebant. Ex iis Pulfio, quum 
acerrime ad munitiones pugnaretur : « Quid dubitas , in- 

quit, Varene? aut quem locum probandæ virtutis tue 
spectas? hic, hic dies de nostris controversiis judica- 
bit. o Hec quum dixisset, procedit extra munitiones, 
quaque pars hostium confertissima visa est, in eam ir- 
rumpit. Ne Varenus quidem tum vallo sese continet , sed 
omnium veritus existimationem, subsequitur. Mediocri 
spatio relicto , Pulfio pilum in hostes mittit, atque unum 
ex multitudine procurrentem transjicit : quo percusso et 
exanimato, hunc scutis protegunt hostes, in illum uni- 
versi tela conjiciunt, neque dant regrediendi faculta- 
tem. Transfigitur scutum Pulfioni, et verutum in balteo 
defigitur. Avertit hic casus vaginam, .et gladium edu- 
cere conanti dextram moratur manum : impeditum hos- 
tes circumsistunt. Succurrit inimicus illi Varenus, et 
laboranti subvenit. Ad hunc se confestim a Pulfione 
omnis multitudo convertit : illum veruto transfixum 
arbitrantur. Occursat ocius gladio, cominusque rem 
gerit Varenus, atque uno interfecto, reliquos paulum 
propellit : dum cupidius instat, in locum dejectus in- 
feriorem concidit. Huic rursus circumvento fert subsi- 
dium Pulfio, atque ambo incolumes, compluribus in- 
terfectis, summa cum laude sese intra munitiones reci- 
piunt. Sic fortuna in contentione et certamine utrumque 
versavit, ut alter alteri inimicus auxilio salutique esset, 
neque judicari posset, uter utri virtute  anteferendus 
videretur. ! 
XLV. Quanto erat in dies gravior atque asperior op- 
pugnatio, et maxime quod, magna parte militum con- 
fecta vulneribus, res ad paucitatem defensorum perve- 
nerat, tanto crebriores littere nuntiique ad Cesarem 

mittebantur : quorum pars deprehensa in conspectu nos- 
trorum militum cum cruciatu necabatur. Erat unus in- 
tus Nervius , nomine Vertico, loco natus honesto, qui a 
prima obsidione ad Ciceronem perfugerat, suamque ei 
fidem prestiterat. Hic servo spe libertatis magnisque 
persuadet premiis, ut litteras ad Cesarem deferat. Has 
ille in jaculo illigatas effert; et Gallus inter Gallos sine 
ulla suspicione versatus , ad Cesarem pervenit. Ab eo de 
periculis Ciceronis legionisque cognoscitur. 

XLVI. Cæsar, acceptis litteris hora circiter undecima 
diei, statim nuntium in Bellovacos ad M. Crassum quas- 
torem mittit, cujus hiberna aberant ab eo millia pas- 
suum xxv. Jubet media nocte legionem proficisci, cele-- 
riterque ad se venire. Exiit cum nuntio Crassus. Alte- 
rum ad C. Fabium legatum mittit; ut in Atrebatium 
fines legionem adducat, qua sibi iter faciendum sciebat. 
Scribit Labieno, si reipublice commodo facere posset, 
cum legione ad fines Nerviorum veniat : reliquam par- 
tem exercitus, quod paulo aberat longius, non putat 
exspectandam ; equites circiter cp ex proximis hibernis 
cogit. 

XLVII. Hora circiter tertia, ab antecursoribus de 
Crassi adventu certior factus, eo die millia passuum vi- 
ginti progreditur. Crassum Samarobrive praeficit, legio- 
nemque ei attribuit, quod ibi impedimenta exercitus, ob- 
sides civitatum, litteras publicas, frumentumque omne, 
quod eo tolerande hiemis causa devexerat , relinquebat. 
Fabius, ut imperatum erat, non ita multum moratus, 
in itinere cum legione occurrit. Labienus, interitu Sa- 
bini et cede cohortium cognita, quum omnes ad eum 

nis fuge similem profectionem fecisset , hostium impe- 
tum sustinere non posset, presertim quos recenti victo- 
ria efferri sciret, litteras Ciesari remittit, quanto cum pe- 
riculo legionem ex hibernis educturus esset : rem gestam 
in Eburonibus perscribit : docet, omnes equitatus pedi- 
tatusque copias Trevirorum tria millia passuum longe ab 
suis castris consedisse. | 
XLVIII. Casar, consilio ejus probato, etsi, opinione 
trium legionum dejectus, ad duas redierat, tamen unum 
communis salutis auxilium in celeritate ponebat. Venit 
magnis itineribus in Nerviorum fines. Ibi ex captivis cogno- 
scit quie apud Ciceronem gerantur, quantoque in periculo 
res sit. Tum cuidam ex equitibus Gallis magnis preemiis 
persuadet, uti ad Ciceronem epistolam deferat. Hanc 
grecis conscriptam litteris mittit, ne, intercepta epi- 
stola, nostra ab hostibus consilia cognoscantur. Si adire 
non possit, monet, ut tragulam cum epistola, ad amen- 
tum deligata; intra munitiones castrorum abjiciat. In lit- 
teris scribit, se cum legionibus profectum celeriter af- 
fore : hortatur, ut pristinam virtutem retineat. Gallus, 
periculum veritus, ut erat praeceptum, tragulam mittit. 
Hac casu ad turrim adhesit, neque ab nostris biduo 
animadversa, tertio die a quodam milite conspicitur : 
dempta ad Ciceronem defertur. Ille perlectam in con- 
ventu militum recitat, maximaque omnes letitia afficit. 
Tum fumi incendiorum procul videbantur : qua res om- 
nem dubitationem adventus legionum expulit. 
XLIX. Galli, re cognita per exploratores , obsidionem 
relinquunt, ad Cesarem omnibus copiis contendunt : 

eæ erant armatorum circiter millia rx. Cicero, data fa- 
 cultate, Gallum ab eodem Verticone, quem supra de- 
monstravimus, repetit , qui litteras ad Cesarem referat : 
hunc. admonet, iter caute diligenterque faciat : przscri- 
bit in litteris, hostes ab se discessisse, omnemque ad eum 
multitudinem convertisse. Quibus litteris circiter media 
nocte allatis; Cæsar suos facit certiores, eosque ad dimi- 
candum animo confirmat : postero die, luce prima , mo- 
vet castra, et circiter millia passuum tv progressus, trans 
. vallem magnam et rivum, multitudinem hostium conspi- 
catur. Erat magni periculi res, cum tantis copiis iniquo 
loco dimicare. Tum, quoniam liberatum obsidione Cice- 
ronem sciebat, eoque omnino remittendum de celéritate 
existimabat, consedit, et, quam æquissimo potest loco, 
castra communit. Atque hec, etsi erant exigua per se, 
vix hominum millium vir, praesertim nullis cum impe- 
dimentis, tamen angustiis viarum, quam maxime potest, 
contrahit, eo consilio, ut in summam contemptionem 
hostibus veniat. Interim, speculatoribus in omnes partes 
dimissis, explorat, quo commodissimo itinere vallem 
transire possit. 

L. Eo die, parvulis —! proliis ad aquam 
factis, utrique sese suo loco continent : Galli, quod 
ampliores copias, que nondum convenerant, exspec- 
 tabant; Cæsar, si forte timoris simulatione hostes in 
suum- locum elicere posset, ut citra vallem pro cas- 
tris proelio contenderet; si id efficere non posset , ut , ex- 
ploratis itineribus, minore cum periculo vallem rivum- 
que transiret. Prima luce, hostium equitatus ad castra 
accedit, proeliumque cum nostris equitibus committit. 


DE BELLO GALLICO LIB. V. 129 


Caesar consulto equites cedere, seque in castra recipere 
jubet; simul ex omnibus partibus castra altiore vallo mu- . 
niri, portasque obstrui, atque in his administrandis re- 
bus quam maxime concursari, et cum simulatione timo- 
ris agi jubet. 

LI. Quibus omnibus rebus hostes invitati copias trans- 
ducunt, aciemque iniquo loco constituunt; nostris vero 
etiam de vallo deductis, propius accedunt, et tela intra 
munitionem ex omnibus partibus conjiciunt , preconi- 
busque circum missis, pronuntiari jubent, seu quis 
Gallus, seu Romanus velit ante horam tertiam ad se 
transire, sine periculo licere; post id tempus non fore 
potestatem; ac sic nostros contempserunt, ut, obstruc- 
tis in speciem portis singulis ordinibus cespitum , quod 
ea non posse introrumpere videbantur, alii vallum manu 
scindere, alii fossas complere inciperent. Tum Cæsar, 
omnibus portis eruptione facta, equitatuque emisso , ce- 
leriter hostes dat in fugam, sic, uti omnino pugnandi 
causa resisteret nemo; magnumque ex eis numerum oc- 
cidit, atque omnes armis exuit. 

LII. Longius prosequi veritus, quod silve paludes- 
que intercedebant, neque etiam parvulo detrimento il- 
lorum locum relinqui videbat, omnibus suis incolumi- 
bus copiis, eodem die ad Ciceronem pervenit. Institutas 
turres, testudines, munitionesque hostium admiratur : 
producta legione cognoscit, non decimum quemque esse 
relictum militem sine vulnere. Ex his omnibus judicat 
rebus, quanto cum periculo et quanta cum virtute sint 
res administrate : Ciceronem pro ejus merito legionem- 
que collaudat; centuriones sigillatim tribunosque mili- 

1. 9 

tum appellat, quorum egregiam fuisse virtutem testimo 

. nio Ciceronis cognoverat; de casu Sabini et Cottæ cer- 
tius ex captivis cognoscit. Postero die, concione habita, 
rem gestam proponit : milites consolatur et confirmat : 
quod detrimentum culpa et temeritate legati sit accep- 
tum, hoc zquiore animo ferendum docet, quod, benefi- 
cio deorum immortalium et virtute eorum, expiato in- 
commodo, neque hostibus diutina letatio, neque ipsis 
longor dolor relinquatur. 

LIII. Interim ad Labienum per Remos incredibili ce- 
leritate de victoria Caesaris fama perfertur , ut, quum ab hi- 
bernis Ciceronis abesset millia passuum circiter Lx , eoque 
post horam nonam diei Cæsar pervenisset, ante mediam 
noctem ad portas castrorum clamor oriretur, quo cla- 
more significatio victori. gratulatioque ab Remis La- 
bieno fieret. Hac fama ad-Treviros perlata, Indutioma- 
rus, qui postero die castra Labieni oppugnare decreve- 
rat, noctu profugit, copiasque omnes in Treviros reducit. 
Casar Fabium cum legione in sua remittit hiberna, ipse 
cum 111 legionibus circum Samarobrivam trinis hibernis 
hiemare constituit; et, quod tanti motus Gallic exstite- 
rant, totam hiemem ipse ad exercitum manere decrevit. 
Nam illo incommodo de Sabini morte perlato, omnes 
fere Galliz civitates de bello consultabant , nuntios lega- 
tionesque in omnes partes dimittebant, et, quid reliqui 
consilii caperent atque unde initium belli fieret, explo- 

. ;rabant, nocturnaque in locis desertis concilia habebant. 
Neque ullum fere totius hiemis tempus sine sollicitudine 
Caesaris intercessit, quin aliquem de conciliis ac motu 
Gallorum nuntium acciperet. In his ab L. Roscio le- 

gato, quem legioni xiu prefecerat, certior est factus, 
magnas Gallorum copias earum civitatum, que Armo- 
rice appellantur, oppugnandi sui causa, convenisse : ne- 
que longius millia passuum vir ab hibernis suis abfuisse; 
sed nuntio allato de victoria Cesaris, discessisse, adeo, 
ut fuge similis discessus videretur. — 

LIV. At Cæsar, principibus cujusque civitatis ad se 
evocatis, alios territando, quum se scire qua fierent 
denuntiaret, alios cohortando, magnam partem Galli» 
in officio tenuit. Tamen Senones, qua est civitas in pri- 
mis firma, et magna inter Gallos auctoritatis, Cavari- 
num, quem Cesar apud eos regem constituerat ( cujus 
frater Moritasgus, adventu in Galliam Caesaris, cujus- 
que majores regnum obtinuerant), interficere publico 
consilio conati, quum ille przsensisset ac profugisset, 
usque ad fines insecuti, regno domoque expulerunt; et, 
missis ad Cæsarem satisfaciendi causa legatis, quum is 
omnem ad se senatum venire jussisset, dicto audientes 
non fuerunt. Tantum apud homines barbaros valuit , esse 
repertos aliquos principes belli inferendi, tantamque 
omnibus voluntatum commutationem attulit, ut, preter 
JEduos et Remos, quos precipuo semper honore Cæsar 
habuit, alteros pro vetere ac perpetua erga populum ro- 
manum fide , alteros pro recentibus Gallici belli officiis, 
nulla fore civitas fuerit non suspecta nobis. Idque adeo 
haud scio mirandumne sit, quum compluribus aliis de 
causis, tum maxime, quod, qui virtute belli omnibus 
gentibus praferebantur, tantum se ejus opinionis deper- 
didisse, ut a populo romano imperia perferrent, gravis- 
sime dolebant. 


^ 

LV. Treviri vero atque Indutiomarus totius hiemis 
nullum tempus intermiserunt, quin trans Rhenum lega- 
tos mitterent, civitates sollicitarent, pecunias pòlliceren- 
tur, magna parte exercitus nostri interfecta, multo mi- 
norem superesse dicerent partem. Neque tamen ulli civi- 
tati Germanorum persuaderi potuit, ut Rhenum trans- 
iret, quum se bis expertos dicerent, Ariovisti bello et 
Tenchtherorum transitu, non esse. amplius fortunam ten- 
tandam. Hac spe lapsus Indutiomarus, nihilo minus co- 
pias cogere, exercere, a finitimis equos parare, exsules 
damnatosque tota Gallia magnis premiis ad se allicere 
cepit. Ac tantam sibi jam iis rebus in Gallia auctorita- 
tem comparaverat, ut undique ad eum legationes con- 
currerent, gratiam atque amicitiam publice privatimque 
peterent. | | 

LVI. Ubi intellexit, ultro ad se veniri, altera ex parte 
Senones Carnutesque conscientia facinoris instigari, al- 
tera Nervios Áduatucosque bellum Romanis parare, ne- 
que sibi voluntariorum copias defore, si ex finibus suis 
progredi coepisset , armatum concilium indicit (hoc more 
Gallorum est initium belli), quo, lege communi , omnes 
puberes armati convenire consuerunt; qui ex iis novissi- 
mus venit, in conspectu multitudinis omnibus cruciati- 
bus affectus necatur. In eo concilio. Cingetorigem, alte- 
rius principem factionis, generum suum (quem supra 
demonstravimus, Cesaris secutum fidem, ab eo non dis- 
cessisse), hostem judicat, bonaque ejus publicat. His 
rebus confectis, in concilio pronuntiat, arcessitum se a 
Senonibus et Carnutibus, aliisque compluribus Galli; 
civitatibus, huc iter facturum per fines Remorum, eo- 

rumque agros populaturum, ac prius, quam id faciat, 
Labieni castra oppugnaturum : quæ fieri velit, precipit. 

LVII. Labienus, quum et loci natura et manu muni- 
tissimis castris sese teneret, de suo ac legionis periculo 
nihil timebat; ne qua occasionem rei bene gerenda di- 
mitteret, cogitabat. Itaque a Cingetorige atque ejus pro- 
pinquis oratione Indutiomari cognita, quam in concilio 
habuerat , nuntios. mittit ad finitimas civitates, equites- 
que undique evocat : iis certam diem conveniendi dicit. - 
Interim prope quotidie cum omni equitatu Indutioma- 
rus sub castris ejus vagabatur, alias ut situm castrorum 
cognosceret, alias colloquendi aut territandi causa : equi- 
tes plerumque omnes tela intra vallum conjiciebant. La- 
bienus suos intra munitiones continebat, timorisque opi- 
nionem , quibuscunque poterat rebus, augebat. 

LVIII. Quum majore in dies contemptione Indutioma- 
rus ad castra accederet, nocte una, intromissis equitibus 
omnium finitimarum civitatum, quos arcessendos cura- 
verat, tanta diligentia omnes suos custodiis intra castra 
continuit, ut nulla ratione ea res enuntiari, aut ad Tre- 
viros perferri posset. Interim ex consuetudine quotidiana 
Indutiomarus ad castra accedit, atque ibi magnam par- 
tem diei consumit : equites tela conjiciunt, et inagna cum 
contumelia verborum nostros ad pugnam evocant. Nullo 
ab nostris dato responso, ubi visum est, sub vesperum 
dispersi ac dissipati discedunt. Subito Labienus duabus 
portis omnem equitatum emittit; precipit atque interdi- 
cit, proterritis hostibus atque in fugam conjectis (quod 
fore , sicut accidit, videbat), unum omnes petant Indu- 
tiomarum; neu quis quem prius vulneret, quam illum 

interfectum viderit, quod mora reliquorum spatium 
effugere nactum illum nolebat : magna proponit iis , qui 
occiderint, premia : submittit cohortes equitibus subsi- 
dio. Comprobat hominis consilium fortuna, et, quum 
unum omnes peterent, in ipso fluminis vado deprehen- 
sus Indutiomarus interficitur, caputque ejus refertur in 
castra : redeuntes equites, quos possunt , consectantur at- 
que occidunt. Hac re cognita, omnes Eburonum et Ner- 
viorum, que convenerant, copiae discedunt; pauloque 
habuit post id factum Cæsar quietiorem Galliam. 

L. Mirns de causis Cæsar , majorem Gallie motum 
exspectans, per M. Silanum, C. Antistium Reginum, 
T. Sextium, legatos, dilectum habere instituit : simul 
ab Cn. Pompeio proconsule petit, quoniam ipse ad ur- 
bem cum imperio reipublice causa maneret, quos ex 
Cisalpina Gallia consulis sacramento rogavisset, ad 
signa convenire, et ad se proficisci juberet : magni in- 
teresse etiam in reliquum tempus ad opinionem Galliæ 
existimans, tantas videri Italie facultates, ut, si quid 
esset in bello detrimenti acceptum, non modo id brevi 
tempore sarciri, sed etiam majoribus adaugeri copiis 
posset. Quod quum Pompeius et reipublice et amicitie 
tribuisset, celeriter confecto per suos delectu, tribus ante 
exactam hiemem et constitutis et adductis legionibus, 
duplicatoque earum cohortium numero, quas cum Q. Ti- 

turio amiserat, et celeritate et copiis docuit, quid populi 
romani disciplina atque opes possent. 

II. Interfecto Indutiomaro, ut docuimus, ad ejus pro- 
pinquos a Treviris imperium defertur. Illi finitimos Ger- 
manos sollicitare, et pecuniam polliceri non desistunt : 
quum ab proximis impetrare non possent, ulteriores 
tentant. Inventis nonnullis civitatibus, jurejurando in- 
ter se confirmant, obsidibusque de pecunia cavent : Am- 
biorigem sibi societate et foedere adjungunt. Quibus re- 
bus cognitis, Cesar, quum undique bellum parari vide- 
ret, Nervios, ÀAduatucos, Menapios, adjunctis cisrhena- 
nis omnibus Germanis, esse in armis, Senones ad impera- 
tum non venire, et cum Carnutibus finitimisque civita- 
tibus consilia communicare, a Treviris Germanos cre- 
bris legationibus sollicitari, maturius sibi de bello cogi- 
tandum putgvit. 

III. Itaque nondum hieme confecta, proximis 1v le- 
gionibus coactis, de improviso in fines Nerviorum con- 
tendit; et, prius quam illi aut convenire aut profugere 
possent, magno pecoris atque hominum numero captó, 
atque ea. preda militibus concessa, vastatisque agris , in 
deditionem venire atque obsides sibi dare coegit. Eo ce- 
leriter confecto negotio, rursus legiones in hiberno re- 
duxit Concilio Gallia primo vere, uti instituerat, in- 
dicto, quum reliqui, preter Senones, Carnutes, Trevi- 
rosque venissent, initium belli ac defectionis hoc esse 
arbitratus, ut omnia postponere videretur , concilium Lu- 
tetiam Parisiorum transfert. Confines erant hi Senónibus, 
civitatemque patrum memoria conjunxerant; sed ab hoc 
concilio abfuisse existimabantur. Hac re pro suggestu 

pronuntiata , eodem die cum legionibus in' Senones pro- 
ficiscitur magnisque itineribus eo pervenit. 

IV. Cognito ejus adventu, Acco, qui princeps ejus 
consilii fuerat, jubet in oppida multitudinem convenire : 
conantibus, prius quam id effici posset, adesse Roma- 
nos nuntiatur : necessario sententia desistunt, legatos- 
que deprecandi causa ad Casarem mittunt : adeunt per 
Æduos, quorum antiquitus erat in fide civitas. Libenter 
Cæsar petentibus JEduis dat veniam, exciisationemque 
accipit, quod æstivum tempus instantis belli, non quas- 
tionis esse arbitrabatur. Obsidibus imperatis centum, 
hos Æduis custodiendos tradit. Eodem Carnutes legatos 
obsidesque mittunt, usi deprecatoribus Remis, quorum 
erant in clientela : eadem ferunt responsa. Peragit conci- 
lium Cesar, equitesque imperat civitatibus. 

V. Hac parte Gallie pacata, totus et mente et auimo 
in bellum Trevirorum et Ambiorigis insistit. Cavarinum 
cum equitatu Senonum secum proficisci jubet, ne quis 
aut ex hujus iracundia, aut ex eo, quod meruerat, odio, 
civitatis motus exsistat. His rebus constitutis, quod pro 
explorato habebat, Ambiorigem proelio non esse con- 
certaturum, reliqua ejus consilia animo circumspiciebat. 
Erant Menapii propinqui Eburonum finibus, perpetuis 
paludibus silvisque muniti, qui uni ex Gallia de pace ad 
Caesarem legatos nunquam miserant. Cum iis esse hos- 
pitium Ambiorigi sciebat : item per Treviros venisse 
Germanis in amicitiam, cognoverat. Hzc prius illi de- 
trahenda auxilia existimabat, quam ipsum bello lacesse- 
ret; ne, desperata salute, aut se in Menapios abderet, 
aut cum transrhenanis congredi cogeretur. Hoc inito 

consilio, totius exercitus impedimenta ad Labienum in 
Treviros mittit, duasque legiones ad eum proficisci ju- 
bet : ipse cum legionibus expeditis quinque in Menapios 
proficiscitur. Illi, nulla coacta manu, loci presidio freti, 
in silvas paludesque confugiunt, suaque eodem con- 
ferunt. 

VI. Cæsar, partitis copiis cum C. Fabio legato et 
M. Crasso questore, celeriterque effectis pontibus, adit 
tripartito, edificia vicosque incendit, magno pecoris at- 
que hominum numero potitur. Quibus rebus coacti Me- 
napii, legatos ad eum pacis petenda causa mittunt. Ille, 
obsidibus acceptis, hostium se habiturum numero con- 
firmat, si aut ÀAmbiorigem, aut ejus legatos, finibus suis 
recepissent. His confirmatis rebus, Commium Atrebatem 
cum equitatu, custodis loco, in Menapiis relinquit; ipse 
in Treviros proficiscitur. | 

VII. Dum hec a Caesare geruntur, Treviri, magnis 
coactis peditatus equitatusque copiis, Labienum cum una 
legione, quae in eorum finibus hiemabat, adoriri para- 
bant: jamque ab eo non longius bidui via aberant, quum 
duas venisse legiones missu Caesaris cognoscunt. Positis 
castris a millibus passuum xv, auxilia Germanorum 
exspectare constituunt. Labienus, hostium cognito con- 
silio, sperans, temeritate eorum fore aliquam dimicandi 
facultatem, presidio cohortium v impedimentis relicto, 
cum xxv cohortibus magnoque equitatu contra hostem 
proficiscitur, et M passuum intermisso spatio, castra 
communit. Erat inter Labienum atque hostem difficili 
transitu flumen, ripisque praeruptis : hoc neque ipse 
transire habebat in animo, neque hostes transituros exis- 

in concilio palam, » quoniam Germani appropinquare 
dicantur, sese suas exercitusque fortunas in dubium uon 
devocaturum, et postero die prima luce castra motu- 
rum. » Celeriter hec ad hostes deferuntur, ut ex magno 
Gallorum equitatus numero nonnullos Gallicis rebus fa- 
vere natura cogebat. Labienus noctu, tribunis militum 
primisque ordinibus coactis, quid suis sit consilii, pro- 
ponit, et quo facilius hostibus timoris det suspicionem , 
majore strepitu et tumultu, quam populi romani fert 
consuetudo, castra moveri jubet. His rebus fugæ similem 
profectionem efficit. Heec quoque per exploratores ante 
lucem, in tanta propinquitate castrorum, ad hostes de- 
feruntur. 

VIII. Vix agmen novissimum extra munitiones pro- 
cesserat, quum Galli, cohortati inter se, « ne speratam 
predam ex manibus dimitterent ; longum esse, perterri- 
us Romanis, Germanorum auxilium exspectare ; neque 
suam pati dignitatem, ut tantis copiis tam exiguam ma- 
num, presertim fugientem atque impeditam, adoriri non 
audeant; » flumen transire, et iniquo loco proelium com- 
mittere non dubitant. Que fore suspicatus Labienus, ut 
omnes citra flumen eliceret, eadem usus simulatione iti- 
neris, placide progrediebatur. Tum, pramissis paulum 
impedimentis, atque in tumulo quodam collocatis : « Ha- 
betis , inquit , milites, quam petistis , facultatem; hostem 
impedito atque iniquo loco tenetis : prestate eamdem no- 
bis ducibus virtutem , quam sepenumero imperatori præ- 
stitistis : adesse eum, et hzec coram cernere, existimate. » 
Simul signa ad hostem converti aciemque dirigi jubet : 

et, paucis turmis presidio ad impedimenta dimissis, re- 
liquos equites ad latera disponit. Celeriter nostri, cla- 
more sublato, pila in hostes immittunt. Illi, ubi preter 
spem, quos fugere credebant, infestis signis ad se ire 
viderunt, impetum modo ferre non potuerunt, ac primo 
concursu in fugam conjecti, proximas silvas petiverunt : 
quos Labienus equitatu consectatus, magno numero in- 
terfecto, compluribus captis, paucis post diebus civita- 
tem recepit : nam Germani, qui auxilio veniebant, per- 
cepta Trevirorum fuga, sese domum centulerunt. Cum 
iis propinqui Indutiomari, qui defectionis auctores fue- 
rant, comitati eos, ex civitate excessere. Cingetorigi, 
quem ab initio .permansisse in officio demonstravimus, 
principatus atque imperium est traditum. 

IX. Cæsar, postquam ex Menapiis in Treviros venit, 
duabus de causis Rhenum transire constituit : quarum 
erat altera, quod auxilia contra se Treviris miserant ; 
altera, ne Ambiorix ad eos. receptum haberet. His con- . 
stitutis rebus, paulum supra eum locum quo ante exer- 
citum transduxerat, facere pontem instituit. Nota atque 
instituta ratione, magno militum studio, paucis diebus 
opus efficitur. Firmo in Treviris presidio ad pontem 
relicto, ne quis ab iis subito motus oriretur, reliquas 
copias equitatumque transducit. Ubii, qui ante obsides 
dederant, atque in deditionem venerant, purgandi sui 
causa ad eum legatos mittunt, qui doceant, neque ex 
sua civitate auxilia in Treviros missa, neque ab se fidem 
lesam : petunt atque orant, ut sibi parcat, ne communi 
odio Germanorum innocentes pro nocentibus ponas pen- 
dant : si amplius obsidum velit, dare pollicentur. Co- 

gnita Cæsar causa reperit, ab Suevis auxilia missa esse, 
Ubiorum satisfactionem accepit, aditus viasque in Sue- 
vos perquirit. | 

X. Interim paucis post diebus fit ab Ubis certior, 
Suevos omnes unum in locum copias cogere, atque iis 
nationibus, que sub eorum sint imperio, denuntiare, 
uti auxilia peditatus equitatusque mittant. His cognitis 
rebus, rem frumentariam providet, castris idoneum lo- 
cum deligit , Ubiis imperat, ut pecora deducant, suaque 
omnia ex agris in oppida conferant, sperans, barbaros 
atque imperitos homines, inopia cibariorum afflictos , 
ad iniquam pugnandi conditionem posse deduci : man- 
dat, ut crebros exploratores in Suevos mittant, queque 
apud eos gerantur, cognoscant. Illi imperata faciunt, et 
paucis diebus intermissis referunt, Suevos omnes, pos- 
teaquam certiores nuntii de exercitu Romanorum vene- 
rint, cum omnibus suis sociorumque copiis, quas coe- 
gissent , penitus ad extremos fines sese recepisse : silvam 
esse ibi infinita magnitudine, qu» appellatur Bacenis: 
hanc longe introrsus pertinere, et pro nativo muro ob- 
jectam , Cheruscos ab Suevis, Suevos ab Cheruscis, in- 
juriis incursionibusque prohibere : ad ejus initium silvae 
Suevos adventum Romanorum exspectare constituisse. » 

XI. Quoniam ad hunc locum perventum est, non alie- 
num esse videtur, de Gallie Germanieque moribus, et 
quo differant ez nationes inter sese, proponere. In Gal- 
lia, non solum in omnibus civitatibus, atque in omnibus 
pagis partibusque, sed pane etiam in singulis domibus 
factiones sunt : earumque factionum principes sunt, qui 
summam auctoritatem eorum judicio habere existiman- 

tur, quorum ad arbitrium judiciumque summa omnium 
rerum consiliorumque redeat. Idque ejus rei causa anti- 
quitus institutum videtur, ne quis ex plebe contra po- 
tentiorem auxilii egeret : suos enim quisque opprimi et 
circumveniri non patitur, neque, aliter si faciant , ullam 
inter suos habent auctoritatem. Hec eadem ratio est in 
summa totius Gallie : namque omnes civitates in partes 
divise sunt duas. 

XII. Quum Casar in Galliam venit, alterius factionis 
principes erant /Edui, alterius Sequani. Hi quum per se 
minus valerent, quod summa auctoritas antiquitus erat 
jn /Eduis, magneque eorum erant clientele, Germanos 
atque Áriovistum sibi adjunxerant, eosque ad se magnis 
jacturis pollicitationibusque perduxerant. Præliis vero 
compluribus factis secundis, atque omni nobilitate Æduo- 
rum interfecta, tantum potentia antecesserant, ut ma- 
gnam partem clientium ab JEduis ad se transducerent , 
obsidesque ab iis principum filios acciperent, et publice 
jurare cogerent , nihil se contra Sequanos consilii initu- 
ros; et partem finitimi agri, per vim occupatam, possi- 
derent, Gallieque totius principatum obtinerent. Qua 
necessitate adductus Divitiacus, auxilii petendi causa, 
Romam ad senatum profectus, infecta re redierat. Ad- 
ventu Cesaris facta commutationererum, obsidibus /Eduis 
redditis, veteribus clientelis restitutis, novis per Cæsa- 
rem comparatis (quod hi qui se ad eorum amicitiam 
aggregaverant, meliore conditione atque æquiore impe- 
rio secuti videbant ), reliquis rebus eorum, gratia, digni- 
tateque amplificata, Sequani principatum dimiserant. In 
eorum locum Remi successerant : quos quod adequare 

apud Cesarem gratia intelligebatur, ii, qui propter ve- 
teres inimicitias nullo modo cum Æduis conjungi pote- 
rant, se Remis in clientelam dicabant. Hos illi diligenter 
tuebantur. Ita et novam et repente collectam auctorita- 
tem tenebant. Eo tum statu res erat, ut longe principes 
haberentur /Edui , secundum locum dignitatis Remi ob- 
tinerent. 

XIII. In omni Gallia eorum hominum, qui aliquo 
sunt numero atque honore, genera sunt duo : nam plebs 
pæne servorum habetur loco , que per se nihil audet, et 
nullo adhibetur consilio. Plerique, quum aut ere alieno, 
aut magnitudine tributorum, aut injuria potentioruin 
premuntur, sese in servitutem dicant nobilibus : in hos 
eadem omnia sunt jura, qua dominis in servos. Sed de 
his duobus generibus alterum est druidum, alterum equi- 
tum. Illi rebus.divinis intersunt, sacrificia publica ac pri- 
vata procurant, religiones interpretantur. Ad hos ma- 
gnus adolescentium numerus discipline causa concurrit , 
magnoque ii sunt apud eos honore. Nam fere de omni- 
bus controversiis publicis privatisque constituunt ; et, si 
quod est admissum fhcinus, si cedes facta, si de heredi- 
tate, si de finibus controversia est, iidem decernunt; 
premia poenasque constituunt : si qui, aut privatus, aut 
publicus, eorum deereto non stetit, sacrificiis interdicunt. 
Hiec poena apud eos est gravissima. Quibus ita est inter- 
dictum , ii numero impiorum ac sceleratorum habentur; 
iis omnes decedunt, aditum eorum sermonemque defu- 
giunt, ne quid ex contagione incommodi accipiant : ne- 
que iis petentibus jus redditur, neque honos ullus com- 
municatur. His autem omnibus druidibus praeest unus, 

qui summam inter eos habet auctoritatem. Hoc mortuo, 
si qui ex reliquis excellit dignitate, succedit : aut si sunt 
plures pares, suffragio druidum adlegitur nonnunquam 
etiam armis de principatu contendit. Hi certo anni tem- 
pore, in finibus Carnutum, qua regio totius Galliæ me- 
dia habetur, considunt in loco consecrato. Huc omnes 
undique, qui controversias habent, conveniunt, eorum- 
que judiciis decretisque parent. Disciplina in Britannia 
reperta, atque inde in Galliam translata esse existima- 
tur : et nunc, qui diligentius eam rem cognoscere vo- 
lunt, plerumque illo discendi causa proficiscuntur. 

XIV. Druides a bello abesse consuerunt, neque tri- 
buta una cum reliquis pendunt; militie vacationem om- 
niumque rerum habent immunitatem. Tantis excitati 
premiis, et sua sponte multi in disciplinam conveniunt, 
et a parentibus propinquisque mittuntur. Magnum ibi 
numerum versuum ediscere dicuntur : itaque annos non- 
nulli vicenos in disciplina permanent. Neque fas esse exis- 
timant, ea litteris mandare, quum in reliquis fere rebus 
publicis, privatisque rationibus, grecis utantur litteris. 
Id mihi duabus de causis instituisse videntur; quod ne- 
que in vulgum disciplinam efferri velint, neque eos qui 
discant, litteris confisos, minus memorie studere : quod 
fere plerisque accidit , ut presidio litterarum diligentiam 
in perdiscendo ac memoriam remittant. In primis hoc 
volunt persuadere, non interire animas, sed ab aliis post 
mortem transire ad alios : atque hoc maxime ad virtu- 
tem excitari putant, metu i1nortis neglecto. Multa præ- 
terea de sideribus atque eorum motu, de mundi ac ter- 
rarum magnitudine, de rerum natura, de deorum im- 

mortalium vi ac potestate disputant, et juventuti trans- 
dunt. | 

XV. Alterum genus est equitum. Hi, quum est usus, 
atque aliquod bellum incidit (quod ante Cesaris adven- 
tum fere quotannis accidere solebat , uti aut ipsi injurias 
inferrent, aut illatas propulsarent), omnes in bello ver- 
santur : atque eorum ut quisque est genere copiisque am- 
plissimus, ita plurimos circum se ambactos clientesque 
habent. Hanc unam gratiam potentiamque noverunt. 

XVI. Natio est omnium Gallorum admodum dedita 
religionibus; atque ob eam causam, qui sunt affecti gra- 
vioribus morbis, quique in proeliis perieulisque versan- 
tur, aut pro victimis homines immolant, aut se immo- 
laturos vovent, administrisque ad ea sacrificia druidibus 
utuntur ; quod , pro vita hominis nisi hominis vita red- 
datur, non posse aliter deorum immortalium numen 
placari arbitrantur : publiceque ejusdem generis habent 
` instituta sacrificia. Alii immani magnitudine simulacra 
habent, quorum contexta viminibus membra vivis homi- 
nibus complent, quibus succensis, circumventi flamma 
exanimantur homines. Supplicia eorum qui in furto, 
aut in latrocinio, aut aliqua noxa sint comprehensi, gra- 
tiora diis immortalibus esse arbitrantur : sed, quum ejus 
generis copia deficit, etiam ad innocentium supplicia 
descendunt. 

XVII. Deum maxime Mercurium colunt. Hujus sunt 
plurima simulacra : hunc omnium inventorem artium 
ferunt, hunc vierum atque itinerum ducem, hunc ad 
quaestus pecunie mercaturasque habere vim maximam 
arbitrantur. Post hunc, Apollinem, et Martem, et Jo- 

I. 10 

vem , et Minervam. De his eamdem fere, quam relique 
gentes, habent opinionem : Apollinem morbos depellere; 
Minervam operum atque artificiorum initia transdere ; 
Jovem imperium coelestium tenere; Martem bella regere. 
Huic, quum proelio dimicare constituerunt, ea que 
bello ceperint, plerumque devovent. Quz superaverint, 
animalia capta immolant : reliquas res in unum locum 
conferunt. Multis in civitatibus harum rerum exstruc- 
tos tumulos locis consecratis conspicari licet : neque 
szpe accidit, ut, neglecta quispiam religione, aut capta 
apud se occultare, aut posita tollere auderet ; gravissi- 
mumque ei rei supplicium cum cruciatu constitutum est. 

XVIII. Galli se omnes ab Dite patre prognatos præ- 
dicant; idque ab druidibus proditum dicunt. Ob eam 
causam spatia omnis temporis non numero dierum, sed 
noctium, finiunt : dies natales, et mensium et annorum 
initia sic observant, ut noctem dies subsequatur. In re- 
liquis vite institutis hoc fere ab reliquis differunt, quod 
suos liberos, nisi quum adoleverint, ut munus militie 
sustinere possint, palam ad se adire non patiuntur; 
filiumque puerili etate in publico, in conspectu pun 
assistere, turpe ducunt. 

XIX. Viri, quantas pecunias ab uxoribus dotis no- 
mine acceperunt , tantas ex suis bonis , aestimatione facta, 
cum dotibus communicant. Hujus omnis pecunie con- 
junctim ratio habetur, fructusque servantur : uter eorum 
vita superarit, ad eum pars utriusque cum fructibus su- 
periorum temporum pervenit. Viri in uxores, sicut in 
~ liberos, vitæ necisque habent potestatem : et quum pa- 

ter familiz, illustriori loco natus, decessit, ejus propin- 

qui conveniunt, et, de morte si res in suspicionem ve- 
nit, de uxoribus in servilem modum quaestionem habent, 
et, si compertum est, igni atque omnibus tormentis ex- 
cruciatas interficiunt. Funera sunt pro cultu Gallorum 
magnifica et sumptuosa ; omniaque, quae vivis cordi fuisse 
arbitrantur, in ignem inferunt, etiam animalia : ac paulo 
supra hanc memoriam servi et clientes, quos ab iis di- 
lectos esse constabat, justis funeribus eonfectis, una cre- 
mabantur. 

XX. Quee civitates commodius suam rempublicam ad- 
ministrare existimantur, habent legibus sanctum, si quis 
quid de republica a finitimis rumore ac fama acceperit, 
uti ad magistratum deferat, neve cum quo alio commu- 
nicet; quod sepe homines temerarios atque imperitos 
falsis rumoribus terreri, et ad facinus impelli , et de sum- 
mis rebus consilium, capere cognitum est. Magistratus, 
qua visa sunt, occultant; quaque esse ex usu judicave- 
rint, multitudini produnt : de republica, nisi per conci- 
lium, loqui non conceditur. 

XXI. Germani multum ab hac consuetudine diffe- 
runt : nam neque druides habent, qui rebus divinis præ- 
sint, neque sacrificiis student. Deorum numero eos solos 
ducunt, quos cernunt, et quorum aperte opibus juvan- 
tur, Solem, et Vulcanum, et Lunam : reliquos ne fama 
quidem acceperunt. Vita omnis in venationibus atque in 
studiis rei militaris consistit : ab parvulis labori ac du- 
ritiæ student. Qui diutissime impuberes permanserunt, 
maximam inter suos ferunt laudem : hoc ali staturam, 
ali hoc vires, nervosque confirmari, putant. Intra an- 
num veró vicesimum feminea notitiam habuisse, in tur- 

10. 

pissimis habent rebus : cujus rei nulla est occultatio, 
quod et promiscue in fluminibus perluuntur, et pellibus 
aut parvis rhenonum tegimentis utuntur, magna corpo- 
ris parte nuda. 

XXII. Agriculture non student; majorque pars vic- 
tus eorum in lacte, caseo, carne consistit : neque quis- 
quam agri modum certum aut fines habet proprios; sed 
magistratus ac principes in annos singulos gentibus co- 
. gnationibusque hominum, qui una coierunt, quantum, et 
quo loco visum est, agri attribuunt, atque anno post 
alio transire cogunt. Ejus rei multas afferunt causas : ne, 
assidua consuetudine capti, studium belli gerundi agri- 
cultura commutent, ne latos fines parare studeant, po- 
tentioresque humiliores possessionibus expellant; ne accu- 
ratius, ad frigora atque «stus vitandos, edificent; ne qua 
oriatur pecuniz cupiditas, qua ex re factiones dissensio- 
nesque nascuntur; ut animi zquitate plebem contineant, 
quum suas quisque opes cum potentissimis æquari videat. 

XXIII. Civitatibus maxima laus est, quam latissimas 
circum se vastatis finibus solitudines habere. Hoc pro- 
prium virtutis existimant, expulsos agris finitimos ce- 
dere, neque quemquam prope audere consistere : simul 
hoc se fore tutiores arbitrantur, repentine incursionis 
timore sublato. Quum bellum civitas aut illatum defen- 
dit, aut infert, magistratus, qui ei bello presint, ut vitæ 
necisque habeant potestatem, deliguntur. In pace nullus 
communis est magistratus, sed principes regionum atque 
pagorum inter suos jus dicunt, controversiasque mi- 
nuunt. Latrocinia nullam habent infamiam, que extra 
fines cujusque civitatis fiunt; atque ea juventutis exer- 

cendæ ac desidie minuende causa fieri praedicant. Atque 
ubi quis ex principibus in concilio dixit, se ducem fore, 
qui sequi velint, profiteantur, consurgunt ii qui et cau- 
sam et hominem probant, suumque auxilium pollicen- 
tur, atque ab multitudine collaudantur : qui ex iis secuti 
non sunt, in desertorum ac proditorum numero ducun- 
tur, omniumque iis rerum postea fides derogatur. Hos- 
pites violare, fas non putant : qui quaque de causa ad 
eos venerint, ab injuria prohibent, sanctosque habent; 
iis omnium domus patent, victusque communicatur. 

XXIV. Ac fuit antea tempus, quum Germanos Galli 
virtute superarent, ultro bella inferrent, propter homi- 
num multitudinem agrique inopiam trans Rhenum colo- 
nias mitterent. Itaque ea, que fertilissima sunt, Germa- 
nie loca circum Hercyniam silvam (quam Eratostheni 
et quibusdam Grecis fama notam esse video, quam illi 
Orcyniam appellant), Volce Tectosages occupaverunt, 
atque ibi consederunt. Qui gens ad hoc tempus iis sedi- 
bus sese continet, summamque habet justitiæ et bellicae 
laudis opinionem : nunc quoque in eadem inopia, eges- 
tate, patientia, qua Germani , permanent , eodem victu 
et cultu corporis utuntur. Gallis autem Provincie pro- 
pinquitas, et transmarinarum rerum notitia, multa ad 
copiam atque usus largitur. Paulatim assuefacti supe- 
rari, multisque victi proeliis, ne se quidem ipsi cum ik 
lis virtute comparant. 

XXV. Hujus Hercynie silvæ, qua supra demonstrata 
est, latitudo novem dierum iter expedito patet : non 
enim aliter finiri potest, neque mensuras itinerum nove- 
runt. Oritur ab Helvetiorum , et Nemetum, et Rauraco- 

rum finibus, rectaque fluminis Danubii regione perti- 
net ad fines Dacorum et Ánartium : hinc se flectit sinis- 
trorsus, diversis ab flumine regionibus, multarumque 
gentium fines propter magnitudinem attingit : neque - 
quisquam est hujus Germania, qui se aut adisse ad ini- 
tium ejus silvae dicat, quum dierum iter rx processerit, 
aut, quo ex. loco oriatur, acceperit. Multa in ea genera 
ferarum nasci constat , que reliquis in locis visa non sint : 
ex quibus que maxime differant ab ceteris, et memorie 
prodenda videantur, hec sunt. 

XXVI. Est bos cervi figura, cujus a media fronte in- 
ter aures unum cornu exsistit, excelsius magnisque di- 
rectum his qua nobis nota sunt, cornibus. Ab ejus 
summo, sicut palme, rami quam late diffunduntur. Ea- 
dem est femine marisque natura, eadem forma magni- 
tudoque cornuum. 

XXVII. Sunt item, que appellantur alces. Harum 
est consimilis capris figura , et varietas pellium, sed ma- 
gnitudine paulo antecedunt, mutileque sunt cornibus, 
et dūra sine nodi4 articulisque habent; neque quietis 
causa procumbunt, neque, si quo afflicte casu concide- 
rint, erigere sese aut sublevare possunt. His sunt arbores 
pro cubilibus : ad eas se applicant, atque ita, paulum 
modo reclinate, quietem capiunt : quarum ex vestigiis 
quum est animadversum a venatoribus quo se recipere 
consuerint , omnes eo loco aut a radicibus subruunt, aut 
accidunt arbores tantum , ut summa species earum stan- 
tium relinquatur. Huc quum se consuetudine reclinave- 


rint, infirmas arbores pondere affligunt, atque una ipse 
concidunt. 


DE BELLO GALLICO .LIB. VI. 151 


XXVIII. Tertium est genus eorum qui uri appel- 
lantur. Hi sunt magnitudine paulo infra elephantos; 
specie, et colore, et figura tauri. Magna vis est eorum, 
et magna velocitas : neque homini, neque fere, quam 
conspexerint , parcunt. Hos studiose foveis captos inter- 
ficiunt. Hoc se labore durant homines adolescentes , al- 
que hoc genere venationis exercent; et, qui plurimos 
ex his interfecerunt, relatis in publicum cornibus, que 
sint testimonio, magnam ferunt laudem. Sed assuescere 
ad homines et mansuefieri, ne parvuli quidem excepti, 
possunt. Amplitudo cornuum, et figura, et species, mul- 
tum a nostrorum boum cornibus differt. Haec studiose 
conquisita ab labris argento circumcludunt, atque in 
amplissimis epulis pro poculis utuntur. 

XXIX. Casar, postquam per Übios exploratores com- 
perit Suevos sese in silvas recepisse , inopiam frumenti 
veritus, quod, ut supra demonstravimus, minime om- 
nes Germani agriculture student, constituit non pro- . 
gredi longius; sed, ne omnino metum reditus sui bar- . 
baris tolleret , atque ut eorum auxilia tardaret, reducto 
exercitu, partem ultimam pontis, que ripas Ubiorum 
contingebat, in longitudinem pedum cc rescindit ; atque | 
in extremo ponte turrim tabulatorum quatuor constituit, 
prasidiumque cohortium xu pontis tuendi causa ponit, 
magnisque eum locum munitionibus firmat. Ei loco pre- 
sidioque C. Volcatium Tullum adolescentem praefecit. 
Ipse, quum maturescere frumenta inciperent , ad bellum 
Ambiorigis profectus (per Arduennam silvam, qua est 
totius Gallie maxima, atque ab ripis Rheni finibusque 
Trevirorum ad Nervios pertinet , millibusque amplius p 

. in longitudinem patet), L. Minucium Basilum cum omni 
equitatu praemittit, si quid celeritate itineris atque op- 
portunitate temporis proficere possit : monet ut ignes 
fieri in castris prohibeat, ne qua ejus adventus procul 
significatio fiat : sese confestim subsequi dicit. 

XXX. Basilus, ut imperatum est, facit : celeriter 
contraque omnium opinionem confecto itinere, multos 
in agris inopinantes deprebendit; eorum indicio ad ip- 
sum Ambiorigem contendit, quo im loco cum paucis 
equitibus esse dicebatur. Multum quum in omnibus re- 
bus, tum in re militari potest fortuna. Nam sicut magno 
accidit casu, ut in ipsum incautum atque etiam im- 
paratum incideret, priusque ejus adventus ab homini- 
bus videretur , quam fama ac nuntiis afferretur , sic magnae 
fuit fortune, omni militari instrumento, quod circum 
se habebat, erepto, rhedis equisque comprehensis, ip- 
sum effugere mortem. Sed hoc eo factum est, quod, 
edificio circumdato silva (ut sunt fere domicilia Gallo- 
rum, qui, vitandi æstus causa, plerumque silvarum ac 
fluminum petunt propinquitates), comites familiaresque 
ejus angusto in loco paulisper equitum nostrorum vim 
sustinuerunt. His pugnantibus, illum in equum quidam 
ex suis intulit : fugientem silva texerunt. Sic et ad sub- 
eundum periculum , et ad vitandum, multum fortuna 
valuit. 

XXXI. Ambiorix copias suas judicione non conduxe- 
rit, quod prelio dimicandum non existimarit, an tempore 
exclusus, et repentino equitum adventu prohibitus fue- 
rit, quum reliquum exercitum subsequi crederet, dubium 
est: sed certe, clam dimissis per agros nuntiis , sib) quem- 

que consulere jussit : quorum pars in Arduennam sil- 
vam, pars in continentes paludes profugit; qui proximi 
Oceanum fuerunt, his insulis sese occultaverunt, quas 
æstus efficere consuerunt : multi, ex suis finibus egressi, 
se suaque omnia alienissimis crediderunt. Cativolcus , rex 
dimidie partis Eburonum, qui una cum Ámbiorige con- 
silium inierat, etate jam confectus, quum laborem aut 
belli aut fuge ferre non posset, omnibus precibus de- 
testatus Ambiorigem, qui ejus consilii auctor fuisset, 
taxo, cujus magna in Gallia Germaniaque copia est, se 
exanimavit. 

XXXII. Segni Condrusique, ex gente et numero Ger- 
manorum qui sunt inter Eburones Trevirosque, legatos 
ad Caesarem miserunt, oratum ne se in hostium nu- 
mero duceret, neve omnium Germanorum qui essent 
citra Rhenum, unam esse causam judicaret : nihil se de 
bello cogitasse, nulla Ambiorigi auxilia misisse. Cæsar, 
explorata re quaestione captivorum, si qui ad eos Ebu- 
rones ex fuga convenissent, ut ad se reducerentur, im- 
peravit : si ita fecissent, fines eorum se violaturum ne- 
gavit. Tum, copiis in tres partes distributis, impedimenta 
omnium legionum Aduatucam contulit. Id castelli no- 
men est. Hoc fere est in mediis Eburonum finibus, ubi 
Titurius atque Aurunculeius hiemandi causa consederant. 
Hunc quum reliquis rebus locum probabat, tum quod 
superioris anni munitiones integre manebant, ut mili- 
tum laborem sublevaret. Presidio impedimentis legionem 
xiv reliquit, unam ex iis tribus, quas proxime conscri- 
ptas ex Italia transduxerat. Ei legioni castrisque Q. Tul- 
lium Ciceronem præfecit , ducentosque equites attribuit. 

XXXIII. Partito exercitu, T. Labienum cum legioni- 
bus tribus ad Oceanum versus, in eas partes que Mena- 
pios attingunt, proficisci jubet : C. Trebonium cum pari 
legionum numero ad eam regionem qua Aduatucis ad- 
jacet, depopulandam mittit : ipse cum reliquis tribus ad 
flumen Scaldim, quod influit in Mosam, extremasque 
Arduenna partes ire constituit, quo cum paucis equiti- 
bus profectum Ambiorigem audiebat. Discedens, post 
diem septimum sese reversurum confirmat : quam ad 
diem ei legioni que in praesidio relinquebatur, frumen- 
tum deberi sciebat. Labienum Treboniumque hortatur, 
si reipublice commodo facere possint, ad eam diem re- 
vertantur; ut, rursus communicato consilio, exploratis- 
que hostium rationibus, aliud belli initium capere pos- 
sent. 

XXXIV. Erat, ut supra demonstravimus, manus certa 
nulla, non oppidum, non presidium, quod se armis de- 
fenderet; sed in omnes partes dispersa multitudo. Ubi 
cuique aut vallis abdita, aut locus silvestris, aut palus 
impedita spem presidii aut salutis aliquam offerebat, 
consederat. Hac loca vicinitatibus erant nota, magnam- 
que res diligentiam requirebat , non in summa exercitus 
tuenda (nullum enim poterat universis, ab perterritis 
ac dispersis, periculum accidere), sed in singulis militi- 
bus conservandis; que tamen ex parte res ad salutem 
exercitus pertinebat. Nam et prede cupiditas multos lon- 
gius evocabat, et silva incertis occultisque itineribus 
confertos adire prohibebant. Si negotium confici , stir- 
pemque hominum sceleratorum interfici vellet , dimit- 
tenda plures manus, diducendique erant milites : si con- 


DE BELLO GALLICO LIB. VI. 155 


tinere ad signa manipulos vellet, ut instituta ratio et 
consuetudo exercitus romani postulabat, locus ipse erat 
presidio barbaris , neque ex occulto insidiandi et disper- 
sos circumveniendi singulis deerat audacia. At in ejus- 
modi difficultatibus , quantum diligentia provideri pote- 
rat, providebatur; ut potius in nocendo aliquid omitte- 
retur, etsi omnium animi ad ulciscendum ardebant , quam 
cum aliquo detrimento militum noceretur. Casar ad 
finitimas civitates nuntios dimittit : omnes ad se evocat 
spe prædæ , ad diripiendos Eburones, ut potius in silvis 
Gallorum vita, quam legionarius miles, periclitetur; si- 
mul ut, magna multitudine circumfusa, pro tali faci- 
nore, stirps ac nomen civitatis tollatur. Magnus undi- 
que numerus celeriter convenit. 

XXXV. Hzc in omnibus Eburonum partibus gere- 
bantur, diesque appetebat septimus, quem ad diem Cæ- 
sar ad impedimenta legionemque reverti constituerat. 
Hic , quantum in bello fortuna possit, et quantos afferat 
casus, cognosci potuit. Dissipatis ac perterritis hostibus, 
ut demonstravimus, manus erat nulla, que parvam modo 
causam timoris afferret. Trans Rhenum ad Germanos 
pervenit fama, diripi Eburones, atque ultro omnes ad 
predam evocari. Cogunt equitum duo millia Sigambri, 
qui sunt proximi Rheno, a quibus receptos ex fuga 
Tenchtheros atque Usipetes supra docuimus : transeunt 
Rhenum navibus ratibusque, xxx millibus passuum in- 
fra eum locum ubi pons erat perfectus, presidiumque 
ab Cesare relictum : primos Eburonum fines adeunt, 
multos ex fuga dispersos excipiunt, magno pecoris nu- 
mero, cujus sunt cupidissimi barbari, potiuntur. Invi- 

tati preda, longius.procedunt. Non hos palus, in bello 
latrociniisque natos, non silva morantur : quibus in lo- 
cissit Casar, ex captivis querunt; profectum longius 
reperiunt, omnemque exercitum discessisse cognoscunt. 
Atque unus ex captivis, « Quid vos, inquit, hanc inise- 
ram ac tenuem sectamini predam, quibus licet jam esse 
fortunatissimis? Tribus horis Aduatucam venire potes-. 
tis : huc omnes suas fortunas exercitus Romanorum con- 
tulit : prasidii tantum est, ut ne murus quidem cingi 
possit, neque quisquam egredi extra munitiones au- 
deat. » Oblata spe, Germani, quam nacti erant predam, 
in occulto relinquunt; ipsi Aduatucam contendunt, usi 
eodem duce, cujus hac indicio cognoverant. 

XXXVI. Cicero, qui per omnes superiores dies præ- 
ceptis Cesaris summa diligentia milites in castris conti- 
nuisset, ac ne calonem quidem quemquam extra munitio- 
nem egredi passus esset, septimo die diffidens, de numero 
dierum Cesarem fidem servaturum, quod longius eum 
progressum audiebat, neque ulla de ejus reditu fama af- 
ferebatur, simul eorum permotus vocibus, qui illius pa- 
tentiam pæne obcessionem appellabant, si quidem ex 
castris egredi non liceret , nullum ejusmodi casum ex- 
spectans, quo, novem oppositis legionibus maximoque 
equitatu , dispersis ac pæne deletis hostibus, in millibus 
passuum ri offendi posset, quinque cohortes frumenta- 
tum in proximas segetes misit , quas inter et castra unus 
omnino collis intererat. Complures erant in castris ex le- 
gionibus ægri relicti; ex quibus qui hoc spatio dierum 
convaluerant, circiter ccc sub vexillo una mittuntur : 
magna praterea multitudo calonum, magna vis Jumen- 

torum, quz in castris subsederat, facta potestate, se- 
quitur. 

XXXVII. Hoc ipso tempore casu Germani equites in- 
terveniunt, protinusque eodem illo quo venerant, cursu 
ab Decumana porta in castra irrumpere conantur : nec 
prius sunt visi, objectis ab ea parte silvis, quam castris 
appropinquarent, usque eo, ut, qui sub vallo tenderent 
mercatores, recipiendi sui facultatem non haberent. Ino- 
pinantes nostri re nova perturbantur ac vix primum im- 
petum cohors in statione sustinet. Cireumfunduntur hos- 
tes ex reliquis partibus, si quem aditum reperire pos- - 
sent. /Egre nostri portas tuentur, reliquos aditus locus 
ipse per se munitioque defendit. Totis trepidatur castris, 
atque alius ex alio causam tumultus querit : neque quo 
signa ferantur, neque quam in partem quisque conve- 
niat , provident. Alius capta jam castra pronuntiat; alius, 
deleto exercitu atque imperatore, victores barbaros ve- 
nisse contendit : plerique novas sibi ex loco religiones 
fingunt, Cotteque et Titurii calàmitatem, qui in eodem 
occiderint castello, ante oculos ponunt. Tali timore om- 
nibus perterritis, confirmatur opinio barbaris, ut ex 
captivo audierant, nullum esse intus presidium. Per- 
rumpere nituntur, seque ipsi adhortantur, ne tantam for- 
tunam ex manibus dimittant. | 

XXXVIII. Erat eger in presidio relictus P. Sextius 
Baculus, qui primum pilum ad Cesarem duxerat, cujus 
mentionem superioribus prolis fecimus, ac diem jam 
quintum cibo caruerat. Hic, diffisus suæ atque omnium 
saluti, inermis ex tabernaculo prodit : videt imminere 
hostes, atque in summo esse rem discrimine : capit arma 

a proximis, atque in porta consistit. Consequuntur hunc 
centuriones ejus cohortis que in statione erat : paulis- 
per una prelium sustinent. Relinquit animus Sextium, 
gravibus acceptis vulneribus : segre, per manus trac- 
tus, servatur. Hoc spatio interposito, reliqui sese confir- 
mant tantum, ut in. munitionibus consistere audeant, 
speciemque defensorum prabeant. 

XXXIX. Interim confecta frumentatione, milites nos- 
tri clamorem exaudiunt : precurrunt equites , quanto 
res sit in periculo, cognoscunt. Hic vero nulla munitio 
est, quie perterritos recipiat : modo conscripti, atque 
usus militaris imperiti , ad tribunum militum centurio- 
nesque ora convertunt : quid ab his pracipiatur, exspec- 
tant. Nemo est tam fortis, quin rei novitate perturbetur. 
Barbari, signa procul conspicati, oppugnatione desis- 
tunt : redisse primo legiones credunt, quas longius dis- 
cessisse ex captivis cognoverant : postea, despecta pau- 
citate, ex omnibus partibus impetum faciunt. 

XL. Calones in proximum tumulum procurrunt. Hinc 
celeriter dejecti , se in signa manipulosque conjiciunt : eo 
magis timidos perterrent milites. Alii, cuneo facto ut 
celeriter perrumpant, censent, quoniam tam propinqua 
sint castra ; et si pars aliqua circumventa ceciderit , at 
reliquos servari posse confidunt : alii, ut in jugo consis- 
tant, atque eumdem omnes ferant casum. Hoc veteres 
non probant milites , quos sub vexillo una profectos do- 
cuimus. [taque inter se cobortati, duce C. Trebonio, 
equite romano, qui eis erat praepositus, per medios hos- 
tes perrumpunt, incolumesque ad unum omnes in cas- 
tra perveniunt. Hos subsecuti calones equitesque eodem 

impetu, militum virtute servantur. At ii qui in jugo 
constiterant, nullo etiam nunc usu rei militaris percepto, 
neque in eo, quod probaverant, consilio permanere, ut 
se loco superiore defenderent, neque eam, quam pro- 
fuisse aliis vim celeritatemque viderant, imitari potue- 
runt; sed, se in castra recipere conati, iniquum in lo- 
cum demiserant. Centuriones, quorum nonnulli ex in- 
ferioribus ordinibus reliquarum legionum virtutis causa 
in superiores erant ordines hujus legionis transducti, 
ne ante partam rei militaris laudem amitterent, fortis- 
sime pugnantes conciderunt. Militum pars, horum vir- 
tute submotis hostibus, preter spem incolumis in cas- - 
tra pervenit; pars a barbaris circumventa periit. 

XLI. Germani, desperata expugnatione castrorum, 
quod nostros jam constitisse in munitionibus videbant, 
cum ea praeda quam in silvis deposuerant, trans Rhe- 
num sese receperunt. Ac tantus fuit etiam post disces- 
sum hostium terror, ut ea nocte, quum C. Volusenus 
missus cum equitatu ad castra venisset, fidem non face- 
ret, adesse cum incolumi Cesarem exercitu. Sic om~ 
nium animos timor preoccupaverat, ut, pene alienata 
mente , deletis omnibus copiis equitatum se ex fuga re- 
cepisse, dicerent; neque, incolumi exercitu, Germanos 
castra oppugnaturos fuisse, contenderent. Quem timo- 
rem Cesaris adventus sustulit. 

XLII. Reversus ille, eventus belli non ignorans, unum, 
quod cohortes ex statione et presidio essent emissm, 
questus ne minimo quidem casu locum relinqui de- 
buisse, multum fortunam in repentino hostium adventu - 
potuisse judicavit; multo etiam amplius, quod pene ab 

ipso vallo portisque castrorum barbaros avertissent. Qua- 
rum omnium rerum maxime admirandum videbatur, quod 
Germani , qui eo consilio Rhenum transierant, ut Am- 
biorigis fines depopularentur, ad castra Romanorum de- 
lati, optatissimum Ambiorigi beneficium obtulerant. 

XLIII. Cesar, rursus ad vexandos hostes profectus, 
magno coacto numero ex finitimis civitatibus, in omnes 
partes dimittit. Omnes vici atque omnia zdificia que 
quisque conspexerat, incendebantur : preda ex omnibus 
locis agebatur : frumenta non solum a tanta multitudine 
jumentorum atque hominum consumebantur, sed etiam 
anni tempore atque imbribus procubuerant; ut, si qui 
etiam in praesentia se occultassent, tamen iis, deducto 
exercitu, rerum omnium inopia pereundum videretur. 
Ac sepe in eum locum ventum est, tanto in omnes par- 
tes diviso equitatu, ut modo visum ab se Ambiorigem 
in fuga captivi, nec plane etiam abisse ex conspectu 
contenderent, ut, spe consequendi illata, atque infinito 
labore suscepto, qui se summam a Cesare gratiam ini- 
turos putarent, pæne naturam studio vincerent, sem- 
perque paulum ad summam felicitatem defuisse videre- 
tur , atque ille latebris aut saltibus se eriperet, et noctu 
occultatus alias regiones partesque peteret, non majore 
equitum prasidio, quam quatuor, quibus solis vitam suam 
committere audebat. 

XLIV. Tali modo vastatis regionibus, exercitum Cæ- 
sar duarum cohortium damno Durocortorum Remorum 
reducit, concilioque in eum locum Gallie indicto, de 
conjuratione Senonum et Carnutum questionem habere 
instituit; et de Accone , qui princeps ejus consilii fuerat, 

graviore sententia pronuntiata, more majorum suppli- 
cium sumpsit. Nonnulli, judicium veriti , profugerunt : 
quibus quum aqua atque igni interdixisset, 11 legiones 
ad fines Trevirorum, rm in Lingonibus, vs reliquas in 
Senonum finibus Agendici in hibernis collocavit ; fru- 
mentoque exercitu proviso, ut instituerat, in Italiam 
ad conventus agendos profectus est. 

LIBER SEPTIMUS. 


I. Quis Gallia, Cæsar, ut constituerat, in Italiam 
ad conventus agendos proficiscitur. Ibi cognoscit de 
P. Clodii cede; senatusque consulto certior factus, ut 
omnes juniores Italie conjurarent, dilectum tota provin- 
cia habere instituit. Eæ res in Galliam transalpinam ce- 
leriter perferuntur. Addunt ipsi et affingunt rumoribus 
Galli, quod res poscere videbatur, retineri urbano motu 
Cesarem, neque in tantis dissensionibus ad exercitum 
venire posse. Hac impulsi occasione, qui jam ante se 
populi romani imperio subjectos dolerent, liberius atque 
audacius de bello consilia inire incipiunt. Indictis inter 
se principes Gallie conciliis silvestribus ac remotis locis, 
queruntur de Acconis morte : hunc casum ad ipsos re- 
cidere posse demonstrant : miserentur communem Gal- 
lie fortunam : omnibus pollicitationibus ac premiis de- 

poscunt, qui belli initium faciant, et sui capitis periculo 
Galliam in libertatem vindicent. Ejus in primis ratio- 
nem habendam dicunt, priusquam eorum clandestina 
consilia efferantur, ut Casar ab exercitu intercludatur; 
id esse facile, quod neque legiones, absente imperatore, 
audeant ex hibernis egredi, neque imperator sine pre- 
sidio ad legiones pervenire possit; postremo in acie 
prestare interfici, quam non veterem belli gloriam liber- 
tatemque, quam a majóribus acceperint, recuperare. 

II. His rebus agitatis, profitentur Carnutes, se nul- 
lum periculum communis salutis causa recusare; prin- 
cipesque ex omnibus bellum facturos pollicentur; et, 
quoniam in presentia obsidibus cavere inter se non pos- 
sint, ne res efferatur, ut jurejurando ac fide sanciatur 
petunt, collatis militaribus signis (quo more eorum gra- 
vissiine cerimonie continentur), ne, facto initio belli, 
ab reliquis deserantur. Tum, collaudatis Carnutibus, dato 
jurejurando ab omnibus qui aderant, témpore ejus rei 
constituto, ab concilio disceditur. 

III. Ubi ea dies venit, Carnutes, Cotuato et Coneto-- 
duno ducibus, desperatis hominibus, Genabum dato 
signo concurrunt, civesque romanos qui negotiandi 
' causa ibi constiterant, in his C. Fusium Citam, hones- 
tum equitem romanum, qui rei frumentarig jussu Cæ- 
saris preerat, interficiunt, bonaque eorum diripiunt. 
Celeriter ad omnes Galliz civitates fama perfertur (nam, 
ubi major atque illustrior incidit res, clamore per agros 
regionesque significant; hunc alii deinceps excipiunt, et 
proximis tradunt, ut tum accidit) : nam, que Genabi 
oriente sole gesta essent, ante primam confectam vigi- 

II. 

liam in finibus Arvernorum audita sunt; quod spatiurn 
est millium circiter crx. | 

IV. Simili ratione ibi Vercingetorix, Celtilli filius, 
'Arvernus , summae potenti: adolescens (cujus pater prin- 
cipatum Gallie totius obtinuerat, et ob éam causam, 
quod regnum appetebat, ab civitate erat interfectus), 
convocalis suis clientibus, facile eos incendit. Cognito 
ejus consilio, ad arma concurritur : ab Gobanitione, pa- 
truo suo, reliquisque principibus, qui hanc tentandam 
fortunam non existimabant, expellitur ex oppido Gergo- 
via : non destitit tamen, atque in agris habet dilectum 
egentium ac perditorum. Hac coacta manu, quoscunque 
adit ex civitate, ad suam sententiam perducit : hortatur, 
ut communis libertatis causa arma capiant; magnisque 
coactis copiis, adversarios suos, a quibus paulo ante 
erat ejectus, expellit ex civitate. Rex ab suis appellatur : 
dimittit quoquoversus legationes; obtestatur, ut in fide 
maneant. Celeriter sibi Senones, Parisios, Pictones, Ca- 
durcos, Turones, Aulercos, Lemovices, Andes, reli- 
quosque omnes, qui Oceanum attingunt, adjungit : om- 
nium consensu ad eum defertur imperium. Qua oblata 
potestate, omnibus his civitatibus obsides imperat, cer- 
tum numerum militum ad se celeriter adduci jubet ; ar- 
morum quantum quaque civitas domi, quodque ante 
tempus efficiat, constituit. In primis equitatui stu- 
det. Summe diligentie summam imperii severitatem 
addit : magnitudine supplicii dubitantes cogit; nam, 
majore commisso delicto, igni atque omnibus tormen- 
tis necat; leviore de causa, auribus desectis, aut sin- 
gulis effossis oculis, domum remittit, ut sint reliquis 

documento, et magnitudine pomz perterreant alios. 

V. His suppliciis celeriter coacto exercitu, Lucterium 
Cadurcum, summa hominem audacie, cum parte co- 
piarum in Rutenos mittit : ipse in Bituriges proficisci- 
tur. Ejus adventu Bituriges ad Æduos, quorum erant in 
fide, legatos mittunt subsidium rogatum, quo facilius 
hostium copias sustinere possint. Ædui, de consilio lega- 
torum quos Cæsar ad exercitum reliquerat , copias equi- 
tatus peditatusque subsidio Biturigibus mittunt. Qui 
quum ad flumen Ligerim venissent, quod Bituriges ab 
Æduis dividit, paucos dies ibi morati, neque flumen 
transire ausi, domum revertuntur, legatisque nostris re- 
nuntiant, se Biturigum perfidiam veritos revertisse, qui- 
bus id consili fuisse cognoverint, ut, si flumen trans- 
issent, una ex parte ipsi, altera Árverni se circumsiste- 
rent. Id eane de causa quam legatis pronuntiarunt , an 
perfidia adducti fecerint, quod nihi] nobis constat, non 
videtur pro certo esse ponendum. Bituriges eorum dis- 
cessu statim se cum Arvernis conjungunt. 

VI. His rebus in Itaham Casari nuntiatis, quum jam 
ille urbanas res virtute Cn. Pompeii commodiorem in 
statum pervenisse intelligeret, in transalpinam Galliam 
profectus est. Eo quum venisset, magna difficultate affi- 
ciebatur, qua ratione ad exercitum pervenire posset : 
nam si legiones in Provinciam arcesseret, se absente in - 
itinere proelio dimicaturas intelligebat; si ipse ad exerci- 
tum contenderet, ne iis quidem qui eo tempore pacati 
viderentur suam salutem recte committi videbat. 

VII. Interim Lucterius Cadurcus, in Rutenos missus, 
eam civitatem Arvernis conciliat. Progressus in fNitic- 

briges et Gabalos, ab utrisque obsides accipit ; et, magna 
coacta manu, in Provinciam, Narbonem versus , erup- 
tionem facere contendit. Qua re nuntiata, Cesar omni- 
bus consiliis antevertendum existimavit, ut Narbonem 
proficisceretur. Eo quum venisset, timentes confirmat, 
presidia in Rutenis provincialibus, Volcis Arecomicis, To- 
losatibus, circeumque Narbonem, que loca hostibus erant 
finitima, constituit : partem copiarum ex Provincia, sup- 
plementumque quod ex Italia adduxerat, in Helvios, qui 
fines Arvernorum contingunt , convenire jubet. 

VIII. His rebus comparatis, represso jam Lucterio 
et remoto, quod intrare intra presidia periculosum pu- 
tabat, in Helvios proficiscitur. Etsi mons Cevenna, qui 
Arvernos ab Helviis discludit, durissimo tempore anni, 
altissima nive iter impediebat, tamen discussa nive vi 
in altitudinem pedum, atque ita viis patefactis , summo 
militum sudore ad fines Arvernorum pervenit. Quibus 
oppressis inopinantibus, quod se Cevenna, ut muro, 
munitos existimabant, ac ne singulari quidem unquam 
homini eo tempore anni semite patuerant, equitibus 
imperat ut , quam latissime possint, vagentur, et quam 
maximum hostibus terrorem inferant. Celeriter hec 
fama ac nuntiis ad Vercingetorigem perferuntur : quem 
perterriti omnes Árverni circumsistunt atque obsecrant, 
ut suis fortunis consulat, neu se ab hostibus diripi pa- 
tiatur, presertim quum videat omne ad se bellum trans- 
latum. Quorum ille precibus permotus, castra ex Bitu- 
rigibus movet in Árvernos versus. 

IX. At Cæsar, biduum in iis locis moratus, quod liec 
de Vercingetorige usu ventura opinione preceperat, per 

causam supplementi equitatusque cogendi, ab exercitu 
discedit ; Brutum adolescentem iis copiis praeficit. Hunc 
monet ut in omnes partes equites quam latissime per- 
vagentur : daturum se operam, ne longius triduo ab 
castris absit. His constitutis rebus, suis inopinantibus, 
quam maximis potest itineribus, Viennam pervenit. Ibi 
nactus recentem equitatum, quem multis ante diebus eo 
premiserat, neque diurno neque nocturno itinere inter- 
misso, per fines Æduorum in Lingones contendit, ubi u 
legiones hiemabant ; ut, si quid etiam de sua salute ab 
/Eduis iniretur consilii, celeritate precurreret. Eo quum 
pervenisset, ad reliquas legiones mittit, priusque in 
unum locum omnes cogit, quam de ejus adventu Arver- 
nis nuntiari posset. Hac re cognita, Vercingetorix rur- 
sus in Bituriges exercitum reducit; atque inde profectus 
Gergoviam , Boiorum oppidum, quos ibi Helvetico præ- 
lio victos Cæsar collocaverat , JEduisque attribuerat, op- 
pugnare instituit. 

X. Magnam hec res Cesari difficultatem ad consilium 
capiendum afferebat : si reliquam partem hiemis uno in 
loco legiones contineret, ne, stipendiariis /Eduorum ex- 
pugnatis, cuncta Gallia deficeret, quod nullum amicis 
in eo presidium videret positum esse : sin maturius ex 
hibernis educeret, ne ab re frumentaria duris subvec- 
tionibus laboraret. Prastare visum est tamen, omnes 
difficultates perpeti, quam, tanta contumelia accepta, 
omnium suorum voluntates alienare. Itaque, cohortatus 
JEduos de supportando commeatu, praemittit ad Boios, 
qui de suo adventu doceant, hortenturque ut in fide 
maneant, atque hostium impetum magno animo susti- 

neant. Duabus Agendici legionibus atque impedimentis 
totius exercitus relictis, ad Boios proficiscitur. 

XI. Altero die, quum ad oppidum Senonum Vellàuno- - 
dunum venisset, ne quem post se hostem relinqueret , 
quo expeditiore re frumentaria uteretur, oppugnare in- 
stituit, idque biduo circumvallavit : tertio die missis ex 
oppido legatis de deditione, arma proferri, jumenta pro- 
duci, nc obsides dari jubet. Ea qui conficeret, C. Tre- 
bonium legatum relinquit : ipse, ut quam primum iter 
conficeret, Genabum Carnutum proficiscitur; qui, tam 
primum allato nuntio de oppugnatione Vellaunoduni, 
quum longius eam rem ductum iri existimarent , præsi- 
dium, Genabi tuendi causa, quod eo mitterent, compara- 
bant. Huc biduo pervenit : castris ante oppidum positis, 
diei tempore exclusus, in posterum oppugnationem dif- 
fert, queque ad eam rem usui sint militibus imperat , 
et, quod oppidum Genabum pons fluminis Ligeris conti- 
nebat, veritus ne noctu ex oppido profugerent, duas 
legiones in armis excubare jubet. Genabenses, paulo 
ante mediam noctem silentio ex oppido egressi, flumen 
transire coeperunt. Qua re per exploratores nuntiata, 
Casar legiones quas expeditas esse jusserat, portis in- 
censis, intromittit, atque oppido potitur, perpaucis ex 
hostium numero desideratis quin cuncti vivi caperen- 
tur, quod pontis atque itinerum augustie multitudini 
fugam intercluserant.' Oppidum diripit atque incendit, 
predam militibus donat, exercitum Ligerim transducit, 
atque in Biturigum fines pervenit. 

XII. Vercingetorix , ubi de Cesaris adventu cognovit, 
oppugnatione desistit, atque obviam Cesari proficisci- 

tur. Ille oppidum Biturigum, positum ia via, Noviodu- 
num oppugnare instituerat. Quo ex oppido quum legati 
ad eum venissent, oratum ut sibi ignosceret, suaque 
vite consuleret, ut celeritate reliquas res conficeret qua 
pleraque erat consecutus, arma proferri, equos produci, 
obsides dari jubet. Parte jam obsidum transdita, quum 
reliqua administrarentur, centurionibus et paucis mili- 
tibus intromissis, qui arma jumentaque conquirerent, 
equitatus hostium procul visus est, qui agmen Vercin- 
getorigis antecesserat. Quem simul atque oppidani con- 
spexerunt, atque in spem auxilii venerunt, clamore su- 
blato, arma capere, portas claudere, murum complere 
cceperunt. Centuriones in oppido, quum ex significatione 
Gallorum novi aliquid ab his iniri consilii intellexissent , 
gladiis districtis portas occupaverunt, suoaque omnes 
incolumes receperunt. 

XIII. Cæsar ex castris equitatum educi jubet, præ- 
liumque equestre committit. Laborantibus jam suis Ger- 
manos equites circiter: CD submittit, quos ab initio se- 
cum habere instituerat. Eorum impetum Galli sustinere 
non potuerunt, atque in fugam conjecti, multis amis- 
sis, sese ad agmen receperunt : quibus profligatis, rur- 
sus oppidani perterriti, comprehensos eos quorum opera 
plebem concitatam existimabant, ad Casarem perduxe- 
runt, seseque ei dediderunt. Quibus rebus confectis , Cæ- 
sar ad oppidum Avaricum, quod erat maximum muni- 
tissimumque in finibus Biturigum, atque agri fertilis- 
sima regione, profectus est; quod, eo oppido recepto, 
civitatem Biturigum se in potestatem redacturum confi- 
debat. 

XIV. Vercingetorix, tot continuis incommodis Vel- 
launoduni, Genabi, Novioduni acceptis, suos ad con- 
cilium convocat. Docet, « longe alia ratione esse bellum 
gerendum, atque antea sit gestum. Omnibus modis huic 
rei studendum, ut pabulatione et commeatu Romani 
prohibeantur. Id esse facile, quod equitatu ipsi abun- 
dent, et quod anni tempore subleventur : pabulum se- 
cari non posse; necessario dispersos hostes ex ædificiis 
petere : hos omnes quotidie ab equitibus deleri posse. 
Preterea salutis causa rei familiaris commoda negli- 
genda; vicos atque aedificia incendi oportere hoc spatio, 
a Boia quoquoversus, quos pabulandi causa adire posse 
videantur. Harum ipsis rerum copiam suppetere, quod, 
quorum in finibus bellum geratur, eorum opibus suble- 
ventur : Romanos aut inopiam non laturos, aut magno 
cum periculo longius a castris progressuros : neque in- 
teresse, ipsosne interficiant, impedimentisne exuant, qui- 
bus amissis bellum geri non possit. Preterea oppida in- 
cendi oportere, qua non munitione et loci natura ab 
omni sint periculo tuta : neu suis sint ad detrectan- 
dam militiam receptacula, neu Romanis proposita ad 
copiam commeatus predamque tollendam. Hec si gra- 
via aut acerba videantur, multo illa gravius aestimare 
debere, liberos, conjuges in servitutem abstrahi, ipsos 
interfici; que sil necesse accidere victis. » 

XV. Omnium consensn hac sententia probata, uno 
die amplius xx urbes Biturigum incenduntur. Hoc idem 
fit in reliquis civitatibus. In omnibus partibus incendia 
conspiciuntur : quz etsi magno cum dolore omnes fere- 
bant, tamen hoc sibi solatii proponebant, quod se, propc 

explorata victoria, celeriter amissa recuperaturos confi- 
debant. Deliberatur de Avarico in communi concilio, 
incendi placeret, an defendi. Procumbunt omnibus Gal- 
lis ad pedes Bituriges, « ne pulcherrimam prope totius 
Gallie urbem , que et presidio et ornamento sit civi- 
tati, suis manibus succendere cogerentur. Facile se loci na- 
tura defensuros, dicunt, quod, prope ex omnibus partibus 
flumine et palude circumdata, unum: habeat et perangus- 
tum aditum. » Datur petentibus venia, dissuadente primo - 
Vercingetorige, post concedente, et precibus ipsorum et 
misericordia vulgi. Defensores oppido idonei deliguntur. 

XVI. Vercingetorix minoribus Caesarem itineribus 
subsequitur, et locum castris deligit, paludibus silvisque 
munitum , ab Avarico longe millia passuum xvr. Ibi per 
certos exploratores in singula diei tempora , quae ad 
Avaricum agerentur cognoscebat, et quid fieri vellet im- 
perabat. Omnes nostras pabulationes frumentationesque 
observabat ; dispersosque, quum longius necessario pro- 
cederent, adoriebatur, magnoque incommodo afficiebat; 
etsi , quantum ratione provideri poterat, ab nostris oc- 
currebatur, ut incertis temporibus diversisque itineribus 
iretur. 

XVII. Castris ad eam partem oppidi positis , Cæsar, 
qua intermissa a flumine et palude aditum, ut supra 
diximus, angustum habebat, aggerem apparare, vineas 
agere, turres duas constituere cepit : nam circumval- 
lare loci natura prohibebat. De re frumentaria Boios at- 
que /Eduos adhortari non destitit : quorum alteri, quod 
nullo studio agebant, non multum adjuvabant ; alteri non 
magnis facultatibus, quod civitas erat exigua et infirma, 

celeriter, quod habuerunt, consumpserunt. Summa diffi- 
cultate rei frumentaria affecto exercitu , tenuitate Boio- 
rum, indiligentia ZEduorum, incendiis edificiorum , us- 
que eo ut complures dies milites frumento caruerint, 
et pecore e longinquioribus vicis adacto extremam fa- 
mem sustentarent, nulla tamen vox est ab iis audita, po- 
puli romani majestate et superioribus victoriis indigna. 
Quin etiam Cæsar, quuin in opere singulas legiones .ap- - 
pellaret, et, si acerbius inopiam ferrent, se dimissurum 
oppugnationem diceret, universi ab eo, « ne id faceret, 
petebant : sic se complures annos illo imperante me- 
ruisse ut nullam ignominiam acciperent, nunquam in- 
' fecta re discederent; hoc se ignominie laturos loco, si 
inceptam oppugnationem reliquissent : prestare omnes 
perferre acerbitates, quam non civibus romanis, qui 
Genabi perfidia Gallorum interissent, parentarent. » 
Hæc eadem centurionibus tribunisque militum manda- 
bant, ut per eos ad Casarem deferrentur. 

XVIII. Quum jam muro turres appropinquassent, ex 
captivis Cæsar cognovit, Vercingetorigem , consumpto 
pabulo, castra movisse propius Avaricum, atque ipsum 
cum equitatu expeditisque, qui inter equites proeliari 
consuessent, insidiarum causa eo profectum, quo nostros 
postero die pabulatum venturos arbitraretur. Quibus re- 
bus cognitis, media nocte silentio profectus, ad hostium 
. castra mane pervenit. Illi, celeriter per exploratores 
adventu Cesaris cognito, carros impedimentaque sua in 
arctiores silvas abdiderunt, copias omnes in loco aperto 
atque edito instruxerunt. Qua re nuntiata , Cæsar cele- 
riter sarcinas conferri, arma expediri jussit. 

XIX. Collis erat leniter ab infimo acclivis : hunc ex 
omnibus fere partibus palus difficilis atque impedita ciu- 
gebat, non latior pedibus r. Hoc se colle, interruptis 
pontibus, Galli fiducia loci continebant; generatimque 
distributi in civitates, omnia vada ac saltus ejus paludis 
certis custodibus obtinebant, sic animo parati, ut, si 
eam paludem Romani perrumpere conarentur, hæsitane ` 
tes premerent ex loco superiore : ut, qui propinquitatem 
loci videret, paratos prope equo Marte ad dimicandum 
existimaret; qui iniquitatem conditionis perspiceret , 
inani simulatione sese ostentare cognosceret. Indignantes 
milites Cæsar, quod conspectum suum hostes ferre pos- 
sent, tantulo spatio interjecto, et signum proelii expos- 
centes, edocet « quanto detrimento et quot virorum for- 
tium morte necesse sit constare victoriam : quos quum 
sic animo paratos videat, ut nullum pro sua laude peri- 
culum recusent, summe se iniquitatis condemnari de- 
bere, nisi eorum vitam sua salute habeat cariorem. » Sic 
milites consolatus, eodem die reducit in castra; reliqua 
qua ad oppugnationem oppidi pertinebant , administrare 
instituit. 

XX. Vercingetorix, quum ad suos redisset, proditio- 
nis insimulatus, quod castra propius Romanos movisset, 
quod cum omni equitatu discessisset, quod sine imperio 
tantas copias reliquisset, quod ejus discessu Romani tanta 
opportunitate et celeritate venissent; non hac omnia for- 
tuito, aut sine consilio accidere potuisse; regnum illum 
Gallie malle Cesaris concessu, quam ipsorum habere 
beneficio; tali modo accusatus ad hac respondit: « Quod 
castra movisset , factum inopia pabuli; etiam ipsis hor- 

tantibus : quod propius Romanos accessisset , persuasum 
loci opportunitate, qui se ipsum munitione defenderet : 
equitum vero operam neque in loco palustri desiderari 
debuisse, et illic fuisse utilem quo sint profecti : sum- 
mam imperii se consulto nulli discedentem tradidisse, 
ne is multitudinis studio ad dimicandum impelleretur; 
cui rei propter animi mollitiem studere omnes videret, 
quod diutius laborem ferre non possent. Romani si casu 
intervenerint, fortune; si alicujus indicio vocati, huic 
habendam gratiam, quod et paucitatem eorum ex loco 
superiore cognoscere, et virtutem despicere potuerin! ; 
qui, dimicare non ausi, turpiter se in castra receperint. 
Imperium se a Cesare per proditionem nullum deside- 
rare, quod habere victoria posset, qua jam esset sibi at- 
que omnibus Gallis explorata : quiń etiam ipsis remit- 
tere, si sibi magis honorem tribuere, quam ab se salu- 
tem accipere videantur. Hzc ut intelligatis, inquit , sincere 
a me pronuntiari, audite romanos milites. » Producit 
servos, quos in pabulatione paucis ante diebus excepe- 
rat, et fame vinculisque excruciaverat. Hi, jam ante 
edocti qua interrogati pronuntiarent, milites se esse 
legionarios dicunt : fame et inopia adductos, clam ex cas- 
tris exisse, si quid frumenti aut pecoris in agris reperire 
possent : simili omnem exercitum inopia premi, nec jam 
vires sufficere cuiquam, nec ferre operis laborem posse : 
itaque statuisse imperatorem, si nihil in oppugnatione 
oppidi profecisset , triduo exercitum deducere. « Hzc, in- 
quit, a me, Vercingetorix, beneficia habetis, quem pro- 
ditionis insimulatis : cujus opera sine vestro sanguine 
tantum exercitum victorem fame pæne consumptum 


DE BELLO GALLICO LIB. VII. 125 


videtis : quem, turpiter se ex hac fuga recipientem, ne 
qua civitas suis finibus recipiat, a me provisum est. » 

XXI. Conclamat omnis multitudo, et suo more armis , 
concrepat; quod facere in eo consuerunt, cujus oratio- 
nem approbant : summum esse Vercingetorigem ducem, 
nec de ejus fide dubitandum; nec majore ratione bellum 
administrari posse. Statuunt ut x millia hominum de- 
lecta ex omnibus copiis in oppidum submittantur : nec 
solis Biturigibus communem salutem committendam cen- 
sent; quod penes eos, si id oppidum retinuissent, sum- 
mam victorie constare intelligebant. 

XXII. Singulari militum nostrorum virtuti consilia 
cujusque modi Gallorum occurrebant, ut est summe ge- 
nus solertie, atque ad omnia imitanda atque efficienda, 
que ab quoque tradantur, aptissimum. Nam et laqueis 
falces avertebant, quas quum destinaverant, tormentis 
introrsus reducebant; et aggerem cuniculis subtrahebant, 
eo scientius, quod apud eos magne sunt ferrariæ , atque 
omne genus cuniculorum notum atque usitatum est. To- 
tum autem murum ex omni parte turribus contabulave- 
rant, atque has coriis intexerant. Tum crebris diurnis 
nocturnisque eruptionibus aut aggeri ignem inferebant, 
aut milites occupatos in opere adoriebantur ; et nostra- 
rum turrium altitudinem , quantum has quotidianus ag- 
ger expresserat, commissis suarum turrium malis, adæ- 
quabant; et apertos cuniculos preusta ac preacuta ma- 
teria, et pice fervefacta, et maximi ponderis saxis mora- 
bantur, menibusque appropinquare prohibebant. 

XXIII. Muris autem omnibus gallicis heec fere forma 
est. Trabes directe, perpetue in longitudinem, paribus 

intervallis, distantes inter se binos pedes, in solo collo- 
cantur. Hz revinciuntur introrsus, et multo aggere ves- 
tiuntur. Ea autem, quae diximus, intervalla grandibus 
in fronte saxis effarciuntur. His collocatis et coagmenta- 
tis, alius insuper ordo adjicitur, ut idem illud interval- 
lum servetur, neque inter se contingant trabes, sed pa- 
ribus intermisse spatiis , singulæ singulis saxis interjectis, 
arte contineantur. Sic deinceps omne opus contexitur, 
dum justa muri altitudo expleatur. Hoc quum in speciem 
varietatemque opus deforme non est, alternis trabibus ac 
saxis, que rectis lineis suos ordines servant , tum ad uti- 
litatem et defensionem urbium summam habet opportu- 
nitatem, quod et ab incendio lapis, et ab ariete materia 
defendit, que, perpetuis trabibus pedes quadragenos 
plerumque introrsus revincta, neque perrumpi, neque 
distrahi potest. 

XXIV. Iis tot rebus impedita oppugnatione , milites, 
quum toto tempore frigore et assiduis imbribus tarda- 
rentur, tamen continenti labore omnia hec superave- 
runt, et diebus xxv aggerem, latum pedes cccxxx, al- 
tum pedes rxxx, exstruxerunt. Quum is murum hos- 
tium pene contingeret, et Cæsar ad opus consuetudine 
excubaret, militesque cohortaretur ne quod omnino 
tempus ab opere intermitteretur, paulo ante tertiam vi- 
giliam est animadversum, fumare aggerem , quem cuni- 
culo hostes succenderant : eodemque tempore toto muro 
clamore sublato, duabus portis ab utroque latere tur- 
rium eruptio fiebat. Alii faces atque aridam materiem de 
muro in aggerem eminus jaciebant, picem alii reliquas- 
que res quibus ignis excitari potest fundebant ; ut, quo 


DE BELLO GALLICO LIB. VII. jns 


primum occurreretur, aut cui rei ferretur auxilium, vix 
ratio: iniri posset. Tamen, quod instituto Cesaris due 
semper legiones pro castris excubabant, pluresque par- 
titis temporibus erant in opere, celeriter factum est, ut 
Alii eruptionibus resisterent, alii turres reducerent , ag- 
geremque interscinderent, omnis vero ex castris multi- 
titudo ad restinguendum concurreret. 

XXV. Quum in omnibus locis, consumpta jam reli- 
qua parte noctis, pugnaretur, semperque hostibus spes 
victori: redintegraretur, eo magis, quod deustos pluteos 
turrium videbant, nec facile adire apertos ad auxilian- 
dum animadvertebant, semperque ipsi recentes defessis 
succederent, omnemque Gallie salutem in illo vestigio 
temporis positam arbitrarentur, accidit, inspectantibus 
nobis, quod, dignum memoria visum, pretermittendum 
non existimavimus. Quidam ante portam oppidi Gallus, 
qui per manus sevi ac picis traditas glebas in ignem e 
regione turris projiciebat, scorpione ab latere dextro 
trajectus exanimatusque concidit. Hunc ex proximis 
unus jacentem transgressus, eodem illo munere funge- 
batur : eadem ratione ictu scorpionis exanimato altero, 
successit tertius, et tertio quartus; nec prius ille est a 
propugnatoribus vacuus relictus locus, quam, restincto 
aggere, atque omni parte submotis hostibus, finis est 
pugnandi factus. 

XXVI. Omnia experti Galli, quod res "I succes- 
serat, postero die consilium ceperunt ex oppido profu- 
gere, hortante et jubente Vercingetorige. Id, silentio 
noctis conati, non magna jactura suorum sese effecturos 
sperabant; propterea quod neque longe ab oppido castra 

Vercingetorigis aberant, et palus perpetua, qua interce- 
debat, Romanos ad insequendum tardabat. Jamque hoc 
facere noctu apparabant, quum matres familie repente 
in publicum procurrerunt, flentesque, projecte ad pe- 
des suorum, omnibus precibus petierunt, ne se et com- 
munes liberos hostibus ad supplicium dederent, quos ad 
capiendam fugam nature et virium infirmitas impediret. 
Ubi eos in sententia perstare viderunt, quod plerumque 
in summo periculo timor misericordiam non recipit, 
conclamare, et significare de fuga Romanis coeperunt. 
Quo timore perterriti Galli, ne ab equitatu Romanorum 
vie praeoccuparentur, consilio destiterunt. 

XXVII. Postero die Cæsar, promota turri, directis- 
que operibus, quæ facere instituerat, magno coorto im- 
bri, non inutilem hanc ad capiendum consilium tempes- 
tatem arbitratus , quod paulo incautius custodias in muro 
dispositas videbat, suos quoque languidius in opere ver- 
sari jussit, et quid fieri vellet. ostendit. Legiones intra 
vineas in occulto expeditas cohortatur, ut aliquando pro 
tantis laboribus.fructum victori& perciperent; his qui 
primi murum adscendissent premia proposuit, militi- 
busque signum dedit. Illi subito ex omnibus partibus evo- 
laverunt, murumque celeriter compleverunt. 

XXVIH. Hostes, re nova perterriti, muro turribus- 
que dejecti, in foro ac locis patentioribus cuneatim con- 
stiterunt, hoc animo ut, si qua ex parte obviam contra 

. veniretur, acie instructa depugnarent. Ubi neminem in 
equum locum sese demittere, sed toto undique muro 
circumfundi viderunt, veriti ne omnino spes fùgæ tol- 
leretur, abjectis armis, ultimas oppidi partes continenti 


DE BELLO GALLICO LIB. VII. 179 
impetu petiverunt : parsque ibi, quum angusto porta- 
rum exitu se ipsi premerepnt, a militibus, pars, jam 
egressa portis, ab equitibus est interfecta : nec fuit quis- 
quam, qui prede studeret. Sic et Genabensi cede, et la- 
bore operis incitati, non etate confectis, non mulieri- 
bus, non infantibus pepercerunt. Denique ex omni eo 
numero, qui fuit circiter xr millium, vix peccc, qui 
` primo clamore audito se ex oppido ejecerant, incolumes 
ad Vercingetorigem pervenerunt. Quos ille; multa jam 
nocte, silencio ex fuga excepit (veritus, ne qua in cas- 
tris ex eorum concursu et misericordia vulgi seditio ori- 
retur), ut, procul in via dispositis familiaribus suis prin- 
cipibusque civitatum, disparandos deducendosque ad suos 
curaret, qua cuique civitati pars castrorum ab initio ob- 
venerat. 

XXIX. Postero die concilio convocato, consolatus co- 
hortatusque est, « ne se admodum animo demitterent, 
neve perturbarentur incommodo : non virtute neque in 
acie vicisse Romanos, sed artificio quodam et scientia 
oppugnationis, cujus rei fuerint ipsi imperiti : errare, si 
qui in bello omnes. secundos rerum proventus exspec- 
tent : sibi nunquam placuisse Avaricum defendi, cujus 
rei testes ipsos haberet; sed factum imprudentia Bituri- 
gum, et nimia obsequentia reliquorum, uti hoc incom- 
modum acciperetur : id tamen se celeriter. majoribus 
commodis sanaturum. Nam que ab reliquis Gallis civi- 
tates dissentirent, has sua diligentia adjuncturum, atque 
unum consilium totius Gallie effecturum, cujus con- 
sensu ne orbis quidem terrarum possit obsistere : idque 
se prope jam effectum habere. Interea &quum esse, ab 

iis communis salutis causa impetrari, ut castra munire 
instituerent, quo facilius repentinos hostium impetus. 
sustinere possent. » | 

XXX. Fuit hec oratio non ingrata Gallis, maxime, 
quod ipse animo non defecerat, tanto accepto incom- 
modo, neque se in occultum abdiderat, et conspectum 
multitudinis fugerat : plusque animo providere et præ- 
sentire existimabatur, quod, re integra, primo incenden- 
dum Avaricum, post deserendum censuerat. Itaque ut 
reliquorum imperatorum res adverse auctoritatem mi- 
nuunt, sic hujus ex contrario dignitas, incommodo ac- 
cepto, in dies augebatur. Simul in spem veniebant ejus 
affirmatione de reliquis adjungendis civitatibus. Pri- 
mumque eo tempore Galli castra munire instituerunt; et 
sic sunt animo consternati, homines insueti laboris , ut 
omnia quz imperarentur, sibi patienda et perferenda 
existimarent. 

XXXI. Nec minus, quam est pollicitus Vercingeto- 
rix animo laborabat ut reliquas civitates adjungeret, at- 
que earum principes donis pollicitationibusque alliciebat. 
Huic rei idoneos homines deligebat , quorum quisque aut 
oratione subdola aut amicitia facillime capi posset. Qui 
Avarico expugnato refugerant, armandos vestiendosque 
curat. Simul, ut deminutæ copie redintegrarentur, impe- 
rat certum numerum militum civitatibus, quem, et quam 
ante diem in castra adduci velit; sagittariosque omnes, 
quorum erat permagnus in Gallia numerus, conquiri et 
ad se mitti jubet. His rebus celeriter id, quod Avarici 
deperierat, expletur. Interim Teutomatus, Olloviconis 
filius, rex Nitiobrigum , cujus pater ab senatu nostro 

amicus erat appellatus, cum magno equitum suorum 
numero, et quos ex Áquitania conduxerat , ad eum per- 
venit. | 

XXXII. Cesar, Avarici complures dies commoratus, 
summamque ibi copiam frumenti et reliqui commeatus 
nactus, exercitum ex labore atque inopia refecit. Jam 
prope hieme confecta, quum ipso anni tempore ad ge- 
rendum bellum vocaretur, et ad hostem proficisci con- 
stituisset, sive eum ex paludibus silvisque elicere, sive 
obsidione premere posset, legati ad eum principes Æduo- 
rum veniunt, oratum, « ut maxime necessario tempore 
civitati subveniat. Summo esse in periculo rem; quod, 
quum singuli magistratus antiquitus creari, atque regiam 
potestatem annuam obtinere consuessent, duo magistra- 
tum gerant, et se uterque eorum legibus creatum esse 
dicat. Horum esse alterum Convictolitanem, florentem 
et illustrem adolescentem; alterum Cotum, antiquissima 
familia natum, atque ipsum hominem summa potentiae 
et magna cognationis ; cujus frater Valetiacus proximo 
anno eumdem magistratum gesserit. Civitatem omnem 
esse in armis, divisum senatum, divisum populum, suas 
cujusque eorum clientelas, Quod. si diutius alatur con- 
troversia , fore, uti pars cum parte civitatis confligat : 
id ne accidat, positum in ejus diligentia atque aucto- 
ritate. » 

XXXIII. Cæsar, etsi a bello, atque hoste discedere 
detrimentosum esse existimabat, tamen, non ignorans 
quanta ex dissensionibus incommoda oriri consuessept , 
ne tanta et tam conjuncta populo romano civitas, quam 
ipse semper aluisset, omnibusque rebus ornasset, ad vim 

atque ad arma descenderet, atque ea pars, quæ minus 
sibi confideret, auxilia a Vercingetorige arcesseret , huic 
rei prævertendum existimavit; et quod legibus Æduo- 
rum iis, qui summum magistratum obtinerent, excedere 
ex finibus non liceret, ne quid de jure aut de legibus eo- 
rum deminuisse videretur, ipse in Æduos proficisci sta- 
tuit, senatumque omnem, et quos inter controversia es- 
set, ad se Decetiam evocavit. Quum prope omnis civitas 
eo convenisset, docereturque, paucis clam convocatis, 
alio loco, alio tempore, atque oportuerit, fratrem a fra- 
tre renuntiatum, quum leges duo ex una familia, vivo 
utroque, non solum magistratus creari vetarent, sed 
etiam in senatu esse prohiberent, Cotum imperium de- 
ponere coegit; Convictolitanem, qui per sacerdotes, more 
civitatis, intermissis magistratibus, esset ereatus, potes- 
tatem obtinere jussit. 

XXXIV. Hoc decreto interposito, cohortatus Æduos , 
ut contrpversiarum ac dissensionum obliviscerentur, at- 
que, omnibus omissis his rebus, huic bello servirent, 
eaque, qua meruissent, premia ab se, devicta Gallia, 
exspectarent, equitatumque omnem, et peditum millia x 
sibi celeriter mitterent, qus in presidiis rei frumen- 
tari: causa disponeret, exercitum in duas partes divisit: 
1v legiones in Senones Parisiosque Labieno ducendas de- 
dit; v1 ipse in Árvernos ad oppidum Gergoviam secun- 
dum flumen Elaver duxit : equitatus partem illi attri- 
buit, partem sibi reliquit. Qua re cognita, Vereingeto- 
rix, omnibus interruptis ejus fluminis pontibus, ab altera 
Elaveris parte iter facere ccpit. 

XXXV. Quum uterque utrique esset exercitus in con- 

spectu, fereque e regione castris castra poneret, disposi- 
tis exploratoribus necubi effecto ponte, Romani copias 
transducerent, erat in magnis Caesari difficultatibus res, 
ne majorem «statis partem flumine impediretur; quod 
non fere ante autumnum Elaver vado transiri solet. Ita- 
que, ne id accideret, silvestri loco castris positis, e re- 
gione unius eorum pontium quos Vercingetorix rescin- 
dendos curaverat, postero die cum 11 legionibus in oc- 
culto restitit; reliquas copias cum omnibus impedimentis, 
ut consueverat, misit, captis quibusdam cohortibus , uti 
numerus legionum constare videretur. His, quam lon- 
gissime possent, progredi jussis, quum jam ex diei tem- 
pore conjecturam caperet in castra perventum, iisdem 
sublicis, quarum pars inferior integra remanebat, pon- 
tem reficere ccpit. Celeriter effecto opere, legionibus- 
que traductis, et loco castris idoneo delecto, reliquas 
copias revocavit. Vercingetorix, re cognita, ne contra 
suam voluntatem dimicare cogeretur, magnis itineribus 
antecessit. 

XXXVI. Cæsar ex eo loco quintis castris Gergoviam 
pervenit ; equestrique prelio eo die levi facto, perspecto 
urbis situ, qua, posita in altissimo monte, omnes ad- 
itus difficiles habebat, de expugnatione desperavit; de 
obsessione non prius agendum constituit , quam rem fru- 
mentariam expedisset. At Vercingetorix, castris prope 
oppidum in monte positis, mediocribus circum se inter- 
vallis separatim singularum civitatum copias collocaverat; 
atque omnibus ejus jugi collibus occupatis, qua despici 
poterat, horribilem speciem praebebat : principesque ea- 
rum civitatum, quos sibi ad consilium capiendum dele- 

gerat, prima luce quotidie ad se jubebat convenire, seu 
quid communicandum, seu quid administrandum vide- 
retur : neque ullam fere diem intermittebat, quin eques- 
tri prelio, interjectis sagittariis, quid in quoque esset 
animi ac virtutis suorum, periclitaretur. Erat e regione 
oppidi collis sub ipsis radicibus montis, egregie munitus, 
atque ex omni parte circumcisus (quem si tenerent nos- 
tri, et aque magna parte et pabulatione libera prohibi- 
turi hostes videbantur; sed is locus presidio ab iis non 
nimis firmo tenebatur) : tamen silentio noctis Cæsar , ex 
castris egressus, prius quam subsidio ex oppido veniri 
posset, dejecto presidio, potitus loco, duas ibi legiones 
collocavit , fossamque duplicem duodenum pedum a ma- 
joribus castris ad minora perduxit, ut tuto ab repentino 
hostium incursu etiam singuli commeare possent. 
XXXVII. Dum hac ad Gergoviam geruntur, Con- 
victolitanis /Eduus, cui magistratum adjudicatum a Cæ- 
sare. demonstravimus, sollicitatus ab Arvernis pecunia, 
cum quibusdam adolescentibus colloquitur, quorum erat 
princeps Litavicus, atque ejus fratres, amplissima fami- 
lia nati adolescentes. Cum iis premium communicat, 
hortaturque eos, « ut se liberos et imperio natos memine- 
rint : unam esse /Eduorum civitatem, qua certissimam 
Gallie victoriam distineat ; ejus auctoritate reliquas con- 
tineri; qua traducta, locum consistendi Romanis in Gal- 
lia non fore: esse nonnullo se Caesaris beneficio affectum, 
sic tamen, ut justissimam apud eum causam obtinuerit; 
sed plus communi libertati tribuere : cur enim potius 
/Edui de suo jure et de legibus ad Cæsarem disceptatorem, 
quam Romani ad /Eduos, veniant? » Celeriter adolescen- 

tibus et oratione magistratus et praemio deductis, quum 
se vel principes ejus consilii fore profiterentur, ratio per- 
ficiendi querebatur, quod civitatem temere ad suscipien- 
dum bellum adduci posse non confidebant. Placuit, uti 
Litavicus decem illis millibus, que Caesari ad bellum 
mitterentur, preficeretur, atque ea ducenda curaret, fra- 
tresque ejus ad Cesarem precurrerent. Reliqua , qua ra- 
tione agi placeat, constituunt. 

XXXVIII. Litavicus, accepto exercitu, quum millia 
passuum circiter xxx ab Gergovia abesset, convocatis 
subito militibus, lacrymans , « Quo proficiscimur , inquit, 
milites? Omnis noster equitatus, omnis nobilitas interiit : 
principes civitatis, Eporedorix et Viridomarus, insimu- 
lati proditionis , ab Romanis indicta causa interfecti sunt. 
Hzc ab iis cognoscite, qui ex ipsa czede fugerunt : nam 
ego, fratribus atque omnibus propinquis meis interfectis, 
dolore prohibeor, qua gesta sunt, pronuntiare. » Produ- 
cuntur ii quos ille edocuerat qua dici vellet; atque ea- 
dem, que Litavicus pronuntiaverat, multitudini expo- 
nunt : « Omnes equites /Eduorum interfectos, quod 
collocuti cum Arvernis dicerentur; ipsos se inter multi- 
tudinem militum occultasse, atque ex media cede profu- 
gisse. » Conclamant /Edui, et Litavicum, ut sibi consu- 
lat, obsecrant. « Quasi vero, inquit ille, consilii sit res, 
ac non necesse sit nobis Gergoviam contendere , et cum 
Arvernis nosmet conjungere! An dubitamus, quin, ne- 
fario facinore admisso, Romani jam ad nos interficien- 
dos concurrant? Proinde, si quid est in: nobis animi, 
persequamur eorum mortem, qui indignissime interie- 
runt, atque hos latrones interficiamus. » Ostendit cives 

romanos, qui ejus praesidii fiducia una erant. Continuo 
magnum numerum frumenti commeatusque diripit, ip- 
sos crudeliter excruciatos interficit : nuntios tota civitate 
Æduorum dimittit: eodem mendacio de cede equitum et 
principum permovet; hortatur, ut simili ratione, atque 
ipse fecerit, suas injurias persequantur. 

XXXIX. Eporedorix /Eduus , summo loco natus ado- 
lescens , et summa domi potentie, et una Viridomarus, 
pari atate et gratia, sed genere dispari, quem Cæsar, 
sibi ab Divitiaco traditum , ex humili loco ad summam 
dignitatem perduxerat, in equitum numero convenerant, 
nominatim ab eo evocati. His erat inter se de principatu 
contentio; et in illa magistratuum controversia alter pro 
Convictolitane, alter pro Coto summis opibus pugnave- 
rant. Ex iis Eporedorix, cognito Litavici consilio, me- 
dia fere nocte rem ad Caesarem defert : « ne patiatur ci- 
vitatem, pravis adolescentium consiliis , ab amicitia populi 
romani deficere; quod futurum provideat, si se tot ho- 
minum millia cum hostibus conjunxerint , quorum salu- 
tem neque propinqui negligere, neque civitas levi mo- 
mento aestimare posset. » 

XL. Magna affectus sollicitudine hoc nuntio Cesar, 
quod semper /Eduorum civitati precipue indulserat , nulla 
interposita dubitatione, legiones expeditas quatuor equi- 
tatumque omnem ex castris educit : nec fuit spatium tali 
tempore ad contrahenda castra, quod res posita in cele- 
ritate videbatur. C. Fabium legatum cum legionibus 11 - 
castris presidio relinquit. Fratres Litavici quum com- 
prehendi jussisset, paulo ante reperit ad hostes profu- 
gisse. Adhortatus milites ne necessario tempore itineris 

labore permoveantur , cupidissimis omnibus, progressus 
millia passuum xxv, agmen /Eduorum conspicatus, im- 
misso equitatu, iter eorum moratur atque impedit, 
interdicitque omnibus, ne quemquam interficiant. Epo- 
redorigem et Viridomarum, quos illi interfectos exis- 
timabant, inter equites versari, suosque appellare jubet. 
lis cognitis, et Litavici fraude perspecta, /Edui manus 
tendere, et deditionem significare, et, projectis armis, 
"mortem deprecari incipiunt. Litavicus cum suis clienti- 
bus, quibus nefas more Gallorum est etiam in extrema 
fortuna deserere patronos , Gergoviam profugit. 

XLI. Cesar, nuntiis ad civitatem /Eduorum missis, 
qui suo beneficio conservatos docerent, quos jure belli 
interficere potuisset, tribusque horis noctis exercitui ad 
quietem datis, castra ad Gergoviam movit. Medio fere 
itinere, equites a Fabio missi , quanto res in periculo fue- 
rit, exponunt : summis copiis castra oppugnata demons- 
trant, quum cerebro integri defessis succederent, nos- 
trosque assiduo labore defatigarent, quibus propter 
magnitudinem castrorum perpetuo esset eisdem in vallo 
permanendum ; multitudine sagittarum atque omnis ge- 
neris telorum multos vulneratos; ad hac sustinenda 
magno usui fuisse tormenta; Fabium discessu eorum, 
duabus relictis portis, obstruere ceteras, pluteosque 
vallo addere, et se in posterum diem similem ad casum 
parare. His rebus cognitis , Cæsar summo studio militum 
ante ortum solis in castra pervenit. 

XLII. Dum hzc ad Gergoviam geruntur, /Edui, pri- 
mis nuntiis a Litavico acceptis , nullum sibi ad cognos- 
cendum spatium relinquunt. Impellit alios avaritia , alios 

iracundia et temeritas, quz maxime illi hominum ge- 
neri est innata, ut levem auditionem habeat pro re com- 
perta. Bona civium romanorum diripiunt, cades fa- 
ciunt, in servitutem abstrahunt. Adjuvat rem proclina- 
tam Convictolitanis, plebemque ad furorem impellit, ut, 
facinore admisso, ad sanitatem pudeat reverti. M. Aris- 
tium, tribunum militum, iter ad legionem facientem, 
data fide, ex oppido Cabillono educunt : idem facere co- 
- gunt eos qui negotiandi causa ibi constiterant. Hos con- 
tinuo in itinere adorti, omnibus impedimentis exuunt ; 
repugnantes diem noctemque obsident; multis utrimque 
interfectis, majorem multitudinem ad arma concitant. 

XLIII. Interim nuntio allato, omnes eorum milites 
in potestate Caesaris teneri, concurrunt ad Aristium; 
nihil publico factum consilio demonstrant; questionem 
de bonis direptis decernunt; Litavici fratrumque bona 
publicant; legatos ad Caesarem sui purgandi gratia mit- 
tunt. Hac faciunt recuperandorum suorum causa : sed 
contaminati facinore, et capti compendio ex direptis 
bonis, quod ea res ad multos pertinebat, et timore poene 
exterriti, consilia clam de bello inire incipiunt, civita- 
tesque reliquas legationibus sollicitant. Qua tametsi Cæ- 
sar intelligebat, tamen, quam mitissime potest , legatos 
appellat : « Nihil se, propter inscientiam levitatemque 
vulgi, gravius de civitate judicare, neque de sua in /Eduos 
benevolentia deminuere. » Ipse, majorem Gallie motum 
exspectans, ne ab omnibus civitatibus circumsisteretur , 
consilia inibat , quemadmodum ab Gergovia discederet, 
ac rursus omnem exercitum contraheret; ne profectio, 
nata ab timore defectionis, similis fuge videretur. 

XLIV. Hac cogitanti accidere visa est facultas bene 
gerende rei. Nam quum minora in castra operis perspi- 
ciendi causa venisset, animadvertit collem, qui ab hosti- 
bus tenebatur, nudatum hominibus, qui superioribus 
diebus vix pre multitudine cerni poterat. Admiratus quæ- 
rit ex perfugis causam, quorum magnus ad eum quoti- 
die numerus confluebat. Constabat inter omnes, quod 
jam ipse Cæsar per exploratores cognoverat, dorsum esse 
ejus jugi prope equum, sed silvestre et angustum, qua . 
esset aditus ad alteram oppidi partem : huic loco vehe- 
menter illos timere, nec jam aliter sentire, uno colle ab 
Romanis occupato, si alterum amisissent, quin pene 
circumvallati, atque omni exitu et pabulatione interclusi 
viderentur : ad hunc muniendum locum omnes a Vercin- 
getorige evocatos. 

XLV. Hac re cognita, Cæsar mittit complures equi- 
tum turmas eo de media nocte : iis imperat ut paulo tu- 
multuosius omnibus in locis pervagarentur. Prima luce, 
magnum numerum impedimentorum ex castris mulorum- 
que produci, eque iis stramenta detrahi, mulionesque 
cum cassidibus, equitum specie ac simulatione, collibus 
circumvehi jubet. His paucos addit equites, qui latius 
ostentationis causa vagarentur. Longo circuitu easdem 
omnes jubet petere regiones. Hac procul ex oppido vi- 
debantur, ut erat a Gergovia despectus in castra; neque 
tanto spatio, certi quid esset, explorari poterat. Legio- 
nem unam eodem jugo mittit, et paulum progressam 
inferiore constituit loco, silvisque occultat. Augetur 
Gallis suspicio, atque omnes illo ad munitionem copie 
transducuntur. Vacua castra hostium Cæsar conspicatus, 

tectis insignibus suorum, occültatisque signis militari- 
bus, raros milites, ne ex oppido animadverterentur, ex 
majoribus castris in minora transducit; legatisque, quos 
singulis legionibus prefecerat, quid fieri vellet, osten- 
dit: in primis monet, ut contineant milites, ne studio 
pugnandi aut spe prede longius progrediantur : quid 
iniquitas loci habeat incommodi, proponit : hoc una ce- 
leritate posse vitari : occasionis esse rem, non proelii. 
His rebus expositis, signum dat, et ab dextera parte alio 
ascensu eodem tempore /Eduos mittit. 

XLVI. Oppidi murus ab planitie atque initio ascen- 
sus, recta regione, si nullus anfractus intercederet, 
mcc passus aberat ; quidquid huic circuitus ad mollien- - 
dum clivum accesserat, id spatium itineris augebat. A 
medio fere colle in longitudinem, ut natura montis fe- 
rebat, ex grandibus saxis sex pedum murum, qui nos- 
trorum impetum tardaret, preduxerant Galli; atque, 
inferiore omni spatio vacuo relicto, superiorem partem 
collis usque ad murum oppidi densissimis castris com- 
pleverant. Milites, dato signo, celeriter ad munitionem 
perveniunt; eamque transgressi, trinis castris potiuntur. 
Ac tanta fuit in capiendis castris celeritas, ut Teutoma- 
tus, rex Nitiobrigum, subito in tabernaculo oppressus, 
ut meridie conquieverat, superiore corporis parte nu- 
data, vulnerato'equo, vix se ex manibus predantium 
militum eriperet. 

XLVII. Consecutus id quod animo proposuerat , Cæ- 
sar receptui cani jussit; legionisque decime, qua tum 
erat comitatus, signa consistere. At reliquarum milites 
legionum, non exaudito tube sono, quod satis magna 

valles intercedebat, tamen ab tribunis militum legatis- 
que, ut erat a Cesare preceptum, retinebantur. Sed, 
elati spe celeris victorie et hostium fuga, superiorum- 
que temporum secundis proeliis, nihil adeo arduum sibi 
existimabant, quod non virtute consequi possent; neque 
prius finem sequendi fecerunt, quam muro oppidi por- 
tisque appropinquarent. Tum vero ex omnibus urbis par- 
tibus orto clamore, qui longius aberant, repentino tu- 
multu perterriti, quum hostem intra portas esse existima- 
rent, sese ex oppido ejecerunt. Matres familie de muro 
vestem argentumque jactabant , et, pectoris fine promi- 
nentes, passis manibus obtestabantur Romanos, ut sibi 
parcerent, neu, sicut Ávarici fecissent, ne mulieribus 
quidem atque infantibus abstinerent. Nonnulle, de mu- 
ris per manus demisse, sese militibus tradebant. L. Fa- 
bius, centurio legionis vim, quem inter suos eo die 
dixisse constabat , excitari se ÀAvaricensibus premiis , ne- 
que commissurum, ut prius quisquam murum ascen- 
deret, tres suos nactus manipulares, atque ab iis suble- 
vatus, murum ascendit. Eos ipse rursus singulos excep- 
tans, in murum extulit. | 

XLVIII. Interim ii, qui ad alteram partem oppidi , 
ut supra demonstravimus, munitionis causa convene- 
rant, primo exaudito clamore, inde etiam crebris nuntiis 
incitati, oppidum a Romanis teneri, premissis equiti- 
bus, magno concursu eo contenderunt. Eorum ut quis- 
que primus venerat, sub muro consistebat, suorumque 
pugnantium numerum augebat. Quorum quum magna 
multitudo convenisset, matres familie, qua paulo ante 
Romanis de muro manus tendebant, suos obtestari, et 

more gallico passum capillum ostentare, liberosqué in 
conspectum proferre cceperunt. Erat Romanis nec loco, 
nec numero, equa contentio : simul et cursu et spatio 
pugne defatigati, non facile recentes atque integros sus- 
tinebant. | : | 

XLIX. Cæsar, quum iniquo loco pugnari, hostium- 
que augeri copias videret, premetuens suis, ad T. Sex- 
tium legatum, quem minoribus castris presidio relique- 
rat, mittit, ut cohortes ex castris celeriter educeret, et 
sub infimo colle ab dextro latere hostium constitueret : 
ut, si nostros depulsos loco vidisset, quo minus libere 
hostes insequerentur, terreret. Ipse, paulum ex eo loco 
cum legione progressus, ubi constiterat , eventum pugna 
exspectabat. | | 

L. Quum acerrime cominus pugnaretur, hostes loco 
et numero, nostri virtute confiderent, subito sunt /Edui 
visi, ab latere nostris aperto, quos Cesar ab dextra 
parte alio ascensu, manus distinende causa, miserat. 
Hi similitudine armorum vehementer nostros perterrue- 
runt : ac , tametsi dextris humeris exsertis animadverte- 
bantur , quod insigne pacatum esse consuerat, tamen id 
ipsum sui fallendi causa milites ab hostibus factum exis- 
timabant. Eodem tempore L. Fabius centurio, quique 
una murum ascenderant, circumventi atque interfecti 
de muro precipitantur. M. Petreius, ejusdem legionis 
centurio, quum portas excidere conatus esset, a multi- 
tudine oppressus ac sibi desperans, multis jam vulneri- 
bus acceptis , manipularibus suis, qui illum secuti erant, 
« Quoniam, inquit, me una vobiscum servare non pos- 
sum, vestra quidem certe vite prospiciam, quos cupidi- 

tate glorie adductus in periculum deduxi. Vos, data fa- 
cultate, vobis consulite. » Simul in medios hostes irru- 
pit, duobusque interfectis, reliquos a porta paulum 
submovit. Conantibus auxiliari suis, « Frustra, inquit, 
ihez vitæ subvenire conamini, quem jam sanguis vires- 
que deficiunt. Proinde hinc abite, dum est facultas, vos- 
que ad legionem recipite. » Ita pugnans post paulum 
concidit, ac suis saluti fuit. 

LI. Nostri, quum undique premerentur, xrvi centu- 
rionibus amissis, dejecti sunt loco. Sed intolerantius 
Gallos insequentes legio x tardavit, qua pro subsidio 
paulo equiore loco constiterat. Hanc rursus xiu legio- 
nis cohortes exceperunt, quae, ex castris minoribus 
educte, cum T. Sextio legato ceperant locum superio- 
rem. Legiones, ubi primum planitiem attigerunt, infes- 
tis contra hostes signis constiterunt. Vercingetorix ab 
radicibus collis suos intra munitiones reduxit. Eo die 
milites sunt paulo minus pcc desiderati. 

LII. Postero die Casar, concione advocata, temerita- 
tem cupiditatemque militum reprehendit, « quod sibi 
ipsi judicavissent quo procedendum aut quid agendum 
videretur, neque signo recipiendi dato constitissent, ne- 
que a tribunis militum legatisque retineri potuissent ; » 
exposito, « quid iniquitas loci posset , quid ipse ad Avari- 
cum sensisset, quum ,' sine duce et sine equitatu depre- 
hensis hostibus, exploratam victoriam dimisisset, ne par- 
vum modo detrimentum in contentione propter iniqui- 
tatem loci accideret. Quantopere eorum animi magnitu- 
dinem admiraretur, quos non castrorum munitiones, 
non altitudo montis, non murus oppidi tardare potuis- 

set; tantopere licentiam arrogantiamque reprehendere, 
quod plus se quam imperatorem de victoria atque exitu 
rerum sentire existimarent. Nec minus se in milite mo- 
destiam et continentiam quam virtutem atque animi ma- 
gnitudinem desiderare. » 

LIII. Hac habita concione, et ad extremum oratione 
confirmatis militibus, « ne ob hanc causam animo per- 
moverentur, neu, quod iniquitas loci attulisset, id vir- 
tuti hostium tribuerent; » eadem de profectione cogitans 
qua ante senserat, legiones ex castris eduxit, aciemque 
idoneo loco constituit. Quum Vercingetorix nihilo magis 
in equum locum descenderet, levi facto equestri prelio, 
atque eo secundo, in castra exercitum reduxit. Quum 
hoc idem postero die fecisset, satis ad Gallicam ostenta- 
tionem minuendam militumque animos confirmandos 
factum existimans, in /Eduos castra movit. Ne tum qui- 
dem insecutis hostibus, tertio die ad flumen Elaver pon- 
tem refecit, atque exercitum transduxit. 

LIV. Ibi a Viridomaro atque Eporedorige Æduis ap- 
pellatus, discit cum omni equitatu Litavicum ad solli- 
citandos /Eduos profectum; opus esse et ipsos praecedere 
ad confirmandam civitatem. Etsi multis jam rebus per- 
fidiam /Eduorum perspectam habebat, atque horum dis- 
cessu admaturari defectionem civitatis existimabat; ta- 
men retinendos eos non censuit, neaut inferre injuriam 
videretur, aut dare timoris aliquam suspicionem. Disce- 
dentibus his breviter sua in /Eduos merita exponit : 
« Quos et quam humiles accepisset, compulsos in op- 
pida, multatos agris, omnibus ereptis copiis, imposito 
stipendio , obsidibus summa cum contumelia extortis; et 

quam in fortunam, quamque in amplitudinem deduxis- 
set, ut non solum in pristinum statum redissent , sed om- 
nium temporum dignitatem et gratiam antecessisse vi- 
derentur. » His datis mandatis, eos ab se dimisit. 

LV. Noviodunum eratoppidum ZEduorum, ad ripas Li- 
geris opportuno loco positum. Huc Casar omnes obsides 
Gallie, frumentum, pecuniam publicam, suorum atque 
exercitus impedimentorum magnani partem contulerat ; 
huc magnum numerum equorum, hujus belli causa in 
Italia atque Hispania coemptum, miserat. Eo quum Epo- 
redorix Viridomarusque venissent, et de statu civitatis 
cognovissent, Litavicum Bibracte ab JEduis receptum, 
quod est oppidum apud eos maxime auctoritatis, Con- 
victolitanem magistratum magnamque partem senatus ad 
eum convenisse, legatos ad Vercingetorigem de pace et 
amicitia concilianda publice missos; non pretermitten- 
dum tantum commodum existimaverunt. Itaque, inter- 
fectis Novioduni custodibus, quique eo negotiandi aut 
itineris causa convenerant, pecuniam atque equos inter 
se partiti sunt; obsides civitatum Bibracte ad magistra- 
tum deducendos curaverunt; oppidum, quod ab se te« 
neri non posse judicabant, ne cui esset usui. Romanis, 
incenderunt; frumenti quod subito potuerunt navibus 
avexerunt, reliquum flumine atque incendio corrupe- 
runt; ipsi ex finitimis regionibus copias cogere, præsi- 
dia custodiasque ad ripas Ligeris disponere, equitatum- 
que omnibus locis, injiciendi timoris causa, ostentare 
cceperunt, si ab re frumentaria Romanos excludere aut 
adductos inopia ex provincia expellere possent. Quam: 
ad spem multum eos adjuvabat, quod Liger ex nivibus 

creverat, ut omnino vado non posse transiri videretur. 

LVI. Quibus rebus cognitis, Cæsar maturandum sibi 
censuit, si esset in perficiendis pontibus periclitandum, 
ut prius quam essent majores eo coacte copie dimi- 
caret. Nam ut, commutato consilio, iter in Provinciam 
converteret, id ne metu quidem necessario facien- 
dum existimabat : quum infamia atque indignitas rei, 
et oppositus mons Cevenna, viarumque difficultas impe- 
diebat, tum maxime quod abjuncto Labieno, atque iis 
legionibus quas una miserat, vehementer timebat. Ita- ' 
que, admodum magnis diurnis atque nocturnis itineri- 
bus confectis, contra omnium opinionem ad Ligerim 
pervenit ; vadoque per equites invento, pro rei necessi- 
tate opportuno, ut brachia modo atque humeri ad sus- 
tinenda arma liberi ab aqua esse possent, disposito equi- 
tatu qui vim fluminis refringeret, atque hostibus primo 
aspectu perturbatis, incolumem exercitum transduxit; 
frumentumque in agris et copiam pecoris nactus, re- 
pleto iis rebus exercitu, iter in Senones facere instituit. 

LVII. Dum hec apud Caesarem geruntur, Labienus, 
eo supplemento quod nuper ex Italia venerat relicto 
Agendici, ut esset impedimentis presidio, cum rv legio- 
nibus Lutetiam proficiscitur. Id est oppidum Parisio- 
rum, positum in insula fluminis Sequanz. Cujus adventu 
ab hostibus cognito , magnae ex finitimis civitatibus co- 
pie convenerunt. Summa imperii traditur Camulogeno 
Aulerco, qui, prope confectus ætate, tamen propter sin- 
gularem scientiam rei militaris ad eum est honorem evo- 
catus. Is quum animadvertisset perpetuam esse palu- 
dem quz influeret in Sequanam, atque illum omnem 

locum magnopere impediret, hic consedit, nostrosque 
transitu prohibere instituit. 

LVIII. Labienus primo vineas agere, cratibus atque 
aggere paludem explere, atque iter munire conabatur. 
Postquam id difficilius confieri animadvertit, silentio e 
castris tertia vigilia egressus, eodem quo venerat iti- 
nere Melodunum pervenit. Id est oppidum Senonum, in 
insula Sequane positum, ut paulo ante Lutetiam dixi- 
mus. Deprehensis navibus circiter r, celeriterque con- 
junctis, atque eo militibus impositis , et rei novitate per- 
territis oppidanis, quorum magna pars erat ad bellum 
evocata, sine contentione oppido potitur. Refecto ponte, 
quem superioribus diebus hostes resciderant, exercitum 
transducit, et secundo flumine ad Lutetiam iter facere. 
cepit. Hostes, re cognila ab iis qui a Meloduno profu- 
gerant, Lutetiam incendi, pontesque. ejus oppidi re- 
scindi jubent : ipsi profecti a palude, in ripis Sequane, 
e regione Lutetie, contra Labieni castra considunt. 

LIX. Jam Casar a Gergovia discessisse audiebatur; 
jam de /Eduorum defectione et secundo Gallie motu 
rumores afferebantur; Gallique in colloquiis, interclu- 
sum itinere et Ligeri Cesarem, inopia frumenti coac- 
tum, in Provinciam contendisse confirmabant. Bellovaci 
autem , defectione /Eduorum cognita, qui ante erant 
per se infideles, manus cogere atque aperte bellum pa- 
rare ceperunt. Tum Labienus, tanta rerum commuta- 
tione, longe aliud sibi capiendum consilium, atque an- 
tea senserat, intelligebat ; neque jam ut aliquid acqui- 
reret prelioque hostes lacesseret, sed ut incolumem 
exercitum Agendicum reduceret, cogitabat. Namque al- 

tera ex parte Bellovaci, qua civitas in Gallia maximam 
habet opinionem virtutis, instabant; alteram Camuloge- 
nus parato atque instructo exercitu tenebat : tum le- 
giones, a praesidio atque impedimentis interclusas, maxi- 
mum flumen distinebat. Tantis subito difficultatibus 
objectis, ab animi virtute auxilium petendum videbat. 

LX. Itaque, sub vesperum concilio convocato, co- 
hortatus ut ea qua imperasset diligenter industrieque 
administrarent, naves, quas a Meloduno deduxerat, sin- 
gulas equitibus romanis attribuit, et, prima confecta vi- 
gilia, 1v millia passuum secundo flumine progredi silen- 
tio, ibique se exspectari, jubet. Quinque cohortes, quas 
minime firmas ad dimicandum esse existimabat, castris 
presidio relinquit ; v ejusdem legionis reliquas de media 
nocte cum omnibus impedimentis adverso flumine, magno 
tumultu, proficisci imperat. Conquirit etiam lintres : has, 
magno sonitu. remorum incitatas, in eamdem partem mit- 
tit. Ipse post paulo, silentio egressus, cum tribus legio- 
nibus eum locum petit quo naves appelli jusserat. 

LXI. Eo quum esset ventum, exploratores hostium, 
ut omni fluminis parte erant dispositi, inopinantes, quod 
magna subito erat coorta tempestas, ab nostris oppri- 
muntur; exercitus equitatusque, equitibus romanis ad- 
ministrantibus, quos ei negotio prefecerat, celeriter 
transmittitur. Uno fere tempore sub lucem hostibus nun- 
tiatur in castris Romanorum prater consuetudinem tu- 
multuari, et magnum ire agmen adverso flumine, soni- 
tumque remorum in eadem parte exaudiri, et paulo in- 
fra milites navibus transportari. Quibus rebus auditis, 
quod existimabant tribus locis transire legiones, atque 

omnes, perturbatos defectione /Eduorum, fugam parare, 
suas quoque copias in tres partes distribuerunt. Nam, 
et presidio e regione castrorum relicto, et parva manu 
Metiosedum versus missa, quæ tantum progrederetur 
quantum naves processissent, reliquas copias contra La- 
bienum duxerunt. 

LXII. Prima luce, et nostri omnes erant transportati, 
et hostium acies cernebatur. Labienus, cohortatus milites 
« ut suz prisüne virtutis et tot secundissimorum præ- 
liorum memoriam retinerent , atque ipsum Caesarem, cu- 
jus ductu sapenumero hostes superassent, presentem 
adesse existimarent, » dat signum proelii. Primo concursu 
ab dextro cornu, ubi septima legio constiterat, hostes 
pelluntur, atque in fugam conjiciuntur. Ab sinistro, 
quem locum duodecima legio tenebat , quum primi ordi- 
nes hostium transfixi pilis concidissent, tamen acerrime 
reliqui resistebant, nec dabatsuspicionem fuga quisquam. 
Ipse dux hostium Camulogenus suis aderat, atque eos 
cohortabatur. At, incerto etiam nunc exitu victoriae, 
quum septima legionis tribunis esset nuntiatum que 
in sinistro cornu gererentur, post tergum bostiam legio- 
nem ostenderunt, signaque intulerunt. Ne eo quidem 
tempore quisquam loco cessit, sed circumventi omnes 
interfectique sunt. Eamdem fortunam tulit Camulogenus. 
At ii qui préiesidio contra castra Labieni erant relicti, 
quum prolium commissum audissent, subsidio suis ie- 
runt, collemque ceperunt, neque nostrorum militum 
victorum impetum sustinere potuerunt. Sic, cum suis fu- 
gientibus permixti, quos non silve montesque texeruut, 
ab equitatu sunt interfecti. Hoc negotio confecto, Labie- 

nus revertitur Àgendicum, ubi impedimenta totius exer- 
citus relicta erant. Inde cum omnibus copiis ad Cæsa- 
rem pervenit. 

LXIII. Defectione Æduorum cognita, bellum augetur.. 
Legationes in omnes partes circummittuntur ; quantum 
gratia, auctoritate, pecunia valent, ad sollicitandas civi- 
tates nituntur. Nacti obsides, quos Casar apud eos de- 
posuerat, horum supplicio dubitantes territant. Petunt 
a Vereingetorige /Edui, ad se veniat, rationesque belli 
gerendi communicet. Re impetrata, contendunt ut ipsis 
summa imperi tradatur; et re in controversiam de- 
ducta, totius Galliae concilium Bibracte indicitur. Eo- 
dem conveniunt undique frequentes. Multitudinis suf- 
fragiis res permittitur : ad unum omnes Vercingetori- 
gem probant imperatorem. Ab hoc concilio Remi, Lin- 
gones , Treviri abfuerunt : illi, quod amicitiam Romano- 
rum sequebantur; Treviri, quod aberant longius et ab 
Germanis premebantur, qua fuit causa quare toto ab- 
essent bello et neutris auxilia. mitterent. Magno dolore 
Ædui ferunt se dejectos principatu; queruntur fortune 
commutátionem, et Cesaris indulgentiam in se requi- 
runt : neque tamen, suscepto bello, suum consilium ab 
reliquis separare audent. Inviti, summ spei adolescen- 
tes, Eporedorix et Viridomarus, Vercingetorigi parent. 

LXIV. Ille imperat reliquis civitatibus obsides ; de- 
nique ei rei constituit diem. Huc omnes equites, xv 
millia numero, celeriter convenire jubet. « Peditatu 
quem ante habuerit se fore contentum dicit : neque for- 
tunam tentaturum, aut in acie dimicaturum ; sed , quo- 
niam abundet equitatu, perfacile esse factu frumenta- 

tionibus pabulationibusque Romanos prohibere : &quo 
modo animo sua ipsi frumenta corrumpant, zdificiaque 
incendant, qua rei familiaris jactura perpetuum impe- 
rium libertatemque se consequi videant. » His consti- 
tutis rebus, /Eduis Segusianisque, qui sunt finitimi Pro- 
vincie, x millia peditum imperat; huc addit equites 
nccc. His praeficit fratrem Eporedorigis, bellumque in- 
ferre Allobrogibus jubet. Altera ex parte, Gabalos proxi- 
mosque pagos Árvernorum in Helvios, item Rutenos 
Cadurcosque ad fines Volcarum Arecomicorum depopu- 
landos mittit. Nihilominus clandestinis nuntiis legatio- 
nibusque Allobrogas sollicitat, quorum mentes nondum 
ab superiore bello resedisse sperabat. Horum principibus 
pecunias , civitati autem imperium totius Provincia pol- 
licetur. | 

LXV. Ad hos omnes casus provisa erant præsidia 
cohortium duarum et viginti, que ex ipsa coacta Pro- 
vincia ab L. Cesare legato ad omnes partes opponeban- 
tur. Helvii, sua sponte cum finitimis proelio congressi, 
pelluntur, et C. Valerio Donotauro, Caburi filio, prin- 
cipe civitatis, compluribusque aliis interfectis, intra op- 
pida murosque compelluntur. Allobroges, crebris ad 
Rhodanum dispositis praesidiis, magna cum cura et di- 
ligentia suos fines tuentur. Caesar, quod hostes equitatu 
superiores esse intelligebat, et, interclusis omnibus iti- 
neribus, nulla re ex Provincia atque Italia sublevari 
poterat, trans Rhenum in Germaniam mittit ad eas ci- 
vitates quas superioribus annis pacaverat, equitesque 
ab his arcessit et levis armaturz pedites, qui inter eos 
preliari consueverant. Eorum adventu, quod minus 

idoneis equis utebantur, a tribunis militum reliquisque, 


sed et equitibus romanis atque evocatis, equos sumit, 


Germanisque distribuit. 

LXVI. Interea, dum haec geruntur, hostium copie 
ex Arvernis, equitesque qui toti Gallie erant imperati, 
conveniunt. Magno horum coacto numero, quum Cæsar 
in Sequanos per extremos Lingonum fines iter faceret, 
quo facilius subsidium Provincie ferri posset, circiter 
millia passuum x ab Romanis, trinis castris Vercingeto- 
rix consedit; convocatisque ad concilium praefectis equi- 
tum, venisse tempus victori demonstrat : « Fugere in 
Provinciam Romanos, Galliaque excedere. Id sibi ad 
præsentem obtinendam libertatem satis esse, ad reliqui 
temporis pacem atque otium parum profici; majoribus 
enim coactis copiis reversuros, neque finem belli factu- 
ros. Proinde agmine impeditos adoriantur : si pedites 
suis auxilium ferant, atque in eo morentur, iter con- 
fici non posse; si (id quod magis futurum confidat), 
relictis impedimentis, sue saluti consulant, et usu rerum 
necessariarum et dignitate spoliatum iri. Nam de equi- 
tibus hostium, quin nemo eorum progredi modo extra 
agmen audeat, ne ipsos quidem debere dubitare. Id quo 
majore faciant animo, copias se omnes pro castris habitu- 
rum, et terrori hostibus futurum. » Conclamant equites, 
« sanctissimo jurejurando confirmari oportere, ne tecto 
recipiatur, ne ad liberos, ne ad parentes, ne ad uxorem 
aditum habeat, qui non bis per hostium agmen pere- 
quitarit. » 

LXVII. Probata re, atque omnibus ad jusjurandum 
adactis, postero die, in tres partes distributo equitatu , 

due se acies ab duobus lateribus ostendunt, una a 
primo agmine iter impedire cepit. Qua re nuntiata, 
Cæsar suum quoque equitatum, tripartito divisum, ire 
contra hostem jubet. Pugnatur una tunc omnibus in 
partibus. Consistit agmen ; impedimenta inter legiones 
recipiuntur. Si qua in parte nostri laborare aut gravius 
premi videbantur, eo signa inferri Casar aciemque oon- 
verti jubebat : qua res et hostes ad insequendum tar- 
dabat, et nostros spe auxilii confirmabat. Tandem Ger- 
mani ab dextro latere, summum jugum nacti, hostes 
loco depellunt; fugientes usque ad flumen, ubi Vercin- 
getorix cum pedestribus cop'is consederat, persequun- 
tur, compluresque interficiunt. Qua re animadversa , re- 
liqui, ne circumvenirentur veriti, se fuge mandant. 
Omnibus locis fit cedes. Tres nobilissimi JEdui capti ad 
Cesarem perducuntur : Cotus, praefectus equitum , qui 
controversiam cum Convictolitane proximis comitiis ha- 
buerat; et Cavarilus, qui post defectionem Litavici 
pedestribus copiis prafuerat; et Eporedorix, quo duce 
ante adventum Caesaris /Edui cum Sequanis bello con- 
tenderant. 

LXVIII. Fugato omni equitatu, Vercingetorix copias 
suas, ut pro castris collocaverat, reduxit; protinusque 
Alesiam, quod est oppidum Mandubiorum, iter facere 
ccpit; celeriterque impedimenta ex castris educi, et se 
subsequi jussit. Cæsar, impedimentis in proximum col- 
lem deductis, duabusque legionibus presidio relictis, 
secutus, quantum diei tempus est passum, circiter tribus 
millibus hostium ex novissimo agmine interfectis, altero 
die ad Alesiam castra fecit. Perspecto urbis situ, per- 

territisque hostibus, quod equitatu, qua maxime parte 
exercitus confidebant, erant pulsi, adhortatus ab labo- 
rem milites, Alesiam circumvallare instituit. 

LXIX. Ipsum erat oppidum in colle summo, admo- 
dum edito loco ut nisi obsidione expugnari non posse 
videretur; cujus collis radices duo duabus ex partibus 
flumina subluebant. Ante id oppidum planities. circiter 
millia passuum ru in longitudinem patebat. Reliquis ex 
omnibus partibus colles, mediocri interjecto spatio , pari 
altitudinis fastigio, oppidum cingebant. Sub muro, que 
pars collis ad orientem solem spectabat, hunc omnem 
locum copie Gallorum compleverant, fossamque et ma- 
ceriam sex in altitudinem pedum preduxerant. Ejus mu- 
nitionis que ab Romanis instituebatur circuitus xı mil- 
lium passuum tenebat. Castra opportunis locis erant 
posita, ibique castella xxi facta; quibus in castellis in- 
terdiu stationes disponebantur, ne qua subito eruptio 
fieret ; hec eadem noctu excubitoribus ac firmis præsi- 
diis tenebantur. `. | 

LXX. Opere instituto, fit equestre prelium in ea pla- 
nitie quam, intermissam collibus, 11 millia passuum in 
longitudinem. patere, supra demonstravimus. Summa vi 
ab utrisque contenditur. Laborantibus nostris Cæsar 
Germanos submittit, legionesque pro castris constituit, 
ne qua subito irruptio ab hostium peditatu fiat. Presidio 
legionum addito, nostris animus augetur : hostes, in 
fugam conjecti, se ipsi multitudine impediunt, atque 
angustioribus portis relictis coarctantur. Tum Germani 
acrius usque ad munitiones sequuntur. Fit magna cedes. 
Nonnulli, relictis equis, fossam transire et maceriam 

transcendere conantur. Paulum legiones Cesar, quas 
pro vallo constituerat, promoveri jubet. Non minus qui 
intra munitiones erant Galli perturbantur ; veniri ad 
se confestim existimantes, ad arma conclamant ; non- 
nulli perterriti in oppidum irrumpumt. Vercingetorix 
jubet portas claudi, ne castra nudentur. Multis inter- 
fectis, compluribus equis captis, Germani sese reci- 
piunt. | 
LXXI. Vercingetorix, priusquam munitiones ab Ro- 
manis perficiantur, consilium capit omnem ab se equi- 
tatum noctu dimittere. Discedentibus mandat ut suam 
quisque eorum civitatem adeat, omnesque qui per æta- 
tem arma ferre possint ad bellum cogant. Sua in illos 
merita proponit; obtestaturque « ut sue salutis rationem 
habeant , neu se, de communi libertate optime meritum, 
in cruciatum hostibus dedant. Quod si indiligentiores 
fuerint, millia hominum delecta Lxxx una secum inte- 
ritura demonstrat. Ratione inita, frumentum se exigue 
dierum xxx habere, sed paulo etiam longius tolerare 
posse parcendo. » His datis mandatis, qua erat nostrum 
opus intermissum, secunda vigilia silentio equitatum 
dimittit. Frumentum omne ad se ferri jubet; capitis 
penam iis qui non paruerint constituit, Pecus, cujus 
magna erat ab Mandubiis compulsa copia, viritim dis- 
tribuit. Frumentum parce et paulatim metiri instituit. 
Copias omnes quas pro oppide collocaverat in oppi- 
.dum recipit. His rationibus auxilia Gallie exspectare, 
et bellum administrare parat. 
- LXXII. Quibus rebus ex perfugis:et captivis cogni- 
tis, Cæsar hac genera munitionis instituit. Fossam pe- 

dum xx directis lateribus duxit, ut ejus solum tantum- 
dem pateret quantum summa labra distabant. Reliquas 
omnes munitiones ab ea fossa pedes cp reduxit : id hoc 
consilio (quoniam tantum esset necessario spatium com- 
plexus, nec facile totum opus militum corona cingere- 
tur), ne de improviso aut noctu ad munitiones hostium 
multitudo advolaret, aut interdiu tela in nostros, operi 
destinatos, conjicere possent. Hoc intermisso spatio, 
duas fossas, xv pedes latas, eadem altitudine, perduxit : 
quarum interiorem , campestribus ac demissis locis, aqua 
ex flumine derivata complevit. Post eas aggerem ac val- 
lum xr pedum exstruxit. Huic loricam pinnasque adje- 
cit, grandibus cervis eminentibus ad commissuras plu- 
teorum atque aggeris, qui ascensum hostium tardarent. 
Et turres toto opere circumdedit, que pedes rxxx inter 
se distarent. 

LXXLI. Erat eodem tempore et materiari, et fru- 
mentari, et tantas munitiones fieri necesse, deminutis 
nostris copiis, qua longius ab castris progrediebantur ; 
ac nonnunquam opera nostra Galli tentare, atque erup- 
tionem ex oppido pluribus portis summa vi facere cona- 
bantur. Quare ad hec rursus opera addendum Casar 
putavit, quo minore numero militum munitiones defendi 
possent. Itaque truncis arborum aut admodum firmis 
ramis abscisis, atque horum delibratis atque præacutis 
cacuminibus , perpetua fosse, quinos pedes alte, duce- 
bantur. Huc illi stipites demissi, et ab infimo revincti, 
ne revellh possent, ab ramis eminebant. Quini erant 
ordines, conjuncti inter se atque implicati; quo qui in- 
traverant, se ipsi acutissimis vallis induebant : hos cippos 

appellabant. Ante hos, obliquis ordinibus in quincun- 
cem dispositis, scrobes trium in altitudinem pedum 
fodiebantur, paulatim angustiore ad infimum fastigio. 
Huc teretes stipites feminis crassitudine, ab summo 
praacuti et preusti, demittebantur, ita ut non amplius 
digitis 1v ex terra eminerent : simul, confirmandi et 
stabiliendi causa, singuli ab infimo solo pedes terra 
exculcabantur ; reliqua pars scrobis , ad occultandas in- 
sidias, viminibus ac virgultis integebatur. Hujus generis 
octoni ordines ducti ternos inter se pedes distabant : 
id ex similitudine floris lilium appellabant. Ante hec 
talee, pedem longe, ferreis hamis infixis, tote in terram 
infodiebantur, mediocribusque intermissis spatiis, om- 
nibus locis disserebantur, quos stimulos nominabant. 
LXXIV. His rebus perfectis, regiones secutus quam 
potuit equissimas pro loci natura, xiv millia passuum 
complexus, pares ejusdem generis munitiones, diversas 
ab his, contra exteriorem hostem perfecit, ut ne magna 
quidem multitudine, si ita accidat ejus discessu, muni- 
tionum praesidia circumfundi possent; neu cum periculo 
ex castris egredi cogantur, dierum xxx pabulum fru- 
mentumque habere omnes convectum jubet. 
` LXXV. Dum hec ad Alesiam geruntur , Galli, con- 
cilio principum indicto, non omnés qui arma ferre 
possent, ut censuit Vercingetorix, convocandos sta- 
tuunt, sed certum numerum cuique civitati imperan- 
dum; ne, tanta multitudine confusa, nec moderari, nec 
discernere suos, nec frumentandi rationem habere pos- 
sent. Imperant Æduis, atque eorum clientibus, Segu- 
sianis, Ámbivaretis, Aulercis Brannovicibus, Branno- 

viis, millia xxxv; parem numerum Arvernis, adjunctis 
Eleutetis Cadurcis, Gabalis, Velaunis, qui sub impe- 
rio Árvernorum esse consuerunt ; Senonibus, Sequanis, 
Biturigibus, Santonis, Rutenis, Carnutibus, duodena 
millia; Bellovacis x; totidem Lemovicibus; octona Pic- 
tonibus , et Turonis, et Parisiis , et Helviis; Suessionibus, 
Ambianis, Mediomatricis, Petrocoriis , Nerviis, Morinis, 
Nitiobrigibus, quina millia; Aulercis Cenomanis totidem ; 
Atrebatibus rv; Bellocassis, Lexoviis, Aulercis Eburo- 
nibus , terna; Rauracis et Boiis xxx; universis civitati- 
bus que Oceanum attingunt, queque eorum consue- 
tudine AÁrmorice appellantur (quo sunt in numero 
Curiosolites, Rhedones , Ambibari, Caletes, Osismii, 
Lemovices, Veneti, Unelli), sex. Ex his Bellovaci suum 
numerum non contulerunt, quod se suo nomine atque 
arbitrio cum Romanis bellum gesturos dicerent, neque 
cujusquam imperio obtemperaturos : rogati tamen a 
Commio, pro ejus hospitio, r1 millia miserunt. 

LXXVI. Hujus opera Commii, ita ut antea demons- 
travimus, fideli atque utili superioribus annis erat usus 
in Britannia Cæsar : quibus ille pro meritis civitatem 
ejus immunem esse jusserat, jura legesque reddiderat, 
atque ipsi Morinos attribuerat. Tanta tamen universie 
Gallie consensio fuit libertatis vindicanda et pristine 
belli laudis recuperande, ut neque beneficiis neque 
amicitie memoria moverentur; omnesque et animo et 
opibus in id bellum incumberent, coactis equitum vir 
millibus, et peditum circiter ccxr. Haec in /Eduoruimn 
finibus recensebantur, numerusque inibatur; praefecti 
constituebantur. Commio Atrebati, Viridomaro et Epo- 


DE BELLO GALLICO LIB. VII. 209 


redorigi JEduis, Vergasillauno Arverno, consobrino 
Vercingetorigis, summa imperii traditur. His delecti 
ex civitatibus attribuuntur, quorum consilio bellum ad- 
ministraretur. Omnes alacres et fiducie pleni ad Ale- 
siam proficiscuntur; neque erat omnium quisquam qui 
aspectum modo tante multitudinis sustineri posse ar- 
bitraretur, presertim ancipiti prelio, quum ex oppido 
eruptione pugnaretur, foris tanta copie equitatus pedi- 
tatusque cernerentur 

LXXVIT. At ii qui Alesiæ obsidebantur , preterita 
die qua suorum auxilia exspectaverant, consumpto omni 
frumento, inscii quid in Æduis gereretur, concilio 
coacto, de exitu fortunarum suarum consultabant. Apud 
quos variis dictis sententiis, quarum pars deditionem, 
pars, dum vires suppeterent, eruptionem censebant, 
non pretereunda videtur oratio Critognati, propter ejus 
singularem ac nefariam crudelitatem. Hic, summo in 
Arvernis ortus loco, et magna habitus auctoritatis : 
« Nihil, inquit, de eorum sententia dicturus sum qui 
turpissimam servitutem deditionis nomine appellant; 
neque hos habendos civium loco, neque ad concilium 
adhibendos censeo. Cum iis mihi res sit qui eruptionem 
probant, quorum in consilio, omnium vestrum consensu , 
pristine residere virtutis memoria videtur. Animi est 
ista mollities, non virtus, inopiam paulisper ferre non 
posse. Qui se ultro morti offerant facilius reperiuntur 
quam qui dolorem patienter ferant. Atque ego hanc sen- 
tentiam probarem (nam apud me tantum dignitas po- 
test), si nullam preterquam vite nostrae jacturam fieri 
viderem; sed in consilio capiendo omnem Galliam re- 

spiciamus, quam ad nostrum auxilium concitavimus. 
Quid, hominum millibus Lxxx uno loco interfectis, 
propinquis consanguineisque nostris ànimi fore existi- 
matis, si pene in ipsis cadaveribus prelio decertare 
cogentur? Nolite hos vestro auxilio spoliare, qui vestre 
salutis causa suum periculum neglexerint; nec stultitia 
ac temeritate vestra, aut imbecillitate animi, omnem 
Galliam prosternere et perpetue servituti addicere. An, 
quod ad diem non venerunt, de eorum fide constantia- 
que dubitatis? Quid ergo! Romanos in illis ulterioribus 
munitionibus animine causa quotidie exerceri putatis? 
Si illorum nuntiis confirmari non potestis, omni aditu 
presepto, iis utimini testibus, appropinquare eorum 
adventum; cujus rei timore exterriti, diem noctemque 
in opere versantur. Quid ergo mei consilii est? Facere 
quod nostri majores, nequaquam pari bello Cimbrorum 
Teutonumque, fecerunt; qui, in oppida compulsi, àc 
simili inopia subacti, eorum corporibus qui etate inu- 
tiles ad bellum videbantur vitam toleraverunt, neque 
se hostibus tradiderunt. Cujus rei si exemplum non 
haberemus, tamen libertatis causa institui, et posteris 
prodi, pulcherrimum judicarem. Nam quid illi simile 
bello fuit? Depopulata Gallia, Cimbri, magnaque illata 
calamitate, finibus quidem nostris aliquando excesserunt, 
atque alias terras petierunt ; jura, leges, agros, liberta- 
tem nobis reliquerunt : Romani vero quid petunt aliud, 
aut quid volunt, nisi, invidia adducti, quos fama nobiles 
potentesque bello cognoverunt, horum in agris civita- 
tibusque considere, atque his eternam injungere servi- 
tutem? neque enim unquam alia conditione bella gesse- 

runt. Quod si ea quæ in longinquis nationibus geruntur 
ignoratis, respicite finitimam Galliam, quæ in provin- 
ciam redacta, jure et legibus commutatis , securibus sub- 
jecta, perpetua premitur servitute. » 

LXXVIII. Sententiis dictis constituunt ut qui va- 
letudine aut ætate inutiles sint bello oppido excedant, 
atque omnia prius experiantur quam ad Critognati sen- 
tentiam descendant; illo tamen potius utendum consi- 
lio, si res cogat atque auxilia morentur, quam aut de- 
ditionis aut pacis subeundam conditionem. Mandubii, 
qui eos oppido receperant, cum liberis atque uxoribus 
exire coguntur. Hi, quum ad munitiones Romanorum 
accessissent, flentes omnibus precibus orabant ut se, 
in servitutem receptos, cibo juvarent. At Cæsar, dispo- 
sitis in vallo custodibus, recipi prohibebat. 

LXXIX. Interea Commius et reliqui duces quibus 
summa imperii permissa erat cum omnibus copiis ad 
Alesiam perveniunt, et, colle exteriore occupato, non 
longius m passibus ab nostris munitionibus considunt. 
Postero die, equitatu ex castris educto, omnem eam pla- 
nitiem , quam in longitudinem m1 millia passuum patere 
demonstravimus, complent, pedestresque copias paulum 
ab eo loco abditas in locis superioribus constituunt. Erat 
ex oppido Alesia despectus in campum. Concurritur, 
his auxiliis visis; fit gratulatio inter eos, atque omnium 
animi ad letitiam excitantur. Itaque, productis copiis, 
ante oppidum considunt , et proximam fossam cratibus 
integunt atque aggere explent, seque ad eruptionem at- 
que omnes casus comparant. 

LXXX. Casar, omni exercitu ad utramque partem 

munitionum disposito, ut, si usus veniat, suum quis- 
que locum teneat et noverit, equitatum: ex castris educi, 
et prelium committi jubet. Erat ex omnibus castris, 
qua summum undique jugum tenebant, despectus; at- 
que omnium militum intenti animi pugnae proventum 
exspectabant. Galli inter equites raros sagittarios expe- 
ditosque levis armature interjecerant, qui suis cedenti- 
bus auxilio succurrerent, et nostrorum equitum impetum 
sustinerent. Ab his complures de improviso vulnerati 
prelio excedebant. Quum suos pugna superiores esse 
Galli confiderent, et nostros premi multitudine vide- 
rent, ex omnibus partibus, et ii qui munitionibus 
continebantur, et ii qui ad auxilium convenerant, 
clamore et ululatu suorum animos confirmabant. Quod 
in conspectu omnium res gerebatur, neque recte ac tur- 
piter factum celari poterat, utrosque et laudis cupiditas 
et timor ignominie ad virtutem excitabant. Quum a me- 
ridie prope ad solis occasum dubia victoria pugnaretur, 
Germani una in parte confertis turmis in hostes im- 
petum fecerunt, eosque propulerunt; quibus in fugam 
conjectis , sagittarii circumventi interfectique sunt. Item 
ex reliquis partibus nostri, cedentes usque ad castra in- 
secuti, sui colligendi facultatem non dederunt. At ii qui 
ab Alesia processerant, moesti , prope victoria desperata, 
se in oppidum receperunt. 

LXXXI. Uno die intermisso, Galli, atque, hoc spa- 
tio, magno cratium, scalarum, harpagonum numero 
effecto, media nocte silentio ex castris egressi, ad cam- 
pestres munitiones accedunt. Subito clamore sublato, 
qua significatione qui in oppido obsidebantur de suo 

adventu cognoscere 4 x , crates projicere, fundis, sa-. 
gittis, lapidibus nostros de vallo deturbare, reliquaque: 
qua ad oppugnationem pertineant administrare. Eodem 
tempore, clamore exaudito, dat tuba signum suis Vercin- 
getorix, atque ex oppido educit. Nostri, ut superioribus 
diebus suus cuique erat locus definitus, ad munitiones 
accedunt ; fundis, librilibus, sudibusque, quas in opere 
disposuerant, ac glandibus, Gallos perterrent. Prospectu. 
tenebris adempto, multa utrinque vulnera accipiuntur; 
complura tormentis tela conjiciuntur. At M. Antonius et 
C. Trebonius, legati, quibus ez partes ad defendendum 
obvenerant, qua ex parte premi nostros intellexerant , 
iis auxilio ex ulterioribus castellis deductos submittebant. 

LXXXII. Dum longius ab munitione aberant Galli, 
plus multitudine telorum proficiebant : posteaquam pro- 
pius successerunt, aut se ipsi stimulis inopinantes indue- 
bant, aut in scrobes delapsi transfodiebantur, aut ex 
vallo et turribus transjecti. pilis muralibus interibant. 
Multis undique vulneribus acceptis, nulla munitione 
perrupta, quum lux appeteret, veriti ne ab latere aperto 
ex superioribus castris eruptione circuimnvenirentur, se 
ad suos receperunt. At interiores, dum ea qua a Ver- 
cingetorige ad eruptionem preparata erant proferunt, 
priores fossas explent, diutius in iis rebus administrandis 
morati, prius suos discessisse cognoverunt quam mu- 
nitionibus appropinquarent. Ita, re infecta, in oppidum 
reverterunt. 

LXXXIII. Bis magno cum detrimento repulsi Galli 
quid agant consulunt; locorum peritos adhibent; ab 
his superiorum castrorum situs munitionesque cognos- 

cunt. Erat a septemtrionibus colliggguem, propter magni- 
tudinem circuitus, opere mun rti non potuerant nos- 
tri; necessarioque pæne iniquo loco et leniter declivi 
castra fecerant. Hec C. Antistius Reginus et C. Cani- 
nius Rebilus, legati, cum duabus legionibus obtinebant. 
Cognitis per exploratores regionibus, duces hostium rx 
millia ex omni numero deligunt earum ‘civitatum que 
maximam virtutis opinionem habebant; quid, quoque 
pacto agi placeat, occulte inter se constituunt; adeundi 
tempus definiunt, quum meridies esse videatur. Iis co- 
piis Vergasillaunum Arvernum , unum ex quatuor duci- 
bus, propinquum Vercingetorigis, praficiunt. Ille, ex 
castris prima vigilia egressus, prope confecto sub lucem 
itinere, post montem se occultavit, militesque ex noc- 
turno labore sese reficere jussit. Quum jam meridies ap- 
propinquare videretur, ad ea castra quz supra demons- 
travimus contendit; eodemque tempore equitatus ad 
campestres munitiones accedere, et reliqua copia sese 
pro castris ostendere coeperunt. 

LXXXIV. Vercingetorix, ex arce Alesic suos conspi- 
catus, ex oppido egreditur; a castris longurios , muscu- 
los, falces, reliquaque qua eruptionis causa paraverat, 
profert. Pugnatur uno tempore omnibus locis acriter, 
atque omnia tentantur. Qua minime visa pars firma est, 
huc concurritur. Romanorum manus tantis munitioni- 
bus distinetur, nec facile pluribus locis occurrit. Multum 
ad terrendos nostros valuit clamor qui post tergum 
pugnantibus exstitit, quod suum periculum in aliena 
vident virtute consistere : omnia enim plerumque 
qua absunt vehementius hominum mentes perturbant. 

LXXXV. Casar, idoneum locum nactus, quid quaque 
in parte geratur cognoscit, laborantibus auxilium sub- 
mittit. Utrisque ad animum occurrit, unum illud esse 
tempus quo maxime contendi conveniat. Galli, nisi per- 
fregerint munitiones, de omni salute desperant : Ro- 
mani, si rem obtinuerint, finem omnium laborum ex- 
spectant. Maxime ad superiores munitiones laboratur, 
quo Vergasillaunum missum demonstravimus. Exiguum 
loci ad. declivitatem fastigium magnum habet momen- 
tum. Alii tela conjiciunt; alii, testudine facta, subeunt; 
defatigatis invicem integri succedunt. Agger, ab univer- 
sis in munitionem conjectus, et ascensum dat Gallis, et 
ea que in terram occultaverant Romani contegit. Nec 
jam arma nostris nec vires suppetunt. 

LXXXVI. His rebus cognitis, Cæsar Labienum cum 
cohortibus vr subsidio laborantibus mittit. Imperat, si 
sustinere non possit, deductis cohortibus eruptione pu- 
gnet; id, nisi necessario, ne faciat. Ipse adit reliquos; 
cohortatur ne labori succumbant; omnium superiorum 
dimicationum fructum in eo die atque hora docet con- 
sistere. Interiores, desperatis campestribus locis propter 
magnitudinem munitionum, loca prerupta ex ascensu 
tentant; huc ea qua paraverant conferunt; multitu- 
dine telorum ex turribus propugnantes deturbant; ag- 
gere et cratibys fossas explent, aditus expediunt; falci- 
bus vallum ac loricam rescindunt. 

LXXXVII. Cesar mittit primo Brutum adolescentem 
cum cohortibus vi, post cum aliis vr C. Fabium lega- 
tum ; postremo ipse, quum vehementius pugnaretur, 
integros subsidio adducit. Restituto prelio ac repulsis 

hostibus, eo quo Labienum miserat contendit; cohor- 
tes Iv ex proximo castello deducit; equitum se partem 
sequi, partem circumire exteriores munitiones, et ab 
tergo hostes adoriri jubet. Labienus, postquam neque 
aggeres neque fosse vim hostium sustinere poterant, 
coactis undequadraginta cohortibus, quas ex proximis 
praesidiis deductas fors obtulit, Czesarem per nuntios fa- 
cit certiorem quid faciendum existimet. 

LXXXVIII. Accelerat Cesar, ut proelio intersit. Ejus 
adventu ex colore vestitus cognito (quo insigni in præ- 
liis uti consueverat), turmisque equitum et cohortibus 
visis quas se sequi jusserat, ut de locis superioribus hzc 
declivia et devexa cernebantur, hostes proelium commit- 
tunt. Utrinque clamore sublato, excipit rursus ex vallo 
atque omnibus munitionibus clamor. Nostri, omissis pi- 
lis, gladiis rem gerunt. Repente post tergum equitatus 
cernitur; cohortes alie appropinquant. Hostes terga ver- 
tunt; fugientibus equites occurrunt; fit magna cedes. 
Sedulius, dux et princeps Lemovicum, occiditur ; Ver- 
gasilaunus Arvernus vivus in fuga comprehenditur ; 
signa militaria Lxxıv ad Caesarem referuntur; pauci ex 
tanto numero se incolumes in castra recipiunt. Conspi- 
cati ex oppido cedem et fugam suorum, desperata sa- 
lute, copias a munitionibus reducunt. Fit protinus, hac 
re audita, ex castris Gallorum fuga. Quod nisi crebris 
subsidiis ac totius diei labore milites fuissent defessi, 
omnes hostium copi: deleri potuissent. De media nocte 
missus equitatus novissimum agmen consequitur : ma- 
gnus numerus capitur atque interficitur ; reliqui ex fuga 
in civitates discedunt. 

LXXXIX. Postero die Vercingetorix, concilio con- 
vocato , « id se bellum suscepisse non suarum necessita- 
tum, sed communis libertatis causa, demonstrat; et, 
quoniam sit fortune cedendum, ad utramque rem se il- 
lis offerre, seu morte sua Romanis satisfacere, seu vi- 
vum tradere velint. » Mittuntur de his rebus ad Cæsa- 
rem legati. Jubet arma tradi, principes produci. Ipse 
in munitione pro castris consedit ; eo duces producun- 
tur. Vercingetorix deditur, arma projiciuntur. Reserva- 
tis /Eduis atque Arvernis, si per eos civitates recuperare 

posset, ex reliquis captivis toto exercitu capita singula, 
prede nomine, distribuit. 

XC. His rebus confectis, in /Eduos proficiscitur; ci- 
vitatem recipit. Eo legati ab Arvernis missi que impe- 
 raret se facturos pollicentur. Imperat magnum nume- 
rum obsidum. Legiones in hiberna mittit. Captivorum 
circiter xx millia /Eduis Arvernisque reddit. T. Labie- 
num cum 1I legionibus et equitatu in Sequanos profi- 
cisci jubet ; huic M. Sempronium Rutilium attribuit. 
C. Fabium et L. Minucium Basilum cum n legionibus 
in Remis collocat, ne quam a finitimis Bellovacis cala- 
mitatem accipiant. C. Antistium Reginum in Ambivare- 
tos, T. Sextium in Bituriges, C. Caninium Rebilum in 
Rutenos, cum singulis legionibus, mittit. Q. Tullium Ci- 
ceronem et P. Sulpicium Cabilloni et Matiscone in /Eduis 
ad Ararim, rei frumentarie causa, collocat. Ipse Bi- 
bracte hiemare constituit. His rebus litteris Cassaris co- 
gnitis Rome, dierum xx supplicatio indicitur. 

PRJEFATIO A. HIRTII. 


Corcia assiduis tuis vocibus, Balbe, quum quoti- 
diana mea recusatio non difficultatis excusationem, sed 
inertiæ videretur deprecationem habere, difficillimam 
rem suscepi. Cæsaris nostri Commentarios rerum gesta- 
rum Gallie non comparandis sttperioribus atque insequen- 
tibus ejus scriptis contexui ; novissimumque imperfectum 
ab rebus gestis Alexandrie confeci usque ad exitum non 
quidem civilis dissensionis , cujus finem nullum videmus, 
sed vita Caesaris. Quos utinam qui legent scire possint 


quam invitus susceperim scribendos, quo facilius ca- 


* De auctore libri octavi de Bello Gallico, et librorum de 
Alexandrino, Africano, atque Hispanico Bello, vide, in Præfa- 
tione nostre editioni prefixa, testimonium Suetonii et eruditorum 
conjectationes. 

ream stultitia atque arrogantie crimine, qui me mediis 
interposuerim Cesaris scriptis. Constat enim inter om- 
nes nihil tam operose ab aliis esse perfectum quod non 
horum elegantia Commentariorum superetur, qui sunt 
editi ne scientia tantarum rerum scriptoribus deesset, 
adeoque probantur omnium judicio ut prerepta non præ- 
bita facultas scriptoribus videatur. Cujus tamen rei ma- 
jor nostra quam reliquorum est admiratio : ceteri enim 
quam bene atque emendate, nos etiam quam facile atque 
celeriter eos perfecerit scimus. Erat autem in Cesare 
quum facultas atque elegantia summa scribendi, tum ve- 
rissima scientia suorum consiliorum explicandorum. Mihi 
ne illud quidem accidit ut Alexandrino atque Africano 
bello interessem; que bella quanquam ex parte nobis 
Cæsaris sermone sunt nota, tamen aliter audimus ea 
qua rerum novitate aut admiratione nos capiunt, aliter 
que pro testimonio sumus dicturi. Sed ego nimirum, 


dum omnes excusationis causas colligo ne cum Cæsarė 
conferar, hoc ipso crimen arrogantie subeo, quod me 


judicio cujusquam existimem posse cum Cesare compa- 


rari. Vale: 


LIBER OCTAVUS. 


I. Ow«x Gallia devicta, Cesar quum superiore æs- 
tate nullum bellandi tempus intermisisset, militesque 
hibernorum quiete reficere a tantis laboribus vellet, com- 
plures eodem tempore civitates renovare belli consilia 
nuntiabantur, conjurationesque facere. Cujus rei verisi- 
milis causa afferebatur, quod Gallis omnibus cognitum 
esset neque ulla multitudine in unum locum coacta 
resisti posse Romanis, nec, si diversa bella complures 
eodem tempore inissent civitates, satis auxilii aut spa- 
tii aut copiarum habiturum exercitum populi romani 
ad omnia persequenda; non esse autem alicui civitati 
sortem incommodi recusandam, si tali mora relique 
possent se vindicare in libertatem. 

II. Que ne opinio Gallorum confirmaretur, Cæsar 
M. Antonium questorem suis prafecit hibernis; ipse 
cum equitatus presidio pridie kal. januarias ab oppido 
' Bibracte proficiscitur ad legionem xis, quam non longe 
a finibus /Eduorum collocaverat in finibus Biturigum, 
eique adjungit legionem xr, que proxima fuerat. Binis 
cohortibus ad impedimenta tuenda relictis, reliquum 
exercitum in copiosissimos agros Biturigum inducit, qui, 

quum latos fines et complura oppida haberent, unius 
legionis hibernis non potuerant contineri quin bellum 
pararent conjurationesque facerent. 

III. Repentino adventu Cesaris accidit, quod impa- 
ratis disjectisque accidere fuit necesse, ut sine timore 
ullo rura colentes prius ab equitatu opprimerentur 


quam confugere in oppida possent. Namque etiam illud ° 


vulgare incursionis signum hostium , quod incendiis ædi- 
ficiorum intelligi consuevit, Casaris id erat interdicto 
sublatum, ne aut copia pabuli frumentique, si longius 
progredi vellet, deficeretur, aut hostes incendiis terre- 
rentur. Multis hominum millibus captis, perterriti Bitu- 
riges, qui primum adventum effugere potuerant Roma- 
norum, in finitimas civitates , aut privatis hospitiis con- 
fisi aut societate consiliorum ,* confugerant. Frustra; 
nam Casar magnis itineribus omnibus locis occurrit, 
nec dat ulli civitati spatium de aliena potius quam de 
domestica salute cogitandi : qua celeritate et fideles ami- 
cos retinebat, et dubitantes terrore ad conditiones pacis 
adducebat. Tali conditione proposita, Bituriges, quum 
sibi viderent clementia Cesaris reditum patere in ejus 
amicitiam, finitimasque civitates sine ulla poena dedisse 
obsides atque in fidem receptas esse, idem fecerunt. 
IV. Cæsar militibus, pro tanto labore ac patientia, qui 
brumalibus diebus, itineribus difficillimis, frigoribus in- 
tolerandis, studiosissime permanserant in labore, duce- 
nos sestertios, centurionibus rr millia nummum, prede 
nomine, condonanda pollicetur; legionibusque in hiberna 
remissis, ipse se recipit die xL Bibracte. Ibi quum jus 
diceret, Bituriges ad eum legatos mittunt, auxilium pe- 

titum contra Carnutes, quos intulisse bellum sibi que- 
rebantur. Qua re cognita, quum non amplius x et vii 
dies in hibernis esset commoratus, legiones xiv et vt ex 
hibernis ab Arare edueit; quas ibi collocatas, explican- 
dæ rei frumentarie causa, superiore commentario de- 
monstratum est. Ita cum duabus legionibus ad perse- 
quendos Carnutes proficiscitur. 

'V. Quum fama exercitus ad hostes esset perlata, 
calamitate ceterorum ducti Carnutes, desertis vicis op- 
pidisque qua, tolerandz hiemis causa, constitutis re- 
pente exiguis ad necessitatem zdificiis, incolebant (nu- 
per enim devicti complura oppida dimiserant), dispersi 
profugiunt. Cæsar , erumpentes eo maxime tempore acer- 
rimas tempestates quum subire milites nollet, in oppido 
Carnutum Genabo casfta ponit, atque in tecta partim 
Gallorum, partim que, conjectis celeriter stramentis 
tentoriorum integendorum gratia, erant inzdificata, mi- 
lites contegit. Equites tamen et auxiliarios pedites in 
omnes partes mittit quascunque petisse dicebantur hos- 
tes. Nec frugtra; nam plerumque magna przda potiti - 
nostri reverfuitur. Oppressi Carnutes hiemis difficul- 
tate, terrore periculi, quum tectis expulsi nullo loco diu- 
tius consistere auderent, nec silvarum presidio tempes- 
tatibus durissimis tegi possent, dispersi, magna parte 
amissa suorum, dissipantur in finitimas cjvitates. 

VI. Cæsar tempore anni difficillimo quum satis habe- 
ret convenientes manus dissipare, ne quod initium belli 
nasceretur, quantumque in ratione esset, exploratum 


haberet sub tempus zstivorum nullum summum bellum 


posse conflari, C. Trebonium, cum n legiohibus quas 

secum habebat, in hibernis Genabi collocavit. Ipse, quum 
crebris legationibus Remorum certior fieret Bellovacos, 
qui belli gloria Gallos omnes Belgasque præstabant , fini- 
timasque his civitates, duce Correo Bellovaco et Com- 
mio Atrebate, exercitus comparare, atque in unum lo- 
cum cogere, ut omni multitudine in fines Suessionum, 
qui Remis erant attributi, facerent impressionem; per- 
tinere autem non tantum ad dignitatem, sed etiam ad 
salutem suam judicaret, nullam calamitatem socios op- 
time de republica meritos accipere; legionem ex hiber- 
nis evocat rursus xi, litteras autem ad C. Fabium mittit 
ut in fines Suessionum legiones duas quas habebat ad- 
duceret, alteramque ex duabus ab T. Labieno arcessit. 
Ita, quantum hibernorum opportunitas bellique ratio 
postulabat, perpetuo suo labore, invicem legionibus ex- 
peditionum onus injungebat. 

VII. His copiis coactis, ad Bellovacos proficiscitur, 
castrisque in eorum finibus positis, equitum turmas di- 
mittit in omnes partes ad aliquos excipiendos ex quibus 
hostium consilia cognosceret. Equites, officio functi, re- 
nuntiant paucos in ædificiis esse inventos, atque hos 
non qui agrorum colendorum causa remansissent (nam- 
que esse undique diligenter demigratum), sed qui spe- 
culandi gratia essent remissi. À quibus quum quaereret 
Cesar .quo loco multitudo esset Bellovacorum, quodve 
esset consilium eorum, inveniebat Bellovacos omnes 
qui arma ferre possent in unum locum convenisse, 
itemque Ambianos , Aulercos, Caletos, Velocasses, Atre- 
bates; locum castris excelsum, in silva circumdatà pa- 
lude, delegisse; omnia impedimenta in ulteriores silvas 


224 C. JULII CÆSARIS COMMENTARIORUM 
contulisse; complures esse principes belli auctores, sed 
multitudinem maxime Correo obtemperare, quod ei 
summo esse odio nomen populi romani intellexissent ; 
paucis ante diebus ex his castris Atrebatem Commium 
discessisse , ad auxilia Germanorum adducenda, quorum 
et vicinitas propinqua, et multitudo esset infinita ; con- 
stituisse autem Bellovacos, omnium principum consensu, 
summa plebis cupiditate, si, ut dicebatur, Cæsar cum 
tribus legionibus veniret, offerre se ad dimicandum, ne 
miseriore ac duriore postea conditione cum toto exercitu 
decertare cogerentur; si majores copias ageret, in eo 
loco permanere quem delegissent, pabulatione autem, 
que propter anni tempus quum exigua tum disjecta 
esset, et frumentatione et reliquo commeatu ex insidiis 
prohibere Romanos. 

VIII. Qua Casar consentientibus pluribus quum co- 
gnovisset, atque ea qua proponerentur consilia plena 
prudentia longeque a temeritate barbarorum remota 
esse judicaret , rebus omnibus inserviendum statuit quo 
celerius hostes, contempta suorum paucitate , prodirent 
in aciem. Singularis enim virtutis veterrimas legiones vit, 
virt et ix habebat; summe spei delectzeque juventutis xr, 
qui, octavo jam stipendio functa, tamen collatione reli- 
quarum nondum eamdem vetustatis ac virtutis ceperat 
opinionem. Itaque, concilio advocato, rebus iis qua ad 
se essent delatæ omnibus expositis, animos multitudinis 
confirmat. Si forte hostes trium legionum numero posset 
elicere ad dimicandum, agminis ordinem ita constituit 
ut legio vr, vri, 1x ante omnia irent impedimenta; 
deinde omnium impedimentorum agmen (quod tamen 

erat mediocre, ut in expeditionibus esse consuevit) co- 
geret undecima, ne majoris multitudinis species acci- 
dere hostibus posset quam ipsi depoposcissent. Hac ra- 
tione pæne quadrato agmine instructo, in conspectum 
hostium, celerius opinione eorum, exercitum adducit. 

IX. Quum repente instructas velut in acie certo gradu 
legiones accedere Galli viderent, quorum erant ad Cæ- 
sarem plena fiducia consilia perlata, sive certaminis pe- 
riculo , sive subito adventu, seu exspectatione nostri con- 
silii, copias instruunt pro castris, nec loco superiore 
decedunt. Cæsar, etsi dimicare optaverat, tamen, admi- 
ratus tantam multitudinem hostium, valle intermissa, 
magis in altitudinem depressa quam late patente, cas- 
tra castris hostium confert. Hzc imperat vallo pedum 
xu muniri, loriculamque pro ratione ejus altitudinis 
inzedificari; fossam duplicem pedum quinum denum la- 
teribus directis deprimi; turres crebras excitari in alti- 
tudinem mr tabulatorum, pontibus trajectis constratis- 
que conjungi, quorum frontes viminea loricula muni- 
rentur; ut ab hostibus duplici fossa, duplici propugna- 
torum ordine defenderetur, quorum alter ex pontibus, 
quo tutior altitudine esset, hoc audacius longiusque tela 
permitteret , alter, qui propior hostem in ipso vallo col- 
locatus esset, ponte ab incidentibus telis tegeretur. Por- 
tis fores altioresque turres imposuit. 

X. Hujus munitionis duplex erat consilium : namque 
et operum magnitudinem et timorem suum sperabat 
fiduciam barbaris allaturum ; et, quum pabulatum fru- 
mentatumque longius esset proficiscendum , parvis co- 
piis castra munitione ipsa videbat posse defendi. Inte- 

I. (5 

rim crebro, paucis utrinque procurrentibus inter bina 
castra, palude interjecta contendebatur : quam tamen 
paludem nonnunquam aut nostra auxilia Gallorum Ger- 
manorumque transibant, acriusque hostes insequeban- 
tur, aut vicissim hostes, eamdem transgressi, nostros 
longius submovebant. Accidebat autem quotidianis pa- 
bulationibus (id quod accidere erat necesse, quum raris 
. disjectisque ex edificiis pabulum conquireretur) ut im- 
peditis locis dispersi pabulatores civcumvenirentur : que 
res etsi mediocre detrimentum jumentorum ac servorunr 
nostris afferebat, tamen stultas cogitationes incitabat 
barbarorum ; atque eo magis quod Commius, quem 
profectum ad auxilia Germanorum arcessenda docui, 
cum equitibus venerat; qui tametsi numero non am- 
plius erant quingenti, tamen Germanorum adventu bar- 
bari inflabantur. | 

XI. Cesar, quum animadverteret hostem complu- 
res dies castris, palude et loci natura munitis, se te- 
nere, neque oppugnari castra eorum sine dimicatione 
perniciosa, nec locum munitionibus claudi nisi a ma- 
jore exercitu posse, litteras ad Trebonium mittit, ut, 
quam celerrime posset, legionem xri, qua cum T. Sex- 
tio legato in Biturigibus hiemabat, arcesseret, atque ita 
cum ri legionibus magnis itineribus ad se veniret. Ipse 
equites invicem Remorum ac Lingonum, reliquarumque 
civitatum, quorum magnum numerum evocaverat, pre- 
sidio pabulationibus mittit, qui subitas hostium incur- 
siones sustinerent. | 

XII. Quod quum quotidie fieret, ac jam consuetu- 
dine diligentia minueretur (quod plerumque accidit diu- 

turnitate), Bellovaci, delecta manu peditum, cognitis 
stationibus quotidianis equitum nostrorum, silvestribus 
locis insidias disponunt; eodemque equites postero die 
mittunt, qui primum elicerent nostros insidiis, deinde 
circumventos aggrederentur. Cujus mali sors incidit Re- 
mis , quibus ille dies fungendi muneris obvenerat. Nam- 
que ii, quum repente hostium equites animadvertissent, 
ac numero superiores paucitatem contempsissent , cupi- 
dius insecuti, a peditibus undique sunt circumdati. Quo 
facto perturbati, celerius quam consuetudo fert eques- 
tris proelii se receperunt, amisso Vertisco, principe ci- 
vitatis, prefecto equitum, qui, quum vix equo propter 
etatem posset uti, tamen , consuetudine Gallorum, neque 
etatis excusatione in suscipienda prefectura usus erat, 
neque dimicari sine se voluerat. Inflantur atque incitan- 
tur hostium animi secundo proelio, principe et prefecto 
Remorum interfecto; nostrique detrimento admonentur 
diligentius exploratis locis stationes disponere, ac mo- 
deratius cedentem insequi hostem. x 
XIII. Non intermittuntur interim quotidiana prælia 
in conspectu utrorumque castrorum , quæ ad vada trans- 
itusque fiebant paludis. Qua contentione Germani quos 
propterea Casar traduxerat Rhenum ut equitibus in- 
terpositi preeliarentur, quum constantius universi pa- 
ludem transissent, paucisque resistentibus interfectis per- 
tinacius reliquam multitudinem essent insecuti, perter- 
riti non solum ii qui aut cominus opprimebantur aut 
eminus vulnerabantur, sed etiam qui longius subsidiari 
consueverant, turpiter fugerunt; nec prius finem fuge 
fecerunt, sepe amissis superioribus locis, quam se aut 


15. 

in castra suorum reciperent, aut nonnulli, pudore coacti, 
longius profugerent. Quorum periculo sic omnes copie 
sunt perturbate, ut vix judicari posset utrum secundis 
parvulis rebus: insolentiores an adversis mediocribus 
timidiores essent. 

XIV. Compluribus diebus iisdem in castris consump- 
tis, quum propius accessisse legiones et C. Trebonium 
legatum cognovissent, duces Bellovacorum, veriti simi- 
lem obsessionem Alesie, noctu dimittunt eos quos aut 
etate aut viribus inferiores aut inermes habebant, una- 
que reliqua impedimenta. Quorum perturbatum et con- 
fusum dum explicant agmen (magna enim multitudo 
carrorum etiam expeditos sequi Gallos consuevit), op- 
pressi luce, copias armatorum pro suis instruunt castris, 
ne prius Romani persequi se inciperent quam longius 
agmen impedimentorum suorum processisset. At Cæsar 
neque resistentes aggrediendos, neque cedentes tanto 
collis ascensu lacessendos judicabat; neque non usque 
eo legiones admovendas, ut discedere ex eo loco sine pe- 
riculo barbari, militibus instantibus, non possent. Ita, 
quum palude impedita a castris castra dividerentur, que 
transeundi difficultas celeritatem insequendi tardare pos- 
set, atque id jugum quod trans paludem pæne ad hos- 
tium castra pertineret mediocri valle a castris eorum 
intercisum animadverteret, pontibus palude constrata, 
legiones traducit, celeriterque in summam planitiem 
jugi pervenit, qua declivi fastigio duobus ab lateribus 
muniebatur. Ibi legionibus instructis, ad ultimum jugum 
pervenit, aciemque eo loco constituit unde tormento 
missa tela in hostium cuneos conjici possent. 

XV. Barbari, confisi loci natura, quum dimicare non 
recusarent, si forte Romani subire collem conarentur, 
paulatimque copias distributas dimittere non auderent, 
ne dispersi perturbarentur, in acie permanserunt. Quo- 
rum pertinacia cognita, Casar, viginti cohortibus in- 
structis, castrisque eo loco metatis, muniri jubet castra. 
Absolutis operibus, legiones pro vallo instructas collo- 
cat; equites frenatis equis in stationibus disponit. Bel- 
lovaci, quum Romanos ad insequendum paratos vide- 
rent, neque pernoctare aut diutius permanere sine ci- 
bariis eodem loco possent, tale consilium sui recipiendi 
ipierunt. Fasces, uti consederant ( namque in acie sedere 
Gallos consuesse superioribus commentariis declaratum 
est), stramentorum ac virgultorum, quorum summa 
erat in castris copia, per manus inter se traditos, ante 
aciem collocaverunt, extremoque tempore diei, signo 
pronuntiato, uno tempore incenderunt. Ita continens 
flamma copias omnes repente a conspectu texit Roma- 
norum. Quod ubi accidit, barbari vehementissimo cursu 
fugerunt. 

XVI. Casar, etsi discessum hostium animadvertere 
non poterat, incendiis oppositis, tamen id consilium 
quum fug: causa initum suspicaretur, legiones promo- 
vet, turmas mittit ad insequendum : ipse, veritus insi- 
dias, ne forte in eodem loco subsisteret hostis, atque 
elicere nostros in locum conaretur iniquum , tardius pro- 
cedit. Equites quum intrare fumum et flammam densis- 
simam timerent, ac, si qui cupidius intraverant, vix 
suorum ipsi priores partes adverterent equorum, insi- 
dias veriti, liberam facultatem sui recipiendi Bellovacis 

dederunt. Ita, fuga timoris simul calliditatisque plena, 
sine ullo detrimento millia non amplius x progressi hos- 
tes, loco munitissimo castra posuerunt. Inde, quum sæpe 
in insidiis equites peditesque disponerent, magna detri- 
menta Romanis in pabulationibus inferebant. 

XVII. Quod quum crebrius accideret, ex captivo quo- 
dam comperit Cæsar Correum , Bellovacorum ducem , 
fortissimorum millia vı peditum delegisse, equitesque ex 
omni numero mille, quos in insidiis eo loco collocarat 
quem in locum, propter copiam frumenti ac pabuli, Ro- 
manos missuros suspicaretur. Quo cognito consilio, Cæsar 
legiones plures quam solebat educit; equitatumque, quem 
præsidio semper pabulatoribus mittere consuerat, præmit- 
tit. Huic interponit auxilia levis armaturæ. Ipse cum le- 
gionibus, quam potest maxime, appropinquat. 

XVIII. Hostes in insidiis dispositi, quum sibi delegis- 
sent campum ad rem gerendam non amplius patentem 
in omnes partes passibus m, silvis undique impeditissi- 
mis aut altissimo flumine munitum, velut indagine hunc 
insidiis circumdederunt. Explorato hostium consilio, 
nostri ad proeliandum animo atque armis parati, quum, 
subsequentibus legionibus , nullam dimicationem recusa- 
rent, turmatim in eum locum devenerunt. Quorum ad- 
ventu quum sibi Correus oblatam occasionem rei ge- 
rende existimaret, primum cum paucis se ostendit , 
atque in proximas turmas impetum facit. Nostri con- 
stanter incursum sustinent insidiatorum; neque plures in 
unum locum conveniunt : quod plerumque equestribus 
proeliis quum propter aliquem timorem accidit, tum mul- 
titudine ipsorum detrimentum accipitur. 

XIX. Quum dispositis turmis invicem rari prolia- 
ventur, neque ab lateribus circumveniri suos pateren- 
tur, erumpunt ceteri, Correo preliante, ex silvis. Fit 
magna contentione diversum prolium. Quod quum diu- 
tius pari Marte iniretur, paulatim ex silvis instructa 
multitudo procedit peditum, quae nostros cogit cedere 
equites : quibus celeriter subveniunt levis armature 
pedites, quos ante legiones missos docui; turmisque 
nostrorum interpositi, constanter preliantur. Pugna- 
tur aliquandiu pari contentione : déinde, ut ratio pos- 
tulabat proelii, qui sustinuerant primos impetus insi- 
diarum hoc ipso fiunt superiores quod nullum ab 
insidiantibus imprudentes acceperant detrimentum. Ac- 
cedunt propius interim legiones, crebrique eodem tem- 
pore et nostris et hostibus nuntii afferuntur impe- 
ratorem instructis copiis adesse. Qua re cognita, præ- 
sidio cohortium confisi, nostri acerrime proeliantur, 
ne, si tardius rem gessissent, victori gloriam commu- 
nicasse cum legionibus viderentur; hostes concidunt 
animis, atque itineribus diversis fugam querunt. Ne- 
quidquam : nam quibus difficultatibus locorum Roma- 
nos claudere voluerant, iis ipsi tenebantur; victi tamen 
perculsique, majore parte amissa, quo fors tulerat con- 
sternati profugiunt, partim silvis petitis, partim flumine; 
qui tamen in fuga a nostris acriter insequentibus confi- 
ciuntur : quum interim nulla calamitate victus Correus 
excedere proelio silvasque petere, aut, invitantibus nos- 
tris ad deditionem, potuit adduci, quin , fortissime præ- 
liando compluresque vulnerando, cogeret elatos iracun- 
dia victores in se tela conjicere. 

XX. Tali modo re gesta, recentibus prælii vestigiis 
ingressus Cæsar, quum, victos tanta calamitate, existima- 
ret hostes, nuntio accepto, locum castrorum relicturos, 
qua non longius ab ea cede abesse plus minus octo mil- 
libus passuum dicebantur, tametsi flumine impeditum 
transitum videbat, tamen, exercitu traducto, progredi- 
tur. At Bellovaci reliquaeque civitates, repente ex fuga 
paucis, atque his vulneratis , receptis, qui silvarum be- 
neficio casum evitaverant, omnibus adversis, cognita 
calamitate, interfecto Correo, amisso equitatu et fortis- 
simis peditibus, quum adventare Romanos existimarent, 
concilio repente cantu tubarum convocato, conclamant 
legati obsidesque ad Cesarem mittantur. | 

XXI. Hoc omnibus probato consilio, Commius Atre- 
bas ad eos profugit Germanos a quibus ad id bellum 
auxilia mutuatus erat. Ceteri e vestigio mittunt ad Cæ- 
sarem legatos, petuntque « ut ea poma sit contentus 
hostium quam, si sine dimicatione inferre integris pos- 
set, pro sua clementia atque. humanitate nunquam pro- 
fecto. esset illaturus. Afflictas opes equestri proelio Bello- 
vacorum esse; delectorum peditum multa millia inter- 
isse; vix refugisse nuntios cædis. Tamen magnum, ut in 
tanta calamitate, Bellovacos eo proelio commodum esse 
consecutos, quod Correus, auctor belli, concitator mul- 
titudinis, esset interfectus : nunquam enim senatum tan- 
tum in civitate, illo vivo, quantum imperitam plebem, 
potuisse. » 

XXII. Hec orantibus legatis, commemorat Cæsar 
« eodem tempore superiore anno Bellovacos ceterasque 
Galliz civitates suscepisse bellum; pertinacissime hos ex 

omnibus in sententia permansisse, neque ad sanitatem 
reliquorum deditione esse perductos. Scire atque intel- 
ligere se causam peccati facillime mortuis delegari; ne- 
minem vero tantum pollere ut, invitis principibus, re- 
sistente senatu, omnibus bonis repugnantibus , infirma 
manu plebis bellum concitare et gerere posset. Sed ta- 
men se contentum fore ea poma quam sibi ipsi con- 
traxissent. » 

XXIII. Nocte insequenti legati responsa ad suos re- 
ferunt, obsides conficiunt. Concurrunt reliquarum civi- 
tatum legati, que Bellovacorum speculabantur even- 
tum. Obsides dant, imperata faciunt; excepto Commio, 
quem timor prohibebat cujusquam fidei suam commit- 
tere salutem. Nam superiore anno T. Labienus, Cesare 
in Gallia citeriore jus dicente, quum Commium com- 
perisset sollicitare civitates, et conjurationem contra 
Caesarem facere, infidelitatem ejus sine ulla perfidia ju- 
dicavit comprimi posse. Quem quia non arbitrabatur 
vocatum in castra venturum, ne tentando cautiorem 
faceret, C. Volusenum Quadratum misit, qui eum per 
simulationem colloquii curaret interficiendum. Ad eam 
rem delectos ei tradit centuriones. Quum in colloquium 
ventum esset, et, ut convenerat, manum Commii Volu- 
senus arripuisset, centurio, vel ut insueta re permotus, 
vel celeriter a familiaribus prohibitus Commii, conficere 
hominem non potuit; graviter tamen primo ictu gladio 
caput percussit. Quum utrinque gladii destricti essent, 
non tam pugnandi quam diffugiendi fuit utrorumque 
consilium : nostrorum, quod mortifero vulnere Com- 
mium credebant affectum ; Gallorum, quod, insidiis 

cognitis, plura quam videbant extimescebant. Quo facto 
statuisse Commius dicebatur nunquam in conspectum 
cujusquam Romani venire. 

XXIV. Bellicosissimis gentibus devictis , Cæsar , quum 
videret nullam jam esse civitatem qua bellum pararet 
quo sibi resisteret, sed nonnullos ex oppidis demigrare, 
ex agris diffugere, ad presens imperium evitandum, 
plures in partes exercitum dimittere constituit. M. An- 
tonium quastorem cum legione xı sibi conjungit ; C. Fa- ` 
bium legatum cum cohortibus xxv mittit in diversissi- 
mam Gallie partem; quod ibi quasdam civitates in armis 
esse audiebat, neque C. Caninium Rebilum legatum, 
qui in illis regionibus preeerat, satis firmas 11 legiones 
habere existimabat. T. Labienum ad se evocat; legio- 
nemque x11, qua cum eo fuerat in hibernis, in Togatam 
Galliam mittit, ad colonias civium romanorum tuendas; 
ne quod simile incommodum accideret, decursione bar- 
barorum, ac superiore astate Tergestinis accidisset, qui 
repentino latrocinio atque impetu eorum erant oppressi. 
Ipse ad vastandos depopulandosque fines A mbiorigis pro- 
ficiscitur : quem perterritum ac fugientem quum redigi 
posse in suam potestatem desperasset, proximum sue 
dignitatis esse ducebat , adeo fines ejus vastare civibus, 
edificiis, pecore, ut odio suorum Ambiorix, si quos fo- 
tuna fecisset reliquos, nullum reditum propter tantas 
calamitates haberet in civitatem. 

XXV. Quum in omnes partes finium Ambiorigis aut 
legiones aut auxilia dimisisset, atque omnia cædibus, 
incendiis, rapinis vastasset, magno numero hominum 
inlerfecto aut capto, Labienum cum duabus legionibus 

in Treviros mittit, quorum civitas, propter Germanie 
vicinitatem, quotidianis exercita bellis, cultu et feritate 
non multum a Germanis differebat, neque imperata 
unquam, nisi exercitu coacta, faciebat. 

XXVI. Interim C. Caninius legatus, quum magnam 
multitudinem convenisse hostium in fines Pictonum lit- 
teris nuntiisque Duratii coguosceret (qui perpetuo in 
amicitia Romanorum permanserat , quum pars quedam 
civitatis ejus defecisset), ad oppidum Lemonum conten- 
dit. Quo quum adventaret, atque ex captivis certius 
cognosceret multis hominum millibus a Dumnaco, duce 
Andium, Duratium clausum Lemoni oppugnari, neque 
infirmas legiones hostibus committere auderet, castra 
munito loco posuit. Dumnacus, quum appropinquare 
Caninium cognovisset, copiis omnibus ad legiones con- 
versis, castra Romanorum oppugnare instituit. Quum 
complures dies in oppugnatione consumpsisset, et, ma- 
gno suorum detrimento, nullam partem munitionum 
convellere potuisset, rursus ad obsidendum Lemonum 
redit. 

XXVII. Eodem tempore C. Fabius legatus complures 
civitates in fidem recipit, obsidibus firmat, litterisque 
C. Caninii fit certior que in Pictonibus gerantur. Qui- 
bus rebus cognitis, proficiscitur ad auxilium Duratio 
ferendum. At Dumnacus, adventu Fabii cognito, despe- 
rata salute, si eodem tempore coactus esset et Romanum 
externum sustinere hostem, et respicere ac timere oppi- 
danos, repente ex eo loco cum copiis recedit; nec se satis 
tutum fore arbitratur, nisi flumen Ligerim, quod erat 
ponte propter magnitudinem transeundum, copias tra- 

duxisset. Fabius, etsi nondum in conspectum venerat 
hostibus, neque se cum Caninio conjunxerat, tamen, 
doctus ab iis qui locorum noverant naturam, potissi- 
mum credidit hostes perterritos eum locum quem pe- 
tebat petituros. Itaque cum copiis ad eumdem pontem 
contendit, equitatumque tantum procedere ante agmen 
imperat legionum, quantum, quum processisset, sine 
defatigatione equorum in eadem se reciperet castra. Con- 
sequuntur equites nostri, ut erat preceptum, invadunt- 
que Dumnaci agmen, et fugientes perterritosque sub 
sarcinis in itinere aggressi, magna preda, multis inter- 
fectis, potiuntur. Ita re bene gesta, se recipiunt in 
castra. | 

XXVIII. Insequenti nocte Fabius equites premittit, 
sic paratos ut confligerent, atque omne agmen mora- 
rentur, dum consequeretur ipse. Cujus preceptis ut res 
gereretur, Q. Atius Varus, praefectus equitum, singu- 
laris et animi et prudentiz vir, suos hortatur, agmenque 
hostium consecutus, turmas partim idoneis locis dispo- 
nit, partim equitum prolium committit. Equitatus hos- 
tium confligit audacius, succedentibus sibi peditibus, 
qui, toto agmine subsistentes, equitibus suis contra nos- 
tros ferunt auxilium. Fit prelium acri certamine : nam- 
que nostri, contemptis pridie superatis hostibus, quum 
subsequi legiones meminissent, et pudore cedendi, et 
cupiditate per se conficiendi proelii, fortissime contra 
pedites proeliabantur; hostesque, nihil amplius copiarum 
accessurum credentes, ut pridie cognoverant, delendi 
equitatus nostri nacti occasionem videbantur. 

XXIX. Quum aliquandiu summa contentione dimi- 

caretur , Dumnacus instruit aciem, quæ suis esset equi- 
tibus invicem præsidio. Tum repente confertæ legiones 
in conspectum hostium veniunt. Quibus visis, perculsæ 
barbarorum turma ac perterritze acies hostium, pertur- 
bato impedimentorum agmine, magno clamore discur- 
suque passim fuga se mandant. At nostri equites, qui. 
paulo ante cum resistentibus fortissime conflixerant, 
letitia victorie elati, magno undique clamore sub- 
lato, cedentibus circeumfusi, quantum equorum vires 
ad persequendum dextreque ad cedendum valent, tan- 
tum eo proelio interficiunt. Itaque amplius millibus xi 
aut armatorum, aut eorum qui timore arma projece- 
rant, interfectis, omnis multitudo capitur impedimen- 
torum. ! 

XXX. Qua ex fuga, quum constaret Drappeten 
Senonem (qui, ut primum defecerat Gallia, collectis 
undique perditis hominibus, servis ad libertatem voca- 
tis, exsulibus omnium civitatum adscitis, receptis latro- 
nibus, impedimenta et commeatus Romanorum inter- 
ceperat), non amplius hominum v millibus ex fuga col- 
lectis, Provinciam petere, unaque consilium cum eo 
Lucterium Cadurcum cepisse (quem, superiore commen- 
tario, prima defectione Gallie, facere in Provinciam 
impetum voluisse cognitum est), Caninius legatus cum 
. legionibus 1r ad eos persequendos contendit, ne de ti- 

more aut detrimento Provincie magna infamia, perdito- 
rum.hominum latrociniis, caperetur. | 

XXXI. C. Fabius cum reliquo exercitu in Carnutes 
ceterasque proficiscitur civitates quarum eo proelio 
quod cum Dumnaco fecerat copias esse accisas sciebat. 

Non enim dubitabat quin recenti calamitate submis- 
siores essent futura ; dato vero spatio ac tempore, eodem 
instante Dumnaco, possent concitari. Qua in re summa 
felicitas celeritasque in recipiendis civitatibus Fabium 
consequitur. Nam Carnutes, qui sepe vexati nunquam 
pacis fecerant mentionem, datis obsidibus, veniunt in 
deditionem; ceteraque civitates, posite in ultimis Gal- 
liæ finibus, Oceano conjuncte, que Armorice appellan- 
tur, auctoritate adducte Carnutum, adventu Fabii le- 
gionumque imperata sine mora faciunt. Dumnacus, suis 
finibus expulsus, errans latitansque solus extremas Gal- 
lie regiones petere coactus est. 
` XXXIIL. At Drappes , unaque Lucterius , quum legiones 
Caniniumque adesse cognoscerent , nec se sine certa per- 
nicie, persequente exercitu, putarent Provincie fines in- 
trare posse, nec jam liberam vagandi latrociniorumque 
faciendorum facultatem haberent, consistunt in agris 
Cadurcorum. Ibi, quum Lucterius apud suos cives, quon- 
dam integris rebus, multum potuisset, semperque auctor 
novorum consiliorum magnam apud barbaros auctori- 
tatem haberet, oppidum Uxellodunum , quod in clientela 
fuerat ejus, natura loci egregie munitum, occupat suis 
et Drappetis copiis, oppidanosque sibi conjungit. 
XXXIII. Quo quum confestim C. Caninius venisset, 
animadverteretque omnes oppidi partes preruptis saxis 
esse munitas, quo, defendente nullo, tamen armatis 
ascendere esset difficile, magna autem impedimenta op- 
pidanorum videret, qua si clandestina fuga subtrahere 
conarentur, effugere non modo equitatum, sed ne le- 
giones quidem possent, tripartito cohortibus divisis, 

trina. excelsissimo loco castra fecit, a quibus paulatim, 
quantum copie patiebantur, vallum in oppidi circuitum 
ducere instituit. 

XXXIV. Quod quum animadverterent oppidani, mi- 
serrimaque Álesie memoria solliciti similem casum ob- 
sessionis vererentur, maximeque ex omnibus Lucterius, 
qui fortunz illius periculum fecerat, moneret frumenti 
rationem esse habendam, constituunt omnium consensu, 
parte ibi relicta copiarum, ipsi cum expeditis ad im- 
portandum frumentum proficisci. Eo consilio probato, 
proxima nocte, duobus millibus armatorum relictis, re- 
liquos ex oppido Drappes et Lucterius educunt. Ii, pau- 
cos dies morati, ex finibus Cadurcorum, qui partim re 
frumentaria sublevare eos cupiebant, partim prohibere 
quo minus sumerent non poterant, magnum numerum 
frumenti comparant; nonnunquam autem expeditioni- 
bus nocturnis castella nostrorum adoriuntur. Quam ob 
causam C. Caninius toto oppido munitiones circumdare 
cunctatur, ne aut opus effectum tueri non possit, aut 
plurimis locis infirma disponat presidia. 

XXXV. Magna copia frumenti comparata, considunt 
Drappes et Lucterius non longius ab oppido x milli- 
bus, unde paulatim frumentum in oppidum suppor- 
tarent. Ipsi inter se provincias partiuntur : Drappes 
castris presidio cum parte copiarum restitit; Lucterius 
agmen jumentorum ad oppidum ducit. Dispositis ibi 
praesidiis, hora noctis circiter x, silvestribus angustisque 
itineribus frumentum importare in oppidum instituit. 
Quorum strepitum vigiles castrorum quum sensissent, 
exploratoresque missi que agerentur renuntiassent , 

Caninius celeriter cum cohortibus armatis ex proximis 
castellis in frumentarios sub ipsam lucem impetum fe- 
cit. Ii, repentino malo perterriti, diffugiunt ad sua præ- 
sidia : qua nostri ut viderunt, acrius contra armatos 
incitati, neminem ex eo numero vivum capi patiuntur. 
Effugit inde cum paucis Lucterius, nec se recipit in 
castra. | 

XXXVI. Re bene gesta, Caninius ex captivis com- 
perit partem copiarum cum Drappete esse in castris a 
: millibus non amplius xi. Qua re ex compluribus co- 
gnita, quum intelligeret, fugato duce altero, perterritos 
reliquos facile opprimi posse, magne felicitatis esse ar- 
hitrabatur neminem ex cade refugisse in castra, qui de 
accepta calamitate nuntium Drappeti perferret. Sed in 
experiendo quum periculum nullum videret, equitatum 
omnem Germanosque pedites, summae velocitatis ho- 
mines, ad castra hostium premittit : ipse legionem unam 
in trina castra distribuit, alteram secum expeditam du- 
cit. Quum propius hostes accessisset, ab exploratoribus 
quos præmiserat cognoscit castra eorum, ut barbaro- 
rum fert consuetudo, relictis locis superioribus, ad ripas 
fluminis esse demissa ; at Germanos equitesque impru- 
dentibus omnibus de improviso advolasse, et prelium 
commisisse. Qua re cognita, legionem armatam instruc- 
tamque adducit. Ita, repente omnibus ex partibus signo 
dato, loca superiora capiuntur. Quod ubi accidit, Ger- 
mani equitesque, signis legionis visis, vehementissime 
præliantur : confestim omnes cohortes undique impetum 
faciunt; omnibusque aut interfectis, aut captis, magna 
preda potiuntur. Capitur ipse eo prelio Drappes. 

XXXVII. Caninius, felicissime re gesta sine ullo 
pæne militis vulnere, ad obsidendos oppidanos reverti- 
tur; externoque hoste deleto, cujus timore antea divi- 
dere præsidia et munitione oppidanos circumdare pro- 
hibitus erat, opera undique imperat administrari. Venit 
eodem cum suis copiis postero die C. Fabius, partemque 
oppidi sumit ad obsidendum. 

XXXVIII. Cæsar interim M. Antonium quastorem 
cum cohortibus xv in Bellovacis reliquit, ne qua rursus 
novorum consiliorum capiendorum Belgis facultas darc- 
tur. Ipse reliquas civitates adit, obsides plures imperat, 
timentes omnium animos consolatione sanat. Quum in 
Carnutes venisset, quorum [consilio] in civitate supe- 
riore commentario Casar exposuit initium belli esse 
ortum, quod precipue eos propter conscientiam facti 
timere animadvertebat, quo celerius civitatem metu li- 
beraret, principem sceleris ipsius et concitatorem belli, 
Gutruatum, ad supplicium deposcit. Qui , etsi ne civibus 
quiderh suis se committebat, tamen celeriter, omnium 
cura quasitus, in castra perducitur. Cogitur in ejus sup- 
plicium Casar contra naturam suam, maximo militum 
concursu, qui ei omnia pericula et detrimenta belli a 
Gutruato accepta referebant, adeo ut verberibus ex- 
animatum corpus securi feriretur. 

XXXIX. Ibi crebris litteris Caninii fit certior que 
de Drappete et Lucterio gesta essent, quoque in consi- 
lio permanerent oppidani. Quorum etsi paucitatem.con- 
temnebat, tamen pertinaciam magna pcena esse afficien- 
dam judicabat; ne universa Gallia non vires sibi de- 
fuisse ad resistendum Romanis , sed constantiam , puta- 

ret, neve hoc exemplo ceteræ civitates, locorum op- 
portunitate fretæ, se vindicarent in libertatem; quum 
omnibus Gallis notum sciret reliquam esse unam «sta- 
tem sue provincie, quam si sustinere potuissent, nul- 
lum ultra periculum vererentur. Itaque Q. Calenum 
legatum cum legionibus 11 reliquit, qui justis itineribus 
se subsequeretur; ipse cum omni equitatu, quam potest 
celerrime, ad Caninium contendit. 

XL. Quum, contra exspectationem omnium , Cæsar 
Uxellodunum venisset, oppidumque operibus clausum 
animadverteret, neque ab oppugnatione recedi videret 
ulla conditione posse, magna autem copia frumenti 
abundare oppidanos ex perfugis cognosset, aqua pro- 
hibere hostem tentare cepit. Flumen infimam vallem 
dividebat, quae totum pane montem cingebat, in quo 
positum erat preruptum undique oppidum Uxellodu- 
num. Hoc flumen averti loci natura prohibebat : sic enim 
imis radicibus montis ferebatur, pt nullam in partem, 
depressis fossis, derivari posset. Erat autem oppidanis 
difficilis et praruptus eo descensus, ut, prohibentibus 
nostris, sine vulneribus ac periculo vitæ neque adire 
flumen, neque arduo se recipere possent ascensu. Qua 
difficultate eorum cognita, Cesar, sagittariis funditori- 
busque dispositis, tormentis etiam quibusdam locis con- 
tra facillimos descensus collocatis, aqua fluminis prohi- 
bébat oppidanos; quorum omnis postea multitudo aqua- 
tum.unum in locum conveniebat, sub ipsius oppidi mu- 
rum, ubi magnus fons aque prorumpebat, ab ea parte 
qua, fere pedum ccc intervallo, fluminis circuitu vacabat. 

XLI. Hoc fonte prohiberi posse oppidanos quum opta- 

rent reliqui, Casar unus videret, e regiene ejus vineas 
agere adversus montem, et aggeres instruere coepit, 
magno cum labore et continua dimicatione. Oppidani 
enim, loco superiore decurrentes, eminus'sine periculo 
preeliabantur , multosque pertinaciter succedentes vulne- 
rabant, ut tamen non deterrerentur milites nostri vineas 
proferre, atque operibus locorum vincere difficultates. 
Eodem tempore tectos cuniculos ab vineis agunt ad ca- 
put fontis; quod genus operis sine ullo periculo et sine 
suspicione hostium facere licebat. Exstruitur agger in 
altitudinem pedum 1x; collocatur in eo turris x tabula- 
torum, non quidem qua moenibus æquaretur (id enim 
nullis operibus effici poterat), sed qua super&ret fontis 
fastigium. Ex ea quum tela tormentis jacerentur ad fon- 
tis aditus, nec sine periculo possent adaquari oppidani, 
non tantum pecora atque jumenta, sed etiam magna ho- 
minum multitudo siti consumebatur. 

XLII. Quo malo perterriti oppidani cupas sevo, pice, 
scindufis complent; eas ardentes in opera provolvunt. 
Eodem tempore acerrime proeliantur, ut ab incendio res- 
tinguendo dimicatione et periculo deterreant Romanos. 
Magna repente in ipsis operibus flamma exstitit. Quæ- 
cunque enim per locum praecipitem missa erant, ea, 
vineis et aggere suppressa , comprehendebant id ipsum 
quod morabatur. Milites contra nostri, quanquam peri- 
culoso genere proelii locoque iniquo premebantur, tamen 
omnia paratissimo sustinebant animo : res enim gere- 
batur et excelso loco, et in conspectu exercitus nostri , 
magnusque utrinque clamor oriebatur; ita quam quis- 
que poterat maxime insignis, quo notior testatiorque 

virtus ejus esset, telis hostium flammaque se offerebant. 

XLII. Cæsar quum complures suos vulnerari vide- 
ret, ex omnibus oppidi partibus cohortes montem as- 
cendere, et, simulatione monium occupandorum , cla- 
morem undique jubet tollere. Quo facto perterriti op- 
pidani, quum quid ageretur in locis reliquis essent 
ignari, suspensi revocant ab impugnandis operibus ar- 
matos, murisque disponunt. Ita nostri, fine proelii facto, 
celeriter opera flamma comprehensa partim restinguunt, 
partim interscindunt. Quum pertinaciter resisterent op- 
pidani , et, jam magna parte suorum siti amissa, in sen- 
tentia permanerent, ad postremum cuniculis vene fontis 
intercise sunt atque averse. Quo facto repente perennis 
exaruit fons, tantamque attulit oppidanis salutis despe- 
rationem, ut id non hominum consilio, sed deorum 
voluntate factum putarent. Itaque, necessitate coacti, se 
tradiderunt. 

XLIV. Casar, quum suam lenitatem cognitam omni- 
bus sciret, neque vereretur ne quid crudelitate nature 
videretur asperius fecisse, neque exitum consiliorum 
suorum animadverteret si tali ratione diversis in locis 
plures rebellare consilia inissent , exemplo supplicii de- 
terrendos reliquos existimavit. Itaque omnibus qui arma 
tulerant manus præeidit; vitam concessit, quo testatior 
esset poena improborum. Drappes, quem captum esse a 
Caninio docui, sive indignitate et dolore vinculorum, 
sive timore gravioris supplicii, paucis diebus sese cibo 
abstinuit, atque ita interiit. Eodem tempore Lucterius, 
quem profugisse ex prelio scripsi, quum in potestatem 
venisset Epasnacti Arverni (crebro enim mutandis locis, 

multorum fidei se committebat, quod nusquam diutius 
sine periculo commoraturus videbatur, quum sibi con- 
scius esset quam inimicum deberet Casarem habere), 
hunc Epasnactus Árvernus, amicissimus populi romani, 
sine dubitatione ulla vinctum ad Caesarem deduxit. 
XLV. Labienus interim in Treviris equestre proelium 
secundum facit; compluribusque Treviris interfectis, et 
Germanis, qui nulli adversus Romanos auxilia denega- 
bant, principes eorum vivos in suam redegit potestatem, 
atque in. ijs Surum /Eduum, qui et virtutis et generis 
summam nobilitatem habebat, solusque ex Æduis ad id 
tempus permanserat in armis. 
 XLVI. Ea re cognita , Cæsar, quum in omnibus parti- 
bus Galliz bene res gestas, videret, judicaretque superio- 
ribus æstivis Galliam devictam et subactam esse, Áquita- 
niam nunquam ipse adisset, sed per P. Crassum quadam 
ex parte devicisset , cum 11 legionibus in eam partem est 
profectus, ut ibi extremum tempus consumeret æstivo- 
rum. Quam rem, sicut cetera, celeriter feliciterque con- 
fecit. Namque omnes Aquitanie civitates legatos ad eum 
miserunt, obsidesque ei dederunt. Quibus rebus gestis, 
ipse cum equitum presidio Narbonem profectus est; 
exercitum per legatos in hiberna. deduxit; 1v legiones in 
Belgio collocavit cum M. Antonio, et C. Trebonio, et 
P. Vatinio, et Q. Tullio, legatis; duas in Æduos misit, 
quorum in omni Callia summam esse auctoritatem 
sciebat; duas in Turones ad fines Carnutum posuit, quae 
omnem regionem conjunctam Oceano continerent; duas 
reliquas in Lemovicum fines, non longe ab Arvernis, 
ne qua pars Gallie vacua ab exercitu esset. Paucos dies 

ipse in Provincia moratus, quum celeriter omnes con- 
ventus percucurrisset, publicas controversias cognovis- 
set, bene meritis præmia tribuisset (cognoscendi enim 
maximam facultatem habebat quali quisque animo in 
rempublicam fuisset totius Galliæ defectione, quam sus- 
finuerat fidelitate atque auxiliis Provinciæ), his rebus 
confectis, ad legiones in Belgium se recipit, hibernatque 
Nemetocenna. 

XLVII. Ibi cognoscit Commium -Atrebatem proelio 
cum equitatu suo contendisse. Nam quum Antonius in 
hiberna venisset, civitasque ÁAtrebatum in officio mane- 
ret, Commius , qui, post illam vulnerationem quam su- 
pra commemoravi , semper ad omnes motus paratus suis 
civibus esse consuesset, ne consilia belli quarentibus 
auctor armorum duxque deesset, parente Romanis ci- 
vitate, cum suis equitibus se suosque latrociniis alebat, 
infestisque itineribus commeatus complures, qui com- 
portabantur in hiberna Romanorum, intercipiebat. 

XLVIII. Erat attributus Antonio prefectus equitum 
C. Volusenus Quadratus, qui cum eo hiemaret. Hunc 
Antonius ad persequendum equitatum hostium mittit. 
Volusenus autem, ad eam virtutem qua singularis in 
eo erat, magnum odium Commii adjungebat , quo liben- 
tus id faceret quod imperabatur. Itaque dispositis in- 
sidiis, sepius ejus equites aggressus, secunda prvelia 
faciebat. Novissime, quum vehementius contenderetur, 
ac Volusenus ipsius intercipiendi Commii cupiditate 
pertinacius eum cum paucis insecutus esset, ille autem 
fuga vehementi Volusenum longius produxisset, repente 
omnium suorum invocat fidem atque auxilium, ne sua 

vulnera, perfidia interposita , paterentur inulta; con- 
versoque equo, se a ceteris incautius permittit in præ- 
fectum. Faciunt idem omnes. ejus equites, paucosque 
nostros convertunt atque insequuntur. Commius incen- 
sum calcaribus equum jungit equo Quadrati, lancea- 
que infesta medium femur ejus magnis viribus trajicit. 
Praefecto vulnerato, non dubitant nostri resistere, et 
conversi hostem pellere. Quod ubi accidit, complures 
hostium, magno nostrorum impetu pulsi, vulnerantur, 
et partim in fuga proteruntur, partim intercipiuntur. 
Quod ubi malum dux equi velocitate evitavit; graviter 
vulneratus prefectus, ut vitæ periculum aditurus vide- 
retur, refertur in castra. Commius autem, sive expiato 
suo dolore, sive magna parte amissa suorum, legatos 
ad Antonium mittit, seque et ibi futurum ubi præ- 
scripserit, et ea facturum qua imperaverit, obsidibus 
datis firmat. Unum illud orat, ut timori suo concedatur 
ne in conspectum veniat cujusquam Romani. Quam pos- 
tulationem Antonius quum judicaret ab justo nasci ti- 
more, veniam petenti dedit, obsides accepit. 

Scio Cesarem singulorum annorum singulos com- 
mentarios confecisse; quod ego non existimavi mihi esse 
faciendum, propterea quod insequens annus, L. Paulo, 
C. Marcello coss., nullas res Gallie habet magno opere 
gestas. Ne quis: tamen ignoraret quibus in -locis Cesar 
exercitusque eo tempore fuissent, pauca scribenda con- 
jungendaque huic commentario statui. 

XLIX. Casar, in Belgio quum hiemaret, unum illud 
propositum habebat, continere in amicitia civitates, 
nulli spem aut causam dare armorum. Nihil enim minus : 

volebat, quam sub decessu suo necessitatem sibi ali- 
quam imponi belli gerendi, ne, quum exercitum deduc- 
turus esset, bellum aliquod relinqueretur, quod omnis 
Gallia libenter sine præsenti periculo susciperet. Itaque, 
honorifice civitates appellando , principes maximis præ- 
miis afficiendo, nulla onera nova imponendo, defessam 
tot adversis præliis Galliam, conditione parendi me- 
liore, facile in pace continuit. 

L. Ipse, hibernis peractis, contra consuetudinem in 
Italiam quam maximis itineribus est profectus, ut mu- 
nicipia et colonias appellaret, quibus M. Antonii, quæs- 
toris sui, commendaret sacerdotii petitionem. Conten- 
debat enim gratia quum libenter pro homine sibi con- 
junctissimo, quem paulo ante pramiserat ad petitionem, 
tum acriter contra factionem et potentiam paucorum, 
qui, M. Antonii repulsa, Caesaris decedentis convellere 
gratiam cupiebant. Hunc etsi augurem prius factum 
| quam Italiam attingeret, in itinere audierat, tamen non 
minus justam sibi causam municipia et colonias adeundi 
existimavit, ut iis gratias ageret quod frequentiam at- 
que officium suum Antonio preestitissent, simulque se et 
honorem suum in sequentis anni commendaret petitione, 
propterea quod insolenter adversarii sui gloriarentur 
L. Lentulum et C. Marcellum coss. creatos, qui omnem 
honorem et dignitatem Caesaris exspoliarent , ereptum 
Servio Galbe consulatum, quum is multo plus gratia 
suffragiisque valuisset, quod sibi conjunctus et familiari- 
tate el necessitudine legationis esset. 

LI. Exceptus est Caesaris adventus ab omnibus mu- 
nicipiis et coloniis incredibili honore atque amore : tuni 

primum enim veniebat ab illo universæ Galliæ bello. 


Nihil relinquebatur quod ad ornatum portarum, itine- 
rum, locorum omnium qua Cæsar iturus erat, excogi- 
tari posset. Cum liberis omnis multitudo obviam proce- 
debat; hostie omnibus locis immolabantur; tricliniis stra- 
tis fora templaque occupabantur, ut vel exspectatissimi 
triumphi letitia precipi posset. Tanta erat magnificentia 
apud opulentiores, cupiditas apud humiliores ! 

LII. Quum omnes regiones Galli Togate Cæsar per- 
cucurrisset, summa cum celeritate ad exercitum Neme- 
tocennam rediit; legionibusque ex omnibus hibernis ad 
fines Trevirorum evocatis, eo profectus est , ibique exer- 
citum lustravit. T. Labienum Gallie Togate prafecit, 


: quo majore commendatione conciliaretur ad consulatus 


petitionem. Ipse tantum itinerum faciebat, quantum sa- 
tis esse ad mutationem locorum , propter salubritatem, 
existimabat. Ibi quanquam crebro audiebat Labienum 
ab inimicis suis sollicitari, certiorque fiebat id agi pau- 
corum consiliis, ut, interposita senatus auctoritate , ali- 
qua parte exercitus spoliaretur, tamen neque de Labieno 
credidit quidquam, neque contra senatus auctoritatem 
ut aliquid faceret potuit adduci: judicabat enim liberis 
sententiis patrum conscriptorum causam facile obtineri. 
Nam C. Curio, tribunus plebis, quum Cesaris causam 
dignitatemque defendendam suscepisset, sepe erat sena- 
tui pollicitus, si quem timor armorum Cesaris læderet, 
et quoniam Pompeii dominatio atque arma non mini 
mum terrorem foro inferrent, discederet uterque ab 
armis, exercitusque dimitteret; fore eo facto liberam et 
sui juris civitatem. Neque hoc tantum pollicitus est, sed . 

etiam per se discessionem facere copit (quod ne fieret 
consules amicique Pompeii jusserunt); atque ita rem 
moderando discesserunt. 

LIII. Magnum hoc testimonium senatus erat uni- 
versi, conveniensque superiori facto. Nam Marcellus 
proximo anno, quum impugnaret Cesaris dignitatem, 
contra legem Pompeii et Crassi retulerat ante tempus 
ad senatum de Caesaris provinciis; sententiisque dictis, 
discessionem faciente Marcello, qui sibi omnem digni- 
tatem ex Cesaris invidia quaerebat, senatus frequens in 
alia omnia transiit. Quibus non frangebantur animi ini- 
micorum Caesaris, sed admonebantur quo majores pa- 


rarent necessitudines, quibus cogi posset senatus id pro- 
bare quod ipsi constituissent. 


LIV. Fit deinde S. C. ut ad bellum Parthicum legio 
una a Cn. Pompeio, altera a C. Cesare mitteretur : ne- 
que obscure hæ due legiones uni Cesari detrahuntur. 
Nam Cn. Pompeius legionem primam, quam ad Cæsa- 
rem miserat, confectam ex delectu provincie Cesaris , 
eam tanquam ex suo numero dedit. Casar tamen, quum 
de voluntate minime dubium esset adversariorum suo- 
rum, Cn. Pompeio legionem remisit, et suo nomine xv, 
quam-in Gallia citeriore habuerat, ex S. C, jubet tradi. 
In ejus locum xin legionem in Italiam mittit, qua 
praesidia tueatur ex quibus præsidiis xv deduceba- 
tur. Ipse exercitui distribuit hiberna; C. Trebonium 
cum legionibus rv in Belgio collocat; C. Fabium cum 
totidem in Æduos deducit. Sic enim existimabat tu- 
tissimam fore Galliam, si Belge, quorum maxima 
virtus, et /Edui, quorum auctorilas summa esset, 

exercitibus continerentur. Ipse in Italiam profectus est. 

LV. Quo quum venisset, cognoscit per C. Marcellum 
consulem legiones duas ab se remissas, que ex S. C. 
deberent ad Parthicum bellum duci, Cn. Pompeio tra- 
ditas, atque in Italia retentas esse. Hoc facto, quan- 
quam nulli erat dubium quidnam contra Caesarem pa- 
raretur, tamen Casar omnia patienda esse statuit, quoad 
sibi spes aliqua relinqueretur jure potius disceptandi 
quam belli gerundi. Contendit. . ............ 


NOTAE IN C. J. CJESARIS 


OP E B A. 


IN LIBRUM I 

Car. II. Orgetorix. Oberlin, Bouteroue, Bochat et D. Mionnet 
(Descr. des méd., tom. 1, p. 92), nummum argenteum referunt, 
cujus pars antica prebet caput imberbe galeatum, cum epigraphe 
COIOS; postica vero equum currentem cum inscriptione ORCITI- 
RIX. Bouteroue ( Monnaies de France, p. 51) non dubitat quin 
ei, cujus hoc loco fit mentio, nummus iste tribuendus; et COIOS 
nomen esse pagi censet. Bochat (Mém. sur la Suisse, t. 1, p. 584) 
vult Coios latine scriptum esse pro Caius, et Orcitiriz denotasse 
principem pagi. Ego existimo COIOS esse nomen dei vel digni- 
tatis, idemque esse ac Koios, nomen viri, pro xoisns vel xoibams, 
. sacerdos; et xoíns corruptum esse pro xXoíss, quod derivandum 
est a Xoñ, libamen, *oal , inferiz libationes in honorem mortuo- 
rum, %óés, festum Athenis quo fiebant libamina in Bacchi hono- 
rem, ex Xéo», libo, fundo; proindeque fere idem esse grace 
atque nomina latina Julii Sacroviri /Edui, et Sacrativiri Cæsa- 
riani. Orcitiriz vero formatum est a voce græca òp% ne 73s, saltator, 
vel ab ópynThs, iracundus, et latina rez, Rex tripudii sacri, ut 
Apollo Orchestes dictus , et David antearcam saltans , vel Rex iracun- 
dus, superbus. Sic ab àp5y 3, ira ,et ópyíAos , iracundus, nosmetipsi 
: voces orgueil et orgueilleux mutuavimus; ideoque nihil mutan- 
dum in orthographia utriusque nominis; n enim ut ; pronuncia- 
batur, et littere X, et y in x facilis mutatio. Ni fallor igitur, hic 
nummus ad Cesaris Orgetorigem potest referri. Sic in nummi; 

veterum Gallorum, nomen Dumnorigis vel Dubnorigis cujus men- 
tio est apud Cesarem, reperitur. Pide notam qus sequitur. 


Ca». III. Dumnorigi. In nummis gallicis urbi Tornaco, vel Dur- 
naco, hodie Tournai, attributis , inscribitur DUBNOREX vel DUBNO- 
AEIX, diverso schemate: nunc miles adest stans utraque manu 
caput humanum tenens, vel dextra aprum, sinistra vero huma- 
num caput; nunc miles graditur, aprum hasta defixum gestans; 
nunc miles stat hastatus, ante pedes ejus aper. Postica autem 
pars nummi habet DVRNACOS vel DVRNACVS, mendoseque 
DVRNOCOV pro DVRNACOS. Dubnorex vel Dumnorex , nomen 
principis, mihi videtur e duabus vocibus Dominus rex contractum, 
idemque esse ac DONNVS pro dominus , quod in nummis ejusdem 
urbis reperitur, titulusque dignitatis Dom vel Don. Ex etymologia 
igitur et Cesare, pro Dubnorex et Donnus scriberetur rectius Dum- 
norex vel Domnorez , et Domnus..Vide Eckxr, Doctr. numm. vet., 
vol. 1, p. 62 et 74; D. Miowwzr, t. 1, p. 83,84 et 89, et not. cap. 2. 


. Car. V. Noreiam. Duas urbes agnoscunt Noreias nomine Cella- 
rius nosterque d'Anville; unam in Norico agro, alteram in Car- 
nis, juxta Cellarium, in Rhætis vero certius, hodieque St-Léon- 
hard, secundum eumdem d'Anville, geographize oraculum. D. Man- 
nert perperam eamdem esse putat : hic mentio est de Noreia Norici. 


Car. VI. Is dies erat a. d. v kal. apr. Is dies erat igitur vigesi- 
mus octavus martis, ut animadvertit D. Artaud. Indicta fuit sine 
dubio vere primo hec emigratio totius gentis, ut ver sacrum vi- 
deretur, et sub auspiciis deorum incepta. 


Car. X. Graioceli. Sic legitur perperam pro Garocel, in edi- 
tionibus recentioribus, quasi siti essent in Alpibus GraZs, et inde 
nomen traxissent : Garoceli , et Ocelum , urbs eorum, ejusdem no- 
minis , in Alpibus Cottiis erant. Oceium est Usseau prope Pignerol, 
non autem Oneüle, ut in notis gallicis hujus editionis dicitur. 
Vide D'AwvirLE, Notice des Gaules, vocibus Garoceli et Ocelum. 


Car. XVI. Pergobretum. Lingua celtica (hibernica) fear- go- 
breith est vir ad judicium , inquit Oberlinus. Sed male sanum est 
deducere vocem antiquam ab idiomate recentiori et extraneo. Mihi 
videtur derivandum esse Perzobretus, aut a duabus latinis vocibus 
virga Bibractis : Bibracte enim caput et dea /Eduorum erat, et nu- 
perrime , id est ante renovationem rerum et legum in Gallia, magis- 


COMMENT. DE BELLO GALLICO. ^2 252 


tratus Áugustoduni, qui in biennium eligebatur, Fierg seu Verg 
vocabatur; aut melius a grzco £pyyou 7rpoTos, dorice 7rpaTos , pro 
apo ToUp*yós , qui dux est operis , primarius, gallice, qui est à la téte 
de l'ouvrage , qui agit ou opère le premier. « Fergobretus, ut ait 
Cæsar, summo magistratui przerat, et vitz necisque in suos habe- 
bat potestatem. » Sic apud Platonem dvTovpy?s, qui circa plantas 
opus facit, consitor, et Anuiovpyys, qui publicum operatur, opi- 
fex, vocatur Deus. Nummus est unicus penes D. Marchant, virum 
eruditum Metis consistentem, qui, publici juris faciendo, de re nu- 
mismatica bene meruit : hujus pars antica prebet aquilam erectam, 
alas explicantem, cum epigraphe CISITARECO VERGOBRETO; 
postica vero SIMISSOS PVBLIC... VIO..., nempe Sımıssos pro 
Semissis, PUBLIC. pro Publicus, et vio pro Divionensis, vel pro 
Flav1opolis, vel pro: civ. 4edv1orum, vel tandem pro Brannov1o- 
rum, si revera legitur ovio, ut id mihi nuper asseveravit egre- 
gius auctor in hunc nummum dissertationis. Divione enim setatis Ro- 
manorum inscriptiones dux Jovi cujus aquila armiger, reperts sunt, 
quarum prior Fabros ferrarios Dibionenses memorat; Bibracte a 
Flavio Constantio Chloro et Flavio Constantino ejus filio Flavia 
dicta est : "Aid'ovior, non 'Aid'ovoi , apud Strabonem legitur; Bran- 
novüque in clientela ZEduorum erant. Revera D'Anville Divionem 
in Lingonibus collocat, sed ipsius mera est conjectura, a finibus 
dicecesis Lingonum in medio evodeprompta. D. Marchant pro ov1o 
legit Noviodunum, sed hoc Æduorum oppidum sub Cesare ab 
JEduis ipsis direptum et incensum est, et post Czsarem sub eo 
nomine nulla est mentio, JVevirnumque vocatur. 


Cap. X XVII. Perbigenus. Sicquidam codices eteditilibri;sed quan- 
quam in plerisque est Perbigenus , aut Firbigenus , aut Perbigenüus, 
Cellarius clarissimusque D'Anville, post Cluverium, ex Antonini Iti- 
nerario , ostendunt Urbigenus esse veram lectionem, quia in illo 
itinerario Urba, oppidum Helvetiz, occurrit. Urbigenus nomen 
dictum est igitur a duabus vocibus Urbe genus, gallice le peuple 
d' Orbe. Sic in Cicerone genus romanum pro populus romanus di- 
citur. Urba autem a verbo urvum aratri curvatura Vargoni, unde 
urvare Festo, est circumdare, ab eo sulco, ut recte ait, qui fit in 
urbe condenda urvo aratri. Urba omnis, gallice l'Orbe, reipsa 
sicut vomer aratri circumdat urbem Urbam , quz hodie Orbe vo- 
catur. Reperitur quoque urbus pro urvus, urbum pro. urvum. 

Car. XXXI. 4d Magetobriam. Habent editiones priscæ Ama- 
getobrüue seu ad Magetobrie, ita quoque graecus interpres Com- 
mentariorum Cesaris, åy TÑ 'AgeysToGpía , repugnantibus codi- 
cibus. Oberlinus, ex veteri monumento, revocavit ad Magetobriam, 
quam lectionem cum D. Lemaire secutus est D. Artaud ‚in nostra edi- 
tione. Utrique lectioni ego assentior : Chiffletius enim in Pesun- 
&one, p. 1, c. 35, et D'Anville, Notice de la Gaule, p. 60, no- 
minis ipsius vestigia agnoscunt in loco dicto la Moigte de Broye, 
ad Araris et Ognonis confluentes, prope vicum Pontaillier- sur- 
Saáne , non confundendum cum Pontarlier; egregieque hoc firma- 
tur monumento nuperrime detecto (anno 1802); scilicet inter va- 
ria monumenta ex Arari exsiccato eruta, visum est fragmentum 
urne cum epigraphe MAGETOB. Quz inscriptio, ut ait eruditus 
editor Collectionis auctorum classicorum latinorum , tum propter 
vicinitatem loci. l/a Moigte de Broye, tum propter similitudinem 
nominum, satis aperte declarat eamdem esse positionem, idem no- 
men. Hoc quoque confirmatur etymologia hujus nominis. Mage- 
tobrie enim nomen conflatum est ex greco uñxictos, dorice už- 
xiros, longissimus (unde Macistus mons, et Macestos fluvius, 
apud Plinium), et bria pro briva vel briga pons, gallice, Long 
pont; ideoque.gallice scribitur ¿a Moigte. Si legendum foret Amage- 
tobrice, et gallice l'4moigte pro la Moigte, derivandum esset a 
græco apax nrbs qui non potest oppugnari, et bria pons, Pons inex- 
pugnabilis. Alterutram etymologiam pro certo habeo, adhuc autem 
lectio incerta est; epigraphe enim MAGETOBR. in littera M fracta 
fuit, et huic fragmento littera initialis A deficere potest. 


Car. XXXVIII. Dubis. « Codex nullus habet Dubis; omnes plus 
minusve corrupte legunt Adduadubis , 4lduadubis , 4lduasdubis , 
Adduabis , 4lduadusius. In hac:tanta farragine, Cellarius pro certo 
posuit Dubis : quam lectionem receperunt posteriores. » Ita Ober- 
linus, qui quaerit uude fluxerit ista corruptio. Mihi videtur posse 
nodum istum solvi hoc modo : 4ddua est vox greca aibvia, mer- 
gus, cognomen fluvii Dubis, unde, cognomine eodem, populi 
finitimi, Ædui, vel mergi, in altero sensu, nempe alludendo ad 
mergus, gallice, plongeon, et marcotte de vigne, qui mergit se in 
scrobibus , ut avis hujus nominis, in aquis ; unde quoque 4ddua vel 
Adduas , fluvius Gallie Cisalpinze, nostratibus l'4dda, ortus in 
Adula monte, et qui Larium implet lacum , seu lacum avis /arus dicte; 

unde 4duatuci vel Atuatuc: Eburonibus finitimi , et 4duatuca vel 
Atuatuca, oppidum Eburonum, cujus nomen ex aÓviz, mergus, 
et Tú% 1, fortuna, compositum est, et significat Fortuna mergus. Re- 
peritur in Columella mergere vitem, gallice, marcotter la vigne; 
insuper vox gallica diminutiva marcote est vox latina mergus. 
Aldua vel 4iduas igitur corruptio est vocis 4ddua, mutatione 
littere d in 7, ut in lacryma a J'áxev, et 4ddua vel 4dduas verbi 
aibvia. Sic pro 'Afd'ns vel 'Afd'ns, Greci dixerunt"Ad'ns. Dubis vero 
vel Dusius, fluvii nomen proprium, a voce d'óo, mergo, subeo, 
formatum est; et re vera fluvius Dubis, ut nas fluvius , in cunico- 
los mergitur, et subterlabitur. Legendum igitur 4dduadubis aut 4d- 
duadusius , et, duabus vocibus, 4ddua Dubis, vel 4dduas Dustus, 
unde Aphzresi dicitur hodie Je Doubs. Quoad nomen 4dduabis, quod 
corruptius est, a voce Adduadubis contractum est. Forsan igitur 
in varios codices nullus error incuria librariorum irrepsit, et varie- 
tates lectionum a differentia pronunciationis tantum manant. Inde 
etiam ALDUOVORIX, quod in inscriptione colonie Sequanorum 
legitur, apud Gruterum , p. 815, n? 10. 


IN LIBRUM II. 


Car. XXXIV. Sesuvios. Hadr. Valesius, Ciacconius, Ursinus et 
Vossius Lerueios aut Lexovios scribendum putant, quia Sesuvit 
nuspiam. D'Anville rem in dubio reliquit; mihi autem cum Ober- 
lino videtur nihil mutandum in textu. :Sesuvii idem est nomen < 
ac Eusubü, 111, 7, et Essui, v, 24, metathesi et contractione. Sic Sa- 
lyes vel Salyi contractio est nominis Salluvii ; sic dicitur grece meta- 
thesi čreva pro eérvuai, et éce eut procérsuuai, utrumque à 
e tUe. Sesuvii vero, Eusubii et Essui iidem sunt quoque ac Sagü, qui 
memorantur in Notitia veteri Galliarum, et horum nomen existit 
adhuc in Essey et Séez. Eusubii dictum est pro exuvia serpentis, 
quz forte galearum insignia erant, vel melius pro Eusebii, ab Evcs- 
Càs, id est pii, sicut Euhages, sancti;et Sagz pro sagi, a sagus, vates, 
nempe druide, gallice, devins, sages, sicut Apollo, vel serpens 
Python, a Beleno Baiocassum deo, profligatus. Sesuvii igitur, vel 
Essui, idem est nomen grece, ac Sagi latine. In finibus Sagiorum 
et Carnutum erat Saltus Perticus (pro Peraticus), le Perche, a épas, 
-&Tos, finis, ubi ex Caesare Druidarum consessum annuum statuo. Inde 
Normannia Pays de sapience hodie dicta; inde apud Sagios Oxi- 

mum vel Oximus urbs erat, pagusque Ozimensis , hodie Exmes vel 
Hiemes et Y Hiémois , cujus nomen ab ocimum, grece oxupuor , basi- 
liscus, oritur; inde Diabüntes a d'iaGoAos , apud quos cathedra Dia- 
boli, la chaire au Diable, iis contermini erant, et in vicino mons 
Sancti Michaelis, qui Diabolum vicit. 


IN LIBRUM III. 


Ca». VII. Unellos. Male legitur pro Eusebios. Pide not. 11, 34. 


Car. IX. 4mbiliatos. Ita codices plerique quos Oudendorpius 
secutus est. Alii vel 4mbialites, vel 4mbialiates, et sunt plures 
varietates. Qusedam exemplaria habent 4mbiliati; interpres græ- 
cus ToUs 'AubiniaTtas. Nihil in ea re certum censuit D'Anville. 
Ego vero suspicor 1? eosdem esse qui 4mbibari pro 4mbiliati, vit, 
725 : hi enim 4mbibari inter armoricas civitates numerantur; 2? Am- 
bialites vel 4mbialiateslectionem veregermanam esse; 3? eorum no- 
men ab &upíieaos , mari circumfusus, oriri; proindeque circa duo 
maria, la Manche et la mer du nord hodie dicta, consedisse, infra 
et supra Fretum gallicum, in pago qui postea Gessoriacus vocatus 
est; 4? Gessoriacum vel Gesoriacum , post Bononiam, Boulogne, 
Itium portum, P'issant, Ulteriorem portum, Calais, ipsorum op- 
pida fuisse, itemque portum .fmbleteuse, cujus nomen erat, in 
media etate, Amfleat, et 4mfleot. Vide not., 1v, 9, et v11, 75. 

Ca». XVÍI. Firidoviz. Editores eruditissimi Bibliothecz classicz 
latinz hoc loco animadvertunt pleraque nomina principum inter 
Gallos desinere in -riz vel -vix , vel etiam in -rez ; et querunt unde 
exierint iste syllaba finales. Jam dixi supra syllabam -rix vel -rex, 
que reperitur tantum in nominibus propriis, esse eamdem atque 
vocem latinam rez. Quoad syllabam -»z, in quam desinunt no- 
mina propria principum inter Gallos, mihi videtur differre solum- - 
modo numero singulari a -vices, syllaba finali et plurali nominum 
populorum Gallie, et formatam esse a voce greca oixos, domus, 
familia, vel a latina vicus, que exit ex eadem, fere eodem sensu. 
Itaque, ut afferam exemplum utriusque, mihi videtur nomi- 
na Firidoyir et Lemovices composita esse, prius, ut Firidoma- 
rus, a voce græca ipis, -id'os, arcus ccelestis, Iris dea, gladiolus, 
gallice, famme, lis des marais, vel a latina viridis; posterius, a 
verbo 14s, fames, homo sordidus, gallice, famine, homme très- 
avare , et utrumque ab oixos seu vicus. Ita de Eburovices et Branno- 

vices , præsertimque de nomine Cambiovicenses conflato a Cambium 
et vicenses, quæ ultima vox a vicus derivatur : Cambiovicenses 
denotat igitur populos qui Cambii vicos habitabant, proindeque 
in finibus, Mercurium mercatorum lucrique deum colebant; et reipsa 
populi sunt etiam nunc subdoli provincie finitima inter Bituriges et 
Lemovices, hodie la Marche nuncupata. Hz origines in opere gal- 
lico manuscripto, cui titulus est Géographie archéologique et my- 
thologique des Gaules, fusius demonstrantur. 


Car. XXII. 4dcantuannus. Mirum in modum variat hujus no- 
minis lectio. Alii 4díatunus, Adiatonnus, Adiaterinus , et aliis 
modis. Exstat nummus a Pellerin. citatus, Rec., 1, p. 32, ubilegi- 
tur REX AALETVONVS. In area caput leonis, in parte adversa 
SOTIOGA ; sed ad Sotiates Adcantuannumque referri posse non 
mihi videtur. Is rex 4dcantuannus apud Atheneum, lib. vı, etin 
ecloga e libro cxvr Nicolai Damasceni ,'Ad' id Topos vocatur. Scripti 
libri nihil variant. Constat tamen alterutro loco mendose scribi 
hoc nomen. Sed 'Ad'iarouos græcum est, sicut et Sotiates quorum 
rex erat, significatque, qui non est in duo scissus vel divisus; e 
contra 44dcantuannus, nec grecum, nec latinum. Nil dubium igitur 
quin sit legendum etiam in Cesare 4diatomus. 


Car. X XII. Soidurios. Hzc vox mere latina est, non celtica, id est 
cambrica vel armorica , ut male asserunt nonnulli : eamdem originem 
et significationem habet ac vox gallica soldat, antiquitus soldier, 
souldard. Utraque derivatur a solidum , gallice solde , paye, salaire, 
soldus , nummus aureus qui solidus est, id est qui non est pars al- 
terius; quod soiduri stipendio quasi mercede conducti essent : 
hoc verbis ipsius Cesaris confirmatur, et sole meridiano clarius est. 
Male igitur XiAod'oUpo; aut XiAod'ovro; apud Athenzum, Nicolaum 
Damascenum et Eustathium legitur. Nomen vero populi Sotzatum, 
quos ZeTi4yoUs vocat Athenzus vel potius Damascenus, et inter 
quos Soldurii erant, mihi videtur esse derivatum a participio præ- 
senti verbi graeci coo, servo, sospito, gallice, conserver, garder 
sain et sauf, significatione paululum deflexa, sed fere eadem ac 
Soldurii et Devoti. Sotiates corruptum est igitur a Sontiates, et 
sic rectius legitur in nonnullis editionibus. Idem nomen decurta- 
tum existit adhuc in nomine urbis Sos, quz ad Gelisam sita est; 
et scribitur Sotia , Sotium , in scriptis medii evi, ut D'Anville ani- 
madvertit. Devoti autem dicebantur qui se morti devovebant. Id 

de Celtiberis habet Valerius Maximus, lib. x11, cap. 6 : Celtiberi 
ncfas esse ducebant prelio superesse, quum is occubuisset pro 


eujus salute spiritum devoverant. Aliquid erat simile in cohorte sa- 
cra Thebanorum ccc. 


IN LIBRUM IV. 


Car. I. T'enchtheri. Hoc nomen variis modis legitur apud va- 
rios scriptores, sed corrupte admodum. Plutarchus, in Julio Cæ- 
sare, TeyTepid'ui habet, loco cujus Tevy Depíd'ai: nonnulli reponere 
volunt, ego vero Tey X Tepida; sic et pro Tenchtheri , Tenchteri le- 
gendum censeo, ex orthographia Plutarchi ipsius et etymologia. 
Nomen enim eorum populorum mihi videtur ex greco 7€) TOS. 
tinctus, derivatum. Tenchteri, sine dubio, se colore inficiebant , ut 
Britanni, Pictavi, Agathyrsi, Thraces. et Illyrii. Pide not. , v, 14. 


Ca». IX. 4mbivaritos. 4mbivariti et 4mbivareti certe iidem sunt, 
sed situs eorum trans Mosam hodie ignoratur. Attamen diversi 
sunt ab 4mbivaretis /Eduorum clientibus, vir, 75, pro quibus 
reponendum est Ambarri qui reipsa in clientela /Eduorum erant, et 
circum Ararim incolebant, ut bene conjectatur D'Anville, et mihi 
indicatur ab etymologia nominis 4mbarri,ex amb-, circum, et Arar, 
contracti in 4rr, compositi. Nomen e contra zfmbivareti vel Am- 
bivariti ex prepositione grzca &uęi , et &pnTòs, maledictus, forma- 
tum est; quod alludit sané ad nomen Mose fluvii, a greco vess, 
detestandus, abominandus, execrandus, ortum. Oppidum igitur 
eorum erat Mons maledictus, Montmédi, trans Mosam; et qui- 
dem forte Satanacum, Stenai, a Satanas, Satan, et Sédan ab ea- 
dem voce; utrumque enim sunt ad ripam Mose dextram , proin- 
deque trans Mosam. Pide not., vir, 75. Sic hodie ad Scarponam 
Mosellzeque ripam quidam campus dictus est la Terre maudite. Sic 

Arvü , qui Diablintibus contermini erant, et Diabolum seu Pythonem 
` quoque colebant, a greco &peioi, maledicti, diris devoti, vocabantur. 


Car. X. Posego. Varie scribitur Posegus, Posagus seu Vogesus 
` metathesi, grece Bosfixos. Mihi videtur derivandum esse a greco 
Bous, bos, et &yòs, dux, Bos ductor, sicut bos Cadmi, vel melius a 
Boùs et cñxos, septum, fanum, sanctuarium, bovis sacri septum, 
gallice, ła crèche du boeuf. Glareanusitaque male legit Mosegus, quasi 
a Mosa. derivatum esset. 

Car. XVIII. 4t Sigambri. At vacat in codd. et edd. Oudendor- 
pius reposuit ex Ursino, cujus codex mendose ferebat ut. Sigambri 
non Sicambri ex codicibus et etymologia legendum est; nam Si- 
gambri mera est vox graca eU"y'yyaDpor, mariti duarum sororum, 
ex riv,simul,et ya pevo , connubio jungo. Mos erat igitur apud 
eos duas sorores germanas simul uxores ducendas esse a duobus 
fratribus germanis vel ab uno marito; unde et nomen Germani, 
quod alibi demonstrabo. Ceterum, ut notat recte eruditissimus 
Lemaire, facilis mutatio littere g in c fuit. 

. Car. XXI. Commium. In Thesauro Brandenburg. vol. 1, p. 305, 
exstat nummus, in cujus una facie circa equum, COMMIOS, in 
altera caput galeatum cum hac inscriptione GARMAN., quam non. 
nulli explicant Germanus, sed sine auctoritate. In duobus ejus- 
dem nummis eruditissimus D. Mionnet (Descr. des méd., tome 1, 
pag. 86 et 87) legit in antica parte CARMANO. et CAR., in pos- 
tica COM. et COMIOS. Orthographia igitur hujus nominis num- 
mis non sistitur. In dubio quoque etymologia eam relinquit; 
Commius enim vel Comius a greco xoups, ornatus accuratior 
et fucatus, vel a xoxħ, coma , cæsaries culta, potest derivari. Co- 
mium ergo lectio, ut habent codices et editiones nonnulli pro Com- 
mium , ableganda non est. Nomen autem Garmanus mihi videtur 
legendum Germanus , sicut in nummo Germani Indutilli filii, not., 
v, 3; aut rectius Carmanos, quod tunc derivatum esset a grsco 
X4pA4!*, animus ad pugnandum alacer, pugna, conflictus, unde 
voces gallice escrime et escarmouche oriuntur. 

Car. XXIII. Britanniam attigit. Suspicatur D'Anville (Géogr. anc., 
tom. 1, p. 101) Cesarem appulisse ad eam Britannie oram quz 
nunc dicitur Lyme, latine Lemanis , haud longe distantem ab urbe 
Dubris (Douvres). Hanc conjecturam firmat natura locorum, id 
est apertum et planum litus; firmat et etymologia : Lemanis enim 
est vox greca aiñ, portus, mutatione litterz n in 4, pro more 
dialecti doricæ. 


IN LIBRUM V. 


Car. II. 4d portumltium. Hodie Wit-sand seu Wissant, prope 
Bononiam, sicati eruditissimo D'Anville placuit, et postea viro non 
minoris in rebus geographicis peritiz , Gosselin ( Strab. gall. ver- 
sion. 1, 77, n? 1). Ex hoc enim portu brevissimus est in Bri- 
tanniam trajectus, ut ait Caesar; quod et indicatur ctymologia 

græca iðùs, rectus, gallice, qui est ou va en ligne directe, en droite 
ligne, ibúw, recta feror. Sed observandum est hoc nomen varie 
scriptum esse, nempe Jtus per t, in libris scriptis Cesaris juxta 
Fulvinum Ursinum, et 'Iríos apud Strabonem; vel 'Ixios, per x, 
apud Ptolemzum, Iccius denique per ccin scriptoribus mediz æta- 
tis, sicut ZJccius, Remorum legatus ad Cesarem, 11, 3 et 6. Si tius le- 
gendum foret, a voce grzca ibus, rectus, vela latina itus, -us, aut 
itio, -ionis; deducerem , et ad hanc etymologiam mihi argumento 
forent multe inscriptiones pro itu et reditu, deæque 4beona et 
Adeona; contra si Icius vel Iccius, a greca ixw , fut. (20, venio, 
Eis, adventus. 

Car. III. Zndutiomarus. Nummum hujus possidebat Oberlinus, 
cujas antica pars offert caput juvenile absque epigraphe; postica 
vero bovem gradientem cum hac inscriptione : GERMANVS IN- 
DV'TI. II. Sed hic nummus ad Induciomarum nihil pertinet; nam 
D. Mionnet (Desc. des méd., t. 1, p. 9o, n? 66) legit ibidem 
rectius GERMANVS INDVTILLI. I.; et mihi videtur ultimám lit- 
teram I. esse pro F., integramque inscriptionem legendam esse 
Germanus Indutilli filius. Indutillus ut Celtillus, Vercingetorigis 
pater, et Cavarillus /&duus. Male igitur ab Oberlino concluditur ex 
hoc nummo nomen Zndutiomarus scribendum esse per £t, non per 
k, ut graecus interpres habet, et requirit etymologia : Znducio- 
marus enim formatum est a voce latina inducie eta verbo ma- 
rus, contracto et derivato a major, urbis prefectus, qui induciis 
prepositus est, ut Lycaon, a AUxos, lupus, qui inducias invenisse 
dicitur, gallice, Je maire des tréves, la trève du seigneur, vel ut 
$. Germanus, cui comes erat $. Lupus; proindeque scribi debet 
Induciomarus , non Indutiomarus. 


Cingetorix. Nihil hic celticum, ut credit Oberlinus : nomen om- 
nino graecum est. Conflatum est enim contractione a voce xurvm- 
YÉTNS , oU, venator, et rez, sonatque Rez venatorum , gallice , le 
Grand veneur. Vide, cap. xx11, notam Lugpotorige. 


Car. XI. Cassivellauno. Codex Bib. reg., 7, 563, habet modo 
Cassuvellannus , modo Casivellaunus. In Dione legitur corrupte 
£ovéAAay; in Polyeno KacóAavAor, male quoque. Hoc nomen a 
duobus coalescit, nempe a Cassi, Britanniz populi, et a P'elauni, 
Galliz : prius à x&ci$, -tos , frater , soror, consobrinus , germanus, 
coztaneus; posterius ab éaavro, abigo, agito, proveho, duco, for- 

matur. Cassivellaunus sonat igitur, qui abigit vel agitat Cassos, 
gallice, Chasse-Casses , qui chasse les Casses, ecribendumque Cas- 
sivelaunus, græce Karroveaguros, vel Cassivellaunus, geminando 1, 
ut in Fellaunodunum, oppidi Galli nomine, euphoniz causa ; sicut 
in Cassi pro Casi, et in finali -casses nominum Gallis populo- 
rum, ejusdem originis. 


Car. XIII. Hibernia. Addunt nonnulli insula. Hibernia, quam 
minus recte et contractione vocat Juverna Pomp. Mela, a voce 
hybernus , hyemalis, nomen ducit, sonatque insula in qua Ayems 
protrahitur, vel qua ab occidente hyemali jacet. Melius ergo scri- 
beretur Hybernia. 


Mona. A grzco uoyh, dorice uova, mansio , habitatio , quod hzc 
insula ultimum, ut ait Tacitus, druidarum profugarum refugium, 
reipsa esset inter Britanniam et Hyberniam mansio Druidarum et 
navigantium. 


Ca». XIV. P'itro. « Hic cum Cesare consentiunt Mela , lib. 111, 
c. 6, et Vitruvius, lib. v11, c. 14, qui habent quoque vitro. Ori- 
basius autem scribit ¿satim infectores vitrum appellare; et Mar- 
cellus Empiricus, c. 33: « Herba, inquit, quam nos vitrum, Greci 
isatida vocant. » Porro Plinius ( Hist. nat., lib. xx11,c. 1) eosdem 
Britannos ait glasto oblinere corpora. Sunt ergo vitrum et glastum 
et ¿satis diversa nomina ejusdem plante, cujus succis expressis 
Britanni ad inficienda corpora usi sunt.» Ita Oberlinus et D. Le- 
maire. Hzc tria nomina graecam originem habent, nempe vitrum 
a Qaid pbs, clarus, nitidus, lucens; glastum, ex quo vox gallica 
guéde manat, a xA&e Tns , qui frangit, forte ut quedam herba cujus 
mentio fit apud Plinium, vel melius a % Acáto, vireo, xAóa , herba 
viridis, gallice gazon pro glazon, britannice armoriceque glas, vi- 
ridis, czruleus, lividus; ¿satis ab iea71s, glastum , voce composita ex 
I ros, par, zequalis, et 475, damnum, clades, Até, dea malefica, &7íto, 
nocere. Glas enim vel gloas substantive malum sonat armorice. Vox 
igitur plas graecam quoque originem habet, nedum ex ea vox 
greca glastum oriatur. Hujus autem moris vestigia, ut ante ani- 
madvertit Oberlinus, superesse videntur inter Scotos hodiernos, 
apud quos vestimenta tum capitis, tum corporis sunt variegata 
duobus coloribus, scilicet croceo et ceruleo, in modum cancello- 
rum; et hoc modo tincta fuisse veterum Britannorum corpora, 
nec non et Gallorum virgata sagula, credere est. 


264 NOTJE IN LIB. V ET VI 


Car. XXI. Cassi. Pide supra, cap. x1, Cassivellauno. 

Oppidum. Usi sunt Britanni voce caer, quz habet radicem ver- 
bum hebreum wp, quod convocare significat. Ita Joh. Clericus, 
ait Davisius, cui hec origo hebrza arridet. Sed mihi luce clarius 
est caer britannice, ker armorice, vocis latine castrum, ex qua 
Angli cester in nominibus urbium formarunt , contractionem esse. 


Car. XXII. Lugotorige. « Al. Cingetorige. Ex multis codd. contra 
Hotman. Brantiü Bongars pr. Vossiani omnes ZLugotorige , Luto- 
gorige ; Celsus , vita Caesaris , Legotorige : at graecus interpres Com- 
mentariorum , KryeT0piya.. Nostri quoque codd. variant: cod. R., 
5,763, Lugotorige; unde rem dirimere admodum sit difficile. » 
Ita D. Lemaire. Etymologia hujus nominis , compositi ex AUxoti- 
às, lupo similis, matutinus, albescens ut alba matutina, vel £l- 
hion, et rez, analogumque nomen Luguvallum, hodie Carlile, in- 
dicant Lugotorige pro Lucodorige, scribendum esse; facile enim x 
in y, et à in 7 mutatur. 


Car. XXIV. Essuos. Vide supra Sesuvios, not. in librum 1r, 
eap. XXXIV. 


Ambiorigis. Hujus nummus exstat, apud Eckel ( Doctr. numm. 
vet., t. 1, p. 76) et apud D. Mionnet (Desc. des méd. , t. 1 , p. 83). 
Pars antica offert Palladis caput galeatum, postica equitem has- 
tatum , cum epigraphe EBVRO. pro EBVRONES. Legitur quando- 
que in parte antica AMBIORIX vel TAMBIL. Ambiorix, Eburo- 
num princeps, significare debet 4mbiamorum rex; aut rectius, a 
graeco &4:0i, latine amb-, circum , iòs; jaculum, iv, mittere; Rex qui 
circumjicit jacula vel sagittas , sicut inios vel ios, Apollo, jaculandi 
peritus; unde et Ambiaąni; sicut Sanctus Quintinus, Ambianorum 
et Veromanduorum apostolus, contis transfixus, et cujus nomen a 
xóvTos, contus, hasta longa et robusta nautica, derivatur; Tarmbil 
vero pro Tambilos, stuporem injiciens, sicut Palladis vel Meduse 
caput, & voce greca Üaufa »éos. 


Ca». LIV. Moritasgus. Ex multis inscriptionibus conjicit Thomas 
Reinesius , epistola 67, quemdam Gallorum fuisse huic cognomi- 
nem. Unde colligit idem aliquem óuóvvjoy e majoribus Moritasgi 
nostri a suis ob merita pro deo habitum fuisse; ita Davisius. Alesize 
reperta fuit, anno 1652, inscriptio in qua porticus deo Moritasgo 
positi mentio fit. Brotier deum illum esse ipsum Moritasgum, re- 

gem Senonum , suspicatur; sed certissime fallitur. Illum nec Ro- 
mani, nec Galli sacraverunt. Regi Senonum nomen erat dei Mo- 
ritasgi, in cujus tutela positus erat a die natali , vel a pueritia. Mo- 
ritasgi autem nomen formatum est a græco uøpia stultitia, et 7&rra 
vel Ta£ióo , ordino, apte dispono, in acie colloco, aciem instruo , 
TéLis, ordinatio, ordo aciei, acies, agmen, turma, cohors; si- 
gnificat igitur qui Moriæ vel stultitie aciem instruit, alludendo 
ad cultum Berecynthiz seu Magne Matris, hodie Mere - folie , 
Mere folle , apud /Eduos celeberrimum, et ad turmam ei sacratam, 
nomine gallico compagnie de la mère folle. ( Fide Du Tixx1or, De 
la féie des fous, in-4°, 1741.) Inde sceptrum hujus Matris déum 
dictum gallice marotte pro merotte, id est, petite mère. Inde quoque, 
apud Cesarem, v, 25 et 22, nomina Tasgetii, rectius Tasgætii, 
Carnutum regis , et Tazimaguli, unius ex Britannis regibus, prius 
a yóns , Tos, incantator, przstigiator, sicut et Zasgeetium , nomen 
urbis Helvetiorum prope Magiam ; posterius a magulus , diminutiva 
voce uæ&yos, magus, id est druida. Moritasgus igitur deus /Eduis, 
Matris Fatuce cultoribus, Momus erat. 


IN LIBRUM VI. 


Car. X. Bacenis. Bacenis sylva erat pars aliqua Hercynie sylvæ 
qua describitur infra, cap. 24. « Bacenis, inquit Hotman, pars 
Hercynie sylve quam nunc Nigram vocant, der Schwartzwald 
(la Forét noire), a Nechari amne ad Mcenum. » Nomen ejus origi- 
nem a greco fBaexayia, fascinatio, &Baexairo, fascino, trahit ; signifi- 
cat igitur gallice, la forét de l'enchantement, ou qui fascine, enchante, 
charme , ensorcelle. (Vide Hercyniam sylvam, cap. xxiv.) Inde 
forsitan nominis Folcæ origo, a graco qoAxàs strabus , luscus, qui 
habet oculos distortos , ut fascinatrices : Hæ gentes circum Her- 
cyniam sylvam cujus pars erat sylva Bacenis , consederunt ; Plinius- 
que, lib. vir, cap. 22, ex Isigono narrat in Triballis et Illyriis 
esse qui visu effascinent, interimantque quos diutius intueantur, 
iratis oculis; et feminas in Scythia, quz» vocant Bithyæ , quod 
pupillas binas in oculis singulis habeant. 


Ca». XV. 4mbactos. « lidem prope qui Soldurü. Pide not., 111, 
42. 4dmbactus d'eUAos uicÜo Tóc, servus mercede conductus : ita 
veteres glosse. Ambactus, apud Ennium, lingua gallica actus 

dicitur, ait Festus. Hunc Diodorus Siculus appellat Sidxorsy , 
ministrum ingenua conditionis. Ea voce similiter sonante et ejus- 
dem originis utuntur etiam nunc Flandri ambacht-man, id est 
homo quaestus causa operam suam alii locans. Adde preterea Cæ. 
sarem ipsum, qui hec duo nomina arnbactos clientesque ita jun- 
git, ut alterum esset interpretatio latina alterius vocis celticz. 4m- 
bactum igitur interpretor non servum, non mercenarium, sed 
ministrum , assiduum comitem, ut sunt apud magnates nostros Zes 
officiers attachés à la maison, les écuyers, les pages, les prin- 
cipaux domestiques à gages qui ne portent point livrée. In eo dif- 
ferunt a clientibus romanis, quod mercedem aliquam pro sua opera 
recipiunt. » Ita fere Oberlinus, cui suffragor quoad sensum vocis, 
non autem quoad etymologiam ; in hac enim nihil adhuc celticum. 
Ambactus vox est mere latina, composita, ut ambigo, ex amb-, 
pro am-, ante vocalem, circum, et actus ab ago, qui agit vel cui 
actus est circum patronum in domo ejus, gallice, qui a une charge, 
qui est chargé de quelque fonction autour d'un patron dans sa 
maison. Respondet igitur voci nostre vassal pro gas vel gars de 
la salle, ou manoir seigneurial, ex qua diminutivum valet pro 
vassalet , contractione formatum est. Apud D. Mionnet, t. 1, p. 85, 
exstat nummus cujus pars antica offert aquilam in medio corona 
laurez volantem, postica vero bovis caput cum epigraphe AM- 
BACTVS. 


Car. XVII. Mercurium. Alii Teutatem appellant nomine Gallis 
peculiari, a greco ÜeóraTos, gallice, déissime (si licet uti hoc 
verbo), maximus deus, ut ait Cæsar. Male igitur idem esse nomen 
existimant, quod apud /Egyptios T'heut vel Thot, apud Grecos 
bsos vel Zeus. 


Apollinem. Belenus dicebatur a Gallis Baiocassibus, peculiari quo- 
quenomine , ut videtur ex Ausonii carm. 11, De prof. Burd.; eo autem 
nomine vocabant etiam Norici , teste Tertulliano, Apolog. , c. xx1v; 
Belis seu Belinus ab Aquileiensibus, teste Herodiano. Inscriptio- 
nes permulte in Gallia reperte de Apolline Beleno mentionem 
faciunt. Has collegit Ritterus in Historia Gallorum , p. 357. Nomen 
hujus dei nec celticum, id est cambro-britannum vel armoricum, nec 
hebrzum est, sed grecum. Belenus est vox grzca Béoeuror, telum, 
sagitta , seu Béaevos vel Béasrros, nomen piscis cujusdam propter 
sagittæ speciem, gallice un dard ; Belis vero a Béaos , telum, jaculum, 

sagitta , eodem sensu formatur , sicut nomen Sancti Quintini a xoyTos. 
Apollo BeAecry aps, vel sagittis gaudens, dicebatur. Pide notas 
Ambiorigis, lib. v, cap. xx1v, et vrr, 75, Lemovices. 


Car. XXI. Parvis rhenonum tegimentis. Interpretatur pellibus 
rhenonum , id est peaux de rennes, D. Lemaire. « Minime enim du- 
bium; inquit, mihi videtur quin rAeno, gallice Ze renne, sit nomen 
animalis , non vestis, ut Isidoro, Orig., 19, 33, etServio ad Georg., 
111, 183, placuit. Male qui legunt rhenorum , pejus qui legunt rhe- 
num. Lectio Cesaris sincera videtur; noster tamen codex, 5,764, 
rhenorum » : hzc ille. Sed animal istud hodie in Germania non 
reperitur ; et vocem rhenones mihi videtur derivatam esse a greco pity, 
pnvós , ovis, ut fñvixes, ovium pelles, et esse ejusdem significationis. 


Car. XXIV. Hercyniam sylvam..... quam illi (Greci) Orcyniam 
appellant. «Ita codd. et edd. vett., ait D. Lemaire; ita quoque Ptole- 
mæus et gracus interpres: eadem est (Orcynia) ac Hercynia. sylva. 
Ortum hocnomenab Hartz, Hartzwald.» E contrario Hartz vel Hartz - 
wald mihi videtur a germanico nomine ejus hodierno Schwartz, 
vel Schwartzwald corruptum , quod significat Nigra , Nigra sylva , 
id est deformis terris , aspera coelo, tristis situ cultuque, ut ait Ta- 
citus; Hercynia vero, quz 'Epxüvios d'pupubs, Juliano est, a greco 
épx&vn vel (pos , $px1or , septum , sepes, et Orcynia ab ópxáyn, voce 
ejusdem significationis, oriri. Fere eadem igitur differentia est inter 
Hercynia et Orcynia , ac inter épxayn et ópxawn. Inde varietas no- 
minis , eademque significatio. Respondet igitur voci gallice la haye, 
( l'enceinte ou forêt sacrée), ex qua la Haye in Hollandia, et in 
Francia St-Germain en Laye, pro en la haye, et tot nomina lo- 
corum, ducunt originem. 


Cap. XXVII. Alces. « Nonnulli, ait D. Lemaire, post Oberlinum, 
volunt nomen aces a greco derivari 2Axà, robur. Et reipsa Pau- 
sanias , l. 1x, c. 21, de alce loquitur, quem vocat &Axiy perpe- 
ram: nam Grecis ante Pausaniam incognitum animal istud erat, 
et nomen «Axij datum a Pausania, est effictum ex nomine alcis 
czsares; preterea grecus interpres vertit ex more latino &Ax$s, 
non ex more graeco &Ax«!; unde conjicere licet nomen esse cel- 
ticum elch sive elg, cui simile el, aeig et oelg , etiamnum in sep- 
tentrionalium europeorum sermone restat. Germanice vocatur 
das elendthier, gallice /'élan. Plinius idem animal vocat macht 
vitiose pro aclin, addita littera m ex voce precedenti, factum ex 

elch. Sed hz descriptiones nullomodo cæsarianæ conveniunt. Buf- 
fon, virque doctissimus ipse Cuvier nihil certi quoad speciem ani- 
malis inesse fatentur. » Ego autem , quoad etymologiam nominis, 
certo mihi certius est: 1? nihi] hic celtici inesse ; 2° Alces , quod et 
fluvii nomen est apud Plinium, effictum' esse ex greco aAxftis, 
contractione ZAxsHs, fortis, strenuus, numero plurali Axes, ut 
recte scribit grecus interpres, quod scripsisset &Ax«i, si ab axi 
substantivo derivatum esset, ut nonnulli volunt; 3? nomina ger- 
manica elk, elch, elg, aelg, oelg, el, ex nomine greco corrupta 
esse; 4? nomen gallicum élan idem esse ac vocem élan pro elan- 
cement, proindeque nominis greci alces versionem; 5? Machüs 
ejusdem animalis nomen in Plinio, pro aclis truncato non esse, 
sed meram vocem graecam u&yAns, lascivus, salax, libidinosus, 
pax ais, lasciva, meretrix. Quoad animalis genus , pro phantastico 
numinis {lcis emblemate habeo. 


Ca». XXVIII. Uri. Id est boves montani, ex etymologia : urus 
enim dictus est a græco eUpos , pro 9?pos, mons, unde adjectivum 
Óp$1os, montanus,in montibus degens, subaudito fous, bos. Servius 
ad hunc versum 374 Virg., lib. 11, Georg. : 


Sylvestres uri assidue , capreæque sequaces. 


Sylvestres uri, ait, id est boves agrestes qui in Pyrenæo monte 
nascuntur inter Gallias et Hispanias posito. Idem celeberrimus vir 
Cuvier de uris ita loquitur : « Uri. Beeufs sauvages. La plupart 
des naturalistes pensent que c'était l'animal appelé encore urocAs 
ou auer-ochs par les Allemands; auer-ochs signifie bœuf de mon- 
tagne : ils jugent aussi, pour la plupart, que le bison de Pline, 
liv. viiz, c. 15, semble indiquer le bison et lurus comme deux 
espèces, et j'ai découvert, en effet, qu'il y a eu autrefois en France 
deux espèces de bœufs sauvages. » Nomen germanicum urochs ab 
auer-ochs contractum est; auer-ochs autem ab ocAs , taurus, bos, 
et auer, adjectivo ab aue, planities, campus, derivato, compositum, 
sonatque igitur bos agrestis, ut urus explicat Servius. Errarent ergo 
qui nomen urus a germanico auer contractione formatum esse 
crederent. Hz duz voces omnino significatione et origine differunt. 


Car. XXXII. 4duatucam. Editiones veteres nosterque codex 
regius antiquissimus (5763) habent ad Patucam; alter vero (5763) 
non deterioris note, 4duatucam. Ursinus primus, et post hunc, 

Hadr. Valesius, Notit. Gall., p. 566, has voces duas in unam 
jungendas esse recte probarunt. Reipsa, Ptolemæus habet 'AToba - 
ToVXx o» Tóyyewry, et ita sensus poscit. Vide Dubis, not. in lib. 11, 
cap. XXXVIII. l 


IN LIBRUM VII. 


Car. IX. Gergoviam. Codex solus Vossii Gergoniam habet. Alii 
omnes vel Gortoniam, vel Gorgobinam; unde perperam Cæsaris 
editor novissimus affirmare ausus est non Gergoviam, sed Gorto- 
nam vel Gorgobinam legendum esse, censuitque fortasse nomen 
utrumque habuisse. Hic nihil immutandum; quo autem loco situm 
fuerit hoc oppidum incertum est, nisi forteCouleuere aut St- Poire. 


Car. XXXI. Teutomatus. Vitiose admodum legitur nomen istud, 
ut alia ejusmodi. Grecus habet Tovzouæros; Oberlinus legendum 
proposuit Teutomarus, sed nihil adhuc mutandum mihi videtur. 
Ad instar tot nominum graecorum, T'eutomatus ex voce gaTos, 
dorice, pro uiros, vel unos, cura, consilium , formatur, aut verbo 
ua Tío , quero, indago, 70s, inquisitio, «aTile, vel in composi- 
tione uaTàs, inquisitor, indagator : Teutonum consilium igitur si- 
gnificat, vel melius Teutonum indagator. Que etymologia 7euto- 
matus germinam esse lectionem statuit. Idem rex sane est qui infra, 
cap. 46, etsi aliter scribitur in cod. 5763, Potomapatus , cod. 5764, 
Potomatus , et alii codices aliter. 


Car. XXXVII. « Litaeicus. Nummos ejus duo ex auro profert 
Bouteroue (Des Monnaies de France, p. 48). Exhibet eos et Ha- 
vercamp ad Orosium, lib. vr, cap. 11, additque tertium ex suo mu- 
seo. Epigraphe ibi occurrit LITA. vel LITAVI. Quod pone caput 
conspicitur C., notat Cabillonum ( CA4lon- sur- Saóne ). Priores 
duo nummos offert etiam Pellerin (Rec., 1, tab. 124, 6). In pos- 
teriore autem epigraphen LITAV. perperam in LITAN. conver- 
tendam statuit, et de Litanobriga explicat, cujus mentio in Itinere 
Antonini. » ita Oberlinus. Hujus quoque tres nummos exhibet D. 
. Mionnet'( Descr. des méd., p. 91) cum epigraphe LITA. in duo- 
bus; sed legit, sicut Pellerin, LITAN. in tertio. Unde conjicio hanc 
ultimam esse veram lectionem, et revera de Liüanobriga Bellova- 
corum intelligendam esse, et nullomodo ad nostrum Litavicum 


respicere. 
Car. XXX VIII. Eporedirixz et Firidomarus. Hi cum equitatu ad 

Ceesarem præcucurrerant. Millin, qui de re antiquaria bene meruit, 
in Mon. ant. ined., t. 1, p. 146, e lapide detecto anno 1792 in 
fundamentis arcis Bourbon - Lancy , docet Eporedirigis nomen esse 
quale idem hic legitur, ejusque filium Magnum clientem fuisse Cæ- 
saris, assumpto nomine C. Juli. En inscriptionem : 


C. IVLIVS. EPOREDIRIGIS. F. MAGNVS. 
PRO. L. IVLIO. CALENO. FILIO. 
BORMONIFE. DAMONAE. 

vOT. SOL. ` 


In qua legendum BORMONI ET DAMONAE VOTum SOLv«it, id 
est deo Bormoni et dee Damonce, quæ mihi videtur eadem fuisse 
ac Damona, una e Danaidibus, et Damia vel Bona Dea, cujus 
festum Daruum kalendis maii celebrabatur, et sacerdos voca- 
batur Damias, a d'uuía dorice, pro nuin, meretrix, gallice 
femme publique, sicut Venus vr&vd'nuos et ipsa Bona Dea. Eporedi- 
rigis vero nomen ab Eporedia, Ivrée, et rez, ortum mihi videtur, 
et Rex Eporediæ significare. Pro Piridomarus legitur P'irdumarus 
in Fastis Triumphalibus Gruteri, p. 297 : 


M. CLAUDIUS. M. F. M. N. MAR 
CELLUS. AN. DXXXI. COS. DE. 
GALLEIS. INSUBBIBUS. ET. 
GERMAN. K. MART. ISQUE. 
SPOLIA. OPIMA. RETULIT. 
DUCE. HOSTIUM. VIRDUMARO. 
AD. CLASTIDIUM. INTER 
FECTO. 


Fide not. in lib. 111, cap. z7. et lib. v, cap. 3. 


Car. XLII. Cabillono. Chálon-sur-Saóne, tunc Æduorum em- 
porium frequentissimum. Codices nostri regii Cavillono, Cavillonno 
habent. Grecus interpres KaGiaa)rvor, Strabo Kao AAmor; Ptole- 
mzus et Marcianus rectius KaGáAAtvov , Notitia dignitatum Cabal- 
lodunum , Ammianus Marcellinus Cabillones, Eumenes patria Æduus 
Cabillonensis portus. Igitur urbis hujus nomen a caballus , petit che- 
val,oritur, sicut Caballinus fons aut Hippocréne , et perperam gallice 

scribitur CAdlons, sicut CAdlons sur Marne, a Catalauni, pro Chálon a 
. Cabüllonum. Male Surita vult Cabellione , Cdbello enim urbis hodiè 
dictze Cavaillon, nomen est. 

Car. LV. Bibracte. Bibracte, Bißpaxta Straboni, oppidum longe 
maximum et copiosissimum , et apud Æduos maximæ auctoritatis , 
dea quoque erat habita, sicut Roma et multe alie urbes que in 
deorum numerum relatz sunt. Inscriptiones due Augustoduni re- 
perte habent DEAE BIBBACTI. An eadem sit quz Augustodunum, 
hodie utun, postea dicta est, inquirunt eruditi, ac ea de re inter 
se dissident. Sed ex his inscriptionibus augustodunensibus, et verbis 
Eumenii rhetoris, confici non potest Bibracte et Augustodunum di- 
versa oppida extitisse, sed potius unam eamdemque urbem fuisse. 


Car. LVII. Lutetiam. Hodie Paris, Galliæ caput et urbium re- 
gina. Mediocre erat oppidum; hinc Ammianus Castellum vocat, Ju- 
lianus et Zosimus IloA/x ymr, oppidulum. A Juliano male vocatar 
AevxeT ia, metathesi pro Zutecia, quasi a A$uxàs , albus; a plurimis 
Lutecia ; sed rectius a Strabone AouxoTox.a ; a Ptolemzo IIapieiny 
AoUxoT€xÍa , pro AoUXoToX(a,, a graeco AUxoToxos , lupi mater, latine 
Lupipara , unde contractione Lupara , hodie le Louvre , quod alibi 
demonstrabo. 


Car. LVIII. Melodunum. Hodie Melun. Scaliger hoc loco fide 
nonnullorum codicum reposuit Metiosedum , qux: urbs diversa non 
est a Meloduno, juxta V. C. D'Anville. Codex noster regius, 5763, 
hoc loco habet Mellodunum, et infra Medodone, et cap. 60 iterum 
Medodone pro Mellodone vel rectius Melloduno. At codex regius 
5764 , notæ haud inferioris habet Metiosedum, et infra bis Metio- 
sedo, et rursus, cap. 61, Metiosedum. Urbs eadem est igitur Me- 
lodunum et Metiosedum. Male Sanson et Hadr. Vales. (Notit. Gal- 
liarum) volunt Metiosedum esse vicum nunc dictum Meudon, infra 
Lutetiam, in monte positum. 


Car. LXVIII. 4(lesiam. Nunc vicus Alise, aliter le bourg de Sainte- 
Reine, ubi fons miraculis sanctz Regine celebris, olim urbs Man- 
dubiorum, qui in /Eduorum clientela erant «primaria totius Cel- 
ticz sedes, urbiumque mater »; unde pagus circumjacens dictus est 
Alisiensis pagus , Y 4uzois ou l'Aussois, et le mont 4uxois, collis 
editus ubi erat oppidum Alesia. Ita scribunt Cæsar, Plinius, Tacitus, 
Orosius; Grzci vero Plutarchus et Diodorus Siculus, 'Aaneia ; Po- 
lysenus 'Aoticgía , rectius graecus interpres Cesaris et nonnulle edi- 
- tiones priscz, et Strabo, et Dion Cassius, A. aeZía ; Velleius Pater- 
calus Alexia. Oritur enim a greco &Aézia, auxiliatrix, quz opi- 
tulatur, sicut Ops vel Opis dea, sicut Rhea, quee mater deum erat, 

sicut Alesia dea, vel Cybele, mater urbium et turrium, quam co- 
lebant Ædui ,sicut Notre-Dame de bon secours vel Sainte- Reine, quze 
etiamnum ibi colitur in imo monte Alexio, sicut Berecynthia quie 
a Phrygiis ip monte Berecynthio colebatur. Etymologia igitur docet 
Alexiam esse lectionem genuinam, contra Vossium , Ursinum et Ca- 
saubonem; et urbem 4lexiam a cultu 4lexice, vel Opis aut Berecyn- 
thiz apud 7Eduos, totius Celtice primariam sedem obtinuisse. Re qui- 
dem ipsa, Diodorus Siculus, Bibl., lib. 1v, ait Herculem hanc ur- 
bem preclare magnitudinis exstruxisse, et a militiz suz errore 
Alesiam (AancÍay) nuncupasse, nempe a grzco dn, error, &AnTns, 
erro, vagus; sed certe ipse errat, et hzc etymologia mera fabula 
est. Si ei credatur, hzc urbs, ipsius etate, quoque in przcipuo 
Celtis erat honore, quippe primaria totius Celtice sedes, urbium- 
que mater, et per omnes ztates ab Hercule libertatem defende- 
rat, nec unquam capta erat, usque ad tempus Cesaris, qui vi ex- 
pugnavit, et in Romanorum potestatem redegit. 


Car. LXXV. 4mbivaretis. Cesar, lib. 1v, cap. 9, Ambivaritorum 
mentionem facit, in quorum fines equitatus Usipetum et Tench- 
therorum praedandi frumentandique causazmissus fuerat. Sed Am- 
bivariti trans Mosam iidem esse non possunt ac Ambivareti /Eduo- 
rum clientes. Tam longe enim ab /Eduis dissiti sunt 4mbivariti 
trans Mosam, ut in clientela /Eduorum fuisse credibile non sit. 
Conjicio igitur ex Cesare et etymologia Ambivaritorum oppida esse 
Montem Maledictum, Montmédi, forteque Satanacum , Stenay, et 
Sédan. Pide not., 1v, 9. Pro 4mbivaretis vero Glareanus et Ciac- 
conius substituunt 44mbarros , qui necessarii et consanguinei /Eduo- 
rum a Cesare, lib. 1, cap. 11 et 14, vocantur. 'Eosdem esse suspi- 
catur C. V. D'Anville, et ego iis omnino assentior. 


Aulercis Brannovicibus , Brannoviis. «Codices fere omnes ex his 
tres populos faciunt, interpungentes hoc modo : Aulercis, Bran- 
novicibus , Brannovüs. Item interpres graecus : xa] Tois 'AvAepxois , 
Tois Te Bpavvooviči , xa) Tois Bpavvoutois. Jam vidimus tres popu- 
los, sub nomine communi fulerci, designari. Hoc loco apparet 
quartum esse populum, eodem nomine, sed distinctum cognomi- 
nibus, Aul. Brannovices, Aul. Brannovit; et ita legendum exis- 
timo. » Ita D. Achaintre; ego vero ex Zulercis Brannoviribus , Bran- 
noviis , unum populum facio, cujus nomen erat Aulerci Brannovices 
vel .Zrannovii ; et illum, cum C. V. D'Anville, ad Ligerim statuo, 

in pago a Brannovüs dicto le Briennois aut Brionnois, in dicecesi 
Matisconensi, proinde in Æduis quorum clientes erant. Legendum 
est igitur Aulercis Brannovicibus vel Brannovüs, aut sicut in qui- 
busdam editionibus, includendum JBranmnovüs inter uncos, post 
Brannovicibus. 


Eleutetis Cadurcis. « Codices nostri et Oudendorpiani fere omnes 
habent adjunctis Eleutetis, Cadurcis, Gabalis, F'ellaunis. Unde 
suspicor quatuor populos fuisse, non tres sub his nominibus. Reipsa - 
Kleutheri nomen graecum est, nec causa est cur Galli habuerint no- 
men gra cum, ut jam observavit Morus. Quapropter lectionem co- 
dicum restitui. » Ita D. Achaintre, qui addit in indice geographioco : 
« Eleuteti Cadurci. Horum uno tantum loco meminit Cæsar, vit, 
75, et eos pene potentie Arvernorum.subditos docet. Reposui e 
codicibus Eleuteti, quia vox Eleutheri (liberi) non convenit po- 
pulo gallico, multo minus iis qui vel Arvernorum clientes , vel ipsis 
subditi erant. Rectius tamen scriberetur ex conjectura Cl. d'An- 
ville ( Notice de la Gaule, p. 440) Lucterz, quia de Lucterio Ca- 
durco potentissimo mentio fit, lib. viz, cap. 5, 7, 8; item de Lu- 
terio quodam Cadurco opulentissimo, qui, ut apparet, idem est 
ac Lucterius supra citatus, cujusque in clientela esset oppidum 
Uxellodunum : unde conjicere licet Lucterium patronymicum esse 
nomen a Lucteris, qui populus erat pars Cadurcorum detracta ab 
iis, et subdita Arvernis. » Licet Eleutheri vel rectius. Heleutheri 
sit nomen grecum, mihi luce clarius est Eleutherzs Cadurcis esse 
genuinam lectionem : jam satis superque probavi populorum et 
urbium Gallise nomina grzca vel latina esse. Sic infra pro Helvüs; 
Suessionibus, legendum existimo Eleutheris Suessionibus. Nihil 
obstat quod ait Cesar, Eleutheros Cadurcos sub imperio Arverno- 
rum esse consuevisse, et Hirtins Suessiones Remis esse attributos. 
In Plinio enim Suessiones Liberi quoque nuncupati sunt ; non probo 
igitur lectionem ZLucterts a Lucterio, duce Cadurco potentissimo, 
quam D. Achaintre, post D'Anville, proponit. 


Heleüs; Suessionibus. Lege Eleutheris Suessionibus, ut supra 
Eleutheris Cadurcis. Fide hanc notam. 

Bellocassis. Bellocassi ii sunt qui, t11, h, Pellocasses vocantur, 
quorum nomen contractum et derivatum adbuc superest in nomine 
pagi gallice exin dicti. Legendum hic igitur Pellocassis. 

Aulercis Eburonibus. Ita legit D. Achaintre, sed male. Nullum 

I. 18 

dubium est quin, post Lexovüs , Aulercis: Eburovicibus , hic legen- 
dum sit, cum Cellario, sicut legitur supra, 111, 17, £ulerci Ebu- 
rovices , ante Lexovü. Tres populi apud Cesarem Jfulerci cogno- 
minantur, Cenomani, Brannovices vel Brannovü, et Eburovices, 
non autem Æburones, qui ab Eburovicibus alii sunt et longe dis- 
siti; et nusquam alibi plures reperiuntur, exceptis Diablintibus, 
qui hoc cognomine distinguuntur apud Ptolemzum, forte quod in 
clientela Cenomanorum erant. 


Caletes. « Nostri codices habent Cadetes , et permulti alii; et ipse 
D'Anville ( Not. de la Gaule, p. 192) non audet rejicere hoc no- 
men, quanquam qui sint Cadetes se ignorare profiteatur. lidem, 
ait optime D. Achaintre, mihi videntur qui Caletes supra memo- 
rati (nempe 11, 4, et infra vir, 7, pariter ante Pellocasses, iis 
centerminos). » Cadetes enim, sub hoc nomine corrupto, sicut et 
Caletes , inter civitates armoricas numerantur, et una littera tan- 
tum differunt. Unum igitur faciunt populum cujus nomen adhuc 
servat pagus gallice dictus le pays de Caux. Ergo rejicienda est 
supervacanea lectio Cadetes, quæ hic tantum in codicibus reperitur. 


Lemovices. Hec vox jure suspecta quibusdam, quia jam supra 
Lemrnovices , id est, les Limousins, memorantur, nec maritimi sunt, 
sed ab Oceano remotissimi. Had. Valesius vulgatam lectionem 
male retinet, quam antiquissimam esse probat; putatque Lemovi- 
ces armoricanos partem esse Osismiorum, qui nunc .Leonenses 
vocantur , quorum oppidum Sancti-Pauli fanum, St-Paul de Léon. 
Nonnulli alii censent quoque hos Lemovices a Lemovicibus aqui- 
tanis distinguendos esse, et partem Osismiorum non contemnen- 
dam. P. Ciacconius et Jo. Scaliger contendunt errorem esse in 
textu, et vocem Lemorices delendam esse, veluti supervacaneam; 
et reipsa nullus, nec Strabo, nec Ptolemæus, nec geographi ve- 
teres, de Lemovicibus armoricis locuti sunt. « Ego vero, ait eru- 
ditus Achaintre, cum nonnullis viris doctis inter quos Vinetus 
numerandus, non longe abessem quin pro Lemovices legerem 
Leornices. » Mihi videtur nec Lemovices esse armoricanos a Le- 
movicibus aquitanis alios; nec .Leonices, nomen barbarum et ve- 
teribus ignotum, pro Lemovices legendum; nec tandem hoc ulti- 
mum nomen delendum. In hoc loco reponere ausim vel Sesuvii, 
qui iidem sunt ac Eusubü, vel Eusebii, 11, 34, in civitatibus ma- 
ritimis recensiti, quamvis Oceanum non attingant, vel melius 

Baiocasses , qui hic a Cesare omittuntur inter armoricas civitates, 
sed ab Ausonio inter has memorantur, in his versibus de Claris 
Prof. : 
Tu, Baiocassis stirpe Druidarum satus... 
Beleni sacratum ducis e templo genus... 
Stirpe satus Druidum, 
Gentis Aremorice , etc. 


ubi videre est cultu Beleni inter gentes armoricas Baiocasses cele- 
bres esse. Memorantur et a Plinio sub nomine, revera corrupto, 
quod Zodiocasses in codicibus nonnullis, Padiocasses in aliis, 
legitur, sed inter Viducasses et Unellos nuncupantur, ita ut nihi- 
lominus nullum sit dubium de situ et nomine eorum. Citantur de- 
nique in Notitia veteri Gallis sub nomine contracto Baiocæ , 
Bayeux, pro Baiocasses , sicut Drocæ, Dreux, contractum est pro 
Durocasses , et Trece, Troyes, pro Trecasses. Nomen autem £r- 
moricce (civitates) a greco &puòs, compages, concordia, harmo - 
nia; &pjcóto , apte connecto, et opos, limes, terminus, pia fines, 
limites, opixàs , ad fines pertinens, certissime componitur, signifi- 
catque , Concordia civitatum finitimarum, gallice Zgue. Nihil adhuc 
igitur in hoc nomine celticum, quamvis revera britannice 4frmor, 
aut rectius 4rvor, ad mare significet, ex ar, super, mor, mare; 
et Britannia minor etiamnum in £rmor et in Argoet vel Argoat, seu 
in regionem maritimam et regionem sylvosam dividatur. £r enim 
aut war, var, oar, sicut anglice over, germanice ueber, est vox 
greca U7£p contracte, mor est mare, et coet, in compositione goet, 
a voce latina cædua (sylva subaudita) decurtatur; sicque omnes bri- 
tannicz voces originem grecam vel latinam habent. P'idenot., vr, 17. 


Ca». LXXVI. Pergasillauno. Ex Oberlino, O'brien, in suo lexico 
hiberno, hoc nomen fuisse dignitatis ostendit e lingua celtica (hi- 
berna) fear- go ^ saighlean, vir ad vexillum, vexillarius, gallice 
banneret. Sed jam dixi male sanum esse ab idiomate recentiori et 
extraneo, valdeque corrupto deducere vocem antiquam. Hoc nomen 
grecum est, sicut omnia nomina propria gentium quas Græci et 
Romani barbaras vocitabant, ab ipsis tradita. Mihi videtur ortum 
a vocibus #pyov, opus, ut Fergobretus, et «4AA9, operam dare, 
aut a «A200, irridere, forte eodem sensu ac épyyojsoxevo , illudere, 
irridere; gallice igitur Bon- ouvrier aut Moqueur diceretur. 

IN LIBRUM VIII. 


Car. XII. Vertisco, principe civitatis.. Ita optimi codices; alii 
Ferucio vel Ferutio. Hic Pertisco mihi videtur idem ac P'ertico, 
nomen hujus Nervii transfagæ, quoque loco nati honesto, v, 45; 
et utrumque legendum Fertisco aut Fertisto. Oritur enim-a Qép- 
Tirxos, voce diminutiva pepTtòs, præstans, excellens, vel a super- 
lativa QépTic 70s, præstantissimus, excellentissimus. 


Car. XXVI. Lemonum. ita nostri codices; alii Limonum. Pos- 
terior lectio praeferenda est; hoc enim nomen Ptolemwo A/noe- 
yoy, a greco Aeiuy, pratum, oritur. Et revera in pratis hzc urbs 
quz dicitur hodie Poitiers a voce Pictavi, in pratis est, B ripam 
Clani vel Cieni, Je Clan. 


Car. XXX. Drappeten. « Manuscripti non tamen omnes, ut as- 
serit Oudendorpius, habent ita : nam noster regius 5763, Drap- 
petem, et codex 5564, Drapten. Melius tamen Drappeten, cujus 
nominativus est Drappes. Vox hellenismum sonat. » Ita D. Achain- 
tre. Reipsa id nomen grecum est: originem enim ducit a 7paréo, 
uvas calco, TpanT)s, uvarum calcator, vel a J'pacréTss, servus. 
fugitivus, J'eae, famulor, ministro, fugio; proindeque scriben- 
dum Drapeten, non autem Drappeten per geminam litteram p, 
nec Drapten contracte. 


Car. XL. Uxellodunum. « Hoc nomen, ait eruditus Achaintre, 
ut pleraque solent nomina propria, corrupte legitur apud codi- 
ces. Alit Auxiliodunum, alii multo plures Uxelludonum vel Uvel- 
lodunum. Noster codex regius 5794 Felodunum, quod nomen 
nullibi ita scriptum invenio. » Uxellodunum est hodie le Puech 
ou le Puy d'Issolu, ut id Cl. D'Anville certissime stabilivit, et 
nominis similitudo innuit; nomenque hujus oppidi undique præ- 
rupti, adhuc graecum est. A vocibus enim On» vel 8/y, dunum, 
acervus , cumulus, collis arenaceus, et v|aabs, altus , editus, compo- 
nitur vel conflatur, sonatque Durum altum, vel arduo ascensu, ut 
ait Hirtius. Nomen autem hodiernum Issołu a priori voce Uzello 
oritur; le Puech a podium, eodem sensu ac Dunum. Scriberetur 


igitur rectius Hypsellodunum. 
ELIGIUS JOHANNEAU. 

DE BELLO CIVILI 


LIBER PRIMUS. 


I. | nm a Fabio C. Caesaris consulibus redditis, egre 
ab iis impetratum est, summa tribunorum plebis con- 
tentione, ut in senatu recitarentur; ut vero ex litteris ad 
senatum referretur, impetrari non potuit. Referunt con- 
sules de republica in civitate. L. Lentulus consul se- 
natui reique publice se non defuturum pollicetur, si au- 
dacter ac fortiter sententias dicere velint; sin Cesarem 
respiciant, atque ejus gratiam sequantur, ut superiori- 
bus fecerint temporibus, se sibi consilium capturum, 
neque senatus auctoritati obtemperaturum; habere se 
quoque ad Caesaris gratiam atque amicitiam receptum. 
In eamdem sententiam loquitur Scipio; Pompeio esse in 
animo, reipublice non deesse, si senatus sequatur; sin 
cunctetur, atque agat lenius , nequidquam ejus auxilium, 
si postea velit, senatum imploraturum. 

H. Hac Scipionis oratio, quod senatus in Urbe hae 

II. I 

bebatur, Pompeiusque aderat, ex ipsius ore Pompeii 
mitti videbatur. Dixerat aliquis leniorem sententiam , ut 
primo M. Marcellus, ingressus in eam orationem, non 
oportere ante de ea re ad senatum referri, quam delec- 
tus tota Ttalia habiti, et exercitus conscripti essent, quo 
presidio tuto et libere senatus, que vellet, decernere 
auderet; ut M. Calidius, qui censebat, ut Pompeius in 
suas provincias proficisceretur, ne qua esset armorum 
causa; timere Caesarem, abreptis ab eo n legionibus, 
ne ad ejus periculum reservare et retinere eas ad Urbem 
Pompeius videretur; ut M. Rufus , qui sententiam Calidii, 
paucis fere mutatis rebus, sequebatur. Hi omnes, convi- 
cio L. Lentuli consulis correpti, exagitabantur. Lentulus 
sententiam Calidii pronuntiaturum se omnino negavit. 
Marcellus, perterritus conviciis, a sua sententia disces- 
sit. Sic vocibus consulis, terrore praesentis exercitus, 
minis amicorum Pompeii, plerique compulsi, inviti et 
coacti Scipionis sententiam sequuntur, « uti ante certam 
diem Cæsar exercitum dimittat : si non faciat, eum ad- 
versus rempublicam facturum videri. » Intercedit M. An- 
tonius, Q. Cassius, tribuni plebis. Refertur confestim 
de intercessione tribunorum : dicuntur sententie graves: 
ut quisque acerbissime crudelissimeque dixit, ita quam 
maxime ab inimicis Cesaris collaudatur. 

III. Misso ad vesperum senatu, omnes, qui sunt ejus 
ordinis, a Pompeio evocantur. Laudat Pompeius, atque 
in posterum confirmat; segniores castigat atque incitat. 
Multi undique ex veteribus Pompeii exercitibus spe præ- 
miorum atque ordinum evocantur : multi ex duabus 
legionibus, quie sunt tradite a Caesare, arcessuntur. 

Completur Urbs; at jus comitiorum tribunus plebis C. 
Curio evocat. Omnes amici consulum , necessarii Pom- 
peii atque eorum, qui veteres inimicitias cum Cesare 
gerebant, in senatum coguntur : quorum vocibus et con- 
cursu terrentur infirmiores, dubii confirmantur, pleris- 
que vero libere decernendi potestas eripitur. Pollicetur 
L. Piso censor, sese iturum ad Cesarem ; item L. Ros- 
cius prætor, qui de his rebus eum doceant : sex dies ad 
eam rem conficiendam spatii postulant. Dicuntur etiam 
a nonnullis sententie , ut legati ad Cesarem mittantur, 
qui voluntatem senatus ei proponant. 

IV. Omnibus his resistitur, omnibusque oratio con- 
sulis, Scipionis, Catonis opponitur. Catonem veteres 
inimicitiæ Cesaris incitant, et dolor repulse. Lentulus 
æris alieni magnitudine, et spe exercitus ac provincia- 
rum, et regum appellandorum largitionibus movetur ; 
seque alterum fore Syllam inter suos gloriatur, ad quem 
summa imperii redeat. Scipionem eadem spes provincie 
atque exercituum impellit, quos se pro necessitudine 
partiturum cum Pompeio arbitratur ; simul judiciorum 
metus, adulatio, atque ostentatio sui et potentium , qui 
in republica judiciisque tum plurimum pollebant. Ipse 
Pompeius, ab inimicis Cesaris incitatus, et quod nemi- 
nem secum dignitate exequari volebat, totum se ab ejus 
amicitia averterat, et cum communibus inimicis in gra- 
tiam redierat, quorum ipse maximam partem illo affini- 
tatis tempore adjunxerat Caesari. Simul infamia duarum 
legionum permotus, quas ab itinere Asiæ Syrizeque ad 
suam potentiam dominatumque converterat, rem ad arma 
deduci studebat. 

I. 

V. His de causis aguntur omnia raptim atque turbate; 
nec docendi Cesaris propinquis ejus spatium datur; nec 
tribunis plebis sui periculi deprecandi, neque etiam ex- 
tremi juris intercessione retinendi, quod L. Sylla reli- 
querat, facultas tribuitur : sed de sua salute septimo die 
cogitare coguntur; quod illi turbulentissimi superiori- 
bus temporibus tribuni plebis octavo denique mense sua- 
rum actionum respicere ac timere consuerant. Decur- 
ritur ad illum extremum atque ultimum S. C. quo, nisi 
pæne in ipso Urbis incendio atque desperatione omnium 
salutis, latorum audacia, nunquam ante discessum est: 
« Dent operam consules, pretores, tribuni plebis, qui- 
que consulares sunt ad Urbem, ne quid respublica de- 
trimenti capiat. » Hasc S. C. prascribuntur a. d. vii idus 
januarias. Itaque quinque primis diebus, quibus haberi 
senatus potuit, qua ex die consulatum iniit Lentulus, 
biduo excepto comitiali, et de imperio Cesaris, et de 
amplissimis viris, tribunis plebis, gravissime acerbissi- 
meque decernitur. Profugiunt statim ex Urbe tribuni 
plebis, seseque ad Caesarem conferunt. Is eo tempore 
erat Ravenne, exspectabatque suis lenissimis postulatis 
responsa, si qua hominum aequitate res ad otium deduci 
posset. 

VI. Proximis diebus habetur senatus extra urbem. 
Pompeius eadem illa, que per Scipionem ostenderat, 
agit : senatus virtutem constantiamque collaudat; co- 
pias suas exponit; legiones habere sese paratas x; præ- 
terea cognitum compertumque sibi, alieno esse animo 
in Caesarem milites, neque iis posse persuaderi, uti eum 
defendant aut sequantur. Saltem de reliquis rebus ad 

senatum refertur : tota Italia delectus habeantur ; Faustus 
Sylla propretor in Mauritaniam mittatur; pecunia uti 
ex ærario Pompeio detur. Refertur etiam de rege Juba, 
ut socius sit atque amicus : Marcellus vero, passurum se 
in presentia, negat. De Fausto impedit Philippus, tri- 
bunus plebis. De reliquis rebus S. C. perscribuntur, pro- 
vincie privatis decernuntur, due consulares, relique 
pretorie. Scipioni obvenit Syria; L. Domitio Gallia. 
Philippus et Marcellus privato consilio prætereuntur , 
neque eorum sortes dejiciuntur. In reliquas provincias 
pretores mittuntur; neque exspectant, quod superiori- 
bus annis acciderat, ut de eorum imperio ad populum 
feratur , paludatique, votis nuncupatis, exeant. Consules, : 
quod ante id tempus acciderat nunquam, ex Urbe profi- 
ciscuntur, lictoresque habent in Urbe et Capitolio pri- 
vati, contra omnia vetustatis exempla. Tota Italia delectus 
habentur, arma imperantur, pecunie a municipiis exi- 
guntur, e fanis tolluntur, omnia divina humanaque jura 
permiscentur. 

VII. Quibus rebus cognitis, Cæsar apud inilites con- 
cionatur. Omnium temporum injurias inimicorum in 
se commemorat, a quibus diductum ac depravatum Pom- 
peium queritur, invidia atque obtrectatione laudis sue, 
cujus ipse honori et dignitati semper faverit adjutorqae 
fuerit. Novum in republica introductum exemplum que- 
ritur, ut tribunitia intercessio armis notaretur atque 
opprimeretur, qua superioribus annis esset restituta. 
Syllam, nudata omnibus rebus tribunitia potestate, ta- 
men intercessionem liberam reliquisse : Pompeium , qui 
amissam restituisse videatur, dona etiam , que ante ha- 

buerit, ademisse. Quotiescunque sit decretum, darent 
magistratus operam, ne quid respublica detrimenti ca- 
peret (qua voce et quo S. C. populus romanus ad arma 
sit vocatus), factum in perniciosis legibus, in vi tribu- 
nitia, in secessione populi, templis locisque editioribus 
occupatis; atque hzc superioris etatis exempla expiata 
Saturmini atque Gracchorum casibus docet : quarum 
rerum illo tempore nihil factum, ne cogitatum quidem ; 
nulla lex promulgata, non cum populo agi ceptum, nulla 
secessio facta. Hortatur, cujus imperatoris ductu novem 
annis rempublicam felicissime gesserint, plurimaque 
prelia secunda fecerint, omnem Galliam Germaniamque 
pacaverint, ut ejus existimationem dignitatemque ab ini- 
micis defendant. Conclamant legionis xir, que aderat, 
milites (hanc enim initio tumultus evocaverat, relique 
nondum convenerant) « sese paratos esse imperatoris 
sui tribunorumque plebis injurias defendere. » 

VIII. Cognita militum voluntate, Ariminum cum ea 
legione proficiscitur, ibique tribunos plebis, qui ad eum 
confugerant, convenit; reliquas legiones ex hibernis evo- 
cat, et subsequi jubet. Eo L. Cæsar adolescens venit, cu- 
jus pater Czesaris erat legatus. Is, reliquo sermone con- 
fecto, cujus rei causa venerat, habere se a Pompeio ad 
eum privati officii mandata demonstrat : « velle Pom- 
peium se Casari purgatum, ne ea, quæ reipublice causa 
egerit, in suam contumeliam vertat; semper se reipu- 
blice commoda privatis necessitatibus habuisse potiora : 
Cxsarem quoque pro sua dignitate debere et studium et 
iracundiam suam reipublice dimittere, neque adeo gra- 
viter irasci inimicis , ne, quum illis nocere se speret, rei- 

publice noceat. e Pauca ejusdem generis addit, cum : 


excusatione Pompeii conjuncta. Eadem fere atque eisdem 
de rebus prætor Roscius agit cum Caesare, sibique Pom- 
peium commemorasse demonstrat. 


IX. Que res etsi nihil ad levandas injurias pertinere 


videbantur, tamen, idoneos nactus homines, per quos 
ea, quz vellet, ad eum perferrentur, petit ab utroque, 
quoniam Pompeii mandata ad se detulerint, ne graven- 
tur sua quoque ad eum postulata deferre, si parvo la- 
bore magnas controversias tollere , atque omnem Italiam 
metu liberare possint. « Sibi semper reipublice primam 
fuisse dignitatem, vitaque potiorem ; doluisse se, quod 


populi romani beneficium sibi per contumeliam ab ini- 


micis extorqueretur, ereptoque semestri imperio in Ur- 
bem retraheretur , cujus absentis rationem haberi proxi- 
mis comitiis populus jussisset; tamen hanc jacturam 
honoris sui reipublice causa aequo animo tulisse ; quum 
litteras ad senatum miserit, ut omnes ab exercitibus dis- 
cederent, ne id quidem impetravisse; tota Italia delectus 
haberi; retineri legiones duas, que ab se simulatione 
parthici belli sint abducta; civitatem esse in armis. 
Quonam hec omnia, nisi ad suam perniciem, perti- 
nere? Sed tamen ad omnia se descendere paratum , atque 
omnia pati reipublice causa. Proficiscatur Pompeius 
in suas provincias; ipsi exercitus dimittant; discedant 
in Italia omnes ab armis; metus e civitate tollatur ; 
libera comitia, atque omnis respublica senatui populo 
que romano permittatur. Hac quo facilius certisque 
conditionibus fiant, et jurejurando sanciantur, aut 
ipse propius accedat, aut se patiatur accedere : fore, 

uti per colloquia omnes tontroversia componantur. » 

X. Acceptis mandatis, Roscius cum L. Cesare Ca- 
puam pervenit, ibique consules Pompeiumque invenit. 
Postulata Casaris renuntiat. Illi, deliberata re, respon- 
dent, scriptaque ad eum mandata per eos remittunt, 
quorum hac erat summa : « Cesar in Galliam reverte- 
retur, Arimino excederet, exercitus dimitteret : quee si 
fecisset, Pompeium in Hispanias iturum, Interea , quoad 
fides esset data , Caesarem facturum, quae polliceretur, 
non intermissuros consules Pompeiumque delectus. » 

XI. Erat iniqua conditio, postulare, ut Cæsar Ari- 
mino excederet, atque in provinciam reverteretur, ip- 
sum et provincias et legiones alienas tenere; exercitum 
Cesaris velle dimitti, delectus habere; polliceri, se in 
provinciam iturum, neque , ante quem diem iturus sit, 
definire ; ut , si peracto Caesaris consulatu Pompeius pro- 
fectus non esset, nulla tamen mendacii religione obstri- 
ctus videretur : tempus vero colloquio non dare, neque 
accessurum polliceri, magnam pacis desperationem affe- 
rebat. Itaque ab Arimino M. Antonium cum cohortibus 
quinque Arretium mittit : ipse Arimini cum duabus le- 
gionibus subsistit, ibique delectum habere instituit. : 
Pisaurum, Fanum, Anconam singulis cohortibus oc- 
cupat. 

XII. Interea certior factus, Iguvium Thermum pre- 
torem cohortibus quinque tenere, oppidum munire, 
omniumque esse Iguvinorum optimam erga se volunta- 
tem, Curionem cum tribus cohortibus, quas Pisauri et 

Arimini habebat, mittit. Cujus adventu cognito, diffisus 
municipii voluntate Thermus, cohortes ex urbe educit, 

et profugit : milites in itinere ab eo discedunt, ac do- 

mum revertuntur. Curio omnium summa voluntate Igu- 

vium recipit. Quibus rebus cognitis, confisus municipio- 

rum voluntatibus Cesar, cohortes legionis xii ex præ- 

sidiis deducit. Auximumque proficiscitur; qued oppidum 

Attius cohortibus introduetis tenebat , delectumque toto - 
e Piceno, circummissis senatoribus, habebat. 

XIII. Adventu Caesaris cognito, decuriones Auximi 
ad Attium Varum frequentes conveniünt : docent , « sui 
judicii rem non esse; neque se, neque reliquos munici- 
pes pati posse, C. Czesarem imperatorem , bene de re- 
publica meritum , tantis rebus gestis, oppido monibus- 
que prohiberi : proinde habeat rationem posteritatis et 
periculi sui.» Quorum oratione permotus Attius Varus, 
presidium, quod introduxerat, ex oppido educit, ac 
profugit. Hunc ex primo ordine pauci Caesaris consecuti 
milites consistere cogunt : commisso proelio , deseritur a 
suis Varus; nonnulla pars militum domum discedit ; re- 
liqui ad Cesarem perveniunt : atque una cum iis depre- 
hensus L. Pupius, primipili centurio, adducitur, qui 
hunc eumdem ordinem in exercitu Cn. Pompeii antea 
duxerat. At Casar milites Attianos collaudat, Pupium 
dimittit, Auximatibus agit gratias, seque eorum facti 
memorem fore pollicetur. 

XIV. Quibus rebus Romam nuntiatis, tantus repente 
terror invasit, ut, quum Lentulus consul ad aperiendum 
erarium venisset, ad pecuniam Pompeio ex S. C. pro- 
ferendam, protinus, aperto sanctiore srario, ex Urbe 
profugeret : Cæsar enim adventare jam jamque, et adesse 
ejus equites falso nuntiabantur. Hunc Marcellus collega , 

et plerique magistratus consecuti sunt. Cn. Pompeius, 
pridie ejus diei ex Urbe profectus, iter ad legiones habe- 
bat, quas a Ceesare acceptas in Apulia hibernorum causa 
disposuerat. Delectus intra Urbem intermittuntur : nihil 
citra Capuam tutum esse omnibus videtur. Capua pri- 
mum sese confirmant et colligunt, delectumque colono- 
rum , qui lege Julia Capuam deducti erant, habere insti- ẹ 
tuunt; gladiatoresque, quos ibi Cesar in ludo.habebat, 
in forum productos Lentulus libertati confirmat , atque 
iis equos attribuit, et se sequi jussit : quos postea, mo- 
nitus ab suis, quod ea res omnium judicio reprchende- 
batur, circum familiares conventus Campania custodiae 
causa distribuit. | 

XV. Auximo Cæsar progressus, omnem agrum pi- 
cenum percurrit. Cuncte earum regionum prefecture 
libentissimis animis eum recipiunt, exercitumque ejus 
omnibus rebus juvant. Etiam Cingulo, quod oppidum 
Labienus constituerat, suaque pecunia exedificaverat, 
ad euni legati veniunt , queque imperaverit , se cupidis- 
sime facturos pollicentur. Milites imperat : mittunt. In- 
terea legio xr1 Cesarem consequitur. Cum his duabus 
Asculum Picenum proficiscitur. Id oppidum Lentulus 
Spiather x cohortibus tenebat : qui, Cesaris adventu 
cognito, profugit ex oppido; cohortesque secum abdu- 
cere conatus , a magna parte militum deseritur. Relictus 
in itinere cum paucis, incidit in Vibullium Rufum, 
missum a Pompeio in agrum picenum confirmandorum 
hominum causa : a quo factus Vibullius certior, qua res 
in Piceno gererentur, milites ab eo accipit, ipsum dimit- 
tit. Item ex fiuitimis ergionibus, quas potest , contrahit 

cohortes ex delectibus Pompeianis : in iis Camerino fu- 
gientem Ulcillem Hirrum, cum sex cohortibus quas ibi 
in presidio habuerat, excipit : quibus coactis, xu effi- 
cit. Cum iis ad Domitium /Enobarbum Corfinium 
magnis itineribus pervenit, Cesaremque adesse cum le- 
gionibus duabus nuntiat. Domitius per se circiter xx co- 
hortes Alba, ex Marsis et Pelignis, et finitimis ab regio- 
nibus coegerat. 

XVI. Recepto Firmo, Ásculoque expulso Lentulo, Cæ- 
sar conquiri milites, qui ab eo discesserant, delectum- 
que institui jubet : ipse, unum diem ibi rei frumentarie 
causa moratus, Corfinium contendit. Eo quum venisset, 
cohortes v, premisse a Domitio ex oppido, pontem flu- 
minis interrumpebant , qui erat ab oppido millia passuum 
circiter iri. Ibi cum antecursoribus Cesaris proelio com- 
misso , celeriter Domitiani, a ponte repulsi, se in oppi- 
dum receperunt. Cesar, legionibus traductis, ad oppi- 
dum constitit, juxtaque murum castra posuit. 

XVII. Re cognita, Domitius ad Pompeium in Apu- 
liam peritos regionum, magno proposito praemio, cum 
litteris mittit, qui petant atque orent, ut sibi subveniat : 
« Cæsarem duobus exercitibus et locorum angustiis fa- 
cile intercludi posse , frumentoque prohiberi. Quod nisi 
fecerit, se cohortesque amplius xxx, magnumque nume- 
rum senatorum atque equitum romanorum in pericu- 
lum esse venturum. » Interim suos cohortatus, tormenta 
in muris disponit, certasque cuique partes ad custodiam 
urbis attribuit : militibus in concione agros ex suis pos- 
sessionibus pollicetur, quaterna in singulos jugera, et 
pro rata parte centurionibus evocatisque. 

XVII. Interim Cæsari nuntiatur, Sulmonenses , quod 
oppidum a Corfinio vir. millium intervallo abest , cupere 
ea facere, qua vellet; sed a Q. Lucretio senatore, et At- 
tio Peligno prohiberi, qui id oppidum vir cohortium 
presidio tenebant. Mittit eo M. Antonium cum legionis 
octave cohortibus quinque. Sulmonenses, simul atque 
nostra signa viderunt, portas aperuerunt, universique, 
et oppidani et milites, obviam gratulantes Antonio exie- 
runt : Lucretius et Attius de muro se dejecerunt. Attius, 
ad Antonium deductus, petiit, ut ad Cesarem mittere- 
tur. Antonius cum cohortibus et Attio eodem die, quo 
profectus erat, revertitur. Cæsar eas cohortes cum exer- 
citu suo conjunxit , Attiumque incolumem dimisit. Cæsar 
tribus primis diebus castra magnis operibus munire, et 
, ex finitimis mungicipiis frumentum comportare , reliquas- 
que copias exspectare instituit. Eo triduo legio vrr ad 
eum venit, cohortesque ex novis Galliae delectibus xxt, 
equitesque ab rege norico circiter ccc. Quorum adventu 
altera castra ad alteram oppidi partem ponit. His castris 
Curionem praefecit : reliquis diebus oppidum vallo cas- 
tellisque circumvenire instituit. Cujus operis maxima 
parte effecta, eodem fere tempore missi ad Pompeium 
revertuntur. 

XIX. Litteris perlectis , Domitius dissimulans in con- 
cilio pronuntiat, Pompeium celeriter subsidio ventu- 
rum; hortaturque eos, ne animo deficiant , queque usui 
ad defendendum oppidum sint, parent : ipse arcano cum 
paucis familiaribus suis colloquitur, consiliumque fugae 
capere constituit. Quum vultus Domitii cum oratione 
non consentiret, atque omnia trepidantius timidiusque 

ageret, quam superioribus diebus consuesset , multum- 
que cum suis consiliandi causa secreto preter consue- 
tudinem colloqueretur, concilia conventusque hominum 
fugeret, res diutius tegi dissimularique non potuit. Pom- 
peius enim rescripserat, « sese rem in summum pericu- 
lum deducturum non esse; neque suo consilio aut vo- 
luntate Domitium se in oppidum Corfinium contulisse : 
proinde, si qua facultas fuisset, ad se cum omnibus co- 
piis veniret. » Id ne fieri posset, obsidione atque oppidi 
circummunitione fiebat. 

XX. Divulgato Domitii consilio, milites, qui erant 
Corfinii, prima vesperi secessionem faciunt atque ita 
inter se per tribunos militum centurionesque atque ho- 
nestissimos sui generis colloquuntur : « obsideri se a 
Caesare; opera munitionesque prope esse perfectas; du- 
cem suum Domitium, cujus spe atque fiducia perman- 
serint , projectis omnibus fuge consilium capere : de- 
bere se sus salutis rationem habere. » Ab his primo 
Marsi dissentire incipiunt , eamque oppidi partem, que 
munitissima videretur, occupant; tantaque inter eos dis- 
sentio exsistit, ut manum conserere atque armis dimi- 
care conentur : post paulo tamen, internuntiis ultro 
citroque missis, quee ignorabant, de L. Domitii fuga 
cognoscunt. Itaque omnes uno consilio Domitium , pro- 
ductum in publicum, circumsistunt et custodiunt, le- 
gatosque ex suo numero ad Cesarem mittunt : « sese 
paratos esse portas aperire, quaque imperaverit , facere, 
et L. Domitium vivum in ejus potestatem tradere. » 

XXI. Quibus rebus cognitis, Cesar, etsi magni in- 
teresse arbitrabatur, quam primum oppido potiri co- 

hortesque ad se in castra traducere, ne qua aut lar- 
gitionibus, aut animi confirmatione, aut falsis nuntiis 
commutatio fieret voluntatis, quod sepe in bello parvis 
momentis magni casus intercederent , tamen veritus , ne 
militum introitu et nocturni temporis licentia oppidum 
diriperetur, eos, qui venerant, collaudat, atque in op- 
pidum dimittit; portas murosque asservari jubet. Ipse 
iis operibus, qui facere instituerat, milites disponit, 
non certis spatiis intermissis, ut erat superiorum dierum 
consuetudo, sed perpetuis vigiliis stationibusque, ut 
contingant inter se, atque omnem munitionem expleant : 
tribunos militum et preffectos circummittit, atque hor- 
tatur, non solum ab eruptionibus caveant, sed etiam 
singulorum hominum occultos exitus asservent. Neque 
eo tam remisso ac languido animo quisquam omnium 
fuit, qui ea nocte conquieverit. Tanta erat summa re- 
rum exspectatio, ut alius in aliam partem mente atque 
animo traheretur, quid ipsis Corfiniensibus, quid Do- 
mitio, quid Lentulo, quid reliquis accideret, qui quos- 
que eventus exciperent, 

XXII. Quarta circiter vigilia, Lentulus Spinther de 
muro cum vigiliis custodibusque nostris colloquitur, 
velle, si sibi fiat potestas, Cesarem convenire. Facta 
potestate, ex oppido mittitur, neque ab eo prius Domi- 
tiani milites discedunt, quam in conspectum Cesaris 
deducatur. Cum eo de salute sua orat atque obsecrat, 
sibi ut parcat; veteremque amicitiam commemorat; 
Cæsarisque in se beneficia exponit, que erant maxima, 
quod per eum in collegium pontificum venerat , quod 
provinciam Hispaniam ex pretura habuerat, quod in 

petitione consulatus ab eo erat sublevatus. Cujus ora- 
tionem Cæsar interpellat : « se non maleficii causa ex 
provincia egressum , sed uti se a contumeliis inimicorum 
defenderet, ut tribunos plebis ea re ex civitate expulsos 
in suam dignitatem restitueret, ut se et populum ro- 
manum, paucorum factione oppressum, in libertatem 
vindicaret. » Cujus oratione confirmatus Lentulus, uti in 
oppidum reverti liceat, petit; quod de sua salute impe- 
traverit, fore etiam reliquis ad suam spem solatio; adeo 
esse perterritos nonnullos, ut suæ vite durius consu- 
lere cogantur. Facta potestate, discedit. 

XXII. Cesar, ubi illuxit, omnes senatores sena- 
torumque liberos, tribunos militum equitesque roma- 
nos ad se produci jubet. Erant senatorii ordinis L. Do- 
mitius, P. Lentulus Spinther, L. Vibullius Rufus, Sex. 
Quintilius Varus, quaestor, L. Rubrius; preterea filius 
Domitii, a . complures adolescentes, et magnus 
numerus equitum romanorum et decurionum, quos ex 
municipiis Domitius evocaverat. Hos omnes productos a 
contumeliis militum conviciisque prohibet : pauca apud 
eos loquitur, « quod sibi a parte eorum gratia relata 
non sit pro suis in eos maximis beneficiis. » Dimittit 
omnes incelumes. Sestertium sexagies, quod advexerat 
Domitius, atque in publicum deposuerat, allatum ad 
se ab duumviris corfiniensibus, Domitio reddit , ne con- 
tinentior in vita hominum, quam in pecunia, fuisse vi- 
deatur; etsi eam pecuniam publicam esse constabat, 
datamque a Pompeio in stipendium. Milites Domitianos 
sacramentum apud se dicere, jubet, atque eo die castra 
movet , justumque iter conficit, vir omnino dies ad Cor- 

finium commoratus , et per fines Marrucinorum, Fren- 
tanorum, Larinatium, in Apuliam pervenit. 

XXIV. Pompeius, iis rebus cognitis, que erant ad 
Corfinium geste , Luceria proficiscitur Canusium, atque 
inde Brundisium. Copias undique omnes ex novis dele- 
ctibus ab se cogi jubet; servos, pastores armat, atque 
his equos attribuit : ex iis circiter ccc equites conficit. 
L. Manlius praetor Alba cum cohortibus sex profugit; 
Rutilius Lupus prætor Tarracina cum tir : que procul 
equitatum Caesaris conspicate, cui praeerat Bivius Cu- 
rius , relicto pretore , signa ad Curium transferunt, atque 
ad eum transeunt. Item reliquis itineribus nonnulle co- 
hortes in agmen Caesaris , alie in equites incidunt. Re- 
ducitur ad eum deprehensus ex itinere Cn. Magius, 
Cremona, prefectus fabrum Cn. Pompeii; quem Cæsar . 
ad eum remittit cum mandatis : « quoniam ad id tempus 
facultas colloquendi non fuerit , atque Brundisium 
sit venturus, interesse reipublice et communis salutis, 
se cum Pompeio colloqui; neque vero idem profici longo 
itineris spatio, quum per alios conditiones ferantur, ac 
si coram de omnibus conditionibus disceptetur. » 

XXV. His datis mandatis, Brundisium cum legioni- 
bus vr pervenit, veteranis im, reliquis, quas ex novo 
delectu confecerat, atque in itinere compleverat : Domi- 
tianas enim cohortes protinus a Corfinio in Siciliam mi- 
serat. Reperit, consules Dyrrachium profectos cum 
magna parte exercitus, Pompeium remanere Brundisii 
cum cohortibus viginti (neque certum inveniri poterat, 
obtinendine .Brundisii causa ibi remansisset, quo faci- 
lius omne Adriaticum mare, extremis Italie partibus 

regionibusque Grecis, in potestatem haberet, atque ex 
utraque parte bellum administrare posset, an inopia 
navium ibi restitisset); veritusque, ne Italiam ille di- 
mittendam non existimaret, exitus administrationesque 
brundisini portus impedire instituit : quorum operum 
hac erat ratio. Qua fauces erant angustissima portus, 
moles atque aggerem ab utraque parte litoris jaciebat, 
quod his locis erat vadosum mare. Longius progressus, 
quum agger altiore aqua contineri non posset, rates 
duplices, quoquoversus pedum xxx, e regione molis 
collocabat : has quaternis ancoris ex quatuor' angulis 
destinabat, ne fluctibus moverentur. His perfectis col-« 
locatisque, alias deinceps pari magnitudine rates junge- 
bat : has terra atque aggere integebat, ne aditus atque 
incursus ad defendendum impediretur : a fronte atque 

ab utroque latere cratibus ac pluteis protegebat : in 
quarta quaque earum turres binorum tabulatorum exci- 
tabat , quo commodius ab impetu navium incendiisque 
defenderet. 

XXVI. Contra hec Pompeius naves magnas onera- 
rias, quas in portu brundisino deprehenderat , adorna- 
bat. Ibi turres cum ternis tabulatis erigebat, easque, 
multis tormentis et omni genere telorum completas, ai 
opera Caesaris appellebat , ut rates perrumperet, atque 
opera disturbaret. Sic quotidie utrinque eminus fundis, 
sagittis, reliquisque telis pugnabatur. Atque hzc ita 
Cesar administrabat, ut conditiones pacis dimittendas 
. non existimaret. Ac tametsi magnopere admirabatur, 
Magium, quem ad Pompeium cum mandatis miserat , 
ad se non remitti, atque ea res sepe tentata etsi impe- 

tus ejus consiliaque tardabat, tamen omnibus rebus in 
eo perseverandum putabat. Itaque Caninium Rebilum 
legatum, familiarem necessariumque Scribonii Libonis, 
mittit ad eum colloquii causa : mandat, ut Libonem de 
concilianda pace hortetur; in primis, ut ipse cum Pom- 
peio colloqueretur, postulat. « Magnopere sese confidere 
demonstrat, si ejus rei sit potestas facta, fore, ut æquis 
conditionibus ab armis discedatur; cujus rei magnam 
partem laudis atque existimationis ad Libonem perven- 
turam, si, illo auctore atque agente, ab armis sit dis- 
cessum. » Libo, a colloquio Caninii digressus, ad Pom- 
peium proficiscitur. Paulo post renuntiat, «quod con- 
sules absint, sine illis de compositione agi non posse. » 
Ita sepius rem frustra tentatam Cæsar aliquando dimit- 
tendam sibi judicat , et de bello agendum. 

XXVII. Prope dimidia parte operis a Cesare effecta, 
diebusque in ea re consumptis 1x , naves, a consulibus 
Dyrrachio remisse, quae priorem partem exercitus eo 
deportaverant, Brundisium revertuntur. Pompeius , sive 
operibus Cesaris permotus , sive etiam quod ab initio 
Italia excedere constituerat, adventu navium profectio- 
nem parare incipit; et, quo facilius impetum Cesaris 
tardaret, ne sub ipsa profectione milites oppidum ir- 
rumperent, portas obstruit, vicos plateasque inzdificat, 
fossas transversas viis præducit, atque ibi sudes stipi- 
tesque præacutos defigit. Hzc levibus cratibus terraque 
inæquat : aditus autem atque itinera duo, que extra 
murum ad portum ferebant, maximis defixis trabibus, 
atque eis praeacutis, presepit. His paratis rebus, milites 
silentio naves conscendere jubet; expeditos autem ex 

evocatis sagittariis funditoribusque raros in muro turri- 
busque disponit. Hos certo: signo revocare constituit, 
quum omnes milites naves conscendissent ; atque iis ex- 
pedito loco actuaria navigia relinquit. 

XXVIII. Brundisini, Pompeianotum militum injuriis 
atque ipsius Pompeii contumeliis permoti , Cesaris rebus 
favebant. Itaque , cognita Pompeii profectione , concur- 
santibus illis atque in ea re occupatis, vulgo ex tectis 
significabant : per quos re cognita, Cæsar scalas parari 
militesque armari jubet , ne quam rei gerende facultatem 
dimittat. Pompeius sub noctem naves solvit. Qui erant 
in muro custodie causa collocati, eo signo, quod con- 
venerat , revocantur, notisque itineribus ad naves decur- 
runt. Milites, positis scalis, muros ascendunt; sed mo- 
niti a Brundisinis, ut vallum cecum fossasque caveant , 
subsistunt; et longo itinere ab his circeumducti , ad por- 
tum perveniunt, duasque naves cum militibus, que ad 
moles Cesaris adhaserant, scaphis lintribusque depre- 
hendunt , deprehensas excipiunt. 

XXIX. Cæsar, etsi ad spem conficiendi negotii maxime 
probabat , coactis navibus mare transire, et Pompeium 
sequi, prius quam ille sese transmarinis auxiliis confir- 
maret; tamen ejus rei moram temporisque longinquita- 
tem timebat, quod, omnibus coactis navibus, Pompeius 
presentem facultatem insequendi sui ademerat. Relin- 
quebatur, ut ex longinquioribus regionibus Galliæ Pice- 
nique, et a freto naves essent exspectande. Id, propter 
anni tempus, longum atque impeditum videbatur. In- 
terea veterem exercitum , duas Hispanias confirmari 
(quarum altera erat maximis beneficiis Pompeii de< - 

vincta), auxilia, equitatum parari, Galliam Italiamque 
tentari, se absente, nolebat. 

XXX. Itaque in presentia Pompeii insequendi ra- 
tionem omittit, in Hispaniam proficisci constituit; duum- 
viris municipiorum omnium imperat, ut naves conqui- 
rant, Brundisiumque deducendas curent. Mittit in Sar- 
diniam cum legione una Valerium legatum; in Siciliam 
Curionem propretorem cum legionibus quatuor : eum- 
dem, quum Siciliam recepisset, protinus in Africam tra- 
ducere exercitum jubet. Sardiniam obtinebat M. Cotta, 
Siciliam M. Cato, Africam sorte Tubero obtinere debe- 
bat. Caralitani , simul ad se Valerium mitti audierunt, 
nondum profecto ex Italia, sua sponte ex oppido Cot- 
tam ejiciunt. Ille perterritus, quod omnem provinciam 
consentire intelligeret, ex Sardinia in Africam profugit. 
Cato in Sicilia naves longas veteres reficiebat, novas ci- 
vitatibus imperabat. Haec magno studio agebat. In Luca- 
nis Bruttiisque per legatos suos civium romanorum de- 
lectus habebat, equitum peditumque certum numerum 
a civitatibus Sicilie exigebat. Quibus rebus pæne per- 
fectis, adventu Curionis cognito, queritur in concione, 
« sese projectum ac proditum a Cn. Pompeio, qui , om- 
nibus rebus imparatissimus, non necessarium bellum 
suscepisset, et, ab se reliquisque in senatu interrogatus, 
omnia sibi esse ad bellum apta ac parata confirmavisset. » 
Hzc in concione questus, ex provincia fugit. 

XXXI. Nacti vacuas ab imperiis Sardiniam Valerius, 
Curio Siciliam, cum exercitibus eo perveniunt. Tubero, 
quum in Africam venisset, invenit in provincia cum 
imperio Attium Varum, qui ad Auximum, ut supra 

demonstravimus, amissis cohortibus , protinus ex fuga 
in Afrieam pervenerat, atque eam sua sponte vacuam 
occupaverat , delectuque habito, duas legiones effecerat, 
hominum et locorum notitia et usu ejus provincie na- 
ctus aditus ad ea conanda, quod paucis ante annis ex 
prætura eam provinciam obtinuerat. Hic venientem Uti- 
cam cum navibus Tuberonem portu atque oppido prohi- 
bet , neque affectum valetudine filium exponere in terram 
patitur ; sed, sublatis ancoris , excedere eo loco cogit. 
XXXII. His rebus confectis, Cæsar, ut reliquum 
tempus a labore intermitteretur, milites in proxima mu- 
nicipia deducit : ipse ad Urbem proficiscitur. Coacto se- 
natu, injurias inimicorum commemorat : docet, «se 
nullum extraordinarium honorem appetisse, sed exspe- 
ctato legitimo tempore consulatus, eo fuisse contentum, 
quod omnibus civibus pateret : latum ab decem tribunis 
plebis, contradicentibus inimicis , Catone vero acerrime 
repugnante, et, pristina consuetudine, dicendi mora 
dies extrahente, ut sui ratio absentis haberetur, ipso 
consule Pompeio : qui si improbasset , cur ferri passus 
esset? sin probasset, cur se uti populi beneficio prohi- 
buisset? Patientiam proponit suam , quum de exercitibus 
dimittendis ultro postulavisset : in quo jacturam digni- 
tatis atque honoris ipse facturus esset. Acerbitatem ini- 
micorum docet, qui, quod ab altero postularent, in se 
recusarent, atque omnia permisceri mallent, quam im- 
perium exercitusque dimittere. Injuriam in eripiendis 
legionibus praedicat : crudelitatem et insolentiam in cir- 
cumscribendis tribunis plebis, conditiones a se latas, et 
expetita colloquia et denegata, commemorat. Pro quibus 

rebus orat ac postulat, rempublicam suscipiant, atque 
una secum administrent. Sin timore defugiant, illis se 
oneri non futurum, et per se rempublicam administra- 
turum. Legatos ad Pompeium de compositione mitti 
oportere : neque se reformidare , quod in senatu paulo 
ante Pompeius dixisset, ad quos legati mitterentur, iis 
auctoritatem attribui, timoremque eorum, qui mitte- 
rent , significari : tenuis atque infirmi hzc animi videri : 
se vero, ut operibus anteire studuerit, sic justitia et 
aequitate velle superare. » 

XXXIII. Probat rem senatus de mittendis legatis ; 
sed, qui mitterentur, non reperiebantur, maximeque 
timoris causa, pro se quisque id munus legationis recu- 
sabat. Pompeius enim discedens ab Urbe in senatu dixe- 
rat, eodem se habiturum loco, qui Rome remansissent , 
et qui in castris Caesaris fuissent. Sic triduum disputa- 
tionibus excusationibusque extrahitur. Subjicitur etiam 
L. Metellus, tribunus plebis, ab inimicis Casaris, qui 
hanc rem distrahat , reliquasque res, quascunque agere 
instituerit, impediat. Cujus cognito consilio, Casar, 
fpustra diebus aliquot consumptis, ne reliquum tempus 
omittat, infectis iis, que agere destinaverat, ab Urbe 
proficiseitur, atque in ulteriorem Galliam pervenit. 

XXXIV. Quo quum venisset, cognoscit, missum in 
Hispaniam a Pompeio Vibullium Rufum , quem paucis 
diebus ante Corfinii captum ipse dimiserat : profectum 
item Domitium ad occupandam Massiliam navibus ac- 
tuariis vir, quas , Igilii et in Cosano a privatis coactas , 
servis, libertis, colonis suis compleverat : premissos 
etiam legatos massilienses domum , nobiles adolescentes , 

quos ab Urbe discedens Pompeius erat adhortatus , ne 
nova Caesaris officia veterum suorum beneficiorum in 
eos memoriam expellereat. Quibus mandatis acceptis, 
Massilienses portas Caesari clauserant : Albicos, barba- 
ros homines, qui in eorum fide antiquitus erant, mon- 
tesque supra Massiliam incolebant, ad se vocaverant : 
Írumentum ex finitimis regionibus atque ex omnibus 
castellis in urbem convexerant : armorum officinas in 
urbe instituerant : muros , classem, portas reficiebant. 
XXXV. Evocat ad se Casar Massiliensium xv pri- 
mos : cum his agit, ne initium inferendi belli a Massi- 
liensibus oriatur : «debere eos Italie totius auctoritatem 
sequi potius, quam unius homimis voluntati obtempe- 
rare. » Reliqua, qua ad eorum sanandas mentes pertinere 
arbitrabatur, commemorat. Cujus orationem domum le- 
gati referunt; atque ex auctoritate hac Cesari renun- 
tiant : «Intelligere se, divisum esse populum romanum 
in partes duas; neque sui judicii, neque suarum esse vi- 
rium , discernere utra pars justiorem habeat causam : 
principes vero esse earum partium Cn. Pompeium et 
C. Cesarem, patronos civitatis; quorum alter agros Vol- 
carum Arecomicorum et Helviorum publice iis conces- 
serit, alter bello victas Gallias attribuerit, vectigaliaque 
auxerit. Quare paribus eorum beneficiis parem se quo- 
que voluntatem tribuere debere, et neutrum eorum 
contra alterum juvare, aut urbe aut portibus recipere. » 
XXXVI. Hec dum inter eos aguntur, Domitius na- 
vibus Massiliam pervenit; atque ab iis receptus, urbi 
praeficitur. Summa ei belli administrandi permittitur. 
Ejus imperio classem quoquoversus dimittunt : onera- 


24 C. JULII CJESARIS COMMENTARIORUM 

rias naves, quas ubique possunt, deprehendunt, atque 
in portum deducunt : parum clavis aut materia atque 
armamentis instructis ad reliquas armandas reficiendas- 
que utuntur : frumenü quod inventum est, in publicum 
conferunt : reliquas merces commeatusque ad obsidio- 
nem urbis, si accidat, reservant. Quibus injuriis permo- 
tus, Cæsar legiones tres Massiliam adducit; turres vi- 
neasque ad oppugnationem urbis agere, naves longas 
Arelate numero xii facere instituit. Quibus effectis ar- 
matisque diebus triginta, a qua die materia czesa est, 
adductisque Massiliam, his D. Brutum praeficit : C. Tre- 
bonium legatum ad oppugnationem Massilie relinquit. 

XXXVII. Dum hec parat atque administrat, C. Fa- 
bium legatum cum legionibus tribus, quas Narbone 
circumque ea loca hiemandi.causa disposuerat, in His- 
. paniam premittit, celeriterque Pyrenzos saltus occu- 
pari jubet, qui eo tempore ab L. Afranio legato praesidiis 
tenebantur : reliquas legiones, que longius hiemabant , 
subsequi jubet. Fabius, ut erat imperatum, adhibita 
celeritate , presidium ex saltu dejecit, magnisque itineri- 
bus ad exercitum Afranii contendit. 

XXXVIII. Adventu Vibullii Rufi, quem a Pompeio 
missum in Hispaniam demonstratum est, Afranius et 
Petreius et Varro, legati Pompeii (quorum unus tribus 
legionibus Hispaniam citeriorem, alter a saltu Castulo- 
nensi ad Anam duabus legionibus , tertius ab Ana Vet- 
tonum agrum Lusitaniamque pari numero legionum 
obtinebat), officia inter se partiuntur, uti Petreius ex 
Lusitania per Vettones cum omnibus copiis ad Afranium 
proficiscatur, Varro cum iis, quas habebat, legionibus, 

omnem ulteriorem Hispaniam tueatur. His rebus consti- 
tutis, equites auxiliaque toti Lusitanis a Petreio , Cel- 
tiberis , Cantabris, barbarisque omnibus , qui ad Ocea- 
num pertinent, ab Afranio imperantur. Quibus coactis, 
celeriter Petreius per Vettones ad Afranium pervenit. 
Constituunt communi consilio , bellum ad dlerdam , pro- 
pter ipsius loci opportunitatem , gerere. 

XXXIX. Erant, ut supra demonstratum est, legiones 
Afranii tres, Petreii dum, preterea scutate citerioris 
provincie, et cetratæ ulterioris Hispanice cohortes cir- 
citer LXXX, equitum utriusque provincie circiter v mil- 
lia. Cæsar legiones in Hispaniam pramiserat , ad v1 millia 
auxilia peditum, equitum ın millia, quae omnibus supe- 
rioribus bellis habuerat , et parem ex Gallia numerum, 
quem. ipse paraverat, nominatim ex omnibus civitatibus 
nobilissimo et fortissimo quoque evocato. Hinc optimi 
generis homines ex Aquitanis montanisque, qui Gal- 
liam provinciam attingunt. Audierat, Pompeium per 
Mauritaniam cum legionibus iter in Hispaniam facere, 
confestimque esse venturum : simul a tribunis militum 
centurionibusque mutuas pecunias sumpsit : has exer- 
citui distribuit. Quo facto, duas res consecutus est, 
quod pignore animos centurionum devinxit, et largi- 
tione redemit militum voluntates. 

XL. Fabius finitimarum civitatum animos litteris nun- 
tiisque tentabat. In Sicore flumine pontes effecerat duos, 
inter se distantes millia passuum 1v. His pontibus pa- 
bulatum mittebat; quod ea, qua citra flumen fuerant, 
superioribus diebus consumpserat. Hoc idem fere, atque 
eadem de causa, Pompeiani exercitus duces faciebant ; 

crebroque inter se equestribus præliis contendebant. Huc 
quum quotidiana consuetudine congressa pabulatoribus 
presidio proprio legiones Fabian duz flumen transis- 
sent, impedimentaque et omnis equitatus sequeretur, 
subito vi ventorum et aqua magnitudine pons est inter- 
ruptus, et reliqua multitudo equitum interclusa. Quo 
cognito a Petreio et Afranio ex aggere atque cratibus, 
que flumine ferebantur, celeriter suo ponte Afranius, 
quem oppido castrisque conjunctum habebat, legiones 1v 
equitatumque omnem trajecit, duabusque Fabianis oc- 
currit legionibus. Cujus adventu nuntiato, L. Plancus, 
qui legionibus praeerat, necessaria re coactus, locum 
capit superiorem, diversamque aciem in duas partes 
constituit , ne ab equitatu circumveniri posset. Ita, con- 
gressus impari numero, magnos impetus legionum equi- 
tatusque sustinet. Commisso ab equitibus prelio, signa 
duarum legionum procul ab utrisque conspiciuntur, 
quas C. Fabius ülteriore ponte subsidio nostris miserat , 
suspicatus fore id, quod accidit, ut duces adversariorum 
occasione et beneficio fortunz ad nostros opprimendos 
uterentur : quarum adventu prelium dirimitur, ac suas 
uterque legiones reducit in castra. 

XLI. Eo biduo Casar cum equitibus Dpcccc, quos 
sibi presidio reliquerat, in castra pervenit. Pons, qui 
fuerat tempestate interruptus , pæne erat refectus : hunc 
noctu perfici jussit. Ipse, cognita locorum natura, ponti 
castrisque prasidio sex cohortes relinquit , atque omnia 
impedimenta , et postero die omnibus copiis, triplici in- 
structa acie, ad Ilerdam proficiscitur, et sub castris Afra- 
nii constitit : et, ibi paulisper sub armis moratus, facit 

equo loco pugnandi potestatem. Potestate facta, Afra- 
nius copias educit, et in medio colle sub castris consti- 
tuit. Cesar, ubi cognovit, per Áfranium stare, quo. 
minus prelio dimicaretur , ab infimis radicibus montis , 
intermissis circiter passibus cp, castra facere constituit : 
et, ne in opere faciendo milites repentino hostium in- 
cursu exterrerentur, atque opere probiberentur, vallo 
muniri vetuit, quod eminere et procul videri necesse 
erat; sed a fronte contra hostem pedum xv fossam fieri 
jussit. Prima et secunda acies in armis, ut ab initio 
constituta erat, permanebat : post hos opus in occulto 
a tertia acie fiebat. Sic omne prius est perfectum , quam 
intelligeretur ab Afranio, castra muniri. 

XLII. Sub vesperum , Casar intra hanc fossam legio- 
nes reducit, atque ibi sub. armis proxima nocte con- 
quiescit. Postero die omnem exercitum intra fossam 
continet, et, quod longius erat agger petendus, in præ- 
sentia similem rationem operis instituit, singulaque la- 
tera castrorum singulis attribuit legionibus munienda , 
fossasque ad eamdem magnitudinem perfici jubet : reli- 
. quas legiones in armis expeditas contra hostem coasti- 
tuit. Afranius Petreiusque terrendi causa, atque operis 
impediendi, copias suas ad infimas montis radices pro- 
ducunt, et prolio lacessunt. Neque idcirco Cesar opus 
intermittit, confisus presidio legionum trium, et muni- 
tione fossz. Illi, non diu commorati, nec longius ab in- 
fimo colle progressi , copias in castra reducunt. Tertio 
die Casar vallo castra communit : reliquas cohortes, 
quas. in superioribus castris reliquerat, impedimentaque 
ad se traduci jubet. 

XLIII. Erat inter oppidum Ilerdam. et proximum 
collem, ubi castra Petreius atque Afranius habebant , 
planities circiter passuum ccc : atqué in hoc fere medio 
spatio tumulus erat paulo editior : quem si occupasset 
Cæsar et communisset, ab oppido et ponte et commeatu 
omni , quem in oppidum contulerant , se interclusurum 
adversarios confidebat. Hoc sperans, legiones tres ex 
castris educit, acieque in locis idoneis instructa, unius 
legionis antesignanos procurrere, atque occupare eum 
tumulum jubet. Qua re cognita, celeriter, qua in sta- 
tione pro castris erant ,. Áfranii cohortes breviore itinere 
ad eumdem occupandum locum mittuntur. Contendi- 
tur prelio; et, quod prius in tumulum Afraniani vene- 
rant, nostri repelluntur, atque, aliis submissis presidüs, 
terga vertere, seque ad signa legionum recipere co- 
guntur. 

XLIV. Genus erat pugna militum illorum, ut magno 
impetu primo procurrerent, audacter locum caperent, 
ordines suos non magnopere servarent, rari dispersique 
pugnarent; si premerentur, pedem referre, et loco ex- 
cedere, non turpe existimarent, cum Lusitauis reliquis- 
que barbaris genere quodam pugnae assuefacti : quod 
fere fit, quibus quisque in locis miles inveteravit, uti 
multum earum regionum consuetudine moveatur. Hsec 
tamen ratio nostros perturbavit, insuetos hujus generis 
pugne : circumiri enim sese ab aperto latere, procur- 
rentibus singulis, arbitrabantur; ipsi autem suos ordi- 
nes servare , neque ab signis discedere, neque sine gravi 
causa eum locum, quem ceperant, dimitti censuerant 
oportere. Itaque, perturbatis antesignanis, legio que 

in eo cornu constiterat, locum non tenuit, atque in 
proximum collem sese recepit. 

XLV. Cæsar, pæne omni acie perterrita, quod præ- 
ter opinionem consuetudinemque acciderat, cohortatus 
suos, legionem nonam subsidio ducit : hostem , insolen- 
ter atque acriter nostros insequentem, supprimit, rur- 
susque terga vertere, seque ad oppidum Ilerdam reci- 
pere, et sub muro consistere cogit. Sed none legionis 
milites, elati studio , dum sarcire acceptum detrimentum 
volunt, temere insecuti fugientes, in locum iniquum 
progrediuntur, et sub montem , in quo erat oppidum 
positum Ilerda, succedunt. Hinc se recipere quum vel- 
lent, rursus illi ex loco superiore nostros premebant. 
Preruptus locus erat, utraque ex parte directus, ac 
tantum in latitudinem patebat, ut tres instructe co- 
hortes eum locum explerent, et neque subsidia a lateri- 
bus submitti, neque equites laborantibus usui esse pos. 
sent. Ab oppido autem declivis locus tenui fastigio ver- 
gebat in longitudinem passuum circiter cp. Hac nostris 
erat receptus, quod eo, incitati studio, inconsultius 
processerant. Hoc pugnabatur loco, et propter angu- 
stias iniquo, et quod sub ipsis radicibus montis consti- 
terant, ut nullum frustra telum in eos mitteretur : tamen 
virtute et patientia nitebantur, atque omnia vulnera su- 
stinebant. Augebatur illis copia, atque ex castris co- 
hortes per oppidum crebro submittebantur, ut integri 
defessis succederent. Hoc idem Cæsar facere cogebatur, 
ut, submissis in eumdem locum cohortibus, defessos 
reciperet. 

XLVI. Hoc quum esset modo pugnatum continenter 

horis v, nostrique gravius a multitudine premerentur, 
consumptis omnibus telis , gladiis districtis, impetum ad- 
versus montem in cohortes faciunt, paucisque dejectis , 
reliquos sese convertere cogunt. Submotis sub murum 
cohortibus, ac nonnulla parte propter terrorem in op- 
pidum compulsis, facilis est nostris receptus datus. 
Equitatus autem noster ab utroque latere, etsi dejectis 
atque inferioribus locis constiterat, tamen in summum 
jugum virtute connititur, atque inter duas acies perequi- 
tans commodiorem ac tutiorem nostris receptum dar. 
Ita vario certamine pugnatum est. Nostri in primo con- 
gressu circiter Lxx ceciderunt; in his Q. Fulginius ex 
primo hastato legionis xiv, qui, propter eximiam virtu- 
tem, ex inferioribus ordinibus in eum locum pervenerat. 
Vulnerantur amplius nc. Ex Afranianis interficiuntur 
T. Cæcilius, primi pili centurio, et preter eum centu- 
riones 1v, milites amplius cc. 

XLVII. Sed hec ejus diei prefertur opinio, ut se 
utrique superiores discessisse existimarent; Afraniani, 
quod, quum esse omnium judicio inferiores videren- 
tur, cominus tam diu stetissent, et nostrorum impetum 
sustinuissent, et initio locum tumulumque tenuissent, 
que causa pugnandi fuerat, et nostros primo congressu 
terga vertere coegissent; nostri autem, quod, iniquo 
loco atque impari congressi numero, quinque horis 
proelium sustinuissent, quod montem gladiis districtis 
ascendissent , quod ex loco superiore terga vertere ad- 
versarios coegissent, atque in oppidum compulissent. 
Illi eum tumulum, pro quo pugnatum est, magnis ope- 
ribus munierunt, prasidiumque ibi posuerunt. 

XLVIII. Accidit etiam repentinum incommodum bi- 
duo, quo hec gesta sunt. Tanta enim tempestas coori- 
tur, ut nunquam illis locis majores aquas fuisse con- 
staret. Tum autem ex omnibus montibus nives proluit, 
ac summas ripas fluminis superavit, pontesque am- 
bos, quos C. Fabius fecerat, uno die interrupit. Que 
res magnas difficultates exercitui Cesaris attulit. Castra 
enim, ut supra demonstratum est, quum essent inter 
flumina duo, Sicorim et Cingam, spatio millium xxx, 
neutrum horum transiri poterat; necessarioque omnes 
his angustiis continebantur. Neque civitates, quae ad 
Cesaris amicitiam accesserant, frumentum supportare; 
neque ii , qui pabulatum longius progressi erant, inter- 
clusi fluminibus, reverti ; neque maximi comitatus, qui ex 
Italia Galliaque veniebant , in castra pervenire poterant. 
Tempus erat anni difficillimum, quo neque frurperita in 
hibernis erant, neque multum a maturitate aberant; ac 
civitates exinanite, quod Afranius pene omne frumen- 
tum ante Cesaris adventum Ilerdam convexerat ; reliqui 
si quid fuerat, Cæsar superioribus diebus consumpserat : 
pecora, quod secundum poterat esse inopie subsidium, 
propter bellum, finitima civitates longius removerant. 
Qui erant pabulandi aut frumentandi causa progressi, 
hos levis armature Lusitani, peritique earum regionum 
cetrati citerioris Hispanis, consectabantur, quibus erat 
proclive transnare flumen, quod consuetudo eorum om- 
nium est, ut sine utribus ad exercitum non eant. 

XLIX. At exercitus Afranii omnium rerum abunda- 
bat copia. Multum erat frumentum provisum et conve- 
ctum superioribus temporibus : multum ex omni provin- 

cia comportabatur : magna copia pabuli suppetebat. 
Harum rerum omnium facultates sine ullo periculo pons 
Ilerdæ praebebat, et loca trans flumen integra, quo 
omnino Cesar adire non poterat. | 

L. Hæ permanserunt aque dies complures. Conatus 
est Cæsar reficere pontes : sed nec magnitudo fluminis 
permittebat, neque ad ripam disposite cohortes adver- 
sariorum perfici patiebantur; quod illis prohibere erat 
facile, tum ipsius fluminis natura atque aque magni- 
tudine, tum quod ex totis ripis in unum atque angu- 
stum locum tela jaciebantur : atque erat difficile, eodem 
tempore, rapidissimo flumine, opera perficere, et tela 
vitare. . 

LI. N untiatur Afranio, magnos comitatus, qui iter 
habebant ad Cesarem, ad flumen constitisse. Venerant 
eo sagittarii ex Rutenis, equites ex Gallia cum multis 
carris magnisque impedimentis, ut fert gallica consue- 
tudo. Erant preterea cujusque generis hominum millia 
circiter v1 cum servis liberisque; sed nullus ordo, nul- 
lum imperium certum, quum suo quisque consilio ute- 
retur, atque omnes sine timore iter facerent, usi supe- 
riorum temporum atque itinerum licentia. Erant com- 
plures honesti adolescentes, senatorum filii et ordinis 
equestris ; erant legationes civitatum; erant legati Cæsa- 
ris. Hos omnes flumina continebant. Ad hos opprimen- 
dos cum omni equitatu tribusque legionibus Afranius 
de nocte proficiscitur, imprudentesque ante missis equi- 
tibus aggreditur. Celeriter tamen sese galli equites 
expediunt, proliumque committunt. Hi, dum pari 
certamine res geri potuit, magnum hostium numerum 

pauci sustinuere; sed, ubi signa legionum appropin- 
quare cceperunt, paucis amissis, sese in montes proxi- 
mos conferunt. Hoc pugne tempus magnum attulit nos- 
tris ad salutem momentum : nacti enim spatium, se in 
loca superiora receperunt. Desiderati sunt eo die sagit- 
tarii circiter cc, equites pauci, calonum atque impedi- 
mentorum non magnus numerus. ' 

LII. His tamen omnibus annona crevit : que fere res 
non solum inopia presentis, sed etiam futuri temporis 
timore ingravescere consuevit. Jamque ad denarios r in 
singulos modios annona pervenerat, et militum vires 
inopia frumenti deminuerat; atque incommoda ïn dies 
augebantur; et tam paucis diebus magna erat rerum 
facta commutatio , ac se fortuna inclinaverat, ut nostri 
magna inopia necessariarum rerum conflictarentur ; illi 
omnibus abundarent rebus, superioresque haberentur. 
Cæsar iis civitatibus, que ad ejus amicitiam accesserant , 
quo minor erat frumenti copia , pecus imperabat; calo- 
nes ad longinquiores civitates dimittebat; ipse præsen- 
tem inopiam, quibus poterat subsidüs, tutabatur. 

LIII. Hac Afranius Petreiusque et eorum amici ple- 
niora etiam atque uberiora Romam ad suos perscribe- 
bant. Multa rumor fingebat, ut pene bellum confectum 
videretur. Quipus litteris nuntiisque Romam perlatis, 
magni domum concursus ad Áfranium, magne gratula- 
tiones fiebant : multi ex Italia ad Cn. Pompeium profi- 
ciscebantur : alii, ut principes talem nuntium attulisse; 
alii, ne eventum belli ezspectasse, aut ex omnibus no- 
vissimi venisse viderentur. 

LIV. Quum in his angustiis res esset, atque omnes 

vie ab Afranianis militibus equitibusque obsiderentur, 
nec pontes perfici possent, imperat militibus Cæsar, ut 
naves faciant, cujus generis eum superioribus annis usus 
Britannie docuerat. Carine primum ac statumina ex 
levi materia fiebant : reliquum corpus navium, vimini- 
bus contextum, coriis integebatur. Has perfectas carris 
junctis devehit noctu millia passuum a castris xxii, mi- 
litesque his navibus flumen transportat, continentemque 
ripe collem improviso occupat. Hunc celeriter, prius- 
quam ab adversariis sentiatur, communit. Huc legionem 
postea trajicit; atque ex utraque parte pontem institu- 
tum perficit biduo. Ita comitatus, et qui frumenti causa 
processerant, tuto ad se recipit, et rem frumentariam 
expedire incipit. | 

LV. Eodem die equitum magnam partem flumen 
trajecit ; qui, inopinantes pabulatores et sine ullo dissi- 
patos timore aggressi, quam magnum numerum jumen- 
torum atque hominum intercipiunt ; cohortibusque cen- 
turiatis subsidio missis, scienter in duas partes sese di- 
stribuunt, alii, ut preda presidio sint, alii, ut venien- 
tibus resistant, atque eos propellant : unamque cohor- 
tem, qui temere ante ceteras extra aciem procurrerat , 
seclusam ab reliquis circumveniunt atque interficiunt ; 
incolumesque cum magna preda eodem ponte in castra 
revertuntur. 

LVI. Dum hzc ad Ilerdam geruntur, Massilienses, 
u&i L. Domitii consilio, naves longas expediunt, nu- 
mero xvii, quarum erant xi tarte. Multa huc minora 
navigia addunt, ut ipsa multitudine nostra classis ter- 
reatur : magnum numerum sagittariorum , magnum Àl- 

bicorum, de quibus supra demonstratum est, imponunt, 
atque hos præmiis pollicitationibusque incitant. Certas 
sibi deposcit naves Domitius, atque has colonis pasto- 
ribusque, quos secum adduxerat, complet. Sic, omnibus 
rebus instructa classe, magna fiducia ad nostras naves 
procedunt, quibus præerat D. Brutus. Hæ ad insulam, 
quæ est contra Massiliam, stationes obtinebant. 

LVII. Erat multo inferior numero navium Brutus : 
sed delectos ex omnibus legionibus fortissimos viros, an- 
tesignanos, centuriones, Cæsar ei classi attribuerat, qui 
sibi id muneris depoposcerant. li manus ferreas atque 
harpagones paraverant, magnoque numero pilorum, 
tragularuın, reliquorumque telorum, se instruxerant. 
lta, cognito hostium adventu, suas naves ex portu edu- 
cunt, cum Massiliensibus coufligunt. Pugnatum utrin- 
que est fortissime atque acerrime; neque multum Albici 
nostris virtute cedebant, homines asperi et montani, 
exercitati in armis : atque ii, modo digressi a Massilien- 
sibus, recentem eorum pollicitationem animis contine- 
bant; pastoresque indomiti, spe libertatis excitati, sub 
oculis domini suam probare operam studebant. 

LVIII. Ipsi Massilienses, et celeritate navium, et 
scientia gubernatorum confisi, nostros eludebant, im- 
petusque eorum excipiebant : et, quoad licebat latiore 
spatio, producta longius acie, circumvenire nostros, 
aut pluribus navibus adoriri singules , aut remos trans- 
currentes detergere, si possent, contendebant : quum 
propius erat necessario ventum, ab scientia gubernato- 
rum atque artificiis ad virtutem montanorum confugie- 
bant. Nostri, quod minus exercitatis remigibus minus- 

que peritis gubernatoribus utebantur (qui repente ex 
onerariis navibus erant producti, neque dum etiam vo- 
cabulis armamentorum cognitis), tum etiam gravitate 
et tarditate navium impediebantur : facte enim subito 
ex humida materia, non eumdem usum celeritatis habe- 
bant. Itaque, dum locus cominus pugnandi daretur, 
equo animo singulas binis navibus objiciebant, atque 
injecta manu ferrea, et retenta utraque nave, diversi 
pugnabant, atque in hostium naves transcendebant; et, 
magno numero Álbicorum et pastorum interfecto, par- 
tem navium deprimunt; nonnullas cum hominibus ca- 
piunt; reliquas in portum compellunt. Eo die naves 
Massiliensium cum iis, que sunt capta, intereunt 1x. 

LIX. Hoc primum ut Cesari ad Ilerdam nuntiatur, 
simul, perfecto ponte, celeriter fortuna mutatur. Illi, 
perterriti virtute equitum, minus libere, minus auda- 
cter vagabantur : alias, non longo ab castris progressi 
spatio, ut celerem receptum haberent, angustius pabu- 
labantur, alias longiore circuitu : custodias stationesque 
equitum vitabant, aut aliquo accepto detrimento, aut 
procul equitatu viso, ex medio itinere, projectis sarcinis, 
fugiebant. Postremo etiam plures intermittere dies , et , 
preter consuetudinem omnium, noctu constituerant pa- 
bulari. 

LX. Interim Oscenses et Calagurritani, qui erant 
cum Oscensibus contributi, mittunt ad eum legatos, 
seseque imperata facturos pollicentur. Hos Tarraconen- 
ses, et Iacetani, et Ausetani, et, paucis post diebus, Il- 
lurgavonenses , qui flumen Iberum attingunt, insequun- 
tur. Petit ab his omnibus, ut se frumento juvent. Pol- 

licentur, atque, omnibus undique conquisitis jumentis, 
in castra deportant. Transit etiam cohors Illurgavonen- 
sis ad eum, cognito civitatis consilio, et signa ex sta- 
tione transfert. Magna celeriter commutatio rerum. Per- 
fecto ponte, magnis v civitatibus ad amicitiam adjunctis, 
expedita re frumentaria , exstinctis rumoribus de auxi- 
liis legionum, que cum Pompeio per Mauritaniam ve- 
nire dicebantur, multe longinquiores civitates ab Afra- 
nio desciscunt , et Cesaris amicitiam sequuntur. 

LXI. Quibus rebus perterritis animis adversariorum, 
Cæsar, ne semper magno circuitu per pontem equitatus 
csset mittendus, nactus idoneum locum, fossas pedum 
xxx in latitudinem complures facere instituit, quibus 
partem aliquam Sicoris averteret, vadumque in eo flu- 
mine efficeret. His pane effectis, magnum in timorem - 
Afranius Petreiusque perveniunt, ne omnino frumento 
pabuloque intercluderentur, quod multum Cesar equitatu 
valebat. Itaque constituunt ipsi iis locis excedere, et in 
Celtiberiam bellum transferre. Huic consilio suffraga- 
batur etiam illa res , quod ex duobus contrariis generibus, 
qua superiore bello cum L. Sertorio steterant civitates , 
victe nomen atque imperium absentis timebant; quz 
in amicitia manserant, Pompeii magnis affect benefi- 
ciis eum diligebant : Cesaris autem in barbaris erat no- 
men obscurius. Hinc magnos equitatus magnaque auxi- 
lia exspectabant, et suis locis bellum in hiemem ducere 
cogitabant. Hoc inito consilio, toto flumine Ibero naves 
conquirere, et Octogesam adduci jubent. Id erat oppi- 
dum positum ad Iberum, milliaque passuum a castris 
aberat xx. Ad eum locum fluminis, navibus junctis, 

pontem imperant fieri, legionesque 1t flumen Sicorim 
traducunt, castraque muniunt vallo pedum xu. 

LXII. Qua re per exploratores cognita, summo labore 
militum Cæsar, continuato diem noctemque opere in flu- 
mine avertendo, huc jam deduxerat rem, ut equites , etsi 
difficulter atque ægre fiebat, possent tamen atque aude- 
rent flumen transire, pedites vero tantummodo humeris 
ac sumrno pectore exstare, et tum altitudine aque, tum 
etiam rapiditate fluminis , ad transeundum impedirentur. 
Sed tamen eodem fere tempore pons in Ibero prope ef- 
fectüs nuntiabatur, et in Sicori vadum reperiebatur. 

LXIII. Jam vero eo magis illi maturandum iter exi- 
stimabant. Itaque duabus auxiliaribus cohortibus Ilerdæ 
presidio relictis, omnibus copiis Sicorim transeunt , et 
cum duabus legionibus, quas superioribus diebus tra- 
duxerant , castra conjungunt. Relinquebatur Cesari ni- 
hil, nisi uti equitatu agmen adversariorum male haberet 
et carperet. Pons enim ipsius magnum circuitum habe- 
bat, ut multo breviore itinere illi ad Iberum pervenire 
possent. Equites ab eo missi flumen transeunt; et quum 
de tertia vigilia Petreius atque Afranius castra movis- 
sent, repente sese ad novissimum agmen ostendunt, et, 
magna multitudine circumfusa, morari atque iter impe- 
dire incipiunt. 

LXIV. Prima luce ex superioribus locis, quae Cesaris 
castris erant conjuncta, cernebatur, equitatus nostri 
proelio novissimos illorum premi vehementer, ac non- 
aunquam sustinere extremum agmen atque interrumpi ; 
alias inferri signa , et universarum cohortium impetu nos- 
tros propelli ; deinde rursus conversos insequi. Totis vero 

castris milites circulari et dolere, hostem ex manibus di- 
mitti, bellum non necessario longius duci : centuriones 
tribunosque militum adire, atque obsecrare, ut per eos 
Caesar certior fieret, « ne labori suo, neu periculo parce- 
ret : paratos esse sese; posse et audere ea transire flumen, 
qua traductus esset equitatus. » Quorum studio et vo- 
cibus excitatus Cæsar, etsi timebat tante magnitudinis 
flumini exercitum objicere, conandum tamen atque ex- 
periendum judicat. Itaque infirmiores milites ex omnibus 
centuriis deligi jubet, quorum aut animus aut vires vi- 
debantur sustinere non posse. Hos cum legione una præ- 
sidio castris relinquit : reliquas legiones expeditas edu- - 
cit; magnoque numero jumentorum in flumine supra 
atque infra constituto, traducit exercitum. Pauci ex his 
militibus, vi fluminis abrepti, ab equitatu excipiuntur 
ac sublevantur : interiit tamen nemo. Traducto incolumi 
exercitu, copias instruit, triplicemque aciem ducere in- 
cipit. Ac tantum fuit in militibus studii, ut, millium vt 
ad iter addito circuitu, magnaque ad vadum fluminis 
mora interposita, eos, qui de tertia vigilia exissent , ante 
horam diei nonam consequerentur. 

LXV. Quos ubi Afranius procul visos cum Petreio 
conspexit, nova re perterritus, locis superioribus consi- 
stit, aciemque instruit. Cesar in campis exercitum refi- 
cit, ne defessum proelio objiciat. Rursus conantes pro- 
gredi insequitur et moratur. Illi necessario maturius, 
quam constituerant, castra ponunt : suberant enim mon- 
. tes, atque a millibus passuum v itinera difficilia atque 
angusta excipiebant. Hos intra montes se recipiebant, 
ut equitatum effugerent Cesaris, præsidiisque in angu- 

stiis collocatis , exercitum. itinere prohiberent, ipsi sine 
periculo ac timore Iberum copias traducerent : quod 
fuit illis conandum, atque omni ratione efficiendum. Sed 
totius diei pugna atque itineris labore defessi, rem in 
posterum diem distulerunt. Casar quoque in proximo 
colle castra ponit. 

LXVI. Media circiter nocte iis, qui adaquandi causa 
longius a castris processerant, ab equitibus correptis, 
fit ab his certior Casar, duces adversariorum silentio 
copias castris educere. Quo cognito, signum dari jubet, 
et vasa militari more conclamari. Illi, exaudito clamore, 
veriti, ne noctu impediti sub onere confligere cogeren- 
tur, aut ne ab equitatu Cesaris in angustiis tenerentur, 
iter supprimunt, copiásque in castris continent. Postero 
die, Petreius cum paucis equitibus occulte ad exploranda 
loca proficiscitur. Hoc idem fit ex Cesaris castris. Mitti- 
tur L. Decidius Saxa cum paucis, qui loci naturam per- 
spiciat. Uterque idem suis renuntiat, v millia passuum 
proxima intercedere itineris campestris; inde excipere 
loca aspera et montuosa : qui prior has angustias occu- 
paverit, ad hoc hostem prohiberi, nihil esse negotii. 

LXVII. Disputatur in concilio a Petreio et Afranio, 
et tempus profectionis quaritur. Plerique censebant, 
« ut noctu iter facerent: posse prius ad angustias veniri, 
quam sentirentur. Alii, quod pridie noctu conclamatum 
esset in castris Cæsaris, argumenti sumebant loco , non 
posse clam exiri; circumfundi noctu equitatum Caesaris , 
atque omnia loca atque itinera obsideri : nocturnaque 
proelia esse vitanda, quod perterritus miles in civili dis- 
sensigne timori magis, quam religioni, consulere con- 

suerit : at lucem multum per se pudorem omnium oculis, 
multum etiam tribunorum militum et centurionum præ- 
sentiam afferre : quibus rebus coerceri milites, et in of- 
ficio contineri soleant. Quare omni ratione esse interdiu 
perrumpendum : etsi aliquo accepto detrimento, tamen 
summa exercitus salva , locum, quem petant, capi posse. » 
Hzc evicit in concilio sententia; et prima luce postridie 
constituunt proficisci. 

LXVIII. Casar, exploratis regionibus, albente colo, 
omnes copias castris educit, magnoque circuitu, nullo 
certo itinere, exercitum ducit : nam, que itinera ad Ibe- 
rum atque Octogesam pertinebant , castris hostium oppo- 
sitis tenebantur. Ipsi erant transcendenda valles maxime 
ac difficillime; saxa multis locis prerupta iter impedie- 
bant, ut arma per manus necessario traderentur, mili- 
tesque inermi sublevatique alii ab aliis magnam partem 
itineris conficerent. Sed hunc laborem recusabat nemo, 
quod eum omnium laborum finem fore existimabant, si 
hostem Ibero intercludere et frumento prohibere po- 
tuissent. 


LXIX. Ac primo Afraniani milites , visendi causa, læti . . 


ex castris procurrebant, contumeliosisque vocibus pro- 
sequebantur, « nos necessarii victus inopia coactos fu- 
gere, atque ad Ilerdam reverti. » Erat enim iter a pro- 
posito diversum, contrariamque in partem iri videbatur. 
Duces vero eorum suum consilium laudibus ferebant, 
quod se castris tenuissent : multumque eorum opinio- 
nem adjuvabat, quod sine jumentis impedimentisque 
ad iter profectos videbant, ut, non posse diutius ino- 
piam sustinere, confiderent. Sed, ubi paulatim retor- 

'queri agmen ad dextram conspexerunt, jamque primos 
superare regionem castrorum animum adverterunt , nemo 
erat adeo tardus aut fugiens laboris, quin statim castris 
exeundum atque occurrendum putareut. Conclamatur 
ad arma, atque omnes copie, paucis presidio reli- 
ctis cohortibus, exeunt, rectoque ad Iberum itinere con- 
tendunt. 

LXX. Erat in celeritate omne positum certamen, 
utri prius angustias montesque occuparent : sed exerci- 
tum Cesaris viarum difficultates tardabant; Afranii co- 
pias equitatus Caesaris insequens morabatur. Res tamen 
ab Afranianis huc erat necessario deducta, ut, si priores 
montes, quos petebant, attigissent, ipsi periculum vi- 
tarent, impedimenta totius exercitus cohortesque, in 
castris relictas, servare non possent ; quibus interclusis 
exercitu Cesaris auxilium ferri nulla ratione poterat. 
^ Confecit prior iter Cesar, atque ex magnis rupibus na- 
ctus planitiem, in hac contra hostem aciem instruit. 
Afranius, quum ab equitatu novissimum agmen preme- 
retur, et ante se hostem videret , collem quemdam nactus, 
ibi constitit. Ex eo loco quatuor cetratorum cohortes in 
montem, qui erat in conspectu omnium excelsissimus , 
mittit. Hunc magno cursu concitatos jubet occupare, eo 
consilio, ut ipse eodem omnibus copiis contenderet , et, 
mutato itinere, jugis Octogesam perveniret. Hunc quum 
obliquo itinere cetrati peterent, conspicatus equitatus 
Caesaris, in cohortes impetum facit : nec minimam par- 
tem temporis equitum vim cetrati sustinere potuerunt, 
omnesque , ab eis circumventi, in conspectu utriusque 


exercitus interficiuntur. 
A 

LXXI. Erat occasio bene gerenda rei. Neque vero id, 


Caesarem fugiebat, tanto sub oculis accepto detrimento, 
perterritum exercitum sustinere non posse, presertim 
circumdatum undique equitatu , quum in loco equo at- 
que aperto confligeretur : idque ex omnibus partibus ab 
eo flagitabatur. Concurrebant legati, centuriones, tri- 
bunique militum , « ne dubitaret prelium committere; 
omnium esse militum paratissimos animos : Afranianos 
contra multis rebus sui timoris signa misisse, quod suis 
non subvenissent, quod de colle non decederent, quod 
vix equitum incursus sustinerent, collatisque in unum 
locum signis, conferti, neque ordines , neque signa ser- 
varent. Quod si iniquitatem loci timeret, datum iri ta- 
men aliquo loco pugnandi facultatem , quod certe inde 
decedendum esse Afranio, nec sine aqua permanere 
posset. » 

LXXII. Cesar in eam spem venerat, se sine pugna 
et sine vulnere suorum rem conficere posse, quod re 
frumentaria adversarios interclusisset : « cur etiam se- 
cundo proelio aliquos ex suis amitteret? cur vulnerari 
pateretur optime de se meritos milites? cur denique for- 
tunam periclitaretur? presertim quum non minus esset 
imperatoris, consilio superare, quam gladio. » Moveba- 


tur etiam misericordia civium, quos interficiendos vi- - 


debat : quibus salvis atque incolumibus, rem obtinere 
malebat. Hoc consilium Cesaris a plerisque non proba- 
batur; milites vero palam inter se loquebantur, quo- 
niam talis occasio victore dimitteretur, etiam quum 
vellet Cæsar, sese non esse pugnaturos. Ille in sua sen- 
tentia perseverat, et paululum ex eo loco digreditur, 

ut timorem adversariis minuat. Petreius atque Afranius, 
oblata facultate, in castra sese referunt. Cæsar , præsi- 
diis in montibus dispositis, omni ad Iberum intercluso 
itinere, quam proxime potest hostium castris .castra 
communit. 

LXXIII. Postero die, duces adversariorum perturbati, 
quod omnem rei frumentarie fluminisque Iberi spem 
dimiserant, de reliquis rebus consultabant. Erat unum 
iter, Ilerdam si reverti vellent; alterum, si Tarraco- 
nem peterent. Hac consiliantibus eis, nuntiatur, aqua- 
tores ab equitatu premi nostro. Qua re cognita, cre- 
bras stationes disponunt equitum et cohortium alaria- 
rum , legionariasque interjiciunt cohortes, vallumque 
ex castris ad aquam ducere incipiunt, ut intra muni- 
tionem , et sine timore, et sine stationibus aquari pos- 
sent. Id opus inter se Petreius atque Afranius partiun- 
tur, ipsique perficiendi operis causa longius progre- 
diuntur. 

LXXIV. Quorum discessu liberam nacti milites col- 
loquiorum facultatem, vulgo procedunt, et quem quis- 
que in castris notum aut municipem habebat, conquirit 
atque evocat. Primum agunt gratias omnes omnibus , 
quod sibi perterritis pridie pepercissent ; eorum se bene- 
ficio vivere. Deinde imperatoris fidem quarunt, rectene 
se illi sint commissuri; et, quod non ab initio fecerint, 
armaque quod cum hominibus necessariis et consangui- 
neis contulerint, queruntur. His provocati sermonibus , 
fidem ab imperatore de Petreii et Afranii vita petunt , ne 
quod in se scelus concepisse, neu suos prodidisse videan- 
tur. Quibus confirmatis rebus, se statim signa transla- 

turos confirmant; legatosque de pace primorum ordinum 
centuriones ad Casarem mittunt. Interim alii suos in 
castra, invitandi causa, adducunt; alii ab suis adducun- 
tur, adeo ut una castra jam facta ex binis viderentur; 
. compluresque tribuni militum et centuriones ad Cæsa- 
rem veniunt, seque ei commendant. Hoc idem fit a prin- 
cipibus Hispanie, quos illi evocaverant, et secum in cas- 
tris habebant obsidum loco. .li suos notos hospitesque 
quarebant, per quem quisque eorum aditum commen- 
dationis haberet ad Caesarem. Afranii etiam filius ado- 
lescens de sua ac parentis sui salute cum Caesare per 
Sulpicium legatum agebat. Erant plena letitia et gratu- 
latione omnia; eorum, qui tanta pericula vitasse, et 
eorum, qui sine vulnere tantas res confecisse videban- 
tur : magnumque fructum sue pristine lenitatis, omnium 
judicio, Cesar ferebat, consiliumque ejus a cunctis pro- 
babatur. | 

LXXV. Quibus rebus nuntiatis Afranio, ab instituto 
opere discedit, seque in castra recipit, sic paratus, ut 
videbatur, ut, quicunque accidisset casus, hunc quieto 
et æquo animo ferret. Petreius vero non deserit sese : 
armat familiam : cum hac et pretoria cohorte cetrato- 
rum, barbarisque equitibus paucis, beneficiariis suis, 
quos sue custodie causa habere consuerat, improviso 
ad vallum advolat, colloquia militum interrumpit, nos- 
tros repellit ab castris; quos deprehendit , interficit. Re- 
liqui coeunt inter se, et, repentino periculo exterriti, 
sinistras sagis involvunt , gladiosque destringunt, atque 
ita se a cetratis equitibusque defendunt, castrorum pro- 
pinquitate confisi; seque in castra recipiunt, et ab iis 

cohortibus, qua erant in statione ad portas, defenduntur. 

LXXVI. Quibus rebus confectis, flens Petreius ma- 
nipulos circuit, militesque appellat; neu se, neu Pom- 
peium absentem, imperatorem suum , adversariis ad sup- 
plicium tradant, obsecrat. Fit celeriter concursus in 
praetorium. Postulat, ut jurent omnes, se exercitum du- 
cesque non deserturos, neque prodituros, neque sibi 
separatim a reliquis consilium capturos. Princeps in hzc 
verba jurat ipse : idem jusjurandum adigit Áfranium : 
subsequuntur tribuni militum centurionesque : centu- 
riatim producti milites idem jurant. Edicunt, penes quem 
quisque sit Cesaris miles, ut producatur : productos 
palam iu pretorio interficiunt. Sed plerosque hi, qui 
receperant, celant, noctuque per vallum emittunt. Sic 
terrore oblato a ducibus, crudelitas in supplicio, nova 
religio jurisjurandi, spem presentis deditionis sustulit , 
mentesque militum convertit, et rem ad pristinam belli 
rationem redegit. 

LXXVII. Cæsar, qui milites adversariorum in castra 
per tempus colloquii venerant, summa diligentia con- 
quiri et remitti jubet : sed ex numero tribunorum mili- 
tum centurionumque nonnulli sua voluntate apud eum 
remanserunt, quos ille postea magno in honore habuit ; 
centuriones in ampliores ordines, equites romanos in 
tribunitium restituit honorem. 

LXXVIII. Premebantur Afraniani pabulatione , aqua- 
bantur egre. Frumenti copiam legionarii nonnullam ha- 
bebant, quod dierum xxi: ab Ilerda frumentum jussi 
erant efferre; cetrati auxiliaresque nullam , quorum erant 
et facultates ad parandum exiguae , et corpora insueta ad 

onera portanda. Itaque magnus eorum quotidie nume- 
rus ad Caesarem perfugiebat. In his erat angustiis res; 
sed ex propositis consiliis duobus explicitius videbatur, 
Ilerdam reverti, quod ibi paululum frumenti reliquerant: 
ibi se reliquum consilium explicaturos confidebant. Tar- 
raco aberat longius : quo spatio plures rem posse casus 
recipere intelligebant. Hoc probato consilio, ex castris 
proficiscunt. Casar, equitatu pramisso, qui novissi- 
mum agmen carperet atque impediret, ipse cum legioni- 
bus subsequitur. Nullum intercedebat tempus, quin ex- 
tremi cum equitibus proeliarentur. 

LXXIX. Genus erat hoc pugna. Expedite cohortes 
novissimum agmen claudebant, pluriesque in locis cam- 
pestribus subsistebant. Si mons erat ascendendus, fa- 
cile ipsa loci natura periculum repellebat, quod ex 
locis superioribus, qui -antecesserant, suos ascenden- 
tes protegebant. Quum vallis aut locus declivis sub- 
erat, neque ii, qui antecesserapt, moraptibus opem 
ferre poterant, equites vero ex loco superiore in aversos 
tela conjiciebant, tum magno erat in periculo res. Re- 
linquebatur, ut, quum ejusmodi esset locis appropinqua- 
tum, legionum signa consistere juberent, magnoque 
impetu equitatum repellerent; eo submoto, repente in- 
citati cursu sese in valles universi demitterent, atque ita 
transgressi, rursus in locis superioribus consisterent. 
Nam tantum ab equitum suorum auxiliis aberant , quo- 
rum numerum babebant magnum, ut eos, superioribus 
perterritos præļiis, in medium reciperent agmen, ultro- 
que eos tuerentur : quorum nulli ex itinere excedere li- 
cebat, quin ab equitatu Cesaris exciperetur. 

LXXX. Tali quum pugnatur modo, lente atque pau- 
latim proceditur, crebroque, ut sint auxilio suis, sub- 
sistunt , ut tum accidit. Millia enim progressi 1v, vehe- 
mentiusque peragitati ab equitatu, montem excelsum 
capiunt, ibique una fronte contra hostem castra mu- 
niunt, neque jumentis onera deponunt. Ubi Cesaris cas- 
tra posita, tabernaculaque constituta, et dimissos equites 
pabulandi causa animum adverterunt, sese subito prori- 
piunt : hora circiter sexta ejusdem diei, et spem nacti 
more , discessu nostrorum equitum , iter facere incipiunt. 
Qua re animadversa, Cesar, relictis legionibus, sub- 
sequitur, presidio impedimentis paucas cohortes relin- 
quit : hora x subsequi pabulatores, equitesque revocari 
jubet. Celeriter equitatus ad quotidianum itineris offi- 
cium revertitur : pugnatur acriter ad novissimum agmen, 
adeo , ut pæne terga convertant; compluresque milites , 
etiam nonnulli centuriones , interficiuntur. Instabat ag- 
men Cesari, atque universum imminebat. 

LXXXI. Tum vero neque ad explorandum idoneum 
locum castris, neque ad progrediendum data facultate , 
consistunt necessario, et procul ab aqua, et natura ini- 
quo loco castra ponunt. Sed iisdem de causis Cæsar , quae 
supra sunt demonstrate, proelio amplius non lacessit, 
et eo die tabernacula statui passus non est, quo para- 
tiores essent ad insequendum omnes, sive noctu, sive 
interdiu erumperent. Illi enim , adverso vitio castrorum, 
tota nocte munitiones proferunt, castraque castris con- 
vertunt. Hoc idem proximo die a prima luce faciunt; to- 
tumque in ea re diem consumunt. Sed, quantum opere 
processerant, et castra protulerant, tanto aberant ab 

aqua longius, et presenti malo aliis malis remedia da- 
bantur. Prima nocte aquandi causa nemo egreditur ex 
castris : proximo die, presidio in castris relicto, univer- 
sas ad aquam copias educunt ; pabulatum emittitur nemo. 
His eos supplices male haberi Casar, et necessariam 
subire deditionem, quam proelio decertare, malebat : co- 
natur tamen eos vállo fossaque circummunire, ut quam 
maxime repentinas eorum eruptiones demoretur, quo 
necessario descensuros existimabat. Illi, et inopia pabuli 
adducti, et, quo essent ad iter expeditiores, omnia sar- 
cinaria jumenta interfici jubent. 

LXXXII. In his operibus consiliisque biduum consu- 
mitur : tertio die magna jam pars operis Cesaris pro- 
cesserat. llli impediende rei causa, hora circiter octava 
signo dato, legiones educunt, aciemque sub castris in- 
struunt. Cæsar ab opere legiones revocat, equitatum om- 
nem convenire jubet , aciem instruit : contra opinionem 
enim militum famamque omnium videri prolium diffu- 
gisse, magnum detrimentum afferebat. Sed eisdem de 
causis, qua sunt cognite, quo minus dimicare vellet, 
movebatur ; atque hoc etiam magis, quod spatii brevitas, 
etiam in fugam conjectis adversariis, non multum ad 
summam victorie juvare poterat : non enim amplius 
pedum millibus 1 ab castris castra distabant. Hinc 
duas partes acies occupabant duz; tertia vacabat, ad 
incursum atque impetum militum relicta. Si prelium 
committeretur, propinquitas castrorum celerem supera- 
tis ex fuga receptum dabat. Hac de causa constituerat , 
signa inferentibus resistere, prior proelio non lacessere. 

LXXXIII. Acies erat Afraniana duplex legionum 

quinque; tertium in subsidiis locum alarie cohortes ob- 
tinebant : Cesaris triplex; sed primam aciem quaterne 
cohortes ex v legionibus tenebant : has subsidiariz terne, 
et rursus alie totidem sue cujusque legionis subseque- 
bantur; sagittarii funditoresque media continebantur 
acie; equitatus latera cingebat. Tali instructa acie, te- 
nere uterque propositum videbatur; Cæsar nisi coactus 
proelium non committere; ille, ut opera Cesaris impe- 
diret. Producitur tamen res, aciesque ad solis occasum 
continentur : inde utrique in castra discedunt. Postero 
die, munitiones institutas Cesar parat perficere; illi va- 
dum fluminis Sicoris tentare, si transire possent. Qua 
re animadversa, Casar Germanos levis armature equi- 
tumque partem flumen transjicit, crebrasque in ripis 
custodias disponit. 

LXXXIV. Tandem , omnibus rebus obsessi, quartum 
jam diem sine pabulo retentis jumentis, aque, ligno- 
rum, frumenti inopia, colloquium petunt , et id , si fieri 
possit, semoto a militibus loco. Ubi id a Cesare nega- 
tum, et, palam si colloqui vellent, concessum est, datur 
obsidis loco Cesari filius Afranii. Venitur in eum locum, 
quem Casar delegit. Audiente utroque exercitu, loqui- 
tur Afranius : « Non esse aut ipsis aut militibus succen- 
sendum, quod fidem erga imperatorem suum Cn. Pom- 
peium conservare voluerint : sed satis jam fecisse officio , 
satisque supplicii tulisse, perpessos omnium rerum ino- 
piam : nunc vero, pene ut feminas, circummunitos pro- 
hiberi aqua , prohiberi ingressu ; neque corpore dolorem, 
neque animo ignominiam ferre posse : itaque se victos 
confiteri : orare atque obsecrare , si qui locus misericor- 

die relinquatur, ne ad ultimum supplicium progredi 
necesse habeant.» Hec quam potest demississime atque 
subjectissime exponit. 

LXXXV. Ad ea Cesar respondit : « Nulliomnium has 
partes vel querimonic, vel miserationis, minus conve- 
nisse : reliquos enim omnes suum officium prestitisse ; 
se, qui etiam bona conditione, et loco et tempore equo, 
confligere noluerit , ut quam integerrima essent ad pacem 
omnia ; exercitum suum, qui, injuria etiam accepta suis- 
que interfectis, quos in sua potestate habuerit, conser- 
varit et texerit; illius denique exercitus milites, qui per 
se de consilianda pace egerint : qua in re omnium suo- 
: rum vite consulendum putarint. Sic omnium ordinum 
partes in misericordia constitisse : ipsos duces a pace ab- 
horruisse : eos neque colloquii, neque induciarum jura 
servasse, et homines imperitos, et per colloquium dece- 
ptos crudelissime interfecisse. Accidisse igitur his, quod 
plerumque hominibus nimia pertinacia atque arrogantia 
accidere soleat, uti eo recurrant, et id cupidissime pe- 
tant, quod paulo ante contempserint. Neque nunc se il- 
lorum humilitate, neque aliqua temporis opportunitate 
postulare, quibus rebus augeantur opes sue; sed eos 
exercitus, quos contra se multos jam annos aluerint, 
velle dimitti. Neque enim sex legiones alia de causa mis- 
sas in Hispaniam, septimamque ibi conscriptam, neque 
tot tantasque classes paratas, neque submissos duces, 
rei militaris peritos: nihil horum ad pacandas Hispa- 
nias, nihil ad usum Provincie provisum, que, pro- 
pter diuturnitatem pacis, nullum auxilium desiderarit; 
omnia haec jam pridem contra se parari; in se novi 

generis imperia constitui, ut idem ad portas urbanis 
praesidia rebus, et duas bellicosissimas provincias ab- 
. sens tot annos obtineat : in se jura magistratuum com- 
mutari, ne ex pretura et consulatu, ut semper, sed per 
paucos probati et electi in provincias mittantur : in se 
etatis excusationem nihil valere, quod superioribus bel- 
lis probati ad obtinendos exercitus evocentur : in se uno 
non servari, quod sit omnibus datum semper imperato- 
ribus, ut, rebus feliciter gestis, aut cum honore aliquo, 
aut certe sine ignominia domum revertantur, exercitum- 
que dimittant. Quz tamen omnia et se tulisse patienter, 
et esse laturum; neque nunc id agere, ut ab illis abdu- 
ctum exercitum teneat ipse, quod tamen sibi difficile non 
sit , sed neilli habeant , quo contra se uti possint. Proinde, 
ut esset dictum, provinciis excederent , exercitumque di- 
mitterent : si id sit factum, nociturum se nemini : hanc 
unam atque extremam pacis esse conditionem. » 

LXXXVI. Id vero militibus fuit pergratum et jucun- 
dum, ut ex ipsa significatione potuit cognosci, ut, qui 
aliquid justi incommodi exspectavissent, ultro premium 
missionis ferrent. Nam quum de loco et tempore ejus 
rei controversia inferretur, et voce et manibus universi 
ex vallo, ubi constiterant, significare oceperunt, ut sta- 
tim dimitterentur ; neque omni interposita fide firmum 
esse posse, si in aliud tempus differretur. Paucis quum 
esset in utramque partem verbis disputatum, res huc 
deducitur, ut ii, qui habeant domicilium aut possessio- 
nes in Hispania, statim , reliqui ad Varum flumen, dimit- 
tantur : ne quid eis noceatur, neu quis invitus sacra- 
mentum dicere cogatur a Cesare, cavetur. 

LXXXVII. Casar, ex eo tempore, dum ad flumen 
Varum veniatur, se frumentum daturum pollicetur : 
addit etiam, ut, « quid quisque eorum in bello amiserit, 
quae sint penes milites suos, iis, qui amiserint, resti- 
tuatur : » militibus, æqua facta sestimatione, pecuniam 
pro iis rebus dissolvit. Quascumque postea controversias 
inter se milites habuerint, sua sponte ad Caesarem in 
jus adierunt. Petreius atque Afranius , quum stipendium 
ab legionibus pæne seditione facta flagitaretur, cujus illi 
diem nondum venisse dicerent, Cæsar ut cognosceret, 
postulant; eoque utrique, quod statuit, contenti fuerunt. 
Parte circiter tertia exercitus eo biduo dimissa, i1 le- 
giones suas antecedere, reliquas subsequi jussit, ut non 
longo inter se spatio castra facerent; eique negotio 
Q. Fufium Calenum legatum praefecit. Hoc ejus præ- 
scripto ex Hispania ad Varum flumen est iter factum, 
atque ibi reliqua pars exercitus dimissa. 

I. Do hac in Hispania geruntur, C. Trebonius lega- 
tus , qui ad oppugnationem Massiliæ relictus erat, dua- 
bus ex partibus aggerem, vineas, turresque ad oppidum 
agere instituit. Una erat proxima portui navalibusque; 
altera ad partem, qua est aditus ex Gallia atque Hispania 
ad id mare, quod attingit ad ostium Rhodani. Massilia 
enim fere ex tribus oppidi partibus mari alluitur : reli- 
qua quarta est, qua aditum habet a terra. Hujus quoque 
spatii pars ea, qua ad arcem pertinet, loci natura et 
valle altissima munita, longam et difficilem habet op- 
pugnationem. Ád ea perficienda opera, C. Trebonius ma- 
gnam jumentorum atque hominum multitudinem ex omni 
Provincia vocat : vimina materiamque comportari jubet. 
Quibus comparatis rebus, aggerem in altitudinem pe- 
dum Lxxx exstruit. 

II. Sed tanti eraut antiquitus in oppido omnium re- 

rum ad bellum apparatus, tantaque multitudo tormen- 
torum, ut eorum vim nulle contexte viminibus vinee 
sustinere possent. Ásseres enim pedum xr, cuspidibus 
prefixi, atque hi maximis ballistis missi, per 1v ordines 
cratium in terra defigebantur. Itaque, pedalibus lignis 
conjunctis inter se, porticus integebantur; atque hac 
agger inter manus proferebatur. Antecedebat testudo pe- 
dum rx, equandi loci causa , facta item ex fortissimis 
lignis, involuta ornnibus rebus , quibus ignis jactus et 
lapides defendi possent. Sed magnitudo operum, altitudo 
muri atque turrium, multitudo tormentorum omnem 
administrationem tardabat. Tum crebre per Albicos 
eruptiones fiebant ex oppido, ignesque aggeri et turribus 
inferebantur, qua facile nostri repellebant milites, ma- 
gnisque ultro illatis detrimentis, eos, qui eruptionem 
fecerant , oppidum rejiciebant. 

III. Interim L. Nasidius, ab Cn. Pompeio cum classe 
navium xvI, in quibus paucae erant æratæ, L. Domitio 
Massiliensibusque subsidio missus, freto Sicilie , impru- 
dente atque inopinante Curione, pervehitur : appulsis- 
que Messanam navibus , atque inde propter repentinum 
terrorem principum ac senatus fuga facta, ex navalibus 
eorum unam deducit. Hac adjuncta ad reliquas naves, 
cursum Massiliam versus perficit : premissaque clam na- 
vicula, Domitium Massiliensesque de suo adventu cer- 
tiores facit, eosque magnopere hortatur, ut rursus cum 
Bruti classe, additis suis auxiliis, confligant. 

IV. Massilienses, post superius incommodum , veteres 
ad eumdem numerum ex navalibus productas naves re- 
fecerant , summaque industria armaverant (remigum gu- 

bernatorumque magna copia suppetebat), piscatorias- 
que adjecerant atque contexerant , ut essent ab ictu te-. 
lorum remiges tuti : has sagittariis tormentisque comple- 
verunt. Tali modo instructa classe, omnium seniorum, 
matrum familie, virginum precibus et fletu excitati, et 
extremo tempore civitati subvenirent , non minore animo 
ac fiducia, quam ante dimicaverant, naves conscendunt. 
Communi enim fit vitio nature, ut invisis, latitantibus, 
atque incognitis rebus magis confidamus, vehementius- 
que exterreamur : ut tum accidit. Adventus enim L. Na- 
sidii summa spe et voluntate civitatem compleverat. Nacti 
idoneum ventum, ex portu exeunt , et Tauroenta, quod 
est castellum Massiliensium, ad Nasidium perveniunt, 
ibique naves expediunt, rursusque se ad confligendum 
animo confirmant , et consilia communicant. Dextra pars 
Massiliensibus attribuitur, sinistra Nasidio. 

V. Eodem Brutus contendit, aucto navium numero. 
Nam ad eas, que facta fuerant Arelate per Cesarem, 
captive Massiliensium accesserant vi. Has superioribus 
refecerat diebus, atque omnibus rebus instruxerat. Ita- 
que suos cohortatus, quos integros superavissent, ut 
victos contemnerent , plenus spei bone atque animi ad- 

versus eos proficiscitur. Facile erat, ex castris C. Tre- 
 bouii atque omnibus superioribus locis, prospicere in 
urbem , ut omnis juventus, qua in oppido remanserat, 
omnesque superioris ætatis, cum liberis atque uxoribus 
publicisque custodiis, aut ex muro ad celum manus ten- 
derent, aut templa deorum immortalium adirent, et 
ante simulacra projecti victoriam ab diis exposcerent : 
neque erat quisquam omnium, quin in ejus diei casu 

.suarum omnium fortunarum eventum consistere existi- 
maret. Nam et honesti ex juventute , et cujusque setatis 
amplissimi, nominatim evocati atque obsecrati , naves 
conscenderant ; ut, si quid adversi accidisset, ne ad co- 
nandum quidem sibi quidquam reliqui fore viderent ; si 
superavissent, vel domesticis opibus, vel externis auxi- 
liis, de salute urbis confiderent. 

VI. Commisso proelio, Massiliensibus res nulla ad 
virtutem defuit : sed memores eorum preceptorum, quae 
paulo ante ab suis acceperant, hoc animo decertabant, 
ut nullum aliud tempus ad conandum habituri videren- 
tur , et quibus in pugna vitæ periculum accideret, non 
ita multo se reliquorum civium fatum antecedere existi- 
marent, quibus, urbe capta, eadem esset belli fortuna 
patienda. Diductisque nostris paulatim navibus, et arti- 
ficio gubernatorum mobilitati navium locus dabatur, et, 
si quando nostri facultatem nacti, ferreis manibus inje- 
ctis, navem religaverant, undique suis laborantibus suc- 
currebant. Neque vero conjuncti Albicis cominus pu- 
gnando deficiebant; neque: multum cedebant virtute no- 
stris : simul ex minoribus navibus magna vis eminus 
missa telorum, multa nostris de improviso imprudenti- 
bus atque impeditis vulnera inferebant : conspicateque 
naves triremes due navem D. Bruti, que ex insigni fa- 
cile agnosci poterat, duabus ex partibus sese in eam in- 
citaverant; sed tantum, re provisa, Brutus celeritate 
navis enisus est, ut parvo momento antecederet. Illae 
adeo graviter inter se incitate conflixerunt , ut vehemen- 
tissime utræque ex concursu laborarent, altera vero, præ- 
rupto rostro , tota collabefieret. Qua re animadversa, quae 

proxime ei loco ex Bruti classe naves erant, in eas im- 
peditas impetum faciunt, celeriterque ambas deprimunt. 

VII. Sed Nasidiane naves nulli usui fuerunt, celeri- 
terque pugna excesserunt : non enim has aut conspectus 
patrie, aut propinquorum precepta ad extremum vitæ 
periculum adire cogebant. Itaque ex eo numero navium 
nulla desiderata est : ex Massiliensium classe v sunt de- 
presse, 1v capte, una cum Nasidianis profugit : que 
omnes Citeriorem Hispaniam petiverunt. At ex reliquis 
una premissa Massiliam, hujus nuntii perferendi gratia, 
quum jam appropinquaret urbi, omnis sese multitudo 
ad cognoscendum effudit : ac, re cognita, tantus luctus 
excepit, ut urbs ab hostibus capta eodem vestigio vide- 
retur. Massilienses tamen nihilo segnius ad defensionem 
urbis reliqua apparare coeperunt. 

VIII. Est animadversum ab legionariis, qui dexteram 
partem operis administrabant, ex crebris hostium eru- 
ptionibus , magno sibi esse presidio posse, si pro castello 
ac receptaculo turrim ex latere sub muro fecissent , quam 
primo ad repentinos incursus humilem parvamque fece- 
rant. Huc se referebant : hinc, si qua major oppresse- 
rat vis, propugnabant : hinc ad repellendum et prose- 
quendum hostem procurrebant. Patebat hzc quoquover- 
sus pedes xxx, sed parietum crassitudo pedum quinque : 
postea vero, ut est rerum omnium magister usus, ho- 
minum adhibita solertia , inventum est, magno esse usui 
posse, si hzc esset in altitudinem turris elata. Id hac 
ratione perfectum est. 

IX. Ubi turris altitudo perducta est ad contabulatio- 
nem, eam in parietes instruxerunt ita, ut capita tigno- 

rum extrema parietum structura tegerentur, ne quid 
emineret, ubi ignis hostium adharesceret. Hanc insuper 
 contignationem, quantum tectum plutei ac vinearum 
passum est, laterculo adstruxerunt, supraque eum lo- 
cum duo tigna transversa injecerunt, non longe ab ex- 
tremis parietibus, quibus suspenderent eam contignatio- 
nem, qua turri tegimento esset futura; supraque ea 
tigna directo transversas trabes injecerunt, easque axi- 
bus religaverunt. Has trabes paulo longiores atque emi- 
nentiores, quam extremi parietes erant, effecerunt, ut 
esset , ubi tegimenta prependere possent ad defendendos 
ictus ac repellendos, dum inter eam contignationem pa- 
rietes exstruerentur; eamque contabulationem summam 
lateribus lutoque constraverunt, ne quid ignis hostium 
nocere posset; centonesque insuper injecerunt, ne aut 
tela tormentis missa tabulationem perfringerent, aut 
saxa ex catapultis lateritium discuterent. Storias autem 
ex funibus anchorarüs tres, in longitudinem parietum 
turris, latas rv pedes fecerunt, easque ex tribus parti- 
bus , qua ad hostes vergebant, eminentibus trabibus cir- 
cum turrim prependentes religaverunt : quod unum ge- 
nus tegimenti alis locis erant experti nullo telo neque 
tormento transjici posse. Ubi vero ea pars turris, qua 
erat perfecta, tecta atque munita est ab omni ictu ho- 
stium , pluteos ad alia opera abduxerunt : turris tectum 
per se ipsum prehensionibus ex contignatione prima sus- 
pendere ac tollere ceperunt, ubi, quantum storiarum 
demissio patiebatur, tantum elevabant. Intra haec tegi- 
menta abditi atque muniti parietes lateribus exstruebant , 
rursusque alia prehensione ad zdificandum sibi locum 


DE BELLO CIVILI LIB. II. 6t 


expediebant. Ubi tempus alterius contabulationis vide- 
batur , tigna item, ut primo, tecta extremis lateribus in- 
struebant, exque ea contignatione rursus summam con- 
tabulationem storiasque elevabant. Ita tuto ac sine ullo 
vulnere ac periculo sex tabulata exstruxerunt, fenetras- 
que, quibus in locis visum est, ad tormenta mittenda 
in struendo reliquerunt. 

X. Ubi ex ea turri, qua circum essent, opera tueri 
se posse confisi sunt, musculum pedum rx longum, ex 
materia bipedali, quem a turri lateritia ad hostium tur- 
rim murumque perducerent , facere instituerunt; cujus 
musculi hec erat forma. Due primum trabes in solo 
aeque longe, distantes inter se pedes iv , collocantur , in- 
que eis columelle pedum in altitudinem v defiguntur. 
Has inter se capreolis molli fastigio conjungunt, ubi 
tigna, que musculi tegendi causa ponant, collocentur : 
eo super tigna bipedalia injiciunt, eaque laminis clavis- 
que religant. Ad extremum musculi tectum trabesque 
extremas, quadratas regulas, 1v patentes digitos, defi- 
gunt, que lateres, qui super musculo struantur, conti- 
neant. Ita fastigato atque ordinatim structo, ut trabes 
erant in capreolis collocata, lateribus lutoque musculus, 
ut ab igne, qui ex muro jaceretur, tutus esset , conte- 
gitur : super lateres coria inducuntur, ne canalibus aqua 
immissa lateres diluere posset. Coria autem, ne rursus 
igni ac lapidibus corrumpantur, centonibus contegun- 
tur. Hoc opus omne, tectum vineis, ad ipsam turrim 
perficiunt , subitoque, inopinantibus hostibus , machina- 
tione navali , phalangis subjectis , ad turrim hostium ad- 
movent, ut eedificio jungatur. 

XI. Quo malo perterriti subito oppidani saxa , quam 
maxima possunt, vectibus promovent, præcipitataque 
muro in musculum devolvunt. Ictum firmitas materiæ 
sustinet; et, quidquid incidit , fastigio musculi elabitur. 
Id ubi vident, mutant consilium : cupas, tæda ac pice 
refertas, incendunt, easque de muro in musculum de- 
volvunt. Involute labuntur, delapse ab lateribus longu- 
riis furcisque ab opere removentur. Interim sub musculo 
milites vectibus infima saxa turris hostium , quibus fun- 
. damenta continebantur, convellunt. Musculus ex turri 
lateritia a nostris telis tormentisque defenditur : hostes 
ex muro ac turribus submoventur : non datur libera 
muri defendendi facultas. Compluribus jam lapidibus ex 
ea, qui suberat, turri subductis, repentina ruina pars 
ejus turris concidit. 

XII. Pars reliqua consequens procumbebat, quum 
hostes, urbis direptione perterriti, inermes cum infulis 
eese porta foras universi proripiunt, ad legatos atque 
exercitum supplices manus tendunt. Qua nova re oblata, 
omnis administratio belli consistit, militesque, aversi a 
proelio, ad studium audiendi et cognoscendi feruntur. 
Ubi hostes ad legatos exercitumque pervenerunt, uni- 
versi se ad pedes projiciunt : orant , « ut adventus Cæ- 
saris exspectetur : captam suam urbem videre, opera 
perfecta, turrem subrutam; itaque a defensione desi- 
stere : nullam exoriri moram posse, quo minus quum 
venisset, si imperata non facerent, ad nutum e vestigio 
diriperentur. Docent, si omnino turris concidisset, non 
posse milites contineri, quin spe prædæ in urbem irrum- 
perent , urbemque delerent. » Hzc, atque ejusdem gene- 

ris complura, ut ab hominibus doctis, magna cum mise- 
. ricordia fletuque pronuntiantur. 

XIII. Quibus rebus commoti, legati milites ex opere 
deducunt, oppugnatione desistunt, operibus custodias 
relinquunt. Induciarum quodam genere misericordia 
facto, adventus Cesaris exspectatur : nullum ex muro, 
nullum a nostris mittitur telum : ut re confecta, omnes 
curam et diligentiam remittunt. Cæsar enim per litteras 
Trebonio magnopere mandaverat, ne per vim oppidum 
expugnari pateretur, ne gravius permoti milites, et de- 
fectionis odio, et contemptione sui, et diutino labore, 
omnes puberes interficerent : quod se facturos minaban- 
tur; ægreque tunc sunt retenti, quin oppidum irrum- 
perent; graviterque eam rem tulerunt, quod stetisse 
per Trebonium, quo minus oppido potirentur, vide- 
batur. 

XIV. At hostes sine fide tempus atque occasionem 
fraudis ac doli querunt, interjectisque aliquot diebus, 
nostris languentibus atque animo remissis , subito, me- 
ridiano tempore, quum alius discessisset, alius ex diu- 
tino labore in ipsis operibus quieti se dedisset, arma 
vero omnia reposita contectaque essent, portis se foras 
erumpunt , secundo magnoque vento ignem operibus in- 
ferunt. Hunc sic distulit ventus, uti uno tempore agger, 
plutei , testudo, turris, tormenta flammam conciperent, 
et prius hec omnia consumerentur , quam, quemadmo- 
dum accidisset, animadverti posset. Nostri, repentina 
fortuna permoti, arma, quz possunt , arripiunt : alii ex 
castris sese incitant : fit in hostes impetus; sed muro 
sagittis tormentisque, fugientes persequi, prohibentur. 

Illi sub murum se recipiunt, ibique musculum turrim- 
que lateritiam libere incendunt. Ita multorum mensium 
labor hostium perfidia , et vi tempestatis, puncto tem- 
poris interiit. Tentaverunt hoc idem Massilienses postero 
die : eamdem nacti tempestatem, majori cum fiducia ad 
alteram turrem aggeremque eruptione pugnaverunt, 
multumque ignem intulerunt. Sed, ut superioris tempo- 
ris contentionem nostri omnem remiserant , ita , proximi 
diei casu admoniti, omnia ad defensionem paraverant. 
Itaque, multis interfectis , reliquos infecta re in oppidum 
repulerunt. 

XV. Trebonius ea, que sunt amissa, multo majore 
studio militum administrare et reficere instituit. Nam, 
ubi tantos suos labores et apparatus male cecidisse vide- 
runt, induciisque per scelus violas, suam virtutem ir- 
risui fore perdoluerunt , quod , unde agger omnino com- 
portari posset, nihil erat reliquum, omnibus arboribus 
longe lateque in finibus Massiliensium excisis et conve- 
ctis, aggerem novi generis atque inauditum ex lateritiis 
duobus muris , senum pedum crassitudine, atque eorum 
murorum contignationem facere instituerunt, equa fere 
latitudine, atque ille congestitius ex materia fuerat agger. 
Ubi aut spatium inter muros, aut imbecillitas materie 
postulare videretur, pile interponuntur, transversaria 
tigna injiciuntur, que firmamento esse possint : et, quid- 
quid est contignatum, cratibus consternitur, cratesque 
luto integuntur. Sub tecto miles, dextera ac sinistra 
muro tectus, adversus plutei objectu, operi quacunque 
usui sunt, sine periculo supportat. Celeriter res admi- 
nistratur : diuturni laboris detrimentum solertia et vir- 

tute militum brevi reconcinnatur : porte, quibus locis 
videtur, eruptionis causa in muro relinquuntur. 

XVI. Quod ubi hostes viderunt, ea, que diu longo- 
que spatio refici non posse sperassent, paucorum dierum 
opera et labore ita refecta, ut nullus perfidie neque 
eruptioni locus esset, neque quidquam omnino relinque- 
retur, quo aut vi militibus, aut igni operibus, noceri 
posset; eodemque exemplo. sentiunt, totam urbem, qua 
sit aditus ab terra, muro turribusque circumiri posse, 
sic, ut ipsis consistendi in suis munitionibus locus non 
esset, quum pæne inzdificata in muris ab exercitu no- 
stro mænia viderentur, ac tela manu conjicerentur, suo- 
rumque tormentorum usum, quibus ipsi magna speravis- 
sent, spatio propinquitatis interire, parique conditione 
ex muro ac turribus bellandi data, virtute se nostris 
adzquare non posse intelligunt, ad easdem deditionis 
conditiones recurrunt. | 

XVII. M. Varro in Ulteriore Hispania, initio, cognitis 
iis rebus, qua sunt in Italia geste, diffidens Pompeianis 
rebus, amicissipe de Cesare loquebatur : « preoccupa- 
tum sese legatione ab Cn. Pompeio, teneri obstrictum 
fide : necessitudinem quidem sibi nihilo minorem cum 
Caesare intercedere; neque se ignorare, quod esset offi- 
cium legati, qui fiduciariam operam obtineret, que 
vires sue, qua voluntas erga Cesarem totius Provincia. » 
Hac omnibus ferebat sermonibus ; neque se in ullam par- 
tem movebat. Postea vero, quum Casarem ad Massiliam 
detineri cognovit, copias Petreii cum exercitu Áfranii 
esse conjunctas, magna auxilia convenisse, magna esse 
in spe atque exspectari, et consentire omnem Citeriorem 

Provinciam, queque postea acciderant, de angustiis ad 
Ilerdam rei frumentariae, accepit, atque hec ad eum la- 
tius atque inflatius Afranius perscribebat, se quoque ad 
motum fortune movere coepit. 

XVIII. Delectum habuit tota Provincia; legionibus 
completis duabus, cohortes circiter xxx alarias addidit; 
frumenti magnum numerum coegit, quod Massiliensi- 
bus, item quod Afranio Pompeioque mitteret; naves lon- 
gas x Gaditanis, ut facerent, imperavit; complures præ- 
terea in Hispali faciendas curavit; pecuniam omnem om- 
niaque ornamenta ex fano Herculis in oppidum Gades 
contulit; eo sex cohortes presidii causa ex Provincia 
misit; Caiumque Gallonium, equitem romanum , fami- 
liarem Domitii, qui eo procurandz hereditatis causa 
venerat, missus a Domitio, oppido Gadibus prefecit; 
arma omnia privata ac publica in domum Gallonii con- 
tulit; ipse habuit graves in Czesarem conciones. Sepe ex 
tribunali predicavit, « adversa Caesarem proelia fecisse, 
magnum numerum ab eo militum ad  Afranium perfu- 
gisse : hæc se certis nuntiis, certis auctoribus, compe- 
risse. » Quibus rebus perterritos cives romanos ejus pro- 
vincia sibi ad rempublicam administrandam Hs cxc et 
argenti pondo xx millia, tritici modios cxx millia pol- 
liceri coegit. Quas Caesari esse amicas civitates arbitra- 
batur, iis graviora onera injungebat, presidiaque eo de- 
ducebat ; et judicia in privatos reddebat , qui verba atque 
orationem adversus rempublicam habuissent, eorum 
bona in publicum addicebat; Provinciam omnem in sua 
et Pompeii verba jusjurandum adigebat. Cognitis iis re- 
bus, qua sunt gest» Citeriore Hispania, parabat bel- 

lum. Ratio autem hac erat belli, ut se cum duabus le- 
gionibus Gades conferret, naves frumentumque omne 
ibi contineret : Provinciam enim omnem Cesaris rebus 
favere cognoverat. In insula, frumento navibusque com- 
paratis, bellum duci non difficile existimabat. Casar, 
etsi multis necessariisque rebus in Italiam revocabatur, 
tamen constituerat nullam partem belli in Hispaniis re- 
linquere, quod magna esse Pompeii beneficia et magnas 
clientelas in Citeriore Provincia sciebat. 

XIX. Itaque, duabus legionibus missis in Ulterio- 
rem Hispaniam cum Q. Cassio, tribuno plebis, ipse 
cum Dc equitibus magnis itineribus progreditur, edi- 
ctumque praemittit, ad quam diem magistratus prin- 
cipesque omnium civitatum sibi esse presto Cordube 
vellet. Quo edicto tota provincia pervulgato, nulla fuit 
civitas, quin ad id tempus partem senatus Cordubam 
mitteret, nullusve civis romanus paulo notior, quin ad 
diem conveniret. Simul ipse Cordube conventus per se 
portas Varroni clausit, custodias vigiliasque in muro 
turribusque disposuit. Cohortes duas, que Colonice ap- 
pellabantur, quum eo casu venissent , tuendi oppidi causa 
apud se retinuit. lisdem diebus Carmonenses, que est 
longe firmissima totius provincia civitas, deductis tribus 
in arcem oppidi cohortibus a Varrone presidio, per se 
cohortes ejecit, portasque preclusit. 

XX. Hoc vero magis properare Varro, ut cum legio- 
nibus quam primum Gades contenderet, ne itinere aut 
trajectu intercluderetur : tanta ac tam secunda in Cæ- 
sarem voluntas Provincie reperiebatur. Progresso ei 
paulo longius littere a Gadibus redduntur, simul atque 

sit cognitum de edicto Casaris , consensisse Gaditanos 
principes cum tribunis cohortium, qua essent ibi in 
presidio, ut Gallonium ex oppido expellerent, urbem 
insulamque Cæsar: servarent. Hoc inito consilio, denun- 
tiavisse Gallonio, ut sua sponte, dum sine periculo li- 
ceret, excederet Gadibus ; si id non fecisset, sibi consi- 
lium capturos : hoc timore adductum Gallonium Gadibus 
excessisse. His cognitis rebus , altera ex duabus legioni- 
bus, qua Vernacula appellabatur, ex castris Varronis, 
adstante et inspectante ipso , signa sustulit, sese- 
que Hispalin recepit, atque in foro et porticibus sine 
maleficio consedit. Quod factum adeo ejus conventus 
cives romani comprobaverunt, ut domum ad se quis- 
que hospitio cupidissime reciperet. Quibus rebus perter- 
ritus Varro, quum , itinere converso, sese Italicam ven- 
turum promisisset, certior ab suis factus est, praeclusas 
esse portas. Tum vero , omni interclusus itinere , ad Cæ- 
sarem mittit, paratum se esse, legionem, cui jusserit , 
tradere. Ille ad eum Sext. Cesarem mittit, atque huic 
tradi jubet. Tradita legione, Varro Cordubam ad Cæsa- 
rem venit : relatis ad eum publicis cum fide rationibus, 
quod penes eum est pecunie, tradit, et, quod ubique 
habeat frumenti ac navium, ostendit. 

XXI. Cæsar, concione habita Cordubae, omnibus ge- 
neratim gratias agit : civibus romanis, quod oppidum 
in sua potestate studuissent habere; Hispanis , quod præ- 
sidia expulissent; Gaditanis, quod conatus adversario- 
rum infregissent, seseque in libertatem vindicassent ; 
tribunis militum centurionibusque , qui eo praesidii causa 
venerant , quod eorum consilia sua virtute confirmassent : 

pecunias, quas erant in publicum Varroni cives romani 
polliciti, remittit; bona restituit iis , quos liberius locu- 
tos hanc pcenam tulisse cognoverat : tributis quibusdam 
publicis privatisque praemiis, reliquos in posterum bona 
spe complet; biduumque Cordube commoratus, Gades 
proficiscitur : pecunias monumentaque, qua ex fano 
Herculis collata erant in privatam domum, referri in 
templum jubet : Provincie Q. Cassium praeficit; huic qua- 
tuor legiones attribuit : ipse iis navibus, quas M. Varro, 
quasque Gaditani jussu Varronis fecerant, Tarraconem 
paucis diebus pervenit. Ibi totius fere Citerioris Provin- 
cie legationes Cesaris adventum exspectabant. Eadem 
ratione privatim ac publice quibusdam civitatibus habi- 
tis honoribus, Tarracone discedit, pedibusque Narbo- 
nem , atque inde Massiliam pervenit : ibi, legem de di- 
ctatore latam, seseque dictatorem dictum a M. Lepido 
praetore , cognoscit. 

XXII. Massilienses, omnibus defessi malis, rei fru- 
mentarie ad summam inopiam adducti, bis prelio na- 
vali superati, crebris eruptionibus fusi, gravi etiam 
pestilentia conflictati ex diutina conclusione et muta- 
tione victus (panico enim vetere atque hordeo corrupto 
omnes alebantur, quod, ad hujusmodi casus antiquitus 
paratum , in publicum contulerant), dejecta turri, labe- 
facta magna parte muri, auxiliis provinciarum et exer- 
cituum desperatis, quos in Cesaris potestatem venisse 
cognoverant , sese dedere sine fraude constituunt. Sed 
paucis ante diebus L. Domitius , cognita Massiliensium 
voluntate, navibus tribus comparatis, ex quibus duas 
familiaribus suis attribuerat, unam ipse conscenderat, 

nactus turbidam tempestatem , est profectus. Hunc con- 
spicatæ naves , qua jussu Bruti consuetudine quotidiana 
ad portum excubabant, sublatis anchoris , sequi cœpe- 
runt. Ex iis unum ipsius navigium contendit, et fugere 
perseveravit, auxilioque tempestatis ex conspectu abiit ; 
duo, perterrita concursu nostrarum navium, sese in 
portum receperunt. Massilienses arma tormentaque ex 
oppido, ut est imperatum, proferunt; naves ex portu 
navalibusque educunt; pecuniam ex publico tradunt. 
Quibus rebus confectis, Cæsar magis eos pro nomine et 
vetustate, quam pro meritis in se civitatis , conservans, 
duas ibi legiones presidio relinquit, ceteras in Italiam 
mittit : ipse ad Urbem proficiscitur. 

XXIIL Iisdem temporibus C. Curio, in Africain: pro- 
fectus ex Sicilia, et jam ab initio copias P. Attii Vari 
despiciens, duas legiones ex 1v, quas a Caesare accepe- 
rat, et D equites transportabat; biduoque et noctibus 
tribus navigatione consumptis, appulit ad eum locum, 
qui appellatur Aquilaria. Hic locus abest a Clupeis pas- 
suum xxi millia, habetque non incommodam «estate 
stationem, et duobus eminentibus promontoriis conti- 
netur. Hujus adventum L. Cæsar filius cum x longis na- 
vibus ad Clupeam prestolans (quas naves Utice, ex 
predonum bello subductas, P. Attius reficiendas hujus 
belli causa curaverat), veritusque navium multitudinem, 
ex alto refugerat, appulsaque ad proximum litus trireme 
constrata, et in litore relicta, pedibus Adrumetum pro- 
fugerat (id oppidum C. Considius Longus unius le- 
gionis presidio tuebatur) : relique Caesaris naves ejus 
fuga Adrumetum se receperunt. Hunc secutus M. Rufus 

queestbr navibus duodecim, quas praesidio onerariis na- 
vibus Curio ex Sicilia eduxerat, postquam relictam in 
litore navem conspexit, banc remulco abstraxit : ipse ad 
Curionem cum classe redit. | 

XXIV. Curia Marcum Uticam navibus premittit : 
ipse eodem cum exercitu proficiscitur; biduique iter 
progressus, ad flumen Bagradam pervenit : ibi C. Ca- 
ninium Rebilum legatum cum legionibus relinquit; ipse 
cum equitatu antecedit ad castra exploranda Cornelia, 
quod is locus peridoneus castris habebatur. Id autem est 
jugum directum, eminens in mare, utraque ex parte 
preruptum atque asperum, sed tamen paulo leniore fa- 
stigio ab ea parte, que ad Uticam vergit. Abest directo 
itinere ab Utica paulo amplius passuum mille. Sed hoc 
itinere est fons, quo mare succedit longius, lateque is 
locus restagnat : quem si quis vitare voluerit, sex mil- 
lium circuitu in oppidum pervehiet. 

XXV. Hoc explorato loco, Curio castra Vari con- 
spicit, muro oppidoque conjuncta, ad portam, qua ap- 
pellatur Bellica, admodum munita natura loci; una ex 
parte ipso oppido Utica, altera a theatro, quod est ante 
oppidum, substructionibus ejus operis maximis aditu ad 
castra difficili et angusto. Simul animadvertit, multa 
undique portari atque agi plenissimis viis, que repen- 
tini tumultus timore ex agris in urbem conferebantur. 
Huc equitatum mittit, ut diriperet, atque haberet loco 
predz. Eodemque tempore his rebus subsidio nc equites 
numide ex oppido peditesque cp mittuntur a Varo, 
quos aurilii causa rex Juba paucis diebus ante Uticam 
miserat. Huic et paternum hospitium cum Pompeio, 

et simultas cum Curione intercedebat; quod tribunus 
plebis legem promulgaverat, qua lege regnum Juba pu- 
blicaverat. Concurrunt equites inter se; neque vero pri- 
mum impetum nostrorum Numidz ferre potuerunt ; sed, 
interfectis circiter cxx, reliqui se in castra ad oppidum 
receperunt. Interim , adventu longarum navium , Curio 
pronuntiare onerariis navibus jubet, qua stabant ad 
Uticam numero circiter cc, « se in hostium habiturum 
loco, qui non e vestigio ad castra Corneliana vela di- 
rexisset. » Qua pronuntiatione facta , temporis puncto, 
sublatis anchoris , omnes Uticam relinquunt, et, quo im- 
peratum est, transeunt. Qua res omnium rerum copia 
complevit exercitum. | 

XXVI. His rebus gestis, Curio se in castra ad Ba- 
gradam recepit, atque universi exercitus conclamatione 
imperator appellatur : posteroque die Uticam exercitum 
ducit, et prope oppiduin castra ponit. Nondum opere 
castrorum perfecto , equites ex statione nuntiant, magna 
auxilia equitum peditumque, ab rege missa, Uticam ve- 
uire : eodemque tempore vis magna pulveris cernebatur, 
et vestigio temporis primum agmen erat in conspectu. 
Novitate rei Curio permotus, premittit equites , qui pri- 
mum impetum sustineant ac morentur : ipse, celeriter 
ab opere deductis legionibus, aciem instruit. Equites 
committunt prolium; et prius, quam plane legiones ex- 
plicari et consistere possent, tota auxilia regis, impe- 
dita ac perturbata , quod nullo ordine et sine timore iter 
fecerant, in fugam se conjiciunt : equitatuque omni fere 
incolumi , quod se per litora celeriter in oppidum rece- 
pit, magnum peditum numerum interficiunt. 

XXVII. Proxima nocte, centuriones marsi duo ex ca- 
stris Curionis cum manipularibus suis duobus et viginti 
ad Attium Varum perfugiunt. Hi, seu vere, quam habue- 
rant, opinionem ad eum perferunt, sive etiam auribus 
Vari serviunt ( nam , que volumus, et credimus libenter; 
et, que sentimus ipsi, reliquos sentire speramus): confir- 
mant quidem certe, totius exercitus animos alienos esse 
a Curione : maxime opus esse, in conspectum exercitum 
venire, et colloquendi dari facultatem. Qua opinione 
adductus Varus, postero die mane legiones ex castris 
educit. Facit idem Curio : atque, una valle non magna 
interjecta, suas uterque copias instruit. 

XXVIII. Erat in exercitu Vari Sex. Quinctilius Varus, 
quem fuisse Corfinii, supra demonstratum est. Hic, di- 
missus a Caesare in Africam venerat; legionesque eas 
traduxerat Curio, quas superioribus temporibus Cor- 
finio receperat Cæsar; adeo ut, paucis mutatis centurio- 
nibus, iidem ordines manipulique constarent. Hanc na- 
ctus appellationis causam Quinctilius, circumire aciem 
Curionis, atque obsecrare milites copit, «ne primi sacra- 
menti, quod apud Domitium atque apud se quaestorem 
dixissent, memoriam deponerent; neu contra eos arma 
ferrent , qui eadem essent usi fortuna , eademque in ob- 
sidione perpessi; neu pro iis pugnarent, a quibus con- 
tumelia perfuge appellarentur. » His pauca ad spem lar- 
gitionis addidit, qua ab sua liberalitate, si se atque At- 
tium secuti essent, exspectare deberent. 

XXIX. Hac habita oratione, nullam in partem ab 
exercitu Curionis fit significatio, atque ita suas uterque 
copias reducit : atque in castris Curionis magnus om- 


74 C. JULII CÆSARIS COMMENTARIORUM 

nium incessit timor; nam is variis hominum sermonibus 
celeriter augetur. Unusquisque enim opiniones fingebat, 
et ad id, quod ab alio audierat, sui aliquid timoris ad- 
debat. Hoc ubi uno auctore ad plures permanaverat, 
atque alius alii tradiderat, plures auctores ejus rei vi- 
debantur. «Civile bellum ; genus hominum, quod liceret, 
libere facere; et sequi, quod vellet. » Legiones ez, quse 
paulo ante apud adversarios fuerant ( nam etiam Cæ- 
saris beneficium mutaverat consuetudo , qua offerrentur 
municipia ), etiam diversis partibus conjuncte (namque 
enim ex Marsis Pelignisque veniebant , ut qui superiore 
nocte in contuberniis), commilitonesque nonnulli gra- 
viores sermones militum vulgo durius accipiebant : non- 
nulla etiam ab iis, qui diligentiores videri volebant, fin- 
gebantur. 

XXX. Quibus de causis consilio convocato, de summa 
rerum deliberare incipit. Erant sententie, qua conan- 
dum omnibus modis , castraque Vari oppugnanda cense- 
rent; quod hujusmodi militum consiliis otium maxime 
contrarium esse arbitrarentur : postremo prestare dice- 
bant, «per virtutem in pugna belli fortunam experiri, 
quam, desertos et circumventos ab suis, gravissimum 
supplicium pati. » Porro erant, qui censerent, de tertia 
vigilia in castra Cornelia recedendum, ut, majore 
spatio temporis interjecto, militum mentes sanarentur ; 
simul, si quid gravius accidisset, magna multitudine 
navium et tutius et facilius in Siciliam receptus daretur. 

XXXI. Curio, utrumque improbans consilium, quan- 
tum alteri sententie deesset animi, tantum alteri super- 
esse dicebat : hos turpissime fuge rationem habere, 

illos etiam iniquo loco dimicandum putare. « Qua enim , 
inquit, fiducia et opere et natura loci munitissima castra 
expugnari posse confidimus? aut vero quid proficimus, 
si, accepto magno detrimento, ab oppugnatione castro- 
rum discedimus? quasi non et felicitas rerum gestarum 
exercitus benevolentiam imperatoribus , et res adversæ 
odia concilient. Castrorum autem mutatio quid habet , 
nisi turpem fugam, et desperationem omnium, et alie- 
nationem exercitus? nam neque prudentes suspicari opor- 
tet, sibi parum credi; neque improbos scire, sese timeri : 
quod illis licentiam timor augeat noster; bis studia de- 
minuat. Quod si jam, inquit, hzc explorata habemus, 
que de exercitus alienatione dicuntur, que quidem ego 
aut omnino falsa, aut certe minora opinione esse con- 
fido, quanto, haec dissimulari et occultari, quam per 
nos confirmari, prestat? An non, uti corporis vulnera, 
ita exercitus incommoda sunt tegenda, ne spem adver- 
sariis augeamus? At etiam , ut media nocte proficiscamur, 
addunt; quo majorem, credo, licentiam habeant, qui 
peccare conentur : namque hujusmodi res aut pudore, 
aut metu tenentur, quibus rebus nox maxime adversaria 
est. Quare neque tanti sum animi, ut sine spe castra op- 
pugnanda censeam; neque tanti timoris, ut ipse defi- 
ciam : atque omnia prius experienda arbitror, maguaque 
ex parte jam me una vobiscum de re judicium facturum 
confido. » 

XXXII. Dimisso concilio, concionem advocat mili- 
tum : commemorat , « quo sit eorum usus studio ad Cor- 
finium Cæsar : ut magnam partem Italie , beneficio atque 
auctoritate eorum, suam fecerit. Vos enim , vestrumque 

factum , inquit, omnia deinceps municipia sunt secuta, 
neque sine causa et Cesar amicissime de vobis, et illi 
gravissime judicaverunt. Pompeius enim nullo prelio 
pulsus, vestri facti prejudicio demotus, Italia excessit : 
Cæsar me , quem sibi carissimum habuit, provinciamque 
Siciliam atque Africam, sine quibus Urbem atque Italiam 
tueri non potest, vestrz fidei commissit. Adsunt, qui vos 
hortentur, ut a nobis desciscatis. Quid enim est illis op- 
tatius, quam uno tempore et nos circumvenire, et vos 
nefario scelere obstringere? Aut quid irati gravius de 
vobis sentire possunt, quam ut eos prodatis, qui se vo- 
bis omnia debere judicant; et in eorum potestatem ve- 
niatis, qui se per vos perisse existimant? An vero in 
Hispania res gestas Cæsaris non audistis? duos pulsos 
exercitus? duos superatos duces? duas receptas provin- 
cias? hec acta diebus quadraginta, quibus in conspe- 
ctum adversariorum venerit Cæsar? An, qui incolumes 
resistere non potuerunt, perditi resistant? vos autem, 
incerta victoria Cesarem secuti, dijudicata jam belli 
fortuna , victum sequamini, quum vestri officii premia 
percipere debeatis? Desertos enim se ac proditos a vobis 
dicunt, et prioris sacramenti mentionem faciunt. Vosne 
vero L. Domitium, an vos L. Domitius deseruit? Nonne 
extremam pati fortunam paratos projecit ille? non sibi, 
clam vobis, salutem fuga petivit? non, proditi per illum, 
Caesaris beneficio estis conservati? Sacramento quidem 
vos tenere qui potuit, quum, projectis fascibus, et de- 
posito imperio, privatus et captus ipse in alienam ve- 
nisset potestatem? Relinquitur nova religio, ut, eo ne- 
glecto sacramento, quo nunc tenemini, respiciatis illud , 

quod deditione ducis et capitis deminutione sublatum 
est. At, credo, si Cæsarem probatis, in me offenditis , 
qui de meis in vos meritis prædicaturus non sum, quæ 
sunt adhuc et mea voluntate et vestra exspectatione le- 
viora : sed tamen sui laboris milites semper eventu belli 
præmia petiverunt : qui qualis sit futurus, ne vos qui- 
dem dubitatis. Diligentiam quidem nostram, aut quem 
ad finem adhuc res processit, fortunamque cur præter- 
eam ? An poenitet vos, quod salvum atque incolumem 
exercitum, nulla omnino nave desiderata, traduxerim? 
quod classem hostium primo impetu adveniens profliga- 
verim? quod bis per biduum equestri prolio superave- 
rim? quod ex portu sinuque adversariorum cc naves 
oneratas abduxerim , eoque illos compulerim, ut neque 
pedestri itinere, neque navibus commeatu juvari possint? 
Hac vos fortuna atque his ducibus repudiatis, corfi- 
niensem ignominiam, an Italie fugam, an Hispaniarum 
deditionem, an africi belli prejudicia sequimini? Equi- 
dem me Caesaris militem dici volui : vos me imperatoris 
nomine appellavistis. Cujus si vos poenitet, vestrum vo- 
bis beneficium remitto : mihi meum restituite nomen , ne 
ad contumeliam honorem dedisse videamini. » 

XXXIII. Qua oratione permoti milites, crebro etiam 
dicentem interpellabant, ut magno cum dolore infideli- 
tatis suspicionem sustinere viderentur: discedentem vero 
ex concione universi cohortantur , magno sit animo, neu 
dubitet prelium committere, et suam fidem virtutem- 
que experiri. Quo facto commutata omnium voluntate 
et opinione, consensu suo constituit Curio, quum pri- 
mum sit data potestas, prelio rem committere. Po- 

-stero die productos, eodem loco, quo superioribus diebus 
constiterat , in acie collocat. Ne Varus quidem Attius du- 
bitat copias producere, sive sollicitandi milites, sive &quo 
loco dimicandi detur occasio, ne facultatem pretermittat. 

XXXIV. Erat vallis inter duas acies, ut supra de- 
monstratum est, non ita magno, aut difficili et arduo as- 
censu. Hanc uterque si adversariorum copie transire co- 
narentur exspectabat, quo aquiore loco prelium com- 
mitteret. Simul ab sinistro cornu P. Attii equitatus omnis, 
et una levis armature interjecti complures , quum se in 
vallem demitterent , cernebantur. Ad eos Curio equita- 
tum, et duas Marrucinorum cohortes mittit : quorum 
primum impetum equites hostium non tulerunt, sed, 
admissis equis, ad suos refugerunt : relicti ab his, qui 
una procurrerant, levis armature circumveniebantur 
atque interficiebantur ab nostris. Huc tota Vari conversa 
acies suos fugere et concidi videbat. Tum Rebilus, legatus 
Csesaris , quem Curio secum ex Sicilia duxerat, quod ma- 
guum babere usum in re militari sciebat : « Perterritum, 
inquit, hostem vides, Curio : quid dubitas uti temporis 
opportunitate? » Ille unum elocutus , ut memoria tenerent 
milites ea, que pridie sibi confirmassent , sequi sese ju- 
bet, et precurrit ante omnes : adeoque erat impedita 
vallis, ut in ascensu, nisi sublevati a suis, primi non 
facile eniterentur. Sed preoccupatus animus Attianorum 
militum timore, et fuga, et cede suorum, nihil de re- 
sistendo cogitabat, omnesque jam se ab equitatu circum- 
veniri arbitrabantur. Itaque prius, quam telum adjici 
posset, aut nostri propius accederent, omnis Vari acies 
terga vertit, seque in castra recepit. 

XXXV. Qua in fuga Fabius Pelignus quidam, ex in- 
fimis ordinibus de exercitu Curionis, primum agmen fu- 
gientium consecutus, magna voce Varum nomine appel- 
lans requirebat, uti unus esse ex ejus militibus, et mo- 
nere aliquid velle ac dicere videretur. Ubi ille, sapius 
appellatus , aspexit ac restitit, et, quis esset, aut quid 
vellet, quaesivit , humerum apertum gladio appetit , pau- 
lumque abfuit, quin Varum interficeret : quod ille pe- 
riculum, sublato ad ejus conatum scüto, vitavit. Fabius, 
a proximis militibus circumventus, interficitur. Hac fu- 
gientium multitudine ac turba porte castrorum occu- 
pantur, atque iter impeditur; pluresque in eo loco sine 
vulnere, quam in proelio aut fuga, intereunt : neque 
multum abfuit, quin etiam castris expellerentur; ac non- 
nulli protinus eodem cursu in oppidum contenderunt. 
Sed quum loci natura et munitio castrorum aditum pro- 
hibebat , tum, quod ad proelium egressi Curionis milites 
iis rebus indigebant, que ad oppugnationem castrorum 
erant usui. Itaque Curio exercitum in castra reducit , suis 
omnibus preter Fabium incolumibus, ex numero adver- 
sariorum circiter nc interfectis, ac mille vulneratis : qui 
omnes , discessu Curionis, multique preterea , per simu- 
lationem vulnerum, ex castris in oppidum propter ti- 
morem sese recipiunt. Qua re animadversa , Varus , et 
terrore exercitus cognito , buccinatore in castris et pau- 
cis ad speciem tabernaculis relictis, de tertia vigilia si- 
lentio exercitum in oppidum reducit. 

XXXVI. Postero die, Curio Uticam obsidere, et vallo 
circummunire instituit. Erat in oppido multitudo inso- 
lens belli, diuturnitate otii; Uticenses pro quibusdam 

Caesaris in se beneficiis illi amicissimi ; conventus is, qui 
ex variis generibus constaret; terror ex superioribus præ- 
liis magnus. Itaque de deditione omnes palam loqueban- 
tur, et cum P. Attio agebant, ne sua pertinacia omnium 
fortunas perturbari vellet. Hec quum agerentur, nuntii 
premissi ab rege Juba venerunt, qui illum cum magnis 
copiis adesse dicerent , et de custodia ac defensione urbis 
hortarentur : qua res eorum perterritos animos confir- 
mavit. 

XXXVII. Nuntiabantur hec eadem Curioni, sed ali- 
quamdiu fides fieri non poterat : tantam habebat suarum 
rerum fiduciam! jamque Cesaris in Hispania res se- 
cunde in Africam nuntiis ac litteris perferebantur. Qui- 
bus omnibus rebus sublatus, nihil contra se regem ni- 
surum existimabat. Sed ubi certis auctoribus comperit, 
minus v et xx millibus longe ab Utica ejus copias abesse, 
relictis munitionibus, sese in castra Cornelia recepit. 
Huc frumentum comportare, castra munire, materiam 
conferre coepit, statimque in Siciliam misit, uti n le- 
giones reliquusque equitatus ad se mitteretur. Castra 
erant ad bellum ducendum aptissima, natura loci et mu- 
nitione, et maris propinquitate, et aque et salis copia, 
cujus magna vis jam ex proximis erat salinis eo con- 
gesta. Non materia multitudine arborum, non frumen- 
tum, cujus erant plenissimi agri, deficere poterat. Ita- 
que omnium suorum consensu Curio reliquas copias 
exspectare, et bellum ducere parabat. 

XXXVIII. His constitutis rebus, probatisque consi- 
liis, ex perfugis quibusdam oppidanis audit , Jubam, re- 
vocatum finitimo bello et controversiis Leptitanorum, 

restitisse in regno; Saburam, ejus praefectum, cum me- 
diocribus copiis missum, Utiee appropinquare. His au- 
ctoribus temere credens, consilium commutat, et proelio 
rem committere constituit. Multum ad hanc rem pro- 
bandam adjuvat adolescentia, magnitudo animi, su- 
perioris temporis proventus, fiducia rei bene gerenda. 
His rebus impulsus, equitatum omnem prima nocte ad 
castra hostium mittit, ad flumen Bagradam, quibus 
praeerat Sabura, de quo ante erat auditum. Sed rex om- 
nibus copiis insequebatur, et vı millium passuum in- 
téervallo a Sabura consederat. Equites missi nocte iter 
conficiunt, imprudentes atque inopinantes hostes aggre- 
diuntur : Numide enim, quadam barbara consuetudine, 
nullis ordinibus passim consederant. Hos oppressos som- 
no et dispersos adorti, magnum eorum numerum interfi- 
ciunt : multi perterriti profugiunt. Quo facto, ad Curio- 
nem equites revertuntur, captivosque ad eum reducunt. 

XXXIX. Curio cum omnibus copiis quarta vigilia 
exierat , cohortibus v castris presidio relictis. Progressus 
millia passuum sex , equites convenit, rem gestam cogno- 
vit; ex captivis querit, quis castris ad Bagradam presit ? 
Respondent, Saburam. Reliqua studio itineris confi- 
 ciendi querere pretermittit, proximaqué respiciens signa: 
« Videtisne, inquit, milites, captivorum orationem cum 
perfugis convenire? abesse regem, exiguas esse copias 
missas, quæ paucis equitibus pares esse non potuerunt? 
Proinde ad predam, ad gloriam properate, ut jam de 
premiis vestris, et de referenda gratia cogitare incipia- 
mus. » Erant per se magna, quz gesserant equites , præ- 
sertim quum eorum exiguus numerus cum tanta mul- 

titudine Numidarum conferretur : hec tamen ab ipsis 
inflatius commemorabantur, ut de suis homines laudibus 
libenter preedicant. Multa preterea spolia preferebantur, 
capti homines equitesque producebaptur; ut, quidquid 
intercederet temporis, hoc omne victoriam morari vide- 
retur. Ita spei Curionis militum studia non deerant. 
Equites sequi jubet sese, iterque accelerat, ut quam 
maxime ex fuga perterritos adoriri posset. At illi, iti- 
nere totius noctis confecti , subsequi non poterant , atque 
alii alio loco resistebant. Ne haec quidem res dg 
ad spem morabatur. 

- XL. Juba, certior factus a Sabura de nocturno pre- 
lio, duo millia hispanorum et gallorum equitum , quos 
suc custodie causa circum se habere consuerat, et pe- 
ditum eam partem , cui maxime confidebat , Sabure sub- 
mittit : ipse cum reliquis copiis elephantisque rx lentius 
subsequitur , suspicatus , praemissis equitibus , ipsum ad- 
fore Cursenem. Sabura copias equitum peditumque in- 
struit, atque his imperat, ut simulatione timoris paula- 
tim cedant, ac pedem referant; sese, quum opus esset, 
signum prælii daturum , et , quod rem postulare cogno- 
visset , imperaturum. Curio, ad superiorem spem addita 
praesentis temporis opinione , hostes fugere arbitratus , 
copias ex locis superioribus in campum deducit. 

XLI. Quibus ex locis quum longius esset progressus, 
confecto jam labore exercitu, xvi millium spatio con- 
sistit. Dat suis signum Sabura, aciem constituit , et cir- 
cumire ordines atque hortari incipit ; sed peditatu dun- 
taxat procul ad speciem utitur , equites in aciem mittit. 
Non deest negotio Curio, suosque hortatur, ut spem 

omnem in virtute reponant : ne militibus quidem, ut 
defessis, neque equitibus, ut paucis et labore confectis, 
studium ad pugnandum virtusque deerat : sed ii erant 
numero CC, reliqui in itinere substiterant. Hi quamcun- 
que in partem impetum fecerant , hostes loco cedere co- 
gebant ; sed neque longius fugientes prosequi, nec vehe- 
mentius equos incitare poterant. At equitatus hostium 
ab utroque cornu circumire aciem nostram, et aversos 
proterere incipit. Quum cohortes ex acie procucurris- 
sent, Numidæ integri celeritate impetum nostrorum ef- 
fugiebant, rursusque ad ordines suos se recipientes cir- 
cumibant, et ab acie excludebant. Sic neque in loto 
manere ordinesque servare, neque procurrere et casum 
subire, tutum videbatur. Hostium copie, submissis ab 
rege auxiliis , crebro augebantur : nostros vires lassitu- 
dine deficiebant : simul ii, qui vulnera acceperamt, ne- 
que acie excedere, neque in locum tutum referri pote- 
rant, quod tota acies equitatu hostium circumdata te- 
nebatur. Hi, de salute sua desperantes , ut extremo vitæ 
tempore homines facere consuerunt, aut suam mortem 
miserhbantur , aut parentes suos commendahant , si quos 
ex eo periculo fortuna servare potuisset. "v erant 
omnia timoris et luctus. 

XLII. Curio ubi, perterritis omnibus , neque cobor- 
tatignes suas, neque preces audiri intelligit, unam , ut 
miseris in rebus, spem reliquam salutis esse arbitratus , 
proximos colles capere universos , atque eo signa inferri 
jubet. Hos quoque preoccupzt missus a Sabura equitatus. 
Tum vero ad summant desperationem nostri perveniunt, 
et partim fugientes ab equitatu interficiuntur, partim 

integri procumbunt. Hortatur Curionem Cn. Domitius, 
prefectus equitum , cum paucis equitibus circumsistens , 
ut fuga salutem petat, alque in castra contendat , et se 
ab eo non discessurum pollicetur. At Curio ; nunquam, 
amisso exercitu, quem a Caesare fidei suæ commissum 
acceperit , se in ejus conspectum reversurum confirmat ; 
atque ita proelians interficitur. Equites perpauci.ex præ- 
lio se recipiunt : sed ii, quos ad novissimum agmen 
equorum reficiendorum causa substitisse demonstratum 
est, fuga totius exereitus procul animadversa, sese in- 
columes in: castra conferunt. Milites ad unum omnes 
interficiuntur. 

XLII. His rebus cognitis, M. Rufus quastor , in ca- 
stris relictus a Curione, cohortatur suos, ne animo def-. 
ciant. Illi orant atque obsecrant, ut in Siciliam navibus 
reportentur. Pollicetur, magistrisque imperat navium , 
ut primo vespere omnes scaphas ad litus appulsas ha- 
beant. Sed tantus fuit omnium terror, ut alii adesse co- 
pias Juba dicerent , alii cum legionibus instare Varum, 
jamque se pulverem venientium cernere (quarum rerum 
nihil omnino acciderat), alii classem hostium celeriter 
advolaturam suspicarentur. Itaque , perterritis omnibus, 
sibi quisque consulebat : qui in classe erant, proficisci 
properabant; horum fuga navium onerariarum magis- 
tros incitabat : pauci lenunculi ad officium imperiumque 
conveniebant. Sed tahta erat, completis litoribus, con- 
tentio, qui potissimum ex magno numero conscende- 
rent, ut multitudine atque" onere nonnulli deprimeren- 
tur, reliqui ob timorem propius adire tardarentur. 

XLIV. Quibus rebus accidit, ut pauci milites patres- 

que familie, qui aut gratia, aut misericordia valerent, 
aut naves adnare possent, recepti , in Siciliam incolumes 
pervenirent : relique copie, missis ad Varum noctu le- 
gatorum numero centurionibus , sese ei dediderunt. Quo- 
rum cohortes militum postero die ante oppidum Juba 
conspicatus , suam esse preedicans predam , magnam par- 
tem eorum interfici jussit; paucos electos in regnum re- 
misit. Quum Varus suam fidem ab eo lædi quereretur, 
neque resistere auderet , ipse equo in oppidum vectus , 
prosequentibus compluribus senatoribus , quo in numero 
erat Serv. Sulpicius et Licinius Damasippus, paucis die. 
bus , que fieri vellet Uticæ , constituit atque imperavit; 
diebus æque post paucis se in regnum cum omnibus co- 
piis recepit. | 

LIBER TERTIUS. 


I. Dicconz habente comitia Cessere, consules crean- 
tur Julius Cæsar et P. Servilius : is enim erat annus, 
quo per leges ei consulem fieri liceret. His rebus confe- 
ctis, quum fides tota Italia esset angustior, neque oreditze 
pecunie solverentur, constituit , ut arbitri darentur : per 
eos: fierent æstimationes possessionum et rerum, quanti 
queque illarum ante bellum fuissent, atque e; credito- 
ribus transderentur. Hoc et ad timorem novarum tabula- 
rum tollendum minuendumque, qui fere bella et civiles 
dissensiones sequi consuevit, et ad debitorum tuendam 
existimationem , esse aptissimum existimavit. Item, præ- 
toribus tribunisque plebis rogationes ad populum feren- 
tibus, nonnullos, ambitus Pompeia lege damnatos illis 
temporibus, quibus in Urbe praesidia legionum Pompeius 
habuerat (que judicia, aliis audientibus judicibus, aliis 
sententiam ferentibus, singulis diebus erant perfecta), 

in integrum restituit; qui se illi initio civilis belli obtu- 
leran£, si sua opera in bello uti vellet, proinde æsti- 
mans, ac si usus esset, quoniam sui fecissent potesta- 
_ tem. Statuerat enim, hos prius judicio populi debere 
restitui, quam suo beneficio videri receptos, ne aut in- 
gratus in referenda gratia, aut arrogans in preripiendo 
populi beneficio videretur. 

II. His rebus , et feriis latinis, comitiisque omnibus 
perficiendis x1 dies tribuit, dictaturaque se abdicat , et 
ab Urbe proficiscitur, Brundisiumque pervenit : eo le- 
giones xir et equitatum omnem venire jusserat. Sed tan- 
tum navium reperit , ut anguste xv millia legionariorum 
militum, p equites transportare possent. Hoc unum 
(inopia savim) Cæsari ad conficiendi belli celeritatem 
defuit. Atque eæ copiæ ipsæ hoc infrequentiores impo- 
nuntur, quod multi gallicis tot bellis defecerant, lon- 
gumque iter ex Hispania magnum numerum deminue- 
rat, et gravis autumnus in Apulia circumque Brundi- 
sium, ex saluberrimis Gallis et Hispaniz regionibus, 
omnem exercitum valetudine tentaverat. 

III. Pompeius , annuum spatium ad comparandas co- 
pias nactus, quod vacuum a bello atque ab hoste otio- 
sum fuerat, magnam ex Ásia Cycladibusque insulis, 
Corcyra, Athenis, Ponto, Bithynia, Syria, Cilicia, 
Phoenice et Egypto classem coegerat; magnam omnibus 
locis ædificandam curaverat; magnam imperatam Asiæ , 
Syriæ, regibusque omnibus, et dynastis, et tetrarchis, 
et liberis Achaiz populis pecuniam exegerat; magnam 
societates earum provinciarum , quas ipse CDHDERAN sibi 
numerare coegerat. 

IV. Legiones effecerat civium romanorum 1x ; quin- 
que ex Italia quas transduxerat; unam ex Sicilia vetera- 
nam, quam, factam ex duabus, gemellam appellabat ; 
unam ex Creta et Macedonia, ex veteranis militibus, qui, 
dimissi a superioribus imperatoribus, in iis provinciis 
consederant ; 1 ex- Asia, quas Lentulus consul conscri- 
bendas curaverat. Preterea magnum numerum ex Thes- 
salia, Boeotia, Achaia, Epiroque, supplementi nomine, 
in legiones distribuerat. His Antonianos milites admis- 
cuerat. Praeter has exspectabat cum Scipione ex Syria le- 
giones duas; sagittarios ex Creta , Lacedæmone , Ponto 
atque Syria , reliquisque civitatibus, tria millia numero 
habebat; funditorum cohortes sexcenarias duas; equi- 
tum vn rhillia, ex quibus nc Gallos Dejotarus adduxe- 
rat, D Ariobarzanes ex Cappadocia , ad eumdem nume- 
rum Cotys ex Thracia dederat, et Sadalam filium 
miserat. Ex Macedonia cc erant, quibus Rhascypolis 
preerat, excellenti virtute : p ex Gabinianis Alexandria, 
Gallos Germanosque, quos ibi A. Gabinius presidii 
causa apud regem Ptolemzum reliquerat, Pompeius fi- 
lius cum classe adduxerat; pccc, quos ex servis suis pa- 
storumque suorum coegerat : ccc Tarcondarius Castor 
et Donilaus ex Gallogrecia dederant : horum alter una 
venerat, alter filium miserat; cc ex Syria a Comageno 
Antiocho, cui magna praemia Pompeius tribuit, missi 
erant; in his plerique hippotoxotæ. Huc Dardanos, Bes- 
sos , partim mercenarios, partim imperio aut gratia com- 
paratos; item Macedonas, Thessalos, ac reliquarum 
gentium et civitatum adjecerat, atque eum , quem supra 
demonstravimus, numerum expleverat. 

V. Frumenti vim maximam ex Thessalia, Asia, 
/Egypto , Creta, Cyrenis, reliquisque regionibus compa- 
raverat : hiemare Dyrrachii , Apollonie, omnibusque 
oppidis maritimis constituerat, ut mare Cesarem trans- 
ire prohiberet : ejus rei causa omni ora maritima clas- 
sem disposuerat. Praerat ægyptiis navibus Pompeius 
filius ; asiaticis D. Laelius et C. Triarius ; syriacis C. Cas- 
sius; rhodiis C. Marcellus cum C. Coponio; liburnicze 
atque achaice classi Scribonius Libo et M. Octavius : 
toti tamen officio maritimo M. Bibulus praepositus cuncta 
administrabat : ad hunc summa imperii respiciebat. 

VI. Cesar, ut Brundisium venit, concionatus apud 
milites : « quoniam prope ad finem laborum ac pericu- 
lorum esset perventum, aquo animo mancipia atque 
impedimenta in Ítalia relinquerent; ipsi expediti naves 
conscenderent, quo major numerus militum posset im- 
poni ; omniaque ex victoria et ex sua liberalitate spera- 
rent » : conclamantibus omnibus , imperaret quod vellet; 
quodcumque imperavisset , se equo animo esse facturos; 
pridie nonas januarias naves solvit, impositis , ut supra 
demonstratum est, legionibus septem. Postridie terram 
attigit. Cerauniorum saxa inter et alia loca periculosa 
quietam nactus stationem, et portus omnes timens , quos 
teneri ab adversariis arbitrabatur, ad eum locum, qui 
appellatur Pharsalia , omnibus navibus ad unam incolu- 
mibus, milites exposuit. 

VII. Erant Orici Lucretius Vespillo et Minucius Ru- 
fus. cum asiaticis navibus xvi, quibus jussu D. Lælii 
praeerant ; M. Bibulus cum navibus cx Corcyre. Sed ne- 
que ii , sibi confisi, ex portu prodire sunt ausi, quum Cæ- 

sarvomnino xit naves longas presidio duxisset, in quibus 
erant constrate quatuor : neque Bibulus , impeditus na- 
vibus dispersisque remigibus, satis mature occurrit, quod 
prius ad continentem visus est Cæsar, quam de ejus ad- 
ventu fama omnino in eas regiones perferretur. 

VIII. Expositis militibus, naves eadem nocte Brundi- 
sium a Caesare remittuntur, ut relique legiones equita- 
tusque transportari possent. Huic officio prepositus erat 
Fufius Calenus, legatus , qui celeritatem in transportan- 
dis legionibus adhiberet. Sed serius a terra provectze na- 
ves , neque use nocturna aura, in redeundo offenderunt. 
Bibulus enim, Corcyra certior factus de adventu Cæsa- 
ris, sperans , alicui se parti onustarum navium occurrere 
posse , inanibus occurrit, et, nactus circiter xxx, in eas- 
indiligentis suæ ac doloris iracundia erupit, omnesque 
incendit ; eodemque igne nautas dominosque navium in- 
terfecit, magnitudine poene reliquos deterrere sperans. 
Hec confecto negotio , a Salonis ad Orici portum statio- 
nes litoraque omnia longe lateque classibus occupavit ; 
custodiisque diligentius dispositis , ipse gravissima hieme 
in navibus excubabat , neque ullum laborem aut munus 
despiciens , neque subsidium exspectans, si in Cesaris. 
complexum venire posset. 

. IX. Discessu liburnarum ex Illyrico, M. Octavius 
cum iis, quas habebat, navibus Salonas pervenit. Ibi 
concitatis Dalmatis reliquisque Barbaris , Issam a Cæsaris 
amicitia avertit : conventum Salonis quum neque pollicita- 
tionibus, neque denuntiatione periculi permovere posset, 
oppidum oppugnare instituit : est autem oppidum et loci 
natura, et colle munitum : sed celeriter cives romani, 

ligneis effectis turribus, iis sese munierunt; et quum 
essent infirmi ad resistendum propter paucitatem homi- 
num, crebris confecti vulneribus, ad extremum auxilium 
descenderunt , servosque omnes puberes liberaverunt, et, 
prasectis omnium mulierum crinibus, tormenta effece- 
runt. Quorum cognita sententia, Octavius quinis castris 
oppidum circumdedit, atque uno tempore obsidione et 
oppugnationibus eos premere ccpit. Illi omnia perpeti 
parati, maxime a re frumentaria laborabant. Quare 
missis ad Caesarem legatis , auxilium ab eo petebant : re 
liqua, ut poterant, per se incommoda sustinebant : et 
longo interposito spatio, quum diuturnitas oppugnatio- 
nis negligentiores Octavianos effecisset , nacti occasionem 
meridiani temporis, discessu eorum, pueris mulieribus- 
que in muro dispositis , ne quid quotidiane consuetudi- 
nis desideraretur, ipsi, manu facta cum iis quos nuper 
maxime liberaverant, in proxima Octavii castra irru- 
perunt. His expugnatis, eodem impetu altera sunt adorti; 
inde tertia , et quarta, et deinceps reliqua : omnibusque 
eos castris expulerunt, et, magno numero interfecto, 
reliquos atque ipsum Octavium in naves confugere 
coegerunt. Hic fuit oppugnatiónis exitus. Jamque hiems 
appropiriquabat, et, tantis detrimentis acceptis, Octavius, 
desperata oppugnatione oppidi, Dyrrachium sese ad 
Pompeium recepit. 

X. Demonstravimus , L. Vibullium Rufum, Pompeii 
prefectum , bis in potestatem pervenisse Caesaris, atque 
ab eo esse dimissum, semel ad Corfinium , iterum in 
Hispania. Hunc pro suis beneficiis Cæsar idoneum judi- 
caverat , quem cum mandatis ad Cn. Pompeium mitte- 

ret; eumdemque apud Cn. Pompeium auctoritatem ha- 
bere intelligebat. Erat autem hacc summa mandatorum: 
« debere utrumque pertinacie finem facere , et ab armis 
`. discedere , neque amplius fortunam periclitari : satis esse 
magna utrinque incommoda accepta , qua pro disciplina 
et preceptis habere possent, ut reliquos casus timerent. 
Illum Italia expulsum, amissa Sicilia, duabusque His- 
paniis, et cohortibus in Italia atque Hispania civium 
romanorum c atque xxx; se morte Curionis et detri- 
mento africani exercitus tanto, militumque deditione 
ad Corcyram. Proinde sibi ac reipublice parcerent. 
Quantum in bello fortuna posset, jam ipsi incommodis 
Suis satis essent documento. Hoc unum esse tempus de 
pace agendi , dum sibi uterque confideret , et pares ambo 
viderentur : si vero alteri paullum modo tribuisset for- 
tuna, non esse usurum conditionibus pacis eum, qui su- 
perior videretur, neque fore equa parte contentum , qui 
se omnia habiturum confideret : conditiones pacis , quo- 
niam antea convenire non potuissent, Roms ab senatu 
el a populo peti debere : interea et reipublice et ipsis 
placere oportere, si uterque in concione statim juravis- 
set, se triduo proximo exercitum dimissurum. Depositis 
armis auxiliisque, quibus nunc confiderent, necessario 
populi senatusque judicio fore utrumque e$ontentum. Hac 
quo facilius Pompeio probari possent, omnes suas ter- 
restres urbiumque copias dimissurum. », 

XI. Vibullius , his exposyis a Cesare, non minus ne- 
cessarium esse existimavit , de repentino adventu Cæsa- 
ris Pompeium fieri certiorem, uti ad id consilium capere 
(posset, antequam de: mandatis agi inciperet ; atque ideo, 

; continuato et nocte et die itinere, atque mutatis ad ce- 
' leritatem jumentis, ad Pompeium contendit, ut adesse 
Caesarem omnibus copiis nuntiaret. Pompeius erat eo 
tempore in Candavia, iterque ex Macedonia in hiberna 
: Apolloniam Dyrrachiumque habebat. Sed re nova per- 
turbatus , majoribus itineribus Apolloniam petere cepit, 
ne Cesar ore maritime civitates occuparet. At ille, ex- 
positis militibus, eodem die Oricum proficiscitur. Quo 
quum venisset , L. Torquatus, qui jussu Pompeii oppido 
preerat presidiumque ibi Parthinorum habebat , cona- 
tus portis clausis oppidum defendere , quum Grecos mu- 
rum ascendere &tque arma capere juberet , illi autem se 
contra imperium populi romani pugnaturos esse nega- 
rent, oppidani autem etiam sua sponte Cesarem reci- 
pere conarentur, desperatis omnibus auxiliis, portas 
aperuit , et se atque oppidum Caesari dedidit , incolumis- 
que ab eo conservatus est. | 
XII. Recepto Casar Orico, nulla interposita mora, 
Apolloniam proficiscitur. Ejus adventu audito, L. Sta- 
berius, qui ibi praeerat , aquam comportare in arcem , at- 
que eam munire, obsidesque ab Apolloniatibus exigere 
cepit. Illi vero « daturos se negare, neque portas con- 
suli preclusuros; neque sibi judicium sumpturos contra 
atque omnis Italia populusque romanus judicavisset. » 
Quorum cognita voluntate, clam profugit Apollonia 
Staberius. Illi ad Cesarem legatos mittunt , oppidoque 
recipiunt. Hos sequuntur Bullidenses , Amantiani, et re- 
lique finitime civitates, totaque Epirus, et, legatis ad 
Cesarem missis, que imperaret , facturos pollicentur. 
XIIL At Pompeius, cognitis iis rebus, quie erant 

Orici atque Apollonie geste, Dyrrachio timens, diur- 
nis eo nocturnisque itineribus contendit. Quo simul ac 
. Cæsar appropinquare dicebatur, tantus terror incidit ejus 
exercitui, quod properans noctem diei conjunxerat, ne- 
que iter intermiserat, ut peene omnes in Epiro finitimis- 
que regionibus signa relinquerent, complures arma pro- 
jicerent , ac fuge simile iter videretur. Sed, quum prope 
Dyrrachium Pompeius constitisset, castraque metari jus- 
sisset , perterrito etiam tum exercitu, princeps Labienus 
procedit , juratque se eum non deserturum , eumdemque 
casum subiturum, quemcumque ei fortuna tribuisset. 
Hoc idem reliqui jurant legati : hos tribuni militum 
centurionesque sequuntur, atque idem omnis exercitus 
jurat. Cesar, praoccupato itinere ad Dyrrachium, finem 
properandi facit, castraque ad flumen Apsum pomit in fini- 
bus Apolloniatium, ut vigiliis castellisque bene meritz ci- 
vitates tuti essent presidio ; ibique reliquarum ex Italia 
legionum adventum exspectare, et sub pellibus hiemare 
constituit. Hoc idem Pompeius facit ; et trans flumen Ap- 
sum positis castris , eo copias omnes auxiliaque conduxit. > 
` XIV. Calenus, legionibus, equitibusque Brundisii in 

naves impositis , ut erat preceptum a Cesare, quantum 
navium facultatem habebat, naves solvit, paulamque 
pregressus a portu, litteras a Cæsare aceipit, quibus est 
certior. factus , portus litoraque omnia classibus adversa- 
riorum teneri. Quo cognito, se in portum recipit, na- - 
vesque omnes revocat. Una ex is, quae perseveravit, 
. neque imperio Caleni obtemperavit, quod erat sine mi- 
litibus, privatoque consilio administrabatur, delata 
Oricum , atque a Bibulo expugnata est : qui de servis 

liberisque omnibus ad impuberes supplicium sumit, et 
ad unum interficit. Ita exiguo tempore, magnoque casu 
totius exercitus salus constitit. 

XV. Bibulus, ut supra demonstratum est, erat cum 
classé ad Oricum : et sicuti mari portibusque Cesarem 
prohibebat , ita ipse omni terra earum regionum prohi- 
bebatur : presidiis enim dispositis, omnia litora a Cæ- 
` sare tenebantur, neque lignandi atque aquandi, neque 
naves ad terram religandi potestas fiebat. Erat res in 
magna difficultate, summisque angustiis rerum necessa- 
riarum premebantur, adeo ut cogerentur, sicuti reli- 
quum commeatum , ita ligna atque aquam Corcyra na- 
vibus onerariis supportare : atque uno etiam tempore 
accidit, ut , difficilioribus usi tempestatibus, ex pellibus, 
quibus erant tecta? naves, nocturnum excipere rorem 
cogerentur : quas tamen difficultates patienter atque 
iequo animo ferebant, neque sibi nudanda litora et re- 
linquendos portus existimabant. Sed quum essent in 
quibus demonstravi angustiis, ac se Libo cum Bibulo 
conjunxisset, loquuntur ambo ex navibus cum M. Acilio 
et Statio Murco, legatis, quorum alter oppidi muris, 
alter presidiis terrestribus praerat, velle se de maximis 
rebus cum Caesare loqui, si sibi ejus facultas detur. Huc 
addunt pauca rei confirmanda causa , ut de compositione 
acturi viderentur. Interim postulant, ut sint inducie, 
atque ab iis impetrant : magnum enim , quod afferebant, 
videbatur, et Caesarem id summe sciebant cupere, et pro- 
fectum aliquid Vibullii mandatis existimabatur.: 

XVI. Cesar, eo tempore cum legione una profectus 
ad recipiendas ulteriores civitates, et rem frumentariam 

expediendam , qua anguste utebatur, erat ad Buthrotum, 
oppositum Corcyra. Ibi certior eb Acilio et Murco per 
litteras factus de postuletis Libonis et Bibuli, legionem 
relinquit ; ipse Oricum revertitur. Eo quum venisset, evo- 
cantur illi ad colloquium. Prodit Libo, neque excusat 
Bibulum , « quod is iracundia summa erat , inimicitias- 
que habebat etiam privatas cum Caesare , ex eedilitate et 
praetura conceptas ; ob eam rem colloquium vitasse, ne 
res maxime spei maximeque utilitatis ejus iracundia im- 
pedirentur : Pompeii summam esse ac fuisse semper vo- 
luntatem , ut componerentur, atque ab armis discedere- 
tur : sed potestatem se ejus rei nullam habere, propterea 
quod de consilii sententia summam belli rerumque om- 
nium Pompeio permiserint; sed postulatis Caesaris cogni- . 
tis, missuros ad Pompeium, atque illum reliqua per 
se acturum , hortantibus ipsis : interea manerent indu- 
cie , dum ab illo rediri posset; neve alter alteri noce- 
ret. » Huc addit pauca de causa, et de copiis auxiliisque 
suis. : 

XVII. Quibus rebus neque tum respondendum Cesar 
existimavit, neque nunc, ut memorie prodantur, satis 
cause putamus. Postulabat Cæsar, « ut legatos sibi ad 
Pompeium sine periculo mittere liceret ; idque ipsi fore re- 
ciperent, aut acceptos per se ad eum perducerent. Quod 
ad inducias pertineret , sic belli rationem esse divisam, ut 
illi classe naves auxiliaque sua impedirent , ipse ut aqua 
terraque eos prohiberet : si hoc sibi remitti vellent, re- 
mitterent ipsi de maritimis custodiis; sin illud tenerent, 
se quoque id retenturum : nihilominus tamen agi pesse 
de compositione, ut hac non remitterentur : neque hanc 

rem esse impedimenti loco. » Illi neque legatos Caesaris 
recipere, neque periculum prestare eorum, sed totam 
rem ad Pompeium rejicere : unum instare, de induciis, 
vehementissimeque contendere. Quos ubi Cesar intel- 
lexit presentis periculi atque inopie vitande causa om- 
nem orationem instituisse, neque ullam spem aut condi- 
tionem pacis afferre , ad reliquam cogitationem belli sese 
recepit. 

XVIII. Bibulus, multos dies terra prohibitus , et gra- 
viore morbo ex frigore ac labore implicitus, quum neque 
curari posset , neque susceptum officium deserere vellet, 
vim morbi sustinere non potuit. Eo mortuo, ad nemi- 
nem unum summa imperii redit; sed separatim suam 
quisque classem ad arbitrium suum administrabat. Vi- 
bullius, sedato tumultu, quem repentinus Cesaris ad- 
ventus concitaverat, ubi primum, rursus adhibito Libone, 
et L. Lucceio et Theophane, quibuscum communicare 
de maximis rebus Pompeius consueverat, de mandatis 
Cesaris agere instituit; eum ingressum in sermonem 
Pompeius interpellavit , et loqui plura prohibuit. « Quid 
mihi , inquit , aut vita , aut civitate opus est , quam bene- 
ficio Cesaris habere videbor? cujus rei opinio tolli non 
poterit , quum in Italiam, ex qua profectus sum , reductus 
existimabor. » Bello perfecto , ab iis Cesar hac facta co- 


novit, qui sermoni interfuerunt : conatus tamen nihilo- 
g ‚q 


minus est, aliis rationibus per colloquia de paee agere. 

XIX. Inter bina castra Pompeii atque Cæsaris unum 
flumen tantum intererat Apsus, crebraque inter se col- 
loquia milites habebant; neque ullum interim telum, per 
pactiones colloquentium, transjiciebatur. Mittit P. Va- 

tinium legatum ad ripam ipsam fluminis, qui ea, que 
maxime ad pacem pertinere viderentur, ageret, et crebro 
magna voce pronuntiaret , « liceretne civibus ad cives de 
pace duo legatos mittere , quod etiam fugitivis ab saltu 
Pyrenao predonibusque licuisset : presertim, ut id age- 
rent, ne cjves cum civibus armis decertarent? » Multa 
suppliciter locutus est, ut de aua atque omnium salute 
debebat , silentioque ab utrisque militibus auditus. Re- 
sponsum est ab altera parte, A, Varronem profiteri , se 
altera die ad colloquium venturum; atque una etiam ubi 
utrinque admodum tuto legati venire, et que vellent, 
exponere possent, certumque ei rei tempus constituitur. 
Quo quum esset postero die ventum, magna utrinque 
multitudo convenit; magnaque erat ejtfs rei exspectatio, 
aique omnium intenti animi ad pacem esse videbantur. 
Qua ex frequentia T. Labienus prodit, submissa. oratiene 
loqui de pace, atque altercari cum Vatinio incipit. Quo- 
rum* mediam orationem interrumpunt undique suhito 
tela immissa, qua ille obtectus armis militum vitavit. 
Vulnerantur tamea complures; in his Cornelius Balbus, 
M. Plotius, L. Tiburtius centuriones, militesque non- 
nulli. Tum Labienus : « Desinite ergo de compositione 
loqui : nam nobis, nisi Cesaris capite relato, pax esse 
nulla potest. » 

XX. Iisdem temporibus Romse M. Coelius Rufus præ- 
tor, causa debitorum suscepta, initio magistratus tribu- 
nal suum juxta C. Trebonii praetoris urbani sellam col- 
locavit; et si quis appellasset de .æstimatione et de 
solutionibus , que per arbitrium fierent, ut Cæsar præ- 
sens constituerat, fore auxilio pollicebatur. Sed fiebat 

æquitate decreti , et humanite Trebonii , qui his tempo- 
ribus clementer et moderate jus dicendum existimabat , 
ut reperiri non possent, a quibus initium appellandi 
nasceretur. Nam fortasse inopiam excusare , et calamita- 
tem.aut propriam suam aut temporum queri , et difficul- 
tates auctionandi proponere, etiam mediocris est animi ; 
integras vero tenere possessiones , qui se debere fatean- 
tur, cujus animi , aut cujus impudentie est? Itaque , hoc 
qui postularet, reperiebatur nemo. Atque ipsis, ad quo- 
rum commodum pertinebat , durior inventus est Coelius. 
Et ab hoc profectus initio, ne frustra ingressus turpem 
causam videretur, legem promulgavit , ut sexies seni dies 
sine usuris credite pecunie solvantur. 

XXI. Quum fesisteret Seryilius consul, reliquique 
magistratus, et minus opinione sua efficeret , ad homi- 
num excitanda studia, sublata priore lege, duas promul- 
gavit; unam, qua mercedes habitationum annuas con- 
ductoribus donavit ; alteram tabularum novarum ; ifnpe- 
tuque multitudinis in C. Trebonium facto, et nonnullis 
vulneratis, eum de tribunali deturbavit. De quibus rebus 
Servilius consul ad senatum retulit ; senatusque Collium 
ab republica removendum censuit. Hoc decreto eum 
consul senatu prohibuit, et concionari conantem de Ro- 
stris deduxit. Ille, ignominia et dolore permotus, palam 
se proficisci ad Cesarem simulavit; clam, nuntiis ad 
Milonem missis , qui, Clodio interfecto , eo nomine erat 
damnatus, atque eo in Italiam evocato, quod, magnis 
muneribus datis ,. gladiatorie familie reliquias habebat, 
sibi conjunxit, atque eum in Thurinum ad sollicitandos 
pastores praemisit. Ipse quum Casilinum venisset, uno- 

que tempore signa ejus militaria atque arma Capuæ es- 
sent comprehensa, et familia Neapoli visa, atque prodi- 
tio oppidi appareret, patefactis consiliis, exclusus Capua, 
et periculuni veritus, quod conventus arma ceperat, 
atque eum hostis lgco habendum existimabat , consilio 
destitit , atque eo itinere sese avertit. 

XXII. Interim Milo, dimissis circum municipia litte- 
ris, ea, quai faceret, jussu atque imperio facere Pom- 
peii, qua mandata ad se per Bibulum delata essent, 
quos ex ære alieno laborare arbitrabatur, sollicitabat. 
Apud quos quum proficere nihil posset, quibusdam 
solutis ergastulis, Cosam in agro thurino oppugnare 
cepit. Eo quum a Q. Pædio praetore cum legione....... 
lapide ictus ex muro, periit; et Coelius, profectus, ut 
dictitabat, ad Cesarem , pervenit Thurios : ubi, quum 
quosdam ejus municipii sollicitaret, equitibusque Caesaris 
gallis atque hispanis, qui eo preesidii causa missi erant, 
pecuniam polliceretur, ab iis est interfectus. Ita magna- 
rum initia rerum, qua occupatione magistratuum et 
temporum sollicitam Italiam habebant , celerem et faci- 
lem exitum habuerunt. 

XXIII. Libo, profectus ab Orico cum classe, cui præ- 
erat, navium quinquaginta, Brundisium venit, insulam- 
que, qua contra brundisinum portum est, occupavit ; 
quod praestare arbitrabatur, unum locum , qua necessa- 
rius nostris erat egressus , quam omnium litora ac portus 
custodia clausos teneri. Hic repentino adventu naves 
onerarias quasdam nactus incendit, et unam frumento 
onustam abduxit, magnumque nostris terrorem injecit , 
et, noctu militibus et sagittariis in terram expositis , 

presidium equitum dejecit, et adeo loci opportunitate 
profecit, uti ad Pompeium litteras mitteret , « naves re- 
liquas, si vellet, subduci et refici juberet : sua classe 
auxilia sese Caesaris prohibiturum. » 

XXIV. Erat eo tempore Antonius Brundisii; qui, 
virtuti militum confisus, scaphas navium magnarum 
circiter Lx cratibus pluteisque contexit, eoque milites 
delectos imposuit , atque eas in litore pluribus locis sepa- 
ratim disposuit, navesque triremes duas , quas Brundisii 
faciendas curaverat , per causam exercendorum remigum 
ad fauces portus prodire jussit. Has quum audacius pro- 
gressas Libo vidisset, sperans intercipi posse, quadrire- 
mes quinque ad eas misit. Que quum navibus nostris ap- 
propinquassent, nostri veterani in portum refugiebant : 
illi, studio incitati, incautius sequebantur. Jam ex om- 
nibus partibus subito Antoniane scaphz, signo dito, 
se in hostes incitaverunt, primoque impetu unam ex his 
quadriremem cum remigibus defensoribusque suis cepe- 
runt, reliquas turpiter refugere coegerunt. Ad hoc de- 
trimentum accessit, ut, equitibus per oram maritimam 
ab Antonio dispositis , aquari prohiberentur. Qua neces- 
sitate et ignominia permotus Libo , discessit a Brundisio, 
obsessionemque nostrorum omisit. 

XXV. Multi jam menses transierant, et hiems jam 
precipitaverat, neque Brundisio naves legionesque ad 
Cesarem veniebant : ač nonnulle ejus rei pretermissa 
occasiones Cesari videbantur, quod certe sepe flaverant 
venti, quibus necessario committendum existimabat : 
quantoque ejus amplius processerat temporis , tanto erant 
alacriores ad custodias, qui classibus praeerant; majo- 

remque fiduciam prohibendi habebant , et crebris Pom- 
peii litteris castigabantur, quoniam primo venientem 
Cesarem non prohibuissent, ut reliquos ejus exercitus 
impedirent : duriusque quotidie tempus ad transportan- 
dum , lenioribus ventis, exspectabant. Quibus rebus per- 
motus Cæsar, Brundisium ad suos severius scripsit, 
nacti idoneum ventum ne occasionem navigandi dimit- 
terent, si vel ad litora Apolloniatium cursum dirigere, 
atque. eo naves ejicere possent. Hzc a custodiis classium 
loca maxime vacabant, quod se longius a portibus com- 
mittere non auderent. | 
XXVI. Illi, adhibita audacia et virtute, administran- 
tibus M. Aritonio et Fufio Caleno, multum ipsis militi- 
bus hortantibus , neque ullum periculum pro salute Cæ- 
saris recusantibus, nacti austrum, naves solvunt, atque 
altera die Apolloniam Dyrrachiumque pretervehuntur. 
Qui qjuum essent ex continenti visi, C. Coponius, qui 
Dyrrachü classi rhodie praeerat, naves ex portu edu- 
cit &t quum jam nostris remissiore vento appropinquas- 
sent, idem auster increbuit, nostrisque presidio fuit. 
Neque vero ille ob eam causam conatu desistebat , sed 
labore et perseverantia nautarum se vim tempestatis su- 
perare posse sperabat, pretervectosque Dyrrachium 
magna vi venti nihilo secius sequebatur. Nostri, usi 
fortuna beneficio, tamen impetum classis timebant, si 
forte ventus remisisset. Nacti portum, qui appellatur 
Nympheum, ultra Lissum millia passuum tria, eo na-. 
ves introduxerunt (qui portus ab africo tegebatur, ab 
austro non erat tutus), leviusque tempestatis, quam 
classis, periculum estimaverunt. Quo simul atque intus 

est itum, incredibili felicitate auster, qui per biduum 
flaverat, in africum se vertit: 

XXVII. Hic subitam commutationem fortune videre 
licuit. Qui modo sibi timuerant, hos tutissimus portus 
recipiebat : qui nostris navibus periculum intulerant, 
de suo timere cogebantur. Itaque, tempore commutato, 
tempestas et nostros texit, et naves rhodias afflixit, ita 
ut ad unam omnes constratz , numero xvi, eliderentur, 
et naufragio interirent, et ex magno remigum propu- 
guatorumque numero pars ad scopulos allisa interfice- 
retur, pars ab nostris detraheretur : quos omnes conser- 
vatos Casar domum remisit. 

XXVIII. Nostra naves due, tardius cursu confecto, in 
noctem conjecta, quum ignorarent , quem locum reliqua 
cepissent, contra Lissum in ancoris constiterunt. Has, 
scaphis minoribusque navigiis compluribus submissis, 
Otacilius Crassus , qui Lissi praeerat , expugnare parapat : 
simul de deditione eorum agebat, et incolumitatem dedi- 
tis pollicebatur. Harum altera navis ducentos viginti ex 
legione tironum sustulerat : altera ex veterana paulo 
minus ducentos. Hic cognosci licuit, quantum esset homi- 
nibus presidii in animi fortitudine. Tirones enim, mul- 
titudine: navium perterriti, et salo nauseaque confecti, 
jurejurando accepto , nihil iis nocituros hostes, se Ota- 
cilio dediderunt : qui omnes, ad eum producti, contra 
religionem jurisjurandi, in ejus conspectu crudelissime 
interficiuntur. At veteranz legionis milites, item confli- 
ctati et tempestatis et sentina vitiis, neque ex pristina 
virtute remittendum aliquid putaverunt ; sed, tractandis 
conditiopibus et simulatione deditionis , extracto primo 

noctis tempore, gubernatorem in terram navem ejicere 
cogunt; ipsi, idoneum locum nacti, reliquam noctis par- 
tem ibi confecerunt, et luce prima, missis ad eos ab Ota- 
cilio equitibus, qui eam partem ore maritime asserva- 
bant, circiter cb, quique eos armati ex presidio secuti 
sunt, se defenderunt, et nonnullis eorum interfectis, 
incolumes se ad nostros receperunt. 

XXIX. Quo facto, conventus civium romanorum, 
qui Lissum obtinebant, quod oppidum iis antea Cæsar 
attribuerat, muniendumquecuraverat , Antonium recepit, 
omnibusque rebus juvit. Otacilius, sibi timens , oppido fu- 
git, et ad Pompeium pervenit. Expositis omnibus copiis, 
Antonius, quarum erat summa veteranarum trium legio- - 
num, uniusque tironum , et equitum Dpccc, plerasque na- 
ves in Italiam remittit ad reliquos milites equitesque 
transportandos : pontones , quod est genus navium gal- 
licarum, Lissi relinquit, hoc consilio, ut si forte Pom- 
. peius, vacuam existimans Italiam , eo transjecisset exer- 
citum, quz opinio erat edita in vulgus, aliquam Cæsar 
ad insequendum facultatem haberet : nuntiosque ad eum 
celeriter mittit, quibus regionibus exercitum exposuisset, 
et quid militum transvexisset. 

XXX. Hec eodem fere tempore Cæsar atque Pom- 
peius cognoscunt : nam pretervectas Apolloniam Dyr- 
rachiumque naves viderant; ipsi iter secundum eas terra 
direxerant; sed quo essent ez delatz , primis diebus igno- 
rabant : cognitaque re, diversa sibi ambo consilia ca- 
piunt : Caesar, ut quam primum se cum Antonio conjun- 
geret; Pompeius, ut venientibus in itinere s€ opponeret , 
si imprudentes ex insidiis adoriri posset : ebdemque die , 

uterque eorum ex castris stativis a flumine Apso exerci- 
tum educunt; Pompeius clam et noctu, Cesar palam 
atque interdiu. Sed Czesari circuitu majore iter erat lon- 
gius, adverso flumine, ut vado transire posset : Pom- 
peius, quia expedito itinere flumen ei transeundum non 
erat, magnis itineribus ad Antonium contendit, atque, 
eum ubi appropinquare cognovit, idoneum locum na- 
ctus , ibi copias collocavit, suosque omnes castris conti- 
nuit, ignesque fieri prohibuit, quo occultior esset ejus 
adventus. Hic ad Antonium statim per Grecos deferun- 
tur. Ille, missis ad Cesarem nuntiis, unum diem sese 
castris tenuit : altero die ad eum pervenit Casar. Cujus 
advéntu cognito, Pompeius , ne duobus circumcludere- 
tur exercitibus , ex eo loco discedit, omnibusque copiis 
ad Asparagium Dyrrachinorum pervenit, atque ibi ido- 
neo loco castra ponit. —— 

XXXI. His temporibus Scipio, detrimentis quibus- 
dam circa montem Amanum acceptis, sese imperatorem 
appellaverat. Quo facto, civitatibus tyrannisque magnas 
imperaverat pecunias : item a publicanis sue provincie 
debitam biennii pecüniam exegerat, et ab eisdem inse- 
quentis anni mutuam præteperat, equitesque toti pro- 
vincie imperaverat. Quibus coactis , finitimis hostibus 
Parthis post se relictis, qui paulo ante M. Crassum 
imperatorem interfecerant, et M. Bibulum. in obsidione 
habuerant, legiones equitesque ex Syria deduxerat : 
summaque in sollicitudine ac timore parthici bellici in 
provinciam quum venisset , ac nonnulle militum voces 
tum audirentur, « aese, contra hostem si ducerentur, 
ituros; contra civem ct consulem arma non laturos ; » 


, 


DE BELLO CIVILI LIB. III. 107 


deductis Pergamum atque in locupletissimas urbes in 
hiberna legionibus , maximas largitienes fecit , et confir- 
mandorum militum causa diripiendas iis civitates dedit. 

XXXII. Interim acerbissime imperata pecunie tota 
provincia exigebantur : multa preterea generatim ad 
avaritiam excogitabantur. In capita singula servorum 
ac liberorum tributum imponebatur : columnaria, ostia- 
ria, frumentum, milites, remiges, arma, tormenta, 
vectura: imperabantur : cujus modi rei nomen reperiri 
poterat, hoc satis esse ad cogendas pecunias videbatur. 
Non solum urbibus, sed pene vicis castellisque singulis 
cum imperio preficiebantur. Qui horum quid acerbis- 
sime crudelissimeque fecerat, is et vir et civis optimus 
habebatur. Erat plena lictorum et imperiorum provincia; 
differta praefectis atque exactoribus, qui, preter impe- 
ratas pecunias, suo etiam privato compendio serviebant : 
dictitabant enim , se, domo patriaque expulsos, omni- 
bus necessariis egere rebus, ut honesta: prescriptione 
rem turpissimam tegerent. Áccedebant ad hac gravissi- 
mæ usurz, quod in bello plerumque accidere consuevit, 
universis imperatis pecuniis : quibus in rebus prolatio- 
nem diei donationem esse dicebant. Itaque æs alienum 
provincie eo biennio multiplicatum est. Neque minus 
ob eam causam civibus romanis ejus provincie, sed in 
singulos conventus singulasque civitates certe pecunie 
imperabantur, mutuasque illas ex S. C. exigi dictita- 
bant : püblicanis, uti in Syria — insequentis anni 
vectigal promutuum. 

XXXIII. Preterea Ephesi a fag) Diane depositas an- 
tiquitus pecunias Scipio tolli. jubebat , ceterasque ejus 

dee statuas. Quum in fanum ventum esset, adhibitis 
compluribus senatorii ordinis, quos advocaverat Scipio, 
littere ei redduntur a Pompeio, « mare transisse cum 
legionibus Cesarem : properaret ad se cum exercitu ve- 
. nire, omniaque posthabheret. » His litteris acceptis, quos 
advocaverat , dimittit : ipse iter in Macedoniam parare 
incipit, paucisque post diebus est profectus. Hzc res 
ephesie pecunie salutem attulit. 

XXXIV. Cæsar, Antonii exercitu conjuncto, deducta 
Orico legione, quam tuenda ore maritimz causa posue- 
rat, tentandas sibi provincias, longiusque procedendum 
existimabat; et quum ad eum ex Thessalia JEtoliaque le- 
gati venissent, qui presidio misso pollicerentur, earum 
gentium civitates imperata facturas, L. Cassium Longi- 
num cum legione tironum, qua appellabatur xxvir , at- 
que equitibus cc in Thessaliam; C. Calvisium Sabinum 
cum cohortibus v paucisque equitibus in Ætoliam misit : 
maximeque eos, quod erant propinqua regiones, de re 
. frumentaria ut providerent, hortatus est. Cn. Domitium 
Calvinum cum legionibus duabus, xt et xit, et equiti- 
bus p in Macedoniam proficisci jubet : cujus provinciae 
ab ea parte, qua Libera appellatur, Menedemus, prin- 
ceps earum regionum , missus legatus, omnium suorum 
excellens studium profitebatur. 

XXXV. Ex his Calvisius, primo adventu summa om- 
nium ZEtolorum receptus voluntate , praesidiis adversa- 
riorum Calydone et Naupacto rejectis, omni Ætolia po- 
titus est. Cassius in Thessaliam cum legione pervenit. 
Hic quum essent factiones due, varia voluntate civita- 
tum utebatur. Hegesaretos, veteris homo potentie , 

Pompeianis rebus studebat : Petreius, summa nobilita- 
tis adolescens, suis aç suorum opibus Caesarem enixe 
juvabat. 

XXXVI. Eodemque tempore Domitius in Macedo- 
niam venit : et quum ad.eum frequentes civitatum lega- 
tiones convenire cepissent, nuntiatum est adesse Scipio- 
nem cum legionibus, magna et opinione et fama omnium : 
nam plerumque in novitate fama antecedit. Hic nullo in 
loco Macedonie moratus, magno impetu contendit ad 
Domitium, et quum ab eo millia passuum xx abfuisset, 
subito se ad Cassium Longinum in Thessaliam convertit. 
Hoc adeo celeriter fecit, ut simul adesse et venire nun- 
tiaretur : et quo iter expeditius faceret, M. Favonium ad 
flumen Haliacmonem, quod Macedoniam a Thessalia di- 
vidit, cum cohortibus vis presidio impedimentis legio- 
num reliquit, castellumque ibi muniri jussit. Eodem 
tempore equitatus regis Gotys ad castra Cassii advolavit, 
qui circum Thessaliam esse consueverat. Tum timore 
perterritus Cassius, cognito Scipionis adventu, visisque 
equitibus, quos Scipionis esse arbitrabatur, ad montes 
se convertit qui Thessaliam cingunt, atque ex his locis 
Ambraciam versus iter facere ccpit. At Scipionem, pro- 
perantem sequi, littere sunt consecute a M. Favonio, 
Domitium cum legionibus adesse, neque se presidium, 
ubi constitutus esset, sine auxilio Scipionis tenere posse. 
Quibus litteris acceptis, consilium Scipio iterque com- 
mutat; Cassium sequi desistit, Favonio auxilium ferre 
contendit. Itaque, die ac nocte continuato itinere , ad 
eum pervenit, tam opportuno tempore, ut simul Domi- 
tiani exercitus pulvis cerneretur, et primi antecursores 

Scipionis viderentur. Ita Cassio industria Domitii , Fa- 
vonio Scipionis celeritas salutem attulit. 

XXXVII. Scipio, biduum castris stativis moratus ad 
flumen, quod iņter eum et Domitii agmen fluebat, Ha- 
liacrhonem, tertio die prima luce exercitum vado trans- 
ducit, et castris positis, postero die mane copias ante 
frontem castrorum struit. Domitius tum quoque sibi 
dubitandum non putavit, quin, productis legionibus , 
proelio decertaret. Sed, quum esset inter bina castra cam- 
pus circiter millium passuum sex , Domitius castris Sci- 
pionis aciem suam subjecit : ille a vallo non discedere 
perseveravit : attamen agre retentis Domitianis militi- 
bus , est factum, ne proelio contenderetur; et maxime , 
quod rivus difficilibus ripis , castris Scipionis subjectus, 
| progressus nostrorum impediebat. Quorum studium ala- 
eritatemque pugnandi quum cognovisset Scipio, suspica- 
tus fore, ut postero die aut inyitus dimicare cogeretur, 
aut magna cum infamia castris se continere, qui magna 
exspectatione venisset, temere progressus turpem ha-- 
buit exitum, et noctu, ne conclamatis quidem vasis, 
flumen transit; atque in eamdem partem, ex qua vene- 
rat, rediit; ibique prope flumen edito natura loco ca- 
stra posuit. Paucis diebus interpositis, noctu insidias 
equitum collocavit, quo in loco superioribus fere diebus 
nostri pabulari consueverant. Et quum quotidiana con- 
suetudine Q. Varus, prefectus equitum Domitii , venis- 
set, subito illi ex insidiis consurrexerunt. Sed nostri 
fortiter eorum impetum tulerunt, celeriterque ad suos 
quisque ordines rediit, atque ultro universi in hostes 
impetum fecerunt. Ex his circiter Lxxx interfectis, reli- 

quis in fugam conjectis, nostri , duobus amissis, in ca- 
stra se receperunt. | 

XXXVIII. His rebus gestis, Domitius, sperans Sci- 
pionem ad pugnam elici posse, simulavit, sese angu- 
stiis rei frupentarie adductum castra movere ; vaslsque 
militari more conclamatis, progressus millia passuum 
tria, loco idoneo et occulto omnem exercitum equita- 
tumque collocavit. Scipio , ad sequendum paratus , equi- 
tatum magnamque partem levis armatura ad exploran- 
dum iter Domitii et cognoscendum premisit. Qui quum 
essent progressi , primæque turmae insidias intravissent, 
ex fremitu equorum illata suspicione, ad suos se reci- 
pere coepegunt; quique hos sequebantur , celerem eorum 
receptum conspicati, restiterunt. Nostri, cognitis hosti 
insidiis, ne frustra reliquos exspectarent, duas nacti 
turmas exceperunt (in his fuit M. Opimius, pr&fectus 
equitum) : reliquos omnes earum turmarum aut inter- 
fecerunt, aut captos ad Domitium perduxerunt. | 

XXXIX..Deductis ore maritime presidiis, Cæsar, 
ut supra demonstratum est, tres cohortes Orici oppidi 
tuendi causa reliquit, iisdemque custodiam navium lon- 
garum transdidit , quas ex Ttalia transduxerat. Huic of- 
ficio oppidoque praeerat Acilius legatus. Is naves no- 
stras interiorem in partem post oppidum reduxit , et ad 
terram diligavit, faucibusque portus. navem oneraeriam 
submersam objecit, et huic alteram conjunxit, super 
qua turrim effectam ad ipsum introitum portus oppo- 
suit, et militibus complevit , tuendamque ad omnes re- 
pentinos casus transdidit. 

XL. Quibus cognitis rebus, Cn. Pompeíus filius, qui 

classi zgyptie preerat, ad Oricum venit, submersam- 
que navim, remulco multisque contendens funibus , ad- 
duxit: atque alteram navem, quz erat ad custodiam ab 
. Acilio posita, pluribus aggressus navibus, in quibus ad 
libram fecerat turres, ut ex superiori pugnans loco, in- 
tegrosque semper defatigatis summittens,, et reliquis par- 
tibus simul ex terra scalis, et classe mcenia oppidi ten- 
tans, ut adversariorum manus diduceret, labore et mul- 
titudine telorum nostros vicit : defectisque defensoribus , 
qui omnes scaphis excepti refugerant, eam navem ex- 
pugnavit; eodemque tempore ex altera parte molem 
tenuit naturalem objéctam, quæ pene insulam contra 
oppidum effecerat, qua biremes, subjecti scutulis; 
impulsas vectibus in interiorem partem transduxit. Ita 
ex utraque parte naves longas aggressus, quæ erant deli- 
gaue dd terram: atque imanes, quatuor ex his abduxit, 
reliquas incendit. Hoc confecto negotio, D. Laelium ab 
asiatica classe abductum reliquit, qui commeatus Bul- 
lide atque Amantia importari in oppidum prohibebat : 
ipse, Lissum profectus, naves onerarias triginta, a M. 
Antonio relictas, intra portum aggressus, omnes incen- 
dit : Lissum expugnáre conatus, defendentibus civibus 
romanis, qui ejus erant conventus, militibusque, quos 
presidii causa miserat Cesar, triduum moratus, paucis 
in oppugnatione amissis, re infecta, inde discessit. 
XLI. Cesar, postquam Pompeium ad Asparagium 
esse cognovit , eodem cum exercitu profectus , expugnato 
in itinere oppido Parthinorum, in quo Pompeius præ- 
sidium habebat, tertio die in Macedoniam ad Pompeium 
pervenit, juxtaque eum castra posuit; et postridie, edu- 

ctis omnibus copiis, acie instructa, decernendi potesta- 
tem Pompeio fecit. Ubi illum suis locis se tenere animum 
advertit, reducto in castra exercitu, aliud sibi consilium 
capiendum existimavit. Itaque postero die omnibus co- 
piis, magno circuitu, difficili angustoque itinere, Dyr- 
rachium profectus est, sperans, Pompeium aut Dyr- 
rachium compelli, aut ab eo intercludi posse, quod 
omnem commeatum totiusque belli apparatum is eo con- 
tulisset; ut accidit. Pompeius enim, primo ignorans ejus 
consilium, quod diverso ab ea regione itinere profectum 
videbat, angustiis rei frumentarie compulsum disces- 
sisse existimabat : postea, per exploratores certior factus, 
postero die castra movit, breviore itinere se occurrere 
ei posse sperans. Quod fore suspicatus Cesar, milites- 
que adhortatus, ut &quo animo laborem ferrent , parva 
parte noctis itinere intermisso, mane Dyrrachium venit, 
quum primum agmen Pompeii procul cerneretur, atque 
ibi castra posuit. 

XLII. Pompeius, interclusus Dyrrachio , ubi. propo- 
situm tenere non potuit, secundo usus consilio, edito 
loco, qui appellatur Petra, aditumque habet navibus 
mediocrem, atque eas a quibusdam protegit ventis , ca- 
stra communit. Eo partem navium longarum convenire, 
frumentum commeatumque ab Asia atque omnibus re- 
gionibus, quas tenebat, comportari imperat. Cæsar, lon- 
gius bellum ductum iri existimans, et de italicis com- 
meatibus desperans, quod tanta diligentia omnia litora 
a Pompeianis tenebantur, classesque ipsius, quas hieme 
in Sicilia, Gallia , Italia fecerat, morabantur, in Epirum 
rei frumentarie causa Q. Titium et L. Canuleium lega- 

tum misit : quodque ha regiones aberant longius, locis 
certis horrea constituit , vecturasque frumenti finitimis 
civitatibus descripsit; item Lisso Parthinisque, et omni- 
bus castellis, quod esset frumenti, conquiri jussit. Id 
erat perexiguum , quum ipsius agri natura, quod sunt 
loca aspera et montuosa, ac plerumque utuntur fru- 
mento importato; tum quod Pompeius hac providerat, 
et superioribus diebus preda loco Parthinos habuerat, 
frumentumque omne conquisitum , spoliatis effossisque 
eorum domibus, per equites comportarat. 

XLIII. Quibus rebus cognitis, Casar consilium capit 
ex loci natura. Erant enim circum castra Pompeii per- 
multi editi atque asperi colles : hos primum preesidiis 
tenuit , castellaque ibi communit. Inde, ut loci cujus- 
que natura ferebat, ex castello in castellum perducta 
munitione, circumvallare Pompeium instituit : hec spe- 
ctans, quod angusta re frumentaria utebatur, quodque 
Pompeius multitudine equitum valebat, quo minore pe- 
riculo undique frumentum commeatumque exercitui sup- 
portare posset; simul, uti pabulatione Pompeium pro- 
hiberet , equitatumque ejus ad rem gerendam inutilem 
efficeret; tertio, ut auctoritatem , qua ille maxime apud 
exteras nationes niti videbatur, minueret, quum fama 
per orbem terrarum percrebuisset, illum a Cesare obsi- 
deri, neque audere proelio dimicare. 

XLIV. Pompeius neque a mari Dyrrachioque disce- 
dere volebat, quod omnem apparatum belli, tela, arma, 
tormenta, ibi collocaverat, frumentumque exercitui na- 
vibus supportabat; neque munitiones Cesaris prohibere 
poterat, nisi prelio decertare vellet, quod eo tempore 

statuerat non esse faciendum. Relinquebatur, ut, extre- 
mam rationem belli sequens, quam plurimos colles oc- 
cuparet, et quam latissimas regiones praesidiis teneret, 
Cæsarisque copias, quam maxime posset, distineret ; id 
quod accidit. Castellis enim xxiv effectis, xv millia pas- 
suum in circuitu amplexus, hoc spatio pabulabatur ; 
multaque erant intra eum locum manu sata, quibus in- 
terim jumenta pasceret. Atque ut nostri perpetuas mu- 
nitiones habebant, perductasque ex castellis in proxima 
castella, ne quo loco erumperent Pompeiani, et nostros 
post tergum adorirentur, ita illi interiore spatio per- 
petuas munitiones efficiebant, ne quo loco nostri in- 
trare, atque ipsos a tergo circumvenire possent. Sed illi 
operibus vincebant, quod et numero militum presta- 
bant , et interiore spatio minorem circuitum habebant. 
Qua quum eránt loca Cesari capienda, etsi prohibere 
Pompeius totis copiis et dimicare non constituerat, ta- 
men suis locis sagittarios funditoresque mittebat, quo- 
rum magnum habebat numerum , multique ex nostris 
vulnerabantur; magnusque incesserat timor sagittarum, 
atque omnes fere milites aut ex coactis, aut ex cento- 
nibus, aut ex coriis tunicas, aut tegimenta fecerant, 
quibus tela vitarent. 

XLV. In occupandis presidiis magna vi uterque nite- 
batur, Cæsar, ut quam angustissime Pompeium conti- 
neret, Pompeius, ut quam plurimos colles quam maximo 
circuitu occuparet; crebraque ob eam causam proelia 
fiebant. In his quum legio O&saris 1x presidium quoddam 
occupavisset, et munire cogpisset, huic loco propinquum 
et contrarium collem Pompeius occupavit , nostrosque 


8. 


116 C. JULII CESARIS COMMENTARIORUM 


opere prohibere ccpit : et, quum una ex parte prope 
equum aditum haberet, primum sagittariis funditori- 
busque circumjectis , postea levis armature magna 
multitudine missa , tormentisque prolatis , munitiones 
impediebat : neque erat facile nostris, uno tempore pro- 
pugnare et munire. Cesar, quum suos ex omnibus par- 
tibus vulnerari videret, recipere se jussit, et loco exce- 
dere. Erat per declive receptus : illi autem hoc acrius 
instabant, neque regredi nostros patiebantur, quod ti- 
more adducti locum relinquere videbantur. Dicitur eo 
tempore glorians apud suos Pompeius dixisse, « Non 
recusare se, quin nullius usus imperator existimaretur, 
si sine maximo detrimento legiones Cesaris sese rece- 
pissent inde, quo temere essent progressa. » 

XLVI. Cesar, receptui suorum timens, crates ad ex- 
tremum tumulum contra hostem proferri, et adversas 
locari; intra has mediocri latitudine fossam , tectis mi- 
litibus, obduci jussit, locumque in omnes partes quam 
maxime impediri. Ipse idoneis locis funditores instruxit, 
ut presidio nostris se recipientibus essent. His rebus 
completis, legiones reduci jussit. Pompeiani hoc inso- 
lentius atque audacius nostros premere et instare cœpe- 
runt, cratesque, pro munitione objectas , propulerunt ,. 
ut fossas transcenderent. Quod quum animadvertisset 
Cæsar, veritus, ne non reducti, sed rejecti viderentur, 
majusque detrimentum caperetur, a medio fere spatio 
suos per Antonium, qui ei legioni praeerat, cohortatus, 
tuba signum dari, atque in fostes impetum fieri jussit. 
Milites legionis ix subito constipati pila conjecerunt , et 
ex inferiore loco adversus clivum incitati cursu, precipi- 

tes Pompeianos egerunt et terga vertere coegerunt : qui- 
bus ad recipiendum crates directe, longuriique objecti 
et instituta fosse magno impedimento fuerunt. Nostri 
vero, qui satis habebant sine detrimento discedere, com- 
pluribus interfectis, quinque omnino suorum amissis , 
quietissime se receperunt , pauloque citra eum locum mo- 
rati , aliis comprehensis collibus , munitiones perfecerunt. 

XLVII. Erat nova et inusitata belli ratio, quum tot 
castellorum numero, tantoque spatio, et tantis muni- 
tionibus, et toto obsidionis genere, tum etiam reliquis 
rebus. Nam quicumque alterum obsidere conati sunt, 
perculsos atque infirmos hostes adorti, aut proelio supe- 
ratos, aut aliqua offensione permotos continuerunt, 
quum ipsi numero militum equitumque prestarent : causa 
autem obsidionis hac fere esse consuevit, ut frumento 
hostes prohibeantur. Cesar inferiore militum numero 
continebat , quum illi omnium rerum copia abundarent : 
quotidie enim magnus undique navium numerus conve- 
niebat, quæ commeatum supportarent ; neque ullus flare 
ventus poterat, quin aliqua ex parte secundum cursum 
haberent. Ipse autem, consumptis omnibus longe lateque 
frumentis , summis erat in angustiis : sed tamen hec sin- 
gulari patientia milites ferebant. Recordabantur enim, 
eadem se superiore anno in Hispania perpessos, labore 
et patientia maximum bellum confecisse : meminerant, 
ad Alesiam magnam se inopiam perpessos, multo etiam 
majorem ad Avaricum, maximarum se gentium victores 
discessisse. Non, illis hordeum quum daretur, non legu- 
mina recusabant : pecus vero, cujus rei summa erat ex 
Epiro copia , magno in honore habebant. 

XLVIII. Est etiam genus radicis inventum ab iis, 
qui fuerant cum Valerio, quod appellatur chara, quod 
admixtum lacte multum inopiam levabat. Id ad simili- 
tudinem panis efficiebant. Ejus erat magna copia. Ex hoc 
effectos panes, quum in colloquiis Pompeiani famem no- 
stris objectarent, vulgo in eos jaciebant, ut spem eorum 
minuerent. 

XLIX. Jamque frumenta maturescere incipiebant, 
atque ipsa spes inopiam sustentabat, quod celeriter se 
habituros copiam confidebant : crebreque voces militum 
in vigiliis colloquiisque audiebantur, « prius se cortice 
ex arboribus victuros, quam Pompeium e manibus di- 
missuros. » Libenter etiam ex perfugis cognoscebant, 
equos eorum vix tolerari, reliqua vero jumenta inte- 
risse; uti autem ipsos valetudine non bona, quum an- 
gustiis loci, et odore tetro ex multitudine cadaverum, 
et quotidianis laboribus, insuetos operum, tum aque 
summa inopia affectos : omnia enim flumina, atque 
omnes rivos, qui ad mare pertinebant, Cesar aut aver- 
terat , aut magnis operibus obstruxerat. Atque ut erant 
loca montuosa, et ad specus angustie vallium, has su- 
blicis in terram demissis presepserat, terramque agges- 
serat, ut aquam continerent. Itaque illi necessario loca 
sequi demissa ac palustria, et puteos fodere, cogeban- 
tur : atque hunc laborem ad quotidiana opera addebant : 
qui tamen fontes a quibusdam praesidiis aberant lon- 
gius, et celeriter æstibus exarescebant. At Cesaris exer- 
citus optima valetudine summaque aqu: copia uteba- 
tur; tum commeatus omni genere preter frumentum 
abundabat : quibus quotidie melius succedere tempus 

majoremque spem maturitate frumentorum proponi 
videbant. 

L. In novo genere belli nove ab utrisque bellandi 
rationes reperiebantur. Illi, animum quum advertissent ex 
ignibus , nocte cohortes nostras ad munitiones excubare, 
silentio aggressi universas, intra multitudinem sagittas 
conjiciebant, et se confestim ad suos recipiebant. Qui- 
bus rebus nostri, usu docti, hec reperiebant remedia , 
ut alio loco ignes facerent, (alio excubarent). . . .. 

LI. Interim certior factus P. Sylla, quem discedens 
castris prefecerat Cæsar, auxilio cohorti venit cum le- 
gionibus 11; cujus adventu facile sunt repulsi Pompeiani. 
Neque vero conspectum aut impetum nostrorum tule- 
runt; primisque dejectis, reliqui se verterunt, et loco 
cesserunt. Sed insequentes nostros, ne longius prose- 
querentur, Sylla revocavit. At plerique existimant, si 
acrius insequi voluisset, bellum eo die potuisse finiri. 
Cujus consilium reprehendendum non videtur : alie enim 
sunt legati partes, atque imperatoris : alter omnia agere 
ad prescriptum, alter libere ad summam rerum consu- 
lere debet. Sylla, a Cesare castris relictus, liberatis 
suis, hoc fuit contentus, neque proelio decertare voluit 
(que res tamen fortasse aliquem reciperet casum), ne 
imperatorias sibi partes sumpsisse videretur. Pompeianis 
magnam res ad receptum difficultatem afferebat. Nam, 
ex iniquo progressi loco, in summo constiterant : si per 
declive sese reciperent, nostros ex superiore insequentes 
loco verebantur : neque multum ad solis occasum super- 
erat temporis : spe enim conficiendi negotii prope in 

noctem rem duxerant. Ita, necessario atque ex tempore 
capto consilio, Pompeius tumulum quemdam occupavit, 
qui tantum aberat a nostro castello, ut telum tormen- 
tumve missum adigi non posset. Hoc consedit loco, at- 
que eum communiit , omnesque ibi copias continuit. 
LII. Eodem tempore duobus preterea locis pugna- 
tum est : nam plura castella Pompeius pariter, disti- 
nende manus causa, tentaverat, ne ex proximis prasi- 
diis succurri posset. Uno loco Volcatius Tullus impe- 
tum legionis sustinuit cohortibus tribus, atque eam loco 
. depulit; altero Germani, munitiones nostras egressi, 
compluribus interfectis, sese ad suos incolumes rece- 
perunt. | 
LIII. Ita uno die sex proeliis factis, tribus ad Dyr- 
rachium, tribus ad munitiones, quum horum omnium 
ratio haberetur, ad duorum millium numero ex Pom- 
peianis cecidisse reperiebamus , evocatos centurionesque 
complures. In eo fuit numero L. Valerius Flaccus, L. filius 
ejus qui prætor Asiam obtinuerat; signaque sunt sex 
militaria relata. Nostri non amplius viginti omnibus 
sunt proeliis desiderati. Sed in castello nemo fuit om- 
nino militum, quin vulneraretur; quatuorque ex una 
cohorte centuriones oculos amiserunt. Et quum laboris 
sui periculique testimonium afferre vellent, millia sagit- 
tarum circiter xxx, in castellum conjecta, Cæsari renu- 
meraverunt : scutoque ad eum relato Scævæ centurio- 
nis, inventa sunt in eo foramina cxx. Quem Cesar, 
ut erat de se meritus et de republica, donatum millibus 
ducentis, atque ab octavis ordinibus ad primum pilum 
se transducere pronuntiavit : ejus enim opera castellum 

magna ex parte conservatum esse constabat : cohortem- 
que postea duplici stipendio, frumento, veste, specia- 
riis militaribusque donis amplissime donavit. 

LIV. Pompeius, noctu magnis additis munitionibus, 
reliquis diebus turres exstruxit, et in altitudinem pe- 
dum quindecim effectis operibus, vineis eam partem ca- 
strorum obtexit; et v intermissis diebus, alteram noc- 
tem subnubilam nactus, obstructis omnibus castrorum 
portis, et ad impediendum objectis, tertia inita vigilia, 
silentio exercitum eduxit, et se in antiquas munitiones 
recepit. 

LV. Ætolia, Acarnania, Amphilochis, per Cassium 
Longinum et Calvisium Sabinum, ut demonstravimus, 
receptis, tentandam sibi Achaiam, ac paulo longius 
 progrediendum, existimabat Cæsar. Itaque eo Fufium 
Calenum misit, et C. Sabinum et Cassium cum cohor- 
tibus adjungit. Quorum cognito adventu, Rutilius Lu- 
pus, qui Achaiam, missus a Pompeio, obtinebat, 
isthmum pramunire instituit, ut Achaia Fufium prohi- 
beret. Calenus Delphos, Thebas, Orchomenum, volun- 
tate ipsarum civitatum recepit; nonnullas urbes per vim 
expugnavit; reliquas civitates, circummissis legationi- 
bus, amicitia Cesari conciliare studebat. In his rebus 
fere erat Fufius occupatus. 

LVI. Omnibus deinceps diebus Cæsar exercitum in 
aciem æquum in locum produxit, si Pompeius proelio 
decertare vellet, ut pene castris Pompeii legiones sub- 
Jiceret; tantumque a vállo ejus prima acies aberat, uti 
ne in eam telum tormentumve adigi posset. Pompeius 
autem, ut famam et opinionem hominum teneret, sic 

pro castris exercitum constituebat, ut tertia acies val- 
lum contingeret, omnis quidem instructus exercitus te- 
lis ex vallo adjectis protegi posset. 

LVII. Hzc quum in Achaia atque apud Dyrrachium 
gererentur, Scipionemque in Macedoniam venisse con- 
staret, non oblitus pristini instituti Cesar, mittit ad eum 
Clodium, euum atque illius familiarem , quem, ab illo 
transditum initio et commendatum, in suorum necessa- 
riorum numero habere instituerat. Huic dat litteras man- 
dataque ad eum, quorum hac erat summa : « Sese om- 
nia de pace expertum : nihil adhuc arbitrari factum, 
vitio eorum, quos esse auctores ejus rei voluisset , quod 
sua mandata perferre non opportuno tempore ad Pom- 
peium vererentur. Scipionem ea esse auctoritate , ut non 
solum libere, qua probasset , exponere, sed etiam magna 
ex parte compellere, atque errantem regere posset : 
praeesse autem suo nomine exercitui, ut, preter aucto- 
ritatem, vires quoque ad coercendum haberet : quod si 
fecisset, quietem Italie, pacem provinciarum , salutem 
imperii, uni omnes acceptam relaturos. » Hec ad eum 
mandata Clodius refert. Ac primis diebus, ut videba- 
tur, libenter auditus; reliquis ad colloquium non ad- 
mittitur, castigato Scipione a Favonio, ut postea con- 
fecto bello reperiebamus : infectaque re sese ad Cesarem 
recepit. 

LVIII. Cæsar, quo facilius equitatum Pompeianum 
ad Dyrrachium contineret, et pabulatione prohiberet, 
aditus duos, quos esse angustos demonstravimus, magnis 
operibus preemunivit, castellaque his locis posuit. Pom- 
peius, ut nihil profici equitatu cognovit, paucis inter- 

missis diebus, rursum eum navibus ad se intra munitio- 
nes recipit. Erat summa inopia pabuli, adeo, ut foliis 
ex arboribus strictis, et teneris arundinum radicibus 
contusis , equos alerent : frumenta enim, que fuerant in- 
tra munitiones sata, consumpserant, et cogebantur , Cor- 
cyra atque Ácarnania, longo interjecto navigationis spa- 
tio, pabulum supportare : quoque erat ejus rei minor 
copia, hordeo adaugere, atque his rationibus equitatum 
tolerare. Sed, postquam non modo hordeum pabulum- 
que omnibus in locis, herbæque desecte, sed etiam 
fructus ex arboribus deficiebant, corruptis equis macie, 
conandum sibi aliquid Pompeius de eruptione existimavit. 

LIX. Erant apud Cesarem ex equitüm numero Al- 
lobroges duo fratres, Roscillus et /Egus, Abducilli filii, 
qui principatum in civitate multis annis obtinuerat, sin- 
gulari virtute homines, quorum opera Cesar omnibus 
gallicis bellis optima fortissimaque erat usus. His domi 
ob has causas amplissimos rnagistratus mandaverat, at- 
que eos extra ordinem in senatum legendos curaverat, 
agrosque in Gallia, ex hostibus captos, pramiaque rei 
pecuniarie magna tribuerat , locupletesque ex egentibus 
fecerat. Hi propter virtutem non solum apud Cesarem 
in honore erant, sed etiam apud exercitum cari habe- 
bantur : sed freti amicitia Cesaris, et stulta ac barbara 
arrogantia elati, despiciebant suos, stipendiumque equi- 
tum fraudabant , et prædam omnem domum avertebant. 
Quibus illi rebus permoti, universi Caesarem adierunt, 
palamque de eorum injuriis sunt questi ; et ad cetera ad- 
diderunt , falsum ab his equitum numerum deferri, quo- 
rum stipendium averterent. 

LX. Cæsar neque tempus illud animadversionis esse 
existimans, et multa virtuti eorum concedens, rem to- 
tain distulit; illos secreto castigavit, quod quæstui equi- 
tes haberent ; monuitque, ut ex sua amicitia omnia ex- 
spectarent, et ex preteritis suis officiis reliqua spera- 
rent. Magnam tamen hec res illis offensionem et com 
temptionem ad omnes attulit; idque ita esse, quum ex 
aliorum objectationibus, tum etiam ex domestico judicio 
atque animi conscientia intelligebant. Quo pudore ad- 
ducti, et fortasse non se liberari, sed in aliud tempus 
reservari arbitrati, discedere a nobis, et novam tentare 
fortunam, novasque experiri amicitias constituerunt : et 
cum paucis collocuti clientibus suis, quibus tantum fa- 
cinus committere audebant, primum conati sunt, pre- 
fectum equitum, C. Volusenum, interficere, ut postea, 
bello confecto, cognitum est; ut cum munere aliquo 
perfugisse ad Pompeium viderentur. Postquam id diffi- 
cilius visum est, neque facultas perficiendi dabatur; 
quam maximas potuerunt pecunias mutuati, perinde ac 
suis satisfacere et fraudata restituere vellent, multis 
coemptis equis, ad Pompeium transierunt cum iis , quos 
sui consilii participes babebant. 

LXI. Quos Pompeius, quod erant honesto loco nati, 
et iustructi liberaliter, magnoque comitatu et multis ju- 
mentis venerant, virique fortes habebantur, et in ho- 
nore apud Caesarem fuerant, quodque novum et preter 
consuetudinem acciderat, per omnia sua presidia cir- 
cumduxit , atque ostentavit : nam ante id tempus nemo 
aut miles aut eques a Caesare ad Pompeium transierat, 
quum pene quotidie a Pompeio ad Caesarem perfugerent , 


DE BELLO CIVILI LIB. 1II. 125 


vulgo vero universi in Epiro atque /Etolia conscripti mi- 
lites, earumque regionum omnium, quæ a Cesare tene- 
bantur. Sed hi, cognitis omnibus rebus, seu quid in 
munitionibus perfectum non erat, seu quid a peritiori- 
bus rei militaris desiderari videbatur, temporibusque 
rerum et spatiis locorum et custodiarum varia diligen- 
tia animadversa, prout cujusque eorum, qui negotiis 
praerant , aut natura aut studium ferebat, hec ad Pom- 
peium omnia detulerunt. 

LXII. Quibus ille cognitis, eruptionisque jam ante 
capto consilio, ut- demonstratum est, tegmenta galeis 
milites ex viminibus facere, atque aggerem comportare 
jubet. His paratis rebus, magnum numerum levis arma- 
ture et sagittariorum , aggeremque omnem noctu in sca- 
phas et naves actuarias imposuit, et de media nocte co- 
hortes rx, ex maximis castris presidüsque deductas, 
ad éam partem munitionum ducit, qua pertinebant ad 
mare, longissimeque a maximis castris Cæsaris aberant. 
Eodem naves , quas demonstravimus aggere et levis ar- 
mature militibus completas, quasque ad Dyrrachium 
naves longas habebat, mittit, et quid a quoque fieri ve- 
lit, precipit. Ad eas munitiones Cæsar Lentulum Mar- 
cellinum quastorem cum legione nona positum habe- 
bat. Huic, quod valetudine minus commoda utebatur, 
Fulvium Posthumum adjutorem submiserat. 

LXIII. Erat eo loco fossa pedum xv , et vallus contra 
hostem in altitudinem pedum x, tantumdemque ejus 
valli agger in latitudinem patebat. Ab eo, intermisso 
spatio pedum pc, alter conversus in contrariam partem 
erat vallus, humiliore paulo munitione : hoc enim su- 

perioribus diebus timens Casar, ne navibus nostri cir- 
cumvcnirentur, duplicem eo loco fecerat vallum, ut, si 
ancipiti proelio dimicaretur, posset resisti. Sed operum 
magnitudo, et continens omnium dierum labor, quod 
milla passuum in circuitu xvit munitione erat com- 
plexus, perficiendi spatium non dabat. Itaque contra 
mare transversum vallum, qui has duas munitiones con- 
tingeret, nondum perfecerat. Qua res nota erat Pom- 
peio, delata per Allobroges perfugas, magnumque no- 
stris attulit incommodum. Nam, ut ad mare nostrae co- 
hortes none legionis excubuerant, accessere subito 
prima luce Pompeiani exercitus, novusque eorum ad- 
ventus exstitit; simul ex navibus circumvecti milites in 
exteriorem vallum tela jaciebant, fosseque aggere com- 
plebantur : et legionarii, interioris munitionis defenso- 
res, scalis admotis, tormentis cujusque generis telisque 
terrebant; magnaque multitudo sagittariorum ab utra- 
que parte circumfundebatur. Multum autem ab ictu la- 
pidum, quod unum nostris erat telum, viminea tegi- 
menta galeis imposita defendebant. Itaque, quum omni- 
bus rebus nostri premerentur, atque zgre resisterent, 
animadversum est vitium munitionis, quod supra de- 
monstratum est, atque inter duos vallos, qua perfectum 
opus non erat, per mare navibus expositi in adversos 
nostros impetum fecerunt, atque ex utraque munitione 
dejeclos terga vertere coegerunt. 

LXIV. Hoc tumultu nuntiato, Marcellinus cohortes 
subsidio nostris laborantibus submittit : qua ex, castris 
fugientes conspicate, neque illos suo adventu confir- 
mare potuerunt, neque ipse hostium impetum tulerunt. 

Itaque quodcunque addebatur subsidio , id, corruptum 
timore fugientium, terrorem et periculum augebat : ho- 
minum enim multitudine receptus impediebatur. In eo 
proelio , quum gravi vulnere esset affectus aquilifer , et a 
viribus deficeretur, conspicatus equites nostros, « Hanc 
ego, inquit, et vivus multos per annos magna diligentia 
defendi, et nunc moriens eadem fide Cesari restituo. 
Nolite, obsecro, committere, quod ante in exercitu Cæ- 
saris non accidit, ut rei militaris dedecus admittatur ; 
incolumemque ad eum referte. » Hoc casu aquila con- 
servatur, omnibus prime cohortis centurionibus inter- 
fectis, preter principem priorem. 

LXV. Jamque Pompeiani, magna cede nostrorum, 
castris Marcellini appropinquabant, non mediocri ter- 
rore illato reliquis cohortibus : et M. Antonius, qmi 
proximum locum presidiorum tenebat, ea re nuntiata , 
cum cohortibus xi descendens ex loco superiore cer- 
nebatur. Cujus adventus Pompeianos compressit, no- 
strosque firmavit, ut se ex maximo timore colligerent. 
Neque multo post Cæsar, significatione per castella 
fumo facta , ut erat superioris temporis consuetudo, de- 
ductis quibusdam cohortibus ex presidiis, eodem ve- 
nit. Qui, cognito detrimento, quum animadvertisset , 
Pompeium extra munitiones egressum, castra secun- 
dum mare, ut libere pabulari posset, nec minus aditum 
navibus haberet, commutata ratione belli, quoniam pro- 
positum non tenuerat, juxta Pompeium munire jussit. 

LXVI. Qua perfecta munitione, animadversum est ab 
speculatoribus Caesaris, cohortes quasdam, quod instar 
legionis videretur, esse post silvam, et in vetera castra 

duci. Castrorum hic situs erat. Superioribus diebus, 
nona Cesaris legio quum se objecisset Pompeianis co- 
piis, atque opera, ut demonstravimus, circeummuniret , 
castra eo loco posuit. Hac silvam quamdam continge- 
bant, neque longius a mari passibus cp aberant. Post, 
mutato consilio quibusdam de causis, Cesar paulo ul- 
tra eum locum castra transtulit : paucisque intermissis 
diebus hec eadem Pompeius occupaverat, et, quod eo 
loco plures erat legiones habiturus, relicto interiore 
vallo, majorem adjecerat munitionem. Ita minora ca- 
stra, inclusa majoribus , castelli atque arcis locum obti- 
nebant. Item ab angulo castrorum sinistro munitionem 
ad flumen perduxerat, circiter passus cp, quo liberius 
ac sine periculo milites aquarentur. Sed is quoque, mu- 
tato consilio quibusdam de causis, quas commemorari 
necesse non est, eo loco excesserat. Ita complures dies 
manserant castra : munitiones quidem integre omnes 
erant. 

LXVII. Eo signo legionis illato, speculatores Cesari 
renuntiarunt. Hoc idem visum ex superioribus quibus- 
dam castellis confirmaverant. Is locus aberat a novis 
Pompeii castris circiter passus n. Hanc legionem spe- 
rans Cæsar se opprimere posse, et cupiens ejus diei de- 
trimentum sarcire , reliquit in opere cohortes duas, que 
speciem munitionis preberent : ipse diverso itinere, 
quam potuit occultissime, reliquas cohortes, numero 
xxxi, in quibus erat legio nona, multis amissis cen- 
turionibus, deminutoque militum numero , ad legionem 
Pompeii castraque minora duplici acie duxit. Neque 
eum prima opinio fefellit : nam et pervenit prius quam 

Pompeius sentire posset; et tametsi erant munitiones 
castrorum magne, tamen sinistro cornu , ubi erat ipse, 
celeriter aggressus Pompeianos ex vallo deturbavit. Erat 
objectus portis ericius. Hic paulisper est pugnatum, 
quum irrumpere nostri conarentur, illi castra defende- 
rent, fortissime T. Pulcione, cujus opera proditum exer- 
citum C. Antonii demonstravimus, e loco propugnante : 
sed tamen nostri virtute vicerunt; excisoque ericio, 
primo in majora castra, post etiam in castellum, quod 
erat inclusum majoribus castris , irruperünt, et quod eo 
pulsa legio sese receperat, nonnullos ibi repugnantes 
interfecerunt. | 

LXVIII. Sed fortuna, que plurimum potest, quum 
in reliquis rebus, tum precipue in bello, parvis mo- 
mentis magnas rerum commutationes efficit : ut tum 
accidit. Munitionem, quam pertinere a castris ad flu- 
men supra demonstravimus, dextri Cesaris cornu có- 
hortes, ignorantia loci, sunt secutee, quum portam quæ- 
rerent, castrorumque eam munitionem esse arbitraren- 
tur. Quod quum esset animadversum, conjunctam esse 
flumini, prorutis his munitionibus, defendente nullo, 
transcenderuont , omnisque noster equitatus eas cohortes 
est secutus. - 

LXIX. Interim Pompeius, hac satis longa interjecta 
mora, et re nuntiata, quintam legionem, ab opere de- 
ductam, subsidio suis duxit : eodemque tempore equita- 
tus ejus nostris equitibus appropinquabat, et acies in- 
structa a nostris, qui castra occupaverant, cernebatur , 
omniaque sunt subito mutata. Pompeiana enim legio, 
celeris spe subsidii confirmata, ab Decumana porta re- 

sistere conabatur, atque ultro in nostros impetum fa- 
ciebat. Equitatus Caesaris , quod angusto itinere per ag- 
geres ascendebat, receptui suo timens, initium fuge 
faciebat. Dextrum cornu, quod erat a sinistro seclu- 
sum, terrore equitum animadverso, ne intra munitio- 
nem opprimeretur, ea parte, qua proruerat, sese reci- 
piebat, ac plerique ex iis, ne in angustias inciderent , 
decem pedum munitionis se in fossas precipitabant : 
primisque oppressis, reliqui per horum corpora salutem 
sibi atque exitum pariebant. Sinistro cornu milites, 
quum ex vallo Pompeium adesse et suos fugere cerne- 
rent, veriti, ne angustiis intercluderentur, quum extra 
et intus hostem haberent, eodem, quo venerant, receptu 
sibi consulebant; omniaque erant tumultus, timoris, 
fuge plena, adeo ut, quum Cesar signa fugientium 
manu prehenderet, et consistere juberet, alii dimissis 
equis eumdem cursum: conficerent, alii ex metu etiam 
signa dimitterent, neque quisquam omnino consis- 
teret. 

LXX. His tantis malis hec subsidia saccurrebant, 
quo minus omnis dederetur exercitus, quod Pompeius 
insidias timens (credo, quod hac preter spem accide- 
rant ejus, qui paulo ante ex castris fugientes suos con- 
spexerat ), munitionibus appropinquare aliquandiu non 
audebat, equitesque ejus, angustis portis, atque his a 
Cesaris militibus occupatis, ad insequendum tardaban- 
tur. Ita parve res magnum in utramque partem mo- 
mentum habuerunt Munitiones enim, a castris ad flu- 
men perducte, expugnatis jam castris Pompeii, pro- 
priam et expeditam Caesaris victoriam interpellaverunt : 

eadem res, celeritate insequentium tardata, nostris sa- 
lutem attulit. 

LXXI. Duobus his unius diei proeliis Cæsar deside- — 
ravit milites pccccrx, et notos equites romanos, Felgi- 
natem Tuticanum Gallum, senatoris filium; C. Felgina- 
tem, Placentia ; A. Granium, Puteolis; M. Sacrativirum, 
Capua; tribunos militum et centuriones xxxi. Sed 
horum omnium pars magna, in fossis munitionibusque 
et fluminis ripis oppressa suorum terrore ac fuga, sine 
ullo vulnere interiit, signaque sunt militaria xxxi 
amissa. Pompeius eo proelio imperator est appellatus. 
Hoc nomen obtinuit , atque ita se postea salutari passus 
est; sed neque in litteris, quas scribere est solitus , neque 
in fascibus insignia lauree pretulit. At Labienus, quum 
ab eo impetravisset, ut sibi captivos transdi juberet, 
omues productos, ostentationis, ut videbatur, causa, 
quo major perfuge fides haberetur , commilitones appel- 
lans, et magna verborum contumelia interrogans, « so- 
lerentne veterani milites fugere, » in omnium conspectu 
. interficit. | 

LXXII. His rebus tantum fiducie ac spiritus Pom- 
peianis accessit, ut non de ratione belli cogitarent, sed 
vicisse jam sibi viderentur. Non illi paucitatem nostro- 
rum militum, non iniquitatem loci atque angustias , 
præoccupatis castris , et ancipitem terrorem intra extra- 
que munitiones , non abscissum in duas partes exerci- 
tum, quum altera alteri auxilium ferre non posset , cause 
fuisse cogitabant. Non ad hac addebant, non èx con- 
cursu acri facto, non proelio dimicatum, sibique ipsos 
multitudine atque angustiis majus attulisse detrimen- 

tum, quam ab hoste accepissent. Non denique commu- 
nes belli casus recordabantur, quam parvuli sepe cause 
vel false suspicionis, vel terroris repentini, vel object 
religionis, magna detrimenta intulissent ; quoties vel 
culpa ducis, vel tribuni vitio, in exercitu esset offen- 
sum : sed, proinde ac si virtute vicissent, neque ulla 
commutatio rerum posset accidere, per orbem terrarum 
fama ac litteris victoriam ejus diei concelebrabant. 
LXXIII. Cesar, ab superioribus consiliis depulsus, 
omnem sibi commutandam belli rationem existimavit. 
Itaque, uno tempore praesidiis omnibus deductis, et op- 
pugnatione dimissa , coactoque in unum locum exercitu, 
concionem apud milites habuit, hortatusque est, « ne 
ea , qui accidissent , graviter ferrent, neve his rebus ter- 
rerentur, multisque secundis proeliis unum adversum, 
et id mediocre, opponerent : habendam fortune gra- 
tiam, quod Italiam sine aliquo vulnere cepissent ; quod 
duas Hispanias, bellicosissimorum hominum peritissimis 
atque exercitatissimis ducibus , pacavissent; quod finiti- 
mas frumentariasque provincias in potestatem redegis- 
sent; denique recordari debere, qua felicitate inter me- 
dias hostium classes, oppletis non solum portibus, sed 
etiam litoribus, omnes incolumes essent transportati : 
si non omnia caderent secunda , fortunam esse industria 
sublevandam : quod esset acceptum detrimenti, ejus juri 
potius, quam suz culpe, debere tribui : locum se equurh 
.ad dimicandum dedisse, potitum esse hostium castris, 
expulisse ac superasse pugnantes : sed sive ipsorum 
perturbatio, sive error aliquis, sive etiam fortuna par- 
tam jam presentemque victoriam interpellavisset , dan- 

dam omnibus operam, ut, acceptum incommodum vir- 
tute sarciretur : quod si esset factum , detrimentum in 
bonum verteret, uti ad Gergoviam accidisset; atque ii, 
qui ante dimicare timuissent, ultro se proelio offerrent. » 

LXXIV. Hac habita concione, nonnullos signiferos 
ignominia notavit, ac loco movit. Exercitui quidem 
omni tantus incessit ex incommodo dolor, tantumque 
studium infamie sarciende, ut nemo aut tribuni aut 
centurionis imperium desideraret, et sibi quisque etiam 
poene loco graviores imponeret labores, simulque om- 
nes arderent cupiditate pugnandi, quum superioris etiam 
ordinis nonnulli, oratione permoti, manendum eo loco, 
et rem prolio committendam existimarent. Contra ea 
Cæsar neque satis militibus perterritis confidebat, spa- 
tiumque interponendum ad recreandos animos putabat, 
relictis munitionibus, et magnopere rei frumentariæ 
timebat. Itaque, nulla interposita mora, sauciorum 
modo et ægrorum habita ratione, impedimenta omnia 
silentio prima nocte ex castris Apolloniam præmisit, ac 
conquiescere ante iter confectum vetuit. His una legio 
Inissa presidio est. | 

LXXV. His explicitis rebus, duas in castris legio- 
nes retinuit, reliquas de quarta vigilia, compluribus 
portis eductas, eodem itinere praemisit ; parvoque spa- 
tio intermisso, ut et militare institutum servaretur, et 
quam serissiime ejus profectio cognosceretur, concla- 
mari jussit; statimque egressus, et novissimum agmen 
consecutus , celeriter ex conspectu castrorum discessit. 
Neque vero Pompeius, cognito consilio ejus, moram 
ullam ad insequendum intulit : sed eadem spectans , si 

itinere impedito perterritos deprehendere posset , exer- 
citum e castris eduxit, equitatumque præmisit ad novis- 
simum agmen demorandum; neque consequi potuit, 
quod multum expedito itinere antecesserat Cesar. Sed 
quum ventum esset ad flumen Genusum, quod ripis 
erat impeditis, consecutus equitatus novissimos prælio 
detinebat. Huic suos Cæsar equites opposuit , expeditos- 
que antesignanos admiscuit cp; qui tantum profece- 
runt, ut, equestri prelio commisso, pellerent omnes, 
compluresque interficerent, ipsi incolumes se ad agmen 
reciperent. 

LXXVI. Confecto justo itinere ejus diei, quod propo- 
suerat Cæsar, transductoque exercitu flumen Genusum, 
veteribus suis in castris contra Asparagium consedit, 
militesque omnes intra vallum castrorum continuit , 
equitatumque , per causam pabulandi emissum , confes- 
tim Decumana porta in castra se recipere jussit. Simili 
ratione Pompeius, confecto ejusdem diei itinere, in 
suis veteribus castris ad Asparagium consedit , ejusque 
milites, quod ab opere, integris munitionibus, vaca- 
bant, alii lignandi pabulandique causa longius progre- 
diebantur ; alii , quod subito consilium profectionis cepe- 
rant, magna parte impedimentorum et sarcinarum relicta, 
ad hec repetenda invitati propinquitate superiorum 
castrorum, depositis in contubernio armis, vallum relin- 
quebant. Quibus ad sequendum impeditis , Cæsar, quod 
fore providerat, meridiano fere tempore, signo profe- 
ctionis dato, exercitum educit , duplicatoque ejus diei iti- 
nere, octo millia passuum ex eo loco discedit : quod fa- 
cere Pompeius , discessu militum , non potuit. 

LXXVII. Postero die Cæsar, similiter premissis prima 
nocte impedimentis, de quarta vigilia ipse egreditur, 
ut, si qua imposita esset dimicandi necessitas, subitum 
casum expedito exercitu subiret. Hoc idem reliquis fecit 
diebus. Quibus rebus perfectum est, ut altissimis flu- 
minibus atque impeditissimis itineribus nullum acciperet 
incommodum. Pompeius enim, primi diei mora illata, 
et reliquorum dierum frustra labore suscepto , quum se 
magnis itineribus extenderet, et pragressos consequi 
cuperet, quarto die finem sequendi fecit, atque aliud 
sibi consilium capiendum existimavit. 

LX XVIII. Cesari, ad saucios deponendos, stipen- 
dium exercitui dandum, socios confirmandos , presidium 
urbibus relinquendum, necesse erat adire Apolloniam. 
Sed his rebus tantum temporis tribuit, quantum erat 
properanti necesse : timensque Domitio, ne adventu 
Pompeii preoccuparetur, ad eum omni celeritate et stu- 
dio incitatus ferebatur. Totius autem rei consilium his 
rationibus explicabat, ut, si Pompeius eodem conten- 
deret , abductum illum a mari atque ab iis copiis , quas 
Dyrrachii comparaverat, frumento ac commeatu ab- 
stractum, pari conditione belli secum decertare coge- 
ret : si in Italiam transiret, conjuncto exercitu cum 
Domitio per Illyricum italie subsidio proficisceretur : 
sin Apolloniam Oricumque oppugnare , et se omni ma- 
ritima ora excludere conaretur, obsesso tamen Scipione, 
necessario illum suis auxilium ferre cogeret. Itaque, præ- 
missis nuntiis ad Cn. Domitium, Cæsar scripsit, et, 
quid fieri vellet, ostendit : presidioque Apollonie co- 
hortibus 1v, Lissi 1, mı Orici relictis, quique erant ex 

vulneribus ægri, depositis, per Epirum atque Acarna- 
niam iter facere cepit. Pompeius quoque, de Cesaris 
consilio conjectura judicaus, ad Scipionem properan- 
dum sibi existimabat, si Cesar iter illo haberet, ut 
subsidium Scipioni ferret; si ab ora maritima Oricia- 
que discedere nollet, quod legiones equitatumque ex Ita- 
lia exspectaret , ipse ut omnibus copiis Domitium aggre- 
deretur. | » 
LXXIX. Iis de causis uterque eorum celeritati stude- 
bat, et suis ut esset auxilio, et, ad opprimendos adver- 
sarios, ne occasioni temporis deesset. Sed Caesarem | 
Apollonia a directo itinere averterat : Pompeius per 
Candaviam iter in Macedoniam expeditum habebat. 
Accessit eliam ex improviso aliud incommodum , quod 
Domitius, qui dies complures castris Scipionis castra 
collata habuisset, rei frumentariae causa ab eo disces- 
serat, et Heracleam , quz est subjecta Candavie, iter 
fecerat, ut ipsa fortuna illum objicere Pompeio vide- 
retur. Hzc ad id tempus Cesar ignorabat. Simul, a 
Pompeio litteris per omnes provincias civitatesque di- 
missis, de prelio ad Dyrrachium facto, elatius infla- 
tiusque multo, quam res erat gesta, fama percrebue- 
rat, « pulsum fugere Cesarem, pæne omnibus copiis 
amissis. » Hec itinera infesta reddiderat, hac civitates 
nonnullas ab ejus amicitia averterat. Quibus accidit re- 
bus, ut pluribus dimissi itineribus, a Cesare ad Do- 
mitium , et ab Domitio ad Cesarem, nulla ratione iter 
conficere possent. Sed Allobroges, Roscilli atque /Egi 
familiares, quos perfugisse ad Pompeium demonstravi- 
mus, conspicati in itinere exploratores Domitii, seu 

pristina sua consuetudine, quod una in Gallia bella 
gesserant , seu gloria elati, cuncta, ut erant acta , expo- 
suerunt , et Cesaris profectionem et adventum Pompeii 
docuerunt. A quibus Domitius certior factus, vix iv 
horarum spatio antecedens, hostium benefieio pericu- 
lum vitavit, et ad /Eginium , quod est objectum opposi- - 
tumque Thessali , Cesari venienti occurrit. | 
LXXX. Conjuncto exercitu, Cesar Gomphos perve- 
nit, quod est oppidum primum Thessaliae venientibus 
ab Epiro, qua gens paucis ante mensibus ultro ad Cæ- 
sarem legátos miserat, ut suis omnibus facultatibus ute- 
retur, presidiumque ab eo militum petierat. Sed eo 
fama jam prxwecurrerat , quam supra docuimus, de proe- 
lio dyrrachino, quod multis auxerat partibus. Itaque 
Androsthenes, prætor Thessalie, quum se victoriæ Pom- 
peii comitem esse mallet, quam socium Caesaris in re- : 
bus adversis, omnem ex agris multitudinem servorum 
ac liberorum in oppidum cogit, portasque precludit, et 
ad Scipionem Pompeiumque nuntios mittit, ut sibi sub- 
sidio veniant; se confidere munitionibus oppidi, si ce- 
leriter succurratur : longinquam oppugnationem sus- 
tinere non posse. Scipio, discessu exercituum a Dyr- 
rachio cognito, Larissam legiones adduxerat : Pompeius 
nondum Thessali» appropinquabat. Cæsar, castris mu- 
nitis, scalas musculosque ad repentinam oppugnatio- 
nem fieri, et crates parari jussit. Quibus rebus effectis, 
cohortatus milites docuit, « quantum usum haberet ad 
sublevandam omnium rerum inopiam, potiri oppido 
pleno atque opulento; simul reliquis civitatibus hujus 
urbis exemplo inferre terrorem; et id fieri celeriter, 

prius quam auxilia concurrerent. » Itaque, usus singu- 
lari militum studio, eodem, quo venerat , die, post ho- 
ram nonam, oppidum altissimis moenibus oppugnare 
aggressus, ante solis occasum expugnavit, et ad diri- 
piendum militibus concessit ; statimque ab oppido castra 
inovit, et Metropolim venit, sic, ut nuntios expugnati 
oppidi famamque antecederet. 

LXXXI. Metropolite, primum eodem usi consilio, 
iisdem permoti rumoribus, portas clauserunt, muros- 
que armatis compleverunt : sed postea, casu civitatis 
comprehensis cognito ex captivis, quos Cesar ad mu- 
rum producendos curaverat , portas aperuerunt. Quibus - 
diligentissime conservatis , collata fortuna Metropolitum 
cum casu Gomphensium, nulla Thessalie fuit civitas, 
prater Larisseos, qui magnis exercitibus Scipionis te- 
nebantur, quin Cesari parerent, atque imperata face- 
rent. Ille, segetis idoneum locum in agris nactus , que 
prope jam matura erat, ibi adventum exspectare Pom- 
peii , eoque omnem rationem belli conferre constituit. 

LXXXII. Pompeius paucis post diebus in Thessaliam 
pervenit ; concionatusque apud cunctum exercitum, suis 
agit gratias; Scipionis milites cohortatur, « ut, parta 
jam victoria, preda ac premiorum velint esse partici- 
pes ^» receptisque omnibus in una castra legionibus, 
saum cum Scipione honorem partitur, classicumque 
apud eum cani, et alterum illi jubet pretorium tendi. 
Auctis copiis Pompeii, duobusque magnis exercitibus 
conjunctis, pristina omnium confirmatur opinio, et spes 
victorie augetur adeo, ut, quidquid intercederet tem- 
poris, id morari reditum in Italiam videretur; et, si 

quando quid Pompeius tardius aut consideratius face- 
ret , « unius esse negotium diei, sed illum delectari im- 
perio , et consulares pretoriosque servorum habere nu- 
mero, » dicerent. Jamque inter se palam de præmiis ae 
sacerdotis contendebant , in annosque consulatum defi- 
. niebant ; alii domos bonaque eorum , qui in castris erant 
Caesaris, petebant : magnaque inter eos in consilio fuit 
controversia, oporteretne L. Hirri , quod is a Pompeio 
ad Parthos missus esset, proximis comitiis pretoriis 
absentis rationem haberi; quum ejus necessarii fidem 
implorarent Pompeii, prestaret , quod proficiscenti re- 
cepisset, ne per ejus auctoritatem deceptus videretur; 
reliqui, in labore pari ac periculo, ne unus omnés an- 
tecederet , recusarent. 

LXXXIII. Jam de sacerdotio Cesaris Domitius, Sci- 
pio, Lentulusque Spinther, quotidianis contentionibus 
ad gravissimas verborum contumelias palam descende- 
runt, quum Lentulus ætatis honorem ostentaret, Do- 
mitius urbanam gratiam dignitatemque jactaret , Scipio 
affinitate Pompeii confideret. Postulavit etiam L. Afra- 
nium proditionis exercitus Attius Rufus apud Pom. 
peium , quod gestum in Hispania diceret. Et L. Domi- 
tius in consilio dixit, placere sibi, hello confecto, ternas 
tabellas dari ad judicandum iis, qui ordinis essent seña- 
torii, belloque una cum ipsis interfuissent ; sententias- 
que de singulis ferrent, qui Roma remansissent , qui- 
que intra presidia Pompeii fuissent , neque operam in re 
militari prestitissent : unam fore tabellam , qui liberan- 
dos omni periculo censerent; alteram , qui capitis dam- 
narent ; tertiam, qui pecunia mulctarent. Postremo om- 

nes aut de honoribus suis , aut de premiis pecuniz, aut 
de persequendis inimicitiis agebant; nec, quibus ratio- 
nibus superare possent, sed, quemadmodum uti victo- 
ria deberent , cogitabant. 

LXXXIV. Re frumentaria praeparata confirmatisque 
militibus , et satis longo spatio temporis a dyrrachinis 
proeliis intermisso, quod satis perspectum habere militum 
animum videretur, tentandum Casar existimavit, quid- 
nam Pompeius propositi aut voluntatis ad dimicandum 
haberet. Itaque ex castris exercitum eduxit , aciemque in- 
struxit, primum suis locis, pauloque a castris Pompeii 
longius; continentibus vero diebus, ut progrederetur a 
castris suis, collibusque Pompeianis aciem subjiceret. 
Quee res in dies confirmatiorem ejus exercitum efficiebat. 
Superius tamen institutum iu equitibus; quod demon- 
stravimus, servabat, ut, quoniam numero multis partibus 
esset inferior, adolescentes atque expeditos ex antesigna- 
nis electos milites ad pernicitatem , armis inter equites 
præliari juberet , qui quotidiana consuetudine usum quo- 
que ejus generis proeliorum perciperent. His erat rebus 
effectum, ut equitum mille aperlioribus etiam locis vii 
millium Pompeianorum impetum, quum adesset usus, 
sustinere auderent, neque magnopere eorum multitu- 
dine terrerentur. Namque etiam per eos dies proelium 
secundum equestre fecit, atque /Egum Allobrogem ex 
duobus, quos perfugisse ad Pompeium supra docuimus, 
cum quibusdam interfecit. 

LXXXV. Pompeius, quia castra in colle habebat, 
ad infimas radices montis aciem instruebat ; semper, ut 
videbatur, spectans , si iniquis locis Cesar se subjiceret. 

Cæsar, nulla ratione ad pugnam elici posse Pompeium 
existimans, hanc sibi commodissimam belli rationem ju- 
dicavit, uti castra ex eo loco moveret , semperque esset 
în itineribus, hzc sperans, ut, movendis castris, pluri- 
busque adeundis locis, commodiore frumentaria re ute- 
retur, simulque, in itinere ut aliquam occasionem di- 
micandi nancisceretur, et insolitum ad laborem Pompeii 
exercitum quotidianis itineribus defatigaret. His consti- 
tutis rebus, signo jam profectionis dato, tabernaculis- - 
que detensis , animadversum est , paulo ante, extra quo- 
tidianam consuetudinem, longius a vallo esse aciem 
Pompeii progressam, ut non iniquo loco posse dimicari 
videretur. Tunc Casar apud suos, quum jam esset ag- 
men in portis : « Differendum est, inquit, iter in præ- 
sentia nobis, et de proelio cogitandum, si, ut semper 
depoposcimus , animo simus ad dimicandum parati ; non 
facile occasionem postea reperiemus :» confestimque ex- 
peditas copias educit. 

LXXXVI. Pompeius quoque, ut postea cognitum est, 
suorum omnium hortatu statuerat prelio decertare. 
Namque etiam in consilio superioribus diebus dixerat, 
« priusquam concurrerent acies, fore, -uti exercitus Cee- 
saris pelleretur. » Id quum essent plerique admirati : 
« Scio me, inquit , pæne incredibilem rem polliceri : sed 
rationem consilii mei accipite, quo firmiore animo in 
prelium prodeatis. Persuasi equitibus nostris (idque 
mihi se facturos confirmaverunt) , ut, quum propius sit 
accessum, dextrum Cesaris cornu ab latere aperto ag- 
grederentur, ut, circumventa ab tergo acie, prius per- 
turbatum exercitum pellerent , quam a nobis telum in 

hostem jaceretur. Ita sine periculo legionum, et pene 
sine vulnere, bellum conficiemus. Id autem difficile non 
est, quum tantum equitatu valeamus. » Simul denuntia- 
vit, «ut essent animo parati in posterum; et, quoniam 
fieret dimicandi potestas, ut sæpe cogitavissent, ne usu 
manuque reliquorum opinionem fallerent. » 

LXXXVII. Hunc Labienus excepit; et, quum Cesa- 
ris copias despiceret, Pompeii consilium summis laudi- 
bus efferret : « Noli, inquit, existimare, Pompeii, hunc 
esse exercitum, qui Galliam Germaniamque devicerit. 
Omnibus interfui proeliis; neque temere incognitam rem 
pronuntio. Perexigua pars illius exercitus superest : magna 
pars deperüt, quod accidere tot proeliis fuit necesse : 
multos autumni pestilentia in Italia consumpsit, multi 
domum discesserunt , multi sunt relicti in continenti. An 
non exaudistis, ex iis, qui per causam valetudinis re- 
manserunt, cohortes esse Brundisii factas? Hæ copie, 
quas videtis, ex dilectibus horum annorum in Citeriore 
Gallia sunt refecte, et plerique sunt ex coloniis trans- 
padanis : attamen, quod fuit roboris, duobus prveliis 
dyrrachinis interit. » Hzc quum dixisset, juravit, « se, 
nisi victorem, in castra non reversurum; reliquosque , 
ut idem facerent, hortatus .est. Hos laudans Pompeius, 
idem juravit : nec vero ex reliquis fuit quisquam, qui 
jurare dubitaret. Haec quum facta essent in consilio, 
magna spe et letitia omnium discessum est : ac jam 
animo victoriam priecipiebant, quod de re tanta, et a 
tam perito imperatore, nihil frustra confirmari vide- 
batur. 

LXXXVIII. Cesar, quum Pompeii castris appropin- 

quasset, ad hunc modum aciem ejus instructam animad- 
vertit. Erant in sinistro cornu legiones duæ, transditæ 
a Cæsare initio dissensionis ex S. C. , quarum una prima , 
altera tertia appellabatur : in eo loco ipse erat Pompeius. 
Mediam aciem Scipio cum legionibus syriacis tenebat. 
'Ciliciensis legio , conjuncta cum cohortibus hispanis, 
quas transductas ab Afranio docuimus, in dextro cornu 
erant collocate. Has firmissimas se habere Pompeius 
existimabat. Reliquas inter aciem mediam cornuaque in- 
terjecerat, numeroque cohortes cx expleverat. Hc erant 
millia xv : evocatorum circiter duo, que ex beneficia- 
riis superiorum exercituum ad eum convenerant; quae 
tota acie disperserat. Reliquas cohortes septem castris 
propinquisque castellis prasidio disposuerat. Dextrum 
cornu ejus rivus quidam impeditis ripis muniebat : quam 
ob causam cunctum equitatum, sagittarios funditores- 
que omnes , in sinistro cornu objecerat. 

LXXXIX. Cæsar, superius institutum servans , deci- 
mam legionem in dextro cornu, nonam in sinistro col- 
locaverat, tametsi erat dyrrachinis proeliis vehementer 
attenuata; et huic sic adjunxit octavam, ut pene unam 
ex duabus efficeret; atque alteram alteri presidio esse 
jusserat. Cohortes in acie Lxxx constitutas habebat, quee 
summa erat millium xxr. Cohortes duas castris presi- 
dio reliquerat. Sinistro cornu Antonium, dextro P. Syl- 
lam, media acie C. Domitium preposuerat : ipse contra 
Pompeium constitit. Simul, his rebus animadversis , 
quas demonstravimus, timens, ne a multitudine equi- 
tum dextrum cornu circumveniretur , celeriter ex tertia 
acie singulas cohortes detraxit, atque ex his quartam in- 

stituit equitatuique opposuit, et, quid fieri vellet, 
ostendit; monuitque, ejus diei victoriam in earum co- 
hortiuim virtute constare. Simul tertiz aciei totique exer- 
citui imperavit, ne injussu suo concurreret; se, quuin 
id fieri vellet, vexillo signum daturum. 

XC. Exercitum quum militari more ad pugnam co- 
hortaretur, suaque in eum perpetui temporis officia præ- 
dicaret, in primis commemoravit, « testibus se militibus 
uti posse, quanto studio pacem petiisset; quae per Vati- 
nium in colloquiis, que per A. Clodium cum Scipione 
egisset, quibus modis ad Oricum cum Libone de mitten- 
dis legatis contendisset : neque se unquam abuti mili- 
tum sanguine, neque rempublicam alterutro exercitu 
privare voluisse. » Hac habita oratione, exposcentibus 
militibus, et studio pugna ardentibus, tuba signum 
dedit. 

XCI. Erat Crastinus evocatus in exercitu Cesaris , 
qui superiore anno apud eum primum pilum in legione 
decima duxerat, vir singulari virtute. Hic, signo dato : 
« Sequimini me, inquit, manipulares mei qui fuistis, et 
vestro imperatori, quam constituistis, operam date. 
Unum hoc proelium superest; quo confecto, et ille suam 
dignitatem, et. nos nostram libertatem recuperabimus. » 
Simul respiciens Caesarem , « Faciam, inquit, hodie, im- 
perator, ut aut vivo mihi, aut mortuo gratias agas. » 
Haec quum dixisset, primus ex dextro cornu procucur- 
rit, atque eum electi milites circiter cxx voluntarii ejus- 
dem centuris sunt prosecuti. 

XCII. Inter duas acies tantum erat relictum spatii, 
ut salis esset ad concursum utriusque exercitus : sed 

Pompeius suis prædixerat, ut Cæsaris impetum excipe- 
rent, neve se loco moverent , aciemque ejus distrahi pa- 
terentur : idque admonitu C. Triarii fecisse dicebatur, 
ut primus excursus visque militum infringeretur , acies- 
que distenderetur, atque in suis ordinibus dispositi dis- . 
persos adorirentur : leniusque casura pila sperabat, in 
loco retentis militibus, quam si ipsi immissis telis oc- 
currissent : simul fore, ut, duplicato cursu, Caesaris 
milites exanimarentur, et lassitudine conficerentur. Quod 
nobis quidem nulla ratione factum a Pompeio videtur, 
propterea quod est quedam animi incitatio atque alacri- 
tas naturaliter innata omnibus, que studio pugna in- 
cenditur. Hanc non reprimere, sed augere imperatores 
debent ; neque frustra antiquitus institutum est , ut signa 
undique concinerent, clamoremque universi tollerent : 
quibus rebus et hostes terreri, et suos incitari existima- 
verunt. 

XCIII. Sed nostri milites, dato signo, quum infestis 
pilis procucurrissent, atque animadvertissent , non con- 
curri a Pompeianis, usu periti, ac superioribus pugnis 
exercitati, sua sponte cursum represserunt, et ad me- 
dium fere spatium constiterunt, ne consumptis viribus 
appropinquarent, parvoque intermisso temporis spatio , 
ac rursus renovato cursu, pila miserunt, celeriterque, 
ut erat preceptum a Cæsare , gladios strinxerunt. Neque 
vero Pompeiani huic rei defuerunt : nam et tela missa 
exceperunt, et impetum legionum tulerunt, et ordines 
conservaverunt, pilisque missis, ad gladios redierunt. 
Eodem tempore equites ab sinistro Pompeii cornu, ut 
erat imperatum, universi procucurrerunt, omnisque 

multitudo sagittariorum se profudit : quorum impetum 
noster equitatus non tulit, sed paulum loco motus ces- 
sit : equitesque Pompeiani hoc acrius instare, et se tur- 
matim explicare, aciemque nostram a latere aperto cir- 
. cuire ceperunt. Quod ubi Cæsar animum advertit , quarte 
aciei, quam instituerat sex cohortium numero, signum 
dedit. llli celeriter procucurrerunt, infestisque signis 
tanta vi in Pompeii equites impetum fecerunt, ut eorum 
nemo consisteret, omnesque conversi, non solum loco 
excederent, sed protinus incitati fuga montes altissimos 
peterent. Quibus submotis, omnes sagittarii funditores- 
que destituti , inermes, sine presidio, interfecti sunt. 
Eodem impetu cohortes sinistrum cornu, pugnantibus 
etiam tum ac resistentibus in acie Pompeianis, cir- 
cumierunt, eosque a tergo sunt adorti. 

XCIV. Eodem tempore tertiam aciem Casar, quz quiela 
fuerat, et se ad id tempus loco tenuerat , procurrere jussit. 
Ita, quum recentes atque integri defessis successissent, 
alii autem a tergo adorirentur, sustinere Pompeiani non 
potuerunt, atqueuniversi terga verterunt. Neque vero Cæ- 
sarem fefellit, quin ab iis cohortibus, quæ contra equi- 
tatum in quarta acie collocate essent , initium victoris 
oriretur , ut ipse in cohortandis militibus pronuntiaverat. 
Ab his enim primum equitatus est pulsus : ab iisdem 
factæ cædes sagittariorum atque funditorum : ab iisdem 
acies Pompeiana a sinistra parte erat circumita, atque 
initium fuge factum. Sed Pompeius, ut equitatum suum 
pulsum vidit, atque eam partem , cui maxime confide- 
bat , perterritam animum advertit, aliis diffisus , acie ex- 
cessit, protinusque se in castra equo contulit , et iis cen- 

turionibus, duos in statione ad pretoriam portam po- 
suerat , clare, ut milites exaudirent : « Tuemini , inquit, 
castra , et defendite diligenter, si quid durius acciderit : 
ego reliquas portas circumeo, et castrorum præsi- 
dia confirmo. » Hec quum dixisset, se in praetorium 
contulit, summae rei diffidens, et tamen eventum ex- 
spectans. 

XCV. Casar, Pompeianis ex fuga intra vallum com- 
pulsis, nullum spatium perterritis dare oportere æsti- 
mans , milites cohortatus est, ut beneficio fortunæ ute- 
rentur, castraque oppugnarent: qui, etsi magno estu 
fatigati (nam ad meridiem res erat perducta), tamen, 
ad omnem laborem animo parati, imperio paruerunt. 
Castra a cohortibus, que ibi presidio erant relictae, in- 
dustrie defendebantur, multo etiam acrius a Thracibus 
Barbarisque auxiliis. Nam qui acie refugerant milites, et 
animo perterriti , et lassitudine confecti , missis plerique 
armis signisque militaribus, magis de reliqua fuga, 
quam de castrorum defensione cogitabant. Neque vero 
diutius, qui in vallo constiterant, multitudinem telorum 
sustinere potuerunt; sed confecti vulneribus locum re- 
liquerunt, protinusque omnes, ducibus usi centurioni- 
bus tribunisque militum, in altissimos montes, qui ad 
castra pertinebant , confugerunt. 

XCVI. In castris Pompeii videre licuit triclinia strata, 
magnum argenti pondus expositum , recentibus cespiti- 
bus tabernacula constrata, L. etiam Lentuli et nonnul- 
lorum tabernacula protecta edera; multaque preterea , 
qua nimiam luxuriam et victorie fiduciam designarent : 
ut facile æstimari posset, nihil eos de eventu ejus diei 

timuisse, qui non necessarias conquirerent voluptates. 
At hi miserrimo ac potentissimo exercitui Cesaris luxu- 
riem objiciebant , cui semper omnia ad necessarium usum 
defuissent. Pompeius, jam quum intra vallum nostri ver- 
sarentur, equum nactus, detractis iusignibus impera- 
toriis, decumana porta se ex castris ejecit, protinusque 
equo citato Larissam contendit. Neque ibi constitit , sed 
eadem celeritate, paucos suos ex fuga nactus, nocturno 
itinere non intermisso, comitatu equitum triginta ad 
mare pervenit, navemque frumentariam conscendit; 
sepe, ut dicebatur, querens, tantum se opinionem fe- 
fellisse, ut, a quo genere hominum victoriam sperasset, 
ab eo, initio fuge facto, pæne proditus videretur. 
XCVII. Cæsar, castris potitus , a militibus contendit , 
ne, in preda occupati, reliqui negotii gerendi faculta- 
tem dimitterent. Qua re impetrata, montem opere cir- 
cumvenire instituit. Pompeiani, quod is mons erat sine 
, aqua, diffisi ei loco, relicto monte, universi ( juris ejus) 
Larissam versus se recipere coeperunt. Qua spe animad- 
versa, Cæsar copias suas divisit, partemque legionum 
in castris Pompeii remanere jussit, partem in sua castra 
remisit; quatuor secum legiones duxit, commodioreque 
itinere Pompeianis occurrere ccpit, et progressus mil- 
lia passuum sex, aciem instruxit. Qua re animadversa, 
Pompeiani in quodam monte constiterunt : hunc mon- 
tem flumen subluebat. Casar, milites cohortatus, etsi 
totius diei continenti labore erant confecti, noxque jam 
suberat , tamen munitione flumen a monte seclusit , ne 
noctu aquari Pompeiani possent. Quo jam perfecto 
opere, illi de deditione, missis legatis, agere cceperunt. 

Pauci ordinis senatorii, qui se cum iis conjunxerant, 
nocte fuga salutem petierunt. 

XCVIII. Cæsar prima luce omnes eos, qui in monte 
consederant, ex superioribus locis in planitiem descen- 
dere, atque arma projicere jussit. Quod ubi sine recu- 
satione fecerunt, passisque palmis, projecti ad terram, 
flentes ab eo salutem petierunt, consolatus consurgere 
jussit, et pauca apud eos de lenitate sua locutus, quo 
minore essent timore, omnes conservavit; militibusque 
suis commendavit , ne qui eorum violarentur, neu quid 
sui desiderarent. Hac adhibita diligentia, ex castris sibi 
legiones alias occurrere, et eas, quas secum duxerat, in- 
vicem requiescere , atque in castra reverti jussit ; eodem- 
que die Larissam pervenit. 

XCIX. In eo prolio non amplius cc milites desidera- 
vit; sed centuriones, fortes viros, circiter xxx amisit. 
Interfectus est etiam fortissime pugnans Crastinus, cujus 
mentionem supra fecimus, gladio in os adversum con- 
jecto. Neque id fuit falsum, quod ille, in pugnam profi- 
ciscens, dixerat : sic enim Cæsar existimabat , eo prelio 
excellentissimam virtutem Crestini fuisse, optimeque 
eum de se meritum judicabat. Ex Pompeiano exercitu 
circiter millia quindecim cecidisse videbantur : sed in 
deditionem venerunt amplius millia xxiv (namque etiam 
cohortes, quz presidio in castellis fuerant, sese Sylle 
dediderunt) : multi praterea in finitimas civitates refu- 
gerunt : signaque militaria ex prelio ad Cesarem sunt 
relata c.xxx , et aquile novem. L. Domitius, ex castris 
in montem refugiens , quum vires eum lassitudine defe- 
cissent, ab equitibus est interfectus. 

C. Eodem tempore D. Lælius cum classe ad Brundi- 
sium venit; eademque ratione, qua factum a Libone 
antea demonstravimus , insulam objectam portui brun- 
disino tenuit. Similiter Vatinius, qui Brundisio præerat, 
tectis instructisque scaphis, elicuit naves Lælianas; atque 
ex his longius productam unam quinqueremem, et mi- 
nores duas , in angustiis portus cepit , itemque per equi- 
tes dispositos aqua prohibere classiarios instituit. Sed 
Lælius, tempore anni commodiore usus ad navigandum, 
onerariis navibus Corcyra Dyrrachioque aquam suis sup- 
portabat, neque a proposito deterrebatur, neque ante 
prelium in Thessalia factum cognitum, aut ignominia 
amissarum navium , aut necessariarum rerum inopia, ex 
- portu insulaque expediri potuit. 

CI. Iisdem fere temporibus, Cassius cum classe Syro- 
rum, et Phoenicum, et Cilicum, in Siciliam venit : et 
quum esset Cesaris classis divisa in duas partes, et di- 
midiæ parti preesset P. Sulpicius prætor Vibone ad fre- 
tum , dimidie M. Pomponius ad Messanam , prius Cas- 
sius ad Messanam navibus advolavit , quam Pomponius 
de ejus adventu cognosceret; perturbatumque eum na- 
ctus, nullis custodiis, neque ordinibus certis, magno 
vento et secundo completas onerarias naves teda, et 
pice , et stupa, reliquisque rebus, qua sunt ad incendia, 
in Pomponianam classem immisit, atque omnes naves 
incendit xxxv, e quibus erant xx constrate : tantusque 
eo facto timor incessit, ut, quum esset legio presidio 
Messane, vix oppidum defenderetur : et, nisi eo ipso 
tempore quidam nuntii de Cesaris victoria per disposi 
tos equites essent allati, existimabant plerique futurum 

fuisse uti amitteretur : sed opportunissime nuntiis alla- 
tis, oppidum fuit defensum , Cassiusque ad Sulpicianam 
inde classem profeetus est Vihonem ; applicatisque nostris 
ad terram navibus, propter eumdem timorem pari atque 
ante ratione egerunt. Cassius secundum nactus ventum, 
onerarias naves circiter XL, preparatas ad incendium, 
immisit , et flamma ab utroque cornu comprehensa , na- 
ves sunt combuste v. Quumque ignis magnitudine venti 
latius serperet, milites, qui ex veteribus legionibus erant 
relicti presidio navibus, ex numero agrorum, ignomi- 
niam non tulerunt; sed sua sponte naves conscende- 
runt, et a terra solverunt, impetuque facto in. Cassia- 
nam classem, quinqueremes duas, in quarum altera erat 
Cassius , ceperunt : sed Cassius, exceptus scapha, refu- 
git : preterea due sunt deprehense triremes. Neque 
multo post de proelio facto in Thessalia cognitum est, 
ut ipsis Pompeianis fides fieret : nam ante id tempus 
fingi a legatis amicisque Cesaris arbitrabantur. Quibus 
rebus cognitis , ex iis locis Cassius cum classe discessit. 

CII. Casar, omnibus rebus relictis, persequendum 
sibi Pompeium existimavit, quascunque in partes ex 
fuga se recepisset , ne rursus copias comparare alias, et 
bellum renovare posset : et quantumcunque itineris 
equitatu efficere poterat, quotidie progrediebatur; legio- 
nemque unam minoribus itineribus subsequi jussit. Erat 
edictum Pompeii nomine Amphipoli propositum, uti 
omnes ejus provincie juniores , Greci civesque romani, 
jurandi causa convenirent; sed, utrum avertende suspi- 
cionis causa Pompeius proposuisset, ut quam diutissime 
longioris fuga consilium occultaret , an novis dilectibus, 

si nemo premeret , Macedoniam tenere conaretur, exi- 
stimari non poterat. Ipse ad anchoram una nocte constitit , 
et vocatis ad se Amphipoli hospitibus, et pecunia ad ne- 
cessarios sumptus corrogata, cognito Cæsaris adventu, 
ex eo loco discessit , et Mytilenas paucis diebus venit. Bi- 
duum tempestate retentus, navibusque aliis additis ac- 
tuariis, in Ciliciam atque inde Cyprum pervenit. Ibi 
cognoscit, consensu omnium Antiochensium civiumque 
romanorum , qui illic negotiarentur, arcem captam esse, 
excludendi sui causa , nuntiosque dimissos ad eos, qui 
se ex fuga in finitimas civitates recepisse dicerentur, ne 
Antiochiam adirent : id si fecissent , magno eorum ca- 
pitis periculo futurum. Idem hoc L. Lentulo, qui supe- 
riore anno consul fuerat, et P. Lentulo consulari, ac 
nonnullis aliis acciderat Rhodi : nam quicunque ex fuga 
Pompeium sequerentur, atque in insulam venissent, op- 
pido ac portu recepti non erant : missisque ad eos nun- 
tiis, ut ex iis locis discederent, contra voluntatem suam 
naves solverunt. Jamque de Cesaris adventu fama ad 
civitates perferebatur. - | j 

. CIII. Quibus cognitis rebus , Pompeius, deposito ad- 
eunde Syrie consilio, pecunia societatis sublata , et a 
quibusdam privatis sumpta , eris magno pondere ad mi- 
litarem usum in naves imposito, duobusque millibus 
hominum armatis, partim quos ex familiis societatum 
delegerat , partim a negotiatoribus coegerat, quosque ex 
suis quisque ad hanc rem idoneos existimabat, Pelusium 
pervenit. Ibi casu rex erat Ptolemæus, puer etate, ma- 
gnis copiis, cum sorore Cleopatra gerens bellum; quam 
paucis ante mensibus per suos propinquos atque amicos 

ab ejus castris distabant. Ad eum Pompeius misit , ut 
pro hospitio atque amicitia patris Alexandria recipere- 
tur, atque illius opibus in calamitate tegeretur. Sed , qui 
ab eo missi erant, confecto legationis officio, liberius 
cum militibus regis colloqui ceperunt, eosque hortari, 
ut suum officium Pompeio prestarent , neve ejus fortu- 
. nam despioerent. In hoc erant numero complures Pom- 
peii milites, quos, ex ejus exercitu acceptos in Syria, 
Gabinius Alexandriam transduxerat , belloque confecto, 
apud Ptolemeum , patrem pueri, reliquerat. 

CIV. His tunc cognitis rebus, amici regis, qui pro- 
pter etatem ejus in procuratione erant regui, sive timore 
adducti, ut postea predicabant , ne, sollicitato exercitu 
regio, Pompeius Alexandriam /Egyptumque occuparet , 
sive despecta ejus fortuna, ut plerumque in calamitate 
ex amicis inimici exsistunt, iis, qui erant ab eo missi , 
palam liberaliter responderunt, eumque ad regem venire 
: jusserunt: ipsi, clam consilio inito, Achillam, præfe- 
ctum regium , singulari hominem audacia , et L. Septi- 
mium , tribunum militum , ad interficiendum Pompeium 
miserunt. Ab his liberaliter ipse appellatus, et quadam 
notitia Septimii productus , quod bello predonum apud 
eum ordinem duxerat , naviculam parvulam conscendit 
cum paucis suis; et ibi ab Achilla et Septimio interfici- 
tur. Item L. Lentulus comprehenditur ab rege, et in . 
custodia necatur. i 

CV. Cæsar, quum in Asiam venisset, repeyiebat ,' 
T. Ampium conatum esse tollere pecunias Epheso ex fano 
Diane , ejusque rei causa senatores omnes ex provincia 

evocasse , ut iis testibus in summa pecuniz uteretur; sed 
interpellatum adventu Ceesaris profugisse. Ita duobus 
temporibus ephesie pecunie Cesar auxilium tulit. Item 
constabat, Elide in templo Minerve, repetitis atque 
enumeratis diebus, quo die prelium secundum fecisset 
Cæsar, simulacrum Victorie , quod ante ipsam Miner- 
vam collocatum erat, et ante ad simulacrum Minervae 
spectabat, ád valvas se templi limenque convertisse. 
Eodemque die Antiochie in Syria bis tantus exercitus 
clamor, et signorum sonus exauditus est, ut in muris 
armata civitas discurreret. Hoc idem Ptolemaide accidit. 
Pergami in occultis ac remotis templi, quo preter sa- 
cerdotes adire fas non est , quz Graci vta appellant, 
tympana sonuerunt. Item Trallibus in templo Victoriz, 
ubi Caesaris statuam consecraverant , palma per eos dies 
in tecto inter coagmenta ap in pavimento exstitisse 
ostendebatur. 

CVI. Cæsar, paucos dies in Asia moratus, quum au- 
disset Pompeium Cypri visum, conjectans, eum in 
JEgyptum iter habere, propter necessitudines regni re- 
liquasque ejus loci opportunitates , cum legionibus, una, 
quam ex Thessalia se sequi jusserat , et altera, quam ex 
Achaia a Q. Fufio legato evocaverat , equitibusque nccc, 
et navibus longis rhodiis x, et asiaticis paucis, Alexan- 
driam pervenit. In his erant legionibus hominum tria 
millia cc : reliqui, vulneribus ex proeliis, et labore ac 
'magnitudine itineris confecti, consequi non potuerant. 
Sed Cesar, confisus fama rerum gestarum , infirmis auxi- : 
liis proficisci non dubitaverat, atque omnem sibi locum 
tutum fore existimabat. Alexandrie de Pompeii morte 

cognoscit : atque ibi primum e navi egrediens clamorem 
militum audit, quos rex in oppido presidii causa reli- 
querat , et concursum ad se fieri videt , quod fasces ante- 
ferrentur. In hoc omnis multitudo majestatem regiam 
minui preedicabat. Hoc sedato tumultu , crebræ continuis 
diebus ex concursu multitudinis concitationes fiebant, 
compluresque milites hujus urbis omnibus partibus in- 
terficiebantur. 

CVIÍ. Quibus rebus animadversis , legiones sibi alias 
ex Asia adduci jussit, quas ex Pompeianis militibus 
confecerat : ipse enim necessario Etesiis tenebatur, qui 
Alexandria navigantibus sunt adversissimi venti. Inte- 
rim controversias regum ad populum romanum, et ad 
se, quod esset consul, pertinere existimans, atque eo 
magis officio suo convenire, quod superiore consulatu , 
cum patre Ptolemæo, et lege et S. C. societas erat facta, 
ostendit sibi placere, regem Ptolemæum , atque soro- 
rem ejus Cleopatram exercitus , quos haberent , dimit- 
tere , et.de controversiis jure apud se potius, quam in- 
ter se armis disceptare. 

CVIII. Erat in procuratione regni propter statem 
pueri nutricius ejus, eunuchus, nomine Pothinus. Is 
primum inter suos queri atque indignari ccpit, regem 
ad dicendam causam evocari : deinde adjutores quos- 
dam , conscios sui, nactus ex regis amicis, exercitum a 
Pelusio clam Alexandriam evocavit, atque eumdem 
Achillam, cujus supra meminimus, omnibus copiis præ- 
fecit. Hunc, incitatum suis, et regis inflatum pollicita- 
tionibus , que fieri vellet, litteris nuntiisque edocuit. In 
testamento Ptolemzi patris heredes erant scripti ex duo- 

bus filiis major, et ex duabus ea, quæ etate antecedebat. 
Hac uti fierent, per omnes deos, perque federa , quae 
Rom: fecisset, eodem testamento Ptolemæus populum 
romanum obtestabatur. Tabule testamenti una per le- 
gatos ejus Romam erant allatae, ut in ærario ponerentur 
( he quum propter publicas occupationes poni non po- 
tuissent , apud Pompeium sunt depositi); altere , eo- 
dem exemplo, relicte atque obsignate Alexandri pro- 
ferebantur. 

CIX. De his rebus quum ageretur apud Casarem, 
isque maxime vellet, pro communi amico atque arbitro 
controversias regum componere, subito exercitus regius 
equitatusque omnis venire Alexandriam nuntiatur. Cæ- 
saris copie nequaquam erant tante , ut eis, extra oppi- 
dum si esset dimicandum, confideret. Relinquebatur, ut 
se suis locis oppido teneret, consiliumque Achille co- 
gnosceret. Milites tamen omnes in armis esse jussit, re- 
gemque hortatus est, ut ex suis necessariis, quos habe- 
ret maxima auctoritatis, legatos ad Achillam mitteret, 
et, quid esset sua voluntatis, ostenderet. A quo missi 
Dioscorides et Serapion , qui ambo legati Rome fuerant, 
magnamque apud patrem Ptolemaeum auctoritatem ha- 
buerant, ad Achillam pervenerunt. Quos ille, quum in 
conspectum ejus venissent, prius, quam audiret, aut, 
cujus rei causa missi essent, cognosceret , corripi ac in- 
terfici jussit : quorum alter accepto vulnere occupatus, 
per suos pro occiso sublatus , alter interfectus est. Quo 
facto, regem ut in sua potestate haberet , Cæsar effecit, 
magnamque- regium nomen apud suos auctoritatem ha- 
bere existimans , et ut polius privato paucorum et la- 

tronum , quam regio consilio, susceptum bellum vide- 
retur. | 

CX. Erant cum Achilla copie, ut neque numero, 
neque genere hominum, neque usu rei militaris contem- 
nende viderentur : millia enim xx in armis habebat. Hæ 
constabant ex Gabinianis militibus, qui Jam in consue- 
tudinem alexandrine vite ac licentie venerant, et no- 
men disciplinamque populi romani dedidicerant, uxo- 
resque duxerant, ex quibus plerique liberos habebant. 
Huc accedebant collecti ex predonibus latronibusque 
' Syrie Cilicieque provincie, finitimarumque regionum. 
Multi preterea capitis damnati exsulesque convenerant : 
fugitivisque omnibus nostris certus erat Alexandrie re- 
ceptus, certaque vita conditio, ut, dato nomine, mili- 
tum essent numero : quorum si quis a domino prehen- 
deretur, concursu militum eripiebatur, qui vim suorum, 
quod in simili culpa versabantur, ipsi pro suo periculo 
defendebant. Hi regis amicos ad mortem deposcere , hi 
bona locupletum diripere stipendii augendi causa, regis 
domum obsidere, regno expellere, alios arcessere, ve- 
tere quodam alexandrini exercitus instituto, consueve- 
rant. Erant preterea equitum millia duo. Inveteraverant 
hi omnes compluribus Alexandrie bellis, Ptolemeum 
patrem in regnum reduxerant, Bibuli filios duos inter- 
fecerant , bella cum JEgyptiis gesserant. Hunc usum rei 
, militaris habebant. 

CXI. His copiis fidens Achillas, paucitatemque mili- 
tum Cesaris despiciens, occupabat Alexandriam, præ- 
ter eam oppidi partem , quam Cæsar cum militibus tene- 

bat, primo impetu domum ejus irrumpere conatus : 

sed Cæsar, dispositis per vias cohortibus, impetum ejus 
sustinuit. Eodem tempore pugnatum est ad portum; ac 
longe maximam ea res attulit dimicationem. Simul 
enim, diductis copiis, pluribus viis pugaabatur, et 
magna multitudine naves longas occupare hostes cona- 
bantur, quarum erant quinquaginta auxilio misse ad 
Pompeium, proelioque in Thessalia facto, domum redie- 
rant. Ille triremes omnes et quinqueremes erant, aptze 
instructeque omnibus rebus ad navigandum. Preeter has, 
due et viginti, quæ presidii causa Alexandrie esse con- 
sueverant , constratæ omnes : quas si occupavissent, 
classe Cesari erepta , portum ac mare totum in sua po- - 
testate haberent, commeatu auxiliisque Caesarem prohi- 
berent. Itaque tanta est contentione actum, quanta agi 
debuit, quum illi celerem in ea re victoriam, hi salutem 
suam consistere viderent. Sed rem obtinuit Cesar; om- 
 nesque eas naves, et reliquas, qui erant in navalibus, 
incendit, quod tam latetueri tam parva manu non po- 
terat; confestimque ad Pharum navibus milites exposuit. 
CXII. Pharus est in insula turris, magna altitudine, 
mirificis operibus exstructa, que nomen ab insula ac- 
cepit. Haec insula, objecta Alexandrie, portum efficit : 
sed a superioribus regibus in longitudinem passuum 
DCCCC in mare jactis molibus, angusto itinere et ponte 
cum oppido conjungitur. In hac sunt insula domicilia 
JEgyptiorum, et vicus, oppidi magnitudine : queque 
ubique naves imprudentia aut tempestate paululum suo 
cursu decesserint, has more praedonum diripere consue- 
verunt. lis autem invitis, a quibus Pharus tenetur, non 
potest esse, propter angustias, navibus introitus in por- 

tum. Hoc lum veritus Caesar, hostibus in. pugna occu- 
patis, militibusque expositis, Pharum apprehendit, at- 
que ibi præsidium posuit. Quibus est rebus effectum, ut 
tuto frumentum auxiliaque navibus ad eum supportari 
possent. Dimisit enim circum omnes propinquas regio- 
nes , atque inde auxilia evocavit. Reliquis oppidi partibus 
sic est pugnatum, ut zequo proelio discederetur, et neu- 
tri pellerentur (id efficiebant angustiz loci) : paucisque 
utrinque interfectis, Cæsar, loca maxime necessaria 
complexus, noctu praemunit. Hoc tractu oppidi pars erat 
regie exigua, in quam ipse habitandi causa initio erat 
inductus, et theatrum, conjunctum domui, quod arcis 
tenebat locum, aditusque habebat ad portum, et ad re- 
liqua navalia. Has munitiones insequentibus auxit die- 
bus, ut pro muro objeclas haberet, neu dimicare invi- 
tus cogeretur. Interim filia minor Ptolemaei regis, va- 
cuam possessionem regni sperans, ad Achillam sese ex 
regia transjecit, unaque bellum administrare ccpit. Sed 
celeriter est inter eos de principatu controversia orla; 
qua res apud milites largitiones auxit : magnis enim 
jacturis sibi quisque eorum animos conciliabat. Hac 
dum apud hostes geruntur, Pothinus , nutricius pueri , 
et procurator regni, in parte Caesaris, quum ad Achil- 
lam nuntios mitteret, hortareturque, ne a negotio de- 
sisteret, neve animo deficeret, indicatis deprehensisque 
internuntiis, a Cesare est interfectus. Hac initia belli 
alexandrini fuerunt. 

I. Berzo alexandrino conflato, Cæsar Rhodo atque ex 
Syria Ciliciaque omnem classem arcessit; Creta sagitta- 
rios, equites ab rege Nabatæorum Malcho evocat; tor- 
menta undique conquiri, et frumentum mitti, auxiliaque 
adduci jubet. Interim munitiones quotidie operibus au- 
gentur, atque omnes oppidi partes, que minus firme 
esse viderentur, testudinibus atque musculis aptantur : 
ex edificiis autem per foramina in proxima edificia arie- 
tes immittuntur, quantumque aut ruinis dejicitur, aut 
per vim recipitur loci, in tantum munitiones proferun- 
tur. Nam incendio fere tuta est Alexandria, quod sine 
contignatione ac materia sunt ædificia, et structuris at- 
que fornicibus continentur, tectaque sunt rudere, aut 
pavimentis. Casar maxime studebat, ut, quam angu- 
stissimam partem oppidi palus a meridie interjecta effi- 
ciebat , hanc operibus vineisque agendis ab reliqua parte 
urbis excluderet, illud spectans, primum, ut, quum 
H. II 

esset in duas partes urbs divisa, acies uno consilio atque 
imperio administraretur; deinde, ut laborantibus suc- 
curri, atque ex altera oppidi parte auxilium ferri posset; 
in primis vero, ut*iqua pabuloque abundaret; quarum 
alterius rei copiam. exiguam, alterius nullam omnino 
facultatem habebat; quod utrumque palus large prebere 
poterat. | 

II. Neque vero Alexandrinis in gerendis negotiis 
cunctatio ulla aut mora inferebatur. Nam in omnes 
partes, per quas fines ægyptii regnumque pertinet, lega- 
tos conquisitoresque, dilectus habendi causa, miserant, 
magnumque numerum in oppidum telorum atque tor- 
mentorum convexerant , et innumerabilem multitudinem 
adduxerant. Nec minus in urbe maxime armorum erant 
institute officina. Servos preterea puberes armaverant , 
quibus domini locupletiores victum quotidianum sti- 
pendiumque prebebant. Hac multitudine disposita , mu- 
nitiones semotarum partium tuebantur; veteranas co- 
hortes vacuas in celeberrimis urbis locis habebant , ut, 
quacunque regione pugnaretur, integris viribus ad auxi- 
lium ferendum opportuna essent. Omnibus viis atque 
angiportis triplicem vallum obduxerant; erat autem qua- 
drato exstructus saxo, neque minus xr pedes altitudinis 
habebat : queque partes urbis inferiores erant , has altis- 
simis turribus denorum tabulatorum munierant. Preterea 
alias ambulatorias totidem tabulatorum confixerant ; sub- 
jectisque eas rotis , funibus jumentisque objectis, direc- 
tis plateis in quamcunque erat visum partem movebant. 

Hi. Urbs fertilissima et copiosissima omnium rerum 
apparatus suggerebat. Ipsi homines , ingeniosissimi atque 

acutissimi, que a nobis fieri viderant, ea solertia effi- 
ciebant, ut nostri illorum opera imitari viderentur; et 
sua sponte multa reperiebant , unoque tempore et no- 
stras munitiones infestabant, et suas defendebant : atque 
hac principes in conciliis concionibusque agitabant , 
« populum romanum paulatim in consuetudinem ejus re- 
gni occupandi venire : paucis annis antea Gabinium cum 
exercitu fuisse in /Egypto; Pompeium se ex fuga eodem 
recepisse; Cesarem venisse cum copiis; neque morte 
Pompeii quidquam profectum , quo minus Cesar apud 
se cominoraretur : quem si non expulissent , futuram ex 
regno provinciam : idque agendum mature : namque 
eum, interclusum tempestatibus propter anni tempus, 
recipere transmarina auxilia non posse. » 

IV. Interim dissensione orta inter Achillam, qui vete- 
rano exercitui praeerat, et Ársinoen, regis Ptolemaei mi- 
norem filiam, ut supra demonstratum est, quum uterque 
utrique insidiaretur, et summam imperii ipse obtinere 
vellet , preoccupat Arsinoe per Ganymedem eunuchum, 
nutricium suum , atque Áchillam interficit. Hoc occiso, 
ipsa sine ullo socio et custode omne imperium obtine- . 
bat ; exercitus Ganymedi transditur : is , suscepto officio, 
largitionem in milites auget, reliqua pari diligentia ad- 
ministrat. 

V. Alexandria est fere tota suffossa , specusque habet 
ad Nilum pertinentes, quibus aqua in privatas domos 
inducitur, que paulatim spatio temporis liquescit ac 
subsidit. Hac uti domini edificiorum atque eorum fa- 
milie consueverunt : nam que flumine Nilo fertur, adeo 
est limosa atque turbida, ut multos variosque morbos 

II. 

efficiat : sed ea plebes ac multitudo contenta est neces- 
sario , quod fons urbe tota nullus est. Hoc tamen flumen 
in ea parte urbis erat, quz ab Alexandrinis tenebatur. 
Quo facto est admouitus Ganymedes, posse nostros 
aqua intercludi ; qui, distributi munitionum tuendarum 
causa, vicatim ex privatis edificiis, specubus ac puteis 
extracta aqua utebantur. 

VI. Hoc probato consilio, magnum ac difficile opus 
aggreditur. Interseptis enim specubus, atque omnibus 
urbis partibus exclusis, que ab ipso tenebantur, aque 
magnam vim ex mari rotis ac machinationibus expri- 
mere contendit. Hanc locis superioribus fundere in par- 
tem Cesaris non intermittebat ; quamobrem salsior 
paulo prater consuetudinem aqua trahebatur ex proxi- 
mis edificiis, magnamque hominibus admirationem præ- 
bebat , quam ob causam id accidisset : nec satis sibi ipsi 
credebant, quum se inferiores ejusdem generis ac sapo- 
ris aqua dicerent uti, atque ante consuessent : vulgoque 
inter se conferebant , et degustando , quantum inter se 
differrent aqua , cognoscebant. Parvo vero temporis spa- 
tio, hac propior bibi omnino non poterat; illa inferior 
corruptior jam salsiorque reperiebatur. 

VII. Quo facto dubitatione sublata, tantus incessit 
timor, ut ad extremum casum periculi omnes deducti 
viderentur, atque alii morari Cesarem dicerent, quin 
naves conscendere juberet; alii multo graviorem exti- 
mescerent casum , quod neque celari Alexandrinis pos- 
sent in apparanda fuga, quum tam parvo spatio dista- 
rent ab ipsis, neque, illis imminentibus atque insequen- 
tibus, ullus in naves receptus daretur. Erat autem magna 

multitudo oppidanorum in parte Cesaris, quam domi- 
ciliis ipsorum non moverat, quod ea se fidelem palam 
nostris esse simulabat, et descivisse a suis videbatur; ut , 
si mihi defendendi essent Alexandrini, quod neque fal- 
laces essent, neque temerarii, multa oratio frustra ab- 

sumeretur. Quum vero uno tempore et natio eorum et | 
natura cognoscatur, aptissimum esse boc genus ad pro- 
ditionem , nemo dubitare potest. 

VIIT. Cesar suorum timorem consolatione et ratione 
minuebat. Nam « puteis fossis aquam dulcem posse re- 
periri affirmabat : omnia enim litora naturaliter aquae 
dulcis venas habere. Quod si alia esset litoris ægyptii 
natura, atque omnium reliquorum, tamen, quoniam 
mare libere tenerent, neque hostes classem haberent, 
prohiberi sese non posse, quo minus quotidie aquam 
navibus peterent, vel a sinistra parte a Paretonio, vel 
a dextra ab insula; qua diverse navigationes nunquam 
uno tempore adversis ventis precluderentur. Fuge vero 
nullum esse consilium non solum iis , qui primam digni- 
tatem haberent, sed ne iis quidem, qui nihil, preter- 
quam de vita, cogitarent : magno negotio impetus ho- 
stium adversos ex munitionibus sustineri ; quibus relictis, 
nec loco nec numero pares esse posse : magnam autem 
moram et difficultatem ascensum in naves habere, præ- 
sertim ex scaphis : summam esse contra in Alexandrinis 
velocitatem locorumque et ædificiorum notitiam : hos, 
precipue in victoria insolentes, pracursuros, et loca 
excelsiora atque edificia occupaturos ; ita fuga navibus- 
que nostros prohibituros : proinde ejus consilii oblivis- 
cerentur, atque omni ratione esse vincendum cogitarent. » 

IX. Hac oratione apud suos habita, atque omnium 
mentibus excitatis , dat centurionibus negotium, ut, re- 
liquis operibus intermissis, ad fodiendos puteos animum 
conferant , neve quam partem nocturni temporis inter- 
mittant. Quo suscepto negotio, atque omnium animis ad 
laborem incitatis, magna una nocte vis aqua dulcis in- 
venta est. Ita operosis Alexandrinorum machinationibus 
maximisque conatibus non longi temporis labore occur- 
sum est. Eo biduo legio xxxvir ex dedititiis Pompeianis 
militibus, cum frumento, armis, telis, tormentis , im- 
posita in naves a Domitio Calvino, ad litora Africe, 
paulo supra Alexandriam, delata est. Hæ naves Euro, 
qui multos dies continenter flabat, portum capere pro- 
hibebantur : sed loca sunt egregia omni illa regione ad 
tenendas ancoras. Hi quum diu retinerentur, atque aqua 
inopia premerentur, navigio actuario Cesarem faciunt 
certiorem. 

X. Cæsar, ut per se consilium caperet, quid facien- 
dum videretur, navim conscendit, atque omnem classem 
se sequi jussit, nullis nostris militibus impositis, quod, 
quum longius paulo discederet, munitiones nudare nole- 
bat. Quumque ad eum locum accessisset , qui appellatur 
Chersonesus, aquandique causa remiges in terram ex- 
posuisset , nonnulli ex eo numero, quum longius a na- 
vibus praedatum processissent,, ab equitibus hostium sunt 
excepti : ex iis cognoverunt, Cæsarem ipsum in classe 
venisse, nec ullos milites in navibus habere. Qua re 
comperta, magnam sibi facultatem fortunam obtulisse 
bene gerendæ rei crediderunt. Itaque naves omnes, quam 
paratas habuerant ad navigandum, propugnatoribus in- 

struxerunt, Cæsarique redeunti cum classe occurrerunt ; 
qui duabus de causis eo die dimicare nolebat , quod et 
nullos milites in navibus habebat , et post horam x diei 
res agebatur, nox autem allatura videbatur majorem 
fiduciam illis, qui locorum notitia confidebant : sibi 
etiam hortandi suos auxilium defuturum, quod nulla 
satis idonea esset hortatio, que neque virtutem posset 
notare, neque inertiam. Quibus de causis naves, quas 
potuit, Cæsar ad terram detrahit, quem in locum illos 
successuros non existimabat. 

XI. Erat una navis rhodia in dextro Cesaris cornu , 
longe ab reliquis collocata. Hanc conspicati hostes non 
tenuerunt sese, magnoque impetu quatuor ad eam con- 
strate naves, et complures apertæ, contenderunt. Cui 
coactus est Cesar ferre subsidium , ne turpem in con- 
spectu contumeliam acciperet; quanquam si quid gra- 
vius illis accidisset, merito casurum judicabat. Proelium 
commissum est magna contentione Rhodiorum : qui 
quum in omnibus dimicationibus et scientia et virtute 
preesstitissent , tum maxime illo tempore totum onus sus- 
tinere non recusabant, ne quod suorum culpa detrimen- 
tum acceptum videretur. Ita proelium secundissimum est 
factum. Capta est una hostium quadriremis, depressa 
est altera : dein due omnibus epibatis nudatæ : magna 
preterea multitudo in reliquis navibus propugnatorum 
est interfecta. Quod nisi nox prolium diremisset , tota 
classe hostium Cæsar potitus esset. Hac calamitate per- 
territis hostibus, adverso vento leniter flante, naves one- 
rarias Cesar remulco victricibus suis navibus Alexan- 
driam deducit. 

XIL Eo detrimento adeo sunt fracti Alexandrini , 
quum jam non virtute propugnatorum, sed scientia 
classiariorum se victos viderent ,.... quibus et superiori- 
bus locis sublevabantur, ut ex ædificiis defendi possent; 
et materiam cunctam objicerent, quod nostre classis 
oppugnationem etiam ad terram verebantur. Iidem, pos- 
teaquam Ganymedes in concilio confirmavit , sese et eas, 
que essent amisse, restituturum , et numerum adauctu- 
rum , magna spe et fiducia veteres reficere naves, accu- 
ratiusque huic rei studere atque inservire instituerunt : 
ac tametsi amplius cx navibus longis in portu navali- 
busque amiserant, non tamen reparandz classis cogi- 
tationem deposuerunt : videbant enim , non auxilia Cæ- 
sari, non commeatus supportari-posse, si classe ipsi 
valerent. Preterea nautici homines, urbis et regio- 
nis maritime, quotidianoque usu a pueris exercitati, 
ad naturale ac domesticum bonum refugere cupiebant, 
et quantum parvulis navigiis profecissent, sentiebant. 
Itaque omni studio ad parandam classem incubuerunt. 

XIII. Erant omnibus ostiis Nili custodie exigendi. 
portorii causa dispositae. Naves veteres erant in occultis 
regie navalibus, quibus multis annis ad navigandum 
non erant usi. Has reficiebant ; illas Alexandriam revo- 
- cabant. Deerant remi; porticus, gymnasia, edificia pu- 
blica detegebant, asseres remorum usum obtinebant : 
aliud naturalis solertia, aliud urbis copia subministra- 
bat. Postremo non longam navigationem parabant, sed 
presentis temporis necessitati serviebant, et in ipso portu 
confligendum videbant. Itaque paucis diebus, contra om- 
nium opinionem, quadriremes xxu, quinqueremes v 

confecerunt. Ad has minores apertasque complures adje- 
cerunt, et in portu periclitati remigio, quid quaque 
earum efficere posset, idoneos milites imposuerunt, se- 
que ad confligendum omnibus rebus paraverunt. Cesar 
rhodias naves 1x habebat (nam , x missis, una in cursu 
litore ægyptio defecerat), ponticas vur, lycias v, ex 
Asia xir. Ex his quinqueremes v erant, et quadriremes x : 
reliquie infra hanc magnitudinem, et plereque aperte. 
Tamen virtute militum confisus , cognitis hostium copiis , 
se ad dimicandum parabat. 

XIV. Postquam eo ventum est, ut sibi uterque eo- 
rum confideret, Cæsar Pharon classe circumvehitur , ad- 
versasque naves hostibus constituit ; in dextro cornu 
rhodias collocat, in sinistro ponticas. Inter has spa- 
tium cp passuum relinquit, quod satis esse ad explican- 
das naves videbatur. Post hunc ordinem reliquas naves 
subsidio distribuit : que quamque earum sequatur, et 
cui subveniat, constituit atque imperat. Non dubitanter 
Alexandrini classem producunt atque instrüunt : in 
fronte collocant xxi; reliquas subsidiarias iu secundo 
ordine constituunt. Magnum preterea numerum mino- 
rum navigiorum et scapharum producunt cum malleolis 
ignibusque, si quid ipsa multitudo, et clamor, et flamma, 
nostris terroris afferre possent. Erant inter duas classes 
vada transitu angusto, qui pertinent ad regionem Afri- 
cæ (sic enim praedicant, partem esge Alexandrie dimi- 
diam Africe), satisque diu inter ipsos est exspectatum, 
ab utris transeundi fieret initium ; propterea quod, eis qui 
intrassent , et ad explicandam classem, et ad receptum, 
si durior accidisset casus , impeditiores fore videbantur. 

- XV. Rhodiis navibus praerat Euphranor , animi ma- 
guitudine ac virtute magis cum nostris hominibus, quam 
cum Gracis, comparandus. Hic ob notissimam scientiam, 
atque animi magnitudinem , delectus est ab Rhodiis, qui 
imperium classis obtineret. Qui, ubi Cesaris animum 
advertit : « Videris mihi, inquit, Casar, vereri, si hzc 
vada primis navibus intraveris, ne prius dimicare coga- 
ris, quam reliquam classem possis explicare. Nobis rem 
committe : nos prelium sustinebimus ( neque tuum ju- 
dicium fallemus ), dum reliqui subsequantur. Hos qui- 
dem diutius in nostro conspectu gloriari, magno nobis 
et dedecori et dolori est. » Cesar illum adhortatus, at- 
que omnibus laudibus prosecutus, dat signum pugne. 
Progressas ultra vadum 1v rhodias naves circumsistunt 
Alexandrini, atque in eas impetum faciunt. Sustinent 
illi, atque arte solertiaque se explicant : ac tantum doc- 
trina potuit, ut in dispari numero nulla transversa hosti 
objiceretur, nullius. remi detergerentur, sed semper ve- 
nientibus adverse occurrerent. Interim sunt relique sub- 
secuta. Tum necessario discessum ab arte est, propter 
angustias loci, atque omne certamen in virtute consti- 
tit. Neque vero Alexandrie fuit quisquam, aut nostro- 
rum aut oppidanorum, qui aut in opere, aut in oppu- 
gnatione occupatum animum haberet, quin altissima 
tecta peteret, atque ex omni prospectu locum specta- 
culo caperet, precibusque et voto victoriam suis ac diis 
immortalibus exposceret. | 

XVI. Minime autem par erat proelii certamen. No- 
stris enim prorsus neque terra neque mari effugium da- 
batur victis, omniaque victoribus erant futura in incerto : 

illi si superassent navibus, omnia tenerent; si inferiores 
fuissent, reliquam tamen fortunam periclitarentur. Si- 
mul illud grave ac miserum videbatur, perpaucos de 
summa rerum ac de salute omnium decertare : quorum 
si qui aut animo aut virtute cessisset , reliquis etiam esset 
cavendum, quibus pro se pugnandi facultas non fuisset. 
Hec superioribus diebus stpenumero Cæsar suis expo- 
suerat, ut hoc majori animo contenderent , quod omnium 
salutem sibi commendatam viderent. Eadem suum quis- 
que contubernalem , amicum, notum prosequens erat 
obtestatus, ne suam atque omnium falleret opinionem, 
quorum judicio delectus ad pugnam proficisceretur. Ita- 
que hoc animo est decertatum, ut neque maritimis nauti- 
cisque solertia atque ars praesidium ferret ; neque nu- 
mero navium prestantibus multitudo prodesset, neque 
electi ad virtutem ex tanta multitudine hostium viri vir- 
tuti nostrorum possent adæquari, Capitur hoc proelio 
quinqueremis una et biremis cum defensoribus remigi- 
busque, et deprimuntur tres, nostris incolumibus om- 
nibus : relique propinquam fugam ad oppidum capiunt, 
quas protexerunt ex molibus atque edificiis imminenti- 
bus , et nostros adire propius prohibuerunt. 

XVII. Hoc ne sibi sepius accidere posset, omni ra- 
tione Cæsar contendendum existimavit , ut insulam , mo- 
lemque ad insulam pertinentem, in suam redigeret po- 
testatem : perfectis enim magna ex parte munitionibus 
in oppido, et illam et urbem uno tempore tentari posse 
confidebat. Quo capto consilio, cohortes x, et levis ar- 
mature electos, quos idoneos ex equitibus gallis arbi- 
trabatur, in navigia minora scaphasque imponit, inde 

alteram insule partem distinende mánus causa constra- 
tis navibus aggreditur, premiis magnis propositis, qui 
primus insulam cepisset. Ac primo impetum nostrorum 
pariter sustinuerunt : uno enim tempore et ex tectis 
sedificiorum, propugnabant, et litora armati defende- 
bant, quo propter asperitatem loci non facilis nostris 
aditus dabatur; et scaphis navibusque longis v mobiliter 
et scienter angustias loci tuebantur. Sed ubi, locis pri- 
mum cognitis vadisque pertentatis, pauci nostri in litore 
constiterunt, atque hos sunt alii subsecuti, constanter- 
que in eos, qui in litore equo institerant, impetum 
fecerunt; omnes Pharite terga verterunt. His pulsis, 
custodia portus relicta, ad litora et vicum applicaverunt, 
seque ex navibus ad tuenda «edificia ejecerunt. 

XVIII. Neque vero diutius ipsi ea munitione se con- 
tinere potuerunt ; etsi erat non dissimile, atque Alexan- 
drie, genus edificiorum (ut minora majoribus confe- 
rantur), turresque edite et conjunctee muri locum obti- 
nebant , neque nostri aut scalis, aut cratibus, aut reliquis 
rebus parati venerant ad oppugnaudum. Sed terror ho- 
minibus mentem consiliumque eripit, et membra debi- 
litat, ut tunc accidit. Qui se in equo loco ac plano pares 
esse confidebant, iidem, perterriti fuga suorum et caede 
paucorum , xxx pedum altitudine in edificiis consistere 
ausi non sunt , seque per molem in mare precipitaverunt , 
et pccc passuum intervallo ad oppidum enataverunt. 
Multi tamen ex iis capti interfectique sunt; sed numerus 
captivorum omnino fuit pc. 

XIX. Cæsar, preda militibus concessa , ædificia diripi 
jussit, castellumque ad pontem, qui propior erat Pharo, 

communivit, atque.ibi presidium posuit. Hunc fuga 
Pharite reliquerant; fortiorem illum propioremque op- 
pido Alexandrini tuebantur. Sed eum postero die simili 
ratione aggreditur, quod , his obtentis duobus, omnem 
navigiorum excursum et repentina latrocinia sublatum 
iri videbatur. Jamque eos, qui presidio eum locum te- 
nebant , tormentis ex navibus sagittisque depulerat , at- 
que in oppidum redegerat; et cohortium trium instar 
in terram exposuerat : non enim plures consistere an- 
gusliæ loci patiebantur : relique copie in navibus sta- 
tionem obtinebant. Quo facto imperat, pontem adversus 
hostem prevallari, et, qua exitus navibus erat, fornice 
exstructo, quo pons sustinebatur, lapidibus oppleri atque 
obstrui : quorum altero opere effecto , üt nulla omnino 
scapha egredi posset, altero instituto, omues Alexan- 
drinorum copie ex oppido se ejecerunt, et contra mu- 
nitiones pontis latiore loco constiterunt ; eodemque tem- 
pore, qua consueverant navigia per pontes ad incendia 
onerariarum emittere , ad molem constituerunt. Pugna- 
batur a nostris ex ponte, ex mole : ab illis ex area, 
que erat adversus pontem, et ex navibus contra molem. 

. XX. In his rebus occupato Cesare, militesque hor- 
tante, remigum magnus numerus et classiariorum ex 
longis navibus nostris in molem se ejecit. Pars eorum 
studio spectandi ferebatur, pars etiam cupiditate pu- 
gnandi. Hi primum navigia hostium lapidibus ac fundis 
a mole repellebant, ac multum proficere multitudine 
telorum videbantur. Sed.postquam ultra eum locum, ab 
latere eorum aperto, ausi sunt egredi ex navibus Alexan- 
drini pauci; ut sine signis certisque ordinibus , sine ra- 

tione prodierant, sic temere in naves refugere cceperunt. 
Quorum fuga incitati Alexandrini plures ex navibus 
egrediebantur, nostrosque acrius perturbatos inseque- 
bantur. Simul , qui in navibus longis remanserant, sca- 
las rapere, navesque a terra repellere properabant, 
ne hostes navibus potirentur. Quibus omnibus re- 
bus perturbati milites nostri cohortium trium, que in 
ponte ac prima mole constiterant, quum post se clamo- 
rem exaudirent , fugam suorum viderent, magnam vim 
telorum adversi sustinerent , veriti, ne ab tergo circum- 
venirentur , et discessu navium omnino reditu interclu- 
derentur , munitionem in pontem institutam reliquerunt , 
et magno cursu incitati ad naves contenderunt. Quorum 
pars, proximas nacta naves , multitudine hominum atque 
onere depressa est; pars resistens et dubitans , quid esset 
capiendum consilii , ab Alexandrinis interfécta est : non- 
nulli feliciore exitu, expeditas ad ancoram naves conse- 
cuti, incolumes discesserunt; pauci allevati scutis, et 
animo ad conandum nixi, ad proxima navigia adnatarunt. 

XXI. Cæsar, quoad potuit, cohortando suos ad pon- 
tem et munitiones contendere, eodem in periculo versa- 
tus est. Postquam universos cedere animadvertit, in 
suum navigium se recepit. Quo multitudo hominum 
insecuta quum irrumperet, neque administrandi neque 
repellendi a terra facultas daretur, fore, quod accidit, 
suspicatus, sese ex navigio ejecit, atque ad eas, que 
longius constiterant, naves adnatavit. Hinc suis labo- 
rantibus subsidio scaphas mittens , nonnullos conserva- 
vit : navigium quidem ejus, multitudine depressum mi- 
litum, una cum hominibus interiit. Hoc proelio desiderati 

sunt ex numero legionariorum militum circiter cD , et 
paulo ultra eum npmerum classiarii et remiges. Alexan- 
drini eo loco castellum magnis munitionibus multisque 
tormentis confirmaverunt, atque, egestis ex mari lapi- 
dibus, libere sunt usi. postea ad mittenda navigia. 

XXII. Hoc detrimento milites nostri tantum abfue- 
runt ut perturbarentur, ut incensi potius atque incitati 
magnas accessiones fecerint in operibus hostium expu- 
gnandis, in proeliis quotidianis , quandocunque fors obtu- 
lerat, procurrentibus et erumpentibus Alexandrinis... 
manum comprehendi multum operibus, et ardentibus 
studiis militum : nec divulgata Cesaris cohortatio sub- 
sequi legionum aut laborem, aut pugnandi poterat cu- 
piditatem, ut magis deterrendi et continendi a peri- 
culosissimis essent dimicationibus, quam incitandi ad 
pugnandum. 

XXIII. Alexandrini, quum Romanos et secundis rebus 
confirmari, et adversis incitari viderent, neque ullum 
belli tertium casum nossent , quo possent esse firmiores , 
ut conjectura consequi possumus, aut admoniti a regis 
amicis, qui in Csesaris erant praesidiis, aut suo priore 
consilio, per occultos nuntios regis probato, legatos 
ad Cesarem miserunt, « ut dimitteret regem, trans- 
ireque ad suos pateretur : paratam enim omnem multi- 
tudinem esse, confectam tzxdio puelle, fiduciario re- 
gno, dominatione crudelissima Ganymedis , facere id, 
quod rex imperasset : quo si auctore in Cesaris fidem 
amicitiamque venturi essent, nullius periculi timorem 
multitudini fore impedimento, quo minus se dede- 
rent. » E 

XXIV. Cæsar, etsi fallacem. gentem, semperque alia 
cogitantem , alia simulantem, bene cognitam habebat; 
tamen petentibus dare veniam, utile esse statuit : quod, 
si quo pacto sentirent ea, qua postularent, mansurum 
in fide dimissum regem credebat; sin , id quod magis il- 
lorum nature conveniebat, ducem ad bellum gerendum 
regem habere vellent, splendidius atque honestius sese 
contra regem , quam contra convenarum ac fugitivorum 
manum, bellum esse gesturum. Itaque regem cohorta- 
tus, « ut consuleret regno paterno, parceret preclaris- 
sime patrie, quz turpissimis incendiis et ruinis esset 
deformata, cives suos primum ad sanitatem revocaret, 
deinde conservaret, fidem populo romano sibique præ- 
staret : quum ipse tantum ei crederet, ut ad hostes ar- 
matos eum mitteret; » dextra dextram tenens, dimittere 
ccepit adulta jam atate puerum. At regius animus, dis- 
ciplinis fallacissimis eruditus, ne a gentis suæ moribus 
degeneraret, flens orare contra Cæsarem ccpit, « ne.se 
dimitteret : non enim regnum ipsum sibi conspectu Cæ- 
saris esse jucundius. » Compressis pueri lacrymis, Cæsar 
ipse commotus, celeriter , si illa sentiret, fore eum secum 
affirmans , ad suos dimisit. Ille, ut ex carceribus in li- 
berum cursum emissus, adeo contra Cesarem acriter 
bellum gerere ccpit, ut lacrymas, quas in colloquio 
projecerat, gaudio videretur profudisse. Accidisse hoc 
complures Cesaris legati, amici, centuriones, milites- 
que letabantur, quod nimia bonitas ejus fallaciis pueri 
elusa esset; quasi vero id Cæsar bonitate tantum adduc- 
tus, ac non prudentissimo consilio fecisset. 

XXV. Quum, duce assumpto, Alexandrini nihilo s se 

firmiores factos, aut languidiores Romanos animadver- 
terent, eludentibusque militibus regis etatem atque in- 
firmitatem, magnum dolorem acciperent, neque se quid- 
quam proficere viderent, rumoresque existerent, magna 
Caesari praesidia terrestri itinere Syria Ciliciaque adduci 
(quod nondum Cesari auditum erat), commeatum, qui 
nostris mari supportabatur, intercipere statuerunt. Ita- 
que, expeditis navigiis, locis idoneis ad Canopum in 
statione dispositis navibus, insidiabantur nostris com- 
meatibus. Quod ubi Cæsari nuntiatum est, classem jubet 
expediri atque instrui. Preficit huic Tib. Neronem. Pro- 
ficiscuntur in ea classe rhodig naves, atque in his Eu- 
phranor, sine quo nulla unquam dimicatio maritima, 
nulla etiam parum feliciter confecta erat. At fortuna, quie 
plerumque eos, quos plurimis beneficiis ornavit, ad du- 
riorem casum reservat , superiorum temporum dissimilis , 
Euphranorem prosequebatur. Nam, quum ad Canopum 
ventum esset, instructaque utrinque classis conflixisset , 
et sua consuetudine Euphranor primus prolium com- 
misisset, et illic triremem hostium perforasset, ac de- 
mersisset , proximam longius insecutus, parum celeriter 
insequentibus reliquis, circumventus ab Alexandrinis 
est. Cui subsidium nemo tulit, sive quod in ipso satis 
praesidii pro virtute ac felicitate ejus putarent esse, sive 
quod ipsi sibi timebant. Itaque unus ex omnibus eo 
prodlio bene rem gessit, solus cum sua quadriremi vic- 
trice periit. 

XXVI. Sub idem tempus, Mithridates Pergamenus, 
magne nobilitatis domi, scientieque in bello et virtutis, 
fidei dignitatisque in amicitia Cesaris, missus in Syriam 

Ciliciamque initio belli alexandrini ad auxilia arcessenda, 
magnas copias (quas celeriter, et propeusissima civita- 
tum voluntate, et sua diligentia, confecerat) itinere pe- 
destri, quo conjungitur /Egyptus Syrie, Pelusium ad- 
duxit : idque oppidum, firmo prasidio occupatum Achille 
propter opportunitatem loci (namque tota JEgyptus ma- 
ritimo accessu Pharo, pedestri Pelusio, velut claustris, 
munita existimatur), repente magnis circumdatum co- 
piis, multiplici presidio pertinaciter propugnantibus, 
et copiarum magnitudine, quas integras vulneratis de- 
fessisque subjiciebat, et perseverantia constantiaque op- 
pugnandi , quo die est aggressus, in suam redegit po- 
'testatem, przsidiumque ibi suum collocavit. Inde, re 
bene gesta, Alexandriam ad Cesarem contendit , omnes- 
que eas regiones, per quas iter faciebat, auctoritate ea, 
quz plerumque adest victori, pacarat, atque in amici- 
tiam Caesaris redegerat. 

XXVII. Locus est fere regionum illarum nobilissi- 
mus, non ita longe ab Alexandria, qui nominatur Delta, 
quod nomen a similitudine littere cepit : nam pars quie 
dam fluminis Nili , mire derivata inter se, duobus itine- 
ribus paulatim medium inter se spatium relinquens, 
diversissimo ad litus intervallo mari conjungitur. Cui 
loco quum appropinquare Mithridaten rex cognovisset , 
et transeundum ei flumen sciret , magnas adversus eum 
copias misit, quibus vel superari delerique Mithridaten , 
vel sine dubio retineri posse credebat. Quemadmodum 
autem optabat eum vinci, sic satis habebat, interclusum 
a Cæsare a se retineri. Que prime copie flumen a Delta 
transire, et Mithridati occurrere potuerunt, proelium 

commiserunt, festinantes preripere subsequentibus vic- 
torie societatem : quorum impetum Mithridates magna 
cum prudentia, consuetudine nostra castris vallatis, 
sustinuit. Quum vero incaute atque insolenter succedere 
eos munitionibus videret, eruptione undique facta, ma- 
gnum numerum eorum interfecit. Quod nisi locorum 
notitia reliqui se texissent, partimque in naves, quibus 
flumen transierant, recepissent, funditus deleti essent. 
Qui ut paululum ab illo timore se récrearunt, adjun- 
ctis iis, qui subsequebantur, rursus oppugnare Mithri- 
daten cceperunt. 

XXVIII. Mittitur a Mithridate nuntius Cesari, qui 
rem gestam perferret : cognoscit ex suis, eadem haec ac- 
cidisse, rex. Ita pene sub idem tempus et rex ad op- 
primendum Mithridaten proficiscitur, et Cesar ad reci- 
piendum. Celeriore fluminis Nili navigatione rex est 
usus, in quo magnam et paratam classem habebat. Cæ- 
sar eodem itinere uti noluit, ne navibus in flumine di- 
micaret : sed circumvectus eo mari, quod Africe partis 
esse dicitur, sicuti supra demonstravimus, prius tamen 
regis copiis occurrit, quam is Mithridaten aggredi pos- 
set, eumque ad se victorem incolumi exercitu recepit. 
Consederat cum copiis rex loco natura munito, quod 
erat ipse excelsior, planitie ex omnibus partibus sub- 
jecta, tribus autem ex lateribus variis genere munitio- 
nibus tegebatur. Unum latus erat adjectum flumini Nilo; 
alterum editissimo loco ductum, ut partem castrorum 
obtineret; tertium palude cingebatur. 

XXIX. Inter castra regis et Cesaris iter . flumen in- 
tercedebat angustum, altissimis ripis, quod in Nilum 

influebat: aberat autem ab regis castris millia passuum 
circiter septem. Rex quum hoc itinere venire Cæsarem 
comperisset, equitatum omnem expeditosque delectos 
pedites ad id flumen misit, qui transitu Cesarem prohi- 
berent, et eminus ex ripis prelium impar inirent : 
nullum enim processum virtus habebat, aut periculum 
ignavia subibat. Que res incendit dolore milites equites- 
que nostros, quod tamdiu pari prelio cum Alexandrinis 
certaretur. taque eodem tempore equites germani, di- 
spersi vada fluminis quarentes, partim demissioribus 
ripis flumen transnarunt ; et legionarii, magnis arbori- 
bus excisis, que longitudine utramque ripam continge- 
rent, et projectis, repentinoque aggere injecto, flumen 
transierunt. Quorum impetum adeo pertimuerunt hostes, 
ut in fuga spem salutis collocarent : sed id frustra; nam- 
que ex fuga pauci ad regem refugerunt, pæne omni re- 
liqua multitudine interfecta. 

XXX. Cæsar, re preclarissime gesta, quum subitum 
adventum suum judicaret magnum terrorem Alexan- 
drinis injecturum, protinus victor ad castra regis per- 
tendit. Hec quum et opere magno vallata, et loci natura 
munita adverteret, confertamque armorum multitudi- 
nem collocatam in vallo videret, lassos itinere ac præ- 
liando milites ad oppugnanda castra succedere noluit. 
Itaque, non magno intervallo relicto ab hoste, castra 
posuit. Postero die castellum, quod rex in proximo 
vico non longe asuis castris muniverat, brachiisque cum 
opere castrorum conjunxerat, vici obtinendi causa, Cæ- 
sar aggressus omnibus copiis expugnat, non quo id mi- 
nori numero militum consequi difficile factu putaret, 

sed ut ab ea victoria, perterritis Alexandrinis, protinus 
castra regis oppugnaret. Itaque eo cursu, quo refugientes 
Alexandrinos ex castello in castra sunt milites insecuti , - 
munitionibus successerunt, acérrimeque eminus proeliari 
cceperunt. Duabus ex partibus aditus oppugnationis nos- 
tris dabatur.: una, quam liberum accessum habere de- 
monstravi ; altera , que mediocre intervallum inter castra 
et flumen Nilum habebat. Maxima et electissima Alexan- 
drinorum multitudo defendebat eam partem, que facil- 
limum aditum habebat. Plurimum autem proficiebant in 
repellendis vulnerandisque nostris, qui regione fluminis 
Nili propugnabant : diversis enim telis nostri figeban- 
tur, adversi ex vallo castrorum, aversi ex flumine, in 
quo multe naves, instructe funditoribus et MES 
nostros impugnabant. 

XXXI. Cesar, quum videret, milites acrius -— 
non posse, nec tamen multum profici propter locorum 
difficultatem, quumque animum adverteret , excelsissi- 
mum locum castrorum relictum esse ab Alexandrinis, 
quod et per se munitus esset, et studio partim pugnandi, 
partim spectandi decucurrissent in eum locum, in quo 
pugnabatur, cohortes illo circuire castra, et summum 
locum aggredi jussit; iisque Carfulenum prefecit, et 
animi magnitudine et rei militaris scientia virum præ- 
stantem. Quo ut ventum est, paucis defendentibus mu- 
nitionem, nostris contra militibus acerrime pugnanti- 
bus, diverso clamore et proelio perterriti Alexandrini, 
trepidantes in omnes partes castrorum discurrere coepe- 
runt. Quorum perturbatione nostrorum animi adeo suat 
incitati, ut pene eodem tempore ex omnibus partibus, 

primi tamen editissimum locum castrorum caperent : ex 
quo decurrentes magnam multitudinem hostium in ca- 
stris interfecerunt. Quod periculum plerique Alexandrini 
fugientes , acervatim se de vallo præcipitaverunt in eam 
partem, quæ flumini erat adjuncta. Horum primis in 
ipsa fossa munitionis magna ruina oppressis, ceteri fa- 
ciliorem fugam habuerunt. Constat fugisse ex castris 
regem ipsum, receptumque in navem, multitudine eo- 
rum, qui ad proximas naves adnatabant, demerso na- 
vigio, periisse. 

XXXII. Re felicissime lid gesta, Cæsar 
magna victoriæ fiducia , proximo terrestri itinere Alexan- 
driam cum equitibus contendit; atque ea parte oppidi 
victor introiit, quæ preesidio hostium tenebatur. Neque 
eum consilium suum fefellit, quin hostes, eo prelio au- 
dito, nihil jam de bello essent cogitaturi. Dignum adve- 
niens fructum virtutis et animi magnitudinis tulit : om- 
nis enim multitudo oppidanorum , armis projectis, mu- 
nitionibusque suis relictis, veste ea sumpta, qua supplices 
dominantes deprecari consueverunt , sacrisque omnibus 
prelatis, quorum religione precari offensos iratosque 
' animos regum erant soliti, advenienti Cesari occurre- 
runt, seque ei dediderunt. Cæsar in fidem receptos con- 
solatus, per hostium munitiones in suam partem oppidi 
magna gratulatione venit suorum : qui non tantum bel- 
lum ipsum ac dimicationem, sed etiam talem adventum 
ejus felicem fuisse lietabantur. 

XXXIII. Cesar, Egypto atque Alexandria potitus, 
reges constituit, quos Ptolemæus testamento scripserat , 
atque obtestatus erat populum romanum, ne mutare- 

tur. Nam, majore ex duobus pueris rege amisso , minori 
transdidit regnum, majorique ex duabus filiis, Cleopa- 
træ, que manserat in fide presidiisque ejus : minorem 
Arsinoen , cujus nomine diu regnasse impotenter Gany- 
meden docuimus, deducere ex regno statuit, ne qua 
rursus nova dissensio priusquam diuturnitate confir- 
marentur regum imperia, per homines seditiosos nasce- 
retur. Legione veterana sexta secum reducta, ceteras ibi 
reliquit, quo firmius esset eorum regnum imperium , qui 
neque amorem suorum habere poterant, quod fideliter 
permanserant in Cesaris amicitia; neque vetustatis au- 
ctoritatem , paucis diebus reges constituti : simul ad im- 
perii nostri dignitatem utilitatemque publicam pertinere 
existimabat, si permanerent in fide reges, presidiis eos 
nostris esse tutos; et hos, si essent ingrati , posse iisdem 
præsidiis coerceri. Sic rebus omnibus confectis et collo- 
catis , ipse itinere terrestri profectus est in Syriam. 

XXXIV. Dum hec in Ægypto geruntur, rex Dejo- 
tarus ad Domitium Calvinum, cui Cesar Asiam finiti- 
masque provincias administrandas transdiderat, venit 
oratum, ne Armeniam minorem, regnum suum, neve 
Cappadociam , regnum Ariobarzanis, possideri vastari- 
que pateretur a Pharnace : quo malo nisi liberarentur, 
imperata se facere, pecuniamque promissam Caesari non 
posse persolvere. Domitius, non tantum ad explicandos 
sumptus rei militaris quum pecuniam necessariam esse 
judicaret; sed etiam turpe populo romano et Cesari 
victori, sibique infame esse statueret, regna sociorum 
atque amicorum ab externo rege occupari; nuntios con- 
festim ad Pharnacem misit, Armenia Cappadociaque 

decederet, neve, occupatione belli civilis, populi ro- 
mani jus majestatemque tentaret. Hanc denuntiationem 
quum majorem vim habituram existimaret, si propius 
eas regiones cum exercitu accessisset, ad legiones pro- 
fectus , unam ex tribus tricesimam sextam secum ducit , 
duas in Egyptum ad Caesarem mittit, litteris ejus evo- 
catas : quarum altera in bello alexandrino non occurrit, 
quod itinere terrestri per Syriam erat missa. Adjungit 
Cn. Domitius legioni xxxvi duas ab Dejotaro, quas ille 
disciplina atque armatura nostra complures annos con- 
stitutas habebat, equitesque centum : totidemque ab 
Ariobarzane sumit. Mittit P. Sextium ad C. Pletorium, 
quaestorem , ut legionem adduceret, que ex tumultua- 
riis militibus in Ponto confecta erat, Quinctumque Pa- 
tisium in Ciliciam ad auxilia arcessenda. Qux» copiez 
celeriter omnes jussu Domitii Comana convenerunt. 
XXXV. Interim legati a Pharnace responsa referunt : 
« Cappadocia se decessisse, Armeniam minorem rece- 
pisse, quam paterno nomine jure obtinere deberet; de- 
nique ejus regni causa integra Caesari servaretur : para- 
tum enim se facere, quod is statuisset. » Cn. Domitius, 
quum animadverteret, eum Cappadocia decessisse, non 
voluntate adductum, sed necessitate, quod facilius Ar- 
meniam defendere posset, subjectam suo regno, quam 
Cappadociam, longius remotam, quodque omnes tres le- 
giones adducturum Domitium putasset ( ex quibus quum 
1 ad Cesarem missas audisset, audacius in Armenia 
substitisset), perseverare copit, « ut eo quoque regno 
decederet : neque enim aliud jus esse Cappadocie, atque 
Armeniæ : nec juste eum postulare, ut in Cesaris ad- 

ventum res integra differretur : id enim esse integrum, 
quod ita esset, ut fuisset. » His responsis datis, cum iis 
copiis, quas supra scripsi, profectus est in Armeniam, 
locisque superioribus iter facere instituit : nam ex Ponto 
a Comanis jugum editum silvestre est, pertinens in Ar- 
meniam minorem, quo Cappadocia finitur ab Armenia : 
. cujus itineris has esse certas opportunitates, quod in 
locis superioribus nullus impetus repentious accidere 
hostium poterat, et quod Cappadocia, his jugis sub- 
jecta, magnam commeatus copiam erat subministra- 
tura. | | 

XXXVI. Complures interim legationes Pharnaces ad 
Domitium mittit, que de pace agerent, regiaque mu- 
nera Domitio ferrent. Ea constanter aspernabatur; nec 
sibi quidquam fore antiquius, quam dignitatem. po- 
puli romani et regna sociorum recuperare, legatis re- 
spondebat. Magnis et continuis itineribus confectis, 
quum adventaret ad Nicopolim (quod oppidum positum 
in Armenia minore est, plano ipsum loco, montibus 
tamen altis ab duobus lateribus objectis, satis magno 
intervallo ab oppido remotis), castra posuit longe a Ni- 
copoli circiter millia passuum septem. Quibus ex castris 
quum locus angustus atque impeditus esset transeundus, 
Pharnaces in insidiis delectos pedites omnesque pæne 
disposuit equites : magnam autem multitudinem pecoris 
intra eas fauces dissipari jussit; paganosque et oppida- 
nos in iis locis obversari ; ut , si amicus Domitius eas 
angustias transiret, nibil de insidiis suspicaretur, quum 
in agris et pecora et homines animadverteret versari, 
tanquam amicorum adventu; sin vero ut in hostium 

fines veniret, preda diripienda milites dissiparentur, 
dispersique cæderentur. : 

XXXVII. Haec quum administraret , nunquam tamen 
intermittebat legatos de pace atque amicitia mittere ad 
Domitium, quum hoc ipso crederet eum facilius decipi 
posse. At contra spes pacis Domitio in eisdem castris 
morandi attulit causam. Ita Pharnaces, amissa proximi 
temporis occasione, veritus, ne cognoscerentur insidiæ , 
suos in castra revocavit. Domitius postero die propius 
Nicopolim accessit, castraque oppido contulit. Que dum 
muniunt nostri , Pharnaces aciem instruxit suo more at- 
que inslituto : in fronte enim simplici directa acie, cor- 
nua trinis firmabantur subsidiis. Eadem ratione hzc 
media collocabantur acie, duobus dextra sinistraque 
intervallis, simplicibus ordinibus instructis. Perfecit in- 
ceptum castrorum opus Domitius, parte copiarum pro 
vallo instituta. 

XXXVIII. Proxima nocte Pharnaces, interceptis ta- 
bellariis , qui de alexandrinis rebus litteras ad Domitium 
ferebant, cognoscit, Casarem magno in periculo ver- 
sari , flagitarique a Domitio, ut quam primum: sibi sub- 
sidia mitteret, propiusque ipse Alexandriam per Syriam 
accederet. Qua cognita re, Pharnaces victorie loco du- 
cebat, si trahere tempus posset, quum discedendum ce- 
leriter Domitio putaret. Itaque ab oppido, qua facilli- 
mum accessum et squissimum ad dimicandum nostris 
videbat , fossas duas directas, non ita magno intervallo 
medio relicto , quatuor pedum altitudinis in eum locum 
deduxit, quo longius constituerat suam non producere 
aciem. Inter has fossas aciem semper instruebat. Equita- 

~ tum autem omnem ab lateribus extra fossam collocabat : 


qui neque aliter utilis esse poterat, et multum numero 


anteibat nostrum equitatum. 

XXXIX. Domitius autem, quum Cesaris magis pe- 
riculo , quam suo, commoveretur , neque se tuto disces- 
surum arbitraretur , si conditiones , quas rejecerat , rur- 
sus appeteret, aut sine causa discederet, ex propinquis 
castris in aciem exercitum eduxit; xxxvi legionem in 
dextro cornu collocavit, Ponticam in sinistro : Dejotari 
legiones in mediam aciem contulit , quibus tamen angus- 
tissimum frontis reliquit intervallum , reliquis cohorti- 
bus in subsidiis collocatis. Sic utrinque acie instructa, 
processum est ad dimicandum. 

XL. Signo sub idem tempus ab utroque dato, con- 
curritur : acriter varieque. pugnatur : nam xxxvi legio 
quum extra fossam in equitatum regis impetum fecisset , 
adeo secundum proelium fecit, ut moenibus oppidi suc- 
cederet , fossamque transiret , aversosque hostes aggrede- 
retur. At pontica ex altera parte legio, quum paululum 
aversa hostibus cessisset , fossam autem circumire acies 
secundo conata esset , ut aperto latere aggrederetur hos- 
tem , in ipso transitu fossæ confixa et oppressa est : De- 
jotari vero legiones vix impetum sustinuerunt. Ita vic- 
trices regis copia cornu suo dextro mediaque acie con- 
verterunt se ad xxxvi legionem : qui tamen fortiter 
vincentium impetum sustinuit, magnis copiis hostium 
circumdata ; presentissimoque animo pugnans in orbem , 
se recepit ad radices montium ; quo Pharnaces insequi , 
propter iniquitatem loci, noluit. Ita, pontica legione 
pæne tota amissa , magna parte Dejotari militum inter- 

fecta, xxxvi legio in loca se superiora contulit, non 
amplius ccr desideratis. Ceciderunt eo prælio splendidi 
atque illustres viri nonnulli , equites romani. Quo tamen 
incommodo Domitius accepto , reliquias exercitus dissi- 
pati collegit, itineribusque tutis per Cappadociam se in 
Asiam recepit. 

XLI. Pharnaces , rebus secundis elatus , quum de Cæ- 
sare ea , qui optabat, speraret , Pontum omnibus copiis 
occupavit : ibique et victor et crudelissimus rez, quum 
sibi fortunam paternam feliciore eventu destinaret , multa 
oppida expugnavit, bona civium romanorum pontico- 
rumque diripuit , supplicia constituit in eos , qui aliquam 
forme atque etatis commendationem habebant , ea, que 
morte essent miseriora; Pontumque nullo defendente, 
paternum regnum se recepisse glorians, obtinebat. 

XLII. Sub idem tempus in Illyrico est incommodum 
acceptum : qua provincia superioribus mensibus retenta 
non tantum sine ignominia, sed etiam cum laude erat. 
Namque eo missus estate cum duabus legionibus Q. Cor- 
nificius, Cesaris quæstor, pro praetore, quanquam erat 
provincia minime copiosa ad exercitus alendos, et fini- 
timo bello ac dissensionibus vastata et confecta, tamen 
prudentia ac diligentia sua, quod magnam curam sus- 
cipiebat , ne quo temere progrederetur, et recepit et de- 
fendit. Namque et castella complura , locis editis posita , 
quorum opportunitas castellanos impellebat ad decur- 
siones faciendas et bellum inferendum, expugnavit, ea- 
que preda milites donavit (que etsi erat tenuis, tamen 
in tanta provincie desperatione erat grata, presertim 
virtute parta): et quum Octavius ex fuga pharsalici præ- 

lii magna classe in illum se sinum contulisset, paucis 
navibus Iadertinorum, quorum semper in rempublicam 
singulare constiterat officium, dispersis Octavianis na- 
vibus erat potitus, ut vel classe dimicare posset , adjun- ' 
ctis captivis navibus sociorum. Et quum diversissima 
parte orbis terrarum Cn. Pompeium victor Cæsar seque- 
retur, compluresque advenmgarios in Illyricum propter 
Macedonie propinquitatem se, reliquiis ex fuga colle- 
ctis , contulisse audiret, litteras ad Gabinium mittit, uti 
cum legionibus tironum, que nuper erant conscriptae, 
proficisceretur in Illyricum, conjunctisque copiis cum 
Q. Cornificio, si quod periculum provincie inferretur , 
depelleret; sin ea non magnis copiis tuta esse posset, in 
Macedoniam legiones adduceret : omnem enim illam par- 
tem regionemque, vivo Cn. Pompeio, bellum instaura- 
turam esse credebat. 

XLIII. Gabinius, ut in Illyricum venit, hiberno tem- 
pore anni ac difficili, sive copiosiorem provinciam exi- 
stimans, sive multum fortune victoris Cesaris tribuens, 
- sive virtute et scientia sua confisus, quam sape in bellis 
periclitatus, magnas res et secundas ductu auspicioque 
suo gesserat , neque provinciz facultatibus sublevabatur, 
qua partim erat exinanita, partim infidelis; neque na- 
vibus, intercluso mari tempestatibus, commeatus sup- 
portari poterat; magnisque difficultatibus coactus, non 
ut volebat, sed ut necesse erat, bellum gerebat. Ita, 
quum durissimis tempestatibus propter inopiam castella 
aut oppida expugnare cogeretur, crebro incommoda 
accipiebat ; adeoque est a Barbaris contemptus , ut, Sa- 
lonam se recipiens in oppidum maritimum, quod cives 

romani fortissimi fidelissimique incolebant, in agmine 
dimicare sit coactus. Quo proelio duobus millibus mili- 
tum amplius amissis, centurionibus xxxvrit, tribunis 1v, 
cum reliquis copiis Salonam se recepit; summaque ibi 
dif&culiate rerum omnium pressus, paucis mensibus 
morbo periit. Cujus et infelicitas vivi, et subita mors in 
magnam spem Octavium agduxit provincie potiundz; 
quem tamen diutius in rebus secundis et fortuna, que 
plurimum in bellis potest, diligentiaque Cornificii, et 
virtus Vatiuii versari passa non est. 

XLIV. Vatinius Brundisii quum esset, cognitis rebus; 
qua gestæ erant in Illyrico, quum crebris litteris Cor- 
nificii ad auxilium provincie ferendum evocaretur, et 
M. Octavium audiret cum Barbaris fcedera percussisse , 
compluribusque locis nostrorum militum oppugnare pre- 
sidia, partim classe per se, partim pedestribus copiis 
per Barbaros , etsi, gravi valetudine affectus, vix corpo- 
ris viribus animum sequebatur, tamen virtute vicit in- 
commodum nature, difficultatesque hiemis et subite 
preparationis. Nam quum ipse paucas in portu naves 
longas haberet , litteras in Achaiam ad Q. Calenum misit, 
uti sibi classem mitteret. Quod quum tardius fieret, quam 
periculum nostrorum flagitabat, qui sustinere impetum 
Octavii non poterant , navibus actuariis, quarum nume- 
rus erat satis magnus , magnitudine quanquam non satis 
justa ad preeliandum , rostra imposuit. His adjunctis na- 
vibus longis, et numero classis aucto, militibus veteranis 
impositis, quorum magnam copiam habebat ex omni- 
bus legionibus, qui numero ægrorum relicti erant Brun- 
disii, quum exercitus in Greciam transportaretur, pro- 

fectus est in Illyricum , maritimasque nonnullas civitates, 
quæ defecerant, Octavioque se transdiderant, partim 
recipiebat, partim remanentes in suo consilio præterve- 
hebatur ; nec sibi ullius rei moram necessitatemque injun- 
gebat, quin , quam celerrime posset , ipsum Octavium per- 
sequeretur. Hunc , oppugnantem Epidaurum terra mari- : 
que,ubi nostrorum erat præsidium , adventu suo discedere 
ab oppugnatione coegit, præsidiumque nostrum recepit. 
.. XLV. Octavius, quum Vatinium classem magna ex 

parte confectam ex naviculis actuariis habere cognovis- 
set, confisus sua classe, substitit ad insulam Tauridem : 
qua regione Vatinius insequens navigabat; non quod 
Octavium ibi restitisse scire, sed quod eum longius 
progressum insequi decreverat. Quum proprius Tauridem 
accessisset , distensis suis navibus , quod et tempestas erat 
turbulenta, et nulla suspicio hostis, repente adversam 
ad se venientem navem, antennis ad medium malum de- 
missis, instructam propugpatoribus animadvertit. Quod | 
ubi conspexit, celeriter vela subduci, demittique anten- 
nas jubet, et milites armari : et, vexillo sublato, quo 
pugnandi dabat signum, quæ prime naves subsequeban- 
tur, idem ut facerent, significabat. Parabant se Vati- 
niani, repente oppressi : parati deinceps Octaviani ex 
portu procedebant. Instruitur utrinque acies; ordine dis. 
posita magis Octaviana, paratior militum animis Vati- 
niana. | 

XLVI. Vatinius, quum animum adverteret , neque 
navium se magnitudine, neque numero parem esse, for- 
tuitæ dimicationis fortune rem committere noluit. Ita- 
que primus sua quinqueremi in quadriremem ipsius Oc- 

tavii impetum fecit. Celerrime fortissimeque contra illo 
remigante , naves adversæ rostris concurrunt adeo vehe- 
menter, ut navis Octaviana , rostro discusso, ligno con- 
tineretur. Committitur acriter reliquis locis proelium, con- 
curriturque ad duces maxime : nam quum suo quisque 
auxilium ferret , magnum cominus in angusto mari pre- 
lium factum est : quantoque conjunctis magis navibus 
confligendi potestas dabatur, tanto superiores erant Va- 
tiniani; qui admiranda virtute ex suis navibus in hos- 
tium naves transilire non dubitabant, et, dimicatione 
æquata , longe superiores virtute , rem feliciter gerebant. 
Deprimitur ipsius Octavii quadriremis : mult preterea 
capiuntur , aut rostris perforate merguntur: propugna- 
tores Octaviani partim in navibus jugulantur, partim in 
mare precipitantur. Ipse Octavius se in scapham con- 
fert : in quam plures quum confugerent, depressa sca- 
pha, vulneratus tamen adnatat ad suum myoparonem. 
Eo receptus, quum proelium nox dirimeret, tempestate 
magna velis profugit. Sequuntur hunc suæ naves non- 
nulle, quas casus ab illo periculo vindicarat. 

XLVII. At Vatinius, re bene gesta, receptui cecinit; 
suisque omnibus incolumibus, in eum se portum victor 
recepit, quo ex portu classis Octaviana ad dimicandum 
processerat. Capit ex eo proelio penterem unam, trire- 
mes t1, dicrotas viri, compluresque remiges Octavianos : 
posteroque ibi die, dum suas captivasque naves refice- 
ret, consumpto, post diem ri contendit in insulam Issam , 
quod eo se recepisse ex fuga credebat Octavium. Erat in 
ea nobilissimum earum regionum oppidum , conjunctis- 
simumque Octavio. Quo ut pervenit , oppidani supplices 

se Vatinio dediderunt; comperitque, ipsum Octavium 
parvis paucisque navigiis vento secundo regionem Gre- 
cie petisse, inde ut Siciliam, deinde Africam caperet. 
Ita brevi spatio, re preclarissime gesta , provincia recepta , 
et Cornificio reddita, classe adversariorum ex illo toto 
sinu expulsa, victor se Brundisium, incolumi exercitu 
et classe , recepit. 

XLVIII. Iis autem temporibus, quibus Cæsar ad Dyr- 
rachium Pompeium obsidebat, et Palæpharsali rem fe- 
liciter gerebat Alexandriæque cum periculo magno, tum 
etiam majore periculi fama dimicabat, Q. Cassius Lon- 
ginus , in Hispania pro prætore provinciæ ulterioris obti- 
nende causa relictus, sive consuetudine nature suz , sive 
odio, quod in illam provinciam susceperat quæstor , ex 
insidiis ibi vulneratus , magnas odii sui fecerat accessio- 
nes, quod vel ex conscientia sua , quum de se mutuo sen- 
tire provinciam crederet, vel multis signis et testimo- 
niis eorum , qui difficulter odia dissimulabant, animad- 
vertere poterat; et compensare offensionem provinciae 
exercitus amore cupiebat. Itaque , quum primum in unum 
locum exercitum conduxit, HS centenos militibus est 
pollicitus : nec multo post, quum in Lusitania Medo- 
bregam oppidum , montemque Herminium expugnasset , 
quo Medobregenses confugerant , ibique imperator esset 
appellatus, HS centenis milites donavit. Multa preterea et 
magna premia singulis concedebat , qui speciosum red- 
debant praesentem exercitus amorem ; paulatim tamen et 
occulte militarem disciplinam severitatemque minuebant. 

XLIX. Cassius, legionibus in hiberna dispositis , ad 
jus dicendum Cordubam se recepit , contractumque in ea 


Hu. 13 


194 C. JULI! CESARIS COMMENT. LIBER 


ess alienum gravissimis oneribus provincie constituit ex- 
solvere, et, ut largitionis postulat consuetudo, per cau- 
sam liberalitatis speciosam plura largitori querebantur, 
pecunie locupletibus imperabantur ; quas Longinus sibi 
expensas ferri non tantum patiebatur, sed etiam cogebat. 
In gregem locupletium simultatum cause tenues conji- 
ciebantur; neque ullum genus questus, aut magni et evi- 
dentis , aut minimi et sordidi, pretermittebatur, quo do- 
mus et tribunal imperatoris vacaret. Nemo erat, qui 
modo aliquam jacturam facere posset, quin aut vadimo- 
nio teneretur, aut in reos referretur. Ita magna etiam 
sollicitudo periculorum ad jacturas et detrimenta rei fa- 
miliaris adjungebatur. 

L. Quibus de causis accidit, ut, quum Longius im- 
perator eadem faceret, quz fecerat questor , similia rur- 
sus de morte ejus provinciales consilia inirent. Horum 
odium confirmabant nonnulli familiares ejus, qui , quum 
in illa societate versarentur rapinarum , nihilo minus ode- 
rant eum, cujus nomine peccabant, sibique, quod rapue- 
rant, acceptum referebant, quod interciderat, aut erat 
interpellatum , Cassio assignabant. Quintam legionem 
novam conscribit : augetur odium et ex ipso dilectu, et 
sumptu additae legionis : complentur equitum tria millia 
maximisque ornantur impensis : nec provincie datur ulla 
requies. 

LI. Interim litteras accepit a Cesare, ut in Africam 
exercitum transjiceret, perque Mauritaniam ad fines Nu- 
midie perveniret; quod magna Cn. Pompeio Juba rex 
iniserat auxilia, majoraque missurus existimabatur. Qui- 
bus litteris acceptis , insolenti voluptate efferebatur , quod 

sibi novarum provinciarum et fertilissimi regni tanta 
oblata esset facultas. Itaque ipse in Lusitaniam proficis- 
citur, ad legiones arcessendas auxiliaque adducenda ; cer- 
tis hominibus dat negotium, ut frumentum navesque 
centum preparentur, pecunieque describerentur, at- 
que imperarentur, ne qua res, quum redisset, morare- 
tur. Reditus ejus fuit celerior omnium opinione : non 
enim labor aut vigilantia, cupienti presertim aliquid, 
Cassio deerat. 

LII. Exercitu coacto in unum locum, castris ad Cor- 
dubam positis, pro concione militibus exponit, quas res 
Cesaris jussu gerere deberet, polliceturque eis, quum 
in Mauritaniam transjecissent, HS centenos se daturum: 
quintam fore in Hispania legionem. Ex concione se Cor- 
dubam recepit, eoque ipso die, tempore postmeridiano, 
quum in basilicam iret, quidam Minucius Silo, cliens 
L. Racilii, libellum, quasi aliquid ab eo postularet, ut 
miles, ei transdit; deinde post Racilium (nam is latus 
Cassii tegebat), quasi responsum ab eo peteret , celeriter 
dato loco , quum se insinuasset , sinistra corripit eum , dex- 
traque bis ferit pugione. Clamore sublato, fit a conjura- 
tis impetus universis. Munatius Flaccus proximum gladio 
transjicit licterem : hoc interfecto, Q. Cassium legatum 
vulnerat. Ibi T. Vasius et L. Mergilio, simili confidentia, 
Flaccum municipem suum adjuvant : erant enim omnes 
Italicenses. At ipsum Longinum L. Licinius Squillus 
involat, jacentemque levibus sauciat plagis. 

LIII. Concurritur ad Cassium defendendum ; semper 
enim berones compluresque evocatos cum telis secum ha- 
bere consueverat : a quibus ceteri intercluduntur, qui 

ad cedem faciendam subsequebantur; quo in numero 
fuit Calpurnius Salvianus , et Manilius Tusculus. Minu- 
cius inter saxa, quz jacebant in itinere, fugiens oppri- 
mitur , et relato domum Cassio, ad eum deducitur. Ra- 
cilius in proximam se domum familiaris sui confert, dum 
certum cognosceret , confectusne Cassius esset. L. Late- 
rensis, quum id non dubitaret, accurrit latus in castra, 
militibus vernaculis et secunde legionis, quibus odio 
sciebat precipue Cassium esse, gratulatur : tollitur a 
multitudine in tribunal, prætor appellatur : nemo enim 
aut in provincia natus, aut vernacule legionis miles, aut 
diuturnitate jam factus provincialis, quo in numero erat 
secunda legio, non cum omni provincia consenserat in 
odio Cassii : nam legiones xxx et xxr, paucis mensibus 
in Italia scriptas, Cesar attribuerat Longino; quinta 
legio ibi nuper confecta. 

LIV. Interim nuntiatur Laterensi, vivere Cassium. 
Quo nuntio dolore magis permotus, quam animo per- 
turbatus, reficit seceleriter, et ad Cassium visendum pro- 
ficiscitur. Re cognita, xxx legio signa Cordubam infert , 
ad auxilium ferendum imperatori suo. Facit hoc idem xxt : 
subsequitur has v. Quum dus legiones reliqua essent in 
castris, secundani veriti, ne soli relinquerentur, atque 
ex eo, quid sensissent, judicaretur, secuti sunt factum 
superiorum : permansit in sententia legio vernacula, nec 
ullo timore de gradu dejecta est. 

LV. Cassius eos, qui nominati erant conscii caedis, 
jubet comprehendi : legionem quintam in castra remittit, 
cohortibus triginta retentis. Indicio Minucii cognoscit, 
L. Racilium, et L. Laterensem, et Annium Scapulam, 

maxime dignitatis et gratie provincialem hominem, si- 
bique tam familiarem, quam Laterensem et Racilium, 
in eadem fuisse conjuratione. Nec diu moratur dolorem 
suum, quin eos interfici jubeat. Minucium libertis trans- 
dit excruciandum; item Calpurnium Salvianum, qui pro- 
fitetur indicium, conjuratorumque numerum auget; vere, 
ut quidam existimant; ut nonnulli queruntur, coactus. 
Iisdem cruciatibus affectus L. Mergilio. Squillus nominat 
plures : quos Cassius interfici jubet, exceptis iis, qui se 
pecunia redemerunt : nam palam HS decies cum Calpur- 
nio paciscitur, et cum Q. Sextio quinquagies. Qui si 
maxime nocentes sunt multati, tamen periculum vitæ 
dolorque vulnerum, pecunie remissus, crudelitatem cum 
avaritia certasse significabat. 

LVI. Aliquot post diebus litteras a Cesare missas ac- 
cipit; quibus cognoscit, Pompeium, in acie victum, 
amissis copiis fugisse. Qua re cognita, mixtam dolore 
voluptatem capiebat. Victore nuntius letitiam expri- 
mebat ; confectum bellum licentiam temporum interclu- 
debat. Sic erat dubius animi, utrum nihil timere, an 
omnia licere mallet. Sanatis vulneribus , arcessit omnes, 
qui sibi pecunias expensas tulerant, acceptasque eas ju- 
bet referri : quibus parum videbatur imposuisse oneris, 
ampliorem pecuniam imperat. Æque autem Romano- 
rum dilectum instituit, quos, ex omnibus conventibus 
coloniisque conscriptos , transmarina militia perterritos, 
ad sacramenti redemptionem vocabat. Magnum hoc fuit 
vectigal, majus tamen creabat odium. His rebus confe- 
ctis, totum exercitum lustrat. Legiones, quas in Africam 
ducturus erat , et auxilia mittit ad trajectum : ipse, clas- 

sem, quam parabat, ut inspiceret, Hispalim accedit , ibi- 
que moratur , propterea quod edictum tota provincia pro- 
posuerat, ut, quibus pecunias imperasset, neque con- 
tulissent, se adirent. Que evocatio vehementer omnes 
turbavit. 

LVII. Interim L. Titius, qui eo tempore tribunus mi- 
litum in legione vernacula fuerat, nuntiat fama, legio- 
nem tricesimam, quam Q. Cassius legatus simul duce- 
bat, quum ad oppidum Leptim castra haberet , seditione 
facta, centurionibus aliquot occisis, qui signa tolli non 
patiebantur, discessisse, et ad secundam legionem con- 
tendisse, que ad fretum alio itinere ducebatur. Cognita 


re, noctu cum quinque cohortibus unetvicesimanorum 


egreditur, mane pervenit. Ibi eum diem, ut, quid age- 
retur , perspiceret, moratus, Carmonam contendit. Hic, 
quum legio xxx et xxi, et cohortes iv ex quinta legione, 
totusque convenisset equitatus , audit , rv cohortes, a ver- 
naculis oppressas ad Obuculam, cum his ad secundam 
pervenisse legionem, omnesque ibi se conjunxisse, et 
T. Thorium italicensem ducem delegisse. Celeriter habito 
consilio, Marcellum Cordubam, ut eam in potestate re- 
tineret, Q. Cassium legatum Hispalim mittit. Paucis ei 
diebus affertur, conventum Cordubensem ab eo defecisse , 
Marcellumque aut voluntate, aut necessitate adductum 
(namque id varie nuntiabatur), consentire cum Cordu- 
bensibus; duas cohortes legionis v , qua fuerant Cordubae 
in presidio, idem facere. Cassius, his rebus incensus, 
movet castra; et postero die Segoviam ad flumen Sili- 
cense venit. Ibi habita concione, militum tentat animos : 
quos cognoscit, non sua, sed Cæsaris absentis causa; 

sibi fidissimos esse, nullumque periculum deprecaturos , 
dum per eos Ceesari provincia restitueretur. 

LVIII. Interim Thorius ad Cordubam veteres legiones 
adducit : ac , ne dissensionis initium natum seditiosa mi- 
litum suaque videretur natura, simul ut contra Q. Cas- 
sium, qui Cesaris nomine majoribus viribus uti videba- 
tur, eque potentem opponeret dignitatem, Cn. Pompeio 
se provinciam recuperare velle palam dictitabat et for- 
sitan etiam hoc fecerit odio Caesaris et amore Pompeii, 
cujus nomen multum poterat apud eas legiones, quas 
M. Varro obtinuerat; sed, id qua mente commotus fece- 
rit, conjectura sciri-non potest : certe hoc præ se Tho- 
rius ferebat ; milites adeo fatebantur, ut Cn. Pompeii no- 
men in scutis inscriptum haberent. Frequens legionibus 
conventus obviam prodit; neque tantum virorum , sed 
etiam matrum familias ac pretextatorum; deprecatur- 
que , ne hostili adventu Cordubam diriperent : nam se 
contra Cassium sentire cum ómnibus; contra Caesarem 
ne facere cogerentur, orare. 

LIX. Tante multitudinis precibus et lacrymis exerci- 
tus commotus quum videret, ad Cassium persequendum 
nihil opus esse Cn. Pompeii nomine et memoria; tamque 
omnibus Cesarianis, quam Pompeianis , Longinum esse 
in odio; neque se conventum, neque M. Marcellum con- 
tra Caesaris causam posse perducere; nomen Pompeii ex 
scutis detraxerunt, Marcellum, qui se Cesaris causam 
defensurum profitebatur, ducem asciverunt, pratorem- 
que appellarunt, et sibi conventum adjunxerunt, castra- 
que ad Cordubam posuerunt. Cassius eo biduo circiter iv 
millia passuum a Corduba, citra flumen Betim, in op- 

pidi conspectu, loco, excelso facit castra; litteras ad re- 
gem Bogudem in Mauritaniam, et ad M. Lepidum pro- 
consulem in Hispaniam Citeriorem mittit, subsidio sibi 
» provincieque Caesaris causa quamprimum veniret. Ipse 
hostili modo Cordubensiumagros vastat , ædificia incendit. 

LX. Cujus rei deformitate atque indignitate legiones, 
qua Marcellum sibi ducem ceperant, ad eum concurre- 
runt, ut in aciem educerentur , priusque confligendi sibi 
potestas fieret, quam cum tanta contumelia nobilissimae 
carissimæque possessiones Cordubensium in conspectu 
suo rapinis, ferro, flammaque consumerentur. Marcel- 
lus, quum confligere miserrimum puteret, quod et vi- 
ctoris et victi detrimentum ad eumdem Cesarem esset re- 
dundaturum , neque suæ potestatis esse, legiones Bætim 
transducit, atque aciem instruit. Quum Cassium contra 
pro castris suis aciem instruxisse loco superiore videret , 
causa interposita, quod is in equum non descenderet, 
Marcellus militibus persuadet, ut se in castra recipiant. 
Itaque copias reducere cepit. Cassius , quo bono valebat, 
Marcellumque infirmum esse sciebat, aggressus equitatu 
legionarios se recipientes, complures novissimos in flu- 
minis ripis interficit. Quum hoc detrimento, quid trans- 
itus fluminis vitii difficultatisque haberet , cognitum es- 
set, Marcellus castra Bætim transfert, crebroque uter- 
que legiones in aciem educit; neque tamen confligitur, 
propter locorum difficultates. 

LXI. Erat copiis pedestribus multo firmior Marcel- 
lus : habebat enim veteranas, multisque proeliis expertas 
legiones. Cassius fidei magis, quam virtuti legionum, 
confidebat. Itaque, quum castra castris collata essent , et 

Marcellus locum idoneum castello cepisset, quo prohi- 
bere aqua Cassianos posset, Longinus, veritus, ne ge- 
nere quodam obsidionis clauderetur in regionibus alienis 
sibique infestis, noctu silentio ex castris proficiscitur, 
celerique itinere Uliam contendit, quod sibi fidele esse 
oppidum credebat. Ibi adeo conjuncta ponit moenibus 
castra, ut et loci natura ( namque Ulia in edito monte 
posita est) , et ipsa munitione urbis undique ab oppu- 
gnatione tutus esset. Hunc Marcellus insequitur, et, 
quam proxime potest Uliam, castra castris confert; lo- 
corumque cognita natura, quo maxime rem deducere vo- 
lebat, necessitate est adductus, ut neque confligeret ( cu- 
jus si rei facultas esset, resistere incitatis militibus non 
poterat ) , neque vagari Cassium latius pateretur; ne plu- 
res civitates ea paterentur, que passi erant Cordubenses. 
Castellis idoneis locis collocatis, operibusque in circuitu 
oppidi continuatis , Uliam Cassiumque munitionibus clau- 
sit. Que priusquam perficerentur, Longinusomnem suum 
equitatum emisit : quem magno sibi usui fore credebat, 
si pabulari frumentarique Marcellum non pateretur; 
magno autem impedimento, si clausus obsidione et in- 
utilis necessarium consumeret frumentum. 

LXII. Paucis diebus Cassii litteris acceptis, rex Bogud 
cum copiis venit; adjungitque ei legionem , quam secum 
adduxerat, compluresque cohortes auxiliarias Hispano- 
rum. Namque, ut in civilibus dissensionibus accidere 
consuevit, ita temporibus illis in Hispania nonnulle ci- 
vitates rebus Cassii studebant, plures Marcello favebant. 
Accedit cum copiis Bogud ad exteriores Marcelli muni- 
tiones. Pugnatur utrinque acriter , crebroque id accidit , " 

fortuna ssepe ad utrumque victoriam trausferente : nec ^ 
tamen unquam ab operibus depellitur Marcellus. 

LXIII. Interim Lepidus ex citeriore provincia cum 
cohortibus legionariis xxxv, magnoque numero equitum 
et reliquorum auxiliorum, venit ea mente Uliam, ut sine 
ullo studio contentiones Cassii Marcellique componeret. 
Huic venienti sine dubitatione Marcellus se credit atque 
offert : Cassius contra suis se tenet prasidiis ; sive eo, 
quod plus sibi juris deberi, quam Marcello, existimabat; 
sive eo, quod, ne praoccupatus animus Lepidi esset ob- 
sequio adversarii, verebatur. Ponit ad Uliam castra Le- 
pidus; neque habet a Marcello quidquam divisi. Ne pu- 
gnetur, interdicit : ad exeundum Cassium invitat , fidem- 
que suam in re omni interponit. Quum diu dubitasset 
Cassius, quid sibi faciendum , quidve Lepido esset cre- 
dendum, neque ullum exitum consilii sui reperiret, si 
permaneret in sententia, postulat, uti munitiones disji- 
cerentur , sibique liber exitus daretur. Non tantum indu- 
ciis factis, sed prope jam constituta opera quum compla- 
narent, custodieque munitionum essent deducte, auxilia 
regis in id castellum Marcelli, quod proximum erat re- 
giis castris, neque opinantibus omnibus (si tamen in om- 
nibus fuit Cassius; nam de hujus conscientia dubitaba- 
tur), impetum fecerunt, compluresque ibi milites op- 
presserunt. Quod nisi celeriter , indignatione et auxilio 
Lepidi, prolium esset diremptum , major calamitas esset 
accepta. 

LXIV. Quum iter Cassio patefactum esset, castra Mar- 
cellus cum Lepido conjungit. Lepidus eodem tempore 
Marcellusque Cordubam , Cassius cum suis proficiscitur 

Carmonam. Sub idem tempus Trebonius proconsul ad 
provinciam obtinendam venit. De cujus adventu ut co- 
gnovit Cassius, legiones, quas secum habuerat, equita- 
tumque in hiberna distribuit : ipse, omnibus- suis rebus 
celeriter correptis, Malacam contendit; ibique adverso 
tempore navigandi naves conscendit, ut ipse praedicabat , 
ne se Lepido , et Trebonio, et Marcello committeret; ut 
amici ejus dictitabant, ne per eam provinciam minore 
cum dignitate iter faceret, cujus magna pars ab eo defe- 
cerat; ut ceteri existimabant, ne pecunia illa, ex infinitis 
rapinis confecta , in potestatem cujusquam veniret. Pro- 
gressus secunda, ut hiberna, tempestate, quum in Ibe- 
rum flumen noctis vitandæ causa se contulisset, inde 
paulo vehementiore tempestate nihilo periculosius se na- 
vigaturum credens, profectus adversis fluctibus, occur- 
rentibus ostio fluminis, in ipsis faucibus, quum neque 
flectere navim propter vim fluminis , neque directam tan- 
tis fluctibus tenere posset, demersa navi, periit. 

LXV. Quum in Syriam Cæsar ex /Egypto venisset, at- 
que ab iis, qui Roma venerant ad eum, cognosceret, litte- 
risque urbanis animadverteret, multa Rome male et inu- 
tiliter administrari , neque ullam partem reipublice satis 
commode geri, quod et contentionibus tribunitiis perni- 
ciosi seditiones orirentur, et ambitione atque indulgentia 
tribunorum militum, et qui legionibus praeerant, multa 
contra morem consuetudinemque militarem fierent, que 
dissolvende discipline severitatisque essent , eaque omnia 
flagitare adventum suum videret, tamen praeferendum exi- 
stimavit, quas in provincias regionesque venisset, eas ita re- 
linquere constitutas , ut domesticis dissensionibus libera. 

rentur, jura legesque acciperent, et externorum hostium - 
metum deponerent. Hac in Syria, Cilicia, Asia celeriter 
se confecturum sperabat, quod hæ provincie nullo bello 
premebantur. In Bithynia ac Ponto plus oneris videbat 
sibi impendere : non enim excessisse Ponto Pharnacem 
audierat , neque excessurum putabat, quum secundo præ- 
lio esset vebementer inflatus, quod contra Domitium 
Calvinum fecerat. Commoratus fere in omnibus civitati- 
bus , quz majore sunt dignitate, praemia bene meritis et 
viritim , et publice tribuit : de controversiis veteribus co- 
gnoscit ac statuit : reges, tyrannos, dynastas provincie, 
finitimosque, qui omnes ad eum concurrerant, receptos in 
fidem, conditionibus impositis provinciz tuenda ac defen- 
denda, dimittit, et sibi et populo romano amicissimos. 
LXVI. Paucis diebus in ea provincia consumptis, Sext. 
Cesarem , amicum et necessarium suum , legionibus Sy- 
riæque praeficit; ipse eadem classe, qua venerat, profi- 
ciscitur in Ciliciam. Cujus provincie civitates omnes 
evocat Tarsum, quod oppidum fere totius Cilicie nobi- 
lissimum fortissimumque est. Ibi, rebus omnibus pro- 
vincie et finitimarum civitatum constitutis , cupiditate 
proficiscendi ad bellum gerendum non diutius moratur; 
magnisque itineribus per Cappadociam confectis, bi- 
duum Mazace commoratus, venit Comana, vetustissi- 
mum et sanctissimum in Cappadocia Bellonæ templum, 
quod tanta religione colitur, ut sacerdos dez ejus ma- 
jestate, imperio, et potentia secundus a rege, consensu 
gentis illius, habeatur. Id homini nobilissimo Lycomedi 
Bithynio adjudicavit, qui regio Cappadocum genere or- 
tus, propter adversam fortunam majorum suorum muta- 

tionemque generis, jure minime dubio, vetustate tamen 
intermisso, sacerdotium id repetebat. Fratrem autem 
Ariobarzanis Áriarathen , quum bene meritus uterque eo- 
rum de republica esset, ne aut regni hereditas Ariara- 
then sollicitaret, aut hæres regni terreret, Ariobarzani 
attribuit , qui sub ejus imperio ac ditione esset : ipse iter 
inceptum simili velocitate conficere coepit. 

LXVII. Quum propius Pontum finesque Gallogræciæ 
accessisset, Dejotarus , tetrarches Gallogracie tunc qui- 
dem pæne totius ( quod ei neque legibus, neque moribus 
concessum esse ceteri tetrarche contendebant), sine du- 
bio autem rex Ármenie Minoris ab senatu appellatus, 
depositis regiis insignibus, neque tantum privato vestitu, 
sed etiam reorum habitu, supplex ad Cesarem venit, 
oratum, « ut sibi ignosceret , quod in ea parte positus 
terrarum, que nulla presidia Cesaris habuisset, exer- 
citibus imperiisque in Cn. Pompeii castris fuisset : neque 
enim se judicem debuisse esse controversiarum populi 
romani, sed parere presentibus imperiis. » 

LXVIII. Contra quem Cesar «quum plurima sua 
commemorasset officia, quie consul ei decretis publicis 
tribuisset, quumque defensionem ejus nullam posse ex- 
cusationem ejus imprudentiz recipere coarguisset, quod 
homo tante prudentiz ac diligentie scire potuisset , quis 
Urbem Italiamque teneret , ubi senatus populusque ro- 
manus, ubi respublica esset, quis deinde post L. Len- 
tulum , C. Marcellum consul esset, tamen se concedere 
id factum superioribus suis beneficiis , veteri hospitio at- 
que amicitie , dignitati statique hominis , precibus eo- 
rum, qui frequenter concurrissent hospites atque amici 

Dejotari ad deprecandum; de controversiis tetrarcharum 
postea se cogniturum esse » dixit : regium vestitum ei 
restituit. Legionem autem , quam ex genere civium suo- 
rum Dejotarus armatura disciplinaque nostra constitu- 
tam habebat, equitatumque omnem ad bellum geren- 
dum adducere jussit. — 

LXIX. Quum in Pontum venisset, copiasque omnes 
in unum locum coegisset, qua numero atque exercita- 
tione bellorum mediocres erant ( excepta enim legione 
sexta, quam secum adduxerat Alexandria veteranam, 
multis laboribus periculisque functam , multisque militi- 
bus partim difficultate itinerum ac navigationum , partim 
crebritate bellorum adeo deminutam, ut minus mille 
hominum in ea esset; reliqua erant tres legiones, una 
Dejotari , due, quz in eo prelio, quod Cn. Domitium 
fecisse cum Pharnace scripsimus, fuerant) , legati, a Phar- 
nace missi, Cesarem adeunt, atque in primis deprecan- 
tur, « ne ejus adventus hostilis esset : facturum enim 
omnia Pharnacem, quæ imperata essent; » maximeque 
commemorabant, « nulla Pharnacem auxilia contra Cæ- 
sarem Pompeio dare voluisse; quum Dejotarus , qui de- 
disset , tamen ei satisfecisset. » 

LXX. Cesar respondet, « se fore equissimum Phar- 
naci, si , que polliceretur , repriesentaturus esset. » Mo- 
nuit autem, ut solebat, mitibus verbis legatos, « ne aut 
Dejotarum sibi objicerent , aut nimis eo gloriarentur be- 
neficio, quod auxilia non misissent : nam. se neque li- 
bentius facere quidquam , quam supplicibus ignoscere; 
neque provinciarum publicas injurias condonare iis 
posse, qui fuissent in se officiosi : id ipsum, quod 

cemmemorassent, officium utilius Pharnaci fuisse, qui 
providisset , ne vinceretur, quam sibi, cui dii immorta- 
les victoriam tribuissent. Itaque se magnas et graves in- 
jurias civium romanorum, qui in Ponto negotiati essent, 
quoniam in integrum restituere non posset, concedere 
Pharnaci : nam neque interfectis amissam vitam , neque 
exsectis virilitatem restituere posse; quod quidem sup- 
plicium gravius morte cives romani subissent. Ponto vero 
decederet confestim, familiasque publicanorum remitte- 
ret , ceteraque restitueret sociis civibusque romanis, quae 
penes eum essent. Si fecisset, jam tunc sibi mitteret mu- 
nera ac dona, que, bene rebus gestis, imperatores ab 
amicis accipere consuessent : » miserat enim Pharnaces. 
coronam auream. His responsis datis, legatos remisit. 

LXXI. At Pharnaces, omnia liberaliter pollicitus, 
quum festinantem ac properantem Cesarem speraret li- 
bentius etiam crediturum suis promissis, quam res pate- 
retur , quo celerius honestiusque ad res magis necessa- 
rias proficisceretur (nemini enim erat ignotum , pluri- 
mis de causis ad Urbem Caesarem revocari), lentius agere, 
decedendi diem postulare longiorem, pactiones interpo- 
nere, in summa, frustrari ccepit. Cesar, cognita callidi- 
tate hominis, quod aliis temporibus natura facere con- 
sueverat, tune necessitate fecit adductus, ut celerius 
omnium opinione manum consereret. 

LXXIL Zela est oppidum in Ponto, positu ipso, ut 
in plano loco, satis munitum : tumulus enim naturalis, 
velut manu factus, excelsiore undique fastigio sustinet 
murum. Circumpositi sunt huic oppido magni multique, 
intercisi vallibus, colles : quorum editissimus unus, qui 

propter victoriam Mithridatis, et infelicitatem Triarii , 
detrimentumque exercitus nostri, superioribus locis at- 
que itineribus pene conjunctus oppido, magnam in illis 
partibus habet nobilitatem; nec multo longius millibus 
passuum tribus abest ab Zela. Hunc locum Pharnaces, 
veteribus paternorum felicium castrorum refectis operi- 
bus, copiis suis omnibus occupavit. 

LXXIII. Casar , quum ab hoste millia passuum quin- 
que castra posuisset, videretque eas valles, quibus regia 
castra munirentur, eodem intervallo sua castra munitu- 
ras, si modo ea loca hostes priores non cepissent, que 
multo erant propiora regis castris, aggerem comportari 
jubet intra munitiones. Quo celeriter collato, proxima 
nocte , vigilia quarta, legionibus omnibus expeditis , im- 
pedimentisque in castris relictis, prima luce, neque opi- 
nantibus hostibus, eum ipsum locum cepit, in quo Mi- 
thridates secundum proelium adversus Triarium fecerat. 
Huc omnem comportatum aggerem e castris servitia age- 
rent jussit, ne quis ab opere miles discederet, quum 
spatio non amplius mille passuum intercisa vallis castra 
hostium divideret ab opere incepto Caesaris castrorum. 

LXXIV. Pharnaces, quum id repente prima luce ani- 
madvertisset, copias suas omnes pro castris instruxit, 
quas , interposita tanta locorum iniquitate , consuetudine 
. magis pervulgata militari credebat instrui Cesar, vel 
ad opus suum tardandum, quo plures in armis teneren- 
tur, vel ad ostentationem regie fiducie, ne munitione 
magis, quam manu, defendere locum Pharnaces vide- 
retur. Itaque deterritus non est, quo minus, prima acie 
pro vallo instructa, reliqua pars exercitus opus faceret. 

At Pharnaces, impulsus sive loci felicitate, sive -auspi- 
ciis et religionibus inductus, quibus obtemperasse eum 
postea audiebamus; sive paucitate nostrorum, qui in ar- 
mis erant, comperta, quum more operis quotidiani ma- 
gnam illam servorum multitudinem , que aggerem por- 
tabat, militum esse credidisset; sive etiam fiducia vete- 
rani exercitus sui, quem vicies et bis in acie couflixisse , 
et vicisse legati ejus gloriabantur; simul contemptu exer- 
citus nostri, quem pulsum a se, Domitio duce, sciebat ; 
inito consilio dimicandi , descendere prerupta valle cœ- 
pit. Cujus aliquandiu Cesar irridebat inanem ostenta- 
tionem, et eo loco militum coarctationem, quem in locum 
nemo sanus hostis subiturus esset : quum interim Phar- 
naces eodem gradu, quo prerupta in prolium descen- 
derat valle, ascendere adversus arduum collem instru- 
ctis copiis ccepit. 

LXXV. Cesar, incredibili. ejus vel temeritate, vel 
fiducia commotus, neque opinans imparatusque oppres- 
sus, eodem tempore milites ab operibus vocat, arma 
capere jubet, legiones opponit , aciemque instruit : cujus 
rei subita trepidatio magnum terrorem, attulit nostris. 
Nondum ordinibus instructis, falcate.regie quadrige 
permixtos milites perturbant; que tamen celeriter mul- 
titudine telorum opprimuntur. Insequitur has acies ho- 
stium, et clamore sublato confligitur, multum adjuvante 
natura loci, plurimum deorum immortalium. benigni- 
tate; qui quum omnibus casibus belli intersunt, tum 
precipue eis, quibus nihil ratione potuit administrari. 

LXXVI. Magno atque acri prælio cominus facto, 
dextro cornu, quo veterana legio sexta erat collocata , 

initium victorie natum est. Ab ea parle quum in pro- 
clive detruderentur hostes , multo tardius , sed tamen iis- 
dem diis adjuvantibus, sinistro cornu mediaque acie totze 
profligantur copie regis : que quam facile subieraut ini- 
quum locum, tam celeriter gradu pulse, premebantur 
loci iniquitate. Itaque multis militibus partim interfectis, 
partim suorum ruina oppressis, qui velocitate effugere po- 
terant , armis tamen projectis, vallem transgressi, nihil 
ex loco superiore inermes proficere poterant. At nostri, 
victoria elati, subire iniquum locum, munitionesque 
aggredi non dubitarunt. Defendentibus autem iis cohor- 
tibus castra, quas Pharnaces presidio reliquerat, cele- 
riter castris hostium sunt potiti. Interfecta multitudine 
suorum, aut capta, Pharnaces cum. paucis equitibus pro- 
fugit : cui nisi castrorum oppugnatio facultatem attu- 
lisset liberius mE , vivus in Casaris potestatem 
adductus esset. 

LXXVII. Tali victoria toties victor Cæsar incredibili 
est letitia affectus, quod maximum bellum tanta cele- 
ritate confecerat, quodque subiti periculi recordatio est 
letior ,-Quod victoria facilis ex difficillimis rebus acci- 
derat. Ponto recepto, prada omni regia militibus con- 
donata, postero die cum expeditis equitibus ipse profi- 
ciscitur; legionem vi decedere ad premia atque honores 
docipiendos in Italiam jubet : auxilia Dejotari domum re- 
mittit : duas -— cum Colio Viniciano in Ponto 
relinquit. 

LXXVIII. Ita per Gallogreciam Bithyniamque in 
Asiam iter facit, omniumque earum provinciarum de 
controversiis cognoscit et statuit; jura in tetrarchas, re- 

ges, civitates distribuit. Mithridatem Pergamenum, a 
quo rem feliciter celeriterque gestam in JEgypto supra 
scripsimus, regio genere ortum, disciplinis etiam regiis 
educatum ( nam Mithridates, rex Asie totius, propter 
nobilitatem Pergamo parvulum secum asportaverat in 
castra, multosque tenuerat annos), regem Bospori con- 
stituit, quod sub imperio Pharnacis fuerat; provincias- 
que populi romani a Barbaris atque inimicis regibus, 
interposito amicissimo rege , munivit. Eidem tetrarchiam 
legibus Gallogrecorum jure gentis et cognationis ad- 
judicavit, occupatam et possessam paucis ante annis a 
Dejotaro. Neque tamen usquam diutius moratus est, 
quam necessitas urbanarum seditionum pati videbatur. 
Rebus felicissime celerrimeque confectis , in Italiam ce- 
lerius omnium opinione venit. | 


CAAARARARAAAAAARAAAARAAAAAARARAAAAAAMVViVVS 


ane 


C. JULII C/ESARIS 
COMMENTARIORUM 


DE BELLO AFRICANO 


LIBER UNUS. 


I. uin, itineribus justis confectis, nullo die inter- 
misso, a. d. xiv cal. jan. Lilybeum pervenit , statim- 
que ostendit, sese naves velle conscendere, quum non 
amplius legionem tironum haberet unam, equites vix pc. 
Tabernaculum secundum litus ipsum constituit , ut prope 
fluctus verberaret. Hoc eo consilio fecit, ne quis sibi 
more quidquam fore speraret, et ut omnes in dies ho- 
rasque parati essent. Incidit per id tempus, ut tempe- 
states ad navigandum idoneas non haberet; nihilo tamen  . 
minus in navibus remiges militesque continere, et nul- 
lam pretermittere occasionem profectionis. Quum præ- 
sertim ab incolis ejus provincie nuntiarentur adversa- 
riorum copie, equitatus infinitus, legiones regie 1v, 
levis armatura magna vis, Scipionis legiones x, ele- 
phanti cxx, classesque esse complures, tamen non de- 
terrebatur , animoque et spe confidebat. Interim in dies 
et naves longae adaugeri, et onerarie complures eodem 

concurrere, et legiones tironum convenire, in his vete- 
rana legio v , equitum ad duo millia. 

IT. Legionibus collectis vr, et equitum u millibus, ut 
quaeque prima legio venerat, in naves longas imponeba- 
tur, equites autem in onerarias. Ita majorem partem na- 
vium antecedere jussit, et insulam petere Áponianam, 
qua non longe abest a Lilybao..Ipse parum commo- 
ratus, bona paucorum vendit publice : deinde Allieno 
praetori, qui Siciliam obtinebat , de omnibus rebus præ- 
cipit, et de reliquo exercitu celeriter imponendo. Datis 
mandatis, ipse navem conscendit a. d. v1 cal. jan. et re- 
liquas naves statim est consecutus. Ita vento certo, cele- 
rique navigio vectus, post diem quartam cum longis 
paucis navibus in conspectum Africæ venit : namque 
onerarie relique, preter paucas, vento disperse atque 
errabunde, diversa loca petierunt. Clupeam classe præ- 
tervehitur, deinde Neapolim : complura preterea ca- 
stella et oppida non longe a mari relinquit. 

III. Postquam Adrumetum accessit (ubi presidium 
erat adversariorum, cui preerat C. Considius ), eta Clu- 
peis secundum oram maritimam cum equitatu Ádrumeti 
Cn. Piso cum Maurorum circiter tribus millibus appa- 
ruit : ibi paulisper Casar ante portum commoratus, 
dum relique naves convenirent, exponit exercitum; cu- 
jus numerus in presentia fuit peditum i1 millia , equi- 
tum cL; castrisque ante oppidum positis, sine injuria 
cujusquam consedit; cohibetque omnes a preda. Oppi- 
dani interim muros armatis complent : ante portam fre- 
quentes considuut ad se defendendum : quorum nume- 
rus 11 legionum intus erat. Cæsar, circum oppidum ve- 

cius, natura loci perspecta, redit in castra. Non nemo 
culpe ejus imprudentieque assignabat , quod neque cer- 
tum locum gubernatoribus prefectisque , quem peterent , 
preceperat; neque, ut mos ipsius consuetudoque supe- 
rioribus temporibus fuerat , tabellas signatas dederat, ut 
in tempore, iis perlectis, locum certum peterent uni- 
versi. Quod minime Cesarem fefellerat : namque nullum 
portum terrae Africe , quo classes decurrerent, pro certo 
tutum ab hostium. presidio fore suspicabatur; sed for- 
tuitu oblatam occasionem egressus aucupabatur. 

IV. L. Plancus interim legatus petit a Caesare, uti sibi 
daret facultatem cum Cónsidio agendi, si posset aliqua 
ratione perduci ad sanitatem. Itaque, data facultate, 
litteras conscribit , et eas captivo dat perferendas in op- 
pidum ad Considium. Quo simul atque captivus perve- 
nisset, litterasque, ut erat mandatum, Considio porri- 
gere coepisset, priusquam acciperet ille : « Unde, inquit, 
istas?» Tum captivus : « Immo ab imperatore Cesare. » 
Tunc Considius : « Unus est, inquit, Scipio imperator 
hoc tempore populi romani. » Deinde in conspectu suo 
captivum statim interfici jubet, litterasque nondum per- 
lectas , sicut erant signate, dat homini certo ad Scipio- 
nem perferendas. 

V. Postquam, una nocte et die ad oppidum consumpta, 
neque responsum ullum a Considio dabatur; neque ei 
relique copie succurrebant, neque equitatu abundabat; 
et ad oppidum oppugnandum non satis copiarum habe- 
bat ,et eas tironum; neque primo adventu convuluerari 
exercitum volebat; et oppidi egregia munitio, et difti- 
cilis ad oppugnandum erat accessus; et nuntiabantur 

auxilia magna equitatus oppidanis suppetias venire; nou 
est visa ratio ad oppugnandum oppidum commorandi, 
ne, dum in ea re Cæsar esset occupatus, circumventus 
a tergo ab equitatu hostium laboraret. 
VI. Itaque, castra quum movere vellet, subito ex op- 

pido erupit multitudo, atque equitatus. subsidio uno 
tempore eis casu succurrit, qui erat missus ab Juba ad 
stipendium accipiendum; castraque, unde Cæsar egres- 
sus iter facere cceperat, occupant, et ejus agmen extre- 
mum insequi cceperunt. Que res quum animadversa es- 
set, subito legionarii consistunt; et equites, quanquam 
erant pauci, tamen contra tantam multitudinem auda- 
cissime concurrunt. Áccidit res incredibilis, ut equites 
minus xxx Galli Maurorum equitum 11 millia loco pel- 
lerent, urgerentque in oppidum. Postquam repulsi et 
conjecti erant intra munitiones, Cæsar iter constitutum 
ire contendit. Quod quum sepius facerent, et modo in- 
sequerentur, modo rursus ab equitibus in oppidum re- 
pellerentur, cohortibus paucis ex veteranis , quas secum 
habebat, in extremo agmine collocatis, et parte equita- 
tus, iter leniter cum reliquis facere ccpit. Ita, quanto 
longius ab oppido discedebatur, tanto tardiores ad inse- 
quendum erant Numida. Interim in itinere ex oppidis et 
castellis legationes venire, polliceri frumentum, para- 
tosque esse, quae imperasset , facere. Itaque eo die castra 
posuit ad oppidum Ruspinam calendis januariis. 

VII. Inde movit, et pervenit ad oppidum Leptin, libe- 
ram civitatem et immunem. Legati ex oppido veniunt 
obviam; libenter se omnia facturos, que vellet, polli- 
centur. Itaque, centurionibus ad portas oppidi et custo- 

diis impositis, ne quis miles in oppidum introiret, aut 
injuriam faceret cuipiam incole, non longe ab oppido 
secundum litus facit castra. Eodem naves onerarie et 
longe nonnulle casu advenerunt; relique, ut est ei nun- 
tiatum, incerte locorum, Uticam versus petere vise 
sunt. Interim Cæsar a mari non digredi, neque mediter- 
ranea petere propter navium errorem , equitatumque in 
navibus omnem continere, ut arbitror, ne agri vastaren- 
tur; aquam in naves jubet comportari. Remiges inte- 
rim, qui aquatum e navibus exierant, subito equites 
Mauri, neque opinantibus Cesarianis, adorti, multos 
jaculis convulneraverunt, nonnullos interfecerunt : la- 
tent enim in insidiis cum equis inter convalles, et subito 
exsistunt, non ut in campo cominus depugnent. 

VIII. Cesar interim in Sardiniam nuntios cum litteris, 
etin reliquas provincias finitimas dimisit , ut sibi auxilia , 
commeatus , frumentum , simul atque litteras legissent , 
mittenda curarent : exoneratisque partim navibus longis , 
Rabirium Postumum in Siciliam ad secundum commea- 
tum arcessendum mittit. Interim cum x navibus longis 
ad reliquas naves onerarias conquirendas , quz deerras- 
sent , et simul mare tuendum ab hostibus, jubet profi- 
cisci. Item C. Sallustium Crispum praetorem ad Cerci- 
nam insulam versus, quam adversarii tenebant, cum 
parte navium ire jubet; quod ibi magnum numerum fru- 
menti esse audiebat. Hoc ita imperabat, ita unicuique 
precipiebat , ut, si fieri posset, necne, locum excusatio 
nullum haberet , nec moram tergiversatio. Ipse interea, 
ex perfugis et incolis cognitis conditionibus Scipionis, et 
qui cum eo contra se bellum gerebant, miserari ( regium 

enim equitatum Scipio ex provincia Africa alebat ), tanta 
homines esse dementia, ut malint regis esse vectigales, 
quam cum civibus in patria, in suis fortunis esse inco- 
lumes. 

IX. Cesar a. d. 111 non. jan. castra movet; Leptique 
sex cohortium presidio cum Saserna relicto, ipse rur- 
sus, unde pridie venerat, Ruspinam cum reliquis copiis 
convertit, ibique sarcinis exercitus relictis, ipse cum ex- 
pedita manu proficiscitur circum villas frumentatum, 
oppidanisque imperat, ut plaustra jumentaque omnia 
sequantur. Itaque magno frumenti invento numero, 
Ruspinam redit. Hoc eum idcirco existimo fecisse, ut 
maritima oppida post se ne vacua relinqueret , præsidio- 
que firmata ad classis receptacula muniret. 

X. Itaque, ibi relicto P. Saserna fratre ejus, quem 
Lepti proximo oppido reliquerat, cum legione, jubet 
comportari ligna in oppidum quam plurima : ipse cum 
cohortibus vir, que ex veteranis legionibus in classe 
cum Sulpicio et Vatinio rem gesserant, ex oppido Rus- 
pina egressus , proficiscitur ad portum , qui abest ab op- 
pido millia passuum duo; ibique classem sub vesperum 
cum ea copia conscendit , omnibus in exercitu insciis , 
et requirentibus imperatoris consilium, quia magno metu 
ac tristimonia sollicitabantur. Parva enim cum copia, et ea 
tironum , neque omni exposita , in África contra magnas 
copias, et insidiose nationis, equitatumque innumerabi- 
lem , se expositos videbant; neque quidquam solatii in 
presentia, neque auxilium in suorum consilio animad- 
vertebant, nisi in ipsius imperatoris vultu, vigore, mi- 
rabilique hilaritate : animum enim altum et erectum 

pra se gerebat. Huic acquiescebant homines, et in ejus 
scientia et cónsilio omnia sibi proclivia omnes fore spe- 
rabant. ' M 

XI. Cæsar, una nocte in navibus consumpta , jam ccelo 
albente , quum proficisci conaretur, subito navium pars, 
de qua timebat, ex errore eodem conferebatur. Hac re 
cognita, Cæsar celeriter de navibus imperat omnes egredi , 
atque armatos in litore reliquos advenientes milites ex- 
spectare. Itaque, sine mora navibus eis in portum re- 
ceptis, et advectis militum equitumque copiis, rursus 
ad oppidum Ruspinam redit, atque ibi castris constitu- 
tis, ipse cum cohortibus expeditis xxx frumentatum est 
profectus. Ex eo est cognitum Cesaris consilium, illum 
cum classe navibus onerariis , que deerrassent, subsidio 
ire, clam hostibus , voluisse, ne casu imprudentes sue 
naves in classem adversariorum inciderent , neque eam 
rem eos voluisse scire, qui in praesidiis relicti sui milites 
fuissent , uti nihil propter suorum paucitatem et hostium 
multitudinem metu deficerent. 

XII. Interim , quum jam Cæsar progressus esset a ca- 
stris circiter millia passuum tria, per speculatorts et ante- 
cessores equites nuntiatur ei, copias hostium haud longe 
ab sese visas. Et hercle cum eo nuntio pulvis ingens 
. conspici coeptus est. Hac re cognita, Cæsar celeriter ju- 
bet equitatum universum , cujus copiam habuit in præ- 
sentia non magnam, et sagittarios , quorum parvus nu- 
merus , ex castris arcessi , atque ordinatim signa se leniter 
consequi : ipse antecedere cum paucis armatis. Jamque, 
quum procul hostis conspici posset, milites in. campo 
jubet galeari, et ad pugnam parari : quorum omnino 

numerus fuit xxx cohortium, cum equitibus cp, et sa- 
gittariis CL. | | 

XIII. Hostes interim, quorum dux erat Labienus, et 
duo Pacidii, aciem dirimunt mirabili longitudine, non 
peditum, sed equitum , confertam ; et inter eos levis ar- 
mature Numidas et sagittarios pedites interposuerant, 
et ita condensaverant , ut procul Cesariani pedestres co- 
pias arbitrarentur ; et dextrum ac sinistrum cornu magnis 
equitum copiis firmaverant. Interim Cæsar aciem dirigit 
simplicem, ut poterat , propter paucitatem : sagittarios 
ante aciem constituit : equites dextro sinistroque cornu 
opponit, et ita precipit, ut providerent, ne multitudine 
equitatus hostium circumvenirentur : existimabat enim , 
se cum pedestribus copiis acie instructa dimicaturum. 

XIV. Quum utrinque exspectatio fieret, neque Casar 
se removeret , et cum suorum paucitate contra magnam 
vim hostium artificio magis, quam viribus, decernendum 
videret, subito adversariorum equitatus sese extendere, 
et in latitudinem promovere, collesque complecti, et 
Cesaris equitatum extenuare, simulque ad circumeun- 
dum comparare se ceperunt. Cæsariani equites eorum 
multitudinem ægre sustinebant. Acies interim media 
quum concurrere conarentur, subito ex condensis turmis 
pedites Numidae levis armature cum equitibus procur- 
runt , et inter legionarios milites jacula conjiciunt. Hic 
quum Cæsariani in eos impetum fecissent , illorum equi- 
tes refugiebant : pedites interim resistebant , dum equi- 
tes rursus, cursu renovato, peditibus suis succurrerent. 

XV. Cæsar, novo genere pugnæ oblato, quum ani- 
madverteret, ordines suorum in procurrendo turbari 

( pedites enim, dum equites longius ab signis persequun- 
tur, latere nudato , a proximis Numidis jaculis vulnera- 
bantur; equites autem hostium pilum militis cursu facile 
vitabànt), edicit per ordines , ne quis miles ab signis 1v 
pedes longius procederet. Equitatus interim Labieni, 
suorum multitudine confisus, Czesaris paucitatem cir- 
cumire conatur : equites Juliani pauci, multitudine ho- 
stium defessi, equis convulneratis, paulatim cedere : 
hostis magis magisque instare. Ita puncto temporis om- 
nibus legionariis ab hostium equitatu circumventis, Cæ- 
sarisque copiis in orbem compulsis, intra cancellos om- 
nes conjecti pugnare cogebantur. 

XVI. Labienus in equo, capite nudo, versari in prima 
acie; simul suos cohortari , nonnunquam legionarios Cæ- 
saris ita appellare : « Quid tu, inquit, miles tiro, tam 
feroculus es? Vos quoque iste verbis infatuavit. In ma- 
gnum mehercule vos periculum impulit. Misereor vestri. » 
Tum miles : « Non sum, inquit, tiro, Labiene; sed de 
legione x veteranus. » Tum Labienus : « Non agnosco, 
inquit, signa decumanorum.» Tum miles : « Jam me, 
quis sim, intelliges : » simul cassidem de capite dejecit , 
ut cognosci ab eo posset , atque ita pilum, viribus con- 
tortum , dum in Labienum mittere contendit, equi gra- 
viter adverso pectori affixit, et ait : « Labiene, decuma- 
num militem, qui te petit , scito esse. » Omnium tamen 
animi in terrorem conjecti, et maxime tironum : cir- 
cumspicere enim Cesarem, neque amplius facere, uisi 
hostium jacula vitare. 

XVII. Cæsar interim , consilio hostium cognito, jubet 
aciem in longitudinem quam maximam porrigi , alternis 

' conversis cohortibus, ut una post alteram ante signa 
tenderet. Ita coronam hostium dextro sinistroque cornu 
mediam dividit; et unam partem ab altera exclusam 
equitibus intrinsecus adortus cum peditatu, telis con- 
jectis in fugam vertit : neque longius progressus, veri- 
tus insidias , se ad suos recipit. Idem altera pars equitum 
peditumque Cesaris facit. His rebus gestis, ac procul 
hostibus repulsis convulneratisque , ad sua praesidia sese, 
sicut erat instructus, recipere ccepit. 

XVIIL Interim M. Petreius et Cn. Piso cum equiti- ` 
bus Numidis mc electis, peditatuque ejusdem generis 
salis érandi, ex itinere recta subsidio suis occurrunt. 
Atque hostes, suis ex terrore firmatis rursusque reno- 
vatis animis, legionarios, conversis equitibus se reci- 
pientes, novissimos adoriri et impedire ceperunt, quo 
minus in castra se reciperent. Hac re animadversa, Cæ- 
sar jubet signa converti, et medio campo redintegrari 
proelium. Quum ab hostibus eodem modo pugnaretur, 
nec cominus ad manus rediretur, Cesarisque equites ju- 
menta, ex nausea recenti , siti, languore, paucitate, vul- 
peribus defatigata , ad insequendum hostem perseveran- 
dumque cursum tardiora haberent , dieique pars exigua 
jam reliqua esset, cohortibus equitibusque circumdatis , 
cohortatus imperat, ut nno ictu contenderent, neque re- 
mitterent, donec ultra ultimos colles hostes repulissent, 
atque eorum essent potiti. Itaque signo dato, quum jam 
hostes languide negligenterque tela mitterent, subito 
immittit cohortes turmasque suorum : atque puncto tem- 
poris hostibus nullo negotio campo pulsis , post collem- 
que dejectis , nacti locum , atque ibi paulisper commo- 

rati , ita uti erant instructi, leniter se ad suas recipiunt 
munitiones ; itemque adversarii , male accepti, tum de- 
mum $e ad sua presidia contulerunt. 

XIX. Interim , ea re gesta, et proelio dirempto , ex ad- 
versariis perfuge plures ex omni hominum genere , et 
preterea intercepti hostium complures equites pedites- 
que : ex quibus cognitum est hostium consilium , eos 
hac mente et conatu venisse , uti novo atque inusitato 
genere proelii tirones legionarüque pauci perturbati , 
Curionis exemplo , ab equitatu circumventi opprimeren- 
tur : etita Labienum dixisse pro concione , « tantam sese 
multitudinem auxiliorum adversariis subministraturum, 
ut etiam cadendo in ipsa victoria defatigati vincerentur , 
atque a suis superarentur ; » quippe qui in illorum sibi 
confideret multitudine : primum, quod audierat, Rome 
legiones veteranas dissentire, neque in Africam velle 
transire; deinde, quod triennio in Africa suos milites 
consuetudine retentos , fideles jam sibi effecisset , maxima 
autem auxilia haberet Numidarum equitum levisque ar- 
mature. Preterea ex fuga prolioque Pompeiano Labie- 
nus, quos secum a Brundisio transportaverat, equites 
Germanos Gallosque, ibique postea ex hibridis libertinis 
servisque conscripserat, armaverat, equoque uti fre- 
nato condocuerat. Preterea regia auxilia, elephantes 
cxx , equitatusque innumerabilis : deinde legiones, con- 
scriptas ex cujusquemodi genere, amplius duodecim. Hac 
spe atque audacia inflammatus Labienus, cum equiti- 
bus Gallis Germanisque anc, Numidarum sine fre- 
nis viii. millibus, preterea, Petreiano auxilio adhibito, 
equitibus Mc, peditum ac levis armature quater tanto, 

' sagittariis ac funditoribus hippotoxotisque compluribus ; 
his copiis pridie non. jan. post diem tertium, quam 
Africam attigit , in campis planissimis purissimisque , ab 
hora diei quinta usque ad solis occasum , est decertatum. 
ln eo proelio Petreius graviter ictus ex acie recessit. 
XX. Cæsar interim castra munire diligentius, presi- 
dia firmare majoribus copiis , vallumque ab oppido Rus- 
pina usque ad mare deducere, et a castris alterum eo- 
dem ; quo tutius ultro citroque commeare, auxiliaque 
sine periculo sibi succurrere possent : tela tormentaque 
ex navibus in castra comportare : remigum partem ex 
classe, Gallorum , Rhodiorum, epibatarumque armare , 
et in castra evocare , uti, si posset, eadem ratione , qua 
adversarii , levis armatura interJecta inter equites suos 
interponeretur : sagittariisque ex omnibus navibus, Ity- 
reis , Syriis , et cujusque generis ductis in castra complu- 
ribus frequentabat suas copias ( audiebat enim , Scipio- 
nem post diem tertium ejus diei, quo prelium factum. 
. erat, appropinquare, copias suas cum Labieno et Pe- 
treio conjungere, cujus copi: legionum octo, et equitum 
trium millium esse nuntiabantur) : officinas ferrarias 
instruere, sagittasque et tela , uti fierent complura, cu- 
rare , glandes fundere, sudes comparare , litteras in Sici- 
liam nuntiosque mittere, ut sibi crates materiemque 
congererent ad arietes, cujus inopia in Africa esset : 
preterea ferrum plumbumque mitteretur. Et animum 
etiam advertebat frumento se in Africa, nisi importati- 
tio, uti non posse : priore enim anno, propter adversa- 
riorum dilectus , quod stipendiarii aratores milites essent 
facti, messem non esse factam : preterea ex omni África 

frumentum adversarios in pauca oppida et bene munita 
comportasse, omnemque regionem Africe exinanisse fru- 
mento : oppida, prater ea pauca, quz ipsi suis praesidiis 
tueri poterant, reliqua dirui atque deleri; et eorum in- 
colas intra sua presidia coegisse commigrare; agros de- 
sertos ac vastatos esse. 

XXI. Hac necessitate Cæsar coactus, privatos am- 
biendo et blande appellando , aliquantum frumenti nu- 
merum in sua presidia congesserat, et eo parce uteba- 
tur. Opera interim ipse quotidie circumire, et alternas 
cohortes in statione habere, propter hostium multitudi- 
nem. Labienus saucios suos , quorum maximus numerus 
fuit, jubet in plaustris deligatos Adrumetum deportari. 
Naves interim Cesaris onerarie errabunde male vaga- 
bantur , incertæ locorum atque castrorum suorum : quas 
singulas scapha adversariorum complures adortæ incen- 
debant, atque expugnabant. Hac re nuntiata, Cæsar 
classes circum insulas portusque disposuit, quo tutius 
commeatus supportari posset. 

XXII. M. Cato interim, qui Utice preerat , Cn. Pom- 
peium filium multis verbis assidueque objurgare non 
desistebat. « Tuus, inquit , pater , istuc etatis quum esset, 
et animadvertisset rempublicam ab audacibus scelera- 
tisque civibus oppressam , bonosque aut interfectos , aut 
exsilio mulctatos, patria civitateque carere, gloria et 
animi magnitudine elatus, privatus atque adolescentulus, 
' paterni exercitus reliquiis collectis , pæne oppressam fun- 
ditus et deletam Italiam urbemque romanam in liberta- 
tem vindicavit : idemque Siciliam, Africam, Numidiam, 
Mauritaniam mirabili celeritate armis recepit. Quibus 

u. 15 

ex rebus sibi eam dignitatem , que est per gentes claris- 
sime notissimaque, conciliavit; adolescentulusque atque 
eques romanus triumphavit. Atque ille non ita amplis 
rebus patris gestis neque tam excellenti majorum digni- 
tate parta, neque tantis clientelis nominisque claritate 
praeditus , in rem publicam est ingressus : tu contra et 
patris nobilitate, et dignitate, et per te ipse satis animi 
magnitudine diligentiaque praeditus , nonne eniteris , et 
proficisceris ad paternas clientelas, auxilium tibi reique 
publice atque optimo cuique efflagitatum? » 

XXIII. His verbis hominis gravissimi incitatus ado- 
lescentulus, cum naviculis cujusquemodi generis xxx, 
inibi paucis rostratis, profectus ab Utica est in Mauri- 
taniam, regnumque Bogudis est ingressus; expeditoque 
exercitu, numero servorum, liberorum, duorum mil- 
lium , cujus partem inermem , partem armatam habuerat , 
ad oppidum Ascurum accedere coepit : in quo oppido 
praesidium fuit regium. Pompeio adveniente, oppidani, 
usque eo passi propius accedere, donec ad ipsas portas 
ac murum appropinquaret , subito eruptione facta , pro- 
stratos perterritosque Pompeianos in mare passim naves- 
que compulerunt. Ita re male gesta , Cn. Pompeius filius 
naves inde avertit, neque postea litus attigit, classem- 
que ad insulas Baleares versus convertit. 

XXIV. Scipio interim cum iis copiis, quas paulo ante 
demonstravimus , Utice grandi presidio relicto, profe- 
ctus, primum Ádrumeti castra ponit : deinde paucos dies ` 
ibi commoratus, noctu itinere facto , cum Petreii et La- 
bieni copiis se conjungit : atque unis castris factis, tria 
millia passuum longe considunt. Equitatus interim eo- 

rum circum Cæsaris munitiones vagari , atqne eos, qui 
pabulandi aut aquandi gratia extra vallum progressi es- 
sent, excipere; ita omnes adversarios intra munitiones 
continere. Quare Cæsariani gravi annona sunt confli- 
ctati, ideo, quod nondum neque ab Sicilia, neque ab 
Sardinia commeatus supportatus erat; neque per anni 
tempus in mari classes sine periculo vagari poterant , 
neque amplius millia passuum sex terrae Africe quoquo 
versus tenebant, pabulique inopia premebantur. Qua 
necessitate coacti veterani milites equitesque , qui multa 
terra marique bella confecissent , et periculis inopiaque 
tali sepe essent conflictati, alga e litore collecta, et 
aqua dulci eluta, et ita jumentis esurientibus data , vi- 
tam eorum producebant. 

XXV. Dum hec ita fierent, rex Juba, cognitis Cesaris 
diffieultatibus copiarumque paucitate, non est visum, 
dari spatium convalescendi , augendarumque ejus opum. 
Itaque, comparatis equitum magnis peditumque copiis, 
subsidio suis , egressus e regno, ire contendit. P. Sitius 
interim et rex Bocchus , conjunctis suis copiis , cognito 
regis Juba egressu, propius ejus regnum copias suas 
admovere, Cirtamque , oppidum ejus regni opulentissi- 
mum , adorti, paucis diebus pugnando capiunt, et præ- 
terea duo oppida Getulorum : quibus quum conditio- 
nem ferrent, ut oppido excederent , idque sibi vacuum 
transderent , conditionemque repudiassent , postea ab eis 
capti interfectique sunt omnes. Inde progressi , agros op- 
pidaque vexare non desistunt. Quibus rebus cognitis, 
Juba, quum jam non longe ab Scipione atque ejus du- 
cibus abesset, capit consilium , satius esse, sibi suoque 

regno subsidio ire, quam, dum alios adjuturus proficis- 
ceretur , ipse suo regno expulsus, forsitan utraque re ex- 
pelleretur. Itaque rursus se recipere, atque auxilia etiam 


a Scipione abduxit, sibi suisque rebus timens; elephan- 


tisque xxx relictis, suis finibus oppidisque suppetias 
profectus est. 

XXVI. Casar interim , quum de suo adventu dubita- 
tio in provincia esset , neque quisquam crederet , ipsum, 


sed aliquem legatum cum copiis in Africam venisse, 


conscriptis litteris circum provinciam, omnes civitates 
facit de suo adventu certiores. Interim nobiles homines 
ex suis oppidis profugere , et in castra Cæsaris devenire, 
et de adversariorum ejus acerbitate crudelitateque com- 
memorare cceperunt. Quorum lacrymis querelisque Cæ- 
sar commotus, quum antea constitisset in stativis ca- 
stris, estate inita, cunctis copiis auxiliüsque coactis, 
bellum cum adversariis suis gerere instituit , litteris cele- 
riter in Siciliam ad Allienum et Rabirium Postumum 
conscriptis, et per catascopum missis : « Ut sine mora, 
aut ulla excusatione hiemis ventorumque, exercitus sibi 
quam celerrime transportaretur : Africam provinciam 
perire, funditusque everti ab suis inimicis : quod nisi 
celeriter sociis foret subventum , preter ipsam Africam 
terram nihil, ne tectum quidem, quo se reciperent ab 
illorum scelere insidiüisque reliquum futurum. » Atque 
ipse in tanta erat festinatione et exspectatione, ut po- 
stero die, quam misisset litteras nuntiumque in Siciliam , 
classem exercitumque morari diceret, noctes diesque 
oculos mentemque ad mare dispositos directosque habe- 
ret. Nec mirum : animadvertebat enim, villas exuri, 

agros vastari, pecus diripi, trucidari, oppida castella- 
que dirui deserique, principesque civitatum aut inter- 
fici, aut in catenis teneri, liberos eorum obsidum nomine 
in servitutem abripi; iis se in miseriis suamque fidem 
implorantibus auxilio propter copiarum paucitatem esse 
non posse. Milites interim in opere exercere, castra mu- 
nire, turres, castella facere, molesque jacere in mare 
non intermittere. 

XXVII. Scipio interim elephantos hoc modo condocefa- 
cere instituit. Duas instruxit acies : unamfunditorum con- 
tra elephantos , quz quasi adversariorum locum obtineret, 
et contra eorum frontem adversam lapillos minutos mit- 
teret : deinde in ordinem elephantos constituit : post il- 
los autem aciem suam instruxit, ut, quum ab adversa- 
riis lapides mitti cepissent , et elephanti perterriti se 
ad suos convertissent, rursus a sua acie lapidibus missis, 
eos converterent adversus hostem ; quod agre tardeque 
fiebat : rudes enim elephanti, multorum annorum do- 
ctrina usuque vetusto vix edocti, tamen communi peri- 
culo in aciem producuntur. 

XXVIII. Dum hec ad Ruspinam ab utrisque ducibus 
administrantur , C. Virgilius pretorius, qui Thapso op- 
pido maritimo praeerat, quum animadvertisset, naves 
singulas cum exercitu Caesaris, incertas locorum at- 
que castrorum suorum , vagari , occasionem nactus, na- 
vem, quam ibi habuit actuariam, militibus complet 
et sagittariis, et eidem scaphas de navibus adjungit, 
ac singulas naves Czesarianas cónsectari ccepit. Et quum 
plures adortus esset, pulsus fugatusque inde discessit. 
Sed quum nec sic desisteret periclitari, forte incidit in 

navem, in qua erant duo Titii, Hispani adolescentes, 
tribuni legionis v, quorum patrem Casar in senatum le- 
gerat, et cum his T. Salienus, centurio legionis ejus- 
dem, qui M. Messalam legatum obsederat Messane, 
seditiosissima oratione apud eum usus; idemque pecu- 
niam et ornamenta triumphi Cesaris retinenda et cu- 
stodienda curaverat, et ob has causas timebat sibi. Hic 
propter conscientiam peccatorum suorum persuasit ado- 
` lescentibus, ne repugnarent, seseque Virgilio transde- 
rent. Itaque deducti a Virgilio ad Scipionem, custodibus 
transditi, et post diem tertium sunt interfecti. Qui 
quum ducerentur ad necem, petisse dicitur major Titius 
a centurionibus, uti se priorem, quam fratrem , inter- 
ficerent ; idque ab eis facile impetrasse, atque ita esse 
interfectos. 

XXIX. Turmae interim equitum, quæ pro vallo in 
stationibus esse solebant ab utrisque ducibus, quotidie 
minutis preliis inter se depugnare non intermittunt : 
nonnunquam etiam Germani Gallique Labieniani cum 
Caesaris equitibus, fide data, inter se colloquebantur. 
Labienus interim cum parte equitatus Leptim oppidum , 
cui preerat Saserna cum cohortibus rm, oppugnare, ac 
vi irrumpere conabatur : quod ab defensoribus , propter 
egregiam munitionem oppidi et tormentorum multitu- 
dinem, facile et sine periculo defendebatur. Quod ubi 
saepius ejus equitatus facere non intermittebat, et quum 
forte ante portam turma densa adstitisset , scorpione ac- 
curatius misso , atque eorum decurione percusso, et ad 
decumanam defixo , reliqui perterriti, fuga sein castra re- 
cipiunt. Quo facto postea sunt deterriti oppidum tentare. 

XXX. Scipio interim fere quotidie non longius a suis 
castris passibus ccc instruere aciem, ac majore diei parte 
consumpta, rursus se in castra recipere. Quod quum sæ- 
pius fieret, neque ex Cesaris castris quisquam prodi- 
ret, neque propius ejus copias accederet, despecta pa- 
tientia Cesaris exercitusque ejus, universis copiis pro- 
ductis, elephantisque turritis xxx ante aciem instructis, 
quam latissime potuit porrecta equitum peditumque 
multitudine, uno tempore progressus, haud ita longe 
a Caesaris castris constitit in campo. 

XXXI. Quibus rebus cognitis, Cesar jubet milites, 
qui extra munitiones processerant, quique pabulandi, 
aut lignandi , aut etiam muniendi gratia vallem petie- 
rant, quique ad eam rem opus erant, omnes intra mu- 
nitiones minutatim modesteque sine tumultu aut ter- 
rore se recipere, atque in opere consistere : equiti- 
bus autem, qui in statione fuerant, precipit, ut usque 
eo locum obtinerent, in quo paulo ante constitissent , 
donec ab hoste missum telum ad se perveniret : quod 
si propius accederetur , quam honestissime se intra mu- 
nitiones reciperent. Álii quoque equitatui edicit, uti suo 
quisque loco paratus armatusque presto esset. Ad haec 
non ipse per se coram, quum de vallo prospecularetur, 
sed, mirabili peritus scientia bellandi, in praetorio se- 
dens, per speculatores et nuntios imperabat, que fieri 
volebat : animadvertebat enim, quanquam magnis essent 
copiis adversarii freti, tamen sepe a se fugatis, pulsis 
perterritisque, et concessam vitam , et ignota peccata ; 
quibus rebus nunquam tanta suppeteret ex ipsorum iner- 
tia conscientiaque animi victorie fiducia , ut castra sua 

adoriri auderent. Præterea ipsius nomen auctoritasque 
magna ex parte eorum exercitus minuebat audaciam : 
tum egregie munitiones castrorum , et valli fossarumque 
. altitudo, et extra vallum styli ceci, mirabilem in mo- 
dum consiti, vel sine defensionibus aditum adversariis 
prohibebant. Scorpionum, catapultarum, ceterorumque 
telorum, que ad defendendum solent parari, magnam 
copiam habebat. Atque hac propter exercitus sui præ- 
sentis paucitatem et tirocinium preparaverat; non, ho- 
stium vi et metu commotus, patientem se timidumque 
hostium opinioni prebebat. Neque idcirco copias, quan- 
quam erant pauca tironumque, non educebat in aciem, 
quod victori suorum diffideret; sed referre arbitraba- 
tur, cujusmodi victoria:esset futura : turpe enim sibi 
existimabat, tot rebus gestis, tantisque exercitibus de- 
victis, tot tam claris victoriis partis, ab reliquis copiis 
adversariorum suorum , ex fuga collectis, se cruentam 
adeptum existimari victoriam. Itaque constituerat, glo- 
riam exsultationemque eorum pati, donec sibi veterana- 
rum legionum pars aliqua in secundo commeatu occur- 
risset. 

XXXII. Scipio interim, paulisper, ut ante dixi, in 
eo loco commoratus, ut quasi despexisse Cæsarem vide- 
retur, paulatim reducit suas copias in castra, et, con- 
cione advocata, de terrore suo desperationeque exerci- 
tus Caesaris verba facit; et cohortatus suos, victoriam 
propriam se eis hrevi daturum pollicetur. Cesar jubet 
milites rursus ad opus redire, et per causam munitio- 
num tirones in labore defatigare non intermittit. Inte- 
rim Numide Getulique diffugere quotidie ex castris 

Scipionis, et partim in regnum se conferre, partim, 
quod ipsi majoresque eorum beneficio C. Marii usi fuis- 
sent, Cæsaremque ejus affinem esse audiebant, in ejus 
castra perfugere catervatim non intermittunt. Quorum 
ex numero electis hominibus illustrioribus Gætulis, et 
litteris ad suos cives datis, cohortatus , uti manu facta 
se suosque defenderent , et ne suis inimicis adversariis- 
que dicto audientes essent , mittit. 

XXXIII. Dum hec ad Ruspinam fiunt, legati ex 
Achilla, civitate libera, etiam undique ad Cesarem ve- 
niunt, seque paratos, quecunque imperasset, et libenti 
animo facturos pollicentur : tantum orare et petere ab 
eo, ut sibi presidium daret, quo tutius id et sine peri- 
culo facere possent : se et frumentum, et quaecunque res 
eis suppeteret , communis salutis gratia subministraturos. 
Quibus rebus facile a Cesare impetratis, præsidioque 
dato, C. Messium, edilitia functum potestate, Achillam 
jubet proficisci. Quibus rebus cognitis , Considius Longus, 
qui Adrumeti cum 11 legionibus et equitibus ncc præ- 
erat, celeriter, ibi parte praesidii relicta, cum vii cohor- 
tibus ad Achillam ire contendit. Messius , celerius itinere 
confecto, prior Achillam cum cohortibus pervenit. Con- 
sidius interim, quum ad urbem cum copiis accessisset , 
et animadvertisset presidium Caesaris ibi esse, non au- 
sus periculum suorum facere, nulla re gesta pro multi- 
tudine hominum, rursus Adrumetum se recipit : deinde, 
paucis post diebus, equestribus copiis a Labieno addu- 
ctis, rursus Achillitanos, castris positis, obsidere coepit. 

XXXIV. Per id tempus C. Sallustius Crispus, quem 
paucis ante diebus missum a Cesare cum classe demon- 

stravimus, Cercinam pervenit. Cujus adventu C. Deci- 
mius, quastorius, qui ibi cum grandi familie suae præ- 
sidio preerat commeatui, parvulum navigium nactus 
conscendit, ac se fugæ commendat. Sallustius interim 
pretor, a Cercinatibus receptus, magno numero fru- 
menti invento, naves onerarias, quarum ibi satis magna 
copia fuit, complet, atque in castra ad Caesarem mittit. 
Allienus interim proconsul e Lilybieo in naves onerarias 
imponit legiones xut et xiv, et equites Gallos peccc, 
fuuditorum sagittariorumque mille, ac secundum com- 
meatum in Africam mittit ad Cesarem : qua naves, 
ventum secundum nacta, quarto die in portum ad Rus- 
pinam, ubi Cæsar castra habuerat, incolumes pervene- 
runt. Ita Cæsar, duplici letitia ac voluptate uno tempore 
auctus, frumento auxiliisque, tandem suis exhilaratis 
annonaque levata, sollicitudinem deponit, legiones equi- 
tesque ex navibus egressos , jubet ex languore nauseaque 
reficere ; dimissos in castella, munitionesque disponit. 
XXXV. Quibus rebus Scipio, quique cum eo erant 
comites, mirari et requirere : C. Cesarem, qui ultro 
consuesset bellum inferre ac lacessere prelio, subito 
commutatum non sine magno consilio suspicabantur. 
Itaque ex ejus patientia in magnum timorem conjecti , 
ex Getulis duos, quos arbitrabantur suis rebus amicis- 
simos, magnis praemiis pollicitationibusque propositis , 
pro perfugis speculandi gratia in Caesaris castra mittunt. 
Qui simul ad eum sunt deducti , petierunt, ut sibi lice- 


ret sine periculo verba proloqui. Potestate facta : « Saepe 


numero, inquiunt, imperator, complures Getuli, qui 
sumus clientes C. Marii , et propemodum omnes cives 

romani, qui sunt in legione 1v et vi, ad te voluimus 
in tuaque presidia confugere; sed custodiis equitum Nu- 
midarum , quo id sine periculo minus faceremus, impe- 
diebamur. Nunc , data facultate , pro speculatoribus miss) 
a Scipione, ad te cupidissime venimus, ut perspicepe- 
mus, num que fosse aut insidiz elephantis ante castra 
portasque valli facte essent, simulque consilia vestra 
contra easdem bestias comparationemque pugnæ cogno- 
sceremus, atque ei renuntiaremus. » Qui collaudati a Ce- 
sare, stipendioque donati , ad reliquos perfugas deducun- 
tur. Quorum orationem celeriter veritas. comprobavit : 
namque postero die ex legionibus iis, quas Gætuli no- 
minaverunt, milites legionarii complures a Scipione in 
castra Cesaris perfugerunt. 

XXXVI. Dum hac ad Ruspinam geruntur , M. Cato, 
qui Utice praeerat, dilectus quotidie libertinorum , Afro- 
rum, servorum denique, et cujusque modi generis ho- 
minum , qui modo per etatem arma ferre poterant, ha- 
bere, atque sub manum Scipionis in castra submittere 
non intermittit. Legati interim ex oppido Tisdre, in 
quo tritici modium millia ccc comportata fuerant a ne- 
gotiatoribus italicis aratoribusque , ad Cesarem venere, 
quantaque copia frumenti apud se sit, docent; simulque 
orant , ut sibi presidium mittat , quo facilius et frumen- 
tum et copie sue conserventur. Quibus Cæsar in præ- 
sentia gratias agit, presidiumque brevi tempore se mis- 
surum dixit; cohortatusque, ad suos cives jubet profi- 
cisci. P. Sitius interim, cum copiis Numidia fines ingres- 
sus, castellum, in monte loco munito locatum , in quod 
Juba belli gerendi gratia et frumentum et res ceteras, 

quæ ad bellum usui solent esse, comportaverat, vi ex- 
pugnando, est potitus. 

XXXVII. Cæsar postquam legionibus veteranis ir, 
equitatu, levique armatura , copias suas ex secundo com- 
meatu auxerat, naves vi onerarias statim jubet Lilybeum 
ad reliquum exercitum transportandum proficisci : ipse 
vi cal. febr. circiter vigilia prima imperat, speculatores 
apparitoresque omnes ut sibi presto essent. Itaque, om- 
nibus insciis neque süspicantibus, vigilia tertia jubet 
omnes legiones ex castris educi, atque se consequi ad 
oppidum Ruspinam versus, in quo ipse presidium ha- 
buit, et quod primum ad amicitiam ejus accessit. Inde 
parvulam proclivitatem digressus, sinistra parte campi 
propter mare legiones ducit. Hic campus mirabili pla- 
nitie patet millia passuum xv; quem jugum ingens, a 
mari ortum, neque ita prealtum, velut theatri efficit 
speciem. In hoc jugo colles sunt excelsi pauci : in qui- 
bus singulae turres speculeque singule perveteres erant 
collocata : quarum apud ultimam presidium et statio 
fuit Scipionis. 

XXXVIII. Postquam Casar ad jugum, de quo docui, 
ascendit, atque in unumquemque collem turres castel- 
laque facere cepit, atque ea minus semihora effecit; et 
postquam non ita longe ab ultimo colle turrique fuit , 
qua proxima fuit castris adversariorum, in qua docui 
esse presidium stationemque Numidarum , paulisper 
commoratus, perspectaque natura loci, equitatu in sta- 
tione disposito, legionibus opus attribuit , brachiumque 
medio jugo ab eo loco, ad quem pervenerat, usque ad 
eum, unde egressus erat, jubet dirigi ac muniri. Quod 

postquam Scipio Labienusque animadverterunt , equi- 
tatu omni ex castris educto, acieque equestri instructa, 
a suis munitionibus circiter passus mille progrediuntur, 
pedestremque copiam in secunda acie, minus passus CD 
a castris suis, constituunt. 

XXXIX. Cesar in opere milites adhortari , neque ad- 
versariorum copiis moveri. Quum jam non amplius pas- 
suum MD inter hostium aciem suasque munitiones esse 
animadvertisset, intellexissetque, ad impediendos milites 
suos, et ab opere depellendos, hostem propius acce- 
dere , necesseque haberet, legiones a munitionibus dedu- 
cere , imperat turmae Hispanorum , ad proximum collem 
propere accurrerent, presidiumque inde deturbarent, 
locumque caperent; eodemque jubet levis armatura pau- 
cos consequi subsidio. Qui missi celeriter, Numidas adorti, 
partim vivos capiunt , nonnullos equites fugientes con- 
vulneraverunt , locoque sunt potiti. Postquam id Labie- 
nus animadvertit, quo celerius iis auxilium ferret, ex 
acie instructa equitatus sui prope totum dextrum cornu 
avertit, atque suis fugientibus suppetias ire contendit. 
Quod ubi Cæsar conspexit, Labienum ab suis copiis lon- - 
gius jam abscessisse , equitatus sui alam sinistram ad in- 
tercludendos hostes immisit. 

XL. Erat in eo campo, ubi ea res gerebatur , villa per- 
magna, 1v turribus exstructa , que Labieni prospectum 
impediebat, ne posset animadvertere , ab equitatu Cæsa- 
ris se intercludi. Itaque non prius vidit turmas Julianas, 
quam suos cadi a tergo sensit. Ex qua resubito in terro- 
rem converso equitatu Numidarum, recta in castra fu- 

‘gere contendit. Galli Germanique , qui restiterant , ex su- ' 

periore loco et post tergum circumventi, fortiterque re- 
sistentes, conciduntur universi. Quod ubi legiones Sci- 
pionis , qua pro castris erant instruct, animadverterunt , 
metu ac terrore obcacate, omnibus portis in sua castra 
fugere coeperunt. Postea, Scipione ejusque copiis campo 
collibusque exturbatis, atque in castra compulsis, quum 
receptui Casar cani jussisset, equitatumque omnem in- 
tra suas munitiones recepisset, campo purgato , animad - 
vertit mirifica corpora Gallorum Germanorumque , qui 
partim ejus auctoritatem erant ex Gallia secuti, partim 
pretio pollicitationibusque adducti ad eum se contule- 
rant ; nonnulli, qui ex Curionis proelio capti conserva- 
tique parem gratiam in fide partienda prastare volue- 
rant. Horum corpora, mirifica specie amplitudineque, 
cesa toto campo ac prostrata diverse jacebant. 

XLI. His rebus gestis, postero die Cæsar ex omnibus 
presidiis cohortes eduxit, atque omnes suas copias in 
campo instruxit. Scipio, suis male acceptis, occisis, convul- 
neratisque, intra suas continere se munitiones ccpit. Cæ- 
sar , instructa acie secundum infimas jugi radices, propius 
munitiones leniter accessit. Jamque minus inille passuum 
ab oppido Uzita , quod Scipio tenebat , aberant legiones 
Juliane, quum Scipio, veritus, ne oppidum amitteret, 
unde aquari reliquisque rebus sublevari ejus exercitus 
consuerat, eductis omnibus copiis, quadruplici acie in- 
structa ex instituto suo , prima equestri turmatim directa, 
elephantisque turritis interpositis armatisque , suppetias 
ire contendit. Quod ubi Casar animadvertit , arbitratus, 
Scipionem ad dimicandum paratum ad se certo animo 
venire, in eo loco, quo paulo ante commemoravi, ante 

oppidum constitit, suamque aciem mediam eo oppido 
texit : dextrum sinistrumque cornu, ubi elephanti erant, 
in conspectu patenti adversariorum constitit. 

XLII. Quum jam prope solis occasum Cæsar exspe- 
ctavisset, neque ex eo loco, quo constiterat , Scipionem 
progredi propius se animadvertisset, locoque se magis 
defendere , si res coegisset, quam in campo cominus con- 
sistere audere , non est visa ratio propius accedendi eo die 
ad oppidum , quoniam ibi presidium grande Numidarum 
esse cognoverat , hostesque mediam aciem -suam oppido 
texisse ; sibique difficile factu esse intellexit, simul et op- 
pidum uno tempore oppugnare, et in acie in cornu dex- 
tro ac sinistro ex iniquiore loco pugnare , presertim quum 
milites a mane diei jejuni sub armis stetissent defatigati. 
Itaque reductis suis copiis in castra, postero die propius 
eorum aciem instituit exporrigere munitiones. 

XLIII. Interim Considius, qui Achillam octo cohor- 
tibus stipendiariis Numidis Getulisque obsidebat, ubi 
C. Messius cohortibus praeerat, diu multumque exper- 
tus, magnisque operibus sepe admotis, et iis ab oppi- 
danis incensis , quum proficeret nihil , subito nuntio de 
equestri prolio allato commotus, frumento, cujus in 
castris copiam habuerat, incenso, vino, oleo , ceterisque 
rebus, qua ad victum parari solent, corruptis, Achil- 
lam, quam obsidebat, deseruit; atque, itinere per re- 
gnum Juba facto, copias cum Scipione partitus , Adrume- 
tum se recepit. 

XLIV. Interea ex secundo commeatu , quem a Sicilia 
miserat Allienus, navis una, in qua fuerat Q. Cominius , 
et L. Ticida eques romanus, ab residua classe quum er- 

ravisset, delataque esset vento ad Thapsum, a Virgilio 
scaphis naviculisque actuariis excepta est, et ad Scipio- 
nem deducta. Item altera navis trieris ex eadem classe, 
errabunda , ac tempestate ad JEgimurum delata, a classe 
Vari et M. Octavii est capta, in qua milites veterani cum 
uno centurione , et nonnulli tirones fuerunt : quos Va- 
rus, asservatos sine contumelia, deducendos curavit ad 
Scipionem. Qui postquam ad eum pervenerunt, et ante 
suggestum ejus constiterunt : « Non vestra, inquit, sponte 
vos, certo scio , sed illius scelerati vestri imperatoris im- 
pulsu et imperio coactos, cives et optimum quemque 
nefarie consectari. Quos quoniam fortuna in nostram de- 
tulit potestatem , si, id quod facere debetis , rempubli- 
cam cum optimo quoque defendetis, certum est, vobis 
vitam et pecuniam donare. Quapropter, quid sentiatis , 
proloquimini. » 

XLV. Hac habita oratione, Scipio, quum existimas- 
set, pro suo beneficio sine dubio ab iis gratias sibi ac- 
tum iri, potestatem iis dicendi fecit. Ex eis centurio le- 
gionis xtv : « Pro tuo, inquit, summo beneficio , Scipio, 
tibi gratias ago (non enim imperatorem te appello), quod 
mihi vitam incolumitatemque, belli jure capto, pollice- 
ris : et forsan isto uterer beneficio, si non ei summum 
scelus adjungeretur. Egone contra Cesarem , imperato- 
rem meum , apud quem ordinem duxi, ejusque exerci- 
tum, pro cujus dignitate victoriaque amplius xxxv! an- 
nis depugnavi, adversus armatusque consistam? Neque 
ego istud facturus sum , et te magnopere, ut de negotio 
desistas , adhortor. Contra cujus enim copias contendas, 
si minus antea expertus es, licet nunc cognoscas. Elige 

ex tuis cohortem unam, quam putas esse firmissimam, 
et constitue contra me : ego autem ex meis commilito- 
nibus, ques nunc in tua tenes potestate, non amplius 
decem sumam : tunc ex virtute nostra intelliges, quid 
ex tuis copiis sperare debeas. » | 

XLVI. Postquam hzc centurio presenti animo ad- 
versus opinionem ejus est locutus, ira percitus Scipio, 
atque animi dolore incensus, annuit centurionibus, quid 
fieri vellet ; atque ante pedes centurionem interficit, re- 
' liquosque veteranos a tironibus jubet secerni. « Abducite, 
inquit, istos nefario scelere contaminatos, et cede ci- 
vium saginatos. » Sic extra vallum deducti sunt, et cru- 
ciabiliter interfecti. Tirones autem jubet inter legiones 
dispertiri , et Cominium cum Ticida in conspectum suum 
prohibet adduci. Qua ex re Cesar commotus , eos, quos 
in stationibus cum longis navibus apud Thapsum custo- 
die causa in salo esse jusserat, ut suis onerariis longis- 
que navibus presidio essent, ob negligentiam ignomi- 
nie causa dimittendos ab exercitu, gravissimumque in 
eos edictum proponendum curavit. 

XLVII. Per id tempus fere Cæsaris exercitui res ac- 
cidit incredibilis auditu. Namque Virgiliarum signo con- 
fecto, circiter vigilia secunda noctis, nimbus cüm saxea 
grandine subito est exortus ingens. Ad hoc autem in- 
commodum accesserat, quod Cæsar non , more superio- 
rum imperatorum, in hibernis exercitum eontinebat, sed 
in tertio quartoque die, procedendo própiusque hostem 
accedendo , castra communiebat ; opereque faciendo, mi- 
lites se cireumspiciendi non habebant facultatem. Pra- 
terea ita ex Sicilia exercitum transportaverat, ut, preter 

i. 16 

ipsum militem et arma, neque vas , neque mancipium , 
neque ullam rem, qua usui militi esse consuevit, in na- 
ves imponi pateretur. In Africa autem non modo sibi 
quidquam non acquisierant, aut paraverant; sed etiam 
propter annone caritatem , ante parata consumpserant. 
Quibus rebus attenuati , oppido perquam pauci sub pelli- 
bus acquiescebant : reliqui, ex vestimentis tentoriolis fac- 
tis, atque arundinibus scopisque contextis , permanebant. 
Itaque, subito imbre grandineque consecuta, gravati 
pondere, tenebris aquaque omnes subruti disjectique , 
nocte intempesta , ignibus exstinctis, rebusque ad victum 
pertinentibus omnibus corruptis, per castra passim va- 
gabantur, scutisque capita contegebant. Eadem nocte 
quinte legionis pilorum cacumina sua sponte arserunt. 

XLVIII. Rex interim Juba, de equestri proelio Sci- 
pionis certior factus, evocatusque ab eodem litteris, præ- 
fecto Sabura cum parte exercitus contra Sitium relicto, 
ut secum ipse aliquid auctoritatis adderet exercitui Sci- 
pionis , ac terrorem Cesaris, cum tribus legionibus equi- 
tibusque frenatis nccc, Numidis sine frenis, peditibusque 
levis armature grandi numero, elephantisque xxx egres- 
sus e regno, ad Scipionem est profectus. Postquam ad 
eum pervenit, castris regiis seorsum positis, cum iis co- 
piis, quas commemoravi , haud ita longe a Scipione con- 
sedit. Erat in castris Cesaris superiori tempore magnus 
terror et exspectatio copiarum regiarum , exercitusque 
ejus suspensione animi ante adventum Jubæ commove- 
batur : postquam vero castra castris contulit, despectis 
ejus copiis, omnem terrorem deponit. Ita, quam antea 
absens habuerat auctoritatem, eam omnem præsens di- 

pioni additum animum fiduciamque regis adventu : nam 
postero die universas suas regisque copias, cum elephan- 


tis rx productas in aciem, quam speciosissime potuit, 


instruxit : ac paulo longius progressus ab suis munitio- 
nibus, haud ita diu commoratus , se recepit in castra. 

XLIX. Cæsar postquam animadvertit, Scipioni auxi- 
lia fere, qui exspectasset , omnia convenisse , neque 
moram pugnandi ullam fore, per jugum summum cum 
copiis progredi ccpit, et brachia protinus ducere, et 
castella munire, propiusque Scipionem capiendo loca 
excelsa occupare contendit. Adversarii, magnitudine 
copiarum confisi, proximum collem occupaverunt; at- 
que ita longius ibi progrediendi eripuerunt facultatem. 
Ejusdem collis occupandi gratia Labienus consilium ce- 
perat, et, quo propiore loco fuerit, eo celerius occur- 
rerat. ! 

L. Erat convallis, satis magna latitudine, altitudine 
prerupta, crebris locis spelunce in. modum subrutis , 
que erant transgredienda Cesari ante, quam ad eum col- 
lem, quem capere volebat, perveniretur; ultraque eam 
convallem olivetum vetus, crebris arboribus condensum. 


Hic quum Labienus animadvertisset, Cesarem, si vellet 


eum locum occupare, prius necesse esse convallem oli- 
vetumque transgredi , eorum locorum peritus in insidiis 
cum parte equitatus levique armatura consedit : et præ- 
terea post montem collesque equites in occulto colloca- 
verat, ut, quum ipse ex improviso legionarios adortus 
esset, ex colle se equitatus ostenderet, et re duplici per- 
turbatus Cesar ejusque exercitus, neque retro regre- 

diendi, neque ultra procedendi oblata facultate, circum- 
ventus concideretur. Cæsar , equitatu ante præmisso , in- 
scius insidiarum , quum ad eum locum venisset, abusi sive 
obliti preceptorum Labieni, sive veriti, ne in fossa ab 
equitibus opprimerentur, rari ac singuli de rupe prodire, 
et summa petere collis : quos Cæsaris equites consecuti 
partim interfecerunt , partim vivorum sunt potiti : deinde 
protinus collem petere contenderunt , atque eum, decusso 
Labieni presidio , celeriter occupaverunt. Labienus cum 
parte equitum vix fuga sibi peperit salutem. 

LI. Hac re per equites gesta, Cæsar legionibus opera 
distribuit, atque in eo colle, quo erat potitus, castra 
munivit. Deinde ab suis maximis castris per medium 
campum, e regione oppidi Uzitæ, quod inter sua ca- 
stra et Scipionis in planitie positum erat, tenebaturque 
a Scipione, duo brachia instituit duci, et ita erigere, 
ut ad angulum dextrum sinistrumque ejus oppidi con- 
venirent. Id hac ratione opus instruebat, ut, quum pro- 
pius oppidum copias admovisset, oppugnareque copis- 
set, tecta latera suis munitionibus haberet, ne, ab equi- 
tatus multitudine circumventus, ab oppugnatione deter- 
reretur; preterea, quo facilius colloquia fieri possent ; 
et, si qui perfugere vellent, id quod antea sepe accide-' 
rat magno cum eorum periculo, tum facile et sine peri- 
culo fieret. Voluit etiam experiri, quum propius ho- 
stem accessisset , haberetne in animo dimicare. Accedebat 
etiam ad reliquas causas , quod is locus depressus erat 
puteique ibi complures fieri poterant : aquatione enim 
longa et angusta utebantur. Dum hac opera, quz ante 
dixi , fiebant a legionibus, interim pars acie ante opus 

instructa sub hoste stabat. Equites barbari , levisque ar- 
mature, proeliis minutis cominus dimicabant. 

LII. Cæsar ab eo opere quum jam sub vesperum co- 
, piasin castra reduceret, magno incursu, cum omni equi- 
tatu levique armatura , Juba, Scipio, Labienus, in legio- 
narios impetum fecerunt. Equites Cesariani , vi universe 
subiteque hostium multitudinis pulsi , parumper cesse- 
runt. Que res aliter adversariis cecidit : namque Casar, 
ex medio itinere copiis reductis, equitibus suis auxilium 
tulit; equites autem , adventu legionum animo addito, 
conversis equis in Numidas, cupide insequentes disper- 
sosque, impetum fecerunt , atque eos convulneratos us- 
que in castra regia repulerunt, multosque ex iis interfe- 
cerunt. Quod ni in noctem proelium esset conjectum, 
pulvisque vento flatus omnium prospectu offecisset , Juba 
cum Labieno capti in potestatem Czsaris venissent, equi- 
tatusque cum levi armatura funditus ad internecionem 
deletus esset. Interim incredibiliter ex legionibus 1v et vı 
Scipionis milites diffugere, partim in castra Cesaris, 
partim in quas quisque poterat regtones pervenire : item- 
que equites Curioniani , diffisi Scipioni ejusque copiis , 
complures se eodem conferebant. 

LIII. Dum hac circum Uzitam ab utrisque ducibus 
administrantur, legiones due, rx et x, ex Sicilia navibus 
onerariis profectee, quum jam non longe a portu Rus- 
pine abessent, conspicate naves Czesarianas, quæ in sta- 
tione apud Thapsum stabant, veriti, ne in adversario- 
rum, ut insidiandi gratia ibi commorantium , classem 
inciderent, imprudentes vela in altum dederunt, ac diu 

multumque jactati, tandem multis post diebus siti ino- 
piaque confecti, ad Casarem perveniunt. 

LIV. Quibus legionibus expositis, memor in Italia 
pristine licentiæ militaris ac rapinarum certorum homi- 
num, parvulam modo causulam nactus Casar, quod 
C. Avienus, tribunus militum x legionis, navem com- 
meatu ; familia sua, atque jumentis occupavisset , neque 
militem unum ab Sicilia sustulisset, postero die de sug- 
gestu, convocatis omnium legionum tribunis centurio- 
nibusque : « Maxime vellem, inquit, homines sue petu- 
lantie nimieque libertatis aliquando finem fecissent , 
meæque lenitatis, modestie, patientieque rationem habu- 
issent. Sed quoniam ipsi sibi neque modum, neque termi- 
num constituunt, quo ceteri dissimiliter se gerant , egomet 
ipse documentum .more militari constituam. C. Aviene, 
quod in Italia milites populi romani contra rempubli- 
cam instigasti, rapinasque per municipia fecisti, quod- 
que mihi reique publice inutilis fuisti, et pro militibus 
tuam familiam jumentaque in naves imposuisti, tuaque 
opera militibus tempore necessario respublica caret, ob 
eas res, ignominie causa, ab exercitu meo te removeo , 
hodieque ex Africa abesse, et, quantum potest, profi- 
cisci jubeo. Itemque te, A. Fontei, quod tribunus mili- 
tum, seditiosus malusque civis fuisti , ab exercitu dimitto. 
T. Saliene, M. Tiro, C. Clusinas, quum , ordines in meo 
esercitu beneficio non virtute consecuti, ita vos gesseri- 
tis, ut neque bello fortes, neque pace boni aut utiles 
fueritis, et magis in seditione concitandisque militibus 
adversus vestrum imperatorem, quam pudoris mode- 

stiæque fueritis studiosiores, indignos vos esse arbitror, 
qui in meo exercitu ordines ducatis, missosque facio, et, 
quantum potest, abesse ex Africa jubeo. » Itaque trans- 
didit eos centurionibus; et singulos non amplius singulis 
additis servis in navi imponendos separatim curavit. 

LV. Getuli interim perfuge, quos cum litteris man- 
datisque a Cæsare missos supra docuimus, ad suos cives 
perveniunt : quorum auctoritate facile adducti , Ceesaris- 
que nomine persuasi, a rege Juba desciscunt, geleriter- 
que cuncti arma capiunt, contraque regem facere non , 
dubitant. Quibus rebus cognitis, Juba, distentus triplici 
bello, necessitateque coactus, de suis copiis, quas con- 
tra Cesarem adduxerat, sex cohortes in fines regni sui 
mittit, quæ essent presidio contra Getulos. 

LVI. Cæsar, brachiis perfectis, promotisque usque 
eo, quo telum ex oppido adjici non posset, castra mu- 
nit : balistis scorpionibusque crebris ante frontem ca- 
strorum contraque oppidum collocatis, defensores muri 
deterrere non intermittit : eoque v legiones ex superiori- 
bus castris deducit. Qua facultate oblata, illustriores no- 
tissimique conspectum amicorum propinquorumque ef- 
flagitabant , atque inter se colloquebantur. Quee res quid 
utilitatis haberet, Caesarem non fallebat. Namque Ge- 
tuli ex equitatu regio nobiliores , equitumque preefecti , 
quorum patres cum Mario ante meruerant , ejusque be- 
neficio agris finibusque donati, post Sylle victoriam sub. 
Hiempsalis regis erant potestate dati, occasione capta, 
nocte, jam luminibus accensis, cum equis calonibusque 
suis circiter mille perfugiunt im Cesaris castra, que 
erant in campo proxime Uzitz locata. 

LVII. Quod postquam Scipio, quique cum eo erant, 
cognoverunt, quum commoti ex tali incommodo essent, 
fere per id tempus M. Aquinium cum C. Saserna collo- 
quentem viderunt. Scipio mittit ad Aquinium , nihil at- 
tinere, eum cum adversariis colloqui. Quum nihilo mi- 
nus ejus sermonem nuntius ad se referret , « sed restare, 
ut reliqua, quz vellet, perageret; » viator praterea ab 
Juba ad eum est missus, qui diceret, audiente Saserna : 
« Vetat je rex colloqui. » Quo nuntio perterritus disces- 
sit, et dicto audiens fuit regi. Usu venisse hoc civi ro- 
mano, et ei, qui a populo romano honores accepisset, 
incolumi patria fortunisque omnibus, Jubæ barbaro po- 
tius obedientem fuisse, quam aut Scipionis obtemperasse 
nuntio , aut, cesis ejusdem partis civibus, incolumem re- 
verti malle! Atque etiam superbius Juba factum non in 
M. Aquinium , hominem novum parvumque senatorem, 
sed in Scipionem, hominem illa familia, dignitate, ho- 
noribus prestantem. Nam quum Scipio sagulo purpureo 
ante regis adventum uti solitus esset, dicitur Juba cum 
eo egisse, non oportere illum eodem uti vestitu, atque 
ipse uteretur. Itaque factum est , ut Scipio ad album sese 
vestitum transferret , et Jubæ, homini superbissimo iner- 
tissimoque, obtemperaret. 

LVIII. Postero die universas omnium copias de ca- 
stris omnibus educunt; et supercilium quoddam excelsum 
nacti, non longe a Cesaris castris aciem constituunt, 
atque ibi consistunt. Cesar item producit copias, celeri- 
terque iis instructis ante suas munitiones, quse erant in 
campo, constitit; sine dubio existimans, ultro adversa-, 
rios, quum tam magnis copiis auxiliisque regis essent 

prediti, promptiusque prosiluissent , ante se concursu- 
ros, propiusque se accessuros, Equo circumvectus , le- 
gionesque cohortatus, signo dato, accessum hostium au- 
cupabatur : ipse enim a suis munitionibus longius non 
sine ratione non procedebat , quod in oppido Uzite, quod 
Scipio tenebat, hostium erant cohortes armate; eidem 
autem oppido ad dextrum latus ejus cornu erat opposi- 
tum; verebaturque, ne, si pretergressus esset, ex op- 
pido eruptione facta, ab latere eum adorti conciderent. 
Preterea hzc quoque eum causa tardavit , quod erat lo- 
cus quidam perimpeditus ante aciem Scipionis, quem 
sais impedimento ad ultro occurrendum fore existimabat. 

LIX. Non arbitror esse pretermittendum, quemad- 
modum exercitus utriusque fuerint in aciem instructi. 
Scipio hoc modo aciem direxit : collocabat in fronte suas 
et Jubæ legiones : postea autem Numidas in subsidiaria 
acie ita extenuatos, et in longitudinem directos, ut pro- 
cul simplex esse acies media ab legionariis militibus vi- 
deretur; in cornibus autem duplex esse existimabatur: 
Elephantos dextro sinistroque cornu collocaverat , æqua- 
libus inter eos intervallis interjectis : post autem ele- 
phantos, armaturas leves Numidasque substituerat auxi- 
liares. Equitatum frenatum universum in suo dextro 
cornu disposuerat; sinistrum enim cornu oppido Uzita 
claudebatur, neque erat spatium equitatus explicandi. 
Preterea Numidas levisque armatura infinitam multitu- 
dinem ad dextram partem sue aciei opposuerat, fere in- 
terjecto non minus M passuum spatio; et ad collis radi- 
ces magis appulerat, longiusque ab adversariorum suis- 
que copiis promoverat : id hoc consilio, ut, quum acies 

due inter se concurrissent' initio certaminis, paulo lon- 
, gius ejus equitatus circumvectus ex improviso clauderet 
multitudine sua exercitum Caesaris, atque perturbatum 
jaculis configeret. Haec fuit ratio Scipionis eo die præ- 
liandi. 

LX. Cesaris autem acies hoc modo fuit collocata, ut 
ab sinistro ejus cornu ordiar , et ad dextrum perveniam. 
Habuit in sinistro cornu legionem 1x, vi; in dextro 
cornu XXX, XXVIII : XINH, XIV, XXIX, XXVI in media acie; 
ipsum autem dextrum cornu , secundam aciem fere, in 
earum legionum parte cohortium collocaverat ; preterea 
ex tironum legionibus paucas adjecerat. Tertiam autem 
aciem in sinistrum suum cornu contulerat, et usque ad 
aciei suæ mediam legionem porrexerat, et ita collocave- 
rat, uti sinistrum suum cornu triplex esset. Id eo consi- 
lio fecerat, quod suum dextrum latus munitionibus ad- 
juvabatur; sinistrum autem , equitatus hostium multitu- 
` dini uti resistere posset, laborabat; eodemque suum om- 
nem contulerat equitatum : et quod ei parum confidebat , 
praesidio his equitibus legionem v preemiserat, levemque 
armaluram inter equites interposuerat. Sagittarios varie 
passimque, locis certis, maximeque in cornibus collo- 
caverat. 

LXI. Sic utrorumque exercitus instructi, non plus pas- 
suum ccc interjecto spatio , quod forsitan ante id tempus 
acciderat nunquam , quin dimicaretur, a mane usque ad 
horam x diei , perstiterunt. Jamque Cesar dum exercitum 
reducere intra munitiones suas cepisset , subito univer- 
sus equitatus ulterior Numidarum Gatulorumque sine 
frenis ad dextram partem se movere, propiusque Cæsa- 

ris castra , que erant in colle, se conferre coepit : freaa- 
tus autem Labieni eques in loco permanere, legionesque 
distinere : quum subito pars equitatus Cesaris cum levi 
armatura, contra Cetulos injussu ac temere longius pro- 
gressi, paludemque transgressi, multitudinem hostium 
pauci sustinere non potuerunt; levique armatura de- 
serti , ac pulsi convulneratique, uno equite amisso, mul- 
tis equis sauciis, levis armature xxvI occisis, ad suos 
refugerunt. Quo secundo equestri prelio facto , Scipio 
letus in castra nocte copias reduxit. Quod proprium gau- 
dium bellantibus fortuna tribuere non decrevit : namque 
postero die Cæsar , quum partem equitatus sui Leptim, 
frumenti gratia, misisset, in itinere preedatores equites 
Numidas Getulosque ex improviso adorti circiter cen- 
tum partim occiderunt , partim vivorum potiti suat. Cæ- 
sar interim quotidie legiones in campum deducere, atque 
opus facere , vallumque et fossam per medium campum 
ducere, adversariorumque excursionibus iter officere non 
intermittit. Scipio item munitiones contra facere, et, ne 
jugo a Cesare excluderetur, approperare. Ita duces utri- 
que et in operibus occupati erant, et nihilo minus eque- 
stribus proeliis inter se quotidie dimicabant. 

LXII. Interim Varus classem, quam antea Utice hie- 
mis gratia subduxerat, cognito legionis vri et viii ex Si- 
cilia adventu, celeriter deducit, illamque Gætulis remi- 
gibus epibatisque complet ; insidiandique gratia ab Utica 
progressus, Ádrumetum cum rv navibus pervenit. Cu- 
jus adventus inscius Cæsar, L. Cispium cum classe xxvi 
navium ad Thapsum versus’ in stationem , presidii gra- 
tia commeatus sui, mittit : itemque Q. Aquilam cum 

xiii navibus longis Adrumetum eadem de causa premit- 
tit. Cispius , quo erat missus, celeriter pervenit : Aquila, 
tempestate jactatus , promontorium superare non potuit, 
atque angulum quemdam tutum a tempestate nactus, 
cum classe se longius a prospectu removit. Reliqua clas- 
sis in salo ad Leptim, egressis remigibus , passimque in 
litore vagantibus , partim in oppido victus sui mercandi 
gratia progressis, vacua a defeusoribus stabat. Quibus 
rebus Varus ex perfuga cognitis, occasionem nactus, 
vigilia secunda Adrumeto ex Cothone egressus, cum 
primo mane Leptim universa classe vectus, naves onera- 
rias, qua longius a portu in salo stabant, incendit, et 
penteres duas vacuas a defensoribus, nullo repugnante, 
cepit. 

LXII. Cæsar interim celeriter per nuntios in castris , 
quum opera circuiret, certior factus , quie aberant a portu 
millia passuum vr, equo admisso , omissis omnibus rebus , 
celeriter pervenit Leptim : ibique hortatus, omnes ut se 
naves consequerentur, primum ipse navigiolum parvu- 
lum conscendit; in cursu Aquilam , multitudine navigio- 
rum perterritum atque trepidantem, nactus, hostium 
classem sequi ccpit. Interim Varus, celeritate Cæsaris 
audaciaque motus, cum universa classe, conversis navi- 
bus , Adrumetum versus fugere contendit. Quem Cæsar 
in millibus passuum rv consecutus , recuperata quinque- 
remi cum omnibus suis epibatis, atque etiam hostium 
custodibus cxxx in ea nave captis, triremen hostium 
proximam, que in repugnando erat commorata, onu- 
stam remigum epibatarumque cepit : relique naves ho- 
stium promontorium superarunt, atque &drumetum in 

Cothonem se universe contulerunt. Cesar eodem vento 
promontorium superare non potuit, atque in salo in an- 
coris ea nocte commoratus, prima luce Ádrumetum ac- 
cedit , ibique navibus onerariis, quie erant, extra Cotho- 
nem, incensis, omnibusque reliquis aliis aut subductis, 
aut in Cothonem compulsis, paulisper commoratus, si 
forte vellent classe dimicare, rursus se recepit in castra. 

LXIV. In ea nave captus est P. Vesitrius eques ro- 
manus, et P. Ligarius Afrenianus , quem Cæsar in His- 
pania cum reliquis dimiserat; et postea se ad Pompeium 
contulerat; inde ex prolio effugerat, im Africamque ad 
Varum venerat :,quem ob perjurium perfidiamque Cæ- 
sar jussit necari ; P. Vestrio autem , quod ejus frater 
Rom: pecuniam imperatam numeraverat, et quod ipse 
suam causam Cesari probaverat, se, a Nasidii classe 
captum , quum ad necem duceretur, beneficio Vari esse 
servatum, postea facultatem sibi nullam datam trans- 
eundi, ignovit. 

LXV. Est in Africa consuetudo incolarem, ut in 
agris, et in omnibus fere villis sub terra specus con- 
dendi frumenti gratia clam habeant, atque id propter 
bella maxime, hostiumque subitum adventum præparent. 
Qua de re Cæsar certior per indicem factus, tertia vi- 
gilia legiones 11 cum equitatu mittit ab castris suis mil- 
lia passuum x, atque inde magno numero frumenti onu- 
atos recipit in castra. Quibus rebus cognitis, Labienus, 
progressus a suis castris millia passuum vir per jugum 
et collem, per quem Cæsar pridie iter fecerat , ibi castra 
duarum legionum facit; atque ipse quotidie, existimams 
Casarem eadem sepe frumentandi gratia commeaturum , 

cum magno equitatu levique armatura insidiaturus lo~ 
cis ideneis consedit. 

LXVI. Cesar interim de insidiis. Labieni ex perfagis 
certior factus, paucos dies ibi commoratus, dum hostes 
quotidiano instituto, sepe idem faciendo, in negligen- 
tiam adducerentur, subito mane imperat, porta decu- 
mana legiones se viti veteranas cum parte equitatus se- 
qui; atque equitibus premissis, neque opinantes iasi- 
diatores subito, in convallibus latentes, levi armatura 
concidit circiter n; reliquos in fugam turpissimam con- 
jecit. Interim Labienus cum universo equitatu fugienti- 
bus suis suppetias occurrit. Cujus vim multitudinis 
quum equites pauci Casariani jam sustinere non pos- 
sent, Cæsar instructas legiones hostium copiis ostendit. 
Quo facto perterrito Labieno ac retardato, suos equites 
recepit incolumes. Postero die Juba Numidas eos, qui , 
loco amisso, fuga se receperant in castra , in cruce om- 
nes suffixit. 

LXVII. Cæsar interim, quoniam frumenti inopia pre- 
mebatur, copias omnes in castra conducit; atque præsi- 
dio Lepti, Ruspinæ, Achillæ relicto, Cispio Aquilæque 
classe transdita, ut alter Adrumetum, alter Thapsum 
mari obsiderent, ipse castris incensis, rv noctis vigilia, 
acie instructa , impedimentis in sinistra parte collocatis, 
ex eo loco proficiscitur, et pervenit ad oppidum Agar; 
quod a Getulis sepe antea oppugnatum , summaque wi 
per ipsos oppidanos erat defensum. Ibi in campo castris 
unis positis, ipse frumentatum circum villas cum parte 
exercitus profectus, magno invento hordei, olei, vini, 
fici numero, pauco tritici , atque recreato exercitu, re- 

dit in castra. Scipio interim, cognito Cesaris discessu , 
cum universis copiis per jugum Cesarem subsequi cœ- 
pit; atqne ab ejus castris millia passuum sex longe, tri- 
nis castris dispartitis copiis, consedit. 

LXVIII. Oppidum erat Zeta , quod aberat ab Scipione 
milla passuum x, ad ejus regionem et partem castro-. 
rum collocatum, a Cesare autem diversum ac remotum, 
quod erat ab eo longe millia passuum xviir. Huc Scipio 
legiones duas frumentandi gratia misit. Quod postquam ` 
Cæsar ex perfuga cognovit, castris ex campo in collem 
` ac tutiora loca collocatis, atque ibi praesidio relicto, 
ipse quarta vigilia egressus, preter hostium eastra pro- 
ficiscitue cum copiis, et oppido potitur. Legiones Sci- 
pionis comperit longis in agris frumentari : et, quum 
eo contendere conaretur animadvertit copias hostium 
iis legionibus occurrere suppetias. Quae res ejus impe- 
tum retardavit. Itaque, capto C. Mutio Regino, equite 
romano, Scipionis familiarissimo , qui ei oppido praeerat , 
et P. Atrio, equite romano de conventu uticeusi, et oa- 
melis xxi regis adductis, presidio ibi cum Oppio legato 
relicto , ipse se recipere ccpit ad castra. 

LXIX. Quum jam non longe a castris Scipionis abes- 
set, quae eum necesse erat preetergredi, Labienus Afra- 
niusque, cum omni equitatu levique armatura ex insi- 
diis adorti, agmini ejus extremo se offerunt , atque ex 
collibus primis exsistunt. Quod postquam Cesar ani- 
madvertit, equitibus suis hostium vi oppositis, sarcinas 
legionarios in acervum jubet comportare , atque celeriter 
signa hostibus inferre. Quod postquam ceptum est fieri, 
primo impetu legionum equitatus et levis armatura ho- 

stium nullo negotio loco pulsa, et dejecta est de colle. 
Quum jam Cæsar existimasset hostes pulsos deterritos- 
que finem lacessendi facturos, et iter cæptum pergere 
ccepisset, iterum celeriter ex proximis collibus erumpunt, 
atque eadem ratione, qua ante dixi, in Cesaris legio- 
narios impetum faciunt Numids levisque armatura, mi- 
rabili velocitate prediti, qui inter equites pugnabant, 
et una pariterque cum equitibus accurrere et refugere 
consueverant. Quum hoc sepius facerent , et Julianos 
proficiscentes insequerentur, et refugerent , stantes pro- 
pius non accederent, et singulari genere pugnæ uteren- 
tur, eosque jaculis convulnerare satis esse existimarent, 
Cæsar intellexit, nihil aliud illos conari, nisi ut se co- 
gerent, castra in eo loco ponere, ubi omnino aque ni- 
hil esset; ut exercitus ejus jejunus, qui a quarta vigilid 
usque ad horam x diei nihil gustasset, ac jumenta siti 
perirent. | 

LXX. Quum jam ad solis occasum esset, et non to- 
tos centum passus in horam esset progressus, equi- 
tatu suo propter equorum interitum extremo agmine re- 
moto , legiones invicem ad extremum agmen evocabat. 
Ita vim hostium, placide leniterque procedens , per le- 
gionarium militem commodius sustinebat. Interim equi- 
tum Numidarum copiz dextra sinistraque per colles pree- 
currere, coronzque in modum cingere multitudine sua 
Caesaris copias; pars agmen extremum insequi. Cesaris 
autem non amplius tres aut quatuor milites veterani si 
se convertissent, et pila viribus contorta in Numidas 
infestos conjecissent, amplius 1r millium numero ad 
unum terga vertebant, ac rursus ad aciem passim, con- 

versis equis, se colligebant, atque in spatio conseque- 
bantur, et jacula in legionarios conjiciebant. Ita Cæsar, 
modo procedendo , modo resistendo , tardius itinere con- 
fecto, noctis hora prima omnes suos ad unum in castris 
incolumes, sauciis x factis, reduxit. Labienus, circiter 
ccc amissis, multis vulneratis, ac defessis instando om- 
nibus, ad suos se recepit. Scipio interim legiones pro- 
ductas cum elephantis , quos ante castra in acie, terro- 
ris gratia, in conspectu Cesaris collocaverat, reducit in 
castra. 

LXXI. Cesar contra ejusmodi hostium genera co- 
pias suas, non ut imperator exercitum veteranum vic- 
toremque maximis rebus gestis, sed ut lanista tirones 
gladiatores condocefacere : quo pede se reciperent ab 
hoste , et quemadmodum obversi adversariis, et in quan- 
tulo spatio resisterent; modo procurrerent, modo rece- 
derent, comminarenturque impetum; ac prope, quo loco 
et quemadmodum tela mitterent , precipit. Mirifice enim 
hostium levis armatura anxium exercitum nostrum atque ' 
sollicitum habebat : quia et equites deterrebat proelium 
inire propter equorum interitum , quod eos jaculis inter- 
ficiebant; et legionarium militem defatigabant propter 
velocitatem : gravis enim armature miles simul atque 
ab his insectatus constiterat, in eosque impetum fece- 
rat, illi veloci cursu facile periculum vitabant. 

LXXII. Quibus ex rebus Cesar vehementer commo- 
vebatur ; quia , quodcunque proelium quoties erat com- 
missum, equitatu suo sine legionario milite hostium 
equitatui levique armature eorum nullo modo par esse 
poterat. Sollicitabatur autem his rebus, quod nondum 

hostium legiones cognoverat , et quonam modo sustinere 
se posset ab eorum equitatu levique armatura, que 
erat mirifica, si legiones quoque accessissent. Accedebat 
etiam hec causa, quod elephantorum magnitudo multi- 
tudoque militum animos detinebat in terrore : cui uni 
rei tamen invenerat remedium. Namque elephantos ex 
Italia transportari jusserat , quo et miles noster speciem- 
que et virtutem bestiz cognosceret, et cui parti corpo- 
ris ejus telum facile adigi posset; ornatusque ac lorica- 
tus quum esset elephantus, quz pars ejus corporis nuda 
sine tegmine relinqueretur, ut eo tela conjicerentur ; 
preterea, ut jumenta bestiarum odorem, stridorem , 
speciem , consuetudine capta non reformidarent. Quibus 
ex rebus largiter erat consecutus : nam et milites bestias 
manibus pertractabant, earumque tarditatem cognosce- 
bant, equitesque in eos pila prepilata conjiciebant; at- 
que in consuetudinem equos patientia bestiarum ad- 
duxerat. 

LXXIII. Ob has causas, quas supra commemoravi , 
sollicitabatur Casar, tardiorque et consideratior erat 
factus , et ex pristina bellandi consuetudine celeritateque 
excesserat. Nec mirum; copias. enim habebat in Gallia 
bellare consuetas locis campestribus, et contra Gallos, 
homines apertos minimeque insidiosos, qui per virtutem , 
non per dolum, dimicare consuerunt : tum autem erat 
ei laborandum, ut consuefaceret milites , hostium dolos, 
insidias, artificia cognoscere, et quid sequi , quid vitare 
conveniret. Itaque, quo hec celerius conciperent, dabat 
operam , ut legiones non in uno loco contineret, sed per 
causam frumentandi huc atque illuc raptaret; ideo quod 

hostium copias ab se suoque vestigio non discessuras 
existimabat. Atque post diem tertium productas accura- 
tius suas copias sicut instruxerat , propter bostium ca- 
stra pretergressus, equo loco invitat ad dimicandum. 
Postquam eos abhorrere videt, reducit sub vesperum le- 
giones in castra. 2 

LXXIV. Legati interim ex oppido Vacca, quod fiai- 
timum fuit Zete , cujus Cesarem potitum esse demon- 
stravimus, veniunt; petunt et obsecrant, «ut sibi presi- 
dium mittat; se res complures , quz utiles bello sint , ad- 
ministraturos. » Per idem tempus, deorum voluntate 
studioque erga Cesarem, transfuga suos cives facit cer- 
tiores. « Jubam regem celeriter cum copiis suis, antequam 
Cæsaris præsidium eo perveniret, ad oppidum adcucur- 
risse, atque, adveniente multitudine circumdata , eo po- 
titum ; omnibusque ejus oppidi incolis ad unum inter- 
fectis, dedisse oppidum diripiendum delendumque mili- 
tibus. » l 

LXXV. Cæsar interim, lustrato exercitu a. d. xır cal. 
april. postero die productis universis copiis, progressus 
a suis castris millia passuum v, a Scipionis circiter 11 
millium interjecto spatio, in acie constitit. Postquam 
satis diuque adversarios, a se ad dimicandum invitatos, 
supersedere pugna animadvertit, reducit copias. Postero 
die castra movet , atque iter ad oppidum Sarsuram , ubi 
Scipio Numidarum habebat presidium, frumentumque 
comportaverat , ire contendit. Quod ubi Labienus ani- 
madvertit, cum equitatu levique armatura agmen ejus 
extremum carpere ccpit: atque ita lixarum mercato- 
rumque, qui plaustris merces portabant, interceptis sar- 


17. 


260 C. JULII. CESARIS COMMENT. LIBER 

cinis , addito animo , propius audaciusque accedit ad le 
giones; quod existimabat, milites sub onere ac sub sar- 
cinis defatigatos pugnare non posse. Quse res Caesarem 
non fefellerat : namque expeditos ex singulis legionibus 
ccc milites esse jusserat. Itaque eos, in equitatum La- 
bieni immissos, turmis suorum suppetias mittit. Tum 
Labienus, conversis equis, signorum conspectu perter- 
ritus, turpissime contendit fugere, multis ejus occisis , 
compluribus vulneratis. Milites legionarii ad sua se re- 
cipiunt signa , atque iter inceptum ire coeperunt. Labie- 
nus per jugum summum collis dextrorsus procul subse- 
qui "hon desistit. 

LXXVI. Posquam Casar ad oppidum Sarsuram ve- 
nit , inspectantibus adversariis, interfecto praesidio Scipio- 
nis, quum suis auxilium ferre non auderent, fortiter 
repugnante P. Cornelio, evocato Scipionis, qui ibi præ- 
erat, atque a multitudine circumvento interfectoque, op- 
pido potitur; atque ibi frumento exercitui dato, postero 
die ad oppidum Tisdram pervenit, in quo Considius per 
id tempus fuerat cum grandi presidio, cohorteque sua 
gladiatorum. Cæsar, oppidi natura perspecta , atque ino- 
pia ab oppugnatione ejus deterritus , protinus profectus 
circiter millia passuum 1v ad aquam facit castra, atque 
inde quarto die egressus , redit rursus ad ea castra , quee 
ad Agar habuerat. Idem facit Scipio, atque in — 
castra copias reducit. 

- LXXVII. Thabenenses interim, qui sub ditione et 
potestate Jub; esse consuessent, in extrema ejus regni 
regione maritima locati, interfecto regio presidio , lega- 
tos ad Cesarem mittunt; rem a se gestam docent; pe- 

tunt orantque, ut suis fortunis populus romanus , quod 
bene meriti essent, auxilium ferret. Cæsar, eorum con- 
silio probato, Marcium Crispum tribunum cum cohorte, 
et sagitlariis tormentisque compluribus, presidio Tha- 
benam mittit, Eodem tempore ex legionibus omnibus 
milites, qui aut morbo impediti, aut, commeatu dato, 
cum signis non potuerant ante transire in Africam, ad 
millia tv , equites cp, funditores sagittariique mille, uno 
commeatu Cesari occurrerunt. Itaque cum his copiis, 
et omnibus legionibus eductis, sicut erat instructus, 
octo millibus passuum ab suis castris, ab Scipionis vero 
rv millibus passuum longe constitit in campo. 
LXXVIII. Erat oppidum infra castra Scipionis , no- 
mine Tegea, ubi presidium equestre circiter cp numero 
habere consuerat. Eo equitatu dextra sinistraque directo 
ab oppidi lateribus, ipse, legionibus ex castris eductis, 
atque in jugo inferiore instructis, non longius fere mille 
passus ab suis munitionibus progressus, in acie consti- 
tit. Postquam diutius in uno loco Scipio commorabatur, 
et tempus diei in otio consumebatur, Cesar equitum- 
turmas suorum jubet in hostium equitatum, qui ad op- 
pidum iu statione erat, facere impressionem; levemque 
armaturam, sagittarios, funditoresque eodem submittit. 
Quod ubi coeptum est fieri, et equis concitatis Juliani 
impetum fecissent, Pacidius suos equites exporrigere 
.cœpit in longitudinem, ut haberent facultatem turmas 
Julianas eireumfundi , et nihilominus fortissime acerri- 
meque pugnare. Quod ubi Cesar animadvertit, coc, 
quos ex legionibus habere expeditos consueverat , ex le- 
gione, quee proxima ei prelio in acie constiterat, jubet 

equitatui succurrere. Labienus interim suis equitibus 
auxilia equestria submittere, saucüsque ac defatigats 
integros recentioribusque viribus equites subministrare. 
Postquam equites Juliani cp vim hostium , ad 1v millia 
numero, sustinere non poterant, et a levi armatura 
Numidarum vulnerabantur, minutatimque  cedebant, 
Cæsar alteram alam mittit, qui satagentibus celeriter 
occurrerent. Quo facto sui sublati universi, in hostes 
impressione facta, in fugam adversarios dederunt , mul- 
tis occisis, compluribus vulneratis : insecuti per trii 
millia passuum, usque in colles hostibus adactis, se ad 
suos recipiunt. Cesar in horam x commoratus, sicut 
erat instructus, se ad sua castra recepit , omnibus inco- 
lumibus : in quo proelio Pacidius, graviter pilo per cas- 
sidem caput ictus, compluresque duces, ac fortissimus 
quisque , interfecti vulneratique sunt. 

LXXIX. Postquam nulla conditione cogere adversa- 
rios poterat, ut in æquum locum descenderent, legio- 
numque periculum facerent , neque ipse propias hostem 
castra ponere propter aqua penuriam se posse animad- 
vertebat, adversarios non eorum virtute confidere, sed 
aquarum inopia fretos despicere se intellexit : pridie 
non. apr. tertia vigilia egressus ab Agar, xvr millia pas- 
suum nocte progressus, ad Thapsum, ubi Virgilius cum 
grandi presidio praeerat, castra ponit, oppidumque eo 
die circumvenire ccpit, locaque idonea opportunaque 
complura presidiis occupare, hostes ne intrare ad se, 
ac loca intériora capere possent. Scipio interim, cogni- 
tis Caesaris consiliis, ad necessitatem adductus dimi- 
candi, ne per summum dedecus fidissimos suis rebus 

- Thapsitanos et Virgilium amitteret , confestim Cesarem 
per superiora loca consecutus, millia passuum viu a 
Thapso binis castris consedit. 

LXXX. Erat stagnum salinarum , inter quod et mare 
angusti quedam non amplius mille et quingentos pas- 
sus intererant ; quas Scipio intrare , et Thapsitanis auxi- 
lium ferre conabatur : quod futurum Cesarem non fe- 
fellerat. Namque pridie in eo loco castello muuito, ibi- 
que trino presidio relicto, ipse cum reliquis copiis lu- 
natis castris Thapsum operibus circummunivit. Scipio 
interim , exclusus ab incepto itinere , supra stagnum , po- 
stero die et nocte confecta, ccelo albente, non longe a 
castris prasidioque, quod supra commemoravimus , MC 
passibus , ad mare versus consedit , e£ castra munire cœ- 
pit. Quod postquam Cesari nuntiatum est, milite ab 
opere deducto, castris presidio Asprenate proconsule 
cum legionibus n relicto, ipse cum expedita copia in 
eum locum citatim eontendit; classisque parte ad Thap- 
sum rehcia, reliquas naves jubet post hostium tergum 
quam maxime ad litus appelli, signumque suum obser- 
vare; quo signo dato, subito clamore facto, ex impro- 
viso hostibus aversis incuterent terrorem, ut perturbati 
ac perterriti respicere post terga cogerentur. 

LXXXI. Quo postquam Cesar pervenit , et animad- 
vertit aciem pro fallo Scipionis, elephantosque dextro 
sinistroque cornu collocatos, et nihilominus partem mi- 
litum castra non ignaviter munire , ipse, acie triplici col- 
locata, legione decima secundaque dextro cornu, viri et ix 
sinistro , oppositis quinque legionibus in quarta acie, ante 
ipsa cornua quinis cohortibus contra bestias collocatis , 

sagittariis , funditoribus in utrisque cornibus dispositis, 
levique armatura inter equites interjecta, ipse pedibus 
circum milites concursans, virtutesque veteranorum 
preliaque superiora commemorans, blandeque appel- 
lans , animos eorum excitabat. Tirones autem, qui nun- 
quam in acie dimicassent , hortabatur, « ut veteranorum 
virtutem ,emularentur, eorumque famam, nomen, lo- 
cumque, victoria parta, cuperent possidere. » 

LXXXII. Itaque in circumeundo exercitum animad- 
vertit , hostes circa vallum trepidare, atque ultro citro- 
que pavidos concursare, et modo se intra portas reci- 
pere, modo inconstanter immoderateque prodire : quum- 
que idem a pluribus animadverti ceptum esset, subito 
legati evocatique obsecrare Cesarem , « ne dubitaret si- 
gnum dare : victoriam sibi propriam a diis immortali- 
bus portendi. » Dubitante Cesare, atque eorum studio 
cupiditatique resistente, sibique, eruptione pugnari, 
non placere clamitante, et etiam atque etiam aciem sus- 
tentante , subito dextro cornu, injussu Cesaris, tubicen 
a militibus coactus canere ccpit. Quo facto, ab universis 
cohortibus signa in hostem coepere inferri, quum cen- 
turiones pectore adverso resisterent , vique continerent 
milites, ne injussu imperatoris concurrerent, nec quid- 
quam proficerent. 

LXXXIII. Quod postquam Caesar intellexit , incitatis 
militum animis resisti nullo modo posse, signo Felicita- 
tis dato, equo admisso, in hostem contra principes ire 
contendit. A dextro interim cornu funditores sagittarii- 
que concita tela in elephantos frequentes injiciunt. Quo 
facto , bestie, stridore fundarum lapidumque perterrite , 

sese convertere, et suos post se frequentes stipatosque 
proterere, et in portas valli semifactas ruere contendunt. 
Item Mauri equites, qui in eodem cornu cum elephantis 
erant, presidio deserti, principes fugiunt. Ita celeriter 
bestiis circumitis, legiones vallo hostium sunt potitæ: et 
paucis acriter repugnantibus interfectis , reliqui concitati 
in castra, unde pridie erant egressi, confugiunt. 

LXXXIV. Non videtur esse pretermittendum de vir- 
tute militis veterani v legionis. Nam quum in sinistro 
cornu elephantus, vulnere ictus, et dolore concitatus, 
in lixam inermem impetum fecisset, eumque sub pede 
subditum , deinde genu innixus, pondere suo, probos- 
cide erecta vibrantique, stridore maximo premeret atque 
enecaret, miles hic non potuit pati, quin se armatum 

; bestia offerret. Quem postquam elephantus ad se telo in- 
festo venire animadvertit, relicto cadavere, militem pro- 
boscide circumdat, atque in sublime extollit armatum : 
qui in ejusmodi periculo quum constanter agendum sibi 
videret, gladio proboscidem, quo erat circumdatus, 
cadere, quantum viribus poterat, non destitit : quo 
dolore adductus elephantus, milite abjecto, maximo 
cum stridore cursuque conversus ad reliquas bestias se 
recepit. 

LXXXV. Interim Thapso qui erant presidio, ex op- 
pido eruptionem porta maritima faciunt , et, sive ut suis 
subsidio occurrerent, sive ut, oppido deserto, fuga salu- 
tem sibi pararent, egrediuntur; atque ita per mare umbi- 
lici fine ingressi, terram petebant: quia servitiis puerisque, 
qui in castris erant, lapidibus pilisque prohibiti terram 
attingere , rursus se in oppidum receperunt. Interim Sci- 

pionis copiis prostratis , passimque toto campo fugienti- 
bus, confestim Cesaris legiones consequi , spatiumque se 
non dare colligendi. Qui postquam ad ea castra, quae 
petebant, perfugerunt , ut , refectis castris, rursus sese 
defenderent, ducem aliquem requirunt, quem respice- 
rent, cujus auctoritate imperioque rem gererent. Qui 
postquam animadverterunt neminem esse ibi presidio , 
protinus , armis abjectis, in regia castra fugere conten- 
dunt. Quo postquam pervenerunt , ea quoque ab Julianis 
teneri vident. Desperata salute, in quodam colle consi- 
stunt, atque , armis demissis, salutationem more militari 
faciunt. Quibus miseris ea res parvo presidio fuit: nam- 
que milites veterani, ira et dolore incensi, non modo, 
ut parcerent hosti, non poterant adduci, sed etiam ex 
suo exercitu illustres urbanos , quos auctores appella- 
bant , complures aut vulnerarunt, aut interfecerunt : m 
quo numero fuit Tullius Rufus, questorius, qui, pilo 
transjectus consulto a milite, interiit : item Pompeius 
Rufus , brachium gladio percussus , nisi celeriter ad Cæ- 
sarem adcucurrisset, interfectus esset. Quo facto com- 
plures equites romani senatoresque perterriti ex prælio 
se receperunt, ne a militibus, qui ex tanta victoria li- 
centiam sibi assumpsissent immoderate peccandi , impu- 
nitatis propter maximas res gestas spe, ipsi quoque in- 
terficerentur. Itaque ii omnes Scipionis milites, quum 
fidem Cesari implorarent, inspectante ipso Cæsare , et a 
militibus deprecante, eis uti parcerent, ad unum sunt 
interfecti. | 

LXXXVI. Cæsar trinis castris potitus, occisisque 
hostium x millibus, fugatisque compluribus, se recepit, 

L militibus amissis, paucis sauciis, in castra, ac statim 
ex itinere ante oppidum Thapsum constitit, elephantos- 
que LxIv orpatos armatosque cum turribus ornamentis- 
que capit , captos ante oppidum instructos constituit : id 
` hoc consilio, si posset Virgilius, quique cum eo obside- 
bantur, rei male geste suorum indicio a pertinacia de- 
duci. Deinde ipse Virgilium appellavit, invitavitque ad 
deditionem, suamque lenitatem et clementiam comme- 
moravit. Quem postquam animadvertit responsum sibi 
non dare, ab oppido recessit. Postero die, divina re 
facta, concione advocata, in conspectu oppidanorum 
milites collaudat: totumque: exercitum veteranum do- 
navit, premia fortissimo cuique ac bene merenti pro 
suggestu tribuit : ac statim inde digressus, Rebilo pro- 
consule cum 111 ad Thapsum legionibus, et Cn. Domitio 
cum 11 Tisdrae, ubi Considius preerat, ad obsidendum 
relictis, M. Messala Uticam ante premisso cum equi- 
tatu, ipse eodem iter facere contendit. 

LXXXVII. Equites interim Scipionis, qui ex prelio 
fugerant , quum Uticam versus iter facerent , perveniunt 
ad oppidum Parade. Ubi quum ab incolis non recipe- 
rentur , ideo quod fama de victoria Cesaris precucurris- 
set , vi oppido potiti, in medio foro lignis coacervatis, 
omnibusque rebus eorum congestis, ignem subjiciunt, 
atque ejus oppidi incolas cujusque generis ztatisque vi- 
vos constrictosque in flammam conjiciunt, atque ita 
acerbissimo afficiunt supplicio : deinde protinus Uticam 
perveniunt. Superiore tempore M. Cato , quod in Uticen- 
sibus propter beneficium legis Julie parum suis parti- 
bus preesidii esse existimaverat, plebem inermem oppido 

ejecerat, et ante portam Bellicam castris fossaque par- 
vula duntaxat munierat, ibique custodiis cireumdatis, 
. habitare coegerat : senatum autem oppidi custodia tene- 
bat. Eorum castra ii equites adorti expugnare cceperunt, 
ideo quod eos partibus Cesaris favisse sciebant, ut, eis 
interfectis , eorum pernicie dolorem suum ulciscerentur. 
Uticenses, animo addito ex Cesaris victoria, lapidibus 
fustibusque equites repulerunt. Itaque posteaquam ca- 
stra non potuerant potiri, Uticam se in oppidum conje- 
cerunt, atque ibi multos Uticenses interfecerunt, do- 
mosque eorum expugnaverunt ac diripuerunt. Quibus 
quum Cato persuadere nulla ratione quiret, ut secum 
oppidum defenderent, et cede rapinisque desisterent , 
et, quid sibi vellent, sciret, sedande eorum importuni- 
tatis gratia singulis HS c divisit. Idem Sylla Faustus fe- 
cit, ac de sua pecunia largitus est : unaque cum iis ab 
Utica proficiscitur, atque in regnum ire contendit. 
LXXXVIII. Complures interim ex fuga Uticam per- 
veniunt. Quos omnes Cato convocatos, una cum ccc, 
qui pecuniam Scipioni ad bellum faciendum contulerant , 
hortatur , ut servitia manumitterent, oppidumque defen- 
derent. Quorum quum partem assentire, partem ani- 
mum mentemque perterritam atque in fugam destina- 
tam habere intellexisset, amplius de ea re agere destitit, 
navesque iis attribuit , ut , in quas quisque partes vellet, 
proficisceretur. Ipse , omnibus rebus diligentissime con- 
stitutis, liberis suis L. Cesari , qui tum ei pro quaestore 
fuerat; commendatis, et sine suspicione, vultu atque 
sermone, quo superiore tempore usus fuerat, quum dor- 
mitum isset, ferrum intro clam in cubiculum tulit, at- 

que ita se transjecit. Qui quum, anima nondum exspi- 
rata, concidisset, et, impetu facto in cubiculum ex su- 
spicione, medicus familiaresque continere, atque vulnus 
obligare ccepissent, ipse suis manibus vulnus crudelis- 
sime divellit, atque animo presenti se interemit. Quem 
Uticenses, quanquam oderant partium gratia, tamen 
propter ejus singularem integritatem, et quod dissi- 
millimus reliquorum ducum fuerat, quodque Uticam 
mirificis operibus munierat turresque auxerat, sepul- 
tura afficiunt. Quo interfecto, L. Cesar, ut aliquid 
sibi ex ea re auxilii pararet , convocato populo , concione 
habita, cohortatur omnes , ut porte aperirentur : se in 
Cæsaris clementia magnam spem habere. ltaque, portis 
patefactis, Utica egressus, Cesari imperatori obviam 
proficiscitur. Messala, ut erat imperatum, Uticam per- 
venit, omnibusque portis custodias ponit. 

LXXXIX. Cesar interim, a Thapso progressus, Us- 
cetam pervenit , ubi Scipio magnum frumenti numerum , 
armorum , telorum, ceterarumque rerum, cum parvo 
presidio habuerat. Id adveniens potitur : deinde Adru- 
metum pervenit. Quo quum sine mora introisset, armis , 
frumento, pecuniaque considerata , Q. Ligario, C. Con- 
sidio filio, qui tum ibi fuerant, vitam concessit. Deinde 
eodem die Adrumeto egressus , Livineio Regulo ibi cum 
legione relicto, Uticam ire contendit. Cui in itinere fit 


obvius L. Cæsar , et subito se ad genua projecit, vitam- 


que sibi, nec amplius quidquam, deprecatur : cui Caesar 
facile et pro sua natura, et pro instituto, concessit : 
idem Cæcinæ, C. Ateio, P. Atrio, L. Celle patri et filio, 
M. Eppio, M. Aquinio, Catonis filio, Damasippique li- 

beris ex sua consuetudine tribuit, circiterque noctem 
luminibus accensis Uticam pervenit, atque extra oppi- 
dum ea nocte mansit. 

XC. Postero die mane oppidum introit: concioneque 
advocata, uticenses incolas cohortatus, gratias pro eo- 
rum erga se studio agit : cives autem romanos negotia- 
tores, et eos, qui inter ccc pecunias contulerant Varo 
et Scipioni, multis verbis accusatos, et de eorum scele- 
ribus longiore habita ratione, ad extremum, ut sine 
metu prodirent, edicit : « Se eis duntaxat vitam con- 
cessurum; bona quidem eorum se venditurum, ita ta- 
men, qui eorum bona sua redemisset , se bonorum ven- 
ditionem inducturum , et pecuniam multe nomine rela- 
turum, ut incolumitatem retinere posset. » Quibus metu 
exsanguibus, de vitaque ex suo promerito desperantibus, 
subito oblata salute, libentes cupidique conditionem ac- 
ceperunt : petieruntque a Cesare, ut universis ccc uno 
nomine pecuniam imperaret. Itaque bis millies ns his 
imposito , ut per triennium sex pensionibus populo ro- 
mano solverent, nullo eorum recusante, ac seeodem 
' die demum natos predicantes, læti gratia agunt Cesari. 

XCI. Rex interim Juba, ut ex proelio fugerat, una 
cum Petreio interdiu in villis latitando, tandem, no- 
cturnis itineribus confectis, in regnum pervenit ; atque 
ad oppidum Zamam , ubi ipse domicilium, conjuges , li- 
berosque habebat, quo ex cuncto regno omnem pecu- 
niam carissimasque res comportaverat , quodque inito 
bello operibus maximis munierat, accedit. Quem oppi- 
dani, antea rumore exoptato de Cesaris victoria audito, 
ob has causas oppido prohibuerunt, quod, bello contra 

populum romanum suscepto, in oppido Zame lignis con- 
gestis , maximam in medio foro pyram construxerat , ut, 
si forte bello foret superatus, omnibus rebus eo coacer- 
vatis, dehinc civibus cunctis interfectis eodemque pro- 
jectis , igne subjecto, tum demum se ipse insuper inter- 
ficeret, atque una cum liberis, conjugibus, civibus, 
cunctaque gaza regia cremaretur. Postquam Juba ante 
portas diu multumque primo minis pro imperio egisset 
cum Zamensibus, deinde, quum se parum proficere 
intellexisset , precibus quoque orasset, uti se ad suos 
deos penates admitterent, ubi eos in sententia perstare 
animadvertit, nec minis nec precibus suis moveri , quo 
magis se reciperent, tertio petit ab eis , ut sibi conju- 
ges liberosque redderent, ut secum eos asportaret. Post- 
quam sibi nihil omnino oppidanos responsi reddere 
animadvertit , nulla re ab ipsis impetrata, ab Zama dis- 
cedit, atque ad villam suam cum M. Petreio paucisque 
equitibus se confert. 

XCII. Zamensesinterim legatos de iisrebus ad Caesarem 
Uticam mittunt, petuntque ab eo, « uti ante, quam rex 
manum colligeret, seseque oppugnaret, sibi auxilium 
mitteret : se tamen paratos esse, sibi quoad vita suppe- 
teret, oppidum seque ei reservare. » Legatos collauda- 
tos Cesar domum jubet antecedere, ac suum adventum 
prenuntiare. Ipse, postero die Utica egressus, cum equi- 
tatu in regnum ire contendit. Interim in itinere ex re- 
giis copiis duces complures ad Cesarem veniunt , orant- 
que, ut sibi ignoscat. Quibus supplicibus venia data, 
Zamam perveniunt. Rumore interim perlato de ejus le- 
nitate clementiaque, propemodum omnes regni equites 

Zamam perveniunt ad Caesarem, ab eoque sunt metu 
periculoque liberati. | 

XCIII. Dum hec utrobique geruntur, Considius , qui 
Tisdre cum familia sua, gladiatoria manu; Getulisque 
pr&erat, cognita cede suorum, Domitiique et legionum 
adventu perterritus , desperata salute, oppidum deserit , 
seque clam cum paucis Barbaris pecunia onustus sub- 
ducit, atque in regnum fugere contendit ; quem Getuli, 
sui comites, in itinere, prede cupidi, concidunt, se- 
que in quascunque potuere partes conferunt. C. inte- 
rim Virgilius, postquam terra marique clausus se nihil 
proficere intellexit, suosque interfectos aut fugatos , M. 
Catonem Utice sibi ipsum manus intulisse, regem va- 
gum, ab suisque desertum ab omnibus aspernari , Sabu- 
ram ejusque copias ab Sitio esse deletas , Uticae Ceesa- 
rem sine mora receptum, de tanto exercitu reliquias 
esse nullas, qua sibi suisque liberis prodessent; a Cani- 
nió proconsule, qui eum obsidebat, fide accepta, seque 
et sua omnia et oppidum proconsuli transdit. 

XCIV. Rex interim Juba, ab omnibus civitatibus ex- 
clusus ,' desperata salute, quum jam conatus esset cum 
Petreio, ut per virtutem interfecti esse viderentur, ferro 
inter se depugnant; atque firmior imbecilliorem Juba 
Petreium facile ferro consumpsit: deinde ipse sibi quum 
conaretur gladio transjicere pectus, nec posset, preci- 
bus a servo suo impetravit, ut se interficeret, idque 
obtinuit. 

XCV. P. Sitius interim, pulso exercitu Sabure, præ- 
fecti Jubæ , ipsoque interfecto, quum iter cum paucis 
per Mauritaniam ad Cesarem faceret, forte incidit in 

Faustum AÁfraniumque, qui eam manum habebant, qua 
Uticam diripuerant , iterque in Hispaniam intendebant, 
et erant numero circiter MD. Itaque celeriter nocturno 
tempore insidiis dispositis, eos prima luce adortus , pre- 
ter paucos equites, qui ex primo agmine fugerant , reli- 
quos aut interficit, aut in deditionem accipit; Afranium 
et Faustum vivos capit cum conjuge et liberis. Paucis 
post diebus, dissensione in exercitu orta, Faustus et 
Afranius interficiuntur; Pompeie cum Fausti liberis 
Cæsar incolumitatem suaque omnia concessit. 

XCVI. Scipio interim cum Damasippo et Torquato et 
Pletorio Rustiano, navibus lóngis, diu multumque ja- 
ctati, quum Hispaniam peterent, ad Hipponem regium 
deferuntur, ubi classis P. Sitii per id tempus erat : a qua 
pauciora ab amplioribus circumventa navigia deprimun- 
tur; ibique Scipio cum quibus, quos paulo nominavi, 
interiit. 

XCVII. Cesar interim, Zame auctione regia facta, 
bonisque eorum venditis, qui cives romani contra popu- 
lum romanum arma tulerant, præmiisque Zamensibus, 
qui de rege excludendo consilium ceperant, tributis, 
vectigalibusque regiis abrogatis, ex regnoque provincia 
facta, atque ibi Crispo Sallustio proconsule cum imperio 
relicto , ipse Zama egressus Uticam se recepit. Ibi bonis 
venditis eorum, qui sub Juba Petreioque ordines duxe- 
rant, item Thapsitanis ms vicesies, conventui eorum 
HS tricesies, Ádrumetinis Hs tricesies, conventui eo- 
rum Hs quinquagies , multe nomine imponit : civitates 
bonaque eorum ab omni injuria rapinisque defendit. 
Leptitanos, quorum superioribus annis Juba bona diri- 

puerat, et ad senatum questi per legatos, atque arbitrii 
a senatu datis, sua receperant, tricies centenis millibus 
pondo olei in annos singulos multat, ideo quod initio, 
per dissensionem principum , societatem cum Juba in- 
ierant , eumque armis, militibus, pecunia juverant. Tis- 
dritanos, propter humilitatem civitatis, certo numero 
frumenti multat. 

XCVIII. His rebus gestis, idibus jun. Utice classem 
conscendit, et post diem tertium Carales in Sardiniam 
pervenit. Ibi Sulcitanos , quod Nasidium ejusque classem 
receperant, copüsque juverant, HS centies multat; et 
pro decumis octavas pendere jubet , bonaque paucorum 
vendit, et ante diem 111. cal. quinct. naves conscendit; et 
a Caralibus secundum terram provectus , duodetricesimo 
die, eo quod tempestatibus in portubus cohibebatur , ad 
urbem Romam venit. 

I. Bonos superato , Africa recepta, qui ex iis præ- 
liis cum adolescente Cn. Pompeio profugissent, quum 
et Ulterioris Hispanie potitus esset, dum Casar mune- 
ribus dandis in Italia detinetur, quo facilius praesidia 
contra compararet Pompeius, in fidem uniuscujusque 
civitatis confugere coepit. Ita partim precibus, partim 
vi, bene magna comparata manu, Provinciam vastare. 
Quibus in rebus nonnullae civitates sua sponte auxilia 
mittebant, item nonnulle portas contra cludebant. Ex 
quibus si qua oppida vi ceperat, quum aliquis ex ea 
civitate optime de Cn. Pompeio meritus civis esset, 
propter pecunie magnitudinem aliqua ei inferebatur 
causa, ut, eo de medio sublato, ex ejus pecunia latro- 
num largitio fieret. Ita paucis commodis hoste hortato, 
majores augebantur copie. Ob hoc crebris nuntiis in 
Italiam missis, civitates contrarie Pompeio auxilia sibi 
depostulabant. 
18. 

II. C. Cæsar dictator 111, designatus 1v, multis itine- 
ribus ante confectis, quum celeri festinatione ad bellum 
conficiendum in Hispaniam venisset, legati corduben- 
ses, qui a Cn. Pompcio discesserant , Caesari obviam ve- 
niunt : a quibus nuntiabatur, « nocturnotempore oppi- 
dum Cordubam capi: posse, quod nec opinantibus ad- 
versariis ejus provinciz potitus esset, simulque tabellarii 
capti essent, qui a Cn. Pompeio dispositi omuibus locis 
erant, quo certiorem Cn. Pompeium de Casaris adventu 
facerent. » Multa preterea verisimilia proponebant. Qui- 
bus rebus adductus, quos legatos ante exercitui præfe- 
cerat, Q. Pedium et Q. Fabium Maximum, de suo ad- 
ventu facit certiores, ut, quem sibi equitatum ex pro- 
vincia fecissent, presidio mitterent. Ad quos celerius, 
quam ipsi opinati sunt , appropinquavit, neque , ut ipse 
voluit , equitatum sibi presidio habuit. 

III. Erat idem temporis Sext. Pompeius frater, qui 
cum presidio Cordubam tenebat , quod ejus provincie 
caput esse existimabatur : ipse autem Cn. Pompeius ado- 
lescens Uliam oppidum oppugnabat, et fere jam aliquot 
mensibus ibi detinebatur. Quo ex oppido, cognito Cæ- 
saris adventu, legati, clam praesidia Cn. Pompeii, Cæ- 
sarem quum adissent, petere coeperunt, ut sibi primo 
quoque tempore subsidium mitteret. Cæsar eam civita- 
tem omni tempore optime de populo romano meritam 
esse sciens, celeriter vr cohortes 'secunda vigilia jubet 
proficisci , parique equites numero : quibus prafecit ho- 
minem ejus provincie notum, et non parum scientem, 
L. Junium Paciecum. Qui quum ad Cn. Pompeii przsi- 
dia venisset, incidit idem temporis, ut tempestate ad- 

versa vehementique vento afflictaretur : quem vis tem- 
pestatis ita obscurabat, ut vix proximum agnoscere 
posset. Cujus incommodum summam utilitatem ipsis 
præbehat. Ita, quum ad eum locum venerunt, jubet binos 
equites incedere, et recta per adversariorum præsidia ad 
oppidum contendere : mediisque eorum praesidiis quum 
quareretur, qui essent? unus ex nostris respondit, « ut 
sileat verbum facere : nam id temporis conari ad murum 
accedere, ut oppidum capiant; » et partim tempestate 
impediti vigiles non poterant diligentiam prestare, par- 
tim illo responso deterrebantur. Quum ad portam ap- 
propinquassent, signo dato, ab oppidanis sunt recepti, 
et pedites equitesque, clamore facto, dispositis ibi par- 
tim , qui remansere , eruptionem in adversariorum castra 
fecerunt. Sic illud quum inscientibus accidisset, existi- 
mabat magna pars hominum, qui in iis castris fuissent, 
se prope captos esse. 

IV. Hoc misso ad Uliam presidio, Cesar, ut Pom- 
peium ab ea oppugnatione deduceret , ad Cordubam con- 
tendit ; ex quo itinere loricatos viros fortes cum equitatu 
ante praemisit : qui simul in conspectum oppidi se dede- 
runt , in equis recipiuntur. Hoc a Cordubensibus nequa- 
quam poterat animadverti. Appropinquantibus , ex op- 
pido bene magna multitudo ad equitatum concidendum 
quum exissent, loricati , ut supra scripsimus, ex equis 
descenderunt, et magnum proelium fecerunt, sic uti ex 
infinita hominum multitudine pauci in oppidum se reci- 
perent. Hoc timore adductus Sext. Pompeius litteras fra- 
tri misit, ut celeriter sibi subsidio veniret, ne prius Cæ- 
sar Cordubam caperet, quam ipse illo venisset. Ita Cn. 

Pompeius , Ulia prope capta, litteris fratris excitus, cum 
copiis ad Cordubam iter facere coepit. 

V. Casar, quum ad flumen Betim venisset, neque 
propter altitudinem fluminis transire posset, lapidibus 
corbes plenos demisit. Ita, insuper ponte facto, copias 
ad castra tripartito transduxit. Tenebant ad versus oppi- 
dum e regione pontis trabes , ut supra scripsimus, bipar- 
tito. Huc quum Pompeius cum suis copiis venisset, ex 
adverso pari ratione castra ponit. Cesar, ut eum abop- 
pido commeatuque excluderet, brachium ad pontem du- 
cere ccpit. Pari item conditione Pompeius. Hic inter 
duces duos fit contentio, uter prius pontem occuparet: 
ex qua contentione quotidiana minuta proelia fiebant , ut 
modo hi , modo illi superiores discederent. Quae res quum 
ad majorem contentionem venisset, ab utrisque cominus 
pugna fiebat, in qua dum cupidius locum student te- 
nere , propter pontem coangustabantur , et fluminis ripis 
appropinquantes coangustati precipitabantur. Hic alteri 
alteris non solum mortem morti exaggerabant, sed tu- 
mulos tumulis exzequabant. Ita diebus compluribus cu- 
piebat Casar, si qua conditione posset, adversarios in 
seduum locum deducere, et primo quoque tempore de 
bello decernere. 

VI. Id quum animadverteret adversarios minime velle, 
quos ideo a via retraxerat, ut in equum deduceret , co- 
piis lumen transductis, noctu jubet ignes fieri magnos. 
Ita, firmissimum ejus presidium , Ateguam proficiscitur. 
Id quum Pompeius ex perfugis rescisset, ea die per via- 
rum angustias carra complura multasque balistas re- 
traxit, et ad Cordubam se recepit. Cæsar munitionibus 

Ateguam oppugnare, et brachia circumducere cepit. 
Cujus rei Pompeio quum nuntius esset allatus, eo die 
proficiscitur. Cujus in adventum , praesidii causa, Cæsar 
complura castella occupavit , partim ubi equitatus , par- 
tim ubi pedestris copia in statione et in excubitu castris 
presidio esse possent. Hic in adventu Pompeii incidit, 
ut matutino tempore nebula esset crassissima. Itaque in 
illa obscuratione cum aliquot cohortibus et equitum tur- 
mis circumcludunt Cesaris equites et concidunt , sic, ut 
vix in ea cede pauci effugerent. 

VII. Insequenti nocte castra sua incendit Pompeius, 
et trans flumen Salsum per convalles castra inter duo 
oppida, Ateguam et Ücubim , in monte constituit. Cæsar 
in munitionibus, ceterisque quai ad oppidum oppugnan- 
dum opus fuerunt, aggerem vineasque agere instituit. 
Hec loca sunt montuosa , et natura edita ad rem mili- 
tarem; qua planitie dividuntur Salso flumine, proxime 
tamen Ateguam, ut ad flumen sint circiter passuum duo 
millia. Ex ea regione oppidi in montibus castra habuit 
Pompeius in conspectu utrorumque oppidorum, neque 
suis ausus est subsidio venire. Aquilas et signa babuit 
xır legionum ; sed, ex quibus aliquid firmamenti se exi- 
stimabat habere, dua fuerunt vernacule, quc a Trebo- 
nio transfugerant; una, facta ex coloniis, quz fuerunt 
in his regionibus; quarta fuit Afraniana ex África, quam 
seeum adduxerat ; relique ex fugitivis auxiliares consi- 
stebant : nam , de levi armatura et equitatu, longe et 
virtule et numero nostri erant superiores. 

VIII. Accedebat hac, ut longius bellum duceret Pom- 
peius , quod loca sunt edita, et ad castrorum munitio- 

nes non parum idonea. Nam fere totius Ulterioris His- 
paniæ regio, propter terræ fecunditatem, inopem diffi- 
cilemque habet oppugnationem, et non minus copiosam 
aquationem. Hic etiam propter Barbarorum crebras ex- 
cursiones omnia loca, que sunt ab oppidis remota , tur- 
ribus et munitionihus retinentur, et sicut in África , ru- 
dere, non tegulis, teguntur; simulque in his habent 
speculas, et propter altitudinem longe lateque prospi- 
ciunt. Item oppidorum magna pars ejus provincie mon- 
tibus fere munita, et natura excellentibus locis est con- 
stituta, ut simul aditus ascensusque habeat difficiles. 
Ita ab oppugnationibus natura loci distinentur, ut civi- 
tates Hispanie non facile ab hoste capiantur : id quod 
in hoc contigit bello. Nam, ubi inter Ateguam et Ucu- 
bim, qua oppida supra sunt scripta, Pompeius babuit 
castra constituta in conspectu duorum oppidorum , ab 
suis castris circiter millia passuum tv, grumus est excel- 
lens natura , qui appellatur Castra Postumiana : ibi præ- 
sidii causa castellum Cæsar habuit constitutum. 

IX. Pompeius, qui eodem jugo tegebatur loci natura, 
et, quod remotum erat a castris Cesaris , animadverte- 
bat loci difficultatem, et, quod flumine Salso interclude- 
batur , non esse commissurum Caesarem, ut in tanta loci 
difficultate ad subsidium submittendum se mitteret. Ista 
fretus opinione , tertia vigilia profectus , castellum oppu- 
gnare ccepit , ut laborantibus succurreret. Nostri, quum 
appropinquassent , clamore repentino telorumque multi- 
tudine jactus facere ceperunt , uti magnam partem homi- 
num vulneribus afficerent. Quo peracto , quum ex castello 
repugnare coepissent, et majoribus castris Cæsaris nuntius 

esset allatus , cum ru legionibus est profectus : et , quum 
ad eos appropinquasset, fuga perterriti multi sunt in- 
terfecti, complures capti; in quibus duo centuriones : 
multi preterea armis exuti fugetunt; quorum scuta 
sunt relata rxxx. | 

X. Insequenti luce Arguetius ex Italia cum equitatu 
venit. Is signa Saguntinorum retulit v, que ab oppidanis 
cepit. Suo loco preteritum est, quod equites ex Italia cum 
Asprenate ad Cesarem venissent. Ea nocte Pompeius 
castra sua incendit, et ad Cordubam versus iter facere 
cepit. Rex, nomine Indo, qui cum equitatu suas copias 
adduxerat, dum cupidius agmen adversariorum insequi- 
tur, a vernaculis legionariis exceptus est, et interfectus. 

XI. Postero die equites nostri longius ad Cordubam 
versus prosecuti sunt eos, qui commeatus ad castra 
Pompeii ex oppido portabant : ex iis capti L cum ju- 
mentis ad nostra adducti sunt castra. Eodem die Q. Mar- 
cius, tribunus militum qui fuisset Pompeii, ad nos trans- 
fugit, et noctis tertia vigilia in oppido acerrime pugna- 
tum est, ignemque multum miserunt, sic ut omne genus, 
quibus ignis per jactus solitus est mitti , exerceretur. Hoc 
preterito tempore, C. Fundanius eques romanus, ex 
castris adversariorum ad nos transfugit. 

XII. Postero die ex legione vernacula milites sunt 
capti ab equitibus nostris duo, qui dixerunt, se servos 
esse. Quum venirent, cognili sunt a militibus , qui antea 
cum Fabio et Pedio fuerant, et a Trebonio transfuge- 
rant. Eis ad ignoscendum nulla est data facultas, et a 
militibus nostris interfecti sunt. Idem temporis capti ta- 
bellarii, qui a Corduba ad Pompeium missi erant, per- 

peramque ad castra nostra pervenerant, præcisis mani- 
bus missi sunt facti. Pari consuetudine, vigilia secunda 
ex oppido ignem multum teloramque multitudinem ja- 
` ctando, benemagnum tempus consumpserunt, complures- 
que vulneribus affecerunt. Præterito noctis tempore , 
eruptionem in legionem sextam fecerunt, quum in opere 
nostri distenti essent, acriterque pugnare coeperunt : quo- 
rum vis repressa a nostris, etsi oppidani superiore loco 
defendebantur. Ti, quum eruptionem facere coepissent, 
tamen virtute militum nostrorum , qui, etsi inferiore 
loco premebantur , tamen repulsi adversarii bene multis 
vulneribus affecti in oppidum se contulerunt. 

XIII. Postero die Pompeius ex castris suis brachium 
ccepit ad flumen Salsum ducere : et quum nostri equites 
pauci in statione fuissent a pluribus reperti, de statione 
sunt dejecti , et occisi tres. Eo die A. Valgius , senatoris 
filius, cujus frater in castris Pompeii fuisset, omnibus 
suis rebus relictis, equum conscendit, et fugit. Specu- 
lator de legione secunda Pompeiana captus a militibus , 
et interfectus est : idemque temporis glans missa est , in- 
scripta, « quo die ad oppidum capiendum accederent , 
sese scutum esse positurum.» Qua spe nonnulli , dum sine 
periculo murum ascendere , et oppidum potiri posse se 
sperant, postero die ad murum opus facere coeperunt , 
et bene magna prioris muri pars dejecta est. Quo facto 
ab oppidanis, ac si suarum partium essent , conservati , 
missos facere loricatos , quique praesidii causa prepositi 
oppido a Pompeio essent, orabant. Quibus respondit 
Cæsar, « se conditiones dare, non recipere, consuevisse. » 
Qui quum in oppidum revertissent, relato responso; 

clamore sublato, omni genere telorum emisso , pugnare 
pro muro toto ceperunt : propter quod fere magna pars 
hominum , qui in castris nostris essent, non dubitarunt , | 
quin eruptionem eo die essent facturi. Ita, corona cir- 
cumdata, pugnatum est aliquandiu vehementissime, si- 
mulque balista missa a nostris turrem dejecit : qua ad- 
versariorum , qui in ea turre fuerant, v dejecti sunt, et 
puer , qui balistam solitus erat observare. 

XIV. Eo praeterito tempore, Pompeius trans flumen 
Salsum castellum constituit; neque a nostris prohibitus : 
falsaque illa opinione gloriatus est, quod prope in no- 
stris partibus locum tenuisset. Item insequenti die eadem 
consuetudine dum longius prosequitur , quo loco equites 
nostri stationem habuerant, aliquot turmae cum levi ar- 
matura, impetu facto, loco sunt dejecte, et propter 
paucitatem nostrorum equitum, simul cum levi armatura 
inter turmas adversariorum protrite. Hoc in conspectu 
utrorumque castrorum gerebatur : et majore Pompeiani 
exsultabant gloria, longius quod, nostris cedentibus, 
prosequi coepissent. Qui quum aliquo loco a nostris re- 
cepti essent, ul consuessent, ex simili virtute clamore 
facto , aversati sunt proelium facere. 

XV. Fere apud exercitus hac est equestris proelii con- 
suetudo : quum eques ad dimicandum, dimisso equo, 
cum pedite congreditur, nequaquam par habetur. Id quod 
in hoc accidit certamine. Quum pedites , ex levi arma- 
tura lecti, ad pugnam, equitibus nostris nec opinanti- 
bus, venissent , idque in prelio animadversum esset, 
complures ex equis descenderunt. Ita exiguo tempore 
eques pedestre, pedes equestre prollium facere ccepit, 

usque eo, ut cedem proxime a. vallo fecerint. In quo 
prelio adversariorum ceciderunt cxxi , compluresque 
armis exuti , multi vulneribus affecti in castra sunt re- 
dacti : nostri ceciderunt rrr; saucii xri pedites, equites v. 
Ejus diei insequenti tempore , pristina consuetudine pro 
muro pugnari ceptum est. Quum bene magnam multi- 
tudinem telorum ignemque nostris defendentibus injecis- 
sent , nefandum crudelissimumque facinus sunt aggressi , 
in conspectuque nostro hospites, qui in oppido erant, 
jugulare, et de muro precipites mittere cceperunt , sicuti 
apud Barbaros : quod post hominum memoriam nun- 
quam est factum. 

XVI. Hujus diei extremo tempore a Pompeianis clam 
nostros tabellarius est missus, ut ea nocte turres agge- 
remque incenderent, et tertia vigilia eruptionem face- 
rent. Ita igne telorumque multitudine jacta, quum bene 
magnam partem muri consumpsissent, portam, quae e 
regione et in conspectu Pompeii castrorum fuerat, ape- 
ruerunt, copieque tota eruptionem fecerunt, secumque 
extulerunt calcatas ad fossas complendas, et harpagones 
ad casas ,quæ stramentitiæ ab nostris hibernorum causa 
ædificatæ erant, diruendas et incendendas; præterea ar- 
gentum et vestimenta , ut, dum nostri in præda detine- 
rentur , illi, cede facta, ad præsidia Pompeii se recipe- 
rent: nam , quod existimabat , eos posse conatum efficere, 
nocte tota ultra ibat flumen Salsum in acie. Quod fa- 

ctum licet nec opinantibus nostris esset gestum , tamen, 
virtute freti, repulsos multisque vulneribus affectos op- 
pido represserunt, predaque et armis eorum sunt po- 
titi, vivosque aliquos ceperunt, qui postero die sunt 

interfecti. Eodemque tempore transfuga nuntiavit ex 
oppido, Junium, qui in cuniculo fuisset, jugulatione 
oppidanorum facta, clamasse, « facinus se nefandum et 
scelus fecisse : nam eos nihil meruisse, quare tali poena 
afficerentur, qui eos ad aras et focos suos recepissent ; 
eosque hospitium scelere contaminasse: » multa præ- 
terea dixisse : qua oratione deterritos, amplius jugula- 
tionem non fecisse. 

XVII. Ita postero die Tullius legatus cum Catone Lu- 
sitano venit, et apud Cesarem verba fecit : « Utinam 
quidem dii immortales fecissent , ut tuus potius miles, 
quam Cn. Pompeii, factus essem, et hanc virtutis con- 
stantiam in tua victoria, non in illius calamitate, præ- 
starem : cujus funesta laudes quippe ad hanc fortunam 
reciderunt, ut cives romani, indigentes presidii, et 
propter patriae luctuosam perniciem dedamur hostium 
numero : qui neque in illius prospera acie primam for- 
tunam , neque in adversa secundam obtinuimus victo- 
riam : qui legionum tot impetus sustentantes , nocturnis 
diurnisque operibus gladiorum ictus telorumque missus 
exspectantes, victi, et deserti a Pompeio, tua virtute 
superati, salutem a tua clementia deposcimus, petimus- 
que. » — « Et qualem , ait , gentibus me prestiti, similem 
jn civium deditione me prestabo. » . 

XVIII. Remissis legatis, quum ad portam venissent, 
Tib. Tullius, quum introeuntem C. Antonium secutus 
non esset , revertit ad portam , et hominem apprehendit. 
Quod Tiberius quum fieri animadvertit, sinu pugionem 
eduxit, et manum ejus incidit. Ita refugerunt ad Cæsa- 
rem : eodemque tempore signifer de legione prima trans- 

fugit, et nuntiavit, quo die equestre prolium factum 
esset, suo signo perisse homines xxxv, neque licere 
castris Cn. Pompeii nuntiari , neque dici, perisse quem- 
quam. Servus, cujus dominus in Cesaris castris fuis- 
set, uxoremque et filium in oppido reliquerat, dominum 
jugulavit, et ita clam a Cesaris presidiis in Pompeii 
castra discessit, et indicium glande scriptum misit, 
per quod certior fieret Casar, que in oppido ad de- 
fendendum compararentur. Ita , litteris acceptis, quum 
in oppidum revertissent, qui mittere glandem inscri- 
ptam solebant, insequenti tempore duo Lusitani fra- 
tres transfugee nuntiarunt, quam Pompeius concionem 
habuisset, « quoniam oppido subsidio non posset ve- 
nire, noctu ex adversariorum conspectu se deducerent 
ad mare versum: » unum respondisse, « ut potius ad di- : 
micandum descenderent, quam signum fuge ostende- 
rent : » eum, qui ita locutus esset, jugulatum. Eodem 
tempore tabellarii ejus deprehensi, qui ad oppidum ve- 
niebant, quorum litteras Cesar oppidanis objecit, et, 
qui vitam sibi peteret , jussit turrem ligneam oppidano- 
rum incendere : id si fecisset , ei se promisit omnia con- 
cessurum. Quod difficile erat factu , ut eam turrem sine 
periculo quis incenderet. Ita facturus de ligno, quum 
propius accessisset , ab oppidanis est occisus. Eadem nocte 
transfuga nuntiavit, Pompeium et Labienum de jugula- 
tione oppidanorum indignatos esse. 

XIX. Vigilia secunda propter multitudinem telorum 
turris lignea, qua nostra fuisset, ab imo vitium fecit, 
usque ad tabulatum secundum et tertium. Eodem tem- 
pore pro muro pugnatum acerrime , et turrim nostram , 

ut superiorem , incenderunt , idcirco, quod ventum op- 
pidani secundum habuerunt. Insequenti luce materfami- 
lias de muro se dejecit, et ad nos transiliit, dixitque , 
se cum familia constitutum habuisse, ut una transfuge- 
rent ad Cesarem ; illam oppressam et jugulatam. Hoc 
preterea tempore tabelle de muro sunt dejectze, in qui- 
bus scriptum est inventum : « L. Minatius Cesari. Si 
mihi vitam tribues , quoniam ab Cn. Pompeio sum de- 
sertus , qualem me illi prestiti, tali virtute et constan- 
tia futurum me in te prestabo. » Eodem tempore oppi- 
danorum legati, qui antea exierant , Caesarem adierunt, 
« si sibi vitam concederet , sese insequenti die oppidum 
esse dedituros. » Quibus respondit, « se Cesarem esse, 
fidemque prastaturum. » Ita, ante diem xı calend. mar- 
tii oppido potitus , imperator est appellatus. 

XX. Quod Pompeius ex perfugis quum deditionem 
oppidi factam esse scisset , castra movit Ucubim versus, 
et circum ea loca castella disposuit, et munitionibus se 
continere ccepit. Cæsar movit, et propius castra castris 
contulit. Eodem tempore mane loricatus unus ex legione 
vernacula ad nos transfugit, et nuntiavit, Pompeium 
oppidanos ucubenses convocasse, eisque ita impera- 
visse, ut, diligentia adhibita, perquirerent, qui essent 
suarum partium, itemque adversariorum victori; fauto- 
res. Hoc preterito tempore, in oppido, quod fuit ca- 
ptum, servus est prehensus in cuniculo, quem supra 
demonstravimus dominum jugulasse : is vivus est com- 
bustus. Idemque temporis centuriones loricati octo ad 
Casarem transfugerunt ex legione vernacula, et equites 
nostri cum adversariorum equitibus congressi sunt , et 

saucii aliquot occiderunt ex levi armatura. Ea nocte spe- 
culatores prehensi servi tres , et unus ex legione vernacula. 
Servi sunt in crucem sublati, militi cervices abscissa. 
XXI. Postero die equites cum levi armatura ex adver- 
sariorum castris ad nos transfugerunt. Et eo tempore 
circiter x1 equites ad aquatores nostros excucurrerunt, 
nonnullos interfecerunt, item alios vivos abduxerunt. 
Ex equitibus capti sunt equites viur. Insequenti. die Pom- 
peius securi percussit homines rxxiv , qui dicebantur esse 
fautores Cæsaris victoris : reliquos in oppidum jussit de- 
duci; ex quibus effugerunt cxx , et ad Cesarem venerunt. 
XXII. Hoc preterito tempore, qui in oppido Ategua 
Bursavolenses capti sunt, legati profecti sunt cum no- 
stris, uti rem gestam Bursavolensibus referrent, quid 
sperarent de Cn. Pompeio , quum viderent hospites ju- 
gulari, praeterea multa scelera ab iis fieri, qui præsidii 
causa ab his reciperentur. Qui quum ad oppidum venis- 
sent, nostri, qui fuissent equites romani et senatores, 
non sunt ausi introire in oppidum, preterquam qui ejus 
civitatis fuissent. Quorum responsis ultro citroque ac- 
ceptis et redditis, quum ad nostros se reciperent, qui 
extra oppidum fuissent , illi de presidio insecuti , ex aver- 
sione legatos jugularunt : duo reliqui , qui ex eis fuge- 
runt, Cesari rem gestam detulerunt, et speculatores ad 
oppidum Ateguam miserunt. Qui quum certum compe- 
rissent legatorum responsa, ita esse gesta, quemadmo- 
dum illi retulissent, ab oppidanis concursu facto, eum, 
qui legatos jugulasset, lapidare, et ei manus intentare 
coeperunt : illius opera se perisse. Ita, vix periculo libe- 
ratus, petiit ab oppidanis, ut ei liceret legatum ad Cæ- 

sarem proficisci : illi se satisfacturum. Potestate data, 
quum inde esset profectus, presidio comparato, quum 
bene magnam manum fecisset, et nocturno tempore per 
fallaciam in oppidum esset receptus, jugulationem ma- 
gnam facit : principibusque, qui sibi contrarii fuissent, 
interfectis, oppidum in suam potestatem recipit. Hoc 
preterito tempore, servi transfuge nuntiaverunt, oppi- 
danorum bona vendi, nec cui extra vallum licere exire, 
nisi discinctum : idcircoque, ex quo die oppidum Ategua . 
esset captum, metu conterritos complures profugere in 
Baturiam, neque sibi ullam spem victorie propositam 
habere : et, si qui ex nostris transfugerit, in levem ar- 
maturam conjici, eumque non amplius xvr accipere. 
XXIII. Ihsequenti tempore Cæsar castris castra con- 
tulit , et brachium ad flumen Salsum ducere cepit. Hic- 
dum in opere nostri distenti essent, complures ex supe- 
riore loco adversariorum decucurrerunt : nec detinenti- 
bus nostris, multis telis injectis complures vulneribus 
affecere. Hic tamen, ut ait Ennius, « nostri cessere pa- 
rumper. » Itaque preter consuetudinem quum a no- 
stris animadversum esset cedere, centuriones ex legione 
quinta flumen transgressi duo restituerunt aciem ; acri- 
terque eximia virtute plures quum agerent, ex superiore 
loco multitudine telorum alter eorum concidit. Ita, 
quum is impar proelium facere coepisset, et quum undi- 
que se circumveniri animadvertisset, parumper ingres- 
sus, pedem offendit. Hujus concidentis viri casu passim 
audito , quum complures adversariorum concursum fa- 
cerent, equites nostri transgressi interiore loco adversa- 
rios ad vallum agere cceperunt. Ita , dum cupidius intra 

prasidia illorum student cedem facere, a turmis et levi 
armatura sunt interclusi. Quorum nisi summa virtus 
fuisset, vivi capti essent : nam et munitione praesidii ita 
coangustabantur , ut eques, spatio intércluso, vix se de- 
fendere posset. Ex his utroque genere pugne complures 
sunt vulneribus affecti, in quibus etiam Clodius Aqui- 
tius : inter quos ita cominus est pugnatum , ut ex no- 
stris, preeter 1 centuriones, sit nemo desideratus , gloria 
se efferentes. 

XXIV. Postero die ab Soricaria utrorumque conve- 
nere copie. Nostri brachia ducere coeperunt. Pompeius 
quum animadverteret, castello se excludi Áspavia , quod 
est ab Ucubi millia passuum v, hæc res necessario devo- 
cabat, ut ad dimicandum descenderet : neque tamen 
equo loco sui potestatem faciebat, sed ex grumo excel- 
sum tumulum capiebat, usque eo, ut necessario coge- 
retur iniquum locum subire. Quo de facto , quum utro- 
rumque copie tumulum excellentem petissent, prohibiti 
a nostris sunt, dejectique planitie. Qua res secundum 
nostris efficiebat proelium. Undique autem cedentibus 
adversariis, nostri magna iu cede versabantur. Quibus 
mons, non virtus, saluti fuit : quo subsidio tunc, nisi 
advesperasset, a paucioribus nostris omni auxilio pri- 
vati essent : nam ceciderunt ex levi armatura CCCXXIV , 
ex legionariüs CxxxviI, preterquam quorum arma et 
spolia sunt allata. Ita pridie 1: centurionum interitio 
hac adversariorum poena est litata. 

XXV. Insequenti die, pari consuetudine quum ad 
eumdem locum ejus presidium venisset , pristino illo suo 
utebantur instituto : nam preter equites nullo loco &quo 

se committere audebant. Quum nostri in opere essent, 
equitum copiæ concursus facere cceperunt : simulque 
vociferantibus legionariis, quum locum efHlagitarent, 
ut consueti insequi existimare possent, se paratissimos 
esse ad dimicandum, nostri ex humili convalle bene 
longe sunt egressi, et planitie iniquiore loco constite- 
runt. Illi tamen procul dubio ad congrediendum in equum 
locum non sunt ausi descendere, preter unum Ántistium 
Turpionem; qui, fidens viribus, ex adversariis sibi pa- 
rem esse neminem agitare ccepit. Hic, ut fertur Achillis 
Memnonisque congressus, Q. Pompeius Niger, eques 
romanus italicensis, ex acie nostra ad congrediendum 
progressus est. Quoniam ferocitas Antistii omnium men- 
tes converterat ab opere ad spectandum , acies sunt dis- 
posite : nam inter bellatores principes dubia erat po- 
sita victoria, ut prope videretur finem bellandi duorum 
dirimere pugna. Ita avidi cupidique suarum quisque 
partium , expertorum virorum fautorumque voluntas ha- 
bebatur. Quorum virtute alacri quum ad dimicandum in 
planitiem se contulissent, scutorumque laudis insignis 
prefulgens opus celatum, quorum pugna esset prope 
profecto dirempta , nisi propter equitum concessum, ut 
supra demonstravimus, levis armatura presidii causa 
non longe ab opere castrorum constitisset. Ut nostros 
equites in receptu, dum ad castra redeunt, adversarii 
cupidius sunt insecuti, universi, clamore facto , impe- 
tum dederunt. Ita metu perterriti, quum in fuga essent, 
multis amissis, in castra se recipiunt. 

XXVI. Casar ob virtutem turmae Cassiange donavit 
millia xui, et præfecto torques aureos v, et levi arma- 

turæ millia x. Hoc die A. Bæbius, et C. Flavius, et 
A. Trebellius, equites romani astenses, argento prope 
tecti equites ad Caesarem transfugerunt ; qui nuntiarunt , 
equites romanos conjurasse omnes, qui in castris Pom- 
peii essent , ut transitionem facerent; servi indicio om- 
nes in custodiam esse conjectos, e quibus, occasione 
capta, se transfugisse. Item hoc die littere sunt depre- 
hense, quas mittebat Ursaonem Cn. Pompeius. « S. V. 
G. E. V. Etsi, prout nostra felicitas, ex sententia ad- 
versarios adhuc propulsos habemus, tamen, si sequo 
loco sui potestatem facerent , celerius, quam vestra opi- 
nio fert, bellum confecissem. Sed exercitum tironem non 
audent in campum deducere , nostrisque adhuc freti præ- 
sidiis, bellum ducunt : nam singulas civitates circumse- 
derunt; inde sibi commeatus capiunt. Quare et civitates 
nostrarum partium conservabo, et bellum primo quo- 
que tempore conficiam. Cohortes in animo habeo ad vos 
mittere. Profecto nostro commeatu privati , necessario ad 
dimicandum descendent. » 

XXVII. Insequenti tempore quum nostri temere in 
opere distenti essent, equites in oliveto, dum lignantur, 
interfecti sunt aliquot. Servi transfugerunt, qui nuntia- 
verunt, a. d. rix nonarum martii proelium , ad Soritiam 
quod factum est, ex eo tempore metum esse magnum, 
et Atium Varum circum castella praeesse. Eodem die 
Pompeius castra movit, et contra Hispalim in oliveto 
constitit. Cæsar prius quam eodem est profectus, luna 
hora circiter v1 visa est. Ita castris motis Ucubim , Pom- 
peius presidium , quod reliquit, jussit incenderent, et 
deusto oppido in castra majora se reciperent. Iusequenti 

tempore Ventisponte oppidum quum oppugnare copis- 
set, deditione facta , iter fecit in Carrucam, contraque 
Pompeium castra posuit. Pompeius oppidum , quod con- 
tra sua presidia portas clausisset , incendit; milesque, 
qui fratrem suum in castris jugulasset, interceptus est a 
nostris, et fusti percussus. Hinc itinere facto, in cam- 
pum mundensem quum esset ventum , castra contra Pom- 
peium constituit. 

XXVIII. Sequenti die quum iter facere Cæsar cum co- 
piis vellet, renuntiatum est ab speculatoribus, Pompeium 
de tertia vigilia in acie stetisse. Hoc nuntio allato, vexil- 
lum proposuit. Idcirco enim copias eduxerat, quod Ur- 
saonensium civitati fuissent fautores : antea litteras mi- 
serat, « Caesarem nolle in convallem descendere, quod 
majorem partem exercitus tironem haberet. » Hæ littere 
vehementer confirmabant mentes oppidanorum. Ita, hac 
opinione fretus, totum se facere posse existimabat : et- 
enim et natura loci defendebatur, et ipsius oppidi muni- 
tione, ubi castra habuit constituta: namque, ut supe- 
rius demonstravimus , loca excellentia tumulis contineri ; 
interim nulla planitia dividit. 

XXIX. Sed ratione nulla placuit taceri id, quod eo in- 
cidit tempore. Planities inter utraque castra intercedebat, 
circiter millia passuum quinque, ut auxilia Pompeii dua- 
bus defenderentur rebus, oppidi excelsi et loci natura. 
Hinc dirigens proxima planities equabatur, cujus decur- 
sum antecedebat rivus , qui ad eorum accessum summam 
efficiebat loci iniquitatem : nam palustri et voraginoso 
solo currens erat ad dextrum. Et Caesar, quum aciem di- 
rectam vidisset , non habuit dubium , quin media plani- 

tie in equum ad dimicandum adversarii procederent. 
Hoc erat in omnium conspectu. Huc accedebat , ut locus 
illa planitie equitatum ornaret, et diei solisque serenitas ; 
ut mirificum et optandum tempus prope ab diis immor- 
talibus illud tributum esset ad proelium committendum. 
Nostri letari, nonnulli etiam timere, quod in eum lo- 
cum res fortuneque omnium deducerentur, ut, quid- 
quid post horam casus tribuisset, in dubio poneretur. 
Itaque nostri ad dimicandum procedunt ; id quod adver- 
sarios existimabamus esse facturos : qui tamen a muni- 
tione oppidi mille passibus longius non audebant pro- 
cedere; in quo sibi prope murum adversarii preliandum 
constituebant. Itaque nostri procedunt. Interdum æqui- 
tas loci adversarios efllagitabat, ut tali conditione con- 
tenderent ad victoriam : neque tamen illi a sua consue- 
tudine decedebant , ut aut ab excelso loco, aut ab oppido 
discederent. Nostri pede presso propius rivum quum ap- 
propinquassent, adversarii patrocinari loco iniquo non 
desinunt. 

XXX. Erat acies xr aquilis constituta , quz lateribus 
equitatu tegebatur, cum levi armatura millibus vr: præ- 
terea auxiliares accedebant prope alterum tantum. No- 
stra praesidia Lxxx cohortibus et vrrr millibus equitum. 
Ita, quum in extrema planitie iniquum in locum nostri 
appropinquassent , paratus hostis erat superior, ut trans- 
eundi superius iter vehementer esset periculosum. Quod 
quum a Caesare esset animadversum, ne quid temere 
culpa sua secus admitteretur, eum locum definire cœ- 
pit. Quod quum hominum auribus esset objectum, mo- 
leste et acerbe accipiebant , se impediri, quo minus proc- 

lium conficere possent. Hzc mora adversarios alacriores 
efficiebat , Caesaris copias timore impediri ad committen- 
dum prolium. Ita se efferentes, iniquo loco sui potesta- 
tem faciebant , ut magno tamen periculo accessus eorum 
haberetur. Hic decumani suum locum, cornu dextrum, 
tenebant, sinistrum 1u et v legio, itemque cetera auxi- 
lia, et equitatus. Proelium, clamore facto, committitur. 

XXXI. Hic etsi virtute nostri antecedebant , adversarii 
se e loco superiore defendebant acerrime, et vehemens 
fiebat ab utrisque clamor, telorumque missu concursus, 
sic, ut prope nostri diffiderent victorie : congressus 
enim et clamor , quibus rebus maxime hostes conterren- 
tur , in collatu pari erant conditione. Itaque ex utroque 
genere pugna, quum parem virtutem ad bellandum con- 
tulissent , pilorum missu fixa cumulatur et concidit ad- 
versariorum multitudo. Dextrum demonstravimus decu- 
manos cornu tenuisse : qui etsi erant pauci, tamen pro- 
pter virtutem magno adversarios timore eorum opera 
afficiebant, quod a suo loco hostes vehementer premere 
coeperunt , ut ad subsidium, ne ab latere nostri occupa- 
rent, legio adversariorum transduci copta sit ad dex- 
trum. Qua simul est mota, equitatus Czesaris sinistrum 
cornu premere cepit. Àt ii eximia virtute proelium fa- 
cere incipiunt , ut locus in acie ad subsidium veniendi 
non daretur. Ita quum clamori esset intermixtus gemi- 
tus, gladiorumque crepitus auribus oblatus, imperito- 
rum mentes timore prepediebat. Hic, ut ait Ennius, 
«pes pede premitur, armis teruntur arma, » adversa- 
riosque vehementissime pugnantes nostri agere ccpe- 
runt ; quibus oppidum fuit subsidio. Ita ipsis Liberalibus 

fusi fugatique non superfuissent, nisi in eum locum con- 
fugissent , ex quo erant egressi. In quo prelio ceciderunt 
millia hominum circiter xxx, et si quid amplius : præ- 
terea Labienus, Attius Varus; quibus occisis utrisque 
funus est factum: itemque equites romani, partim ex Urbe, 
partim ex provincia, ad millia rr. Nostri desiderati ad 
hominum mille, partim peditum , partim equitum , saucii 
ad p. Adversariorum aquile sunt ablate xri, et signa et 
fasces; preterea duces belli xvi1 capti sunt. Hos habuit 
res exitus. l 

XXXII. Ex fuga hac quum oppidum Mundam sibi con- 
stituissent præsidium, nostri cogebantur necessario eos 
circumvallare. Ex hostium armis pro cespite cadavera 
collocabantur, scuta et pila pro vallo, insuper occisi, et 
gladii, et mucrones, et capita hominum ordinata, ad 
oppidum conversa universa, hostium timorem, virtu- 
tisque insignia proposita viderent, et vallo circumclu- 
derentur adversarii. Ita Galli tragulis jaculisque oppidum 
ex hostium cadaveribus sunt circumplexi, oppugnare 
ceperunt. Ex hoc prelio Valerius adolescens Cordubam 
cum paucis equitibus fugit. Sexto Pompeio, qui Cordube 
fuisset, rem gestam refert. Cognito hoc negotio, quos 
equites secum habuit, his, quod habuit secum pecunie 
distribuit ; et oppidanis dixit, se de pace ad Czesarem pro- 
ficisci; et secunda vigilia ab oppido discessit. Cn. Pom- 
peius autem cum equitibus paucis nonnullisque pediti- 
bus ad navale præsidium parte altera contendit Carteiam, 
quod oppidum abest a Corduba millia passuum crxx. 
Quo quum ad octavum milliarium venisset, P. Calvi- 
tius, qui castris antea Pompeii prapositus esset, ejus 

verbis nuntium mittit, « quum minus belle haberet , ut 
mitterent lecticam, qua in oppidum deferri possit. » 
Litteris missis, Pompeius Carteiam defertur. Qui illarum 
partium fautores essent , conveniunt in domum, quo erat 
delatus (qui arbitrati sunt clanculum venisse), ut ab 
eo, que vellet, de bello requirerent. Quum frequentia 
convenisset, de lectica Pompeius eorum in fidem con- 
fugit. 

XXXIII. Cæsar, ex proelio Munda munitione circum- 
data, Cordubam venit. Qui ex cede eo refugerant, pon- 
tem occupaverunt. Quum eo esset. ventum, conviciari 
cceperunt , « nos ex proelio paucos superesse : quo confu- 
geremus?» Ita pugnare ceperunt de ponte. Cesar flu- 
inen transjecit, et castra posuit. Scapula, totius seditio- 
nis familie et libertiuorum caput, ex prolio Cordubam 
quum venisset, familiam et libertos convocavit, pyram 
sibi exstruxit, coenam afferri quam opimam imperavit , 
item optimis insternendum vestimentis : pecuniam et ar- 
gentum in presentia familie donavit. Ipse de tempore 
ccenavit, resinam et nardum identidem sibi infundit. Ita 
novissimo tempore servum jussit et libertum, qui fuisset 
ejus concubinus, alterum se jugulare, alterum pyram in- 
cendere. 

XXXIV. Oppidani autem, simul Casar castra contra 
oppidum posuit, discordare cceperunt usque eo, ut cla- 
mor in castra nostra perveniret fere, inter Ceesarianos 
et inter Pompeianos. Erant hic legiones , qui ex perfu- 
gis conscriptae , partim oppidanorum servi , qui erant a 
Sexto Pompeio manumissi, tunc in Cesaris adventum de- 
scendere ceperunt. Legio xi oppidum defendere coepit : 

nam, quum jam repugnuarent , turres ex parte el murum 
occuparunt. Denuo legatos ad Cesarem mittunt, ut sibi 
legiones subsidio intromitteret. Hoc quum animadverte- 
rent homines fugitivi, oppidum incendere coeperunt. Qui 
superati a nostris sunt interfecti, hominum millia xxr, 
preterquam extra murum qui perierunt. Ita Cæsar op- 
pido potitus. Dum hic detinetur , ex prolio quos circum- 
munitos superius demonstravimus, eruptionem fecerunt, 
et bene multis interfectis , in oppidum sunt redacti. 

XXXV. Casar Hispalim quum contendisset, legati 
deprecatum venerunt. lta quum oppidum sese tueri 
dixisset, Caninium legatum cum presidio intromittit. 
Ipse castra ad oppidum ponit. Erat bene magnum intra 
Pompeianarum partium presidium, quod Cesaris præ- 
sidium receptum indignaretur clam quemdam Philonem , 
illum , qui Pompeianarum partium fuisset defensor acer- 
rimus. Is tota Lusitania notissimus erat. Hic clam præ- 
sidia Lusitaniam proficiscitur, et Caecilium Nigrum, ho- 
minem barbarum, ad Lenium convenit; qui bene magnam 
manum Lusitanorum haberet. Rursus in Hispaliin op- 
pidum denuo noctu per murum recipitur : presidium 
vigilesque jugulant, portas precludunt , de integro pu- 
gnare cceperunt. 

XXXVI. Dum hac geruntur, legati carteieuses re- 
nuntiarunt, quod Pompeium in potestatem haberent. 
Quod ante Cesari portas preclusissent, illo beneficio 
suum maleficium existimabant se lucrifacere. Lusitani 
Hispali pugnare nullo tempore desistebant. Quod Cæsar 
quum animadverteret, si oppidum capere contenderet ; 
ut homines perditi incenderent, et menia delerent , ita 

consilio habito noctu, patitur Lusitanos eruptionem fa- 
cere : id quod consulto non existimabant fieri. Ita erum- 
pendo, naves, que ad Bætim flumeņ fuissent, incen- 
dunt. Nostri dum incendio detinentur, illi profugiunt, 
et ab equitibus conciduntur. Quo facto, oppido recupe- 
rato, Ástam iter facere coepit, ex qua civitate legati ad 
deditionem venerunt, Mundensesque , qui ex proelio in 
oppidum confugerant , quum diutius circumsiderentur , 
bene multi deditionem faciunt ; et quum essent in legio- 
nem distributi, conjurant inter se, ut noctu signo dato, 
qui in oppido fuissent, eruptionem facerent ; illi cedem 
in castris administrarent. Hac re cognita, insequenti 
nocte vigilia tertia, tessera data, extra vallum omnes 
sunt concisi. 

XXXVII. Carteienses duces, dum Cæsar in itinere 
reliqua oppida oppugnat , propter Pompeium dissentire 
cceperunt. Pars erat, quz legatos ad Cesarem miserat; 
pars, qui Pompeianarum partium fautores essent. Sedi- 
tione concitata, portas occupant : cedes fit magna; sau- 
cius Pompeius naves xxx occupat longas, et profugit. 
Didius, qui Gadis classi prafuisset, ad quem simul 
nuntius allatus est, confestim sequi ccpit; partim pedi- 
tatus et equitatus ad persequendum celeriter iter facie- 
bant : item quarto die navigatione confecta, consequitur 
eos. Quod imparati a Carteia profecti sine aqua fuissent , 
ad terram applicant. Dum aquantur, Didius classe occur-. 
rit, naves incendit, nounullas capit. Pompeius cum paucis 
profugit , et locum quemdam munitum natura occupat. 

XXXVIII. Equites et cohortes, quae ad persequen- 
dum misse essent, speculatoribus ante missis certiores 

Bunt : diem et noctem iter fadunt. Pompeius humero 
et sinistro crure vehementer erat saucius. Huc accedebat, 
ut etiam talum intorsisset : qua res maxime impediebat. 
Ita lectica a turre , qua esset allatus, in ea ferebatur. Lu- 
sitanus more militari, quum a Caesaris praesidio fuisset 
conspectus, celeriter equitatu cohortibusque circumclu- 
ditur. Erat accessus loci difficultas. Nam idcirco, quod 
propter suos a nostro presidio fuisset conspectus , cele- 
riter munitum locum natura, quem ceperat sibi Pom- 
peius, quamvis magna multitudine deducti homines ex 
superiore loco defendere possent, subeunt. In adventu 
nostri depelluntur telis : quibus cedentibus , cupidius in- 
sequebantur adversarii, et confestim tardabant ab ac- 
cessu. Hoc saepius facto, animadvertebatur, nostro ma- 
gno id fieri periculo. Opere circummunire instituit , 
pari autem et celeri festinatione circummunitiones in 
jugo dirigunt, ut equo pede cum adversariis congredi 
possent. À quibus quum animadversum esset, fuga sibi 
prasidium capiunt. 

XXXIX. Pompeius, ut supra demonstravimus, sau- 
cius et intorto talo, idcirco tardabatur ad fugiendum : 
itemque propter loci difficultatem neque equo, neque 
vehiculo saluti suz presidium parare poterat. Cædes a 
nostris undique admiuistrabatur, exclusa munitione, 
amissisque auxiliis. Ad convallem autem atque exesum 
locum , ut in speluncam , Pompeius se occultare ccepit , 
ut a nostris non facile inveniretur, nisi captivorum in- 
dicio. Ita ibi interficitur. Quum Cesar Gadibus fuisset, 
Hispalim pridie id. aprilis caput allatum , et populo da- 
tum est in conspectum. 

XL. Interfecto Ci. Pompeio adolescente, Didius, 
quem supra demonstmvimus , illa affectus letitia, proxi- 
mo se recepit castelle, nonnullasque naves ad reficien- 
dum subduxit. Lusi&ni, qui ex pugna superfuerunt, 
ad signum se recepertnt, et bene magna manu compa- 
rata, ad Didium se reportant. Huic etsi non aberat di- 
ligentia ad naves tuendas, tamen nonnunquam ex ca- 
stello propter eorum «ebras excursiones eliciebatur : et 
sic prope quotidianis »ugnis insidias ponunt, et tripar- 
tito signa distribuunt. Erant parati, qui naves incende- 
rent, incensisque qui sbsidium repeterent. Ii sic dispo- 
siti erant, ut a nullo conspecti omnium ad pugnam 
contenderent. Ita quun ex castello Didius ad propellen- 
dum processisset cum copiis, signum a Lusitanis tolli- 
tur, naves incenduntur, simulque , qui in castello ad pu- 
gnam processerant , eodem signo fugientes latrones dum 
persequuntur, a tergo insidie clamore sublato circum- 
veniunt. Didius magna cum virtute cum compluribus 
interficitur : nonnulli ea pugna scaphas, que ad litus. 
fuerant, occupant : item complures nando ad naves, 
qua in salo fuerunt, se recipiunt : ancoris sublatis, pe- 
lagus remis petere coperunt. Qua res eorum vitæ sub- 
sidio fuit. Lusitani preda potiuntur. Cæsar Gadibus 
rursus ad Hispalim recurrit. 

XLI. Fabius Maximus, quem ipse ad Mundam ad præ- 
sidium oppugnaudum reliquerat operibus assiduis, ho- 
stesque circum sese interclusi, inter se decernere, facta 
cede bene magna, eruptionem faciunt. Nostri ad oppi- 
dum recuperandum occasionem non pretermittunt , et 
reliquos vivos capiunt, xiv millia, ac deinde Ursaonem 

proficiscuntur : quod oppidum migna munitione conti- 
nebatur, sic, ut ipse locus non soum opere, sed etiam 
natura editus, ab oppugnando lostem averteret. Huc 
accedebat , ut aqua, preterquam i1 ipso oppido Munda, 
circumcirca nusquam reperiretur propius millia pas- 
suum viii. Qua res magno erat adjumento oppidanis. 
Tum preterea accedebat , ut agger materiesque , unde so- 
litze sunt turres agi, propius milla passuum vı non re- 
periebantur. Ac Pompeius, ut oppidi oppugnationem 
tutiorem efficeret, omnem materiem circum oppidum 
succisam intro congessit. Ita neessario deducebantur 
nostri, ut a Munda, quam proxine ceperant, materiem 
illo deportarent. | 

XLII. Dum hecad Mundam gerintur etUrsaonem, Cæ- 
sar, quum a Gadibus ad Hispalim s recepisset , insequenti 
die, concione advocata , commennrat : « Initio quæsturæ 
sug eam provinciam ex omnibus provinciis peculiarem 
sibi constituisse, et, qui potuisset eo tempore, benefi- 
cia largitum esse. Insequenti pretura, ampliato honore, 
vectigalia, quae Metellus imposuisset, senatu petisse , 
et eis pecuniis provinciam liberasse : simulque, patro- 
cinio suscepto , multis legationibus ab sein senatum in- 
ductis , simul publicas privatasque causas, multorum 
inimicitiis susceptis, defendisse : suo item in consulatu 
absentem , quae potuisset , commoda provincia tribuisse : 
eorum omnium commodorum esse et immemores , et in- 
gratos in se et in populum romanum, hoc bello et in 
preterito tempore cognosse. Vos, jure gentiüm et ci- 
vium romanorum institutis cognitis, more Barbarorum, 
populi romani magistratibus sacrosanctis manus semel 

et saepius attulistis; et luce clara Cassium in medio foro 
nefarie interficere voluistis. Vos ita pacem semper odi- 
stis, ut nullo tempore legiones desite populi romani in 
hac provincia haberi. Apud vos beneficia pro maleficiis, 
maleficia pro beneficiis habentur. Ita neque in otio con- 
cordiam, neque in bello virtutem ullo tempore retinere 
potuistis. Privatus ex fuga Cn. Pompeius adolescens a 
vobis receptus , fasces imperiumque sibi arripuit : multis 
interfectis civibus, auxilia contra populum romanum 
comparavit : agros provinciamque vestro impulsu depo- 
pulavit. In quo vos victores existimabatis? An me de- 
leto, non animadvertebatis, decem habere legiones po- 
pulum romanum, que non solum vobis obsistere, sed 
etiam colum diruere possent? quarum laudibus et vir- 
tute. ......» 

NOTAE | 
IN C. J. C/ESARIS OPERA. 


IN LIBRUM I 


DE BELLO CIVILI COMMENTARIORUM. 


Ca»vT I. Litteris a Fabio C. Caesaris consulibus redditis. De qua- 
rum summa sic habet Appian., Bell. Civ., l. 11, p. 732, ed. Var.: 
nepisiys di h qoi) xavdAo[óv ts oduvov, Óv UE dpysic ô Kaicap (xenpdyu. 
Ceterum Dio Cassius, lib. xr1, et Appian., loco cit., hasce litte- - 
ras noD a Fabio, sed a Curione fuisse redditas asseverant. Quum 
autem codd. nostri fere omnes « a Fabio » habeant, nihil nobis 
mutandum videtur. 

Tribunorum plebis contentione. Cassii scilicet et Antonii, ut 
videre est e cap. rr. 

Referunt consules. L. Lentulus et C. Marcellus, uterque Cæsa- 
ris inimicus. 

Scipio. Metellus Scipio, Cn. Pompeii socer. 

Car. IL M. Marcellus. Idem sane cui, confecto Pompeiano 
bello , Cesar ignovit. 

4breptis ab eo 11 legionibus. Vide, ea de re, Bell. Gall, 
vini, 54. | 

M. Rufus. M. Coelius Rufus, quem de vi accusatum Cicero in- 
signi oratione defendit. 

Q. Cassius. Cui quidem frater erat C. Cassius, unus eorum qui 
J. Cesarem percusserunt. 

Cap. III. Z. Roscius prætor. Idem ille est de quo agitur, Bel. 
Gall., lib. v, c. 24. i 


II. 20 

Ca». IV. Veteres inimicitiœ. Cæsar enim , consulatum gerens, 
Catonem in carcerem duci jusserat. Inde iræ. 

Dolor repulsæ. Consulatum Cato petierat; sed a Cæsaris Pom- 
peiique amicis impeditus erat, quin obtineret. De qua repulsa 
vide Dion. Cass., xr. E 

Alterum fore Syllam. Versus enim sibyllini, teste Plutarcho, 
Cicer., 20, tres rerum dominos fore Rome de gente Cornelia 
polliciti erant; jamque, duplici e parte, L. Cornelius Cinna con- 
sul, et Corn. Sylla dictator confirmaverant praedictum. Tertium 
se fore, ut pote Cornelius nomine , sperabat Lentulus. 

Judiciorum metus. Nam Scipio fuerat a Memmio ambitus ac- 
cusatus. 

Car. V. Sui periculi deprecandi. Consul enim tribunis suaserat 
e Curia discedere, ne forte violarentur. Vide, ea de re, Diox. 
Cass. , XLI; APPIAN. , IJ. 

Ca». VI. Senatus extra urbem. Ut deliberationi interesset Pom- 
peius, cujus quidem, ut pote proconsulis, dignitas obstabat, 
quominus in urbem intraret. 

Faustus Sylla. P. Cornelius Sylla Faustus Pompeii gener erat. 
De ipsius exitn infra videbitur, in Afric. Bell. 

. Ca». VIII. Cujus pater Cæsaris erat legatus. De quo vide 
Bell. Gail. , lib. vi1, c. 1a. 

Ca». IX. Populi romani beneficium. Hoc fuerat populi romani 
erga Caesarem beneficium, ut absenti consulatus petendi facultas 
fieret; quod quidem plebiscitum Pompeius postea sustulit. 

Car. XI. 4nconam. Urbs erat Piceni, prius Picena dicta, teste 
Catone. Ancona postea appellata est, a voce grzca áqxó», gal- 
lice conde , propter cubiti formam quam eo in loco flexus orz 
efficit. - 

Ca». XII. Delectumque toto Piceno. Picenum antiquæ Umbriæ 
pars erat in Italia. Piceni, si Straboni fides habeatur, ex agro 
sabino in ea loca migrarunt, pico ave iter ductoribus mon- 
strante; unde nomen genti. 

Car. XIV. Aperto sanctiore crario. Duplex erat Romz æra- 
rium : unum, in quo ordinaria reipublice tributa condebantur ; 
alteram , quod sanctius dictum , teste Livio (xxvii, ro), ad ul- 
timos casus servabatur. Falsum autem est quod hic Cesar asse- 
verat, nempe se apertum sanctius zrarium invenisse. Sic enim 

legitur apud Florum, lib. 1v, cap. 2 : « serarium quoque san- 
ctum, quia tardius aperiebant tribuni , [Cæsar] jussit effringi. » 

Car. XV. Asculum. Straboni Áoxiov, Ptolemso  Áaxovioy, Pi- 
cenorum oppidum, ad ripam orientalem fl. Truenti situm. Dicit 
autem Cesar Asculum Picenum , quia est et alia urbs Asculum in 
Apulia. ' 

Aiba, ex Marsis. Cave ne urbem istam cum Alba Longa con- 
fundas. Hic enim agitur de Alba apud Marsos, ad Fucinum lacum 
posita. Nomen vero hujusce urbis celticum est, siquidem alp, 
alb idem valeat ac nostrum adjectivum blanc. 

Car. XVIII. Cum legionis octavæ cohortibus quinque. Rectius 
forte pro « octavæ » legendum foret « tertiedecimz. » Nondum 
enim , ut infra videbitur, aderat octava legio. 

Car. XIX. Litteris perlectis. Quas quidem videas licet apud Ci- 
ceronem , Epist., viri, 2, ad Atticum. 

Ca». XXIV. Tarracina. Urbs Volscorum in Italia, quam Strabo, 
lib. v, ait prius vocatam fuisse Trachinam, id est asperam, a 
greca voce rpay(x, asper. l 

Car. XXIX. Duas Hispanias. Citeriorem scilicet, et Ulteriorem. 

Car. XXXVIII. Farro, M. Terentius Varro, quo nemo doctior, 
teste Lactantio, ne apud Grecos quidem , nedum apud Latinos, 
vixerit. 

Car. XLVIII. Ut sine utribus ad exercitum non eant. Cujus con- 
suetudinis plurima reperias apud auctores exempla. Vide Tir. 
Liv., xxt, 27; SuxT., Cæs., 57. 

Car. LII. Jamque ad denarios v in singulos modios. Aris ` 
nostri 41 fr. 

Car. LV. Cohortibusque centuriatis. Yd est per centurias ad ma- 
jorem belli utilitatem divisis, siquidem vulgo cohortes duabus 
constarent centuriis. Ceterum Aldus, Scaliger, omnesque recen- 
tiores editiones habent «cohortibusqne cetratis, » quod quidem 
intelligi velint de Citerioris Supe incolis; quippe qui cetris, 
scutorum vice, usi fuerint, 

Ca». LXI. Magno circuitu per pontem. Pontem illum intellige , 
de quo supra mentio fuit, cap. 54. 

Car. LXVI. L. Decidius Saxa. Qui, in Celtiberia natus, Cæ- 
saris beneficio tribunus plebis factus erat, ut videre est ex Ci- 
cerone, Phil. x1, cap. 5. 

Car. LXXV. Sinistras sagis NONE Gia enim amici in 

castra Afranii venissent, scuta secum habere necessarium nemo 
duxerat. 

Car. LXXXIII. Cæsaris triplex... cingebat. Qui quidem locus 
specimine clarius quam verbis explicabitur. Porro talis erat 

Quinquaginta igitur cohortes erant, nempe in acie prima viginti, 
in secunda acie quindecim, totidemque in tertia. 

Car. LXXXV. Duas bellicosissimas provincias. Africam scilicet 
et Hispaniam. 

Sed per paucos probati et electi. Cujus ad loci intelligentiam 
conferas necesse est hujusce libri cap. 6. 


[zQuiTATUS.] 
['sasvarnda] 


IN LIBRUM II. 


Car. IV. Post superius incommodum. De quo vide supra , lib. 1, 
cap. 58. 

Car. XIL Inermes cum > infulis. Solitus supplicum habitus, 
nempe ut victorum animos placarent. Infule autem erant, ait 
Festus, filamenta lanes, quibus sacerdotes et hostiæ tempora ve- 
labantur. 

Ut ab hominibus doctis. Cf. , de Massiliensium insigni doctrina , 
SrTraB., lib. 1v; Cicer., pro Flacco, 26. 

Car. XIII. Defectionis odio. Vidimus enim, lib. 1, cap. 36, 
Domitium a Massiliensibus receptum , urbique præfectum fuisse , 
eadem ipsa hora qua Cesari neutrum se eorum contra alterum 
juvaturos pollicebantur. 

Car. XVIIL. Pecuniam omnem omniaque ornamenta ex fano 
Herculis in oppidum Gades contulit. Nempe ne Cæsari in predam 
cederent, quum extra urbem esset fanum Herculi dicatum. 

Magna esse Pompeü beneficia... sciebat. Ut videre est e lib. 1, 
cap. 29. 

Car. XIX. Que Colonice appellabantur. Quo quidem nomine 
dicebantur , juxta Cellarium , cohortes in coloniis inscriptz; seu, 

juxta Vossium, cohortes qua colonis et servis constabant. Cella- 
rio autem potius assentiendum videtur. 

Car. XX. Quee Fernacula appellabatur. Yd est, constans e 
vernis , libertis, aliisque similibus. 

Car. XXII. Ipse ad Urbem proficiscitur. Dictaturam ibi susci- 
piendi gratia, nuper ei decretam. 

Car. XXIV. 4d castra ezploranda Cornelia. Quo nomine ap- 
pellabatur locus, ubi olim posita fuerant P. Cornelii Scipionis 
Africani castra, nempe inter fluvium Bagradam et Uticam urbem. 

Cap. XXVIII. Supra demonstratum est. Vide lib. 1, cap. 23. 

Car. XX XII. Duos superatos duces. Petreium scilicet et Afra- 
nium. — Duas receptas provincias. Nempe Citeriorem et Ulterio- 
rem Hispaniam. 

' Car. XXXV. Buccinatore. Buccinatorem cum paucis taberna- 
culis Varus in castris reliquit, ut hac specie castra adhuc esse 
occupata significaret : erat enim buccinator, cujus cantu vigilia- 
rum tempora designarentur in castris. 


IN LIBRUM III. 


Car. I. P. Servilius. Nempe Isauricus, ut patet ex App., Bell. 
Civ. , lib. 11, qui sic babet : &rárouc &méqnytv davróv rs xal XspouQuov 
lcavouxcv. 

Is erat annus. Decimus scilicet ab ipsius prumo consulatu. Ple- 
biscitis enim cautum fuerat, teste Livio, ne quis eumdem magi- 
stratum intra decem annos caperet. 

Ut arbitri darentur. Quod quidem conferas, si velis, apud Ar- 
PIAN., Bell. Civ. , lib. 11, et SugT., Caes., 42. 

Car. II. Ferüs latinis. His enim consules prius assistere solitum 
erat, quam in provincias proficiscerentur. 

Ca». IV. Quas Lentulus consul. Consul anni superioris, U. C. 
705, ut patet ex Dione, lib. xis. 

4ntonianos milites. De C. Antonio hic agitur, M. Antonii fra- 
tre, cujus milites T. Pulcionis opera proditi in Pompeii pote- 
statem venerant , ipsiusque copiis fuerant admixti. Vide SuzcTon., 
Caes. , 10 et 77. 

Tarcondarius Castor. Dejotari gener, et a Strabone Castor Sao- 
condarius appellatus. 

Cui magna premia Pompeius tribuit, Antiochus enim fuerat 
huic parti Syrie, que Comagene dicitur, a Pompeio praepositus. 
Car. V. C. Cassius. Unus eorum qui Cesarem percusserunt. 

Ca». IX. Discessu liburnarum ex l(lyrico. Hoc caput, ut pote 
nullo modo precedentibus aptum, ab aliquo loco transpositum 
fuisse critici conjecerunt. 

Car. X. Demonstravimus. Ut videre est e lib. 1, cap. 23, 34 
et 38. 

Car. XX. Ut Casar præsens constituerat. Legitur enim hujusce 
. libri cap. 1 : «constituit, ut arbitri darentur. x 
Car. XXII. Eo quum a Q. Padio pretore cum legione... la- 
. pide ictus. Quum verisimile non sit Milonem a pretore lapide 
ictum fuisse, critici conjecerunt hoc loco nonnulla desiderari. 

Car. XXXIX. Ut supra demonstratum est. Nempe hujusce libri 
cap. 34. 

Car. XLIII. Perducta munitione. Quæ, Juxta Appian., lib. 11, 
stadiis ducentis, seu 25000 pass rom. (huit lieues franç. ), con- 
stiterit. Cf. etiam, de illa ad Dyrrachium munitione, Lucan. , vr, 38 : 


SG NR ure Magnoque recessu 
Ainplexus fines, saltus, nemorosaque tesqua , 
Et silvas, vastaque feras indagine clausit. 


Car. XLVIII. Quod appellatur chara. Vir cl. Cuvier hoc 
quidem radicis genus cramben quamdam fuisse salvaticam cen- 
set, suamque opinionem e Plinio, lib. xix, cap. 41, assumptam 
inducens, 77 existe, inquit, à l'état sauvage, dans toute la Hon- 
grie, une plante de la famille des choux, dont les racines, lon- 
gues quelquefois de quatre pieds, et grosses comme le bras, se 
mangent cuites dans du lait, et servent d'aliment dans les temps 
de disette. 

Valerio. Qui fuerint Valerius iste militesque ejus, omnino 
nescitur. 

Car. L, ( dlio excubarent)... Hxc verba, quie absunt a veteri- 
bus MSS., ex editorum ingenio oriuntur. Ceterum luce clarius 
est plurima hoc in loco desiderari , nempe quo Cæsar abierit , et. 
initium irruptionis Pompeianorum, ut constat ex Appiano, Dione , 
Plutarcho, aliisque scriptoribus. 

Car. LV. Ut demonstravimus. Vide supra, cap. 34. 


- 

Car. LXII. dique aggerem comportare jubet. Sequenti capite. 
dicetur qua mente et quem ad usum Pompeius ita se res habere 
curaverit. 

Car. LXIII. Millia passuum in circuitu xvii, Justus Lipsius, 
et post eum Oudendorpius pro rẹ « xvin » conjiciunt legendum 
esse « XXXVIII » 

Ca». LXVI. Ut demonstravimus. Cf. supra , cap. 45 et 46. 

Car. LXXII. Finitimas frumentariasque provincias. Siciliam 
intellige, et Africam. 

Uti ad Gergoviam accidisset. Vide Bell. Gall., lib. vix, cap. 51 
seqq. 

Car. LXXVIII. Timensque Domitio. Qui quidem tunc temporis 
in Macedonia erat, ut patet e cap. 36. 

Obsesso tamen Scipione. Qui Thessaliam obtinebat. 

Car. LX XIX. Quos perfugisse... demonstravimus. Vide, ea de 
re, cap. 59. 

Car. LXXXIII. Jam de sacerdotio Caesaris. Quippe qui pon- 
tifex maximus a populo fuerit electus. 

Scipio affinitate Pompeii confideret. Ut pote Pompeii socer, 
cui quidem Corneliam filiam nuptum dederat. 

Car. LXXXVIII. Transdite a Cesare initio dissensionis. Quod 
constat e Bell. Gall. , lib. vir, cap. 54. 

Rivus quidam. Fluvius scilicet Enipeus. 

Car. XCIL C. Triarii. Quem legatum babuerat Lucullus in 
bello Mithridatico. 

Car. XCVI. dd mare pervenit. Cf. de Pompeii fuga, PLutarcu., 
Pomp. et Cas. ; A»Ppraw., lib. 115; Lucan., lib. vir et vni, qui 
plura narrant de pharsalica pugna, quorum nulla apud Cesarem 
mentio. | 

Car. C. Qua factum a Libone antea demonstravimus. Vide su- 
pra, cap. 23 et 24. 

Ca». CL. Cassius. Idem ille C. Cassius de quo supra, cap. 5. 

Car. CIII. Pecunia societatis sublata. Publicanos intellige, qui 
vectigalia publica administrabant, et quorum potentissima socie- 
tas ex equitibus romanis constabat. 

Rez erat Ptolemæus. Ptolemai Auletis filius, rexque ultimus 
Egypti. 

. Cum sorore Cleopatra. Quam perdite amaverunt Cæsar, Anto- 
nius et Octavius. 


NOTÆ IN COMMENTARIA 
^ Car. CIV. Amici regis. Quorum przcipui erant Pothinus, 
Theodatus Rhetor, et Achillas. 

Ab. Achilla et Septimio interficitur. Novem et quinquaginta 
annos natus, anno U. C. 705. De cujus exitu vide PrurAncH.; 
Diow. Cass., XLII; APPIAN., 11, LUCAN. , viji. 

Car. CV. Ita duobus temporibus ephesiee pecuniæ Cæsar auxi- 
lium tulit. Cf. supra, cap. 33. | 

Car. CVI. Propter necessitudines regni. Pompeius enim a se- 
natu tutor Ptolemzo regi puero datus erat. 

Car. CVIII. Propter cetatem pueri. Qui tredecim tantum annos 
erat natus. 

Ut in erarto ponerentur. Hujus quidem moris plurima a Lipsio 
congesta sunt exempla. 

Car. CXI. Que erant in navalibus, incendit. Hoc incendio 
conflagravit nobilissima Alexandrina bibliotheca, qus, si veteri- 
bus monumentis fides haberi debet, septingenta voluminum 
millia possidebat, Ptolemsorum cura vigiliisque composita. 

Car. CXII. Pharus est in insula turris. Hec turris, inter sep- 
tem mundi miracula numerata, zdificata fuerat a Sostrato Cni- 
dio, jussu Ptolemaei Philadelphi. Cf., de insula Pharo, deque 
hac turri, Lucian., in Methodo componende historie; Puin., 
lib. xxxvi, cap. 12. 

Interim filia minor Ptolemæi. Arsinoe scilicet, de qua vide 
Bell. Alex., c. h. 


IN COMMENTARIA DE BELLO ALEXANDRBINO. 


Quisnam fuerit auctor hujusce libri de bello Alexandrino sin- 
gularis, ne ipsa quidem Suetonii, nedum nostra state, certum 
esse potuit. Oudendorpius, in editione posteriore anno 1740 
edita, 4. Hirtii nomen huic libro praescribere non dubitavit. Cui 
assentitur Oberlin.; siquidem, inquit, vulgo sub ejus nomine ci- 
tari solet. Nonnulli tamen censuere critici, minime hunc librum 
tribui posse Hirtio, viro docto, et in re militari peritissimo, 
quandoquidem non pauca deprehenduntur in Bello Alexandrino 
imperiti: et ignorantis rei militaris indicia. 


A 

Car. III. Pompeium se ex fuga eodem recepisse. Ut vidimus 
Bell. Civ. , lib. 111 , cap. 103. 

Car. IV. Ut supra demonstratum est. Scilicet in Bell. Civ., 
lib. 111, cap. 112. 

Ca». V. Specusque habet ad Nilum pertinentes. Canales intel- 
lige subterraneos. Ceterum vide, ea de re, Mém. de l 4cad. des 
Inscript., t. 1x, p. 416 et 432. 

Car. 1x. Ex dedititis Pompeianis. Cf., de hac Pompeianorum 
deditione, Bell. Civ., lib. 111, c. gg. 

Domitio Calvino. De quo mentio fuit, Bell. Civ., lib. 11, c. 4a. 

Car. XIV. Partem esse Alexandrie dimidiam Africæ. Quum 
enim in Alexandria ponerent veluti confinia Afric et Asiæ, par- 
tem Alexandrie dimidiam esse Africe, alteram autem Asiæ esse 
predicabant. 

Car. XXIII. Confectam tædio puelle. Arsinoen intellige, de 
qua cap. 4 

Car. XXV. Præficit huic Tib. Neronem. Tib. Claudius Nero, 
de quo hic agitur, pater fuit Tiberii I peratérik Cf. SUETON. , 
Tib., cap. 4. 

Car. XXXIV. Rex Dejotarus. De quo vide infra, c. 67. Idem 
ille est quem Tullius insigni oratione commendavit. 

Car. XL. Se in Asiam recepit. Asiam intellige proprie dictam, 
çui quidem Cappadocia Bithyniaque fines erant. 

Car. XLI. Quum sibi fortunam paternam feliciore eventu desti- 
naret. Mithridates enim, Pharnacis pater , cæsus fuerat, ut patet 

e Floro, lib. 111, cap. 5. 
^. éupplicia constituit in eos... morte miseriora. Videbis enim in- 
fra, cap. 70 : « nam neque interfectis amissam vitam, neque ex- 
sectis virilitatem restitnere posse; quod quidem supplicium gra- 
vius morte cives romani subissent. » 

Car. XLII. Q. Cornifticius. Ad quem Cicero non semel scribit, 
ad Famil.,Yib. xır. 

Car. XLIV. Epidaurum. Maritimum oppidum, ad oram Illy- 
rici maris, in Dalmatia, positum; quod quidem cave ne confun- 
das cum ejusdem nominis oppido, in Argolide, ubi JEsculapii 
fanum nobilissimum. 

Car. XLVI. 4d suum myoparonem. Myoparo, teste Nonio, 
xi, 6, navicula piratarum erat. Quod nomen Scaliger derivat 
a simili muribus (5c) forma navicule angusta, oblonga, et a 

paren, varen, fahren , navigare. Rectius fortasse, juxta nos, ori- 
tur a greca voce uóe, claudo, occludo, minuo, et ab insula Paro. 
Nam in Archipelago , propter frequentiam, minimamque insula- 
rum inter se distantiam, naviculis angustis et oblongis, Pari in- 
cole usi forte primi fuerunt; unde myoparonibus nomen. 

Car. XLVIII. Pale pharsali. Quod nomen idem sonat ac an- 
tqua Pharsalus. Duas enim fuisse Pharsalos, ma2aw xal víav, 
brevi spatio distantes, Strabo (1x) admonet. Sic et apud recen- 
tiores insule Crete incolas hodie quoque dicitur IIaaidxacoroov vetus 
quoddam castellum insule munitum, e voculis ««Xa«X, antiquus, 
xdarpov, castellum. Sic etiam Neapolis, a v(o;, novus, «ói«, urbs. 

Car. LI. Cn. Pompeio. Pompeii Magni filio. 

Ca». LIIL Semper enim berones. Sic codd. omnes, teste Ou- 
dendorp. Quid vero significat vox illa bero? unde venit? quenam 
sit ipsius origo? num 65o«, birrus, vestis genus quod hisce mi- 
litibus proprium fuisset ? num 6do«, pondus, ita ut intelligendum 
foret de gravis armature militibus? num baro, quod quidem videre 
est apud Persium, sat. v, v. 138, et quo nomine, teste Persii 
scholiast., lingua Gallorum dicebantur militum servi? Ceterum 
melius forte fatendum fuerit, verbum berones esse corruptum. 

Car. LXV. Contentionibus tribunitüs. Qui quidem tribuni erant 
Dolabelia et Trebellius. 

Car. LXVI. Eadem classe, qua venerat. Si caput 33 hujusce 
libri contuleris, certior fieri poteris Cesarem itinere terrestri in 
Syriam esse profectum. Unde nonnulli critici pro « classe » le- 
gendum esse «celeritate » conjiciunt. 

Ca». LXVIL Ceteri tetrarchæ. Pompeius, Mithridate devicto, 
Gallogrreciam quatuor inter tetrarchas distribuerat, quorum 
uni Dejotaro, ut pote cui plures quam ipsismet assignate partes 
essent, ceteri invidebant. 

Car. LXXIL Jnfelicitatem Triarii. Qui, Lucullo Tigranem 
profugum sequente, relictus in Ponto, a Mithridate lacessitus 
est , et ingenti clade afflictus. 

Cae. LXXVII. Tanta celeritate confecerat. Illa antem occasione 
famosissimis istis voculis usus est : Veni, vidi, vici. 

Car. LXXVIII. In Asiam iter fecit. Provinciam intellige ro- 
manam , cui Proconsularis Asia nomen erat. 

Supra scripsimus. Hujus libri cap. 26. 

Idem de hoc libro dicatur, ac de precedenti, siquidem apud 
Sueton. (Ces. , 56) legimus : «Nam Alexandrini, Africique et 
Hispaniensis [belli] incertus auctor est; alii enim Oppium pu- 
tant, alii Hirtium, qui etiam Gallici belli novissimum imperfe- 
ctumque librum suppleverit. » Huic autem libro Oudendorpius, 
morem consuetum secutus, Hirtii nomen prescripsit; censetque 
Guischardus hoc Hirtü opus a Julio Celso suppletum. 

Ca». I. Æ. d. xiv caf. Jan. Anno U. C. 707. 

Legiones regie 1v. Jubam intellige, Numidis regem. 

Car. VI. Ad stipendium accipiendum. Regium enim equitatum 
Scipio ex provincia Africa alebat, ut viderc est e cap. 8. 

Car. VIII. C. Sallustium Crispum. Qui Catilinaríum Jugur- 
thinumque bellum expressit. 

Car. XII. Hac re cognita. De hujus pugnz narratione sic ha- 
bet Guischardus ( Mém. milit., t. 11, p. 196) : Tout le récit que 
fait Hirtius de cette action est extrÉnement embrouillé, et l'on 
ne peut le comprendre qu'aprés une longue méditation. 

Car. XVIL In longitudinem quam maximam porrigi. Si, rei 
militaris parum peritus, ista non intelligis, cf. GuiscBARDUM 
(Mém. milit., tom. 11, p. 279-288), virumque clarissimum Tur- 
PIN DE CRISSÉ (tom. 111, p. 389). 

Car. XIX. Curionis ezemplo. De quo, Bell. Civ. , lib. 11, c. 4o. 

Legiones veteranas dissentire. Cujus quidem seditionis causam 
ex Appian., lib. 11, cap. 92, repete. 

Ex hibridis libertinis. Eo nomine dicebantur, ex patre romano, 
matre autem peregrina, nati. Rectius forte scribendum esset Ày- 
bridis, ut apud Sueton. , August., cap. 19. Hoe autem modo scri- 
pta, vox ea ducitur a greco j6p«, injuria; quod quidem, loco 
nostro, contumeliosam servorum originem sonat. Dicebatur apud 
Grsecos üĜoiç, - (doc, ó, 4, animal quodcumque varíis e speciebus 
procreatum; gallice, métis. Porro, si vò Latingrum Aybrida per 
y scribitur, ab hac origine duci potest. Sin autem Aibrida scri- 
bas, quum non solum animalia variorum generum significet, 
sed et personas diversis ortas e nationibus, vocem hanc ab Hebro 
amne et a monte Ida, quorum unus in Thracia, alter in insula 
Creta sit, efformare forsitan licebit. Vox enim appellatur Aria, 

que duplici efformatur idiomate. Ceterum in hac etymologia : sit 
pro ratione voluntas. 

Car. XX. Stipendiarii aratores. Dicit aratores qui ea lege co- 
lebant agros, ut tributum annuum solverent. 

Car. XXII. Istuc etatis quum esset. Tres et viginti annos in- 
tellige, quos quidem erat natus, teste Plutarcho, Pompeius 
Magnus, quum primum Carboni obsistere coeperit. 

Car. XXIII. Regnumque Bogudis. Rex Bogud inimicus erat 
Jube, partiumque Cesarianarum fautor. Mortuo Caesare, Antonii ` 
partes amplexus, Methonz ab Agrippa fuit interfectus. 

Car. XXV. P. Sirius. Cesaris legatus. — Rex Bocchus. Potins 
lege Bogud, ut supra, cap. 23. 

Car. XXVIII. Hic propter conscientiam peccatorum suorum. 
Salienus scilicet, de quo infra, cap. 54. Cur autcm tunc temporis 
Cesarianis admisceatur, omnino nescitur. 

Car. XXIX. Saserna cum cohortibus 111. Cf. supra, cap. 9, 
ubi dicitur Lepti cum presidio sex cohortium relictus; tres au- 
tem potuere alium in locum a Cesare esse abductz. 

Ad decumanam defixo. Incerta lectio, omnique ex parte ob- 
scura narratio. Vide GuiscHAnp., Mém. mil., vol. 11, p. 220. 

Car. XXXII. Cesaremque ejus affinem. Julia enim , Casaris 
amita, Marii uxor erat. 

Car. XLVIII. Contra Sitium relicto. De cujus aggressione vide 
hujusce libri cap. 25. 

Car. LVI. Hiempsalis regis. Hiempsalem 1: intellige, Jubz 
patrem. 

Car. LIX. In aciem instructi. De exercitus utriusque instru- 
ctione sanum erit conferre quod dicit Guischard. ( Mém. milit. , 
vol. 11, p. 246-249). 

Car. LXIV. P. Ligarius. Hujus Ligarii frater, quem Cicero per- 
illustri oratione defendit. Dicitur autem hoc in loco Afranianus , 
quia sub Afranio, Pompeii legato, in Hispania bellaverat. 

4 Nasidii clage captum. De quo vide Bell. Civ., lib. 11, c. 3. 

Car. LXXIV. Demonstraeimus. Nempe in capite hujusce libri 68. 

Car. LXXXI. Oppositis quinque legionibus in quarta acie. Re- 
ctius sane esset legere cum Guischardo ( Mém. crit. et histor. , 
tom. rv, p. 238) : « Oppositis quinque legionibus in media acie. 
In quarta acie ante ipsa... collocatis. » 

Ca». LXXXV. Neminem esse ibi praesidio. Siquidem Afrantus, ' 
Scipio, ceterique duces aufugerint, ut patet e cap. 9r et 96. 

Car. LX XXVI. Cæsar trinis castris potitus. Castra dicit Afra- 
nii, Jubæ, Scipionis. : 

Car. LXXXVII. Propter beneficium legis Julie. Qua populi 
liberi plane et vere erant liberi, teste ipso Tullio, in Pison. , 
cap. 16. 

Car. LXXXVIII. Una cum ccc Cives intellige romanos, qui 
mercaturam in Africa gerebant, et quorum opera Cato utebatur. 
De quibus infra, cap. 9o. Cf. etiam ProrAncm., Cat., 59 et 61. 

L. Cesari. L. Julio Cesari, partes Pompeianas amplexo. Vide 
Bell. Civ. , lib. 1, cap. 8. 

Car. LXXXIX. Q. Ligario. Quem Cicero insigni oratione de- 
fendit, hujus Ligarii fratrem , de quo supra, cap. 54. 

Ca». XCIII. Domitiüque. De quo vide supra, cap. 86. — Co- 
pias ab Sitio esse deletas. Ut supra vidimus, cap. 36 , 48. 

Car. XCV. Incidit in Faustum. L. Cornelium Sullam Faustum, 
de quo mentio fuit, Bell. Civ. , lib. 1, cap. 9. Gener autem erat 
Pompeii Magni, filiusque Sulle dictatoris. 

Car. XCVI. Quum Hispaniam peterent. Tunc enim temporis 
in Hispania Pompeii filius erat, qui copias adversus Cesarem 
colligeret. 

Ca». XCVIII. 4d urbem Romam venit. Quinque menses bel- 
lum duraverat Africanum. Cæsar, Romam reversus, quatuor ibi 
triumphos egit, de Gallis, Pharnace, /Egypto, Jubaque rege. 
Huic autem anno adscribenda est, quam fecit, calendarii refor- 
matio. Qua quidem et aliis in administratione confectis mutatio- 
nibus, ipse, anno sequenti, in Hispaniam proficiscitur, Pompeii 
filios debellaturus. 


IN COMMENTARIA DE BELLO HISPANIENSI. 


De hujus libri auctore videas qua dixerimus in nostra de 
Bello Africano adnotatione. Quum vero plures in hocce ultimo 
libro lacunse esse videantur, scriptores, quos eo de bello confe- 
ras, nostris indicabimus notulis. 

Car. I. Phgrnace superato. Vide Bell. 4lez., cap. 36. — Ul- 
terioris Hispanice potitus esset. Vide Di1ow. Cass., lib. xu , cap. 
28, 3a. — Muneribus dandis. Dion. Cass., xLiI1, 15, 19. — 
Provinciam vastare: Dion. Cass. , xiur, 3o. — De Cn. Pompeio. 
Conjiciunt alii « Czsare; » que quidem narrationis nexus po- 
stulare videatur. 

Car. II. Quum celeri festinatione ad bellum conficiendum in 
Hispaniam venisset, Quam longissimam viam, teste Appiano, 
vicesimo septimo die absolvit. Hoc autem in itinere conficiendo, 
poema quoddam , cui titulus 7ter, composuisse fertur. 

Car. VI. Ut vix in ea cede pauci effugerent. Laborat hic lo- 
cus, ut pote obscurior, quam certe dici possit Cæsarne an Pom- 
peius vicerit. Si tamen Dioni Cassio (xL111, 33) credimus, Pom- 
peio feliciter cessisse preelium videtur. 

Ca». VII. Que a Trebonio transfugerant. Cesaris legato. Vide 
CASSIUM , XLi11, 29. 

Car. VIII. Propter terre fecunditatem. Monuit Davisius, præ- 
eunte Lipsio, infecunditatem., et paulo post non nimis copiosam 
aquationem legendum videri, et confert Strabon., lib. rir. 

Monvs. 

Car. XVII. Cum Catone Lusitano. Legunt alii « cum Antonio 
Lusitano, » cujus quidem, ut comitis Tullio, mentio est in c. 18. 
Ceterum omnis illa narratio quasi inextricabili confusione laborat. 

Car. XXIV. Soricaria. Hispanie Ulterioris oppidum, quod 
infra, cap. 27, óoritia dicitur. 

Car. XXVI. S$. P. G. E. V. Formula epistolaris, que idem 
sonat ac « Si, valetis, gaudeo : ego valeo. » Vide Cicer., Epist , 
IX , 9. 

Car. XXXI. Ut prope nostri diffiderent victoriæ. Nusquam alias 
sane Cesari majus imminuit periculum. Cf., de ipsius despera- 
tione, PLuTARCH., Cæs., 56; VeLL. PaTERC., 11, 55; FLOR., 
iv, 82; SUET.., Jul., 36; presertimque Dıow. Cass., XLIII, 
36, 38. 

Car. XXXIII. Scapula. Qui Bæticam omnem a Cæsare abdu- 
cere jam ante conatus erat, quam Cn. Pompeius in Hispaniam 
venisset. 

Car. XLII. Cassium in medio foro nefarie interficere voluistis. 
Vide, ea de re, Bell. 4lex., c. 52. 

Quarum laudibus et virtute. Cetera desiderantur , qus petas li- 

